
SFANTUL ISIHIE PREZVITERUL 


PnRoLoa 


Volumul de faţă constituie o continuare şi, într-un 
fel, o completare a tâlcuirilor pe care Gheronda Emilianos 
le-a făcut Cuvintelor ascetice ale lui Avva Isaia. Catehe- 
zele asupra Sfântului Isihie au fost ţinute între anii 1985 
— 1986 la Mănăstirea Simonos-Petras şi la metocul ei din 
Ormilia. 

Scopul este acelaşi, cuvântul Părintelui urmărind să 
îndemne sufletele către luptele cele duhovniceşti, să le că- 
lăuzească şi să le împărtăşească cugetul Sfinţilor Părinţi, 
duhul monahal, atât în viaţa obştească a Frăției, cât şi în 
viaţa personală a monahilor, pentru a-i pregăti pentru în- 
tâlnirea mistică cu Domnul, Care vine. 

Am putea spune că, în timp ce textul lui Avva Isaia 
privea latura practică a vieţii, în toată întinderea ei, şi mai 
cu seamă legăturile sociale ale monahilor în sânul unei 
chinovii, Avva Isihie, în cele 203 capete ale sale, scrie 
aproape exclusiv pe tema trezviei. Aceste capete refiec- 
tă, precum feţele unui diamant, toate laturile acestei lu- 

crări filocalice fundamentale, care acoperă întreaga luptă 
duhovnicească a monahului care-L caută pe Hristos prin 
rugăciune. 

Gheronda Emilianos s-a îngrijit să tâlcuiască toate 
aceste mici capete, care adesea repetă aproape aceleaşi 
înţelesuri, deoarece şi-a dat seama că ele formează centrul 
vieţii monahale, lucrul cel mai important al monahului ca- 
re-l face vrednic înaintea lui Dumnezeu. Fiecare monah, 
pustnic sau chinovit, este chemat să cultive trezvia ca răs- 
puns la chemarea lui Dumnezeu. După cum se spune la 
începutul cărții, trezvia este „urmărirea cuiva”, adică a 
Mântuitorului Hristos, a Cărui prezenţă o simţim, dar pe 
Care nu-L vedem, deoarece vederea noastră este întune- 
cată de patimi şi de beţia cugetului trupesc şi lumesc. Aşa- 
dar, toată arta ascezei constă în faptul ca monahul să „as- 
culte” paşii lui Hristos care vine. Această auzire nu este o 
autoconcentrare seacă, o închidere în sine, ci dimpotrivă o 
deschidere a părţi celei mai lăuntrice a sufletului, o sălta- 
te a inimii sale, care s-a pregătit prin curățirea conştiinţei 
şi prin legăturile sincere şi armonioase cu fraţii săi. 

Dacă citeşte cineva cartea lui Avva Isihie şi este în- 
drumat de cuvântul povăţuitor al lui Gheronda Emilhanos, 
ar fi cu putinţă oare să nu se hotărască să pună început 
acestei căutări, plin de entuziasm şi de nădejde în ajutorul 
lui Dumnezeu? Chiar dacă avem conştiinţa păcatului şi a 
neputinței noastre, aflăm că am fost chemaţi să împără- 
ţim împreună în curtea Marelui Împărat, şi, desigur, aici şi 
acum, fiind de ajuns să pregătim vasul nostru de lut pentru 
a primi roua cea cerească. 

Ne exprimăm aşadar, marea noastră bucurie pen- 

tru că, datorită dumnezeieştii râvne şi dăruiri a Părintelui 
Agapie faţă de tradiția şi vieţuirea isihastă, vedem astăzi 
al doilea volum din tâlcuirile pe larg făcute de Gheronda 
Emilianos Părinților Filocalici, devenind accesibil fraţi- 
lor noştri români, la numai câteva luni după apariţia sa în 
limba greacă. 

Credem că acest fapt constituie o mică completa- 
re la neîntrerupta tradiţie filocalică şi isihastă a Sfântului 
Munte şi ne rugăm ca ea să fie pentru iubiții cititori un 
izvor răcoritor, din care vor putea scoate şi bea „apa vie”, 
scoțând şi adeverind din adâncul inimii harul Botezului şi 
lucrarea Duhului Sfânt. 


Egumenul Sfintei Mănăstiri Simonos Petras 
Arhimandritul Elisei 
A patra Duminică din Post 2008 


Cuvânt despre trezvie 

Cuvântul de suflet folositor şi mântuitor despre 
frezvie și virtute este al Sfântului Isihie Prezviterul, din 
Ierusalim, care a trăit la sfârşitul veacului al IV-lea şi în- 
ceputurile veacului al V-lea. Însă, din pricina felurimii de 
înţelesuri pe care le conţine, trebuie să fie mult mai târziu 
şi probabil că a suferit schimbăni făcute de o mână ulte- 
rioară. Pe baza tradiţiei, noi îl acceptăm ca pe un text al 
Sfântului Isihie, care îl adresează unui oarecare Teodul, 
fără să se refere la viaţa lui, şi numai din caracterul du- 
hovnicesc al Cuvântului ne dăm seama că Teodul era un 
monah cu căutări duhovniceşti. 

Cu toate acestea, în realitate, Sfântul Isihie nu se 
adresează numai lui Teodul, ci fiecărui suflet. Mai întâi 
monahilor, şi apoi „la tot trupul”, deoarece toți oame- 
nii suntem chemaţi de Dumnezeu la împărăteştile nunţi 
(Mt. 22, 2), la desfătănile împărăției cerurilor, la dobândi- 
rea tainelor „celor din veac ascunse întru Dumnezeu”(Ef. 

3, 9), care „nouă ne sunt date” (Mt. 13, 11; Mc.4, 11), 
nouă ne sunt descoperite. 

Cuvântul acesta este o cale care ne introduce direct 
în calea Domnului, într-o viaţă a avântului duhovnicesc. 
Dintru început ne arată modul prin care putem să nu dăm 
greş în mersul nostru către Dumnezeu, să nu pierdem nici 
măcar o urmă, am zice, a prezenţei Lui. De asemenea, 
ne ajută în aşa fel încât, dacă deja am atins, prin harul 
lui Dumnezeu, câteva etape din drumul nostru, acum să 
câştigăm mai mult într-un ritm mai strâns, pentru că anii 
noştri trec foarte repede. 

Este cu putinţă însă ca numai într-o singură clipită, 
aşa cum vedem în Vechiul şi Noul Legământ şi în vieţile 
sfinţilor, să-L dobândim pe Dumnezeu, să curgă izvoarele 
harului din sânurile lui Dumnezeu şi să ne inunde. 

Studiind, aşadar, acest Cuvânt, chiar şi fără să vrem, 
simțim stârnirea trebuitoare pentru a-L trăi pe Dumne- 
zeu. 


Trezvia este o metodă duhovnicească. [1] 


Cuvântul începe cu termenul trezvie (vic), care 
nu reprezintă un simplu sens nedefinit, ci o lucrare sau, 
mai bine, lucrarea, munca vieții noastre, chemarea noas- 
tră apostolică, făptuirea şi viața noastră, ba chiar, am zice, 
răsuflarea noastră, pe care ne-o asigură atmosfera mănăs- 
tirească. După cum dacă ne oprim să ma! respirăm, aerul 
vital încetează să mai intre înlăuntrul nostru şi vom muri, 

tot aşa dacă ne va lipsi trezvia, fie şi numai pentru o clipă, 
va înceta intrarea în ființa noastră a suflării de viaţă făcă- 
toare a Duhului Sfânt. Neavându-L însă pe Duhul Sfânt, 
ne vom afla într-o atmosferă sufocantă, neharismatică, fără 
bucurie, fără tihnă şi pace, nu vom simţi siguranţă în via- 
(a noastră, nici Dumnezeu nu va auzi rugăciunea noastră. 
Trezvia, adică, ne dă putinţa să-L avem pe Dumnezeu. 

Cuvântul trezvie — vâwbic provine de la verbul vieu, 
care înseamnă: „urmăresc cu atenţie, priveghez, sufletul 
meu nu doarme, ci urmăreşte plin de viaţă”. Dar înţelesul 
originar al verbului este: „nu beau vin”. Nu numai că nu 
beau, dar înfrânarea şi dârzenia mea ajung până la mă- 
sura la care să nu mai primesc nimic în organismul meu: 
postesc continuu pentru un singur motiv, pentru a urmări 
pe cineva. Prin urmare, observ priveghetor pe cineva şi 
particip la mişcările lui, ca să fiu înştiinţat în toată clipa 
de acţiunile lui. Cuvântul /rezvie are înţelesul privegherii 
neîncetate, care este o lucrare limpede a minţii. 

O metodă duhovnicească. În viaţa noastră zilnică, 
metoda — ueBo5oc este modalitatea, calea, sistemul pe 
care îl urmăm pentru a realiza ceva. Provine de la ver- 
bul ue0o5evu, care înseamnă „merg împreună cu cineva, 
călătoresc cu cineva”- în cazul de faţă cu Însuşi Dumne- 
zeu — „îl urmez, îl urmăresc”. Aşadar, cuvântul metodă 
nu a fost întâmplător aşezat aici. El redă sensul precis al 
substantivului frezvie, adică este lucrarea pe care nu o fac 
singur, ci urmărind pe un altul. Prin urmare, omul care nu 
poate să-l simtă pe cel împreună-om cu el (ovvâvâpuwrro), 
să îl bucure, să-l urmeze, să meargă împreună cu el, cel 
nesociabil, cel hpsit de ipostas social, însinguratul — nu 

omul însingurării duhovniceşti, ci sufleteşti — este inca- 
pabil de trezvie. Din acest motiv, Biserica ne-a rânduit 
obştea monahală, al cărei chip desăvârşit este viaţa pust- 
nicească alături de Domnul, împreună cu Care se află în- 
treaga Biserică. 

Oamenii din lume formează şi ei o societate, dar au 
parte de goana şi grija lumii. Urmăresc pe cele stricăcioa- 
se, pe cele deşarte, pe cele zilnice, care se pierd îndată ce 
trece ziua, şi care sunt numai un „acum”. Dar „acum, îna- 
inte chiar de a rosti ultima lui literă, deja a trecut. Lumea, 
„chipul lumii” (1 Cor. 7, 31), premerge oarecum ceea ce 
gândeşte omul şi, prin urmare, destinul ei este trecător. 

Dimpotrivă, trezvia, privegherea minţii, este lucra- 
rea prin excelenţă a duhului nostru, căutarea şi urmărirea 
Duhului Sfânt, tot ce Dumnezeu a dăruit existenţei umane 
mai înalt. Mintea noastră, duhul nostru, alcătuirea noastră 
înţelegătoare! ne apropie de Dumnezeu şi ne uneşte cu El. 

Prin urmare, metodă duhovnicească înseamnă îm- 


' Prin înfelegător am tradus grecescul voep6c, aparţinând unei foarte 
bogate familii de cuvinte care mai cuprinde: vobc (minte), votw (a 
gândi), evvocw (a înţelege), vânua (înţeles), vânoic (înţelegere) etc. 
Ca termen tehnic ascetic se referă la partea din sufletul omului, min- 
tea, creată pentru a fi în permanentă legătură cu Dumnezeu. Lucrarea 
cea mai potrivită a minţii este aşadar cea infelegătoare, adică rugă- 
ciunea, în principal cea isihastă, corespunzând vieţii duhovnicești, în 
Duh, a minţii. Folosirea termenului înfelegător se impune pentru a 
deosebi lucrarea duhovnicească, de lucrarea spirifuală a minţii, co- 
respunzătoare activităţilor psihice, intelectuale, culturale ale minţii. 
Prin urmare, infelegător (duhovnicesc) şi spiritual reprezintă două 
moduri diferite de lucrare a minţii. Dezbinarea lucrărilor minţii a apă- 
rut prin păcat şi este depăşită doar prin viaţa duhovnicească. 

preună-lucrarea duhului meu cu Duhul Sfânt, când duhul 
meu, fiinţa cea mai adâncă a existenţei mele, este cu ne- 
putinţă să mai participe la alte lucrări. 

Aşadar, trezvia ne aşază înaintea vieţii lui Dumne- 
zeu, ne face părtaşi Sfântului Duh, pricinuitorul existenţei 
noastre, pentru că viaţa a început atunci când a vrut Duhul 
cel Sfânt. Cum a început? 

Într-o anumită şi unică clipă a istoriei, Părintele ce- 
resc a vrut şi a creat lumea materială. Existând deja aceas- 
tă lume materială, alcătuieşte în continuare trupul ome- 
nesc în conlucrare cu celelalte două Persoane ale Sfintei 
Treimi şi suflă în el „suflare de viaţă”. Astfel că făptura lui 
Dumnezeu se face „cu suflet viu” (Fc. 2, 7). Dumnezeu 
a încetat atunci să mai sufle numai pe deasupra adâncu- 
rilor (Fc. 1, 2) şi să pătrundă doar elementele create şi 
materiale şi animalele. S-a sălăşluit într-o ființă unică și 
preaînaltă, care a devenit împăratul şi rațiunea de a fi a 
creaţiei, iar rațiunea zidirii acestei fiinţe, a creării ei, este 
Însuşi Dumnezeu. Din acest moment împreună-lucrarea, 
împreună-mergerea, unirea omului cu Dumnezeu devin 
inevitabile şi nu este cu putinţă să fie gândit omul, chipul 
Dumnezeului Celui nevăzut, fără Sfântul Duh. 

Prin urmare, Sfântul Duh, ca una dintre Persoanele 
Sfintei Treimi, conlucrează la naşterea fiecărui om. Îm- 
preună cu Tatăl şi cu Fiul, dă în pântecele mamei materia, 
pe care o ia de la tată şi de la mamă, şi embrionul zămislit 
este carne, țărână. Ţărână naşte omul, „ţărână este şi în ţă- 
rână merge” (Fc. 3, 19). Acestei ţărâne părinţii îi dau toate 
caracteristicile personalităţii lor, chipul trupului lor. 

Aşadar, ce a făcut Părintele ceresc cu primul om, 

acelaşi lucru îl face şi la naşterea fiecărui om, cu diferenţa 
că atunci mai întâi a modelat ţărâna şi apoi a insuflat pe 
Duhul cel Sfânt, în timp ce acum Sfântul Duh intră în om 
odată cu zămislirea. Adică, embrionul are viaţă şi este om 
din prima clipă, deoarece primeşte suflarea Duhului Sfânt, 
are partea conducătoare a sufletului, reprezintă un chip 
deplin al Dumnezeirii şi până în cea din urmă clipă poartă 
neîncetat şi nescăzut elementele dumnezeieșşti şi ale firii 
omeneşti. În om există o comunicare lăuntrică a firii ome- 
neşti cu harul dumnezeiesc, oarecum ca în Hristos. 

Prin urmare, la naşterea fiecăruia dintre no: avem, 
pe de o parte, energiile dumnezeieşti, iar pe de altă parte, 
conlucrarea omului, conformă cu cuvântul şi voinţa din- 
tru început ale Dumnezeirii: „Creşteţi şi vă înmulţiți” (Fc. 
1, 28). Bărbatul şi femeia, un om, o carne — „vor fi amân- 
doi un trup” (Fc. 2, 24) — se împărtăşesc de Sfântul Duh şi 
Logosul Atotlucrător le uneşte pe toate la un loc, le adună 
pe toate împreună în pântecele femeii şi astfel avem omul 
întreg, Dumnezeu şi omul. Noua făptură a lui Dumnezeu, 
făcută pentru Dumnezeu, omul, se îmbracă prin Botez cu 
Dumnezeirea, cu viața harismatică, iar atunci Sfântul Duh 
devine sorțul existenţei lui. De acum, Duhul cel Sfânt in- 
tră înlăuntru şi scoate din El scânteile, lumina Dumnezei- 
rii. Astfel că ţărâna pământului se face, prin trezvie, viaţă 
scânteietoare. 

Prin urmare, trezyvia este participarea Sfântului Duh, 
prin excelenţă lucrarea şi izbânda noastră a monahilor ca 
apostoli. Cine oare este apostol şi care este lucrarea lui? 
Apostol este cel care L-a văzut pe Dumnezeu şi a fost che- 
mat de EI, cel care este pus în lucrare de Dumnezeu şi prin 

faptul că Îl poartă pe Dumnezeu în sine Îl împărtăşeşte pe 
Dumnezeu şi altora. Exact aceasta este lucrarea vieţuirii 
noastre monahale. 

Trezvia deci este o părtăşie lăuntrică, puternica îm- 
preună-trăire lăuntrică cu Dumnezeu, care se poate săvâr- 
ŞI în fiecare zi înlăuntrul nostru atunci când nu suntem 
ocupați cu deşertăciunea sau cu aranjamentele noastre, 
cu minciuna vieţii. Trezvia, ca mefodă duhovnicească, 
este taina prin care Dumnezeu înaintează înlăuntrul meu 
ŞI înaintez şi cu în Dumnezeu. Atunci Duhul cel Sfânt, ca 
o sămânță de viaţă făcătoare, intră cu mişcări neîncetate 
în pântecele inimii mele şi acolo naşte „duhul mântuirii”, 
după cum zice profetul (Is. 26, 18). 

De asemenea, expresia metodă duhovnicească 
aminteşte de existenţa duhului viclean care a murit o dată 
pentru totdeauna în clipa în care s-a depărtat de Dumne- 
ZEU ŞI, de aceea, naşte şi aduce în sufletele noastre moar- 
tea. Duhul viclean nu are, desigur, drepturi asupra făptu- 
rilor lui Dumnezeu, dar aşteaptă cu răbdare, pândeşte, aşa 
încât să atace îndată ce-i îngăduie Dumnezeu. 

Totuşi, nu numai Dumnezeu îngăduie duhului vi- 
clean să atace, ca în cazul lui lov (lov. 1, 6-12), ci şi pro- 
priul nostru duh îl cheamă. Viaţa dusă în nepăsare, în le- 
nevie, rostogolirea în banalităţi şi, mai ales, viaţa în păcat 
ŞI fărădelege este o invocare a duhului viclean. De aceea, 
în asceza trezviei se află, prin excelenţă, lucrarea duhului 
viclean care aşteaptă răbdător. Dar, pentru că duhul vi- 
clean nu este înscăunat în om, e cu putinţă să fie izgonit de 
cel care liturghiseşte duhovniceşte pe altarul inimii sale. 
Cu toate acestea, duhul cel viclean nu încetează să năvă- 

lească asupra lui, în mod aprig. De aceea, această metodă 
este un război duhovnicesc. Atunci noi, stând între diferi- 
te duhuri, trebuie să alegem întotdeauna întoarcerea noas- 
tră către Sfântul Duh, dacă, desigur, vrem să fim biruitori, 
pentru că pe cât este de subțire această lucrare, pe atât este 
şi de periculoasă. 

Desigur că duhul viclean nu poate să intre în adân- 
cul duhului nostru şi să iasă, dar atunci când duhul nostru 
se îndeletniceşte cu altceva, Sfântul Duh aşteaptă fără să 
acţioneze. Se întâmplă aici ca şi în relaţiile dintre oameni. 
Când cineva mă priveşte cu multă dragoste, dar eu privesc 
altundeva şi nu am nici o comuniune cu el, el nu poate să 
mă facă părtaş iubirii lui. Poate doar să aştepte cu mâna 
întinsă, încât, de îndată ce-i arunc o privire, el să mă invite 
şi să am părtăşie cu el. Dar de câte ori putem noi, oame- 
Nil, să facem aceasta? Duhul Sfânt însă o face. Rămâne în 
această postură, poate chiar întreaga noastră viaţă, aştep- 
tând ca vreodată să atragă privirile inimii noastre. 


După ce Sfântul ne-a spus că trezvia este o metodă 
duhovnicească, acum ne spune ce izbuteşte această me- 
todă. 


Izbăvește cu totul pe om, cu ajutorul lui Dumnezeu, 
de înțelesuri pătimaşe şi de gânduri și de fapte rele. 


-20” 


PARTEA TEORETICĂ 


Să luăm un exemplu. Cineva îmi cere ajutorul. În 
acel moment sunt obosit şi-l reped. Această atitudine a 
mea este o faptă rea şi arată că până azi nu am folosit 
metoda duhovnicească a trezviei, calea care duce la ne- 
pătimire. 

În altă situaţie s-ar putea să nu ajung până la faptă, 
dar văzând pe cineva, s-ar putea să intre în mine un înţeles 
pătimaş, adică să spun: „De nu te-aş mai vedea în ochi!” 
sau: „Bine i-am făcut!” Un „„înţeles” (vonua), un „gând” 
(Aoy.ou6c) doar au trecut prin minte, nici nu am făcut şi 
nici nu am spus nimic. lar atunci mă îndreptăţesc: „Păi, 
vicleanul mi-a strecurat un gând” — dar chiar simplul fapt 
că cel viclean poate atât de uşor să ne strecoare înţelesuri 
pătimaşe arată că nu am folosit această metodă, cu care 
sunt alungaţi demonii cei vicleni, şi că nu suntem oameni 
duhovniceşti. 

Când înţelesul zăboveşte în om sau când vin mult 
timp felurite înţelesuri pătimașşe, atunci, aşa cum se îngra- 
şă trupul omului, tot aşa se îngraşă şi înțelesurile şi devin 
gânduri. 

Înţelesurile pătimaşe au deci o evoluţie. Când le pri- 
mim, ele ne cuceresc şi devin gânduri. La început lăuntri- 
ce, dar din pricina neputinței noastre şi exterioare, adică 
putem să le exprimăm prin fapte. De aceea, textul nostru 
spune că numai trezvia ne izbăveşte de înfelesuri pătima- 
şe și de gânduri şi de fapte rele. Adjectivul pătimaşe, deşi 
este legat de substantivele înfe/esuri şi gânduri, totuşi de- 
termină cu siguranţă şi pe substantivul fapte. 

Când Sfântul foloseşte expresia de înfelesuri păti- 
mașe şi de gânduri şi de fapte rele, nu înţelege că trezvia 

ne izbăveşte de păcate, pentru că nu aşa ne izbăvim de ele. 
Este nevoie de o muncă serioasă în sufletul nostru, ca să 
ne izbăvim de toate şi să se facă curățirea fărădelegii şi a 
păcatului nostru. 

Care este atunci înţelesul adjectivului pătimașe 
(eurra06v)? Cuvântul împătimire (eurăBea) arată că în- 
lăuntrul meu există patimă. În mod vădit, prepoziţia în 
descoperă faptul că inima mea nu este doar o suprafaţă, 
cl o cavitate, un sălaş, ceva adânc, ceva încăpător. Prin 
urmare, nu pot să fiu nelocuit, să nu am nimic înlăuntrul 
meu. Am. Ce am? Fie cele pe care le-am amintit, fie pe 
Dumnezeu. Nu încap toate în inima omului. Aşadar, ad- 
jectivul pătimașe arată existența unei lucrări mai lăun- 
trice, a unei mişcări, a unei înclinații rele şi a vieţii. De 
exemplu, dintr-odată vântul suflă cu putere şi-mi întorc 
privirea să văd ce se întâmplă. Mişcarea aceasta porneşte 
fundamental dinlăuntrul meu, este un impuls lăuntric. 

Prin urmare, Sfântul Isihie urmăreşte să înfăţişeze 
elementele lăuntrice care dau impuls şi-l conduc pe om 
spre o activitate exterioară felurită, şi nu spre Dumneze- 
ire. Având, adică, înţelesuri pătimaşe, cu sunt purtat de 
altă putere sau energie, fac ceva fără să vreau, sunt stăpâ- 
nit de altul, nu mă conduc eu pe mine însumi. În timp ce 
Dumnezeu m-a făcut împărat al zidirii şi al vieţii, eu devin 
sclav. Prin urmare, expresia înfelesuri pătimașe exprimă 
netrebnicirea chipului lui Dumnezeu din pricina impulsu- 
rilor fără de voie ale omului care a căzut în rai şi cade în 
fiecare zi în viaţa lui personală. 

Dar pentru ca această „fără de voie” să fie adevăra- 
tă, dincolo de voinţa mea, trebuie să nu o primesc, să nu 

0 vreau, să nu o stârnesc, să nu am nici o colaborare cu 
a, să nu o urmez. În mod obligatoriu însă se dovedeşte 
contrariul. Beau, de exemplu, şi mă îmbăt. N-am vrut să 
mă îmbăt, dar de vreme ce beau, e normal să mă îmbăt 
sau să jignesc sau să uit. Dar şi, în general, dacă beau 
înseamnă că opresc postul, vederea şi urmărirea lui Dum- 
nezeu, fiindcă post înseamnă priveghere şi urmărire a lui 
Dumnezeu. 

Aşadar, înclinația noastră spre rău este un semn care 
arată vinovăția noastră. De aceea, cuvântul pătimașe nu 
are înţelesul de rele şi viclene, ci descoperă responsabi- 
litatea noastră, vinovăția noastră, chiar şi atunci când noi 
simţim că suntem nevinovaţi. Atunci devenim sălaşuri vi- 
clene, fără să simţim acest lucru, dar trebuie să o ştim. 

Când înlăuntrul meu se mişcă un înţeles, iar eu nu-l 
verific înseamnă că inima mi-a scăpat din mâini. lar când 
ceva îmi scapă, de exemplu o piatră, nu ştiu ce va sparge 
sau ce rău poate să declanşeze. Păcatul a fost săvârşit, de- 
sigur, odată în Paradis, dar se săvârşeşte acum şi în propria 
mea viaţă. Prin trezvie însă pot să mă eliberez de această 
robie, deoarece ea este calea către nepătimire, către care 
nu mai există alt drum. 

Înțelesuri pătimaşe. Ce înseamnă înţeles — vânua? 
Terminaţia -ua arată rezultatul unei acţiuni. Aşadar înţe- 
lesul, noima, este rezultatul unei mişcări înţelegătoare a 
minţii. Eu înţeleg şi rezultatul acţiunii care se săvârşeşte 
ŞI se vede în mine, înfăţişarea mişcării mele este înţelesul, 
noima. De exemplu, urmăresc pe cineva cum se mişcă, 
cum râde, ce face şi am înaintea mea chipul lui, în locul 
lui Dumnezeu. Aşadar, înțelesul este un rezultat, o acţiune 

pe care o săvârşesc eu, sau e ceva pe care altul îl aruncă 
asupra mea atunci când înţelesul nu iese din mine. 

Înţelesul care intră în mine provine dintr-un ele- 
ment duhovnicesc, dintr-un oarecare duh. Dacă ar fi fost 
de la Sfântul Duh, nu ar fi spus Sfântul Isihie că trezvia 
ne izbăveşte de el. În mod evident, vrea să ne arate că el 
provine de la un duh viclean. Prin urmare, prin cuvântul 
înțeles Sfântul înţelege ceea ce zicem și noi cu expresia 
„mi-a venit un gând”. În mod corect spunem aşa, pen- 
tru că din afara duhului meu vicleanul îmi strecoară în- 
ţelesuri. De aceea, prin el însuşi înţelesul nu este păcat, 
cl un atac, o momeală (rpoofoir). A bătut vântul, s-au 
deschis ferestrele, s-au spart geamurile, toate s-au făcut 
țăndări. Această suflare a aerului n-am putut s-o prevăd, 
chiar dacă am luat toate măsurile. Nu e ceva pentru care 
să fiu răspunzător. 

Părinţii îl văd întotdeauna, de la începutul păcatului 
până la săvârşirea lui, pe vicleanul demon. Nu există, spun 
ei, mișcare care să nu încredinţeze că acolo zace dracul. 
De aceea, când îi cunoaștem personalitatea, cine a fost şi 
ce a ajuns, îndată ce ne vâră el un gând, ne dăm seama că 
„un şarpe se ascunde în iarbă”. Adică nu avem de a face 
cu vântul, ci cu cel care ni l-a adus, cu însuşi diavolul. 
Înţelegem că, dacă începem să ne îndeletnicim cu înţele- 
sul sau cu noima, cu momeala, nu ne mai îndeletnicim cu 
noi înşine, ci cu diavolul. Învățătura Părinților Bisericii în 
această privinţă este clară şi trebuie s-o cunoaștem. 

Gânduri pătimaşe. Ce este gândul? Este întruparea 
înţelesului, a lucrării minţii, care s-a săvârșit înlăuntrul 
meu. Mi-a venit, de exemplu, gândul că Starețul nu mă 

iubeşte. Gândul acesta mă atinge, vorbesc cu el, dar în 
realitate, vorbesc cu cel viclean. Am lăsat, adică, trezvia, 
am urmărit tot traseul dezvoltării momelii, înţelesul a îna- 
intat şi a devenit gând, şi acum priveghez deja întru duhul 
cel viclean. 

Aici e valabil ceea a spus Moisi despre poporul lui 
Israil: „A mâncat, a băut, s-a săturat, s-a îngrăşat şi L-a 
părăsit pe Dumnezeu, Care l-a născut” (Deut. 32, 14-15). 
Gândurile noastre sunt izgonirea lui Dumnezeu, excres- 
cenţa, creşterea embrionului, a cărui sămânță a aruncat-o 
înlăuntrul nostru vicleanul demon. Acum înţelesul se îm- 
bracă cu un trup care, pe cât mă ocup eu de el, pe atât 
se hrăneşte. Cu cât mai sensibil este un obiect, cu atât 
învelişul lui este mai dur, ca să îl păzească. De aceca şi 
demonul încearcă să facă trupul acesta cât mai gros, cât 
mai puternice gândurile, ca propria sa sămânță ce se află 
înlăuntru să se poată ascunde, ca să nu-l vedem şi să-l 
îndepărtăm. 

În procesul dezvoltării înţelesurilor în gânduri, în- 
tâlnim şi imaginaţia, care este împreună-lucrătoare la pă- 
cat. Imaginaţia este îngrăşământul care hrănește gândul 
nostru şi-l face foarte viu şi expresiv, un tablou deplin pe 
care îl privesc şi-l accept. Este un lucru înfricoşător, o sta- 
re vinovată, pentru că nu este vederea lui Dumnezeu, ci 
îndeletnicire, desfătare de o altă imagine înlăuntrul sufle- 
tului meu. 

Când mă atacă imaginaţia, sunt deja cotropit, nu mai 
pot să lupt. Sunt legat de mâini şi de picioare şi am nevo- 
1e de mişcări foarte puternice ca să scap. Imaginaţia însă 
are şi puterea de a reveni. Revine foarte uşor, oricât aş 

alunga-o. Este ca o femeie foarte frumoasă cu totul goală, 
pe care mi-o amintesc şi mă aţâţă. De aceea, chiar şi cel 
mai duhovnicesc om, când lucrează rugăciunea minţii, se 
fereşte de orice înţeles care vrea să se unească cu mintea 
lui, şi cu atât mai mult de imaginaţie, care îl îndepărtează 
de orice lucrare duhovnicească a minţii. 

Să revenim la exemplul nostru precedent ca să pri- 
cepem mai bine dezvoltarea gândului în cuvânt. Gândul 
meu era că nu mă iubeşte Starețul. În continuare, încep 
să discut cu acest gând, zicând: „Desigur, nu-ţi aminteşti 
ce ţi-a spus ieri? Cu siguranţă că nu te iubeşte. Ce voi 
face însă? Voi face ascultare. Spre ascultare am fost rân- 
duit şi voi lupta până la moarte.” Acum gândul a devenit 
cuvânt. 

Toate câte le-am răspuns gândului care mi-a intrat în 
minte sunt cuvinte stricate, care descoperă faptul că sunt 
învins, că am căzut precum cel viclean, dar îmi acopăr în- 
frângerea — pentru că în adâncul meu o doresc — cu astfel 
de cuvinte puternice, care în realitate sunt prefăcute, sunt 
o perucă, o capcană. Aceasta pentru că nimeni nu poate să 
facă ceva atunci când este sub ocupaţie, când funţa lui nu 
strigă şi nu simte nevoia de libertate. De aceea, când spun 
că am jurat şi trebuie să fac ascultare până la moarte, spun 
minciuni. Pe scurt, îmi înfăţişez sinele ca martor înaintea 
lui Dumnezeu, ca să ascund lucrarea ce se săvârşeşte şi 
care e dusă până la capăt înlăuntrul meu, pe care eu o lu- 
crez acum, şi nu o pătimesc de la altul. 

Și de fapte rele. În a treia fază, înţelesul devine 
faptă, ceva împlinit, ceva care se săvârşeşte înlăuntrul 
meu. Câte nu săvârşeşte mintea înlăuntrul nostru! Şi mai 

ales când mergem la spovedanie, tocmai pe acestea nu 
le dezvăluim, spunem doar câteva cioburi. Adică răpim 
câte ceva din cartea inimii noastre şi le ducem Stareţului, 
unele care arată buna noastră stare sau vreo strădanie a 
noastră, altele care arată şi puţin puroi, care e cuibărit în 
sufletul nostru. Dar nu dezvăluim traseul acesta. Starețul 
îşi dă seama de toate, desigur, dar lucrul acesta nu are nici 
o importanţă pentru noi, pentru că rămân mai Jos de înfri- 
coşatul laţ pe care noi l-am legat acum, şi nu satana. 

De aceea, şi de fapte rele arată lucrarea noastră per- 
sonală. Nu mai e nevoie de satana. După cum spune pilda, 
un om viclean a aruncat noaptea neghina în grâu şi acum 
doarme liniştit sau călătoreşte, fiindcă ştie că pământul a 
acoperit sămânţa şi cândva neghinele vor răsări. Când se 
întâmplă aceasta, ţăranul se întreabă: „Ce să fac? Să le tai, 
să le ard? Atunci o să ardă împreună şi grâul. Să le las aşa? 
Mă tem ca nu cumva să mi-l înăbuşe” (cf. Mt. 13, 24-29). 
ȘI tot gândindu-se şi răzgeândindu-se, timpul trece şi cresc 
toate împreună şi, la sfârşit, ce-o fi o fi. Ceva asemănător 
păţim şi noi. Ne înfăţişăm înaintea lui Dumnezeu precum 
țarina cu neghine înaintea ţăranului. 

Expresia şi de fapte rele arată rezultatul deplin nu 
doar al propriei noastre capitulări, ci al propriei noastre 
împreună-lucrări şi părtăşii. Fapta care s-a săvârşit înlă- 
untrul nostru şi se poate săvârşi şi cu trupul nostru, şi în 
chilia noastră, şi oriunde altundeva, este a noastră. Orice 
acţiune săvârşită cu trupul nostru, cu sufietul nostru, cu 
duhul nostru, îndreptată către o terță persoană, către me- 
diul înconjurător, către Dumnezeu, către îngeri, către sfin- 
ți, începe dinlăuntrul nostru şi, în continuare, se manifestă 

Şi în exterior, având ca obiect întreaga zidire. 

Izbăveşte cu totul pe om, cu ajutorul lui Dumnezeu. 
De toate acestea trezvia izbăveşte omul întreg. Curăţi- 
rea, care conduce la nepătimire şi asigură nepătimirea, se 
săvârşeşte prin trezvie. Aşadar, să nu credem că suntem 
curaţi, să nu spunem că vrem să ne curățim fără trezvie, 
priveghere şi aşteptarea minţii în contemplarea Domnului 
zi şi noapte. Nu putem însă să ne izbăvim singuri, numai 
Dumnezeu poate să ne izbăvească. 

Aşadar, primul rod al trezviei este curăţia. Nu mai 
avem Nici înţelesuri, nici gânduri, nici cuvinte, nici imagi- 
naţii, nici fapte viclene. Ce măreție să ştii că eşti invulne- 
rabil în viaţă! Cine atunci, când ştie asta, n-o să spună că 
îşi va da şi viaţa, şi inima, şi va pune de-o parte şi cel mai 
mic bănuţ ca să dobândească nepătimirea? 

După ce am văzut cel dintâi rod al trezviei, poate 
acum fiecare dintre noi să-şi dea seama dacă în primul, 
în al doilea, în al zecelea an al vieţii sale la mănăstire 
sau în al douăzecilea sau al patruzecilea an al vieţii sale 
creştineşti a exersat această lucrare de căpătâi. lar dacă 
descoperim că nu am exersat-o, avem înainte restul vie- 
ţii noastre pământeşti. Ca nu cumva să ajungem la sfârşit 
fără să fi devenit cuceritorii acestei lucrări. Dacă, iarăşi, 
vedem că suntem curaţi, să dăm slavă Domnului, Care 
ne-a învrednicit să ajungem nepătimaşi. 

Cum însă ne izbăveşte trezvia de aceşti trei înfrico- 
şaţi duşmani ai noştri? 


Durabilă şi urmărită cu râvnă. 

Durabilă înseamnă că nu putem ca, de îndată ce să- 
vârşim trezvia, să le şi dobândim pe toate acestea. Trebuie 
ca această metodă să fie folosită mult timp, adesea ani în- 
tregi. Trezvia nu este o lucrare doar pentru acum, ci mun- 
ca noastră nepieritoare, „până ce putem zice astăzi” (Evr. 
3, 13). Atâta vreme cât există timpul. Mersul trezviei — în 
realitate, mersul lui Dumnezeu înlăuntrul nostru, urmări- 
rea Lui — este continuă. Frământătura noastră are nevoie 
de ani pentru a fi dospită de aluatul lui Hristos. 

Dar noi ce facem? Îndată ce ne-am luptat unul, doi, 
Cinci, zece ani, ne revoltăm apoi şi zicem: „Oh, degeaba! 
Unde sunt roadele pe care le făgăduieşte Dumnezeu? Una 
zice şi alta face. M-a uitat, nu mă ia în seamă.” Această 
stare a noastră este o cale vicleană. Înţelesul care a de- 
venit gând şi, în continuare, faptă. lată o faptă vicleană 
care se cultivă înlăuntrul nostru. De aceea zice Sfântul că 
trezvia sporeşte numai dacă este durabilă și urmărită cu 
râvnă. Mersul meu trebuie să fie o vânătoare, dar într-o 
atmosferă paşnică, pe care nu o aştept, ci numai o urmă- 
resc, în timp ce noi de obicei o aşteptăm. 

Adevărata aşteptare a Sfântului Duh este îndeletni- 
cirea noastră cu EI, şi nu imediata şi nemijlocita împlinire 
a cererilor noastre de către Dumnezeu. Asta nu este iubire 
de Dumnezeu, este iubire de plăcere. Dumnezeu este iu- 
bitor de oameni, dar eu nu sunt iubitor de Dumnezeu, sunt 
„Iubitor de om”, iubesc omenitatea mea, pe mine însumi. 
De aceea, Dumnezeu niciodată nu îi dă har omului care 
se grăbeşte şi spune: „Am obosit, nu mai pot să tot cer de 
la Dumnezeu.” Să ne minunăm aici de înţelepciunea lui 
Dumnezeu, pentru că, dacă i-ar da unui astfel de om haris- 

me, ar folosi aceste daruri dumnezeieşti pentru sine însuşi 
ŞI „i s-ar face cele de pe urmă mai rele decât cele dintâi” 
(2 Ptr. 2, 20). Aşadar, aştept pe Duhul Sfânt înseamnă mă 
îndeletnicesc cu Duhul cel Sfânt. E1 este îndeletnicirea 
mea proprie şi mai ales durabilă, fără întreruperi. 

De exemplu, mă rog un răstimp îndelungat şi apoi 
Zic: „la să vizitez şi mănăstirile pe care le cunosc, ca să 
văd ce mai fac.” Dar întreruperile îmi fragmentează tim- 
pul. Este curiozitate, mă îndeletnicesc cu cele despre lu- 
crul meu, şi nu cu lucrul meu, care este Sfântul Duh. În- 
treruperile sunt o oprire a înaintării trezviei. 

Alt exemplu: Unui au ca slujire în mănăstire să facă 
pâine. Încep de dimineaţă să frământe, dar după puţin 
timp are loc un mic cutremur. Se sperie, aleargă, ies afară, 
întârzie, se face gălăgie, unii spun să continuăm treaba, 
alții să facem sfeştanie, alții să cântăm un Paraclis. Trec 
aşa una, două, trei ore şi apoi se întorc să-şi continue fră- 
mântatul, dar deja e târziu. Trebuie să plămădească de la 
început. 

Asta înseamnă că nu putem să facem treabă înain- 
tând şi distrându-ne, adică întrerupând viaţa noastră. Dacă 
mă îndeletnicesc acum cu trezvia şi apoi mă mânii, am ne- 
înţelegeri pentru ceva, merg până acasă şi mă întorc după 
trei zile — trei zile acasă echivalează cu cel puţin trei luni 
de întrerupere a mersului meu călugăresc — toate acestea 
înseamnă o oprire a trezviei. Tot ce am construit, am dărâ- 
mat, şi trebuie să o iau iarăși de la început. Trezvia trebuie 
să dureze, să fie lucrată fără întrerupere. 

De aceea, trebuie să o săvârşim cu râvnă — Tpo- 
8vuws, întreaga noastră mânie — Ovuoc, întreaga noastră 

parte irascibilă, toate cele dinlăuntrul nostru să se îndelet- 
nicească cu Dumnezeu. După cum plugul sapă adânc în 
pământ şi deschide brazda, aruncând de-a dreapta şi de-a 
stânga ţărâna, ca să cadă sămânţa, să se îngroape şi să 
încolţească, tot aşa trebuie să sape şi trezvia în existenţa 
noastră şi să deschidă o cale pe care să călătorească Dum- 
nezeu Însuşi, singurul care poate să ne orânduiască pro- 
blemele şi să ne deschidă inima. Caracterul durabil este 
plugul care ne dă putinţa de a ascunde Duhul în pântecele 
propriului nostru pământ, ca să-L avem şi ca să putem să 
înaintăm. După cum embrionul creşte în pântecele mamei, 
tot aşa sporeşte şi lucrarea naşterii omului duhovnicesc. 

Urmărită cu râvnă. Sfântul foloseşte verbul „a ur- 
mări, a merge pe cale” — 05evuw, pentru a-l lega de cuvân- 
tul ue8o5oc — „metodă”. Când umblăm ca să ajungem un- 
deva, de îndată ce dăm peste un pârâiaş, ce facem? Luăm 
pietre şi le aşezăm în apă şi călcăm pe ele sau înjghebăm 
un podeţ, dacă apa este adâncă acolo. Adică alcătuim cu 
râvnă ceva ca să trecem. Aşadar, expresia urmărită cu 
râvnă arată cum aranjăm lucrurile, astfel încât în cele din 
urmă să ne îndeletnicim cu trezvia. 

Dar ce înseamnă participiul urmărită? Înseamnă 
că înlăuntrul nostru înaintează cunoştinţa lui Dumnezeu. 
Este într-adevăr important să înţelegem că Dumnezeu aş- 
teaptă cu sămânţa în mână, astfel încât, de îndată ce pu- 
țintel se deschide, s-o şi semene. Dacă înţelegem aceasta, 
vom simţi cât contează să ne vărsăm sângele şi măruntaie- 
le precum mucenicii, ca să putem săvârşi această lucrare. 
lată un martiriu nesângeros, care e primit de Dumnezeu 
ca unul sângeros. Să-l urmărim cu râvnă. 

Desigur că ar fi fost bine să începem de când L-am 
simţit pe Hristos în viaţa noastră sau măcar de când am 
devenit monahi sau cel puţin de ieri. Dacă încă n-am în- 
ceput, să începem de azi. Toate cele de mai sus vor fi în 
mâinile noastre, se vor împlini. Dacă ne pierdem timpul 
cu alte îndeletniciri înseamnă că-L pierdem pe Hristos, 
pierdem sămânţa cea sfântă. 


Urmărită astfel, dăruiește cunoştinţa sigură a lui 
Dumnezeu cel necuprins, atăt căt e cu putinţă, şi dezlega- 
rea tainelor dumnezeieşti şi ascunse. 


Câtă mângâiere, câtă bucurie, ce măreție ascunde 
această propoziţie! Prin urmare, ce lucru mai vrednic de 
dorit putem să poftim? Ce am putea cere mai bun? Pentru 
ce ne-am născut? Pentru ce trăim? Ce înseamnă că Dum- 
nezeu ne-a zidit din iubire? Nu cumva ne-a adus în aceas- 
tă viaţă ca să ne chinuim, ca să ne zdrobim, ca să luptăm 
şi să pâfâim? Asta-i iubirea lui Dumnezeu? Dacă ne-ar fi 
mişcat puţin trezvia, L-am fi pipăit pe Dumnezeu, am fi 
avut părtăşie cu El, L-am fi cunoscut. 

Partea atrăgătoare, excepţională, unică a frazei ur- 
mărită astfel dăruieşte cunoștința sigură a lui Dumnezeu 
cel necuprins stă în verbul dăruiește, ca să-ți spună: Nu te 
priveşte pe tine, tu doar urmează calea trezviei şi aceas- 
ta te va duce la cunoştinţa lui Dumnezeu. Nu te tulbura 

pentru că nu vei osteni tu, nu vei zidi tu, nici măcar cu 
propria ta înţelegere nu vei ajunge acolo. Cunoştinţa lui 
Dumnezeu nu este lucrarea minţii tale, ci răpire a minţii, 
fie în trup, fie în afară de trup, aşa cum a spus şi Aposto- 
lul Pavel. A fost răpit Apostolul, Dumnezeu i-a afundat 
mintea în El (2 Cor. 12, 2- 4). Această cunoştinţă însă, 
zice Sfântul, nu este dăruită celor desăvârşiţi, ci celui care 
lucrează trezvia. Cum? 

Atât cât e cu putință. Nu avem cu toţii aceeaşi ca- 
pacitate. Una este să fiu tânăr de cincisprezece ani şi să 
încep această lucrare, şi alta să fiu de patruzeci. Nu este 
acelaşi lucru să merg la mănăstire cu inimă tânără şi cura- 
tă şi să încep îndată trezvia sau când merg după douăzeci 
de ani şi spun: „Mi-au cam trecut anii vieţii, ia să încep şi 
cu întru sfârşit trezvia. Am obosit de viaţă, am dobândit 
alte trăiri, am pierdut vremea.” Iar când pierdem timpul, 
pierdem şi roadele. Asta nu-i o problemă mică. De aseme- 
nea, joacă un rol şi felul în care am trăit, în care am gândit, 
ce am simţit pentru viaţă, pentru Dumnezeu, pentru noi 
înşine, câtă smerenie avem. Toate acestea creează propria 
noastră putinţă, propria noastră capacitate. 

De aceea, Dumnezeu nu le dă tuturor aceeaşi canti- 
tate şi nici aceeaşi calitate a darurilor. Duhul cel Sfânt se 
mişcă cu iubire de oameni către om şi caută la mine ce pot 
eu să lucrez înlăuntrul meu. După cum un Stareţ îşi expri- 
mă dragostea lui când încearcă să găsească ce slujire face 
mai uşoară viaţa ucenicilor săi, care îi ajută să nu aibă 
gânduri, ispite, împrăştieri, ca să se poată îndeletnici cu 
Hristos, tot aşa face şi Sfântul Duh. Nu există iubire mai 
mare decât aceasta. Rugăciunea depinde de mine şi Dum- 

nezeu revarsă apoi tămăduirile. Privegherea e săvârşită de 
Biserică şi depinde de propria mea atenţie. Ce depinde 
de Stareţ este slujirea pe care mi-o va încredința şi pen- 
tru aceasta va da răspuns lui Dumnezeu. Mă odihneşte o 
muncă practică, obştească, de unul singur? Îmi va da ceea 
ce este de folos sufletului meu. 

Tot aşa face şi Dumnezeu. Dăruieşte afât cât e cu 
putință, atât cât putem, cât încăpem, în esenţă pe cât îi 
facem noi loc şi pe cât EI Însuşi ştie şi înţelege. Adică dă- 
ruiește potrivit cu propriul nostru folos, pentru că în mod 
obligatoriu este valabil cuvântul „nu ştiţi ce cereți” (Mt. 
20, 22), nu ştim ce cerem de la Dumnezeu şi de aceea nu 
primim. Dacă le-am cere pe cele cu putinţă, cele la care 
putem no! să ajungem, atunci Dumnezeu ni le va da îndată 
sau mai târziu, „în orice zi Îl vom chema” (Ps. 19, 10). 

La aceasta nu mă împiedică deloc caracterul meu, 
fiindcă nu l-am plăsmuit noi. Noi putem să lucrăm asupra 
lui şi să-l schimbăm, să-l înrăim sau să-l întărim. Cuvân- 
tul caracter (xapakTTpac) înseamnă „pecete, întipărire”, 
de la verbul xap&oow — „a grava, a întipări, a trasa ceva”. 
Caracterul nostru este o întipărire, o prelucrare, o facere 
a lui Dumnezeu. Fiecare cu caracterul pe care îl are poate 
să ajungă în cer. 

Noi însă aducem ca îndreptăţire caracterul nostru 
pentru a defăima pe Dumnezeu, Biserica, schima pe care o 
purtăm, ca să nimicim slava lui Hristos şi astfel să apărem 
altora în cea mai proastă înfăţişare. Adesea spunem: „Ăs- 
ta-i caracterul meu, nu mă ajută, nici nu pot să-l schimb. 
Ce să fac?” Aşa însă ÎL învinovăţim pe Dumnezeu. Putem 
să ajungem până la punctul în care spunem că pentru mine 

nu există Dumnezeu. Dar, în realitate, Dumnezeu mi-a dat 
singura pecete care este pentru mine, exact ceea ce e de 
trebuinţă sufletului meu pentru a ajunge la tainele cereşti, 
pentru care m-a chemat. 

ATât cât e cu putință. Pentru capacitatea de cunoaşte- 
re a lui Dumnezeu mai au de asemenea importanţă şi con- 
juncturile: slujirea, locul, felul în care mă rog. Într-un fel 
îmi este accesibil Dumnezeu când spun rugăciunea aşezat 
pe scăunel, altfel când sunt în picioare şi altfel când 1es în 
pădure şi spun romantic: „Doamne, lisuse Hristoase, mi- 
luieşte-mă pe mine, păcătosul!” Aşadar, expresia atât cât 
e cu putință înseamnă cum lucrăm noi, ce-l dăm noi lui 
Hristos, cum stăm noi înaintea Lui. Desigur, multe din si- 
luaţii sunt obiective, fără ca noi să putem să le schimbăm. 
Dar multe situaţii însă pot să fie determinate de noi, pentru 
că noi creăm premisele pentru împrejurările vieţii noastre. 

Să luăm un exemplu de pe poziţia Stareţului, ca să 
înţelegem purtarea lui Dumnezeu. Îţi încredinţez o anumi- 
tă slujire, iar tu ai mereu plângeri împotriva epitropului. 
La anul se impune să te schimb din această slujire, pentru 
că a sluji în mănăstire înseamnă a sluji lui Dumnezeu. Dar 
pentru că Dumnezeu e nevăzut, îl slujesc pe omul văzut, 
chipul lui Dumnezeu. Însă la icoane şi la sfintele moaşte 
ne închinăm. Starețul, epitropul, proestamenul? sunt icoa- 


“ Proestamenul este membru al Consiliului Stăreţesc, al Sinaxei, 
având atribuţii de conducere. Este ales pe viaţă, fiind schimbat nu- 
mai în cazul unor căderi sau dacă demisionează de bunăvoie. Dintre 
proestameni se aleg anual doi sau trei epitropi pentru rezolvarea pro- 
blemelor zilnice ale mănăstirii. Proestamenii sunt în număr de şapte, 
nouă sau unsprezece, potrivit cu rânduiala internă a mănăstirii. 

ne ale lui Dumnezeu. Dacă eu mă cert cu epitropul e ca 
ȘI cum m-aș certa cu Dumnezeu. Pentru că Dumnezeu 
Cel nevăzut însufleţeşte totul. Starețul sau epitropul sunt 
pur şi simplu trupul văzut. După cum icoanele ard, tot aşa 
poate şi Starețul sau epitropul să ardă, dar Dumnezeu nu 
se pierde, însă cenușa icoanei sau a moaştelor este sfin- 
țită. Acelaşi lucru se întâmplă şi cu Starețul căzut sau cu 
epitropul căzut, netrebnic, nătâng, imbecil, invidios, rău, 
stricat, ei sunt o cenuşă pe care a sfinţit-o Dumnezeu. 

În anul următor, te pun la altă slujire, atunci tu îmi 
ZICI Că-1 greu, nu pot, şi faci gălăgie. De ce acţionezi aşa? 
Fiindcă te-ai îndreptat spre a doua slujire fără să lucrezi 
cele dumnezeieşti. Eu ţi-am schimbat slujirea ca să văd 
dacă nu cumva cea nouă te odihneşte. Tot aşa face şi Dum- 
nezeu. Încearcă ce să ne dea, cum să ne vorbească, cum să 
ne prindă, ca să ne odihnească. Dacă am şti noi ce luptă 
duce Dumnezeu de dragul nostru! „Până acum lucrează” 
(In. 5, 17). În toată clipa încearcă să găsească ce poate fi 
mai bun, ce ne-ar putea odihni. 

Aşadar, condiţiile şi situaţiile vieţii noastre le sta- 
bilim noi, dar le întâmpinăm ca şi cum n-ar proveni de 
la noi. Isihia noastră, liniştea noastră, bucuria noastră, 
strâmtorarea noastră, tihna noastră, tristeţea noastră, toate 
le creăm înlăuntrul nostru, potrivit cu felul în care ne pur- 
tăm cu Dumnezeu. 

Dăruiește cunoștința sigură a lui Dumnezeu cel ne- 
cuprins. Dumnezeu este necuprins. Cine-L poate cuprin- 
de? Singurul lucru pe care-l înțelegem, zice Sfântul Gri- 
gorie Teologul, este caracterul neînțeles, necuprins, al lui 

Dumnezeus. Devine însă înţeles, Se dăruiește. Acolo unde 
şezi, dintr-odată Îl găseşti. Îţi deschide fulgerător mintea 
— duhul, nu raţiunea — şi simţi că ai dobândit cunoştinţa 
sigură a lui Dumnezeu, pe care o dă Sfântul Duh celui 
paralizat de treizeci şi opt de ani şi care vrea să umble. 
Îi dezleagă toate anchilozările trupului şi ale sufietului, îi 
iartă toate păcatele şi-i spune: „a patul tău şi umblă!” (In. 
5, 5-8). 

Dar omului firesc Dumnezeu nu poate să-i facă aşa, 
deoarece trebuie să vrea el însuşi. Cum? Prin exersarea 
trezviei, această lucrare duhovnicească care este urmărire 
şi vedere a Sfântului Duh şi pe care, în cele din urmă, 
Dumnezeu mi-o dăruieşte, după cum îmi dăruieşte şi lu- 
mina Lui şi pot să-L văd în mod tainic. Atunci, trezvia 
devine pentru mine un organ de simţ, un alt simţ, iar eu 
devin cu totul numai simţire. ÎL prind deja pe Dumnezeu 
întreg şi devin un copilaş, un mieluşel fără de răutate, în 
timp ce, până mai ieri, se poate să fi fost un destrăbălat. 
Devin cu totul simţire pentru că-L am întreg pe Dumne- 
zeu. 

La vederea şi cunoştinţa lui Dumnezeu participă 
chiar şi trupul, care se bucură. Se bucură şi limba, saltă 
trupul precum căprioarele, participă întregul om la aceas- 
tă comuniune cu Dumnezeirea. „De necuprins este ce s-a 
săvârşit întru tine”, zice imnograful praznicului Întâmpi- 
nării Domnului. „Ce s-a săvârşit”, care este comuniunea 
Maircii Domnului, adică a omului cu Dumnezeu, este de 
neînțeles pentru noi, dar se săvârşeşte înlăuntrul nostru. 


* Sfântul Grigorie Teologul, Despre teologie 11, PG 36, 40 B. 

Acest lucru de necuprins devine cuprins, înţeles prin păr- 
tăşia noastră cu Dumnezeu. Şi ce uneşte mâinile noas- 
tre, cele două firi? Trezvia. Aşa încât e nevoie ca noi să 
deschidem o cale, să folosim o anumită metodă şi atunci 
Dumnezeu aruncă sămânţa. 

Dăruiește cunoștința sigură a lui Dumnezeu. Nu 
înțelege, desigur, cunoştinţă naturală. Cu toţii avem o cu- 
noştință din fire pe care o-dobândim de la zămislire şi ges- 
taţie. În pântecele mamei, fătul are cunoştinţa lucrurilor 
negrăite ale lui Dumnezeu, care cunoştinţă apoi este culti- 
vată. Având o cunoştinţă a lui Dumnezeu, are şi simţul, şi 
comuniunea, şi părtăşia cu Dumnezeu, dar chiar şi o par- 
ticipare la câte se petrec în mama sa. Se întristează mama, 
se întristează în pântecele ei şi fătul. Se ceartă mama cu 
bărbatul ei, o înţelege şi fătul şi se teme, şi când într-o zi 
se va naşte, se va naşte cu frică, se va întâmpla ceva şi se 
va speria. Se bucură mama? Se veseleşte şi se destinde fă- 
tul. Ştiinţa astăzi cu instrumentele ei poate să urmărească 
cu precizie deplina comunicare a trăirilor, a lucrărilor şi a 
simţirilor mamei şi fătului. 

Embrionul, aşadar, are experienţa tuturor patimilor 
vieţii omenești, dar, în paralel, are şi experienţa lui Dum- 
nezeu, pentru că poartă în sine suflarea dumnezeiască. 
Dacă noi, când semănăm sămânţa pământească, o urmă- 
rim când încolţeşte, o prăşim, o udăm, atunci Dumnezeu 
nu va avea comuniune cu ceea ce s-a zămislit înlăuntrul 
nostru, nu-l va urmări, nu va comunica cu el? Cu nepu- 
tință. 

De aceea şi feţii morţi, care se nasc fără să fi văzut 
viaţa aceasta, Îl cunosc pe Dumnezeu. Prin urmare, au pu- 

tinţa de a ocupa un loc înaintea Lui, chiar dacă n-au trecut 
podul acestei pseudo-vieţi şi al acestei pseudo-morţi. Via- 
(u noastră este o viaţă mincinoasă, pentru că este moarte. 
Moartea însă este adevărata viaţă, înaintarea în viaţă. Fă- 
lul trece direct la adevărata viaţă în cer. 

Deci cu toţu purtăm înlăuntrul nostru încă de la ză- 
mislire o oarecare cunoştinţă a lui Dumnezeu. În continu- 
are, dobândim o cunoştinţă din viaţa zilnică, din educaţia 
părinților, din mediul în care trăim, din învăţământul pe 
care îl urmăm, din mănăstirea noastră, de orişiunde. 'Toa- 
Ic acestea sunt o învăţătură duhovnicească, o cunoştinţă 
prin comuniune şi participare, care se adaugă cunoştinţei 
naturale. 

Sfântul însă nu se referă la această cunoştinţă, ci la 
cea sigură, la cea adevărată şi statornică, la cea care nu 
trece, ci este asigurată, definitivă, încredinţată, adeverită, 
pentru că o face credibilă Însuşi Dumnezeu. Este cunoş- 
tinţa care provine de la Sfântul Duh, pe care n-o dobân- 
deşti citind manuale de dogmatică sau de simbolică sau 
cărți de-ale Părinților. Orice ai citi, orice ai face, nu poţi să 
dobândeşti nici cea mai puţină cunoştinţă adevărată a lui 
Dumnezeu. Prin urmare, studiul nostru, cercetările noastre, 
discuţiile noastre, educaţia noastră nu pot să ne dea adevă- 
rata cunoştinţă. Toate acestea sunt simple metode, simple 
poduri. Numai Însuşi Dumnezeu poate să ne-o şoptească 
înlăuntrul nostru prin trezvie. În esenţă, această cunoştinţă 
este o descoperire, de aceea este sigură şi adevărată. 

Ce înseamnă descoperire? Fiţi atenţi la tâlcuirea 
Sfântului: urmărită astfel, dăruieşte cunoștința sigură a 
lui Dumnezeu cel necuprins, atât cât e cu putinţă, şi dez- 


"39" 


CUVÂNT DESPRE TRLZVII: 


legarea tainelor dumnezeiești și ascunse. Expresia atât 
cât e cu putință are două laturi: eu şi Dumnezeu, cine sunt 
cu şi cât pot să încap în mine, şi cine este Dumnezeu şi ce 
face. Tainele lui Dumnezeu sunt căile Lui, care se află în 
mare (Ps. 76, 20), în sfinţenie (Ps. 76, 13), de la o margine 
a cerului şi până la cealaltă margine a cerului (Ps. 18, 7), 
căi pe care le străbate în grabă carul de luptă al lui Dum- 
nezeu, care există în firea lui Dumnezeu, în energiile Lui, 
în ipostasurile celor trei Persoane. Tainele sunt trăirile lui 
Dumnezeu, însuşirile Lui, lucrările Lui, căile Lui, viaţa 
Lui firească, mai ales acelea care exprimă ridicarea lui 
Dumnezeu de pe tronul Său şi aşezarea Lui pe om. 

Toate acestea se numesc taine, pentru că e nevoie 
ca altul să ni le descopere şi să ne inițieze. Iniţiatorul este 
aici Însuşi Dumnezeu. El ni Se descoperă pe Sine Însuși. 
După cum Fiul lui Dumnezeu ne-a descoperit în trupul 
Său Dumnezeirea Sa, aşa şi acum are loc într-un anume 
fel o tainică întrupare în duhul omului, unde se descoperă 
Dumnezeu. 

Prezenţa nepalpabilă a lui Dumnezeu pe tron, legată 
de absolutul Său, este pe de-o parte întrevăzută, prin um- 
bre, de îngeri şi de sfinţi, dar nevăzută de noi. Însă lucra- 
rea lui Dumnezeu şi, în continuare, aplecarea Sa asupra 
noastră, apropierea Lui personală, sunt căi ale lui Dum- 
nezeu, pe care omul le poate cunoaşte cu siguranţă. De 
aceea zice cunoştinţa sigură. Această cunoştinţă este on- 
tologică. Avem, aşadar, cunoştinţa naturală, dobândită, şi 
cunoştinţa ontologică a lui Dumnezeu. Fiinţa se descope- 
ră cu adevărat în propria noastră personalitate, în propria 
noastră fiinţare. 

Prin urmare, când Sfântul spune tainelor dumneze- 
iești, înţelege modul în care Se mişcă Dumnezeu, în care 
EI lucrează, că Se ridică de pe tronul Său, cade peste noi 
şi ne vorbeşte. Acestea sunt însuşirile lui Dumnezeu, care 
devin trăirile noastre, când noi ne facem pe noi înşine cât 
putem de încăpători. 

Vechiul Legământ spune că nu putem să vedem şi 
să prindem urma corabiei în mare (Pilde. 30, 19; Înţ. Sol. 
5, 10). Deşi corabia este văzută, creată, o namilă înaintea 
noastră, urma ei se pierde. Dar şi urmele păsărilor, precum 
şi adâncurile împăratului şi adâncurile inimii noastre sunt 
de necercetat (Pilde. 25, 3; Înţ. Sol. 5, 11; 1 Cor 2, 11). 
Nu putem să le urmărim, nici să le lămurim. Totuşi, tră- 
im urmele lui Dumnezeu şi în mare, şi în cer, şi în inima 
noastră. Sunt trăinile dumnezeieşti, umbletele lui Dumne- 
zeu înlăuntrul nostru. Viaţa lui Dumnezeu este o liturghie, 
O ieşire a lui Dumnezeu către mine, şi această taină devine 
acum propria mea trăire, propria mea viaţă. 

Și dezlegarea tainelor dumnezeieşti. Cuvântul taină 
are înţelesul de ascuns, de aparte, de personal, dar şi de 
dualist. Adică sunt eu cel iniţiat în taină şi iniţiatorul, în- 
văţătorul meu, Însuşi Dumnezeu, Care îmi descoperă, mă 
învaţă. Sfântul se referă neîncetat la această doime: eu şi 
Dumnezeu. În mod obligatoriu însă eu nu sunt singur, ci 
împreună cu multe alte lucruri sau cu mulți alţii, în timp 
ce Sfântul ne vrea singuri cu Dumnezeu. 

Vedeţi ce fel de harismă a lui Dumnezeu este trezvia, 
singura noastră mişcare către Dumnezeu, lucrarea noastră 
proprie şi unde ne înalţă Dumnezeu? Vedeţi ce adevărată 
binefacere este ea? Ce bogăție avem în mână şi ce putem 

realiza înlăuntrul nostru? După cum Dumnezeu S-a în- 
trupat în pântecele Născătoare: de Dumnezeu, tot aşa Se 
întrupează şi înlăuntrul nostru şi locuieşte în duhul. 

Și dezlegarea celor ascunse. Tainele cele din veac 
ascunse, Dumnezeu le-a descoperit în plinătatea divino- 
umană a lui Hristos, în persoana lui Hristos, când a venit 
plinirea vremii (Col. 1, 26; Gal. 4, 4). Aceasta este desco- 
perirea gnoseologică, dar, deşi au fost descoperite tainele 
cele ascunse, pentru ca cineva să le trăiască, se cere şi o 
anume strădanie, din pricina adâncimii lor. Adică desco- 
perirea ontologică a Dumnezeirii se săvârşeşte de Însuşi 
Dumnezeu în existenţa noastră, corespunzător cu măsura 
noastră de îndumnezeire. 

Să luăm un exemplu. Vii să-mi vorbeşti înăbuşit de 
problemele tale. Eşti bolnav, ai păcătuit, ai fost dat afară, 
te-au izgonit din mănăstire, ţi-au spus că ai cancer şi-o să 
mori. Eu îți vorbesc, mă asculţi şi după puţin îmi zici cu 
lacrimi: 

— Părinte, mi s-a dezlegat problema. 

— S-a dezlegat? Cum? Cancerul nu ţi s-a vindecat, 
de operat te vei opera, şi-n cele din urmă tot o să mori. 
Din mănăstire te-au izgonit. Cum ţi s-a dezlegat proble- 
ma? Și totuşi, spui că ţi s-a dezlegat... 

Într-adevăr, ţi s-a dezlegat, pentru că s-a schimbat 
aşezarea ta lăuntrică, ţi s-a schimbat trăirea. Lucrarea 
dumnezeiască a schimbat cele lăuntrice ale tale şi ai sim- 
țit că ţi s-a dezlegat problema. Problemele noastre nu se 
dezleagă, deoarece sunt declanşate de alții şi de împreju- 
rări. Totuşi problema nu sunt ceilalți, ci legătura mea cu 
Dumnezeu, eu şi Dumnezeu. Când o aranjăm pe aceasta, 

nu mal există nici o problemă. 

Dezlegarea celor ascunse. După cum atunci când 
este întuneric mă împiedic de scaune şi cad peste voi, fi- 
indcă nu văd nimic, dar îndată ce se aprinde lumina, îna- 
intez în tihnă, fără să mă împiedic, tot aşa se face şi dez- 
legarea celor ascunse ale lui Dumnezeu. Starea noastră 
omenească rămâne aceeaşi, eu sunt acelaşi care eram, dar 
dezlegarea a venit. Cele negrăite ale lui Dumnezeu mi-au 
devenit cunoscute, iar schimbarea mea este schimbarea 
dreptei Celui Preaînalt (Ps. 76,10), lumina pe care o arun- 
că înlăuntrul meu Dumnezeu. Acum văd lucrurile în mod 
diferit. Vă văd pe voi, dar Îl înţeleg pe Dumnezeu. Îmi 
dau seama, de exemplu, că nu mă iubeşti, dar nu-mi pasă. 
Dimpotrivă, mă bucur de asta, acum o sărbătoresc. 

Dumnezeu rămâne nevăzut, neamestecat, de nea- 
tins, este totuşi Dumnezeul meu cel cunoscut, pentru că 
nu mai am probleme în ce priveşte cunoştinţa Lui, fiind- 
că El Însuşi a intrat în mine şi cele dumnezeieşti devin 
propriul meu conţinut. Realitatea acestei descoperiri este 
faptul că Îl port în mine pe Dumnezeu, stare pe care o tră- 
lesc şi de care îmi dau seama. Este dezlegarea lăuntrică, 
deschiderea ochilor mei. 

Această nouă vedere îmi descoperă, de asemenea, 
în afara tainelor lui Dumnezeu, şi înţelesul celor ce sunt, a 
îngerilor, a dogmelor, dar şi înţelesul celor ce se săvârşesc 
în mine, înţelesul boli mele, toate. Câte nu-mi descope- 
ră Dumnezeu! Dobândesc o cunoștință adâncă, pătrund 
în Dumnezeul din mine, nu mă mai uit de departe. După 
cum îmi dau seama când mă doare inima sau îmi apare 
dintr-odată o umflătură pe trup, tot aşa îmi dau seama şi 

de Dumnezeu şi de tovărăşia mea cu El. Această tovărăşie 
a noastră este nunta noastră tainică, pentru că nuntă în- 
seamnă tovărăşie. Asta este şi trezvia: tovărăşia cu Duhul 
Sfânt, pe care-L urmărim. Când sunt în această stare, în 
loc să-mi fac probleme, în loc să obosesc, în loc să mă 
frământ pentru viitorul meu, fac altceva: cânt „Aliluia” 
cel de nuntă al descoperirii lui Dumnezeu în viaţa mea. 

Prin urmare, tot ce cerem de la Dumnezeu şi este 
pentru noi folositor primim. Dar am stat vreodată înain- 
tea Lui cu sinceritate ca să vedem care este folosul nos- 
tru şi aceea să o cerem? Multe cerem, dar folosul nostru 
este Dumnezeu. Adică ne este de folos, împreună trăim 
cu Dumnezeu. Cât de puerile sunt viaţa noastră zilnică 
şi rugăciunile noastre, când cerem cele de care nu avem 
nevoie şi pe care, din fericire, Dumnezeu nu ni le dă! Ne 
jucăm ca şi copiii care acum plâng, acum râd, dar nici 
plânsul, nici râsul lor nu este adevărat. 

Când în viaţa noastră de zi cu zi lhturghisim fără a 
primi ce cerem, aceasta se datorează faptului că liturghi- 
sim fără pâine şi vin. Atunci, în locul cuvintelor „cerem 
ŞI nu primim” avem simţirea noastră înşine, a propriei 
noastre măreţii, adică a propriei noastre nimicnicii. Dar 
folosul nostru este altul: este trezvia, este lucrarea pe care 
ne-o dă mâncarea şi băutura lui Dumnezeu. Să cerem, 
aşadar, adevărata mâncare şi băutură a existenţei noastre 
şi desfătarea inimu noastre, trezvia. Să săvârşim lucrarea 
de iniţiere în taine a trezviei, ca să ni se dezlege tainele, 
ca să devenim deținători şi părtaşi ai Dumnezeirii, ca să 
devenim una cu Dumnezeirea. 

Cu adevărat, minunate şi aproape puse în mâinile 

noastre, cum spune Sfântul Isihie, sunt darurile trezviei. 
Numai că, pentru a deveni proprietatea noastră, trebuie să 
strângem palma ca să nu le pierdem. 


Ea |trezvia] împlinește toată porunca lui Dumne- 
zeu, din Vechiul şi Noul Legământ și aduce tot binele vea- 
cului ce va să fie. 


Trezvia este, de asemenea, mijlocul prin care cineva 
poate să împlinească întreg Vechiul şi Noul Legământ, în- 
treagă voia lui Dumnezeu şi care, în plus, ne dă tot binele 
veacului ce va să fie. Trezvia, prin urmare, nu este numai 
curăţire, cunoştinţă şi descoperire, ci este şi împlinire a 
voli dumnezeieşti şi înainte-dobândire, am zice, înainte- 
trăire a celor care aparţin viitorului. Le adună pe toate în- 
lăuntrul ei. 

De la început până acum, primul cap nu are nici un 
punct. Toate propoziţiile sunt legate între ele prin câte un 
şi sau sunt juxtapuse, ceea ce arată că înţelesul continuă 
şi nu putem să-l întrerupem, fiindcă toate aceste trăiri se 
înlănţuie una după alta. Aşa cum când cineva povesteş- 
te, nu-l întrerupi ca să nu pierzi firul povestirii, tot aşa şi 
Sfântul Isihie parcă ţi-ar spune: Stai puţin să-ţi dezvălui 
primele daruri pe care ţi le va face Dumnezeu, şi apoi vom 
înainta la următoarele. 

Ea |trezvia] împlineşte toată porunca lui Dumne- 
zeu, din Vechiul și Noul Legământ. De obicei, noi de fi- 
ecare dată ne întrebăm care este voia lui Dumnezeu sau 
spunem: „Dacă vrea Dumnezeu.” Dumnezeu însă nu este 
o cimilitură, nu este o enigmă. Lucrurile sunt limpezi si 

exacte. Prin urmare, cine nu cunoaşte voia lui Dumnezeu 
descoperă că nu L-a iubit niciodată pe Dumnezeu, că n-a 
căzut niciodată la pieptul lui Hristos. Aşadar, prin trezvie, 
cunoaştem voia lui Dumnezeu şi, în paralel, putem s-o 
împlinim. 

Ciudat însă. Sfântul nu spune că omul este cel ce 
împlineşte voia lui Dumnezeu, ci că trezvia este împlini- 
toare. De ce? Deoarece, pentru a face voia lui Dumnezeu, 
e nevoie să o vrei. Dacă vrei, o vei exersa prin lucrarea 
trezviei, şi atunci voia lui Dumnezeu se va împlini în viaţa 
ta şi nu te vei mai gândi: „Ce zice Hristos? Zice să-mi iau 
crucea. Oh! Cum s-o ridic?” Dacă faci aşa, mai apoi nu 
vei mai putea continua, pentru că Dumnezeu are multe 
voiri. Cum să le numeri pe toate şi cum să începi să le 
împlineşti una câte una? De aceea, urmează trezvia, care 
este o înşfăcare: îţi întinzi mâna şi înşfaci pe dată toate 
poruncile pe care le-a dat Dumnezeu în Vechiul şi Noul 
Legământ. 

Aşadar, voia lui Dumnezeu nu este ceva de care 
omul se poticneşte. Au fost abolite, am zice, puterea şi tru- 
pul legii care conducea la păcat (Rom. 8, 3). A venit harul 
şi într-un mod foarte simplu a făcut realizabile poruncile 
Sale. Voia lui Dumnezeu este simplă, uşoară, bună (Mt. 
11, 30), făcută pentru măsurile noastre şi pentru puterile 
noastre. Dumnezeu nu este un călău, nici un dur, încât 
să facă viaţa noastră neagră, sălbatică şi dificilă. Dumne- 
zeu este mult iubitor, atotmilostiv, iubitor de oameni, un 
Samarinean bun, care Şi-a dat şi sângele Său pentru noi. 
Nu e cu putinţă să credem că ne cere ceva ce am putea 
împlini cu greu în viaţa noastră. Dimpotrivă, deoarece a 

cunoscut personal neputinţa omului, ni le-a dăruit pe toate 
EI Însuşi. 

Acestea trebuie să le simţim. Pentru că dacă ne 
imaginăm că voia lui Dumnezeu este grea sau necunos- 
cută sau dacă trebuie să luăm aminte de fiecare dată să 
nu greşim faţă de voia lui Dumnezeu, atunci nu putem 
să trăim. Viaţa noastră ne strâmtorează, inima ne răneşte, 
mintea oboseşte, existenţa noastră se ofileşte. Dumnezeu 
ne-a deschis drumul pentru cer, a sfărâmat orice zid care 
se înălța înaintea noastră (Ef. 2, 14). Nu mai suntem în 
perioada Vechiului Legământ, a preînchipuirilor. Acum 
Sângele lui Hristos s-a vărsat şi toate s-au lămurit înaintea 
noastră. De aceea spunem că viaţa creştină este uşoară. 

Aşadar, trezvia este mâna care înşfacă şi vâră în- 
lăuntrul tău această taină negrăită, împlinirea tuturor po- 
runcilor. Prin urmare, nu protesta zicând: „Om sunt, cum 
pot să le fac pe toate?” Deschide-ţi numai mâna ca să le 
iei pe toate, ştiind că dacă nu le faci pe toate, nu faci pe 
NICI una. 

Și aduce tot binele veacului ca va să fie. Acum este 
completat şi împlinit sensul primei perioade a frazei şi 
Sfântul pune punct. După ce ne-a spus că trezvia ne dă- 
ruieşte curățirea, cunoştinţa dumnezeiască şi descoperirea 
tainelor şi ne face împlinitori ai legii şi ai voi lui Dum- 
nezeu, acum adaugă şi că ne face şi părtaşi bunătăților 
împărăției cerurilor. Toate cele de care se desfătează în 
cer în această clipă Maica Domnului, îngerii, arhanghelu, 
sfinții, le luăm şi noi în inima noastră, în acest tainic sălaş 
al Sfintei Treimi. După cum cuvioşii vedeau din peşterile 
lor şi pe cele de departe şi pe cele de aproape, mintea lor 

fiind trecută la cele cereşti şi privind de acolo la toate, tot 
aşa şi în peştera propriei noastre inimi, a propriei noastre 
minţi, a propriului nostru duh, în peştera de taină a Sfintei 
Treimi, se împlinesc toate cele la care ne-am referit. 

Trezvia aduce tot binele, cuprinde în ea bunurile 
veacului ce va să fie şi ni le dă nu în viaţa viitoare, ci în 
aceasta. După cum atunci când intri într-o magazie, gă- 
seşti de toate, ajunge să vrei să intri, la fel, e suficient 
să urmezi calea trezviei şi găseşti chiar şi bunătățile cele 
veşnice. Să o urmăm, de vreme ce ni le dă pe toate la un 
loc! Folosim atâtea metode în viaţa noastră, de ce n-am 
urma şi metoda trezviei? 


Ea este, propriu-zis, curăția (KABApOTNG) inimii. 


Primul rod al trezviei, care este curățirea (k&0ap- 
016), lucrează înlăuntrul nostru, trece prin cunoştinţă, prin 
descoperire, prin împlinirea poruncilor, prin dobândirea 
celor cereşti şi cu tot acest material reuşim să dobândim 
curăţia (kadapOrnc) inimii. Una este curățirea (k&0ap- 
016), alta curăţia (ka0apornc). Curăţirea este o lucrare, 
pe care, pe de-o parte, ne-o dă harul lui Dumnezeu prin 
trezvie, dar depinde de noi. Dacă noi nu ne orientăm spre 
nevoința curățirii cu o înfruntare foarte precisă a vieţii, nu 
vom avea nici un rezultat. 

Curăţia, în înţeles duhovnicesc, este aranjarea unui 

anumit spaţiu, adică pregătirea duhului nostru. Noi oferim 
spațiul duhului nostru aranjat, în ceea ce priveşte propriile 
noastre lucruri, în legătură cu ce ţine de noi, restul sunt ale 
lui Dumnezeu. 

Care este însă înţelesul originar al curăţiei? Sub- 
stantivul curăție (xaBapOTns) provine din verbul a curăți 
(kaOapevv»), de la care vine şi verbul a face curăţenie, a 
curăți (kaapi(u), care înseamnă şi „a mătura, a şterge, a 
elibera un spaţiu ocupat de diferite obiecte”. Îl golesc de 
obstacole, de orice ar mai fi, ca să încapă altceva sau altci- 
neva pe care-l aştept. Curăţia (kadapOrnc) este aruncarea 
oricărui lucru de prisos, o lucrare de pregătire, de aranjare 
a unul loc, ca să încapă acolo vizitatorul pe care-l aştept, 
Împăratul, Arhiereul lisus Hristos. Prin urmare, curăţia 
inimii nu este doar curățirea de gânduri şi cuvinte pătima- 
şe și de fapte rele, ci este întreaga lucrare pe care o face 
Sfântul Duh, este locul în care se bucură să fie înscăunat 
Împăratul Hristos, lucru foarte important şi nemijlocit, nu 
însă şi dificil, fundcă e săvârşit de Duhul, şi nu de noi. 

Deci când Sfântul zice aceasta este curăția inimii, 
înţelege pregătirea, golirea sufletului care-L odihneşte pe 
Dumnezeu, pe care o reuşim prin îndepărtarea propriilor 
noastre elemente şi prin adăugarea elementelor Sfântului 
Duh şi, mai ales, prin rugăciune. Dacă numele lui lisus 
umple inima noastră, inima devine un tron pe care poate 
să şadă Dumnezeu. 

Elementele pe care curăţia — acest termen atât de 
obişnuit, dar atât de important pentru omul duhovnicesc — 
le îndepărtează sunt, mai întâi, cele de prisos, şi apoi cele 
care îngustează inima, orizontul, privirea duhovnicească, 


-49- 


CUVÂNT DESPRE TREZVII: 


cele care mă preocupă, mă strâmtorează, mă închid în 
mine însumi, îmi întunecă sufletul şi nu mă lasă să respir. 
Acestea Îl scot din mine pe Dumnezeu şi nu mă lasă să 
fiu deschis înaintea Lui. Astfel de elemente, de asemenea, 
sunt toate câte nu sunt necesare şi pot să trăiesc şi fără 
ele. Dacă, de exemplu, pot să trăiesc cu trei cărți, cele 
şapte mă împiedică. Nu vă îndoiţi. De ce erau Părinţii atât 
de exigenţi în această problemă? De asemenea, dacă îmi 
ajung două haine, dar eu vreau patru? Cele care sunt în 
plus împiedică prezenţa lui Dumnezeu. De ce zice Cin- 
stitul Înaintemergător că, de ai două haine, s-o dai pe una 
(Lc. 3, 11)? Pentru ca să rămână loc gol în inima noastră, 
astfel încât să poată să intre Acela. De aceea, este necesar 
să îndepărtăm orice, dacă vrem să ne umple Dumnezeu. 

Şi fiindcă în acest punct Sfântul a ajuns în centrul 
problemei sale, curăţia inimu, acum continuă cu o nouă 
propoziţie care, ai putea spune, zdrobeşte inima noastră, 
dar în realitate descoperă durerea Sfântului. 


Care din pricina măreției și a frumuseții ei, sau mai 
bine-zis din negrija noastră, este rară foarte astăzi prin- 
tre monahi. 


Din nefericire, zice, această curăţie este rară în epo- 
ca noastră. Expresia rară foarte astăzi printre monahi ne 
aminteşte de Sfântul loan Scărarul şi de mulţi alţi sfinţi 
care se plâng de situaţii asemănătoare. Este, se pare, vre- 
mea despre care ziceau că monahismul nu mai este acelaşi 

cu cel din primele secole?. Prin urmare, textul nostru nu 
poate să dateze din veacul al IV-lea. Trebuie să fi fost scris 
cel puţin în veacul al VII-lea. Dacă însă pe atunci era rară 
curăţia, ce să zicem noi astăzi? Cel puţin pe atunci erau 
mii şi zeci de mii de monahi, şi cei rari erau mulți. Astăzi, 
când monahii sunt puţini, o mai fi vreunul cu curăţia in1- 
mu? Nici lămpaşul lui Diogene dacă l-am lua, n-am pu- 
(ca să mai găsim pe cineva. Şi dacă înlăuntrul nostru nu-l 
găsim, unde să căutăm? Dar la ce ne foloseşte să căutăm? 
Noi trebuie să dăbândim curăţia. Asta înţelege aici Sfân- 
tul. Dacă noi nu ajungem curaţi, ce ne va folosi dacă alţii 
Îl vor slăvi pe Împărat? În trupul şi în duhul nostru trebuie 
să fie slăvit Dumnezeu. Între cei rari trebuie să fim şi noi. 

De ce oare o fi rară curăţia? 

Mai întâi, din pricina măreției şi a frumuseții ei. Cu 
cât mai de preţ este un obiect, cu atât mai greu îl dobân- 
deşti. Măreţia este slava curăţiei, deoarece curăţia este 
slava lui Dumnezeu sălăşluită în suflet. Când un suflet se 
va curăţi de patimi şi, în continuare, va dobândi cunoştin- 
(a sigură a lui Dumnezeu şi va deveni vas al tainelor dum- 
nezeieşti şi ascunse, atunci Îl vede pe Dumnezeu umblând 
în el, înţelege ce gândeşte Dumnezeu, cine este Tatăl, cine 
este Fiul, cine este Sfântul Duh, cine este Sfânta Treime, 
îngerii. Trăieşte o măreție. Măreţi se numesc îngerii şi, 
prin excelenţă, arhanghelii şi heruvimii. 

Deci, deoarece curăţia e atât de măreaţă, omul nu 
îndrăzneşte să se apropie de ea. O socoteşte de nedobân- 
dit, dar aceasta este o strâmbare pe care diavolul o face în 


' Sfântul loan Scărarul, Scara 1, Despre lepădare 

gândirea noastră. În loc să spunem: „Aceasta îmi trebuie 
şi pentru aceasta voi lucra”, noi ne dăm la o parte. 

Cu curăţia ajungem la deplina împlinire a voii lui 
Dumnezeu, la întruparea lui Dumnezeu Însuşi în noi, la 
dobândirea tuturor bunurilor împărăției cerurilor. Toate 
câte încap în atotmăreaţa împărăție a cerurilor încap şi 
în propria noastră inimă. Vedeţi măreţia curăţiei? Cură- 
ţia este tocmai taina noastră scumpă, vederea, afecțiunea, 
odihna noastră, Însuşi Dumnezeu. De aceea zice Sfântul 
din pricina măreției ei. Şi continuă: 

Și a frumuseţii ei. Care este farmecul curăţiei? Fru- 
museţea este „îmbrăcată cu ţesături de aur” (Ps. 44, 15) şi 
este iarăşi Însuşi Dumnezeu şi toate la care ne-am referit 
până acum. Deci, curăția inimii este locul în care triumfă 
Dumnezeu. Mai poate exista oare o privelişte mai măreață 
decât aceasta? 

În al doilea rând, curăţia este rară din cauza nepurtă- 
rii noastre de grijă sau, mai bine-zis, din negrija noastră. 
Sfântul nu foloseşte aici adverbul mai bine-zis cu sensul 
de azi, ci cu următorul: „Să vă spun adevărul? Să vă spun 
adevăratul înţeles al lucrului, cel pe care e nevoie să-l în- 
văţaţi?” Raritatea curăţiei se datorează lipsei noastre de 
grijă, faptului că nu ne hotărâm să practicăm trezvia. Nu 
dobândim curăţia, nu pentru că n-am putea şi noi să deve- 
nim frumuseți ale Duhului — „Împodobit cu frumuseţea” 
(Ps. 44, 3) — ci pentru că suntem fără purtare de grijă şi 
nu luăm hotărârea de a dobândi curăţia, această cămară 
împărătească de nuntă înlăuntrul inimii noastre. 

Dar dacă este rară printre monahi, ce va fi atunci în 
lume? Este inexistentă, deoarece lumea este înlănţuită şi 

amestecată cu toate cele care împiedică venirea lui Hris- 
tos şi trăieşte numai cu nădejdea tainelor veacului ce va 
să fie, respectiv că le va dobândi vreodată. Pentru mireni 
e nădejdea, pentru noi trăirea, desfătarea, posesia, curăţia, 
în sfârşit, prezenţa lui Dumnezeu. 

Când citesc în cărțile noastre ascetice expresii ase- 
mănătoare cu sau mai bine-zis, din negrija noastră, îmi 
amintesc de plânsul lui Agar pentru fiul ei Ismail, în pus- 
tie (Fc. 21, 14-16). Noi însă nu suntem fiii lui Agar, ci 
fui lui Avraam, ai lui Isaac, ai lui lacov, ai Bisericii (Gal. 
4, 24-26). Femeia noastră nu este Agar, sinagoga, lumea, 
cl Sarra, Biserica. Prin urmare, nu suntem îndreptățiţi să 
plângem cu jale sau să ne plângem că nu mai există oa- 
meni care să poată să-L încapă şi să-L aibă pe Dumne- 
Zeu. 

De asemenea, cuvinte din Psalmi, precum „mer- 
gând mergeau şi plângeau aruncând seminţele lor” (Ps. 
125, 5) şi altele, îmi amintesc de omul contemporan care 
trăieşte cu lipsa lui Dumnezeu. Cu toţii mergem şi venim 
plângând, fiindcă semănăm „în pământ străin” (Ps. 136, 
4). După cum semănau iudeii în Babilon şi, fiind robi, era 
firesc să nu secere nimic pentru ei, fiindcă le luau toate 
babilonienii, tot aşa şi noi trăim ca şi cum n-ar urma să 
secerăm ceva. 

Dar nu vă temeţi! Pentru noi este Dumnezeu, ajun- 
pe să recunoaştem această sărăcie a noastră şi să cădem şi 
să plângem înaintea lui Dumnezeu, „Cel ce ne-a făcut pre 
noi” (Ps. 94, 6). Dacă este Făcătorul nostru înseamnă că 
poate să trăiască împreună cu noi. De ce să nu avem deci 
şi noi parte de desfătarea intensă a acestei trăiri duhovni- 

cești şi de ce să spunem că este rară foarte astăzi curăţia 
inimii? Să fim şi noi primii care vom spune: „Este cu ne- 
putinţă să mai continuăm aşa!” 


Pe aceasta o fericeşte Hristos zicând: „Fericiţi cei 
curați cu inima, că aceia pre Dumnezeu vor vedea ” (Mt 


5, 8). 


Faptul că este rară curăța pe care a fericit-o aparte 
Hristos arată că, în cele din urmă, nu Dumnezeu conduce 
viaţa noastră, că noi nu ne gândim să-L avem pe Dumne- 
zeu şi să-L slăvim, ci ne pierdem în discuţii în jurul sluj- 
belor, al rugăciunii, al iubirii. Astfel, aşa ne obişnuim să 
trăim fără Dumnezeu. De aceea, Sfântul accentuează că 
ne lipseşte inima curată pe care o fericeşte Hristos. 

Cuvântul evanghelic: Fericiți cei curaţți cu inima, 
că aceia pre Dumnezeu vor vedea nu înseamnă că nu am 
săvârşit omoruri, curvii, păcate mari, ci că am dobândit cu 
adevărat curăţia inimii. Tâlcuirea care ni se face aici are 
un sens mistic. Hristos a rostit această fericire către 1udeii 
sinagogii, pentru care încă nu-Şi vărsase sângele, nici ce- 
rurile nu erau încă deschise, nici iadul nu fusese prădat, 
nici nu intrase cineva în rai. Şi totuși le-a spus: Fericiţi cei 
curaţi cu inima, că aceia pre Dumnezeu vor vedea, care 
însemna, cum am zice noi, că atunci când vor merge în 
cer, atunci Îl vor vedea pe Dumnezeu. 

Dar nu e cu putinţă ca Hristos să fi spus aşa ceva 
unor oameni care-L priveau în ochi, aşteptând să vadă ce 
le va da. Fericirea n-a fost rostită pentru veşnicie. Omul 
trăieşte în prezent, azi îl doare, azi caută adevărul. Zicând 

aşadar: Fericiți cei curaţi cu inima, că aceia pre Dumne- 
zeu vor vedea, e ca şi cum le-ar fi spus: „În bezna voastră, 
înțţelegeţi că atunci când inima voastră va fi curată, Mă 
veţi găsi, Mă veţi simţi, Mă veţi trăi. Eu, Cel ce vă vor- 
besc, sunt, desigur, un învăţător. Dacă însă inima voastră 
se va curăţi, veţi descoperi în persoana Mea pe Dumne- 
zeu. Eu sunt Dumnezeu. Încă nu Mă aveţi, nu Mă simţiţi, 
fiindcă inima voastră nu este curată.” Hristos vrea să le 
arate cu deplină încredințare că Dumnezeu Se vede din 
această viaţă, dar întru curăţie. Timpul viitor, vor vedea, 
aici nu este un timp eshatologic, ci al trăirii. Cu acest în- 
țeles este răspândit în Sfânta Scriptură şi arată realitatea 
sigură din prezent. 

Dar cum pot să-L văd pe Dumnezeu? Aşa cum 
Adam, trezindu-se, L-a văzut înaintea sa pe Ziditorul său, 
tot aşa și eu, într-o clipă, când privirea îmi va ieşi dintr-un 
conţinut lăuntric curat, Îl voi percepe îndată pe Dumne- 
zeu, şi înlăuntrul meu, şi în afară. Şi după cum, în alt mo- 
ment, s-a trezit şi a văzut-o pe Eva şi i-a zis: „lată carne 
din carnea mea” (Fc. 2, 23), tot aşa şi eu, într-un anume 
moment, când mă voi trezi şi voi vedea cu lumina cură- 
ție, voi descoperi carnea din carnea mea, Biserica mea, 
Hristosul meu, Care ca om este şi duh din duhul meu, şi 
cu, ca făptură a Lui, sunt duh din Duhul Lui şi carne din 
carnea Lui, adică mă hrănesc din carnea Lui. Acestea nu 
sunt nişte taine eshatologice, ci cotidiene, ajunge să mă 
trezesc prin trezvie, să fiu întru toate treaz, precum zice şi 
Apostolul Pavel (2 Tim. 4, 5). 


Așa fiind, ea se cumpără foarte scump. 

Mai luaţi aminte însă la un lucru, zice Sfântul Isi- 
hie. Astfel fiind trezvia, e nevoie să plăteşti mult ca s-o 
cumperi. Trebuie în esenţă să te vinzi. Fie, adică, te vinzi 
şi-L cumperi pe Dumnezeu, fie, pe cât îţi aparţii, pe atât 
nu poţi să-L ai. 

Se cumpără foarte scump înseamnă „să lepădăm 
orice povară” (Evr. 12, 1). Lăsaţi orice care nu vi-L dă pe 
Dumnezeu, lăsaţi orice greutate, toate gunoaiele (Flp. 3, 
8) şi cele de prisos ale vieţii voastre şi orice păcat, fiindcă 
Dumnezeu le-a făcut pe toate pentru noi şi ni le pune în 
mână, fără ca măcar să ne obosească. Pe cine a obosit 
vreodată Dumnezeu? De aceea, să începem această luptă 
a trezviei care-i atât de atrăgătoare, atât de plină de har, 
atât de măreaţă, de frumoasă şi dătătoare a Dumnezeirii 
Însăşi. 

Sfântul îşi adresează la început cuvântul lui Teodul, 
dar, în paralel, şi unor monahi foarte simpli şi neînvăţaţi. 
Între secolele al IV-lea şi al VII-lea, mulţi dintre cei care 
îmbrăţişau viaţa monahală veneau de la închinarea la 1do- 
li, precum Marele Pahomie”, sau făcuseră păcate mari, 
precum Moisi Etiopianul“, sau erau femei desfrânate. De 
asemenea, mulțime de oameni căsătoriţi părăseau lumea, 
chiar ŞI ţărani şi marinari. 


5 Marele Pahomie s-a născut în jurul anului 290, din părinţi idolatrii. 
La douăzeci de ani a devenit creștin şi a ucenicit pe lângă virtuosul 
isihast Palamon. A ctitorit multe mănăstiri şi a ajuns la o mare sfinţe- 
nie. A adormit în 346. 


“ Înainte de a deveni monah, a fost tâlhar şi a săvârşit multe crime. 
Devenind creştin şi apoi călugăr, strânge în jurul lui o mulțime de 
ucenici. A fost ucis cu sabia de barbari, așa cum și-a dorit. 

Acestor monahi simpli şi neînvăţaţi, care mergeau 
cu miile prin pustiuri şi nu ştiau nici măcar alfabetul — in- 
trau în mănăstiri şi acolo îl învățau, ca să poată citi Psal- 
tirea şi Noul Legământ — îşi adresează Sfântul Isihie Cu- 
vântul său. Dacă se adresa unora ca aceştia şi reuşeau, ce 
să spunem noi care şi şcoală am făcut, şi de mici am pri- 
mit pe Duhul Sfânt şi L-am cunoscut pe Hristos, şi visele 
copilăniei noastre au fost învăţăturile mistice! Cât putem 
noi să progresăm! Pentru noi este foarte uşor să dobândim 
curăţia. Și totuşi, dăm greş mai mult decât cei vechi. 

S-ar putea însă ca cineva, mai ales dacă trăiește în 
lume, să mă contrazică, spunând că nu ne ajută condiţiile. 
Nu-i adevărat, pentru că şi în iad de-am fi, şi cu leii să 
ne aflăm, şi acolo putem să lucrăm trezvia, deoarece este 
credinţa Bisericii, care-i adeverită de toate faptele Vechiu- 
lui şi Noului Legământ. Dacă vom citi din Epistola către 
Evrei a Sfântului Apostol Pavel capitolul care se referă la 
faptele credinţei, vom vedea în ce condiţii nefavorabile au 
trăit aceşti oameni (Evr. cap. 11). Condiţii înfricoşătoare! 
Cu toate acestea, n-au fost împiedicaţi „să lepede orice 
povară şi păcatul ce grabnic împresoară” (Evr. 12, 1) şi 
să ajungă sfinţi. E o minciună să credem că ne împiedică 
condiţiile. 

O singură diferenţă există între mirean şi monah. 
Cine este în lume are posibilități mai puţine, s-a condam- 
nat pe sine însuşi să aibă puţine provizii în viaţa sa. De 
aceea, are nevoie de mult mai multă luptă decât monahul, 
are nevoie să folosească toate puterile sale pentru a reuşi 
să-şi concentreze mintea, în timp ce în monahism toate 
sunt mai uşoare. 

Dar aşa cum se poate să naufrapieze cineva aflat 
în port, tot aşa ni se poate întâmpla şi nouă, celor care 
ne aflăm în mănăstire, dacă nu luăm aminte. Mergem la 
mănăstire fiindcă acolo este linişte, în timp ce în lume e 
gălăgie, împrăştiere, griji. Deci, dacă cerem de la Dumne- 
zeu dreptatea Lui şi ne străduim s-o luăm — adică să fim 
înaintea Lui aşa cum ne vrea, trezvitori — atunci „toate 
acestea ni se vor adăuga” (Mt. 6, 33) de către Însuşi Dum- 
nezeu. Ne va da grabnic harismele Lui, dacă avem întot- 
deauna pregătirea şi atenţia trebuitoare, dacă ne îngrijim 
de trezvie, de vreme ce „un singur lucru trebuieşte” (Lc. 
10, 42). 

Trăirile trezviei le dobândesc chiar şi copilașii, fi- 
indcă sunt trăiri ale Sfântului Duh, Care nu face deose- 
biri. Inima pe care o găseşte puţintel deschisă, curată de 
gânduri, de voiri şi de pofte, îndată intră înăuntru. După 
cum a intrat în foişorul de sus, unde erau adunaţi ucenicii, 
şi dintr-odată toate s-au schimbat (F.A. 2, 1), aşa intră şi 
în inima omului şi o umple, ajunge să nu găsească acolo 
altă dorinţă. 

Dar orice dorinţă de-a noastră este rea? Fie este cu 
adevărat rea, fie şi dorinţele care par bune sunt deşertă- 
ciune. De aceea zice: „Poftiţi şi nu aveţi” (lac. 4, 2). În- 
lăuntrul nostru încape o singură dorinţă: dorirea Duhului 
Sfânt. Prin urmare, să fim doritori ai harismelor Sfântu- 
lui Duh. Aceasta se împlineşte foarte uşor prin trezvic, 
care este o cale foarte scurtă, un mijloc de transport ce te 
introduce îndată în viaţa cerească, fiindcă aduce repede 
rezultate, unul după altul. Aşa cum când te hrăneşti bine 
faţa ţi se îmbujorează, ochii îți sunt mai vii, mâinile mai 

apere, inima bate firesc, mintea ţi se împuterniceşte, tăria 
îți sporeşte, tot astfel şi trezvia îţi aduce toate bunătăţile 
vieţii duhovniceşti. Fără să oboseşti, fără să faci însem- 
nări, fără să scrii, fără să strigi, fără să te gândeşti cum să 
faci asta sau aceea, dintr-odată vine o clipă în care toate 
se rânduiesc. 

Îmi aduc aminte de cineva pe care, de pe când era 
mic copil, îl povăţuiau cum să trăiască pentru a fi un creş- 
tin desăvârşit. I-au înşirat cele de care trebuie să se fereas- 
că şi, cu mii de pilde din istorie şi din Vieţile Sfinţilor, cele 
pe care să le împlinească. El, săracul, s-a întristat, fiindcă 
erau foarte multe şi nu le putea ţine minte. I-au spus că-i 
vor face un plan concis, iar el a primit cu bucurie. L-a 
învăţat repede, la perfecţie, pe toate părțile, şi îl spunea 
pe de rost, şi încerca să-l împlinească. Treceau însă anii 
ŞI vedea că nu-i iese nimic. S-a dus atunci la duhovnicul 
lui şi i-a zis: „Părintele meu, nu pot să împlinesc acestea, 
am obosit deja, spune-mi ceva mai uşor!” Duhovnicul i-a 
răspuns: „Să taci, să tacă limba şi mintea ta, şi să nu-ţi 
laşi mintea să meargă altundeva decât la Hristos. Şi dacă 
mintea singură se îndreaptă altundeva, tu, de îndată ce îţi 
dai seama, s-o întorci iarăşi la Hristos. Te doare ceva? Nu 
spune că mă doare, fiindcă mintea îți pleacă de la Hristos. 
Gura şi mintea ta să vorbească numai despre Hristos!” 

La început acela s-a nedumerit: „Cum e posibil aşa 
ceva?” S-a străduit însă, pe cât a putut, să împlinească. Au 
trecut doi ani şi şi-a adus aminte de greutatea pe care o 
avea în a îndeplini planul pe care 1-l dăduseră. Ce ciudat! 
S-a încredinţat că toate câte nu le putea face atunci, acum 
se săvârşeau de la sine. Cum? De către Sfântul Duh. L-a 

cercetat Sfântul Duh, i-a vorbit în inimă, i-a luminat exis- 
tenţa şi starea i s-a schimbat de la sine. La fel cum intrând 
în acest loc lumina, întunericul se risipeşte, și atunci văd 
zâmbetul vostru, ochii voştri curaţi, şi întrevăd inimile 
voastre neprihănite şi curate, tot aşa şi cele dinlăuntrul 
nostru se luminează şi ocupă un loc înaintea lui Dumne- 
zeu. lată rezultatele trezviei. Vine Sfântul Duh şi desco- 
peri că le ai pe toate. 


Trezvia, dăinuind mult în om, se face călăuză a vie- 
ţii drepte și plăcute lui Dumnezeu. Aceasta este și urcuș 
către contemplaţie și ne învaţă cum trebuie să punem în 
mişcare cele trei părți ale sufletului în mod drept și să ne 
păzim fără greşeală simţurile. 


Cu această nouă frază, Sfântul revine la scara da- 
rurilor trezviei. Deoarece trezvia este metodă şi cale, ai 
nevoie de un povăţuitor pentru a o exersa. Lucrul minunat 
aici este că ea însăşi se face povăţuitor şi, în acelaşi timp, 
locul către care povăţuieşte, cu înţelesul că există o de- 
plină siguranţă pe această cale. Trezvia devine, oarecum, 
persoana care-ţi vorbeşte şi-ţi explică, şi ai o tovărăşie cu 
ea. De aceea, Dumnezeirea — foarte important acest lucru 
— nu este ceva nedefinit, nu este un oarecare izvor sau 
principiu, o esenţă nebuloasă, ci o esenţă triipostatică, trei 
Persoane care te iubesc. Este Ziditorul tău, Făcătorul tău, 

Care a luat ţărână şi ţi-a făcut încheieturile, venele, nervii, 
carnea, oasele, Care cunoaşte tot ce există duhovnicesc şi 
material în tine, Care Se gândeşte la tine, te vede, te înţe- 
lege. Trezvia este, pe de-o parte, o lucrare care izvorăşte 
din propria personalitate, din propria ta inimă, dar pe care 
o ia Dumnezeu şi Se face povăţuitorul tău. 

Se face călăuză a vieţii drepte şi plăcute lui Dum- 
nezeu. Câţi ani ne chinuim Ca să trăim viaţa dreaptă a cre- 
dinţei! Un martir însă în două minute de chin se face pe 
dată împlinitor al Legii. De asemenea, cine se botează, 
oricât de păcătos ar fi, orice vârstă ar avea, într-o clipă 
devine sfânt, mai sfânt decât noi toţi. Aşa devine omul şi 
prin trezvie, care ne conduce la viaţa dreaptă şi plăcută lui 
Dumnezeu, pe care o descoperim în vieţuirea noastră. 

Aceasta este şi urcuş către contemplaţie. Trezvia nu 
se face doar călăuză a vieţii drepte şi plăcute lui Dumne- 
Zeu, ci şi cauză, astfel încât viaţa bineplăcută lui Dumne- 
zeu să devină urcuș către contemplație. Pentru dobândi- 
rea cunoştinţelor lumeşti, mai întâi învăţăm teoria şi apoi 
practica. Mai întâi învăţăm regulile de gramatică şi apoi le 
folosim. În viaţa duhovnicească însă practica, făptuirea, 
ne conduce la cunoştinţa lucrurilor şi cu aceasta suntem 
conduşi la contemplaţie — theoria (9ewpia). Prin urmare, 
lucrarea care se întipăreşte şi se realizează prin trezvie în 
viaţa noastră ne descoperă întreaga cunoştinţă, întreaga 
filosofie duhovnicească care ne conduce la contemplaţie 
ȘI, astfel, făptuirea devine urcuș către contemplație. Eu, 
de exemplu, lucrez trezvia, iar viața mi se zideşte, şi pe 
cât se zideşte, se înalţă. Adică experienţa mea zilnică este 
un urcuş, o înălţare, o suire către contemplaţie. 

Prin urmare, punctul de pornire, temelia sau piatra 
pe care se suie cineva pentru a privi departe şi a vedea 
dacă există duşmani sau ce se află în cer — cum e Dumne- 
zeirea, cum sunt îngerii — şi să se desfăteze de toată aceas- 
tă vedere este trezvia. Această întreagă lucrare a trezviei 
se face şi urcuş către contemplaţie. 

Dacă e nevoie să urci pe un pisc ca să-L vezi pe 
Dumnezeu, eu, zice trezvia, te voi povăţui, eu voi fi şi 
piscul de pe care Îl vei vedea, te vei minuna şi te vei des- 
făta de Dumnezeu. Adică eu le voi face pe toate: eu te voi 
urca, eu sunt şi locul cel înalt, Tavorul de unde poţi să 
vezi, eu îți voi da putere, eu îţi sunt şi cauza, şi rezultatul. 
Aceasta este şi urcuș către contemplaţie. Adică, în timp ce 
te urc, în acelaşi timp, sunt şi scara pe care urci. 

Și ne învață cum trebuie să punem în mişcare cele 
trei părţi ale sufletului în mod drept. Cum putem să pu- 
nem în mişcare în mod drept cele trei părți ale sufletului 
nostru? Cum putem să ne conducem astfel în viaţa noas- 
tră, încât să umblăm drept şi plăcut lui Dumnezeu? Şi care 
sunt cele trei părţi ale sufletului? 

Cele trei părți le analizăm dintr-o perspectivă teore- 
tic-contemplativă, a întoarcerii noastre către Dumnezeu, 
ŞI dintr-una practică, a influenţei patimilor asupra noastră, 
patimi pe care fie le-am moştenit, fie le-am cultivat şi sunt 
roadele faptelor noastre. Urmărind să tăiem patimile, ne 
vom lovi de cele trei laturi ale lumii sufleteşti. Deoarece 
Sfântul nu se referă aici la viaţa noastră contemplativă lă- 
untrică, ci la calea trezviei, care formează făptuirea, este 
evident că aici înţelege împărțirea sufletului în trei, împăr- 
țire care priveşte lupta împotriva patimilor, care sunt: par- 

tea raţională (TO AoyioTik0), partea irascibilă (To Buuuko) 
şi partea poftitoare (ro EmOvunrik6). Să le vedem. 

Partea raţională cuprinde înţelesul şi cuvântul, lu- 
crarea minţii şi a cugetului — să ne amintim de înțelesuri și 
cuvinte pătimaşe — şi influenţează în modul cel mai direct 
întreaga noastră existență, creând un fel de revărsare a ei, 
partea irascibilă. Aceasta reprezintă substratul omului, fe- 
lul în care eu simt pe cineva sau ceva, felul în care cred, 
și este, în general, conţinutul judecății mele, ideologia 
mea, simţirea şi inima mea. Partea irascibilă o naşte, în 
continuare, pe cea poftitoare, poftele. Prin partea raţiona- 
lă o verificăm şi o cultivăm pe cea irascibilă, pe cele mai 
lăuntrice ale sufletului nostru, iar prin partea poftitoare 
exprimăm rezultatele acestei cultivări lăuntrice. 

Cum trebuie să luptăm însă, astfel încât să mişcăm 
drept cele trei părţi ale sufletului? Trebuie să luăm hotă- 
râri? Să ne schimbăm ideile sau dorinţele? Dacă da, atunci 
întreaga noastră viaţă nu ne va ajunge, încât şi după moar- 
te tot în luptă vom fi, dar deja va fi prea târziu. Facem deci 
ceva plin de rezultate: urmăm trezvia, care întoarce cele 
trei părţi sufleteşti ale noastre către Domnul. Dar ceea ce 
rămâne, prin excelenţă, ca o rază, ca o lumină, ca o privire 
de ansamblu, este mintea, partea conducătoare a omului, 
care cercetează cele negrăite ale lui Dumnezeu. Aşadar, 
trezvia însăşi ne arată cum să ne mişcăm firesc, adică du- 
hovniceşte, cele trei părți ale sufletului nostru, şi pune în 
mişcare tot ce există înlăuntrul nostru. 

Să ne păzim fără greşeală simţurile. În afară de cele 
trei părți ale sufletului, avem şi simţurile exterioare. Ace- 
lea lucrează înăuntru, în timp ce acestea își iau materia din 

afară. Trezvia ne învaţă iarăşi să luăm aminte la simţurile 
noastre, dacă vrem ca ele să lucreze pentru Hristos, pentru 
mântuirea noastră, pentru duhovnicia noastră. 


Ea sporește în fiecare zi și cele patru virtuți genera- 
le în cel ce se împărtășește din ea. 


Sfântul înaintează acum la rodirea din viaţa noastră 
de zi cu zi, la cele patru virtuți generale. Numărul patru 
are, ca şi pătratul, înţelesul deplinătăţii, al întregimii, în 
timp ce cercul are înţelesul atotcuprinderii. Pe prescuri 
avem un pătrat înscris într-un cerc, ca să arătăm amândo- 
uă aceste înţelesuri. 

Împărțirea în cele patru virtuţi aparţine filosofiei 
greceşti dinainte de Hristos, împărțire pe care au îmbră- 
țişat-o şi Părinţii Bisericii”. Aici vorbeşte de cele patru 
virtuți generale, în timp ce virtuțile sunt foarte multe. Pă- 
rinţii vorbesc uneori despre maica virtuţilor, rugăciunea, 
care este centrul, puterea, pârga trezviei, conţinutul inimii 
curate, lucrarea noastră proprie, iar alteori, sub influența 
celor vechi, referindu-se la făptuire, la viaţa zilnică, vor- 
besc despre cele patru virtuţi generale. 

Astfel de tetrade sunt destule, cu siguranţă, dar pre- 
cumpăneşte cea care cuprinde următoarele virtuţi: chib- 
zuinţa, bărbăţia, întreaga-cugetare şi dreptatea. Mai întâi, 
chibzuinţa este virtutea corespunzătoare părții raționale, 
crezul omului, adică dacă cuget drept despre Dumnezeu, 
despre mine însumi şi despre lume. În continuare urmează 


7 De exemplu, Platon, Republica, 4, 428a- 435a. 

bărbăţia, care are legătură cu partea irascibilă, dar şi cu 
voința omului. Bărbăţia este, conform zicalei: „Ori eşti 
hotărât, on nehotărât. Ori mori, ori trăieşti.” Această băr- 
băţie „nenorocită” ne lipseşte şi, de aceea, mergem şi ve- 
nim, înaintăm şi dăm înapoi, şi nu scoatem nimic. 

A treia virtute care, de obicei, este accentuată şi de 
cei vechi, dar şi de Biserică, este întreaga-cugetare, adică 
curăţia atotcuprinzătoare a acţiunilor exterioare ale omu- 
lui, dacă ne referim la epoca dinainte de Hristos, şi cu 
siguranţă şi a celor lăuntrice, în creştinism. Întreaga-cu- 
getare înseamnă curăţie a vieţii conformă cu dreapta chib- 
zuinţă, cu cuvântul corect şi cu exigenţele sociale. Are, 
adică, legătură cu mine însumi şi cu societatea, determină 
locul nostru în raport cu societatea. A patra virtute, drep- 
tatea, priveşte atât legătura noastră cu Dumnezeu, cât şi, 
mai ales, legătura noastră cu lumea, cu oamenii. 

În viaţa duhovnicească zilnică însă chibzuinţa îl 
unifică pe om şi-l uneşte cu Dumnezeu şi se exprimă prin 
cucernicie. În continuare, dreptatea constituie, de fapt, 
un echilibru lăuntric. Este iubirea evanghelică revărsată 
ŞI către ceilalți şi care ne uneşte cu ei, iar întreaga-înţe- 
lepciune este echilibrul minţii, al inimii, al sufletului şi al 
trupului. Puterea care le realizează acum pe toate acestea 
este bărbăţia, puterea voinţei. În realitate, sunt aceleaşi 
virtuţi la care ne-am referit mai înainte. 

Ea sporește în fiecare zi și cele patru virtuţi genera- 
le în cel ce se împărtășește din ea. Aceasta înseamnă că tu 
lucrezi doar trezvia, iar virtuțile sporesc singure. Curăţia, 
descoperirile dumnezeieşti, dezlegarea tainelor ascunse, 
împlinirea voii lui Dumnezeu, toate acestea se săvârşesc 

înlăuntrul tău singure. Tu reuşeşti, sau mai bine-zis gă- 
seşti, toată plinătatea desăvârşirii, legată de tine, de Dum- 
nezeu şi de relaţia ta cu oamenii. 

Ca să lucrez corect trezvia, e nevoie ca eu să mă 
golesc, să lepăd din viaţa mea cele care împrăştie trezvia, 
pe toate câte o împiedică şi o zăbovesc, iar restul îl face 
Dumnezeu. Eu ofer pur şi simplu locul curat, săvârșind 
lucrarea trezviei. Fiindcă „tot celui ce are 1 se va da” şi 
celui care are grija trezviei i se vor da şi alte daruri, în 
timp ce de la cel care nu are această grijă „şi ce are 1 se va 
lua” (Mt. 13, 12). | 

Cât de frumos şi de simplu vorbeşte Sfântul! De ce? 
Pentru că este şi experienţa sa proprie, dar şi a Bisericii. 
Aceeaşi învăţătură se află la toți Părinţii. Câtă vreme exis- 
tă Dumnezeu cel viu înseamnă că El Se mişcă şi nu înce- 
tează să vină. lar dacă vine, nu se poate ca prezenţa Lui să 
nu fie cunoscută. Atât de mult este absorbit Dumnezeu de 
noi, încât eu devin El. Venirea lui Dumnezeu nu este ceva 
de care nu-ţi dai seama, ca atunci când dormi. O simplă 
umbră sau o petală purtată de vânt intră în casă şi ne dăm 
seama imediat. Când va intra Dumnezeu întreg, n-o să ne 
dăm seama? 

Când vă va cerceta şi pe voi Dumnezeu, veţi înţe- 
lege. Viaţa vi se va schimba pe loc. Vă veţi umple. Vă va 
stăpâni la început o frică, un extaz, n-o să ştiţi ce vi se 
întâmplă în acel ceas şi vă veţi întreba: „Am înnebunit?” 
Când încet-încet vă veţi reveni, nu veţi putea vorbi. Nu- 
mai din ochi vă vor curge lacrimi şi vor fi infime picături 
faţă de şuvoiul harului pe care o să vi-l deschidă în acea 
clipă, în Sfântul Duh, Dumnezeu. 


-66- 


PARTEA TEORETICĂ 


Acestea nu sunt poveşti şi nici morală. Sunt expe- 
rienţe care arată că fiecare dintre noi poate să le ceară de 
la Domnul, fiindcă El Însuşi spune: „Orice veţi cere în 
numele Meu, aceea vă voi da” (In. 16, 23). În Vechiul şi 
Noul Legământ, de multe ori găsim expresiile: „cereţi!”, 
„cel ce caută află”, „cel ce cere primeşte” (Mt. 7, 7-8). Să 
cerem deci şi noi odată şi să stăm înaintea lui Dumnezeu 
aşa cum trebuie, ca să primim. Fiindcă, de obicei, cum 
stăm? Cu inimi de carne şi închise, preocupaţi de patimile 
noastre, care slujesc interesului pământesc, înţelesului de 
moment, continuării vieţii noastre, salvării vechii noastre 
identități. Ce am avut în copilărie, ce am crezut, nu vreau 
să-mi schimbe nimeni, vreau să-mi salvez egoul. Dar nu 
poate să existe egoul împreună cu experienţele dumneze- 
ieşti. Trebuie să dispară acesta, ca să poată intra Dumne- 
zeu. Patimile, continuarea înţelesului şi a gândului, sunt 
căile noastre văzute. Prin urmare, fie ne vedem patimile, 
propriile noastre căi, fie vedem căile lui Dumnezeu. Nu 
pot să existe împreună amândouă. Când căile noastre de- 
vin căile lui Dumnezeu, atunci nu vor mai exista patimi în 
inimile noastre. 

Foarte frumos zice Psalmistul în Psalmul 67: „Să în- 
vieze Dumnezeu şi să se risipească vrăjmaşii Lut”, iar mai 
încolo; „Dumnezeu face să locuiască în casă pe cei singura- 
tic1” şi „Dumnezeule, când mergeai Tu înaintea poporului 
Tău” (Ps. 67, 1, 6, 8). Adică ni-L înfăţişează pe Dumnezeu 
ridicându-Se şi risipind pe vrăjmaşii noştri şi gătindu-ne 
casă. În paralel, îl va împodobi cu veselie pe Israil, va rân- 
dui toate şi va merge înaintea norodului Său, când va ieşi 
din Egipt, precum păstorul înaintea turmei sale. 

Putem să citim cele scrise în Psaltire numai ca în- 
tâmplări istorice? Şi chiar dacă ar fi aşa, n-ar putea fi în 
acelaşi timp şi istoria fiecăruia dintre noi, a inimii noastre 
ŞI a Bisericii noastre? 

Și continuă Psalmistul, zicând că Însuşi Dumnezeu 
„osebeşte ploaie de bună voie” pentru poporul său. Cu câtă 
iubire îl adapă Dumnezeu pe poporul Lui! Şi mai încolo: 
„Văzut-am căile Tale, Dumnezeule. Căile Dumnezeului 
meu şi Împăratului, întru Cel Sfânt” (Ps. 67, 10, 25). 

Să-l lăsăm pe Sfântul Isihie să ne umple inimile! 
Să-i cedăm acest loc şi atunci vom vedea şi noi căile lui 
Dumnezeu, Împăratul nostru. 


Marele legiuitor Moisi, mai bine-zis, Duhul Sfânt, 
arătând lipsa de cusur, curăţenia, lărgimea cuprinzătoa- 
re și puterea înălțătoare a acestei virtuți și invățându-ne 
cum trebuie să o începem şi să o deprindem, zice: „la 
aminte la tine, să nu fie vreun cuvânt ascuns în inima ta, 
vreo nelegiuire. ” (Deut. 15, 9). [2] 


Începând cel de-al doilea cap, Sfântul Isihie face o 
recapitulare a primului, zicând că Moisi, în A Doua Lege — 
în realitate, Duhul cel Sfânt — ne arată că virtutea trezviei 
este fără de cusur, curată, atotcuprinzătoare şi înălțătoare. 

Prin cuvântul fără de cusur ne arată că omul, lucrând 
trezvia, devine cu adevărat virtuos, deţinător al Sfântului 
Duh, astfel încât nimeni să nu-i poată găsi elemente stră- 
ine de harul dumnezeiesc. El însuşi nu urmăreşte nimic, 
desigur, ci numai săvârşeşte lucrarea trezviei fără vreun 
scop sau programare, iar Dumnezeu îi dăruieşte harul. 

Prin urmare, în această lucrare nu există nimic omenesc, 
totul este fără de cusur. Nu s-a amestecat nimic care ar 
putea fi criticat. Adică, ce dă Dumnezeu este curat. Darul 
lui Dumnezeu nu se amestecă cu lucruri mincinoase şi 
străine, care nu sunt obişnuite lui Dumnezeu. Prin urmare, 
dacă nu există astfel de elemente, trezvia este curată, tot 
ce-ţi dă este autentic, dumnezeiesc şi cuprinzător, ceva 
care cuprinde toate virtuțile omului în parte, toate energi- 
ile unuia şi aceluiaşi har. Duhul Sfânt este în mod evident 
unul, dar energiile lui sunt multe. Trezvia este înălțătoare, 
adică te înalţă către acest Dumnezeu. 

Și învățându-ne cum trebuie să o începem și să o 
deprindem. Moisi ne învaţă, de asemenea, cum trebuie să 
începem şi să lucrăm trezvia. Aici se află şi marea noastră 
problemă. Când vorbim de lucruri duhovnicești, se poate 
să ne entuziasmăm în clipa aceea, dar apoi să ne între- 
băm cum e cu putinţă să reuşim. Lucrul acesta îl păţim 
neîncetat şi, cu cât îmbătrânim, tot la aceeaşi întrebare ne 
întoarcem. 

Nu te nelinişti, zice Sfântul, nu e nevoie să te întrebi 
ce metode să urmezi, nici câte rugăciuni sau posturi să 
faci pentru a dobândi harul, ci numai să-ţi faci lucrarea ta 
proprie, atât de simplă, și Duhul cel Sfânt te va povăţui ca 
un indicator sau ca o hartă la fiecare pas al tău. Duhul cel 
Sfânt ne arată toate. la aminte numai la cuvântul ascuns, 
punctul de plecare al răutăţii, al vinovăţiei, al necurăţiei, 
care este gândul. 

Sfântul ne-a vorbit în primul cap despre gândurile 
pătimaşe, dar acum ne spune ca nici măcar să nu avem 
gânduri. Dacă mă gândesc să fur ceva, din cauză că acest 

gând este păcătos, mă tem şi îl evit. Dacă mă gândesc ce 
frumos a fost ieri la muzeu, ce capodopere am văzut, gân- 
dul meu pare a nu fi păcătos, dar Sfântul zice că până şi 
acest gând tu trebuie să-l consideri păcat, deoarece, chiar 
dacă acum nu este, există pericolul să devină. 

În fraza: Ia aminte la tine, să nu fie vreun cuvânt as- 
cuns în inima ta, vreo nelegiuire, substantivul nelegiuire 
explică pe cuvânt ascuns, care este ceva de nebănuit, pri- 
mul contact al minţii cu gândul, pe care mintea îl trimite 
în inimă, unde gândul începe să se dezvolte. Niciodată să 
nu-ţi îngădui să te îndeletnicești cu gândul care a intrat 
în inima ta sau, şi mai bine, care a ieşit din mintea ta. 
Aminteşte-ţi, atunci când începi să vorbeşti cu el şi să-l 
meditezi, că dacă rămâne înlăuntrul tău, chiar şi pentru 
puţine clipe, se schimbă în ne/egiuire, chiar dacă ar fi fost 
un gând de-a dreapta. De aceea, leapădă orice gând. Nu 
uita şi că, din clipa în care vorbeşti cu ceva înlăuntrul tău, 
nu mai e cu putință ca în același timp să-L priveşti şi pe 
Dumnezeu. Lepădând orice gând, celelalte vor veni de- 
grabă singure. Acest lucru e cel mai important. 

Cuvânt ascuns. Adjectivul ascuns nu are doar înţe- 
lesul că trebuie să spovedesc gândul. Cu siguranţă că tre- 
buie să-l spovedesc. Problema însă nu e atât spovedania — 
este cu putinţă să-mi spovedesc gândurile în fiecare zi, dar 
apoi să am altele — cât să nu primesc gânduri, pentru că şi 
cel mai simplu gând poate să devină pentru mine moartea 
care mă va înăbuşi, de vreme ce este sau, cu siguranţă, va 
deveni păcat. 

Să nu fie vreun cuvânt ascuns în inima ta, vreo ne- 
legiuire. Am spus că trezvia este priveghere, să stai şi să 

urmăreşti pe cineva cu atâta atenţie, încât privirea să nu ţi 
se abată nici la dreapta, nici la stânga. Ce frumoşi sunt he- 
Tuvimul, cei cu ochi mulţi, care au ochi peste tot, încât pot 
să vadă toate, şi serafimii cei cu câte şase aripi care pot să 
zboare în acelaşi timp în toate direcțiile! Acest înţeles îl 
are Şi trezvia. 

Am văzut că verbul viu, de la care îşi trage nu- 
mele trezvia (vâvw.c), are înţelesul iniţial „a nu bea vin, a fi 
cumpătat, a duce o viaţă de înfrânare”, dar prin extindere 
putem să spunem că înseamnă şi că „refuz să pun ceva în 
gură”. În mod evident, refuz orice altă preocupare, pentru 
ca singura mea îndeletnicire să fie privirea şi urmărirea 
lui Dumnezeu, cu atâta tărie ca şi cum L-aş avea înaintea 
mea. Este nevoie să supraveghez toată câmpia, s-o pri- 
vesc de la înălțime. Dacă îmi risipesc atenţia chiar şi pen- 
tru o clipă, nu ştiu ce se poate întâmpla. Cine ia aminte 
şi urmăreşte ceva în acest fel poate, în acelaşi timp, să 
mănânce sau să bea? Când mănânci şi bei, nu poţi nici 
să citeşti, nici să te rogi. Moţăi şi vrei să dormi. Aşadar, 
mănânc înseamnă „mă hotărăsc să dorm”, lar nu mănânc 
înseamnă „priveghez şi urmăresc pe cineva”. De aceea, în 
cele din urmă, trezvia are înţelesul urmăririi lui Hristos, 
iar postul înseamnă că nu mănânc şi nu beau, lepăd viaţa 
omenească și privirea mea este către cealaltă viaţă, viaţa 
lui Dumnezeu. 

Când ai această priveghere şi-L urmăreşti pe Hristos, 
când Hristos este priveliştea ta, atunci poţi să vezi orice 
mișcare potrivnică Lui, orice este periculos pentru mersul 
tău. Atunci, chiar dacă îți apare vreun gând, îndată îți dai 
seama de el, şi nu porţi înlăuntrul tău nici un păcat. 

Cuvânt ascuns numeşte arătarea ca simplu gând al 
unui lucru viclean și urât de Dumnezeu. 


Continuă cu cuvântul ascuns, adăugând că Sfântul 
Duh numeşte cuvânt ascuns arătarea ca simplu gând. 

După ce Sfântul ne-a explicat pericolul pe care-l re- 
prezintă până şi gândurile curate, vorbirea cu ele şi alege- 
rea lor, a tras concluzia că tot ce se mişcă înlăuntrul nostru 
trebuie să fie îndepărtat. Numai în această deplină nepă- 
timire poate Dumnezeu să lucreze. Deoarece atunci când 
noi judecăm sau comparăm gândurile, urmăm o cale şi o 
lucrare omenească. Adică, în esenţă, primim gândul, iar 
acesta, fiindcă este atrăgător, în puţin timp ne va înăbuși 
şi ne va convinge că avem deplină dreptate şi că-l slujim 
lui Dumnezeu. Slujindu-L însă astfel pe Dumnezeu, mai 
târziu vom descoperi că suntem slujitori ai sinelui nostru. 
Dacă deci vrem să Îl avem pe Dumnezeu, trebuie ca ochii 
noştri să fie întorşi cu totul către El şi nimic altceva să nu 
se mişte înlăuntrul nostru. 

Ce înseamnă arătarea? Provine de la verbul „a 
arăta, a înfăţişa, a lumina”. Am, de exemplu, un ecran, 
îl luminez şi pe el proiectez o imagine. Chipul imaginii 
care se vede pe ecran este o arătare. Arătarea, prin urmare, 
este apariţia unui obiect pe o suprafaţă albă, pe un ecran. 
Ecran poate fi şi inima noastră însăşi, conştiinţa noastră şi, 
bimeînţeles, partea conducătoare a sufletului, mintea. 

Cum însă se prezintă cuvântul ascuns ca arătare a 
unui simplu gând, al unui lucru viclean? Păcatul pe care 
l-am săvârşit deja sau care există în mine ca înclinaţie îl 
arăt, îl înfăţişez, îi dau viaţă în propria mea gândire sau în 

inimă, şi îl fac actual prin imaginaţie şi amintire. Sfântul 
foloseşte adjectivul simplu gând (uHovoA6yioTov), ca să 
arate cea mai de început şi mai simplă formă de arătare, 
care este o prindere a unui înţeles, o simplă prezentare a 
unui obiect înaintea minţii mele. Apoi partea raţională ia 
înţelesul care 1 s-a arătat, vorbeşte cu el, iar arătarea devi- 
ne mai puternică şi, în continuare, este sporită şi cultivată 
şi mai mult de imaginaţie. 

Deci, când Sfântul spune arătare a unui simplu 
gând, al unui lucru viclean, desparte lucrul viclean de 
arătarea lui, obiectul de imaginea sa. Am, de exemplu, un 
volum din Fi/ocalie, îl pun în faţa oglinzii şi citesc: „Filo- 
calia Sfinţilor Părinţi trezvitori”. În oglindă văd imaginea, 
nu obiectul. Sfântul insistă asupra despărțirii dintre obiect 
ŞI imaginea lui, ca să ne dăm seama cât de periculos este 
să separăm păcatul de gândul nostru, câtă vreme amândo- 
uă ne conduc la cădere. Prin urmare, arătare este ceea ce 
apare în funcționarea minţii noastre ca un gând sau ca o 
imaginaţie, fără ca noi să participăm şi, de aceea, fără să 
săvârşim vreun păcat. 

Arătarea ca simplu gând al unui lucru viclean şi 
urât de Dumnezeu. Lucrul pe care Sfântul îl numeşte vi- 
clean cu siguranţă că nu este un păcat. Îl numeşte viclean 
în înţelesul Scripturii. În Sfânta Scriptură, viclean este cel 
care are legături cu orice nu e dumnezeiesc, aşa cum zice 
Hristos: „Dacă vine cineva la Mine şi nu urăşte pe tatăl 
său ... nu poate să-Mi fie ucenic” (Lc. 14, 26). Când un 
monah se însoţeşte cu tatăl său, deşi s-a hotărât că-l va 
părăsi, atunci această legătură este deja vicleană, şi Dum- 
nezeu îl urăşte pe monah. Adică, orice nu are legătură şi 

nu se împletește cu Dumnezeu nu e cu putinţă să existe 
împreună în inima omului. Acolo nu poate să încapă ni- 
mic altceva decât Dumnezeu. 

Dacă, de exemplu, îmi aduc aminte ce am discu- 
tat ieri, atât cât durează această amintire, trăiesc în afara 
lui Dumnezeu şi, prin urmare, trebuie să nu-mi împlânt 
în minte această convorbire. Sau cineva mi-a spus că l-a 
văzut pe cutare mâncând în afara orei rânduite. Pe loc ia 
naştere în faţa mea o imagine întreagă. Nu trebuie să o las 
să intre în mine, ci să o alung. Atât de mult vrea Sfântul 
să fim priveghetori, încât nici o imagine să nu poată intra 
înlăuntrul nostru. Dar de câte ori facem aşa? 

Să mai luăm un exemplu. Eşti monah şi te întorci la 
chilie după Pavecerniţă şi pe coridor te înştiințează: „Ai 
aflat? Mâine vine Preasfinţitul.” lar tu răspunzi: „Chiar 
aşa? Nu mi-au spus, nu ştiu”, ceea ce înseamnă: „Văzuşi? 
Nu mă bagă în seamă, m-au uitat.” Aceasta este o arătare 
lăuntrică, o judecată şi îndată te-ai transformat într-o pâl- 
nie. După cum pâlnia absoarbe toate, tot aşa şi tu aduni 
toate mizeriile în inima ta. Şi când faci aşa, de fiecare dată 
te transformi într-o pâlnie care le soarbe pe toate şi le vâri 
în tine cu mintea, cu gândul, cu simţurile. 

În sfârşit, cu expresia arătare ca simplu gând, Sfân- 
tul le înţelege pe toate: de la gândul cel mai subțire până la 
cea mai dinamică apariţie exterioară. Deoarece îndărătul 
celui mai mic gând, înlăuntrul acestei coji subțiri, se as- 
cunde carnea, cu care Dumnezeu nu Se poate uni. Adică 
şi cel mai mic gând este o prezenţă, în spatele căreia se 
ascunde altceva. Trebuie să conştientizăm acest adevăr. 

Pe aceasta Părinţii o numesc momeală adusă în 
inimă de diavolul. Îndată ce aceasta se arată minţii, îi 
urmează gândurile noastre care intră în vorbă cu ea în 
chip pătimaș. 


Sfântul stăruie în tâlcuirea cuvântului ascuns, care 
a devenit fărădelege şi care la început este lipsit de ipos- 
tas, adăugând că Părinţii o numesc momeală. Momeala 
(1rpoo-fBoii)) este prima aruncare (BoA[), punctul de ple- 
care al păcatului, cea mai mică mişcare lăuntrică ce se 
arată în mintea omului, ceea ce-ţi intră la început în min- 
te sau îţi bagă altul în cap zicându-ţi ceva. De exemplu: 
„Bine, nu te-ai dus la primirea episcopului?” Dacă nu 
alungi îndată acest gând din mintea sau din inima ta, el va 
deveni păcat. 

Adusă în inimă de diavolul. Aici Sfântul vrea să ne 
arate că mintea este făcută pentru Dumnezeu. De aceea 
cuvântul, partea rațională, reflectorul care se roteşte şi 
luminează către Dumnezeu, pe Care-L privesc, Îl are ca 
punct de referinţă pe Dumnezeu, slujeşte lui Dumnezeu. 
Dar atunci când slujeşte o arătare, adică se oşteşte împo- 
triva lui Dumnezeu, înseamnă că altcineva aduce această 
arătare în inimă. Cine? Diavolul. Nu este cu putință să 
fie nici Dumnezeu, nici dispoziţia omului. Sigur că şi o 
vorbă de-a fratelui se poate să-mi bage un gând în cap, 
când mă informează despre ceva care mă va scandaliza, 
şi-mi va produce de îndată gânduri. Dar îndărătul gurii 
lui se ascunde însuşi diavolul. Trebuie, aşadar, să ştim că 
ŞI arătarea ca simplu gând, închegarea cea mai simplă a 
unui gând în cugetul nostru — fiindcă, de obicei, cu acestea 

ne îndeletnicim, deşi avem impresia că-L iubim pe Dum- 
nezeu — cel mai simplu înţeles devine, în cele din urmă, 
un mare păcat şi, de aceea, spune: de diavolul. 

Arătării ca simplu gând, cuvântului ascuns, mome- 
lui le urmează gândurile noastre: dezvoltarea sau sporirea 
părții raționale, judecăţile, însoţirea, pe care am început să 
o săvârşim. Dacă mi-a intrat un gând şi mă întreb: „a să 
văd, am păcătuit acum sau nu?”, deja am păcătuit, fiindcă 
m-am îndeletnicit cu ceva căruia nu trebuie să-i dau nici 
o importanţă. S-ar putea și să-mi amintesc cum glumeau 
ieri salahorii şi să râd. Faptul că i-am văzut pe muncitori 
glumind între ei este o momeală, un gând. Dar faptul că 
mi-am amintit întâmplarea şi am râs înseamnă nu numai 
că am primit gândul, dar şi că am fost târât de el și am 
dat naştere înlăuntrul meu unei mari arătă, am simţit-o, 
am înţeles-o, am participat la ea, fie dispreţuind-o, fie bu- 
curându-mă, şi astfel s-a produs însoţirea (ovv5vaou6c). 
Acum momeala venită ca un gând simplu s-a transformat 
într-o caracatiţă. Şi-a întins tentaculele şi a creat toată re- 
țeaua aceasta de gânduri. 

Am deci două lucruri: întâi, aruncarea de la înce- 
put care creează înţelesul din minte și, îndată după aceas- 
ta, propriile mele gânduri, însoţirea. Acestea două eu le 
unesc şi creez în mine o atmosferă. Adică, analizez înţe- 
lesul gândului, îl judec, îi stau împotrivă, îl tăgăduiesc, 
mă îndeletnicesc cu el. În esenţă, acum se duce o luptă 
înlăuntrul momeli care este punctul de plecare al încli- 
nării inimi, prin gândurile pe care le zămislesc eu. De 
exemplu, îmi vine gândul că Starețul este viclean, iar eu 
răspund că aşa ceva nu e cu putinţă. Răspunsul meu este 

propriul meu gând. Adică, în loc să alung gândul, să-i 
opresc intrarea şi analizarea lui, încep s-o iau pe un drum 
greşit, intru în curgerea păcatului deplin. 

Intră [gândurile noastre] în vorbă cu ea [cu momea- 
la] în chip pătimaș. Prin urmare, dialogul pe care îl des- 
chidem cu gândul ce ne-a intrat în minte ne duce în mod 
sigur la cădere, la păcat. Când văd în mintea mea gânduri 
dezvoltate, raționamente, să ştiu că am început o luptă pe 
care e cu neputinţă să o stăpânesc şi este deja evident unde 
mă duce. De aceea, să ştim că gândurile noastre, raţiona- 
mentele noastre, sunt întotdeauna pătimașe şi că trezvia 
este taina vieţii duhovniceşti. Vrei să înveţi cum s-o începi 
şi cum să sporeşti în ea? Un singur lucru îți spun: lipeşte-ţi 
privirea de punctul de pornire, de izvor, adică de mintea 
ta, şi nu îngădui nici unei momeli să intre înlăuntrul tău, 
nu discuta cu ea nici prietenește, nici duşmănos, pentru că 
apoi începe această revărsare a împătimirii. 

Aşadar, arătarea este clipa în care dovedim dacă Îl 
iubim pe Dumnezeu sau dacă ne întoarcem spre noi înşi- 
ne şi ducem o luptă omenească, un război omenesc între 
momeală şi propriile noastre gânduri, propriile noastre 
odrăsliri. În capul următor, Sfântul Isihie se întoarce la 
bunătăţile trezviei. 


Trezvia e calea a toată virtutea şi porunca lui Dum- 
nezeu. Ea e numită şi liniştea inimii, iar desăvârșită până 

la golirea de orice nălucire e tot ea și pază a minţii. [3] 


Sfântul reia aici ceea ce a spus în primul cap des- 
pre cele patru virtuţi şi despre trezvie, că adică aceasta 
este împlinitoare a toată porunca Vechiului şi Noului Le- 
gământ, cu diferenţa că acum vorbeşte mai cuprinzător. 
Motivul pentru care recurge la repetarea aceleiaşi idei 
este, pe de o parte, legarea ei de cele următoare, iar pe de 
alta, ca s-o înţelegem mai bine. 

În ansamblu, trezvia ne aduce două lucruri: virtu- 
tea şi împlinirea poruncii lui Dumnezeu. Virtutea (&peT) 
vine de la noi, iar porunca de la Dumnezeu. Radicalul 
G&p- are sensul de putere şi de atracţie, care îl fac pe om 
capabil să trăiască şi să aibă reuşite. Aşadar, omul virtu- 
os poate reuşi, poate să placă şi să odihnească. Adică îl 
poate face pe celălalt să-l iubească, să-l dorească, să fie 
mulțumit cu el, să-l caute. Văzând eu că, fiind virtuos, 
sunt primit, simt o satisfacţie, o tihnă, un echilibru, simt 
că am comuniune cu ceilalţi. Prin urmare, virtutea este 
totalitatea elementelor pe care omul le aduce de la sine şi 
care îl fac plăcut celorlalți, având ca rezultat comuniunea 
cu ei şi cu Dumnezeu. Este mijlocul care îl face atrăgător 
şI capabil să simtă că este puternic şi nu numai că luptă ca 
să reziste în viaţă. 

Câţi oameni nu se simt eşuaţi! „Ce am făcut toată 
viața?” — îți spun ei. „Nimic. Ce va găsi la mine Dumne- 
zeu?” Această trăire vine în contradicţie cu virtutea. Prin 
urmare, expresia calea a toată virtutea exprimă elemen- 
tele pe care le dobândeşte cineva prin trezvie şi devin pro- 
prietatea lui, pe care o primeşte Dumnezeu şi Se odihneşte 

în ea. Virtutea este smerenia, iubirea, mai ales însă ceea ce 
a devenit constant în viaţa mea ca obicei şi fel de a fi. De 
aceea, spunem că virtutea este un fel de a fi şi obişnuinţă. 

Când eu mă lupt ca să mă rog, când mă împotrivesc 
somnului, e sigur că la un moment dat voi opri rugăciu- 
nea, fiindcă nu mă simt satisfăcut, nu simt că păşesc pe un 
teren sigur. Dar când rugăciunea mea zboară, atunci am 
bucurie, sărbătoare, ochii îmi varsă lacrimi, alerg la Stareţ 
să-i spun bucuria mea, sunt mulţumit de viaţa mea şi simt 
că şi Dumnezeu e mulţumit de mine. 

Prin cuvântul virtute, Sfântul înţelege toate virtuţi- 
Je. Nu le numeşte, pentru că sunt foarte multe şi ne vom 
pierde cumpătul în faţa lor. De aceea, zice, nu numărați, ci 
doar urmăriți trezvia, şi ea vă va da putinţa, pe de o parte, 
să vă uniţi cu Dumnezeu şi Dumnezeu să Se unească cu 
VOI, iar pe de alta, să-i mulţumiţi şi pe ceilalţi, să fiți plă- 
cuţi, dar şi voi să fiţi mulţumiţi de ei. 

Și cale a toată porunca lui Dumnezeu. De aseme- 
nea, trezvia vă va ajuta să descoperiţi la un moment dat că 
aţi reuşit tot ce vă cere Dumnezeu, deoarece ea este urcuș 
către contemplaţie, adică împlinire a voii lui Dumnezeu. 
Aşadar, toate virtuțile şi poruncile lui Dumnezeu se împli- 
nesc singure, pentru că înaintarea Îi aparţine Lui. 

Dar pentru ca trezvia să-mi dăruiască reuşita fiecă- 
rei virtuţi şi împlinirea întregii Sfintei Scripturi, trebuie să 
mă dedic cu desăvârșire ei, să am mintea numai la trezvie 
ŞI nu la darurile lui Dumnezeu, adică la gândul dacă mă 
va dărui oare Dumnezeu cu ceva, dacă-mi va da lumi- 
na dumnezeiască, dacă mă va face făcător de minuni sau 
păstor al multor oi, dacă-mi va da smerenie. Fiindcă toate 

acestea sunt griji care mă fac să mă abat de la trezvie şi să 
intru într-o viaţă cu tulburare, în care starea liniştită, care 
se numeşte /iniștea inimii, a încetat. 

Există oare vreo reuşită mai mare decât starea paşni- 
că, care decurge din curăţia şi liniştea inimii tale, decât să 
nu al nici un gând, nimic care să te tulbure sau să te agite, 
ci să te îndeletniceşti numai cu urmărirea şi „supraveghe- 
rea” lui Dumnezeu? Exersează, aşadar, trezvia, şi ea te va 
povăţui la liniştea inimii, la rezultatul care vine singur în 
noi, prin urmărirea momelii, prin înfrânare, prin trezvie. 
Lucrez trezvia şi am înlăuntrul meu linişte (isihie). Dacă 
spun: „Mă hotărăsc să am isihie”, n-o să reuşesc nimic. 
Dimpotrivă, mă voi băga în ispite, mă voi tulbura, voi 
avea gânduri, mă voi întreba cum să dobândesc isihia. 

Iar desăvârșită până la golirea de orice nălucire e 
tot ea şi pază a minţii. Inima este locul în care cad mome- 
lile, iar mintea este izvorul din care ies momelile, este ţea- 
va din care pleacă gloanţele. Din moment ce trezvia este 
izbăvită de imaginaţie şi împiedică orice gând, înseamnă 
că trezvia este paza minţii, urmărirea ei, împrejmuirea ei, 
asigurarea ei. Prin urmare, pază a minţii este postul meu 
de observaţie, garda mea. Paza mea se află tocmai în min- 
te, strâmtoarea prin care trec binele şi răul, fiindcă pe aco- 
lo poate să intre apa amară sau cea dulce, de la Dumnezeu 
sau de la diavolul. Aceasta este propria mea pază. Acest 
aspect este deosebit de subțire. 

Dar fiindcă isihia înseamnă o urmărire a lui Hristos 
Însuşi — altfel omul nu poate să se liniştească, nu poate 
să nu vorbească, să nu asculte ceva, e cu neputinţă, va 
înnebuni — de aceea, isihia este cuprinzătoare a unui alt 

glas, a unei alte suflări, Sfântul Duh, Care a pătruns şi S-a 
sălăşluit în propria mea inimă. În această situaţie, inima 
este păzită atât de mult cu trezvia şi cu rugăciunea, încât 
trăieşte cu respiraţia lui Hristos. Hristos, adică, vine atât 
de aproape de tine, încât Îi auzi respiraţia şi i-o simţi pe 
obraz. Acolo unde priveşti, unde urmăreşti cu privirea, în 
acel pârâiaş, se află şi Dumnezeu. Respirația Lui iese şi te 
întâlneşte, începi deja să ai experienţele personale ale di- 
alogului isihiei. Trăieşti tu şi Dumnezeu. Atât de aproape 
de noi este Hristos înlăuntrul inimii noastre! 

Simţiţi cât de uşoare sunt aceste lucrări duhovni- 
ceşti? E nevoie doar ca noi să ne jucăm propriul rol. 

Sfântul ne tâlcuiește foarte frumos trezvia prin toţi 
aceşti termeni. Nu ne-o tâlcuieşte filosofic, ci prin trăi- 
re, aşa cum o descoperim în sufletul nostru. În timp ce, 
ca sens originar, trezvia înseamnă fugă, tăgăduire, lipsa 
mâncării, a băuturii, a oricărei îndeletniciri, în cele din 
urmă ea devine o îndeletnicire absolută şi desăvârşită, o 
plinătate, o isihie desăvârşită. 

După ce Sfântul ne-a spus toate aceste taine — în în- 
țelesul că ele se ascund în norul lui Dumnezeu — ne trece 
acum la al patrulea cap, care este foarte simplu şi scurt, 
vrând să ne spună: Vezi cine eşti şi unde poţi să ajungi. 


Nu vede lumina soarelui cel născut orb. Tot așa cel 
ce nu călătoreşte întru trezvie nu vede cu îmbelşugare ra- 


zele harului de sus. [4] 


Desigur, nu încape nici o îndoială că cel născut orb 
nu vede lumina soarelui. Toţi o ştim. Dar sensul aici este 

că orbul, chiar dacă i s-ar dărui vederea, tot n-ar putea să 
deosebească lumina de soare, care e soarele şi care sunt 
razele lui, pentru că nu are experienţa, cunoştinţa, simţul 
minţii necesare pentru a le deosebi una de alta. Este lipsit 
de experienţa trebuitoare. 

Acelaşi lucru se poate întâmpla şi în viaţa duhovni- 
cească. Vedem minuni, auzim profeţii, ne mirăm, obser- 
văm schimbări în viața noastră, ne spovedim, vărsăm la- 
crimi, avem pocăință. Şi cu toate acestea, rămânem orbi, 
pentru că nu avem simţuri, sensibilitatea de a separa soa- 
rele de lumină, pe Hristos de energiile Lui necreate. 

Nu vede lumina soarelui cel născut orb — cum se 
joacă Sfântul cu cuvintele, cu înțelesurile, cu metodele, 
ca să ne țină mintea concentrată! — tot așa cel ce nu că- 
lătorește întru trezvie nu vede cu îmbelșugare razele ha- 
rului de sus. Problema, cu siguranţă, nu este dacă suntem 
cu desăvârşire orbi, „în întuneric şi în umbra morţii” (Lc. 
1, 79), unde S-a pogorât Hristos şi le-a umplut pe toate 
cu lumina Sa, ci dacă, orbi fiind, credem că ne aflăm în 
lumină. 

Ca să nu ne arunce în deznădejde însă, foloseşte 
adverbul cu îmbelșugare dându-ne o nădejde, care este 
în mod obiectiv adevărată. Dumnezeu, în întuneric, dă o 
anumită auroră, ca să poţi vedea. Tot aşa, în deznădejde, 
trimite razele nădejdii. Niciodată nu Se lasă pe Sine ne- 
mărturisit. Chiar şi chinurile iadului sunt o rază a milei 
Sale, descoperă prezenţa Lui. Dar cel aflat în iad nu poa- 
te să separe lumina de Luminător, de Dumnezeu. Aşadar, 
prin cu îmbelşugare dă o nădejde celui care încă nu a de- 
venit un iniţiat, un tainic al razelor harului, și, în paralel, 

ne îndeamnă să o urmărim neîncetat şi să nu ne mulţumim 
niciodată cu ce am primit până acum, astfel încât, înfru- 
museţându-ne pe noi înşine printr-o continuă smerenie, 
să ne înalțe Dumnezeu. De aceea, oricât ai lupta, orice ai 
face, dacă nu te smereşti şi nu te închizi pe tine în această 
lucrare simplă a trezviei, nu se poate să vezi cu îmbe/șu- 
gare razele harului de sus. 

Sfântul insistă aici fiindcă omul are întotdeauna ten- 
dinţa de a se întoarce asupra lui însuşi. Spui, de exemplu, 
cuiva că viaţa duhovnicească înseamnă să faci cutare ne- 
voinţă, iar acela după o oră-două de discuţie, te întreabă 
iarăşi ce trebuie să facă. Se întoarce din nou asupra lui în- 
suşi. De ce? Fiindcă tu i-ai spus multe şi frumoase, inima 1 
s-a entuziasmat, dar pe de altă parte, egoul lui, fiindcă este 
sensibil şi schimbător, îşi cere drepturile. 

Tu însă, dacă accepţi că cele pe care le spune Sta- 
reţul, Dumnezeu, Sfânta Scriptură sunt atât de frumoase, 
hotărăşte-te să le împlineşti şi nu-ţi lăsa egoul să-ţi az- 
vârle momeala cu întrebarea cum să le faci. Altfel, te vei 
tulbura şi vei intra într-o lucrare raţională, în „trebuie”, 
în imagini, în gânduri şi vor începe arătările, punctul de 
plecare al fărădelegii şi al păcatelor. 

Sfântul însă depăşeşte această dificultate şi spune: 
Folosul egoului tău este să exersezi trezvia. Pentru că cine 
nu O exersează nu va vedea niciodată cu îmbelșugare ra- 
zele, strălucirile harului, care sunt trimise din cer. Nu te 
întreba deci ce trebuie să faci. Nu te teme. Nu-ţi face gân- 
duri, nu te problematiza. Cuvântul problemă (rpoBinua) 
vine de la verbul rpofă&hiouat, „a scoate în evidenţă, a 
arunca înainte”, şi este o prelungire a egoului. Razele ha- 

rului dumnezeiesc vin de sus, şi nu de la tine. Strălucirea 
dumnezeiască va veni singură, descoperirea, bucuria, con- 
templaţia. Tu numai să stai întru trezvie şi să iei din belşug 
harul, să dobândeşti toate razele Dumnezeirii. Altfel, nu 
vei avea nici o lumină. Viaţa ta va fi un întuneric. 


Nici nu se va slobozi de faptele, de cuvintele și de 
gândurile viclene și urâte de Dumnezeu. 


Dacă nu lucrezi trezvia şi nu te limitezi la ea, nu te 
vei slobozi de faptele viclene şi urâte, de cuvinte şi de în- 
ţelesuri. În primul capitol, Sfântul a început de la lucrurile 
cele mai subțiri, de la înţelesuri, trecând apoi la cuvinte 
ŞI fapte, în timp ce aici urmează o cale contrară, deoarece 
noi, oamenii, suntem grosolani şi luăm aminte numai la 
fapte. Sfântul, deşi abordează trezvia din perspectiva pa- 
timilor, ne spune că trebuie să luăm aminte şi la cuvinte, 
adică la gânduri, şi la înţelesuri. Fiindcă, deşi te rogi, deşi 
posteşti, deși te-ai făcut călugăr, deşi faci orice, dacă nu 
iei aminte la înţelesuri, la cuvinte şi la fapte, adică dacă nu 
începi din punctul de pornire, te vei osteni o viaţă întreagă 
ŞI tot nu vei avea nici o virtute. Nu vei fi un împlinitor, un 
lucrător al poruncii lui Dumnezeu. O viaţă întreagă vei fi 
un mizerabil: gândurile te vor batjocori, înțelesurile te vor 
prelucra, faptele ţi se vor zbate între întuneric şi lumină 
ŞI vei spune: „Până la urmă al cui sunt? Ce sunt?” Nu vei 
putea să spui cu bucurie: „Al lui Dumnezeu sunt!” (cf. 
F.A. 17, 28), nu vei fi un om liber. 

Libertatea se câştigă în acea binecuvântată strungă 
a minţii, care poate însă să devină pâlnie, şi să te absoar- 

bă, şi să te înece. După cum pe mare vârtejul absoarbe în 
apă corabia, tot astfel şi pâlnia îți va absorbi nevoinţele, 
dorinţele, rugăciunile, luptele, nădejdile, spovedaniile şi 
le va îneca pe toate. Prin urmare, nelucrând trezvia, eşti 
întotdeauna un sclav, chiar dacă ţi se pare că eşti liber. Sin- 
gura libertate este eliberarea de tine însuţi, încât să te în- 
torci către Dumnezeu prin trezvie. În paralel, gândeşte-te 
la încă ceva: 


Acesta la moarte nu va scăpa liber de căpeteniile 
tartarului. 


Dacă nu faci această lucrare ascetică, atunci şi viaţa 
de aici îţi va fi nefericită şi îndurerată — te vei mişca în- 
tre stricăciune şi nestricăciune, nu vei simţi că trăieşti cu 
adevărat întru Dumnezeu — iar când sufletul îți va pleca 
din trup şi va trece printre demoni, printre căpereniile tar- 
tarului, nu va trece liber, nu va scăpa liber. Demonii te 
vor prinde şi te vor face rob, şi te vor întreba de cele câte 
al spus, câte ai făcut, câte ai gândit. Vei fi legat şi sclav, 
fiindcă firea omenească se mântuieşte în întregime şi se 
întregeşte atunci când şi trupul, şi sufletul sunt în Sfântul 
Duh. 

Adică, atunci când sufletul este dus la cer, el îşi con- 
tinuă viaţa sa omenească, iar trupul poate să strălucească, 
să răspândească mireasmă, să fie purtător de Duh, dar şi 
de multe ori poate fi supus anatemei şi să ajungă locaş 
al demonilor, aşa cum ştim din istoria Bisericii noastre. 
Prin urmare, sufletul tău nu va scăpa liber de căpeteniile 
tartarului. 

S-ar putea, desigur, să reuşească să treacă de de- 
moni, „ca prin foc”, cum zice Apostolul Pavel (1 Cor. 3, 
15), dar foarte greu. Ferice de noi dacă vom scăpa de ei, 
chiar Şi cu greutate! Sfântul ne dă iarăşi o nădejde. De ce 
să nu cerem de la Dumnezeu ceea ce este desăvârşit, ceea 
ce ne dă plinătatea harurilor, în mod comun tuturor oame- 
nilor? Trezvia este un lucru comun, este ceea ce urmăreşte 
orice suflet, având ca „vânat” pe Însuşi Dumnezeu. 

Vrei să fii liber în drumul tău către cer?  Eliberea- 
ză-ţi de acum mintea ca să primească strălucirile! Cum? 
Prin trezvie. Pentru că doar fiind cu trezvie Îl întâlneşti pe 
Dumnezeu şi Dumnezeu te va întâlni pe tine atunci când 
sufletul îți va pleca la cer. 


Cuvântul Despre trezvie cuprinde probabil singurul 
subiect care-l poate preocupa pe om. Este lupta omului, 
nu în înţeles activ — fiindcă altcineva o duce — ci în sensul 
trăirii pe care o are omul. Lupta din noi este mistică, ne- 
văzută, şi provine fie de la cel viclean, fie de la Preabunul 
Dumnezeu. Când suntem purtaţi de Sfântul Duh, El con- 
duce şi povăţuieşte viaţa noastră. Dacă nu ne conduce Du- 
hul cel Sfânt, atunci ne conduce şi ne învăluie duhul cel 
viclean. Sfântul înaintează, tâlcuind ce înseamnă atenția, 
fără de care nu poate să existe trezvie, şi astfel ne lumi- 
nează subiectul din toate părțile. 

Atenţia este liniştea neîncetată a inimii Jaţă de orice 
gând. Ea răsuflă şi cheamă pururea şi veșnic curgător și 
neîncetat numai pe Hristos lisus şi Dumnezeu. [5] 


În al treilea cap a spus că trezvia este liniştea inimii. 
Aici ne spune că liniştea inimii este izbăvirea de orice 
gând, şi aceasta se săvârşeşte cu atenţia. Aşadar, când te 
rogi, inima ta este goală, curată, minunată, numai lumină, 
fără nici un gând. 

Prin cuvintele față de orice gând nu înţelege numai 
gândul, ci partea raţională a omului, care este, într-un fel, 
vederea minţii în afară, deoarece mintea, partea conducă- 
toarea a omului, este făcută să-L vadă lăuntric pe Dumne- 
zeu, ca să surprindă toate tresăririle şi energiile dumneze- 
1eşti necreate. Mintea se uneşte la început cu Sfântul Duh 
ŞI apoi devine mijlocul de primire prin care întregul om se 
preface în duh, devine un văzător, unul care mănâncă cu 
Dumnezeu la masă. 

Liniştea neîncetată a inimii. În viaţa duhovniceas- 
că, inima este centrul înțelegerii şi al trăirii lui Dumnezeu. 
Din acest motiv, Sfântul stăruie asupra /iniștii inimii față 
de orice gând, şi nu faţă de patimi, faţă de voiri sau faţă de 
orice altceva. Vrea astfel să arate care este locaşul dintru 
început al Dumnezeirii în noi. Prin urmare, atenţia vizea- 
ză legătura noastră cu Dumnezeu, şi nu comportamentul 
nostru practic, ne înalță la o vedere contemplativă a lui 
Dumnezeu. 

Ea răsuflă şi cheamă pururea şi neîncetat numai pe 
Hristos lisus şi Dumnezeu. Inima care are trezvie şi linişte 
neîncetată Îl respiră pe Hristos. Adverbul pururea arată 

că liniştea inimii este o lucrare fără întrerupere. Dacă îmi 
întrerup atenţia, atunci omul cel viclean va veni în pute- 
rea nopţii şi-şi va semăna neghinele. Atunci eu mă voi 
întreba: „Ce să fac: să le tai, să le las?” Pilda Evangheliei 
spune să nu le tai, ca să nu strici şi grâul (Mt. 13, 25-29). 
Adică, este greu să separi neghinele de elementele pozi- 
tive ale vieţii tale. Prin urmare, fie priveghezi şi-L ai pe 
Hristos, fie nu priveghezi neîncetat, şi atunci nu poţi să 
faci o lucrare esenţială. 

În timp ce adverbul pururea (&ei) arată mişcarea 
statornică a inimii, adverbul veșnic curgător (&evâwc) are 
înţelesul unei curgeri care iese din ea. Trezvia nu este o 
trudă şi o osteneală pe care o fac eu, omul, nu e obligaţia 
să iau aminte neîncetat, să mă chinui, să obosesc. După 
cum izvorul scoate de la sine apă din pământ, tot astfel 
şi inima este făcută de Dumnezeu ca să primească puru- 
rea din adâncurile ei tresăriri, astfel încât să poată respira 
continuu şi să-L cheme pe Dumnezeu. Respirația, pute- 
rea şi chemarea lui Hristos sunt ceva care iese dinlăuntrul 
nostru. Şi ce se află înlăuntrul inimii? Duhul cel Sfânt. 

Aşadar, dinlăuntru ies valurile harului, prin atenție 
Şi prin această trezvie puternică, iar eu numai le primesc, 
le iau. Atunci inima mea Îl respiră numai pe Hristos şi 
numai pe EI Îl cheamă, precum mireasa pe mire: „Mielu- 
şeaua Ta, Iisuse, strigă cu mare glas, pe Tine, Mirele meu, 
Te doresc.”! 

Dar atunci când Îl chemăm pe lisus pentru o trebu- 
ințţă de-a noastră, este aceasta rugăciune a inimii? Este 

o dovadă a liniştii inimii? Atunci când eu mă gândesc: 
„Doamne, cu acum merg la Stareţ, te rog, fă-l să înţeleagă 
ce-o să-i spun şi să nu bage în seamă ce a auzit despre 
mine!” Este aceasta rugăciune a inimii? Cu siguranţă că 
nu, pentru că am înaintea ochilor toată grandoarea scenei: 
cum voi sta înaintea lui, cum mă va întâmpina, cum va 
judeca cele pe care i le-au spus despre mine, adică am o 
mulțime de gânduri. Dar de ce să mă neliniştesc, de vre- 
me ce Dumnezeu le rânduiește pe toate? De aceea Sfântul 
spune să nu existe nici măcar un gând, pentru ca inima să 
vadă, să respire şi să-L cheme pe Hristos. 


Și împreună cu EI se impotriveşte cu bărbăție vrăj- 
mașilor. Și numai Lui se mărturisește, Care are puterea 
să-i ierte toate păcatele. 


Acum, Sfântul trece la viaţa noastră practică. Ne 
analizează inima prin prisma părtăşiei ei, coboară oare- 
cum în latura pătimitoare a fiinţei noastre. 

Tu, zice, să te încredinţezi puterilor pe care le-a aşe- 
zat înlăuntrul tău Dumnezeu, şi ele îşi vor face treaba lor. 
Numai să te împotriveşti cu bărbăţie, cu toată voinţa ta 
vrăjmașilor, demonilor celor vicleni, care sunt nevăzuțţi. 
Să-i urmăreşti aşa cum fac câinii care, când văd pe cineva 
că vine de departe, îşi aţintesc privirea asupra lui, iar aces- 
ta, văzându-i, pleacă. La fel face şi vrăjmaşul: când vede 
că-l urmăreşti, pleacă. Nu-i nevoie ca tu să te războieşti. 

Dar să ştii că dacă opreşti lucrarea trezviei, înda- 
tă vrăjmaşul te va prinde, deoarece stă la pândă. Tu nu-l 
vezi, dar el există. De aceea, să i te împotriveşti cu băr- 

băție împreună cu Dumnezeu. Ori eşti cu Dumnezeu şi, 
în realitate, nu mai există dușmani ca să lupţi, ori nu ai 
simţirea lui Dumnezeu, că împreună-călătoreşti cu EI, că 
Dumnezeu Se luptă şi tu Îl urmezi, iar vrăjmaşul cel nevă- 
zut face cu tine ce vrea. 

După toate acestea, nu uita, mai întâi, să ai simţul 
neîncetatei întoarceri a demonului spre ispitire contra ta 
și să te împotriveşti lui necurmat. În al doilea rând, să 
te spovedeşti, să mărturiseşti păcatul tău lui Dumnezeu, 
Singurul care are puterea să ierte păcatele. Nimeni altul 
nu poate să-ţi ierte păcatele. 

Aici spovedania are înţelesul harismei duhovniceşti 
a pocăinţei. Nu este deschiderea inimii pe care o facem, 
de obicei, la duhovnic. Merg, de exemplu, la Stareţ ca să 
mă spovedesc şi îi spun: „Părinte, l-am așteptat pe con- 
structor la ora 10 şi n-a apărut, nici telefon nu mi-a dat. 
Am aşteptat, am aşteptat, până când l-am judecat în inima 
mea. În cele din urmă a venit la ora două, dar nu am mal 
putut să lucrez cu el, fiindcă deja era târziu.” În loc de 
toate acestea câte am zis, aş fi putut să spun doar atât: 
„Părinte, am obosit ieri din cauza unei aşteptări pe care 
am fost obligat să o fac.” Ce înseamnă însă „am obosit”? 
Că nu am răbdare, că nu am bărbăţie, că nu accept câte mi 
se întâmplă. 

Eu te întreb: „De ce te-ai neliniştit, de ce te-ai tul- 
burat, de ce ai obosit, de ce te-ai revoltat? Tu l-ai făcut 
să întârzie? Singur a întârziat. Ai fi putut să-i spui Sta- 
reţului.” De obicei însă astfel acţionăm în viaţa noastră. 
Adică nu merg să mă spovedesc şi să spun: „Am păcătuit 
Domnului” (2 Rg. 12, 13), pentru că sunt un om lumesc, 

trupesc, nu accept nimic, vreau să-mi vină toate aşa cum 
mi-au fost promise şi merg la spovedanie ca să aud: „Bra- 
vo, copile, ai aşteptat atâtea ore!” Pe acest „bravo!”, adică 
dezvinovăţirea mea, îl aştept, şi nu îndreptăţirea mea de 
către Dumnezeu, adică să-l plătesc datoria mea. 

Să mai luăm un exemplu. Mergi la Stareţ şi-i spui: 
„În perioada aceasta n-am putut să mă rog. Cel de lângă 
mine a făcut gălăgie toată noaptea şi n-am putut să dorm, 
mi-am pierdut toată pacea.” Ce aştepţi tu, de fapt, de la 
Starețul tău? Să accepte că fratele tău a greșit. Bine, a 
greşit fratele, dar la ce-ţi foloseşte ţie că a greşit el? Tu ai 
pierdut singurul prilej de a-ţi dovedi răbdarea, arătând bu- 
năvoinţă şi zicând rugăciunea. lar atunci când urma să te 
întâlneşti cu Starețul, ai fi putut să-i relatezi întâmplarea. 

Aşadar, nu este un subiect de spovedanie ce a făcut 
celălalt. Subiect de spovedanie este când descopăr că nu 
am pace şi răbdare, că nu-l accept pe celălalt, că am pre- 
tenţii şi ceilalți nu mă bagă în seamă. Atunci să mă spove- 
desc şi să spun: „Părinte, sunt cel mai mare egoist, vreau 
ca ceilalţi să trăiască cum îmi pică mie mai bine!” Aceasta 
este o adevărată spovedanie care ţâşneşte din nevoia de 
a-mi păstra legăturile mele cu Dumnezeu. Aceasta este 
spovedania de la început, ca să nu-L pierd pe Dumnezeu. 

După aceasta vine pocăinţa cu care mi se luminează 
inima şi aflu înaintea lui Dumnezeu păcatele mele. Des- 
copăr cele negrăite, cele mai subţiri straturi ale egoismu- 
lui meu, ale neînţelegerii mele, ale părţii mele raţionale. 
Aceasta pentru că la început omul cunoaște doar păcatele 
sale grosolane. Dar când începe să exerseze această lu- 
crare dumnezeiască în viaţa sa, atunci izvorăşte pururea 

curgătoare dinlăuntrul lui luminarea Sfântului Duh — în 
esenţă, ea vine de sus — şi astfel reuşeşte să-şi vadă cele 
mai subțiri păcate, de care până atunci nici nu era conști- 
ent. lată cum dobândeşte cineva adevărata pocăință. 

De obicei însă 99,99 % din spovedaniile noastre 
sunt un ciripit, o strădanie de început. lar când amestecăm 
ŞI alte lucruri, ne îndepărtăm tot mai mult de spovedania 
adevărată. Cum să mai ajungem şi la spovedania omu- 
lui care se pocăieşte, care doar atunci primeşte harul lui 
Dumnezeu! 

Prin urmare, este evident că şi adevărata pocăință 
ŞI spovedanie se descoperă prin trezvie şi decurg din ea. 
Numai cu ea trăieşte şi trupul nostru, şi sufletul nostru, şi 
duhul nostru, și este cultivată legătura noastră cu Dum- 
nezeu. 


Îmbrăţișându-se neîncetat, prin această chemare, 
cu Hristos, Care singur cunoaște, în mod ascuns, inimile, 
sufletul încearcă în tot felul să ascundă de toți oamenii 
dulceața lui și lupta dinlăuntru. 


Iar eu ce fac? Întâi, ştiu că în toată clipa am de dus 
un război cu cel viclean. În al doilea rând, îmi mărturisesc 
păcatul, pentru că este foarte periculos, atunci când exer- 
sez trezvia, să simt că sunt ceva sau că fac ceva. Nimic nu 
sunt şi nimic nu pot să fac. Nu sunt decât un păcat în stare 
pură. Dacă uit asta, şi gândesc şi acţionez ca şi cum aş fi 
ajuns undeva, voi fi înfrânt. 

Trei, inima se îmbrățișează neîncetat cu Hristos. 
Îmbrăţişarea, împăcarea mea cu Hristos este chemarea: 

„Doamne, lisuse Hristoase, miluieşte-mă pe mine, păcă- 
tosul!” Ne începem, de exemplu, rugăciunea noastră fă- 
când cinci şiraguri de metanu a câte trei sute de boabe. 
După o săptămână vom face zece, apoi douăzeci, pe care 
Je terminăm într-o oră. Ce sunt douăzeci de tracosari?, adi- 
că o oră în care ÎI privesc pe Hristos? Nimic. Şi totuşi, aşa 
pot să Îl îmbrăţișez, să-L cuprind pe Hristos. 

Dar ca să fac această chemare, e nevoie să păzesc 
trecerile şi inima să mi se liniştească. Acesta este modul 
prin care îmi exprim dragostea mea pentru Hristos. Nu sunt 
nici cuvintele mele, nici flecărelile mele, nici aşa-zisele 
mele dorinţe, nici dulcegăriile verbale de genul: „Hristo- 
suțul meu dulce, Te iubesc, Te cinstesc, pentru Tine îmi 
jertfesc viaţa, pentru Tine le-am părăsit pe toate!” Minciu- 
ni! N-aţi părăsit nimic! EI a părăsit Dumnezeirea, a părăsit 
în mod nedespărțit cerurile şi a coborât împreună cu noi. 
Singurul adevăr este propria Lui îmbrăţişare. Dragostea 
mea, îmbrățişarea mea, sărutul meu sunt chemarea nume- 
lui Lui. 

Prin urmare, feluritele noastre rugăciuni, de obicei, 
nu sunt o îmbrăţişare a Domnului. Sunt lucrări ale rațiuni 
noastre, ale părții noastre raționale. Dorinţele pe care le ex- 
primăm în rugăciunea noastră, temerile, nădejdile, cererile 
pe care le facem, toate acestea au ca centru sinele nostru, 
către acesta se întorc. Ce voim, de ce avem nevoie, ce trăim, 
acestea le spunem în rugăciunea noastră. Adică descoperim 
sinele nostru şi nu Dumnezeu Se descoperă nouă. 


2 Şirag de metanii cu trei sute de boabe, numit aşa după numeralul 
grec triakosia = „trei sute”. 

Care singur cunoaşte, în mod ascuns, inimile. Îm- 
brățişează-L însă pe Hristos, zice Sfântul, pentru că numai 
EI ştie inima ta. Lasă-le pe toate câte le faci tu, ca să-l 
arăţi, chipurile, că-L iubeşti. În mişcarea, activitatea, în 
osteneala existenţei tale, Hristos este singurul care știe 
inima ta. Dar aude doar strigătul inimii care Îi cheamă 
numele. Nu-L putem înşela pe Dumnezeu, pentru că El 
ne cunoaşte. 

După ce Sfântul ne-a sfătuit să nu ne înşelăm cu 
cele despre Dumnezeu şi să credem că sunt lucruri care ne 
vor aduce în comuniune cu El, acum adaugă un element 
nou, foarte important: sufletul încearcă în tot felul să as- 
cundă de toți oamenii dulceaţa lui și lupta dinlăuntru. Fu 
atent, să te ascunzi! Sufletul tău să încerce neîncetat şi în 
tot felul să se ascundă de toți oamenii, ca ceilalţi să nu-şi 
dea seama de lupta ta duhovnicească, de ce câştigi şi de ce 
pierzi. Să nu crezi că trebuie să-ţi deschizi inima înaintea 
fiecăruia şi să-i spui trăirile tale. Să treci printre oameni 
neobservat, pentru că altfel le pierzi pe toate. Omul care 
trece neobservat poate înainta în calea sa. 

Când iudei au vrut să-L arunce pe Hristos de pe 
sprânceana muntelui, El le-a scăpat, nu S-a făcut nevăzut, 
ci a păşit printre ei, fără să dea semne ale prezenţei Sale 
(Lc. 4, 28-30). În acel moment, nici minuni nu a făcut, 
nici prorocii. A plecat pe ascuns. 

Tot aşa şi noi să trecem neobservaţi printre oameni. 
Viaţa noastră să rămână neobservată, iar dulceaţa, adică 
darurile pe care ni le face Dumnezeu, și lupta .dinlăuntru, 
truda şi osteneala lăuntrică, să rămână neobservate chiar 
şi de către noi înşine. Această luptă dinlăuntru ascunde-o, 

pentru că atunci când celălalt îşi dă seama de ea, şi mai 
ales vrăjmaşul, îţi va aduce ispită. Aşadar, să ascunzi înţe- 
lesurile duhovniceşti şi bucuriile pe care le are inima ta şi 
să le spui numai Stareţului tău. lar dacă el îți spune să le 
descoperi şi altuia, atunci spune-le. Să ai o viaţă ascunsă. 
Lupta lăuntrică, tainică, privirea atentă, pe care o azvârle 
rugăciunea „Doamne, lisuse Hristoase, miluieşte-mă!”, 
sunt războiul nevăzut, pe care-l descrie Sfântul Nicodim 
Aghioritul”. Dacă însă nu te îngrijeşti în tot chipul să te 
ascunzi de oameni, n-ai făcut nimic. 

Îţi spune celălalt ceva, iar tu ceri explicaţii sau te 
împotriveşti: „De ce mi-ai vorbit aşa?” Sau îţi cere fra- 
tele tău ceva, iar tu te revolţi sau te jenezi. Ce descoperi 
atunci? Că nu ai o luptă lăuntrică. Lupta este înăuntru 
sau în afară. Nu se poate să fie şi afară, şi înăuntru. Isihia 
exterioară este strălucirea celei lăuntrice. Dacă ai luptă 
exterioară înseamnă că înlăuntrul tău ești gol. Cine duce 
o luptă lăuntrică este izbăvit de împotriviri, contraziceri, 
dureri, revoltări, murmure, micimi de sufiet, linguşiri. Are 
grijă numai să fie în pace cu toţi, să le spună tuturor „da”, 
să nu fie o problemă pentru nimeni, să vorbească foarte 
frumos, să-l primească şi să-l accepte pe celălalt, astfel 
încât nimeni să nu-i facă greutăţi în viaţa lui. Când ai un 
căţel care latră la tine, îi dai un os ca să nu te mai fugă- 
rească. Acelaşi lucru e valabil pentru tot omul: noi ni-l 
facem vrăjmaş, noi ni-l facem prieten. 

Aşadar, atunci când am trecut de această luptă pre- 


3 În lucrarea sa, Războiul nevăzut, Sfântul descrie foarte detaliat lupta 
duhovnicească a sufletului pentru a-L dobândi pe Dumnezeu. 

copilărească, trecem apoi la cea copilărească, la nevoinţa 
trezviei, în timpul căreia facem cunoştinţă cu lupta lăun- 
trică. Lupta lăuntrică nu o descoperim altora, fiindcă ast- 
fel vom găsi duşmani. Cum poate însă celălalt să devină 
vrăjmaşul nostru şi să ne ispitească? Răspunsul ni-l dă 
Sfântul continuând capul de care ne ocupăm. 


Ca nu cumva vicleanul să facă să înainteze răuta- 
tea lui şi să surpe, pe nebăgate de seamă, lucrarea cea 
bună. 


Dacă nu te ascunzi de oameni şi dacă nu te temi 
şi tu însuţi de dulceaţa pe care ţi-o dă Dumnezeu și de 
lupta pe care te învredniceşte să o faci — pe care o pune 
în socoteala ta şi o numeşte a ta personală, în timp ce o 
face EI — atunci există pericolul ca vrăjmaşul să te atace. 
Ca nu cumva vicleanul să facă să înainteze răutatea lui şi 
să surpe, pe nebăgate de seamă, lucrarea cea bună. Adi- 
că, dacă mă obişnuiesc să-mi amestec lupta cu prezenţa 
oamenilor şi dacă vreau să am dulceaţa şi s-o urmăresc 
— atâta timp am avut rugăciune, iar acum am pierdut-o, 
i-am pierdut dulceaţa, ce să fac, Dumnezeul meu? — asta 
înseamnă că nu mai sunt înaintea lui Dumnezeu, ci înain- 
tea sinelui meu, înaintea celor pe care le urmăresc eu şi a 
celor care mă preocupă. Văzându-le însă pe acestea, n-o 
să-l mai văd pe cel viclean. Şi fiindcă el este nevăzut şi nu 
mă impresionează, va face să înainteze răutatea lui. 

Adică răutatea este uşoară şi lesne de mişcat ca o 
minge. Ţi-o aruncă demonul în cale şi ea trece din minte, 
din gură, din urechi, din gând direct în inimă. Vicleanul 

reuşeşte, de asemenea, foarte uşor să vâre în inima celui- 
lalt gândul cel rău, ispita, ura, vrăjmăşia, împotrivirea, în- 
cât să te ispitească şi să-ţi pierzi pacea. Dar tu greşeşti, nu 
celălalt — întotdeauna noi greşim! — pentru că ţi-ai făcut 
descoperită virtutea. 

De aceea, pentru a avea putinţa să săvârşesc această 
lucrare duhovnicească, trebuie să nu-i simt pe ceilalţi ca 
pe o problemă, să nu mă preocup de es, să le primesc pe 
toate şi pe toți aşa cum sunt: unul mă va jigni, celălalt 
mă va lovi, al treilea va arunca după mine cu o piatră, al 
patrulea mă va scuipa, al cincilea îmi va da un şut. Toate 
acestea îmi sunt foarte de folos. Când ajung atât de sim- 
plu şi le primesc pe toate, atunci Dumnezeu îmi dă har şi 
diavolul nu poate strecura în mine păcatul, iar aproapele 
meu devine neputincios să mă ispitească. 

Să nu ne ocupăm, aşadar, de ceilalți, nici cu dulceţu- 
rile şi cu luptele noastre, fiindcă nu ne vom da seama unde 
se ascunde vicleanul şi astfel, ce-am făcut până acum, el 
va TISipi, va surpa lucrarea cea bună. De aceea, oamenii 
care îşi urmăresc lupta lor şi zic: „Am ajuns aici, acolo am 
oreşit”, pe cât se îndeletnicesc cu acestea, pe atât Îl pierd 
pe Dumnezeu şi nu-l văd pe cel viclean. 

Să facem însă un lucru esenţial: să cunoaştem că 
Dumnezeu merge înaintea noastră. El luptă pentru noi. 
Nu muncim noi. Toate se săvârşesc singure şi, mai ales, 
desăvârşit. Toate înlăuntrul nostru le va scoate la liman 
Dumnezeu. Noi trebuie numai să dorim trezvia. Aceasta 
este propria noastră rucodelie duhovnicească ce le cu- 
prinde pe toate: priveghez, având linişte înlăuntrul meu 
şi lepădând orice cunoştinţă, părere, hotărâre, poftă. Doar 

spun: „Doamne, Iisuse Hristoase, miluieşte-mă pe mine, 
păcătosul!” şi-mi păzesc porțile, ca să nu mă poată ispiti 
ceilalți. Nu să nu mă vatăme — pot să mă omoare, „nu vă 
temeţi de cei ce ucid trupul”, zice Domnul (Mt. 10, 28) 
— ci să nu mă ispitească. Facă ce vor! Nu ne temem de ni- 
mic! Numai să ne facem munca noastră, trezvia, care este 
siguranţa vieţii noastre, să priveghem, să tăcem lăuntric 
şi exterior, să nu le mai urmărim pe cele pe care ne-am 
obişnuit să le urmărim şi să primim ce ni se întâmplă, 
fiindcă dacă nu le primim, încetăm trezvia, Îl părăsim pe 
Dumnezeul nostru. 


După toate acestea, poate că cineva o să spună: 
„După ce am exersat trezvia un timp îndelungat, e uşor 
să tăcem şi să ne întoarcem mintea la Dumnezeu. Cum se 
poate însă la început să ne oprim mintea aflată pururea în 
mişcare şi să ne gândim neîncetat la Dumnezeu? Nu vom 
obosi?” 

Pentru început, e o minciună să spui că mintea este 
neîncetat în mişcare. Noi o trimitem, legată cu o sforici- 
că, încolo şi încoace. Mintea, partea conducătoare, este 
elementul din om pe care Dumnezeu îl insuflă primul. 
Este lucrul cel mai simţitor. După cum când vreau să mă 
încălzesc, mai întâi îmi încălzesc picioarele şi îndată mă 
încălzesc tot, la fel şi mintea încălzeşte întreaga inimă, 
întreaga existenţă a omului. Prin urmare, de îndată ce voi 

vrea să-mi adun mintea, o pot face foarte uşor. Numai 
dacă cineva are probleme psihice va întâmpina greutăţi. 
Dacă mă revolt împotriva bolii mele înseamnă că Îl lovesc 
cu pumnul pe Dumnezeu. Dacă însă spun: „Fie numele 
Domnului binecuvântat!” (lov. 1, 21), îndată mă aflu în 
Dumnezeu. Mintea mea poate să fie neîncetat în Dumne- 
zeu. Nu e greu deloc. 

Gândul, cu siguranţă, este foarte rapid şi pleacă. 
Dar putem cu ajutorul voinţei să-l ţinem cu tărie, să-l le- 
găm. De fapt, din acest motiv asceza nu e la fel pentru 
toţi, nici ca timp, nici ca mod, fiindcă fiecare încercăm să 
ajungem încet-încet la desăvârşire. No: să simţim că am 
pus început, iar continuarea şi întregirea va fi săvârşită de 
Dumnezeu, o ia asupra Lui Dumnezeu. Nu o faci tu. Nu 
e problema ta mintea pururea mişcătoare, aşa cum zici. 
Acest gând e de la satana, este fărădelegea ascunsă, lucra- 
rea ascunsă ca un simplu gând viclean. Satana ne prezintă 
lucrurile grele şi de neîmplinit, în timp ce ele sunt foarte 
uşoare. 

Prin urmare, tu vei lucra pe cât poţi trezvia, iar ce- 
lelalte ore ţi le vei consacra slujirii tale, dar vei avea grijă 
să nu discuţi. Dacă cineva te stârneşte, îi vei spune: „lar- 
tă-mă, aici este slujirea mea.” Făcându-ţi lucrul, poţi să 
spui şi „Doamne, lisuse Hristoase, miluieşte-mă!” Dacă 
nu poţi, nu zice! Fă-ţi lucrarea ta, slujirea, pentru că ţi-a 
dat-o Hristos, dar dedică-te ei fără să te gândeşti la alte lu- 
cruri. Dacă totuşi te vei gândi la altceva, întoarce-ţi min- 
tea iarăşi la Hristos, zicând: „Doamne, lisuse Hristoase, 
miluieşte-mă!” de fiecare dată când îţi aminteşti s-o zici, 
chiar dacă îţi aminteşti după douăzeci şi patru de ore. 

La slujirea ta poţi, desigur, să te gândeşti la tot ce 
este legat de acea muncă. De exemplu, cum să faci un 
plan mai bun. Aceasta nu este grijă, fiindcă este slujirea 
ta. Ceasurile de slujire şi de citire sunt o pauză, fiindcă 
oboseşti să ai tot timpul atenţia îndreptată către Dumne- 
zeu. Acestea două sunt pentru noi plimbarea pe care o fa- 
cem pentru odihnă. Ele sunt podoaba rugăciunii noastre. 

După cum în rai pomii şi animalele nu-l împiedicau 
pe cel întâi-zidit de la contemplarea lui Dumnezeu şi din 
convorbirea cu El, tot aşa toate slujirile noastre sunt po- 
mii şi animalele pe care ni le-a rânduit Dumnezeu ca să 
le păzim, este grădina pe care ne-a dat-o ca s-o cultivăm. 
Când Adam cultiva raiul, nu păcătuia, nu făcea nici un 
rău. Era o poruncă a lui Dumnezeu cuprinsă în iubirea lui 
Dumnezeu. Acelaşi lucru e valabil şi pentru slujire. Prin 
urmare, e foarte frumos şi uşor să vorbim cu Dumnezeu 
şi să cultivăm în paralel şi pomişorul, pentru că ajută la 
aceasta uşurinţa de mişcare a gândului. Gândul este folo- 
sitor pentru slujire, dar poate să meargă şi acolo unde este 
mintea, la Hristos. Ştie Dumnezeu ce face. Totul este bun, 
dacă nu-l folosim noi rău. Gândul, fiindcă este rapid, ne 
slujeşte să ne unim mai repede cu Dumnezeu. Dumnezeu 
le-a făcut pe toate bune foarte (Fc. 1, 31). 


Intunericul, ca urmare a căderii omului, nu duce ni- 
ciodată la lumină. Lumina risipeşte întunericul, deoarece 


întunericul e fără ipostas, nu are fiinţă. Există însă o situ- 

aţie pe care Dumnezeu cel Atotlucrător o pune în valoare 
în mod înţelept spre binele nostru, scoțând şi dintr-un rău 
bine, din întuneric lumină. Cum? Prin pocăință. Îmi văd 
răutatea, păcatul, mă pocăiesc, plâng, mă jelesc, sunt con- 
dus la Dumnezeu, îmi iau asupră-mi datoriile, lucrez trez- 
via, fac răbdare, şi înlăuntrul meu se cultivă omul cel nou, 
care iese din pocăință. Deci binele nu iese din rău, ci din 
pocăință (uer&-vo.a), care este altă minte (vobc), mintea 
pe care Dumnezeu o aşază în inimă. 

Când, de exemplu, tatăl sau mama se neliniştesc de- 
oarece copilul păcătuieşte şi, de aceea, îl plesnesc, cu si- 
guranţă că vor avea un rezultat contrar. Fiindcă dacă face 
păcate copilul înseamnă că vrea păcatul şi se va certa cu 
tine care eşti predicatorul virtuţii. Acum, pe de o parte, se 
teme să păcătuiască, dar imediat ce va scăpa de tine, va 
fi condus îndată la rău. Sila, răul nu pot să scoată nici un 
bine. 

Spune-i deci copilaşului tău ce e bine, învaţă-l cine 
este Dumnezeu. Vorbeşte-i din plinătatea inimii tale, lu- 
minează-i puţin conştiinţa cu propria ta dorinţă şi experi- 
enţă dumnezeiască şi, intrând în el Dumnezeu, ÎL va iubi. 
Se poate să înjure, să păcătuiască, dar având seminţele 
lui Dumnezeu, care sunt atât de puternice, Dumnezeu le 
va cultiva şi va ieşi o plantă nouă, un vlăstar nou, care 
are o viaţă nouă, aceasta este pocăinţa. Adică acest copil, 
fiindcă l-ai lăsat liber, fiindcă îl cinsteşti, fiindcă i-ai spus 
adevărul, fiindcă i-ai descoperit ce are inimioara ta şi ce 
frumuseți există în ea, va zice apoi: „Dar ce viaţă înfrico- 
şată duc! Ce sunt păcatele acestea! «Mă voi scula şi mă 
vol întoarce la tatăly»” (Lc. 15, 18). lar vlăstarul pocăinţei 

scoate rodul vieţii celei noi. Aşa reuşeşte Dumnezeu să 
scoată şi din gura lupului mântuire. 

lov, din blestemul în care a căzut, a scos binecuvân- 
tarea lui Dumnezeu şi s-a înnoit. Mois: Etiopianul, din pă- 
catele şi tâlhăriile lui, a scos o viaţă nouă şi foarte asceti- 
că, şi a ajuns de nerecunoscut. Nu l-au cunoscut nici chiar 
foştii lui tovarăşi de tâlhărie, într-atât „s-au înnoit ca ale 
vulturului tinereţile lu” (Ps. 102, 5), viaţa 1 s-a înnoit. 

Prin urmare, putem să spunem: Cine este mânios 
să-şi întoarcă toată mânia, toată tensiunea sa lăuntrică 
spre dragostea lui Dumnezeu, spre pace, spre cuvintele 
mântuirii, spre „Doamne, lisuse Hristoase, miluieşte-mă 
pe mine, păcătosul!”, folosind orice mijloc care-l ajută. 
Cineva zicea rugăciunea lovindu-şi mâinile. L-am văzut 
ŞI l-am întrebat: 

— Ce faci acolo? 

Și mi-a răspuns: 

— Am învăţat lucrând la motoare să dau din mâini şi 
nu pot acum să mai fac altfel. 

— Bravo, i-am spus. Felicitări! 

Vedeţi cum răul, zgomotul, care este cel mai mare 
rău, poate să scoată şi ceva bun. Un marinar zicea rugă- 
ciunea având impresia că trage la vâsle şi, de aceea, îşi 
clătina mâinile. Cu adevărat trăgea vâsla, pe Hristos. 

Prin urmare, putem să folosim totul. Ce ne dă Dum- 
nezeu, ce ne fac ceilalţi, ce pătimim înlăuntru şi în afa- 
ră, toate ne duc la Dumnezeu. Atât de nehotărnicită este 
dragostea lui Dumnezeu. Numai în spumele ce se ridică 
la fierberea egoului nostru nu este mântuire. Acestea ne 
îndepărtează de Dumnezeu. 


Trezvia e fixarea Stăruitoare a gândului și starea lui 
în poarta inimii. [6] 


Sfântul Isihie dă adesea câte o nouă definiţie pentru 
trezvie, prezentând astfel câte o nouă lucrare, însuşire sau 
rezultat al ei. O explică din toate laturile ei, ca şi cum ar 
face o radiografie generală. 

În viaţa noastră practică, zice, trezvia este fixarea 
stăruitoare a gândului. Prin cuvântul gând înţelege, în 
mod evident, partea raţională, puterea cugetătoare a sufle- 
tului omenesc. Nu înţelege că trebuie să stărui şi să aşezi 
înaintea ta gândurile, ci să ştii că e nevoie să-ţi îngheţ 
partea ta rațională. Fixarea este lucrarea prin care ceva 
este fixat, devine întărit şi de nemişcat, nu poate fi dizol- 
vat. Expresia fixarea stăruitoare a gândului şi starea lui 
este un fel de personificare a trezviei, care se arată prin 
anumite lucrări. Când cineva vede dintr-odată ceva, se 

sperie, se pierde, rămâne nemişcat în locul său, ca înghe- 
ţat. La fel de nemişcat trebuie să fie şi gândul omului. 
Într-un anume fel, e nevoie să se statornicească înlăuntrul 
nostru o stare în care partea raţională este nelucrătoare, 
fără gânduri, care va fi şi o stare. 

Stare este a sta pe verticală, faptul că stau drept. 
După cum cineva stă drept pentru a se răzbuna pe duşma- 
nul lui, într-un mod asemănător trebuie să stea şi partea 
raţională /a poarta inimii, acolo pe unde intră duşmanul; 
gândul. Aceasta este întreaga noastră luptă. Dorinţele 
noastre, voirile noastre nu ne vin ca simple dorinţe, ca 
păreri sau ca idei, ci ca gânduri, şi aceasta este un indiciu 
că nu avem nici o înaintare în viaţa noastră duhovniceas- 
că. Nu este normal să intre gândurile în inima noastră şi, 
mai ales, să discutăm cu ele, fiindcă astfel suntem duşi în 
prăpastie. De exemplu, urmează să se facă o schimbare a 
slujirilor, iar gândul îți spune: „Responsabilul peste sec- 
torul tău va spune Stareţului să-ţi schimbe slujirea.” Acest 
gând ascunde înlăuntrul lui o dorinţă de-a ta, o anumită 
frică, un anumit egoism, chiar dacă pare un simplu gând. 
Să rămână deci acolo, să nu evolueze. 


Care privește și ascultă gândurile hoțești ce zic și 
ce fac ucigașele. 


Fixarea Stăruitoare, observarea porții inimii, ne 
face capabili să observăm îndată gândurile care intră. 
Nu zice „care intră şi care ies”, fiindcă le subînţelege pe 
amândouă, deoarece se referă la poartă. Spre aceasta îşi 
concentrează atenţia, fiindcă este intersecţia pe unde intră 

ŞI ies gândurile. 

Să cunoaştem, zice Sfântul, că toate gândurile intră 
ca nişte hoaţe. Pe hoţ nu-l vezi dacă nu-l urmăreşti bine. 
Dacă nu eşti pregătit să-l înfrunţi, el te va omori, va deve- 
ni ucigaș. Aşa este hoţul care vrea să-ţi jefuiască comoara 
trezviei. De aceea, mintea ta trebuie nu numai să vadă 
gândurile care intră şi ies din inimă, dar şi să asculte ce 
zic şi ce fac ucigașele, ca să înţeleagă ce scop au, unde vor 
să ducă. Gândul, de obicei, este viclean şi se camufiează 
ca un hoţ. Vine şi îţi spune: „Aici, la obşte, unde stai, n-o 
să reuşeşti nimic, dar dacă mergi la linişte, la pustie, toate 
înălțimile cerului sunt ale tale.” Iar tu spui: „Ai văzut? 
Îmi vorbeşte de cer!” Sau vine altul şi îţi spune: „Cine te 
iubeşte la mănăstire? Nimeni.” Ce vrea acest gând să obţi- 
nă? Să te izoleze şi să te scoată din mănăstire. Nu ţi-o spu- 
ne însă deschis, ci se acoperă cu „cine te iubeşte aici?”. 
Dacă tu îi dai importanţă, el va continua: „Nebunule, tu te 
jertfeşti pentru mănăstire şi fraţii tăi nici măcar nu te bagă 
în seamă!” | 

Dacă iei aminte deci, îţi vei da seama imediat ce 
scop are fiecare gând, unde vrea să ducă. De aceea, să ai 
întotdeauna această înţelepciune şi cunoştinţă. 

Întreaga noastră luptă este, în realitate, o luptă îm- 
potriva gândurilor. Adevereşte acest lucru şi experienţa 
aghiorită, care numeşte gânduri şi păcatele, şi greşelile, 
şI problemele, şi ispitele, şi glumele, şi cuvintele. „Să-ţi 
spun un gând?”, zice cineva. „Au stricat tipicul la Sfântul 
Munte” sau „l-au afurisit pe cutarea monah”. Cuvintele 
noastre, judecata noastră, înțelegerea noastră, nedumeri- 
rea noastră, toate se înfăţişează omului ca şi gânduri, ni- 

ciodată nu se înfăţişează goale. Niciodată vicleanul sau 
gândul n-o să-ţi spună: „Asta este o poftă sau o voie pro- 
prie.” 

Îmi zice, de exemplu, gândul: „Ce păcat! De ce să 
nu posteşti în fiecare zi?” ar eu, fiindcă mănânc la masa 
de dimineaţă, nu mă mai duc la cea de seară, dar caut dacă 
nu cumva găsesc vreun pesmet, ca să-mi umplu stomacul. 
Care este realitatea? Este că în spatele gândului care mi-a 
spus să postesc în fiecare zi se ascunde o patimă, cel mai 
probabil mândria. Altfel, aş răbda foamea. 

Să ştim deci că gândul ne înşală şi ne duce departe 
de Dumnezeu. 


Și care este chipul făurit şi înălțat de diavoli, care 
incearcă să amăgească mintea prin năluciri. 


În spatele gândului se ascund fie vicleanul, fie pa- 
timile, în funcţie de proveniența gândului: din minte, din 
partea poftitoare sau din cea irascibilă. Dar când vrem să 
scăpăm de răspunderea pe care o avem faţă de gânduri, 
zicem: „Satana mi l-a furişat.” Care satană? Dinlăuntrul 
nostru este gândul, trebuie să ştim că noi l-am semănat 
ŞI ce semeni, aceea seceri. Semeni grâu? Grâu o să 1asă. 
Gândul este secerişul semănatului pe care l-am făcut în 
sufletul nostru din pricina leneviei noastre. Niciodată să 
nu credem că gândurile noastre sunt ale satanei. Cel vi- 
clean, pur şi simplu, conlucrează. 

Gândurile sunt, într-un fel, picioarele minţii, care 
o duc unde vor ele. Dar noi trebuie să separăm mintea 
de gânduri, pe una de alta. Mintea este conducătoare, 

împărătească, are puterea ei proprie şi merge unde vrea. 
Gândurile nu au propria lor putere, dar totuşi umblă mai 
repede. Satana deci se duce la ele, astfel încât să netreb- 
nicească mintea şi s-o înrobească. Ce face adică? Fiindcă 
unde merg picioarele, acolo merge şi capul, chiar dacă 
picioarele aleargă în prăpastie şi o să-mi sparg capul, de 
aceea şi satana scrijeleşte, sapă, lucrează asupra gândului, 
ca să facă mintea să cadă. Să luăm un exemplu. Fac în 
gândul meu o masă. Vine satana şi mi-o înfrumuseţează 
încrustând în ea un desen foarte frumos, de exemplu, un 
chip de om, şi mi-l împlântă în gând. Adică aşa cum noi 
stăm la poarta părţii noastre raţionale, tot aşa şi satana 
şi-a făcut propria lui poziţie, propria lui fortificaţie prin 
acel chip. 

Al doilea exemplu. Are cineva următorul gând: 
„Ce-o vrea oare Starețul de mă cheamă?” Vine satana 
îndată şi completează gândul: „Cine s-a dus înaintea ta 
la Stareţ? Cutare. Cine ştie ce 1-o fi spus, de te cheamă 
acum Părintele!” Astfel, monahul este înşelat şi, fiindcă 
nu-l simpatizează pe acela pentru vreun motiv oarecare, 
pe loc ia o poziţie de apărare: „O să-i explic eu toate Sta- 
reţului cu dovezi!” Îşi întinde şi el picioarele sale, aşa cum 
1-a întins diavolul în gând chipul aceluia, şi este gata să 
se înfățişeze. Dar deja dispoziția lui de apărare, hotărârea 
lui, agresivitatea lui, faptul că nu merge liber, ci cu preju- 
decăţi la Stareţ arată că s-a predat satanei. Dar atunci de 
ce merge la Stareţ? Mai este Starețul părintele lui care şi-a 
asumat răspunderea pentru el? Mai este el cel care îi con- 
duce viaţa? Şi dacă nu 1-o conduce Starețul, atunci cine 
i-o conduce? Dumnezeu? Dar pentru monah, „în chipul şi 

în locul” lui Dumnezeu este Starețul său. Deci prin aceas- 
tă dispoziţie a lui se împotriveşte lui Dumnezeu. 

Cât de frumos înfăţişează Sfântul propriul nostru 
început şi partea de lucrare a diavolului, colaborarea lui, 
şi cum, fără să ne dăm seama, starea noastră actuală este 
un rod al seminţei noastre şi al lucrării demonice! 

Care (chipul înălțat de demoni) încearcă să amă- 
gească mintea prin năluciri. Dacă presupunem că până 
să-l cheme Starețul pe monah a trecut un interval de timp, 
iar monahul vrea să se roage sau să citească, atunci va 
vedea că nu-şi va putea stăpâni mintea. Gândul a devenit 
atât de puternic cu pasul pe care l-a făcut satana, încât 
mintea a fost înşelată. Când mintea a fost înşelată, nu mai 
rămâne nimic pentru Hristos. 

Vicleanul deci ne înşală mintea prin urmărirea neîn- 
cetată a traseului nostru, astfel încât să atace în clipa potri- 
vită. Adică, de îndată ce vede sufletul că părăsește trezvia, 
că urmăreşte gândul şi stă de vorbă cu el, încearcă prin 
imaginaţie, care pentru viaţa noastră duhovnicească este 
o nereușită, să înşele mintea, iar atunci omul devine victi- 
ma celui viclean. Vicleanul ne jonglează prin imaginaţie. 
Adică, în timp ce noi urmărim gândul înlăuntrul nostru, el 
îi dă culoare, îl face mai viu, scrijelind un chip, o înfățişa- 
re plină de viaţă, strecurându-se în propria noastră lucra- 
re. Astfel, aici unde este Dumnezeu şi-L chemăm, tocmai 
aici se vâră şi vicleanul, iar noi îi îngăduim liniştiţi, fără 
Nici O dificultate, să-şi ia paleta de culori şi să picteze, sau 
ustensilele lui şi să graveze. 

Care încearcă să amăgească mintea prin năluciri. 
După ce diavolul şi-a gravat imaginea, nălucirea înlăun- 

trul fiinţei mele, pleacă să-i ispitească pe alții. Aceasta de- 
oarece chipul pe care l-a gravat acţionează acum singur, 
lucrează de la sine, oarecum imaginar, vorbeşte cu gân- 
dul, îl emoţionează ca să poată înşela mintea conducătoa- 
re, împăratul existenţei noastre. 

Ca să înţelegem acest lucru, să luăm iarăşi un exem- 
plu. Eşti monah de chinovie la Sfântul Munte şi-ţi vine 
gândul: „Dacă merg la pustie, voi fi mai în siguranţă.” 
Vine vicleanul şi începe să graveze: „Poţi să mergi oriun- 
de, desigur, dar la Sfânta Ana e gălăgie, iar la Nea Skuti 
sunt probleme. De aceea, să mergi la Katunakia, la casa 
aceea care este izolată. E aproape şi Papa-Efrem! şi va fi 
foarte bine.” Tu te emoţionezi pe loc. După câteva zile îţi 
aminteşti şi te hotărăşti să pleci. În realitate, deja ai fost 
învins. Fiindcă imaginea care a fost gravată înlăuntrul tău 
s-a pus singură în mişcare şi te-a izgonit. Nu mai e nevoie 
de demonul cel viclean. 


Căci aceste osteneli ne duc pe noi cu multă ştiinţă 
la experienţa războiului înțelegător, dacă vrem. 


Aici, Sfântul Isihie se referă la experienţa pe care a 
dobândit-o din fixarea stăruitoare şi din starea gândului, 
fiindcă din nici un gând nu e cu putinţă să iasă un rezultat 
bun. Dacă înţelegem aceasta, vom fi atenţi şi, îndată ce 
vom vedea un gând, nu-l vom analiza dacă e bun sau rău, 
dacă are sau nu dreptate, nu vom întreţine nici o legătură 
cu el, deoarece numai omul fără gânduri poate să fie om al 


' Fiu duhovniceasc al lui gheron Iosif Isihastul. A adormit în 1998 

lui Dumnezeu. Aşadar, o mie de gânduri drepte, corecte, 
pozitive, bune, care să te ducă la Dumnezeu, dacă-ţi vin, 
nu te însoţi cu ele, pentru că al o mie unulea va fi demo- 
nic. ŞI în timp ce le primeşti pe cele bune, vor găsi poarta 
deschisă cei vicleni şi vor intra înlăuntru şi ei. Nu e cu 
putinţă ca pe unii să-i primeşti, şi pe alții nu. Mintea îşi 
pierde echilibrul. Partea raţională se încurcă. De aceea, să 
nu primeşti nici un gând. În caz contrar, fie că e bun, fie că 
e rău, dacă începi să vorbeşti cu el, vei ajunge sclavul lui, 
vei fi cucerit. Deoarece imaginaţia înşală mintea, mintea 
este târâtă, este atentă la imaginaţie, iar atunci „cetatea a 
căzut”. 

Dacă tu însă, cu durere şi cu dragoste, te îndelet- 
niceşti cu aşezarea minţii tale la poarta inimii, atunci cu 
siguranţă vei dobândi o deplină cunoaştere şi simţire iscu- 
sită, o desăvârşită experienţă a războiului înţelegător, vei 
deveni un adevărat om de ştiinţă al luptei duhovnicești. 
Dobândeşti un aparat nou, iar la început te chinui să înveţi 
cum funcţionează. Când te obişnuieşti, nu-ţi mai e frică 
de el. La fel e şi cu lupta, când te obişnuieşti cu ea, e cu 
neputinţă să mai fie grea. Te asigur, zice Sfântul, că lupta 
se duce cu ştiinţă, cu cunoştinţă, înlăuntrul tău lucrează 
Însuşi Dumnezeu, El te va învăţa toate, EI ţi le va da. Să 
nu crezi că vei lupta tu ca să biruieşti. E nevoie să înţelegi 
numai că gândul este un pericol de moarte. Nenumărate 
gânduri pot să se arate folositoare duhovniceşte, următo- 
rul va fi demonic. Unul singur ajunge ca să nu reuşești. 
Aceasta se întâmplă deoarece judeci gândurile cu criteriul 
propriei lor înfățişări: folosul lumesc. 

Frica îndoită şi părăsirile din partea lui Dumnezeu 
şi întâmplările povăţuitoare ale ispitelor o nasc pe aceas- 
ta |pe experienţă]. [7] 


Vrei să se nască cu adevărat înlăuntrul tău expe- 
rienţa războiului duhovnicesc? Teme-te, atunci, de ca- 
racterul nevăzut al vicleanului, care lucrează în tine, de 
grosolănia, de artificialitatea şi ipocrizia gândului. Adi- 
că să crezi că demonul te ispiteşte neîncetat şi, de aceea, 
să fii totdeauna în priveghere. Dar încă ceva: să ştii că-i 
sunt de folos două lucruri. Întâi, părăsirile din partea lui 
Dumnezeu. Părăseşte Dumnezeu pe cineva? Dumnezeu 
nu ne părăseşte niciodată, în veac. Dar noi trăim ca pără- 
siri toate câte nu sunt potrivit cu părerea noastră, judecata 
noastră, cu dispoziţia noastră, cu planurile noastre, toate 
câte nu se potrivesc cu cele pe care le-am aşteptat. Când 
cu mă rog în rugăciune: „Doamne, vindecă-mi capul, că 
mă doare!”, atunci cred că iubire a lui Dumnezeu înseam- 
nă ca EI să-mi vindece capul. Dacă Dumnezeu nu Se con- 
formează, simt că nu mă iubeşte şi las rugăciunea. Aşa- 
dar, când voia şi judecata lui Dumnezeu nu se potrivesc 
cu cele pe care le vreau eu, atunci simt că sunt părăsit de 
Dumnezeu. În realitate însă, eu ÎI părăsesc pe Dumnezeu, 
eu nu Îl urmăresc pe Dumnezeu, pentru că vreau ca Dum- 
nezeu să mă urmărească pe mine. 

În al doilea rând, ne sunt folositoare întâmplările 
povățuitoare ale ispitelor. Acestea apar când avem lucruri 
întunecate în mintea sau în inima noastră, când am că- 
zut în ispita somnolenţei, a tulburării, a năvăliriui bruşte a 
gândurilor, pe care nu le-am semănat noi, ci care se dato- 

rează unor mai vechi tulburări sau altor cauze pe care le 
îngăduie Dumnezeu. les, de exemplu, la plimbare şi cad, 
fie pentru că n-am fost atent, fie pentru că este gheaţă. 
Eu însă simt că am căzut, fiindcă Dumnezeu vrea să mă 
povăţuiască. 

Dacă vrem însă să avem biruinţă asupra barbarilor”, 
dăruită de Dumnezeu, trebuie să învăţăm să ne bucurăm 
când Dumnezeu ne părăseşte şi când ne povăţuieşte. Adică 
să ne bucurăm când împreună cu părăsirile vin şi ispitele 
povățuitoare pe care nu le-am aşteptat, precum diferite 
greutăți, probleme, întristări, dureri, boli, chiar şi căderi, 
fiindcă suntem oameni. Atunci nu este corect să le pier- 
dem, pentru că aşa împiedicăm harul lui Dumnezeu, ci să 
ne spovedim „lui Dumnezeu, Care ştie inima noastră”. 

Să mai luăm încă două exemple de întâmplări po- 
văţuitoare: Încep să mă rog, crezând că ce n-am făcut în 
treizeci de ani, voi face într-o lună. După o lună însă văd 
că tot mai moţăi, că ispita mă biruie, că gândurile mă lo- 
vesc, că satana nu mă lasă. Sau ai un monah care n-a avut 
niciodată vreo ispită şi, dintr-odată, acolo unde se află, 
simte că-l urăşte pe fratele lui, tocmai el, care n-a urât 
niciodată pe cineva, sau judecă pe toată lumea, în timp ce 
până atunci nu judecase pe nimeni niciodată. Sau, dacă 
este frate începător, îi vin nişte idei: „Hopa! Cum să tră- 
ieşti aici O viaţă întreagă! Gândeşte-te bine până ce eşti 
frate, fiindcă apoi ce-o să mai faci? Vei putea rezista?” 

Întâmplările povăţuitoare ale ispitelor sunt tot atât 
de folositoare în viaţa noastră pe cât este prezenţa lui Dum- 


2 Troparul Crucii. 

nezeu. Noi desigur că le simţim obositoare, amare, dificile, 
ne pedepsesc, dar la sfârşit din pedepsitoare devin povăţui- 
toare, deoarece povăţuiesc, educă existenţa noastră. 

Întâmplările povăţuitoare ale ispitelor şi părăsirile 
din partea lui Dumnezeu sunt, într-un anumit fel, stâlpu 
lui Dumnezeu. Avem stâlpii celui viclean, stâlpii minţii 
noastre şi stâlpii lui Dumnezeu, care sunt semnele pre- 
zenţei Lui. Diavolul scrie pe gândurile noastre şi acolo îşi 
înalţă stâlpii, dar scrie şi Dumnezeu povăţuind, educând 
existenţa noastră. Instrumentul Lui sunt întâmplările po- 
văţuitoare cu care scrie chipul pe care El îl vrea, ca să ne 
ajute. 

Te-ai hotărât, de exemplu, să posteşti, şi te ia o du- 
rere de stomac. Vrei să faci ascultare, şi-ţi rupi piciorul. 
Apoi te întrebi: „Oare m-am gândit bine când m-am hotă- 
rât să postesc şi să ascult? De ce îmi ies toate pe dos?” Dar 
toate pe dos sunt cele mai de folos. După cum sunt de fo- 
los lumina şi aerul curat, tot aşa sunt de folos şi părăsirile 
din partea lui Dumnezeu şi întâmplările povățuitoare ale 
ispitelor, pentru că din ele se naşte experienţa şi rezultatul 
războiului, semănatul şi secerişul lui Dumnezeu. 


Ele dau naștere atenţiei ca supraveghetoare conti- 
nuă în partea conducătoare a omului, care încearcă să 
astupe izvorul gândurilor şi al faptelor rele. 


Aici, Sfântul ne înfăţişează dezvoltarea cău trezvi- 
ei. Într-un singur paragraf se referă la şapte etape simple, 
am putea spune, la şapte taine care se dezvoltă. După cum 
Tainele Bisericii încep cu Botezul, acesta apoi se dezvol- 

tă, oarecum, prin primirea Duhului Sfânt la Mirungere, 
apoi ne spovedim, ne împărtăşim, adică există o dezvol- 
tare până la ceasul morţii noastre, când ne vom trăi toa- 
te Tainele ca pe una singură, ca pe taina vederii luminii 
dumnezeieşti, o dezvoltare asemănătoare există şi în mer- 
sul trezviei. 

Primul lucru de care avem nevoie în această cale 
este atenția ca supraveghetoare continuă. AICI, Ca şi în 
alte câteva locuri, textul prezintă probleme sintactice şi 
gramaticale, şi de aceea nu putem scoate un sens deplin. 
Nu ne vom ocupa însă de această chestiune. Supraveghe- 
oare continuă înseamnă că trezvia se impune să fie conti- 
nuă, izvorând pururea curgătoare, cum zicea mai înainte, 
ca s-o avem până la sfârşitul vieţii noastre. Voința noastră 
trebuie să supravegheze, aceasta este lucrarea noastră de 
supraveghere. Trezvie înseamnă atenţie continuă. Cu par- 
tea noastră conducătoare, mintea noastră, urmărim conti- 
nuu izvorul gândurilor şi al lucrurilor rele. 

Care încearcă să astupe izvorul gândurilor şi al 
faptelor rele. De ce se referă la subiectul gândurilor și 
al faptelor rele de vreme ce tocmai l-a sublimat? Ca să 
ne mai spună o dată că nu facem deosebire între gându- 
rile şi faptele bune şi rele, ci că rău este orice gând și că 
faptă rea este orice faptă care se vâră în treaba noastră. 
Când ne amestecăm viaţa cu fapte şi cu gânduri, acestea 
ne îndepărtează de viaţa duhovnicească, chiar dacă de la 
ele însele nu sunt rele. După cum ploaia este un dar al lui 
Dumnezeu, dar dacă ai casa descoperită, ţi le va strica pe 
toate, tot aşa gândul, fie şi bun, şi fapta bună, atunci când 
intervin în lucrarea trezviei, a atenţiei, sunt rele. 

De aceea, e nevoie de atenţie, ca supraveghetoa- 
re continuă în partea conducătoare a omului. Să fii tot 
timpul cu un deget pe trăgaci, astfel încât, de îndată ce-ţi 
intră în minte un gând, pe loc să tragi. Dacă nu faci aşa, 
vei pierde războiul. Luând aminte la minte, astupi izvorul 
gândurilor şi al faptelor. 


Pentru ea sunt şi părăsirile și ispitele neaşteptate 
de la Dumnezeu, pentru îndreptarea vieţii noastre. Și, mai 
ales, pentru cei ce au gustat odihna acestei bunătăţi, dar 
pe urmă sunt fără grijă. 


Sfântul îşi continuă aici gândul său anterior. Ca să 
lucrăm supravegherea, urmărirea continuă a minţii, Dum- 
nezeu îngăduie părăsirile şi ispitele neaşteptate, pentru că 
altfel viaţa noastră nu se corectează şi nu ne vom deprinde 
pe deplin. Nimeni nu poate să aibă o viaţă dreaptă, să de- 
vină sfânt şi să se procopsească, nici ca om, nici în Dum- 
nezeu, dacă nu are parte în viaţa sa de părăsiri, întâmplări 
neaşteptate şi rele. 

Dar Dumnezeu dă părăsirile şi ispitele şi lupta înde- 
lungată mai ales acelora care au gustat din dulceaţa trez- 
viei, iar apoi s-au dedat la ceva care-i odihneşte, care le 
place, la ceva practic. Dumnezeu îi părăseşte pe aceştia 
— aşa cum simt e1 aceasta — fiindcă nu există alt mod de 
mântuire. Le dă una, două, trei lovituri, îi aruncă la pă- 
mânt, şi încep iarăşi rugăciunea. Prin urmare, părăsirile şi 
ispitele neaşteptate sunt folositoare mai ales celor care au 
pierdut harisma din pricina nepurtării de grijă. 

Iar continuarea naște deprinderea. 


După ce Sfântul Isihie începe cu atenţia, ca supra- 
veghetoare continuă a minţii, acum trece să ne vorbească 
despre deprindere, ca să ne odihnească. Aceasta fiindcă 
noi obosim când auzim neîncetat: „Atenţie, atenţie, aten- 
ție!” şi zicem: „Această lucrare o să fie tot timpul? O să 
le las pe toate şi o să fiu atent nu cumva să-mi intre vreun 
gând?” Nu, spune Sfântul. Vine deprinderea şi toate se 
vor face singure. Cui, odată ce s-a învăţat să bea vin, îi va 
fi greu să-l bea? Cine care s-a învăţat să doarmă mult se 
va întreba: „Cum o să adorm iarăşi”? Tot aşa, prin obiş- 
nuinţă, nimeni dintre noi nu oboseşte în viaţa lui duhov- 
nicească. 

Aşadar, experienţa războiului înțelegător se dobân- 
deşte în şapte etape. Prima, supravegherea, propria mea 
voinţă, este podeaua. În continuare, urc prima treaptă, care 
este deprinderea. De acum încolo toate sunt uşoare, pen- 
tru că suntem obişnuiţi cu un anumit mod de viaţă, care 
devine locul nostru, văzduhul nostru, atmosfera noastră, 
nici nu ne doare, nici nu bombănim, nici nu obosim, nici 
nu ne împotrivim. 


lar aceasta [deprinderea] naște o îndesire a trezviei. 


De îndată ce va dobândi cineva deprinderea, i se 
pune în mişcare şi firea. Omului îi e uşor să se mântuias- 
că, chiar dacă presupunem că nu-l va ajuta Dumnezeu, de- 
oarece firea lui a fost făcută astfel încât să se poată sfinţi şi 
îndumnezei. Prin urmare, firea însăşi ia asupră-şi naşterea 

îndesirii trezviei. 

După cum bărbatul şi femeia sunt pricina zămislirii 
copilului, dar fătul creşte singur, mama doar se hrăneş- 
te şi se odihneşte, la fel se întâmplă şi cu noi. Trezvia şi 
voinţa noastră se căsătoresc şi îndată se naște deprinde- 
rea, prima treaptă. Pe a doua treaptă, recunosc firea mea 
dumnezeiască şi acum harul lui Dumnezeu începe să-mi 
cultive firea, care face trezvia îndesită. Adică, în timp ce 
la început credeam că iau aminte la toate, acum descopăr 
că sunt multe altele pe care nu le-am sesizat. Inima este un 
abis, are multe înlăuntrul ei şi nu le putem vedea pe toate 
împreună. La început le vedem pe cele grosolane. După 
aceea însă, aşa cum semănând o sămânță, ea scoate un 
spic cu multe alte seminţe, aşa şi tu descoperi că deprin- 
derea îți scoate o trezvie îndesită. Avem deja o înaintare: 
de la ea însăşi trezvia se face îndesită, atentă şi continuă. 
Nu mai e nevoie ca eu s-o fac continuă şi deasă, ci singură 
inima înaintează şi îndeseşte atenţia. 


lar aceasta |îndesirea trezviei] naște contemplarea 
în mod liniștit, după calitate, a războiului de mai înainte. 


Trezvia îndesită, chemarea continuă şi urmărirea 
lui Dumnezeu ne conduc la al patrulea stadiu: naște con- 
templarea liniştită a războiului de mai înainte. Adverbul 
de mai înainte (rEwc) este cel pe care în matematică îl 
numim limită. De exemplu, limita vârstei omului este la 
atâția ani, mai mult nu poate să trăiască. Și trezvia are 
o limită, contemplarea războiului, în înţeles de odihnă. 
Acum tu stai şi urmăreşti războiul. Le vezi pe toate câte 

se întâmplă în tine, devii un luptător experimentat în toate 
amănuntele. Nu tu, ci însăşi inima, însăşi mintea conducă- 
toare dobândesc contemplaţia, adică experienţa, cunoştin- 
ţa, să le separe pe toate, în funcţie de calitate: dacă gândul 
este bun sau rău, dacă este sau nu este păcătos, dacă este 
folositor sau nu, dacă este iubire sau mândrie, pe toate 
Je recunoaşte mintea și războiul se săvârşeşte singur. Aşa 
cum pui o bucată de lemn în strung, apeşi butonul şi ies 
treizeci de baghete minunate, tot aşa se întâmplă şi cu îini- 
ma. Simţi că altcineva se luptă, altcineva se nevoieşte, dar 
biruinţa este a ta, şi de aceea stai şi te foloseşti de război. 

Dumnezeu ne introduce încet-încet în cele ale răz- 
boiului, dar nu dintr-odată, fiindcă s-ar putea să cădem în 
egoism. În mod liniştit, după calitate. Dumnezeu nu vrea 
să ne obosească, nu vrea să ne ducem lupta cu osteneală, 
cu trudă, cu angoasă, aşa cum cred despre viaţa duhov- 
nicească unii oameni că e obositoare şi rari sunt cei care 
ajung la astfel de măsuri. Încet-încet, ne conduce pe toate 
coridoarele, prin toate calităţile şi formele războiului şi ne 
învaţă toate. 


Ei îi urmează rugăciunea stăruitoare a lui lisus. 


Al cincilea stadiu este rugăciunea stăruitoare a lui 
lisus. Rugăciunea lui lisus este cea mai mare reuşită pe 
care poate să o aibă omul pe pământ. Este o neîntreruptă 
comuniune cu Dumnezeu. Nu există activitate mai vie, 
sămânță mai rodnică, mijloc mai bun de transport la cer, 
decât rugăciunea lui lisus, atunci când aceasta se face, de- 
sigur, stăruitoare, adică atunci când înaintează singură în 

viaţa noastră şi ajunge continuă. Este evident că nu sunt 
eu cel ce învăţ de la mine însumi să zic continuu rugăciu- 
nea lui lisus. Eu ce fac? Pe cât pot şi pe cât îmi amintesc, 
zic neîncetat rugăciunea, ca să nu mi se împrăştie mintea, 
ci să se obişnuiască să urmărească gândul, astfel încât să 
se desăvârşească lucrările la care ne-am referit anterior. 
Dacă înaintez astfel, nu mai lucrez eu rugăciunea, nu mi-o 
spun mie însumi. A1 uitat rugăciunea, începe-o iarăşi! Ru- 
găciunea se lucrează singură în mine, ca rezultat al oste- 
nelii mele dintru început, şi atunci dorm şi mă trezesc cu 
rugăciunea stăruitoare a lui lisus. Am obosit la început, 
la semănat, dar apoi pământul rodeşte de la sine (Mc. 4, 
28). Duhul cel Sfânt deja Îşi asumă rostirea rugăciunii în 
inima mea. 


Și liniștea dulce şi fără năluciri a minţii. 


Contemplăru războiului îi urmează, mai întâi, ru- 
găciunea lui lisus şi apoi dulcea pace a minţii, care repre- 
zintă al şaselea stadiu. Acestea se nasc singure înlăuntrul 
nostru. Nu zic: „Dumnezeul meu, cum să le dobândesc pe 
acestea?” Nici nu zic: „Doamne, lisuse Hristoase, dăruieş- 
te-mi dulceaţa inimii, dăruiește-mi pacea, rugăciunea!”, 
pentru că atunci sunt un mincinos. Dacă le-aş fi vrut pe 
acestea, aş fi urmat de la început calea trezviei care le dă 
pe toate şi nu le-aş mai fi cerut acum de la Hristos. Tot ce 
cerem noi de la Hristos este, de obicei, pentru noi înşine, 
şi nu pentru Hristos. 

Aşadar, prin continua înaintare în trezvie învăţ eta- 
pele războiului şi vicleşugurile diavolului. Astfel, acum 

nu mă mai tem, pentru că ştiu că Dumnezeu veghează 
întru toate. De aceea şi sunt condus /a rugăciunea stărui- 
toare a lui lisus, care se lucrează neîncetat, şi în continua- 
re dobândesc pacea dulce și fără năluciri, fără imaginaţii, 
a minţii. 

Când ajungi în al şaselea stadiu, ai o dulceaţă, o li- 
nişte înlăuntrul tău, fiindcă înţelegi că întreaga ta luptă 
este ca şi când apeşi întrerupătorul şi se aprinde lumina. 
Adică Dumnezeu le face pe toate. Mintea este plină de 
pace, nemișcată. Mulţi oameni se laudă pentru că au o 
minte rapidă, deşteaptă, care poate să surprindă chiar şi 
amănuntele cele mai mici. Înainte să spui tu ceva, celălalt 
te-a înţeles. Dar Biserica noastră se laudă cu cei care au o 
minte nemişcată. 

Această nemişcare, /iniștea dulce al minţii, ne con- 
duce la al optulea stadiu, care este: 


Starea care vine din lisus. 


Este starea plenară ale cărei elemente alcătuitoare 
şi bogăţie, întreaga ei construcţie, nu este alcătuită din 
nimic altceva decât din lisus. Întregul meu organism, 
mintea şi inima constau în Hristos. Înlăuntrul meu umblă, 
doarme, Se trezeşte Hristos. El devine fiinţa stării mele. 
Când arunci în foc lemne sau hârtii, aceste materiale de- 
vin foc, iar apoi cenuşă, se strică. Hristos însă nu a cunos- 
cut stricăciune nici în moarte. A înviat şi S-a mutat din 
starea nestricăcioasă temporală într-o nouă stare care nu 
are sfârşit. Astfel, totul în inima şi în mintea noastră de- 
vine Iisus, devine lumină. În întregime devenim Hristos. 

Viaţa noastră nu mai este rezultatul poftelor, al gândurilor, 
al viselor şi al raționamentelor de genul: „Hristos zice să 
fac aşa, Maica Domnului la fel, cutare mi-a spus tot așa, 
deci să fac aşa.” Întreaga mea stare este din isus. Tot ce 
1ese din mine, gândurile, hotărârile mele, cunoştinţa mea, 
părerea mea, sunt din lisus. Le înmugureşte din mine Ii- 
sus. E] trăieşte şi împărăţeşte în existenţa mea. De aceea, 
din mâinile mele, din picioarele mele, din inima mea, din 
ochii mei, din toate picură Hristos. 

Eu iau hotărârea la început să mă ostenesc, să mă 
nevoiesc, dar la sfârşit se dovedeşte că nu m-am ostenit, ci 
doar le-am părăsit pe ale mele: gândul meu, mintea mea, 
poftele mele, voirile, patimile, nădejdile, ceea ce în genere 
alcătuieşte sufletul meu. Am văzut, am înţeles că singura 
osteneală este să părăsesc sinele meu şi să mă abandonez 
— ca faptă activă — lui Dumnezeu. Le las pe ale mele, pre- 
cum zicem în slujba Tunderii Monabhiceşti, şi nu numai că 
Hristos devine al meu, ci eu devin Hristos. Mă dizolv în 
Hristos şi Hristos curge în toată desimea existenţei mele 
pe care EI Însuşi a născut-o. 

În acest fel se creează în om o nouă stare. Nu simt 
că astăzi Îl iubesc pe Hristos, şi mâine nu-L mai iubesc 
sau că astăzi prăznuiesc, şi mâine plâng, astăzi mă rog lui 
Dumnezeu şi-L implor să-mi primească jertfa, şi mâine Îl 
ocărăsc. Starea nu mi se preschimbă. 

Caracterul schimbător al stării noastre sufleteşti şi 
duhovniceşti, căderile, ne arată că legăturile noastre cu 
Dumnezeu nu s-au echilibrat. Prin trezvie, însă, şi prin 
rugăciune se creează o stare statornică care vine din lisus, 
pe care doar ceva foarte zguduitor poate s-o schimbe, mai 

ales mândria sau căderea în akidie. 

În acest punct, s-ar putea să se nască întrebarea: Dacă 
am reuşit în toate, la slujirea noastră, la muncile noastre, 
în eforturile noastre, dar nu am dobândit szarea care vine 
din lisus înseamnă că am dat greş? Cu siguranţă, da. Pen- 
tru că dacă o avem, atunci putem să spunem: „Acum slo- 
bozeşte pre robul tău, Stăpâne, după graiul Tău, în pace” 
(Lc. 2, 29). Este însă înfricoşat lucru să murim, iar starea 
noastră să nu fie cea care vine din isus. 

Aşadar, în acest cap am văzut că noi facem înce- 
putul atunci când ne ostenim, iar durerea noastră ne duce 
la un luminiş în care, fără nici un război sau luptă, avem 
rugăciunea, pacea, şi devenim Hristos. 


Cugetarea fixându-se şi chemând pe Hristos împo- 
triva războinicilor și scăpând la EI, ca o fiară înconjurată 
de câini mulți şi așezându-se pe sine înlăuntrul cetăţii, 
vede dinainte cu mintea asalturile înțelegătoare ale vrăj- 
mașilor nevăzuţi. [8] 


Sfântul încearcă aici să ne entuziasmeze, astfel în- 
cât să nu ne temem de vrăjmaşi, pentru că noi, oamenii, 
suntem sperioşi şi ne întrebăm: „Dacă nu o voi scoate la 
capăt? Dacă duşmanii sunt mai puternici? Dacă fraţii mei 
nu mă iau în seamă? Ce va fi?” 

Cugetarea fixându-se şi chemând pe Hristos împo- 
triva războinicilor şi scăpând la El. Cugetarea nu are altă 
scăpare, nu are alte locuri în care se poate refugia în afara 
lui Hristos. 

Să luăm un exemplu. Mă preocupă problema desă- 

Vârşirii şi îmi spun: „Voi muri şi mă va judeca Dumnezeu. 
Ce să fac? la să scriu pe o hârtie câte trebuie să fac: mi- 
lostenie, misiune, smerenie, inimă curată — «cei curaţi vor 
vedea pe Dumnezeu» — dar cum să le împlinesc pe toate 
acestea? O să înnebunesc!” Şi totuşi, această metodă este 
urmată, de obicei, de sistemele omeneşti. Nu, zice Sfântul, 
tu împlântă inima ta în Hristos, zi: „Doamne, lisuse Hris- 
toase, miluieşte-mă!” Adică singura scăpare a cugetării şi 
a minţii tale să fie Hristos, nu studiile, nu aia, nu cealaltă. 
Să nu existe pentru tine nici un alt sistem de vieţuire, de 
virtute, de sfinţenie, de duhovnicie, decât acesta. 

Ca o fiară înconjurată de câini mulți şi așezându-se 
pe sine înlăuntrul cetăţii, vede dinainte cu mintea asaltu- 
rile înțelegătoare ale vrăjmașilor nevăzuţi. Cum ne încu- 
rajează Sfântul din nou! Nu te teme, zice, nici de luptă, 
nici de ispite, nici de demoni! Numai să ai mintea ta la 
Hristos! Atunci toate sunt uşoare, cugetarea ta devine pu- 
terea ta, iar tu devii ca o fiară înconjurată de câini mulți. 
Dacă se repede să alunge câinii, fiindcă aceştia sunt mulți, 
iar ea singură, o vor sfâșşia. Aşadar, se poartă în mod isteţ. 
Intră într-un loc fortificat, unde câinii nu pot să intre, și 
astfel se asigură. Aşa şi tu, nu duce războiul în mod fron- 
tal cu gândurile! Nu ieşi să-ţi războieşti vrăjmaşii, pentru 
că demonii şi gândurile tale sunt mai experimentați de- 
cât tine. Demonii sunt experimentați pentru că sunt foarte 
deştepţi, extrem de isteţi, ba fac şi ceea ce facem noi: pos- 
tesc şi priveghează, şi iau îngăduinţă de la Dumnezeu ca 
să ne ispitească. Nu fac nimic fără îngăduinţă. Iar gându- 
rile înlăuntrul nostru, fiindcă sunt ale noastre, au dulceaţă, 
iar dacă ceva îţi place, nu vrei să-l războieşti, şi atunci vei 

cădea cu siguranţă în mâinile vrăjmaşilor tăi. Dar dacă 
vrei să te joci cu o jucărie periculoasă, tu eşti răspunzător 
de rezultat. 

De aceea, când mă întrebaţi ce să faceţi când aveţi 
gânduri la rugăciune, eu vă răspund: „Lasă gândul şi tu 
fă-ți treaba ta, ține mintea ta la Hristos!” Dar voi ce fa- 
ceți? Vă vine, de exemplu, gândul că „Starețul nu mă 
iubeşte”, şi atunci îi spuneți gândului: „Pleacă de aici, 
Starețul mă iubeşte, că m-a făcut monah!” Sau îţi vine 
gândul să mergi la furat, iar tu zici: „Eu sunt creştin, cum 
să fur? Doamne, lisuse Hristoase, miluieşte-mă! Trebuie 
să fiu curat!” Gata, ai pierdut jucăria. Acum sufletului tău 
îi va fi greu, va asuda, va obosi, trebuia să nu dai nici o 
importanţă gândului tău, să nu te tulburi întru nimic, să-ţi 
păstrezi pacea. 

Zi deci „Doamne, lisuse Hristoase, miluieşte-mă 
ŞI ia aminte să nu intre nimic în sufletul tău, nici bun, nici 
rău: nici să fiu misionar, nici să fac milostenie, nici să 
iubesc pe Dumnezeu, nici să fac rugăciune. Înfruntând în 
acest mod gândurile, se creează un zid, o fortificație, în 
afara căreia câinii latră, iar tu îi auzi și nu-ţi pasă. 


ba 


Și prin faptul că se întâlnește mereu cu Făcătorul 
de pace Iisus, împotriva lor, cugetarea rămâne nevătă- 
mată de ei. 


Verbul cvruyxăvuw înseamnă „mă întâlnesc cu cine- 
va sau cu Dumnezeu prin rugăciune”. Intru într-un oareca- 
re fel în viaţa celuilalt, apropiindu-mă de el, rugându-mă 
pentru el, vorbindu-i, scriindu-i, citindu-i scrisoarea. În 

Noul Legământ, acest verb înseamnă „mă rog, mijlocesc 
la Dumnezeu”. Aşadar, trăind mereu cu lisus, vorbind cu 
EI, întorcându-mă către El, rămân nevătămat. 


Dacă presupunem că ştim toate cele de mai dinain- 
te, dar nu le-am împlinit în viaţa noastră, acum ce putem 
să facem? Răspunsul ni-l dă Sfântul Isihie cu micul, dar 
cuprinzătorul cap care urmează, folosind un stih din psal- 
mul lui David. 


Dacă ești veghetor și ți s-a dat a fi prezent din orele 
de dimineaţă şi a fi văzut, dar şi să vezi pe alții, ştii ce zic. 
lar de nu, fii cu trezvie şi vei primi. [9] 


Dacă nu ai dobândit această stare excepţională și 
unică, pentru care merită şi să-ţi dai viaţa, şi să trăieşti, 
atunci împlineşte ceea ce spune Psalmistul: să te trezeşti 
noaptea şi să te înfăţişezi înaintea lui Dumnezeu, ca să te 
vadă Dumnezeu şi să-L vezi şi tu. Cea mai bună recunoaş- 
tere a urmelor lui Dumnezeu, descoperirea Lui, se face 
noaptea. Dacă priveghezi astfel, vei lua cu siguranţă, iar 
această experienţă te va însoţi în întreaga ta viaţă. 

Lucruri minunate și măreţe decurg din trezvie şi din 
rugăciune. Omul devine o altă lume, un adevărat rai. E 
nevoie însă de o premisă: viaţa trăită noaptea (de prive- 
ghere). Fără aceasta, este cu neputinţă să ai vreun gust, 

vreo dulceaţă a vieţii tale duhovniceşti, vreo experienţă 
sau cunoştinţă, nu vei lua de la Dumnezeu, ci vei trăi cu 
lucruri absolut exterioare, cu câteva activităţi, cu câteva 
păreri. 

Dacă ești veghetor și [i s-a dat. Dacă, zice Sfân- 
tul, ştii să te înfăţişezi gin orele de dimineaţă înaintea lui 
Dumnezeu şi dacă ţi s-a dat să te vadă — să fii și văzut — 
Dumnezeu, dar şi să-L scrutezi, să-L vezi, atunci știi ce 
zic, înţelegi cele despre care îţi vorbesc, te bucuri de ele, 
Je trăieşti. 

Când Filip L-a cunoscut pe Hristos, i-a spus lui Na- 
thanail: „Vino şi vezi!” Dar Nathanail i-a răspuns: „Cum 
e cu putinţă să apară din Nazaret un profet?” În continuare 
— zice Evanghelistul Ioan — lisus l-a văzut pe Nathanail 
venind către EI şi i-a zis: „lată cu adevărat Israilitean.” 
Atunci Nathanail s-a înștiințat că lisus este Hristos şi a 
strigat: „Rabbi, Tu eşti Fiul lui Dumnezeu!” (In. 1, 46- 
50). Datorită simplităţii inimii sale a recunoscut îndată pe 
a doua Persoană a Dumnezeirii, pe Fiul lui Dumnezeu. 

Această întâmplare are o legătură nemijlocită cu 
textul nostru, precum şi întâlnirea acelui ucenic care I-a 
spus lui Hristos: „Învăţătorule, vreau să Te urmez!” Hris- 
tos i-a răspuns atunci: „Vulpile au vizuini, iar paserile ce- 
rului cuiburi, dar Fiul Omului n-are unde să-Și plece ca- 
pul” (Lc. 9, 58). Unde să mă găsești, îi zice, de vreme ce 
nu am loc de găzduire? Nu căuta să mă găsești pe undeva 
unde socoteşti tu, ci altfel. Găseşte modul care te va povă- 
țui către mine. Aici se află problema cea adâncă a omului. 
De aceea, zice Sfântul, dacă știi şi dacă ți s-a dat să stai 
înaintea lui Dumnezeu. 

Sensul textului este că prezenţa lui Dumnezeu nu 
este văzută în viaţa noastră. Poţi să vezi urmele leului, 
ale tigrului, ale panterei, dar nu poţi să vezi urmele lui 
Dumnezeu (Ps. 76, 20). Poţi să urmăreşti chiar şi urmele 
păsării, dar pe Dumnezeu trebuie să-L vezi dincolo de ori- 
ce gândire, dincolo de orice loc. 

Să ne amintim de cei doi ucenici ai lui loan care 
L-au urmat pe lisus. Când El i-a întrebat: „Ce căutaţi?”, 
fiindcă ei trebuiau să dobândească cunoştinţa despre Per- 
soana lui Hristos, pe dacă ești veghetor, ei i-au răspuns: 
„Rabbi, unde locuieşti?” Atunci au mers împreună cu Ii- 
sus şi îşi aminteau chiar şi mai târziu acea clipă în care au 
trăit cele mai frumoase momente din viaţa lor. Nu era casa 
cea care le-a declanşat trăirile, ci Hristos pe care L-au cu- 
noscult. 

Dacă ești veghetor şi ţi s-a dat. Această frază pro- 
duce o impresie înfricoşătoare asupra inimii omului. Este 
un îndemn, o invitaţie elegantă a Sfântului făcută omului, 
ca şi cum i-ar spune: „i s-a întâmplat vreodată să te vadă 
Dumnezeu? L-ai sesizat? A trecut prin inima ta Hristos şi 
te-ai cutremurat tot? Nu un simplu entuziasm, nu o simplă 
emoție, ci ai simţit cu adevărat privirea lui Dumnezeu? 
Privirea Lui ațintită asupra ta? O singură dată dacă ţi se 
întâmplă aceasta, ajunge.” În paralel însă, această frază 
exprimă şi o uimire: „Dar chiar nu-L cunoşti pe Dumne- 
zeu? Nu L-ai gustat? Nu L-ai trăit? Trăieşti fără EI ca un 
mort? N-ai încercat încă să-L găseşti? N-ar încercat să fii 
văzut și prezent din orele de dimineaţă, dar şi să vezi pe 
alții? Dacă da, știi ce zic.” 

Locul de ma: sus este luat din Psalmul 5: „„Dimi- 

neaţa vei auzi glasul meu, dimineaţa voi sta înaintea Ta şi 
mă vei vedea” (Ps. 5, 4), pe care-l citim la Ceasul întâi. 
Trăirea pe care a avut-o Psalmistul cu sute de ani înainte e 
valabilă şi astăzi. Este trăirea Bisericii, a tuturor sfinților. 
Niciodată nu se schimbă. Nimeni nu poate să-L găsească 
pe Dumnezeu dacă nu priveghează noaptea, aşteptând în 
priveghere până dimineața. 

Dar ce înseamnă dimineața? Este ultima strajă din 
noapte?, după care încep străjile din zi. Este ora din noapte 
Ja care ne sculăm pentru slujba de dimineaţă. Este ora de 
slujbă. Ea începe, potrivit cu ora lumească, la 3, 4 sau 5 
dimineaţa — în funcţie de anotimp, vară sau iarnă — şi se 
termină cu răsăritul soarelui. După ora bizantină, începe 
întotdeauna la ora 9. De aceea, dintre cele douăsprezece 
rugăciuni pe care le citeşte preotul în timpul celor şase 
psalmi, unsprezece vorbesc despre noapte şi despre lu- 
mina duhovnicească, iar ultima despre răsăritul luminii 
materiale şi duhovniceşti. 

După minunea înmulţiri celor cinci pâini, Hristos 
le-a poruncit ucenicilor să intre în corabie şi să treacă de 
cealaltă parte a mării, în timp ce EI „S-a suit într-un munte 
deosebi ca să Se roage. lar făcându-se seară, era singur 
acolo.” Viaţa trăită noaptea a lui Hristos începea de seara, 
care este prima strajă, de trei ore, a nopţii. Aşadar, toate 
acele ore de seară Domnul se ruga, în timp ce ucenicii se 
dădeau de ceasul morţii, se luptau cu marea. Dar când 


Evreii aveau 12 ore ziua şi 12 ore noaptea. Străjile de noapte erau 
patru: 12 — 3 seara târziu, prima strajă; 3 — G straja a doua, de la 
miezul nopţii; 6 — 9 straja a treia, la cântatul cocoşilor; 9 — 12 straja 
a patra. 

S-a dus să-i întâlnească şi să le dăruiască acea experienţă 
înfricoşătoare, încât la început au strigat că este „nălucă”, 
pentru că încă nu-L cunoscuseră pe Hristos cu ochii Du- 
hului, şi în continuare să înțeleagă că este Fiul lui Dum- 
nezeu? „La a patra strajă din noapte S-a dus către ei... 
zicând: Eu sunt.” (Mt. 14, 22-27). La a patra straţă a nopţii 
li Se descoperă pe Sine, adică dimineaţa, aproximativ în- 
tre 9 şi 12, după ora bizantină. 

De asemenea, Evanghelistul Marcu, în primul capi- 
tol, spune despre Domnul: „A doua zi foarte de dimineaţă 
a 1eşit şi S-a dus într-un loc pustiu şi Se ruga acolo” (Mc. 
1, 35). Dimineaţa erau cele mai importante ore ale comu- 
niunii lui Hristos cu Tatăl Său. Aceleaşi sunt şi pentru noi, 
precum şi pentru Biserică, care se roagă mai ales „pentru 
cei ce strigă noaptea”, ca să-i audă Dumnezeu, şi nu pen- 
tru cei care se roagă ziua. De ce? Pentru că ziua este fără 
tonus dacă noaptea nu este cu tonus. În cursul dimineţii 
primim de la Dumnezeu roadele, priveghind şi rugându-ne 
în biserică. Aşadar, când pierdem aceste ceasuri, pierdem 
viaţa noastră. Lucrurile înfricoşate şi nebuneşti pe care le 
trăim în fiecare zi arată acest lucru. Trec zilele şi nopțile 
noastre şi nu facem nimic. Întreaga noastră existenţă se 
cheltuie, se strică, dispare. 

Şi când are loc semănatul? Seara. Când cineva pier- 
de seara, pierde şi dimineaţa. Şi fiţi atenţi cum vicleanul 
face de pierdem seara. Se termină Pavecerniţa, care în- 
seamnă că ne pregătim pentru seară, iar noi tăifăsuim. Ne 


* Vezi rugăciunea a şasea din cele doisprezece pe care le citeşte preo- 
tul la Utrenie, în timpul Hexapsalmului. 

place plimbarea, ne plac glumele, ne plac alte activități. 
Dar cine cheltuie timpul acesta cu lucruri lumeşti, deşer- 
tăciuni zilnice şi ieftine, cum va putea, mergând la chilic, 
să vorbească cu Dumnezeu? De aceea, dacă monahul nu 
merge îndată după Pavecerniţă la chilia sa, urmarea cea 
mai firească este să nu trăiască seara vremea semănatu- 
lui. 

Orele dintre 12 şi 3, după ceasul bizantin”, sunt fo- 
lositoare pentru noi. Apoi, putem să ne odihnim. Putem, 
de asemenea, să ne odihnim şi seara, dar la ora 3 sau 4 
sau cel mai târziu la 5 să fim treji, altfel nu putem să trăim 
slujba de dimineaţă. Eu, cel puţin, asta ştiu din experi- 
enţă. Niciodată nu mă îndestulez şi nu înţeleg slujba — o 
trăiesc numai la arătare, epidermic — dacă seara îmi este 
pierdută. 

Să ştim deci că vremea slujbei este vremea recoltei 
noastre și că are mare importanţă cum rânduim programul 
nopţii noastre. 

Dacă ești veghetor şi ţi s-a dat a fi prezent din orele 
de dimineaţă și a fi văzut. A fi prezent, a sta înaintea lui 
Dumnezeu, priveghind şi aşteptând, este propria mea lu- 
crare. A fi văzut este lucrarea lui Dumnezeu. De ce foloseş- 
te diateza pasivă, infimtivul pasiv a fi văzut? Fiindcă, de 


Ora bizantină, în uz la Sfântul Munte, este stabilită în funcţie de 
apusul soarelui, socotit ora 12, de când încep să se numere orele nop- 
ţii. Vara, când ziua este mai lungă, ora 12 bizantină corespunde, cu 
aproximaţie, orei 20, în timp ce iarna corespunde orei 17. Astfel că 
orele la care se referă Părintele Emilianos sunt în jurul orei 23-24 
după ceasul lumesc. Ora bizantină are funcţie liturgică, legând ritmul 
liturgic al slujbelor de ritmul cosmic. (n.tr.) 

obicei, noi, oamenii, vrem să privim, să vedem pe Dum- 
nezeu şi, de aceea, căscăm ochii cât cepele. Dar Sfântul 
Isihie este plin de nobleţe, ca şi Psalmistul care spunea: 
„Vreau ca Tu să mă vezi, Dumnezeul meu, nu eu să Ie 
văd” (Ps. 16, 15 ş.a.). La fel se exprimă şi toți Părinţii. 

Prin urmare, a fi văzut reprezintă, mai întâi, trăirea 
omului care se îndeletniceşte cu cele dumnezeieşti şi se 
adresează lui Dumnezeu cu credinţă, cu siguranţă şi cu 
conştiinţa că Dumnezeu este cu el şi Îi simte prezenţa. Este 
oare cu putinţă ca vreodată ochii lui Dumnezeu, „Care pe 
toate le vede”, să nu mă vadă când stau înaintea Lui? Dar 
dacă vreau eu să-L. văd, atunci pierd lucrul de care are 
nevoie sufletul meu. În al doilea rând, este o expresie a 
smereniei să spun că eu stau înaintea Ta, Dumnezeu meu, 
iar Tu să mă vezi. Adică, stau înaintea Lui ca un vierme, 
simţindu-mă cu totul nevrednic să-L văd. Ca unui nevred- 
nic ce sunt, îmi ajunge să stau înaintea Lui şi să mă închin 
Lui în chip nevăzut. Pentru mine are importanţă că mă 
vede El. Lucrul acesta mă bucură, mă umple şi mă îmbată. 
Nu mă interesează propria mea vedere, să-L văd eu. 

Dar ce înseamnă că Dumnezeu Se uită la mine, a fi 
văzut de Dumnezeu? Este strălucirea ochilor Lui, lumina 
feţei Lui, luminarea care risipeşte întunericul. Deci, de 
vreme ce ştiu că sunt văzut de Dumnezeu şi privirea Lui 
este primire de lumină, atunci a fi văzut este primire de 
lumină, primire a Dumnezeirii. 

Când conştientizez cât de important este acest lu- 
cru, atunci simt nevoia să caut vederea înţelegătoare şi 


* Aforism al lui Menandru. 

simţirea lui Dumnezeu, astfel încât, stând înaintea Lui, 
să devin încet-încet un loc primitor al strălucirii Lui. Fi- 
indcă atunci când mă vede Dumnezeu, este cu neputinţă 
ca revărsarea luminii Sale să nu mi se facă simțită. Fără 
să-L văd, pot să spun că-L văd. Dar, chiar dacă încă nu am 
primit această simţire, chiar dacă încă nu am intrat în ve- 
derea duhovnicească şi chiar dacă încă nu s-a subțiat or- 
ganul văzător din mine, al duhului meu, beţia pe care mi-o 
creează Dumnezeu este atât de mare, încât spun: „Da, ÎI 
văd pe Dumnezeu!” 

În fiecare zi mergem la Sfânta Liturghie, ne împăr- 
tăşim, cântăm: „Am văzut lumina cea adevărată.” Am 
văzut însă cu adevărat lumina? Desigur că am văzut lu- 
mina materială, dar vă îndoiți că am văzut şi lumina cea 
adevărată, pe Hristos? „Am văzut lumina cea adevărată” 
este mărturia propriei noastre inimi. De aceea, este atât 
de puternic şi de dinamic acest strigăt pe care-l înălțăm 
către Dumnezeu la sfârşitul Dumnezeieştii Liturghii. De- 
sigur, este cu putinţă ca nimeni dintre noi să nu-L vadă în 
chip sensibil pe Dumnezeu în biserică. Dar cu toții, când 
suntem priveghetori, avem trăirea că „am văzut lumina 
cea adevărată”. Lucrul acesta îl adevereşte şi mărturia 
Domnului: „lată Eu cu voi sunt” (Mt. 28, 20). Vă întrebaţi 
dacă L-am văzut pe Domnul în biserică, în vremea când 
ni se înfăţişa la Intrarea cea mică, cu citirea Evanghelici, 
cu prezenţa Sfinţilor, cu Trupul şi Sângele Său, cu toate 
binecuvântările Lui? Este cu putinţă să nu-L fi văzut pe 
Domnul, chiar dacă nu L-am simţit? Nu ne îndoim. El 
ne-a văzut cu ochii Lui mari şi nevăzuţi, care ne umplu şi 
ne aprind cu însuşirile luminării Lui. Noi însă Îl vedem în 

acest mod tainic. De multe ori Îl vedem şi cu ochii fizici şi 
cu toate experienţele sensibile pe care ni le dăruieşte. 

Aşadar, nu mă întreba, zice Sfântul, dacă poţi să re- 
uşeşti şi tu aceste lucruri. Fă doar aceasta: scoală-te noap- 
tea ca să-ţi faci rugăciunea ta înaintea lui Dumnezeu, ca 
să te privească, să te vadă Dumnezeu, adică să stai ca să 
te cerceteze El. În acest fel, îl vei dobândi ŞI pe „a ve- 
dea”. Înfăţişarea ta înaintea lui Dumnezeu va fi propria 
ta vedere, tainica ta experienţă întru lumina Domnului. 
la aminte însă ca în timpul acela să fii odihnit, tihnut, ca 
să poţi simţi, să vezi. Spune-i de cu seara lui Dumnezeu 
„bună seara!”, astfel încât să-ți spună şi El „bună ziua!” 
la răsăritul luminii, şi să-L vezi. De aceea, noaptea este 
timpul realizărilor tale duhovniceşti, al semănatului şi al 
secerişului. 

Dacă trăieşti aşa cum ţi-am spus, știi ce zic. lar de 
nu, dacă însă nu înţelegi, dacă nu L-ai văzut pe Dumne- 
zeu, atunci fii cu trezvie şi vei primi. Dacă noi lucrăm 
trezvia cu sudoare şi osteneală noaptea, atunci într-adevăr 
vom primi. Dacă totuşi nu primim înseamnă că noaptea 
nu ne-a costat, că n-am vrut să luptăm, nu am găsit buto- 
nul cel uşor cu care se aprinde lumina, vine Hristos şi vezi 
de îndată. Găseşte-l, şi îndată vei primi! 

Cu adevărat, cât de recunoscători trebuie să fim că 
avem un astfel de Dumnezeu! Viaţa noastră să fie numai 
o împrăştiere şi totuşi, prin trezvie, se orânduiesc toate. 
Fă-ţi aşadar lucrarea privegherii tale şi vei primi Cu sigu- 
ranţă de la Dumnezeu cunoştinţa şi darul. Vei cunoaşte 
şi vei primi. Nu există nici o îndoială despre acest lucru. 
Dumnezeu nu minte, nici Sfinţii. 

Cât de dulce, smerit, simplu şi îndemnător este 
Sfântul Isihie! Nu ne ceartă. Ni le spune frumos şi dulce, 
domol-domol. Nu e nici sălbatic, nici grăbit. Grăbiţi sunt 
cei care aleargă pe roze ca să-şi împlinească grijile lor 
lumeşti. În viaţa duhovnicească însă există pace, ritmul 
veşniciei. Toate liniştite, tihnite. 


Adunările mărilor, apă multă. [10] 


Foarte frumoasă propoziţie, asemănătoare cu cea 
pe care o întâlnim în Facere: „Adunarea apelor a numit-o 
Dumnezeu mare” (Fc. 1, 10). 

Sfântul Isihie, zicând adunările mărilor, vrea să 
arate că marea, în timp ce pare a fi mai multe mări, mai 
multe oceane, în realitate este una singură, o apă multă, 
care acoperă cea mai mare parte din suprafaţa pământului, 
cuprinzând chiar şi apele subterane. Astfel, avem apele de 
pe pământ, de sub pământ şi pe cele „mai presus de ceruri” 
(Ps. 148, 4). Aşa sunt norii, vaporii de apă, roua, râurile, 
lacurile şi mările. Pământul s-a întemeiat „pe ape”, după 
cum frumos spune Psalmistul (Ps. 135, 6). Numai o pătri- 
me este uscat, iar din acesta o foarte mică parte e locuită 
şi constituie lumea. Şi câţi sunt oamenii? Foarte puţini. Şi 
totuşi, pentru acești foarte puţini a creat Dumnezeu toate 
adâncurile apelor, fie subterane, fie de pe pământ, fie dea- 

supra pământului şi pentru ei S-a jertfit. 

Adunările mărilor. Marea este locul descoperirilor 
lui Dumnezeu. Aceasta este o experienţă a marinarilor, 
care din pricina numeroaselor primejdii se întorc înda- 
tă către Dumnezeu. Apa are ceva tainic, este întipărirea 
energiilor lui Dumnezeu. 

Marea, de asemenea, la fel ca şi toate adunările mă- 
rilor planetei, simbolizează sânul lui Dumnezeu. După 
cum marea cu multele ei golfuri îmbrățișează pământul, 
aşa şi Dumnezeu, ca un alt golf, îşi deschide sânul şi-l 
îmbrățişează pe om. Prin mare se exprimă caracterul fa- 
miliar şi zilnic al lui Dumnezeu cu mine, omul, fiindcă 
pentru mine a venit Hristos pe pământ. 

Adunările mărilor, apă multă. Adunările mărilor, 
aşa cum am spus mai înainte, sunt multe mări care în esen- 
ță sunt una singură, o singură apă multă. Ştim, de aseme- 
nea, că toate apele sunt străbătute de curenţi, se mişcă, se 
vaporizează, se condensează, adică există o mişcare de 
ansamblu şi o unitate între toate apele. Prin urmare, exis- 
tă complexitate şi o unitate între ape. Aici se ascunde nu 
doar taina celor mulți sau puţini care locuiesc pământul 
ŞI-L iubesc pe Dumnezeu, pentru care S-a răstignit şi a 
înviat Hristos, dar mai ales taina unicului trup al Bisericii. 
După cum marea este una, o apă, aşa şi Hristos este Unul, 
una şi Biserica. 

Aşadar, adunările mărilor exprimă, mai întâi, îm- 
brățişarea lui Dumnezeu, cine este Dumnezeu, Care Se 
îngrijeşte de noi. Deşi este atât de mare, totuși eu, vier- 
mişorul, reprezint priveliştea Lui zilnică şi îmbrăţişarea 
Lui. În al doilea rând, exprimă unitatea noastră a tuturor 

în Dumnezeu, dar şi adâncimea propriei noastre experien- 
ţe în legătură cu înălțimea Dumnezeiru. Sfântul foloseşte 
expresia adunările mărilor, apă multă, ca să ne vorbească 
despre trăirile vieţii trezvitoare. 


Iar adunarea şi fundamentul trezviei şi al sobrietății 
minţii, al liniştii sufleteşti adânci și abisul vederilor minu- 
nate şi negrăite, al smereniei recunoscătoare, al dreptății 
și al dragostei, constă din trezvia cea mai deplină şi din 
rugăciunea lui lisus Hristos fără gânduri. 


Iar adunarea şi fundamentul trezviei şi al sobrietăţii 
minții. Trezyvia este propria noastră faptă, care atunci când 
este lucrată neîncetat, conduce la sobrietate. După cum 
marea are adunări multe, dar este o apă multă, tot aşa şi 
adunările propriei tale mări sunt una, trezvia. Vedeţi cum 
le îmbină Sfântul? Adunările, alcătuirea mării, în care te 
adânceşti, te scufunzi şi-L vezi pe Dumnezeu şi te vede şi 
EI, este trezvia. Sensul este atât de simplu, şi totuşi cum 
îl împletește! 

În continuare, întâlnim o neclaritate sintactică, ca şi 
în alte multe locuri din textul nostru, deoarece toate texte- 
le patristice şi ascetice au ajuns la noi de la diferiți copişti. 
Sintaxa corectă este: adunarea și fundamentul trezviei și 
al sobrietății [este] liniștea sufletească adâncă. Urmează 
apoi abisul vederilor minunate și negrăite şi smerenia re- 
cunoscătoare, dreptatea și dragostea. 

Liniştea sufletească adâncă ne dă putere în viaţa 
noastră. După cum apa mărilor sporeşte prin apa râurilor şi 
a cerului, astfel şi puterea care hrăneşte, adapă şi sporeşte 


-139- 


CUVÂNT DESPRE TREZVIE 


trezvia şi sobrietatea este /iniștea sufletească adâncă. 

Sfântul se reîntoarce la înţelesul mult iubit şi în mul- 
te feluri numit al isihiei. Marea adâncă pe care poate pluti 
corabia noastră şi pe care putem fi conduşi la Dumnezeu 
este isihia, liniştea. Prin urmare, spaţiul în care poate să 
trăiască monahul, dar şi tot sufletul care iubeşte pe Dum- 
nezeu, este isihia. 

Evreii cunoşteau numai Marea Mediterană şi Pales- 
tina, care reprezenta pentru ei întreaga lume (oixovutvn). 
Când, aşadar, Scriptura foloseşte cuvântul lume 
(oikovutvn), înţelege, de obicei, Palestina. Pentru noi, /u- 
mea (oikovuevn) este isihia. Toată lărgimea vieţii noastre, 
întreg orizontul vederilor noastre este /iniștea sufletească 
adâncă. Cu această expresie, Sfântul înţelege că mersul 
nostru are loc în linişte. Marea noastră, liniştea noastră are 
o adâncime lăuntrică, o plinătate care se exprimă ca adân- 
cire. Eu merg şi urc către Dumnezeu, dar trăirea mea este 
că mă scufund în Dumnezeu, în isihie. De aceea spunem 
că m-am adâncit şi nu că m-am suit în linişte. Această ex- 
presie arată cunoaşterea din trăire a isihiei. Isihia, în cele 
din urmă, este ceva care ne altoieşte pe trupul lui Hristos, 
care ne dă luminarea Lui. 

A doua adunare este abisul vederilor minunate și 
negrâite. 

Contemplaţia este simţul văzului care exprimă înain- 
tarea noastră către Dumnezeu, iar abisul sunt apele adânci 
în care mă scufund fără să dau de fund. Adică, dincolo de 
apele care se văd, sunt altele, iar mai jos de acestea iarăşi 
altele. Şi pe cât mă scufund, pe atât mai mult mă pierd în 
braţele abisului. La fel se întâmplă şi când lucrez liniştea 


“140” 


PARTEA TEORETICĂ 


sufletească adâncă: simt că mă scufund în sânurile şi-n 
adâncurile Dumnezeirii, după cum urcă vederea (con- 
templaţia) inimui mele către Dumnezeu. Este foarte dulce 
gustul şi mirosul acestor trăiri pentru cel care le trăieşte. 

Aşadar, contemplaţia sau vederea este suișul nos- 
tru către Dumnezeu, zborul nostru, urmărirea lui Dum- 
nezeu, întru Dumnezeu. Zborul nostru este în adâncime, 
dar adâncimea, adâncirea noastră în tainele lui Dumnezeu 
devine înălțime, devine înălţarea noastră duhovnicească. 

Acest zbor al nostru în adâncime, plutirea întru înăl- 
imi, păşirea noastră pe înălțimile sfaturilor lui Dumnezeu 
se face cu iubirea noastră şi cu înţelegerea noastră, cu pi- 
păitul minţii noastre. Mintea este făcută exclusiv pentru 
a-L scruta şi cunoaşte pe Dumnezeu. Acest lucru îl accen- 
tuează şi Sfântul Nicodim Aghioritul în numeroasele sale 
lucrări. 

Abisul vederilor minunate. Vederile (contemplaţii- 
le) minunate ale sfinţilor încep de obicei cu înțelesurile, 
care sunt lucrări ale minţii noastre, mâinile pe care le în- 
tinde mintea ca să-L cuprindă pe Dumnezeu. Mintea pri- 
veşte peste tot, iar rezultatul privirii ei sunt înțelesurile, 
lucrările ei — nu gândurile — care ne ajută să-L pipăim pe 
Dumnezeu, după cum zice Sfântul Pavel (F.A. 17, 27). Cu 
ajutorul înţelesurilor receptăm dogmele, iubirea dumne- 
zeiască, întreaga iconomie dumnezeiască, ziua de azi şi 
ziua de mâine a lui Dumnezeu şi a noastră înşine. 

Prin urmare, când spune adâncul vederilor minu- 
nate, înţelege toate strădaniile pe care le facem noi, cu 
mintea noastră, ca să intrăm în adâncurile lui Dumnezeu. 
Carnea însă nu moşteneşte veşnicia (1 Cor. 15, 50), adi- 

că înțelesurile noastre nu pot să ajungă la Dumnezeu, ci 
numai mintea noastră. Trupul se preschimbă şi devine o 
zidire nouă pentru a moșşteni veşnicia şi a se uni, a-L în- 
tâlni pe Dumnezeu şi a trăi definitiv împreună cu El, aşa 
cum s-a întâmplat la mutarea Maicu Domnului şi cum va 
fi cu noi toţi la învierea morților, fiindcă trupurile noastre 
se vor schimba (1 Cor. 15, 50-55). 

Gândurile sunt „deşarte”, zice Vechiul Legământ 
(Ps. 93, 11), nu au nici un ipostas, în timp ce mintea se 
îndumnezeieşte. Din minte iese înţelesul, adică mijlocul 
de transport pe care noi îl trimitem către Dumnezeu, dar 
în care intră Dumnezeu Însuşi şi ajunge EI la noi, în loc 
să-L ajungem noi pe El. Ce pogorământ! Fiindcă noi nu 
putem, ne ajunge EI! „Întoarceţi-vă către Mine şi Mă voi 
întoarce către voi!”, zice Domnul prin gura profetului Za- 
haria (Zah. 1, 3). Întoarceţi-vă către Mine, dar în realitate 
Eu Mă voi: întoarce către voi. Eu voi veni să vă întâlnesc. 
Voi nu puteţi să faceţi nimic. Exact aşa se întâmplă şi aici. 
Noi zburăm către Dumnezeu, dar El vine, nimicind toa- 
tă distanţa, şi ne cuprinde. El ne priveşte, El ne vede, El 
ne înţelege şi ne face îmbrăţişaţii Lui. Atunci Îl vedem 
cu adevărat de aproape şi suntem mândri de El. Adică, în 
timp ce noi ÎL căutăm pe Dumnezeu, Îl găsim înlăuntrul 
nostru. Acesta este darul lui Dumnezeu, îndelunga Lui 
răbdare. De îndată ce ne întoarcem către Dumnezeu, ne şi 
împiedicăm de El. Dar această trăire atât de minunată noi 
o considerăm dificilă. 

Minunate şi negrăite. Vederile sunt minunate, uni- 
ce, pentru că Dumnezeu le dă atât de tihnite şi simple, dar 
sunt şi negrăite. Aici este folosită conjuncţia „şi” pentru 

că cele două înţelesuri nu pot fi separate unul de altul. 
Vederea (contemplaţia) este în acelaşi timp şi o lucrare 
negrăită. Nu voi deci s-o pipăi cu rațiunea ta, ci numai 
cu duhul tău, adică prin împărtăşire, prin comuniune. Nu 
mă refer la Dumnezeiasca Împărtăşanie, ci la împărtăşirea 
Duhului, a Dumnezeirii. Noi ne întoarcem către Dumne- 
zeu, dar El vine şi găsim înlăuntrul nostru „cele pe care 
ochiul nu le-a văzut şi urechea nu le-a auzit” (1 Cor. 2, 9), 
toate cele negrăite pe care nimeni nu poate să le cuprindă. 
Acestea însă devin proprietatea noastră, le luăm în mâini- 
Je noastre. 

A treia adunare: smerenia recunoscătoare, dreptatea 
și dragostea, care este propria noastră oferire. Abisul este 
Dumnezeirea. Abisul liniştii este marea noastră. Vederile 
prin minte, prin duh, sunt navigările corabie: noastre, plu- 
tirea duhovnicească pe care noi o începem, dar Dumnezeu 
o duce la sfârşit. Smerenia recunoscătoare, dreptatea şi 
dragostea sunt sprijinirile, întăriturile vieţii noastre du- 
hovniceşti, uneltele corabiei noastre. După cum corabia 
are timonă, cârmă, busolă, catarge, tot astfel şi corabia 
noastră are propriile ei unelte de călătorie pe apă. 

Recunoscător (£rruyvwouwv) este acel care la părerea 
(yvwoun) lui — părerea este rezultatul cunoştinţelor — a adă- 
ugat noi cunoştinţe şi o nouă părere, schimbând-o, sporin- 
du-o pe cea existentă. 

A doua părere este aici mai adevărată, mai potrivi- 
tă, mai puternică, mai concretă decât prima înţelegere. La 
început ne stăpâneşte o idee, iar apoi ne gândim la ea şi 
avem altele noi, elemente noi, care ne lămuresc adevărul. 

Prin urmare, smerenia recunoscătoare este smere- 

nia care sporeşte mereu şi câştigă în simţire, în cunoştinţă, 
în experiență. Nu este smerenia pe care o arăt acum, în 
această clipă. Nu este făgăduinţa: „Doamne, lisuse Hris- 
toase, de acum încolo voi fi smerit.” Este nevoie să mă 
zgârii pe ochi, să mă zdrobesc înaintea celorlalți ca să 
vină harul lui Dumnezeu. Adică, smerenia este o trăire. 
Nu este atât de uşor să fiu smerit. Smerenia recunoscă- 
toare este o smerenie de ani de zile, care a rezultat din 
adăugarea a numeroase experienţe de smerenie pe care le 
suferim cu bucurie. 

Această smerenie recunoscătoare are şi mărturii, 
dovezi. Cel recunoscător este sigur, a dobândit o tihnă şi 
nu trebuie să se hotărască de fiecare dată ca să fie smerit. 
Trăieşte o stare de smerită cugetare, plină de chibzuinţă şi 
înțelepciune, iar purtarea lui este de netăgăduit. De exem- 
plu, tu mă loveşti, iar eu nu mă întristez, nu protestez, nu 
răspund într-un mod încăpățânat. Dimpotrivă, mă sme- 
resc. Tu mă înalţi, şi eu mă cobor pe mine însumi. Tu nu 
mă iubeşti, dar eu te iubesc. Tu mă jigneşti, dar eu te bine- 
cuvântez. Tu mă lepezi, dar cu te primesc, îţi spun „da”. 
Tu te porţi aspru cu mine, eu mă port cu dulceaţă. Tu îmi 
ceri ceva înfricoşat de greu pentru mine, iar eu îți spun: 
„Să fie binecuvântat!”, şi încep să împlinesc cuvântul. Tu 
mă dispreţuieşti, şi eu simt că eşti fratele meu, că sunt una 
cu tine şi mă smeresc mai adânc decât m-ai smerit tu, şi 
din smerita mea cugetarea mă încredinţez cât de mult mă 
iubeşte Dumnezeu, cât îmi dă bucurie, biruinţă, cât îmi 
umple inima de har. Aceasta este smerenia de voie. 

Nu poate să-L aibă nimem pe Dumnezeu dacă nu 
se umileşte, dacă nu se pierde, dacă nu se păgubeşte în 

fiecare zi. A fi păgubit şi lepădat şi prihănit în fiecare zi de 
către ceilalți este smerenia noastră experiată, care ne face 
mari înaintea lui Dumnezeu şi binecuvântaţi de Dumne- 
zeu. Spre cel smerit priveşte Dumnezeu: „Spre cine voi 
căuta dacă nu spre cel smerit?” (Is. 66, 2), spre recunoscă- 
torul smerit. lar când Dumnezeu ne dăruieşte experienţele 
iubirii Lui, ale iconomiei Lui, ale îndelungii Lui răbdări, 
ale bunătăţii Lui, atunci deţa tot ce trăieşte El devine şi 
propria noastră trăire. 

Trebuie să mănânc smerenia cu polonicul, să mă 
frâng iarăşi şi de multe ori. Dar atunci când eu nu accept 
nimic din ce mi se întâmplă, când mă uit la vrednicia mea, 
la faptul că ceilalți mă cinstesc, mă iubesc, mă doresc, 
mă înţeleg, mă primesc, mă recunosc, atunci nu-L am pe 
Dumnezeu. Viaţa mea este sufletească, nu este duhov- 
nicească. Atunci am trăiri psihice într-o viaţă inferioară. 
Trăiesc legile psihologiei, şi nu ale împărtăşirii duhovni- 
ceşti (1 Cor. 2, 14). 

Smerenia recunoscătoare nu înseamnă, aşadar, să 
fiu în mod simplu un smerit cugetător. Și Hristos era sme- 
rit cugetător, dar era smerit de toţi şi Se smerea neîncetat 
pe Sine Însuşi. De aceea, şi diavolul se îndoia şi nu putea 
să înţeleagă Dumnezeirea Lui. Dumnezeirea era ascunsă 
în smerenia Domnului. Astfel Se ascunde Dumnezeu în 
omul smerit. Așadar, faptul de a mă smeri nu este nicio- 
dată fără scop şi fără rost. Este un lucru foarte nimerit. Mă 
smeresc? Mersul meu este reuşit, nimerit, adică am ţintit 
corect, direct în Dumnezeu. 

Al dreptății şi al dragostei. Smerenia este o virtu- 
te care are legătură cu Dumnezeu şi cu oamenii, în timp 

ce dreptatea are legătură cu Dumnezeu. Inima mea este 
dreaptă, sinceră înaintea Lui. De asemenea, am dragoste 
faţă de Dumnezeu şi faţă de om, nu trăiesc pentru mine 
însumi. 

Smerenia recunoscătoare are în plus şi înţelesul unei 
recunoaşteri mai fiinţiale, al regretului, adică al smereniei 
care se sprijină pe pocăință. Până nu demult am avut o 
anumită minte, un anumit criteriu, o anumită părere, dar 
acuma le-am schimbat. Mergeam într-un anumit fel, acu- 
ma merg într-altul, m-am pocăit, mi-am schimbat viaţa. 
Prin urmare, smerenia recunoscătoare este cea pe care o 
dobândesc după o schimbare definitivă a vieţii mele. Aşa- 
dar, când Sfântul spune smerenie recunoscătoare, dreptate 
recunoscătoare, iubire recunoscătoare, înțelege că aceste 
trei virtuţi ies dintr-o experienţă succesivă zilnică a sme- 
reniei, a dreptăţii şi a iubirii, astfel încât viaţa mea este cu 
adevărat nouă. 

Vin, de exemplu, la mănăstire şi dintr-odată încep 
să am probleme. De ce? Fiindcă experienţa vieţuirii mo- 
nahale este diferită de cunoştinţa, de simţirea, de cnteriul, 
de regula pe care am avut-o afară, în lume. Acum trebuie 
să-mi schimb cunoaşterea, să mă pocătesc, să-mi schimb 
mintea, adică părerile şi cunoştinţele mele, şi să le fac 
părere şi cunoştinţă a Bisericii. Experienţa smereniei, a 
cinstirii şi a iubirii noastre de către Dumnezeu sunt rădă- 
cinile vieţii noastre. Dacă rădăcina mea este bună, atunci 
ŞI vlăstarul va fi bun. 

Aşadar, Sfântul foloseşte adjectivul recunoscătoare 
ca să ne îndemne să ne schimbăm pentru totdeauna viaţa, 
astfel încât să nu fie mereu nevoie să ne pocăim. Desigur, 

în fiecare zi ne vom pocăi, pocăinţa este o cale de străbă- 
tut până la sfârşitul vieţii noastre, dar să fim recunoscători 
o dată pentru totdeauna. Să creăm spijinul vieţii noastre, 
propria noastră identitate şi cunoştinţă, astfel încât Dum- 
nezeu să ştie ce sunt şi ce am să Îi dau, să stau neîncetat 
înaintea Lui. 

Sapă şi tu adânc în tine însuţi şi rânduieşte-ţi viaţa 
în aşa fel, încât să nu trebuiască apoi să o schimbi. Nu este 
corect ca omul lui Dumnezeu, care are luminarea Sfântu- 
lui Duh, să facă greşeli. Păcat înseamnă greşeală, scăpă- 
tare, în timp ce a regreta înseamnă pocăință. Nu schimb, 
nu corectez, nu fac greşeli, am ajuns invulnerabil. Atât 
cât îmi este mie cu putinţă, sunt dator cu adevărat să nu 
păcătuiesc, să nu dau greş, să nu fac greşeli. „A păcătui 
de două ori nu e a bărbatului înţelept.” E nevoie să devin 
înţelept, un om statornic, pentru ca viaţa mea să fie întă- 
rită, astfel încât Dumnezeu să nu fie în pericol să cadă la 
picioarele mele. 

Irezvia cea mai deplină şi rugăciunea lui lisus 
Hristos fără gânduri. Acum Sfântul se întoarce la trez- 
vie ca să n-o uităm, deoarece cu contemplaţiile s-ar putea 
să ne încurcăm. Mintea ta, zice, s-o ai pentru trezvie. Să 
nu-ți intre gânduri, să nu-ți întorci mintea niciunde, nici 
spre cuvinte, nici spre idei, nici spre gânduri, nici spre 
contemplaţii. 

Trezvia cea mai deplină. 'Trezvia, precum deja am 
spus, înseamnă că refuz gândul, refuz discuţia, activitatea, 
reuşita, orice, pentru ca să am numai un lucru: rugăciu- 


! Aforism al lui Menandru. 


CUVÂNT DESPRE TREZVIE 


nea. Verbele „a fi cu trezvie” şi „a posti” cuprind înţelesul 
refuzării a toate, ca să am un singur lucru: rugăciunea. 
De aceea, și postul şi trezvia sunt legate de rugăciune. 
Puterea mişcătoare care mişcă vasul este rugăciunea. Fără 
rugăciune este ca şi cum am avea un cazan de încălzire 
centrală fără combustibil, încât nimeni dintre noi nu se 
va încălzi, vom îngheţa toţi. Aşa îngheaţă toate şi când 
avem cele dinainte amintite, dar nu avem rugăciunea. De 
aceea, Sfântul în chip foarte înţelept o aşază la sfârşitul 
capitolului. 

Și rugăciunea lui lisus Hristos fără gânduri. De ce 
fără gânduri? Gândurile seamănă cu scurgerile din in- 
stalaţia de încălzire centrală. În timp ce cazanul produce 
foarte multă căldură, până să ajungă aceasta la locul ce 
trebuie încălzit, temperatura scade din pricina scurgerilor 
de lichid termic. Cum se produce pierderea călduni noas- 
tre în cazul trezviei? Cu gândurile. Rugăciunea este cea 
care aduce căldura, iar gândurile sunt pierderile. Pe cât 
avem pierderi, pe atât nu avem căldură. Să ne întoarcem 
deci cu toată fiinţa noastră către trezvie şi rugăciune. 


Iar aceasta trebuie făcută strâns şi îndesat și fără 
a slăbi. 


Rugăciunea, trezvia şi smerenia trebuie să le lucrăm 
strâns şi îndesat şi fără a slăbi. Cuvintele sunt foarte 
simple. Sfrâns înseamnă să mă înăbuş, să mă chinui, să 
obosesc, să melancolizez, să creez stări dureroase, să-mi 
zdrobesc sinele. Nu înţelege trezvia şi rugăciunea care să 
mă zdrobească. Aici strânsoarea are înţeles duhovnicesc. 

Sfântul vrea ca trezvia noastră să fie nerevărsată, neîm- 
prăştiată, iar rugăciunea noastră întinsă. 

Strâns şi îndesat. Adverbul strâns provine de la ad- 
jectivul strâns, care înseamnă „orice lucru care are mar- 
ginile apropiate una de alta”. Cale strâmtă înseamnă o 
potecuţă, un drumuleţ sau, dacă vreţi, un pârâiaş ale că- 
rul margini sunt foarte apropiate, astfel încât apa curge 
foarte repede, este năvalnică, dinamică şi vie. lar îndesaz 
înseamnă „care urmează unul după altul, adăugat, conti- 
nuu”. Fiindcă dacă nu tragi continuu în duşman, acesta va 
găsi un prilej să năvălească asupra ta. E nevoie să-l loveşti 
continuu. 

Și a nu Slăbi. Să nu te extenuezi, să nu oboseşti. Să 
lucrezi trezvia cu bucurie, cu poftă, ca să reuşeşti. Un om 
care lucrează trezvia fără să o vrea nu poate niciodată să 
ajungă la Dumnezeu. În realitate deci, a slăbi înseamnă să 
nu simți o zdroabă, să nu te simţi înconjurat de condiţii, 
să nu te simţi neplăcut. Te rogi, de exemplu, şi gândurile 
nu-ți pleacă. Ceri ceva de la Dumnezeu, şi nu primeşti. 
Încerci să priveghezi, şi nu reuşeşti nimic. Dimpotrivă, 
simţi ca şi cum ceva te strânge, ca şi cum ceva vrea să te 
stranguleze şi vrei să scoţi un răcnet ca să te eliberezi. Nu, 
zice Sfântul Isihie, fii tihnit, liniştit, bucuros, astfel încât 
să nu-ţi obosească sufletul. Dacă îţi oboseşti sufletul cu 
strânsorile, cu nădejdile şi cu deznădejdile, n-o să scoţi 
nimic. Nu aşa călătorești în veșnicie, ci în timpul limitat. 

Aţi observat, desigur, că atunci când vorbim pe 
teme duhovnicești sau despre alte lucrări duhovniceşti, iar 
inima noastră nu € de acord, obosim, suntem stingheriţi, 
ne împotrivim. Dacă eu îţi spun să mergi la biserică de la 

început şi tu nu vrei, vei simţi o strânsoare înlăuntrul tău, 
vei crăpa. Te va durea capul, inima, o să cazi pe Jos, ca să 
ai un motiv să pleci. Când nu te bucuri de ceva, organis- 
mul tău se împotriveşte. Cine însă se bucură şi prăznu- 
ieşte în viaţa duhovnicească nu are probleme. Probleme 
are cel care nu o vrea, de aceea şi oboseşte la cel mai mic 
efort, îşi nefericeşte existenţa. 

Dar tu nu te epuiza, când toate îţi vin pe dos. Când 
mergi la biserică şi moţăi, nu zice: „De fiecare dată voi 
păţi aşa? Plec, merg să mă culc. Aici Îl batjocoresc pe 
Dumnezeu.” Nu. Vei rămâne în biserică sfrâns, adică fără 
să te împrăştii. Nu pleca! Fără a slăbi, adică cu curaj, cu 
bucurie şi cu cântare să înaintezi în viaţa ta duhovniceas- 
Că, şi cu trezvie continuă. 


Cuvântul despre trezvie cuprinde 203 capete, care 
vorbesc toate despre trezvie şi rugăciune. Dar, în timp ce 
Sfântul spune aceleaşi lucruri, înfăţişează mereu noi trăiri 
de-ale sale. Lucrând cineva trezvia, întâlneşte multe adân- 
curi, dobândeşte mereu experienţe noi, trece dintr-o mare 
într-alta şi din aceasta în alta. 

Dacă-i studiem pe Părinţi, vom vedea că toţi spun 
aceleaşi lucruri, fiindcă s-au adâncit în aceeaşi mare, în 
aceeaşi apă multă, în acelaşi Dumnezeu. De aceea, şi 
Sfântul Isihie revine iarăşi şi de multe ori la trezvie şi la 
rugăciune. Dacă noi uităm acest lucru, atunci ce-am câşti- 
gat în viaţă? Nefericit este orice creştin dacă pentru el nu 
există înviere, iar aceasta se poate întâmpla atunci când 
nu lucrează trezvia. Fiindcă atunci nu are rugăciune, nu 
trăieşte moartea pentru Hristos şi, prin urmare, nu va trăi 

nici învierea. Este exclus deci ca să fie bucuros credincio- 
sul care nu săvârşeşte această lucrare. În general, toți câţi 
au dificultăţi şi obosesc, şi îi doare, şi se îmbolnăvesc, 
păţesc acestea pentru că le lipseşte adâncirea în apa cea 
multă. 

Oamenii lumii vor să arate cât de iuți sunt la minte, 
în timp ce monahul se laudă cu nemişcarea minţii sale şi 
cu uitarea tuturor, ca să aibă numai amintirea rugăciunii. 
Ce măreție! Aceasta este viaţa noastră, mai ales în Postul 
Mare. Postul, rugăciunea şi slujbele acestei perioade subli- 
niază numai acest lucru. Aşa putem să fim fii ai Învierii. 


Revelarea cuvântului adevărului este ceva foarte 
important, dar totuşi multe inimi cad, deoarece nu rabdă 
lumina. Noi să ne amintim de căderea lui Lucifer, pe care 
Dumnezeu l-a învrednicit să fie aproape de Dumnezeire 
şi să atingă, oarecum, şi el propria lui îndumnezeire. Fi- 
indcă era atât de strălucitor prin el însuşi, cu cât mai mult 
ar fi strălucit prin împărtăşirea de Dumnezeire! Tot aşa şi 
Eva, şi Adam. Dumnezeu le-a descoperit că pot să ajungă 
dumnezei, dar au căzut şi ei, din pricina cunoaşterii ade- 
vărului. Cuvântul adevărului, adică, este o sabie cu două 
tăişuri (Evr. 4, 12). Desparte grâul de pleavă. 

De asemenea, este nevoie să fim atenţi să nu legăm 
cuvântul lui Dumnezeu, adevărul, numai de cele pe care 
ni le spune Starețul. Învățătura pe care el le-o dă trebuie 

să fie de aşa fel, încât fiii lui să poată trăi şi fără stareţ. 
Aceasta au făcut-o toți sfinţii Bisericii noastre. A făcut-o 
Însuşi Hristos. Cel nevăzut S-a făcut văzut oamenilor şi, 
totuşi, S-a înălţat şi S-a făcut iarăşi nevăzut, ca să putem 
trăi fără prezenţa Lui zilnică, văzută, ci numai cu credin- 
ță şi încredere şi cu înfăţişarea noastră înaintea Lui. „Vă 
este de folos ca Eu să Mă duc” (In. 16, 7), ca să trimit pe 
Mângâietorul, care este ruah”, este suflare de vânt care 
suflă peste tot şi sălăşluieşte înlăuntrul nostru neîncetat şi 
îşi are locaş în inima noastră. 

De aceea, trebuie să trăim cuvântul adevărului, dar 
să-l citim şi singuri. Adică să nu trebuiască de fiecare dată 
să ni-l amintească Starețul şi să insiste. Este deplina ne- 
reuşită a unei mănăstiri atunci când, pentru orice lucru, 
monahul nu e gata să dea singur soluția. Desigur că-l va 
întreba şi pe Starețul său, dar din dragoste, din simţul co- 
muniunii, pentru binecuvântare, nu fiindcă nu poate să dea 
singur soluţia. Trebuie să dobândim „mintea Domnului” 
(1 Cor. 2, 26), pe care cine a dobândit-o nu mai face gre- 
şeli. S-ar putea însă ca cineva să spună: „Suntem oameni 
şi putem să greşim, fiindcă şi sfinții au greşit.” Aceasta 
nu înseamnă că, deoarece au păcătuit sau au făcut greşeli 
sfinţii, trebuie să facem şi noi. Noi trebuie să fim purtaţi 
de cuvântul patristic şi să ştim că timpul trece repede. 

Dacă citiţi în fiecare zi textele cu cuget smerit, ru- 
gându-L pe Dumnezeu să vă lumineze, zicând „străluceşte 
în inimile noastre” sau „Hristoase, lumina cea adevărată... 
să se însemneze peste noi lumina feţei Tale”, atunci veţi 


2 Suflare, vânt (în ebraică). n. tr. 


-192- 


PARTEA TEORETICĂ 


vedea câte râuri vechi şi noi vor ţâşni din inima voastră 
(cf. In 7, 38; Mt. 13, 52). Veţi vedea câte înţelesuri vor ieşi 
din cugetele voastre, dinlăuntrul vostru, unde sălăşluieşte 
Duhul cel Sfânt. 

Cu siguranţă, Starețul se află peste tot şi îl dorim 
ca pe o îmbrăţișare, pentru că pentru noi este Dumnezeul 
văzut. Dar e sigur că nu avem Stareţ dacă „trebuie” să 
avem Stareţ. Adică putem să mâncăm numai dacă postim, 
şi putem să postim numai când mâncăm strictul necesar. 
În acelaşi fel, putem să avem Stareţ când postim de Stareţ, 
şi putem să postim de Stareţ şi să trăim fără el atunci când 
avem într-adevăr Stareţ. 

Zilele acestea unul dintre voi mi-a bătut stăruitor la 
uşă. I-am deschis şi monahul, cu ochii înlăcrimaţi, mi-a 
spus: „Puțin înainte a venit un alt frate. A încercat să des- 
chidă uşa, dar n-a putut. L-am văzut atunci sărutând clan- 
ţa şi am simţit în clipa aceea că are Stareţ. Îndată inima 
mi-a săltat şi, de aceea, am stăruit să-mi deschideţi ca să 
vă spun bucuria mea.” 

E adevărat că mulţi, în alte mănăstiri, sărută toiagul 
Stareţului. Să-l avem şi noi deci pe Stareţ în orice fel pu- 
tem. Pe cât îl avem, pe atât ni se va adăuga — „tot celui ce 
are 1 se va da şi-i va prisosi” (Mt. 25, 29). Astfel şi vutorul 
nostru va fi veşnic. 

Alţii însă spun: „Să fac acum ce pot, cât am Stareţ.” 
Aceştia, cu siguranţă, ar fi putut cu uşurinţă să spună şi 
„Depărtează-te, Dumnezeul meu!”, şi poate o vor spune 
într-o zi. Fiindcă dacă nu am întotdeauna pe Dumnezeu 
sau mănăstirea, dacă viaţa mea nu este statornică, precum 
zice Sfântul, recunoscătoare, adică să nu se schimbe, dacă 

viața mea depinde de prezenţa sau de absenţa Stareţului, 
de apropierea sau depărtarea lui, atunci nu suntem copii 
ai lui Dumnezeu. 

Noi să urmărim să fim copii ai lui Dumnezeu şi să 
cerem de la Dumnezeu experiența absenței Lui, ca să 1 
ne închinăm cu toată credinţa noastră, fiindcă atunci când 
credem, ni se va adăuga mai multă credință. Dacă însă 
nu credem, să spunem: „Doamne, sporeşte-ne credinţa!” 
(Lc. 17, 5). Atunci adăugirea credinţei va fi adăugire a tră- 
irilor adâncurilor. Pe oameni îi inundă adâncul durerilor, 
în timp ce pe noi ne va inunda adâncul durerilor duhului 
(cf. Is. 26, 18), care va fi propria noastră renaștere, propria 
noastră înviere, propria noastră viaţă în Hristos. 


Stăpânul nostru şi Dumnezeu cel întrupat ne-a pus 
înainte, ca pe o pildă a toată virtutea și ca un model al 
neamului omenesc şi ca pe o rechemare din vechea că- 
dere, viața Sa atotvirtuoasă în trup, ca pe o zugrăvitură. 
[12] 


Domnul nostru lisus Hristos, zice Sfântul, nu este 
doar simpla noastră pildă omenească, încât să-L vedem şi 
să ştim cum să umblăm, ci este şi rechemare din vechea 
cădere. Cuvântul rechemare (&vă&kAuoiG) vine de la verbul 
AvAKAAG, „a rechema, a retrage”, cu sensul că „încetez 
ceva pe care l-am făcut”. Îmi retrag, de exemplu, o idee, 
semnătura, cuvântul. Ce am spus e acum fără consistenţă, 
ca şi cum n-aş fi spus-o niciodată. Prin urmare, rechema- 
rea din vechea cădere înseamnă că Însuşi Dumnezeu, Cel 
fără de păcat, Se sădeşte în trupul meu şi-l face foc mis- 
tuitor (cf. Evr. 12, 29), arde păcatul, încetează căderea, 
moartea o face viaţă, firea mea moartă de păcat şi mizerie 

o înviază şi o face nepăcătoasă. Cum? Zugrăvindu-ne via- 
ţa Sa atotvirtuoasă în trup, lăsându-ne ca pildă viaţa Sa, 
ale cărei elemente le întâlnim ca preînchipuiri în Vechiul 
Legământ şi ca viaţă adevărată în cel Nou. 


Jar împreună cu toate bunătăţile Sale, pe care ni 
le-a arătat este şi aceea că, după Botez, suindu-Se în pus- 
ție, începe lupta înțelegătoare cu post, diavolul apropiin- 
du-se de EI ca de un om Simplu. 


Eu însă, zice Sfântul, vă voi arăta încă un element: 
lupta cu post, în pustie, după Botezul Lui. 

Acest fapt ne aminteşte de fetiţa pe care a botezat-o 
Sfântul Porfirie, care este exemplu al vieţuirii monahale. 
Sfântul a botezat-o în mijlocul persecuțiilor şi, deoarece 
trebuia să se ascundă din cauza acestora, 1-a spus: 

— Copilul meu, eu astăzi trăiesc, mâine s-ar putea să 
mă omoare — sfinţii nu se ascundeau ca să nu mărturiseas- 
că, ci fiindcă Biserica avea nevoie de ei — de aceea, vreau 
să te pun în siguranță. Dacă te botez, să te căsătoreşti cu 
un creştin bun, ca să-ţi poarte de grijă. 

Fata a răspuns uimită: 

— Dar toată măreţia aceasta a Botezului ce a fost? 
Nu aţi spus că este nuntă? Iarăşi să mă căsătoriți? M-am 
despărțit de primul Mire? 

Atunci, mişcat, Sfântul Porfirie a îmbrăţişat-o, a să- 
rutat-o şi a spus: 

— Da, copilul meu, ai dreptate. Vieţuirea monahală 
este modul prin care păstrăm cu noi Mirele, pe care L-am 
sărutat la Botezul nostru. 

Astfel, de îndată ce a ieşit din apele Botezului, Sfân- 
tul i-a dat Schima monahală!. 

La fel şi Hristos, de îndată ce a ieşit din apele Bo- 
tezului Legii, preînchipuirea Botezului nostru, de îndată 
ce S-a unit ca om cu Biserica, a plecat în pustie, unde 
începe lupta înțelegătoare cu post, diavolul apropiindu-se 
de EI ca de un om simplu. Ajungând Domnul în pustie, a 
început neîntârziat postul, care pentru noi este o şedere a 
noastră împreună cu El pe tron. Postesc înseamnă că sunt 
impreună cu Hristos. După cum Hristos după Botez a pos- 
tit, tot astfel şi viaţa noastră, după Botezul nostru, trebuie 
să fie un post continuu, un „nu” spus tuturor lucrurilor şi 
un „da” spus numai lui Dumnezeu. Verbele a posti şi a fi 
cu trezvie exprimă înţelesul lipsirii, cu scopul desfătării 
de Dumnezeu Însuşi. De aceea diavolul, de îndată ce L-a 
văzut pe Hristos postind, s-a dus să-L ispitească. 

Ticălosul nostru vrăjmaş, în timp ce la început era 
un duh, cel mai mare arhanghel, Lucifer, după cădere s-a 
înnegrit, iar substanţa lui duhovnicească s-a îngroşat, la 
fel şi cugetul, inima, judecata, străvederea, care au do- 
bândit un fel de scoarță şi au ajuns cea mai grosolană şi 
greoaie minte. După cum omul gras este greoi în mişcări 
ŞI nu reuşeşte nici în viaţa duhovnicească, tot aşa a ajuns 
şi diavolul. De aceea, nici nu a putut să înţeleagă că lisus 
este Dumnezeu şi nu un simplu om, deşi profeţii, începând 
de la Moisi, au vestit întruparea Domnului. Însuşi Dum- 
nezeu, în rai, îndată după ce s-a săvârşit păcatul, a vestit 


i Cf. Marcu Diaconul, Viața Sfântului Porfirie, Episcopul Gazei, 
p. 100-101, Collection G. Bude, Paris 


-197- 


CUVÂNT DESPRE TREZVIE 


dinainte celor întâi-zidiți că va veni în lume şi Se va în- 
trupa din femeie. Din acest motiv întregul neam omenesc, 
măcar că petrecea în întunericul idolatriei şi al păcatului, 
păstra în adâncurile inimii sale cuvântul lui Dumnezeu, 
aşteptând cu nădejde venirea Lui. Diavolul însă nu a putut 
să înțeleagă aceasta. Astfel, nu a putut să zădărnicească 
lucrarea lui Hristos, pe care desigur că niciodată n-ar fi 
putut să o zădărnicească. 


Și prin acest mod al biruinţei, Stăpânul ne-a învățat 
şi pe noi nevrednicii cum trebuie să purtăm lupta faţă de 
duhurile răutăţii, adică în smerenie și post şi rugăciune 
și trezvie; EI care n-avea trebuință de ele, ca Cel ce era 
Dumnezeu şi Dumnezeul dumnezeilor. 


Este un lucru vădit că trezvia este o biruinţă asupra 
vicleanului, deşi acest adevăr ne scapă. Noi credem că ne 
luptăm cu egoismul nostru, cu sinele nostru, cu gândul 
nostru, dar, în realitate, luptăm cu diavolul. Diavolul este 
la mijloc, dar noi nu avem simţământul că lupta noastră 
este cu puterile întunericului care ne sunt vrăjmaşe. Oh, 
de-am înţelege aceasta! Numai o singură dată să se arate 
un diavol cu coame înaintea noastră şi ne vom îngrozi 
ŞI apoi îl vom vedea în fiecare noapte în somn, ne vom 
trezi şi ne vom înfiora. Despre diavol ne vorbesc Vechiul 
şi Noul Legământ, toate cărțile Bisericii noastre, şi totuşi 
noi nu credem. De aceea, irosim timpul vieţii noastre în 
mod artificial. 

Hristos însă ne-a lăsat ca pildă viaţa Lui. Deşi era 
Dumnezeu şi Dumnezeul dumnezeilor şi nu avea nevoie 

nici de post, nici de rugăciune, nici de smerenie, totuşi S-a 
smerit, a postit, S-a rugat. Impăratul a făcut aceste lucrări 
de rob. Noi nu le vom face? 


Iar câte sunt, după mine, până acum felurile trezvi- 
ei, în Stare să curețe mintea treptat de gândurile pătimașe, 
ială că nu mă voi lenevi să ţi le însemnez într-un grai 
neîmpodobit şi nemeşteșugit. [13] 


Probabil că cineva l-a întrebat pe Sfânt: „N-ai putea, 
O, Sfinte al meu, să ni le spui pe toate acestea mai simplu, 
mai pe înţeles? Vine seara, şi eu ce trebuie să fac?” 

Iar Sfântul răspunde: „N-o să-mi fie greu să vă tâl- 
cuiesc câte sunt felurile în care putem să lucrăm trezvia, 
pentru ca, încet-încet, mintea să se curețe. Totuşi n-o să-ţi 
spun aceasta în mod sofisticat, aşa cum vorbesc cei învă- 
țaţi, cu expresii elegante şi întorsături de cuvinte, fiindcă 
te vei încurca şi te vei întreba apoi care-i înţelesul. O să-ţi 
spun totul foarte simplu.” 


Căci n-am socotit, precum în vremile de război, să 
ascund în acest tratat folosul prin cuvinte, mai ales pen- 
tru cei mai simpli. lar tu, fiule Timothei, zice, ia aminte la 
cele ce citeşti (1 Tim. 4, 13). 


Nu zice „acum”, ci până acum, fiindcă până acum 
exprimă limita, „până ce putem zice astăzi” (Evr. 3, 13), 
adică până acum este valabil astăzi. Acum înseamnă as- 
tăzi, mâine este astăzi, poimâine este astăzi. Vrea să ex- 
prime continuitatea, faptul că întreaga noastră viaţă este o 

stare de război. Să nu credem că ne putem odihni şi dor- 
mi. Vicleanul ne loveşte neîncetat, fiindcă nici nu doarme, 
nici nu mănâncă, nici nu se odihneşte. Posteşte mai mult 
decât noi şi priveghează zi şi noapte. Demonii fac de gar- 
dă cu rândul, iar noi credem că nu ne urmăreşte nici unul 
dintre ei. 

În vremile de război. Fiecare clipă a vieţii noastre 
este o vreme de război. Asta m-a învăţat experienţa vieţii 
mele, zice Sfântul, şi de aceea nu pot să ascund prin tăcere 
folosul care vine din această cunoaştere şi, mai ales, să o 
ascund de suflețelele simple care Îl iubesc pe Dumnezeu 
Şi se hotărăsc să intre în războiul cel înţelegător. Toţi câţi 
nu sunt suflete simple, orice le-ai spune, „țarină îşi cum- 
pără” (Lc. 14, 18), nu îşi schimbă viaţa. O să vorbesc, 
aşadar, simplu. 

Dar după cum Apostolul Pavel l-a sfătuit pe Timo- 
thei şi i-a spus: Ja aminte la cele ce citeşti, aşa şi noi să 
luăm aminte la cele pe care le vom citi şi fiecare, potrivit 
cu caracterul său, să aleagă ce poate şi ce vrea. 


Aşadar, un fel al trezviei este să-ți supraveghezi des 
imaginația, adică momeala, pentru că satana nu poate 
să făurească fără imaginație gânduri, pentru a le înfățișa 
minții spre amăgire mincinoasă. [14] 


Dacă tu eşti neputincios, trebuie să-ţi arunci cât poţi 
mai des mintea în inimă, pentru ca, de îndată ce observi 
vreo imaginaţie, s-o arunci pe dată afară. 

Imaginaţia este ecranul de televizor al minţii pe care 
îl creează momeala. Satana, folosind cel mai puternic mij- 

loc pentru a ne înşela, încearcă să ne prindă. Dacă eu îţi 
spun să mergem să vizităm cutare oraș, tu îmi vei spune 
că eşti obosit şi nu poţi să vii. Dacă însă îți arăt cât de fru- 
mos este oraşul, vei accepta pe loc. Dacă, în plus, îţi arăt 
ce comori se află în munţi, în lacuri şi în mări, „acum vin” 
O să-mi spui, „şi, dacă e nevoie, luăm chiar şi avionul”. 

La fel face şi satana. Recurge la imaginaţie, care 
este cel mai viu mijloc prin care poate să ne robească, 
pentru că nu poate să făurească fără imaginaţie gân- 
duri. Satana, din experienţa lui milenară, şi-a dat seama 
că atunci când ne atacă, încet-încet observăm și ne ferim. 
Dacă-ţi va spune să păcătuieşti, tu te vei împotrivi, fiindcă 
eşti monah. Dacă continuă îmboldindu-te nu la un păcat 
mare, ci la unul dintre cele pe care le fac toți monahii, 
adică să mai tragi câte o minciunică sau să întârzii pe la 
câte o slujbă, tu îţi vei da seama că înaintează şi îi vei 
spune: „Mergi înapoia mea, satano!” (Lc. 4, 8). Dacă însă 
te atacă pe neaşteptate, atunci nu apuci să mai gândești, 
te sperii, te pierzi şi te predai. Adică vrăjmașul a înţeles 
că, atunci când strecoară gânduri simple, acestea nu prind 
întotdeauna. Așadar, îşi aruncă toată mreaja peste tine şi 
o trage dintr-odată. Îţi pune piedică cu piciorul, când nu 
te aştepţi, şi cazi. Pentru a le înfățișa minţii spre amăgire 
mincinoasă. Astfel, înşală mintea prin imaginaţie, precum 
odinioară şarpele în rai, şi cazi cu voia ta în păcat, şi lupta 
se termină pe dată. 


Altul constă în a avea pururea inima tăcând adânc 
și liniştită de orice gând şi a ne ruga. [15] 

Nu toţi oamenii sunt la fel. Unul este vioi, altul raţi- 
onal, altul dulce, paşnic, liniştit, orice i-ai spune primește. 
Ultimul nu dă importanţă imaginaţiei, nici metaniilor sau 
rugăciunilor multe, nici smereniei, iubirii sau ascultării. 
Pentru că dacă vreau să am cutare sau cutare virtute, să 
fac ascultare, să merg la slujbă, să fac însemnări şi să nu 
le uit, deja le-am uitat pe toate. De aceea, cel liniştit face 
altceva. Stă întreaga noapte tăcut — tăcere adâncă — fără 
să îngăduie să-i intre ceva în minte. Cum îi intră un gând, 
îl alungă. Aşadar, tace şi încearcă neîncetat să spună: 
„Doamne, lisuse Hristoase, miluieşte-mă pe mine, pă- 
cătosul!”, nimic altceva. Doar atât, adică a avea pururea 
inima tăcând adânc, noapte şi zi, chiar şi la muncă, ceea 
ce îl duce în adâncul lui Dumnezeu, în toată lățimea şi 
înălțimea cerului. 

Când faci această lucrare zi şi noapte, fie şi numai 
noaptea, atunci te obişnuiești şi devii paşnic, liniştit, tih- 
nit. Şi după cum altul înoată în mare, se bucură de ea şi 
se desfătează de ea, tot aşa şi tu te desfătezi de întinderile 
rugăciunii minţii. 


Altul a chema cu smerenie, neîncetat, pe Domnul 
Iisus Hristos întru ajutor. [16] 


Alte caractere iarăşi nu au nici vioiciunea cerută de 
primul fel de trezvie, nici pacea, liniştea, tihna şi frumu- 
seţea celui de al doilea. Sunt obositori şi pentru ei, şi pen- 
tru alţii. Se dezamăgesc repede, se întristează, obosesc, 
se întreabă dacă o să reuşească, se plâng. Când ai astfel 
de neputinţe, atunci nu poţi nici să te rogi, nici să faci alt- 

ceva. Toate încetează, fiindcă se vâră plângerea, cârtirea, 
întristarea, supărarea, oboseala, egoul, care ţi le întrerupe 
pe toate. Diavolul nu ţi le poate întrerupe, şi nici imagina- 
ţia. Cârtirea ta însă, văicăreala, le risipesc pe toate. Dacă, 
de exemplu, te convingi că toți ceilalți pictează chipul lui 
Hristos, al Maicui Domnului, în timp ce tu numai grundu- 
ieşti lemnul, şi de aceea te simți netrebnic, această inferi- 
oritate te va absorbi şi-ţi va suge toată vlaga. Sau un altul 
se poate să aibă dorinţa să ajungă pustnic. Dacă îi intră 
gândul că l-au socotit nevrednic pentru pustie şi de aceea 
i-au rânduit alte munci, această mâhnire îi va întrerupe 
întreaga înaintare duhovnicească. 

Singurul lucru pe care pot să-l facă astfel de oameni, 
după cum este apăsat sufletul lor, este să ceară ajutorul lui 
Dumnezeu. Cum se întorc asupra lor înşişi, uită şi de asta. 
Din acest motiv, Sfântul spune să-L chemi cu smerenie, 
neîncetat, pe Domnul lisus Hristos în ajutor, nedând îna- 
poi în faţa egoismului tău. Prin urmare, Sfântul nu insis- 
tă aici asupra rugăciunii făcute cu anumite cuvinte, ci cu 
formule felurite: „Doamne miluieşte”, „Dumnezeul meu, 
ajută-mă!”, „Dumnezeul meu, nu mă părăsi!” Acest fel 
de rugăciune îți umple inima de nădejde şi astfel prinde 
viaţă şi sinele tău bolnav. Cu ajutorul lui Dumnezeu, în- 
cep să curgă şi lacrimile, şi atunci ţi se îndulceşte viaţa 
ŞI, încet-încet, câştigi teren, sporeşte smerenia şi intri în 
calea trezviei. 


Alt mod stă în a avea in suflet neîncetat amintirea 
morții. [17] 

Alţi oameni, — ar merita să trăim toți aşa — din pri- 
cina alcătuirii lor sufleteşti, trăiesc ca şi cum ar urma să 
moară. Unul se teme pentru sănătatea lui, altul nu cumva 
să-l bată Dumnezeu şi să-l ia din viaţă pe nepusă masă. 
Dar Sfântul nu vorbeşte aici despre acest fel de pome- 
nire a morţii. Se referă la cei care ajung de la ei înşişi la 
amintirea morţii, care constituie cea mai dinamică faptă a 
omului. 

Într-adevăr, pentru cine este puternic, nici un alt mij- 
loc nu-l va putea apropia mai repede de Dumnezeu decât 
gândul la moarte, aşa cum s-a întâmplat cu toți Părinții. 
Când ne gândim cu bucurie la moarte, când zicem: „Dar-ar 
Dumnezeu să mor! De-ar veni clipa când se vor împlini 
toate visele mele, toate dorinţele mele, când voi vedea pe 
Dumnezeul meu, când mă voi desface şi voi fi cu Hristos, 
cum zice Apostolul Pavel (Flp. 1, 23) şi cu toţi sfinţu!”, 
atunci ia naştere cea mai bucuroasă dispoziţie. De aceea, 
Sfântul Isihie recomandă tuturor oamenilor neîncetata po- 
menire a morţii. Dar cum? Cu gândul tău, cu mintea ta, 
cu citirea ta, cu rugăciunea ta, cu discuţiile tale, neîncetat 
să inventezi modalităţi de amintire a morții. Spui că pe 
Dumnezeu ÎI uiţi, că la rugăciune ţi-e greu, oboseşti, că te 
dor şalele. Să ai cel puţin amintirea morții! 

Un altul este sănătos şi nu poate să stea nemișcat în 
scaun. 

— Am viaţă în mine, zice, Părinte, cum să stau ne- 
mişcat? 

— Copilaşul meu, îi spui, stai cum vrei, picior peste 
picior, numai mintea ta s-o ai la Hristos şi, aşa cum stai, 
vei vedea cum, încet-încet, îți vei cobori picioruşele şi 

ochii tăi vor scoate lacrimi. Adică Îl vei simţi pe Hristos 
înaintea ta, împreună cu tine, şi atunci te vei gândi cum 
te vei înfățişa înaintea Lui la moarte, cum vor fi sfinţii, 
îngerii. Toate vor fi simple-simple. 

Ce frumos vorbesc Părinţii! Ceva asemănător spu- 
ne şi Sfântul Isaac Sirul, referindu-se la felurile în care 
ne putem face privegherea. Unul, zice, face metanii toată 
noaptea. Altul nu poate să facă metanul, stă drept. Al trei- 
lea nu poate să facă rugăciunea lui lisus, citeşte Psaltirea. 
Există hbertate. 


Toate aceste lucrări, iubitule, împiedică înțelesurile 
viclene ca nişte portari. [18] 


Orice fel de lucrare ai urmări, zice Sfântul Isihie, va 
împiedica precum un portar înțelesurile viclene să intre în 
tine. ŞI astfel, vei ajunge şi tu la acelaşi rezultat cu cei ce 
fac aceeaşi lucrare în felul lor propriu. 


Dacă tăiem numai pentru puțină vreme pricinile 
patimilor şi ne îndeletnicim cu vederile duhovniceşti, dar 
nu Sstăruim în ele, având aceasta ca lucrare a noastră, cu 
ușurință iarăși ne întoarcem la patimile trupului, fără să 
culegem alt rod de acolo decăt întunecarea desăvârșită a 
minții şi abaterea spre cele materiale. [19] 


Sfântul ne îndeamnă aici să fim atenţi, deoarece ne 
pândeşte pericolul asemănării cu zilierii care spun: „Bine 
că ne-am câştigat pâinea de azi, acum să mergem să ne 
distrăm, şi mâine vom munci iarăşi.” Nu, zice Sfântul, tu 

să nu lucrezi astfel! Dacă începi lupta care taie patimile, 
lucrările şi întipăririle celui viclean — adică intră vicleanul 
în tine şi îţi lasă întipăririle lui: o mânie, o ţinere de minte 
a răului, o amintire rea — dacă începi lupta aceasta care 
îți dă biruinţa şi te face să te îndeletniceşti cu vederile 
duhovniceşti şi să-L cauţi pe Dumnezeu, atunci ia amin- 
te: ori o faci, ori să nu o faci. Să fii ori rece, ori fierbinte, 
nicidecum căldicel (Apoc. 3, 15-16). Dacă nu începi cu 
căldură, să nu începi deloc. S-ar putea ca mai târziu să te 
pocăiești şi să începi atunci cu căldură. 

Dacă începi lupta şi nu te îndeletnicești continuu 
cu ea, făcând-o lucrarea ta absolută, atunci nu împlineşti 
scopul vieţii monahale. Vieţuirea monahală nu este: vin la 
mănăstire ca să fiu necăsătorit, sau ca să muncesc, sau ca 
să-mi fie viaţa uşoară, sau ca să merg în cer, ci vin tocmai 
ca să „fiu treaz în toate” (2 Tim. 4, 5). Lucrul nostru este 
rugăciunea, mintea să fie cu desăvârşire în Dumnezeu, 
restul sunt un repaus, aşa cum atunci când lucrezi mai 
multe ore, ai nevoie să guşti ceva ca să te odihnești. 

Lupta duhovnicească, în realitate, constă în a înde- 
părta pricinile patimilor: gândurile, imaginaţiile, câte ve- 
dem şi auzim. lar când viaţa noastră duhovnicească este 
continuă, este lucrul nostru, atunci acestea dispar. Altfel, 
nu facem nici un bine pentru noi înşine. Dimpotrivă, ia- 
răşi ne întoarcem la patimile trupului, adică ne întoarcem 
la vărsătura pe care am făcut-o (2 Ptr. 2, 22). Luăm iarăşi 
necurăţia noastră şi ne-o vârâm înăuntru. 

De aceea, toţi câți nu-şi împlinesc lucrul lor mo- 
nahal în mănăstire, de obicei umblă să ajungă, chipurile, 
mari isihaşti, deoarece cred că la linişte vor putea să-și 

facă lucrul lor. Alţii îşi tot înnoiesc hotărârile, îşi analizea- 
Ză şi reanalizează canonul şi cer de la Stareţ îngăduinţa să 
facă schimbări. Se zbat ca să-l întâlnească, deoarece cred 
că problema lor este serioasă. Nu câştigă însă nimic de- 
cât întunecarea desăvârșită a minţii şi abaterea spre cele 
materiale. Astfel, încep să aibă o minte înşelată, să nu mai 
gândească înţelept şi să creadă că au dreptate. Atunci se 
ceartă cu toată lumea şi, mai ales, cu cel pe care îl iubesc 
şi de care depinde viaţa lor. Monahul se va certa cu Stare- 
țul, cel căsătorit cu soţia lui, soţia cu bărbatul ei, copilul 
cu tatăl lui, studentul cu profesorul. Cel care susţine viaţa 
noastră, acela mănâncă loviturile, atunci când nu suntem 
statornici în mersul nostru duhovnicesc. 

Din pricina întunecării pe care o suferim credem 
că suntem pe drumul cel drept, în timp ce ne aflăm în 
înşelare. lar atunci avem neîncetat idei strălucite, păreri, 
facem observaţii celorlalţi, ne plângem că ceilalţi nu ne 
cinstesc, nu ne recunosc, nu ne înţeleg sau nu au smerenia 
să înţeleagă ceca ce le spunem şi cădem într-o însingurare 
care este încununarea întunecării minţii. De asemenea, ne 
întoarcem către cele materiale, fiindcă obosim, ne doare şi 
ne € greu, simțim nevoia să mâncăm şi să dormim, adică 
din starea cea rea a sufletului se epuizează şi trupul nos- 
tru şi trebuie să luăm vitamine. Dar nici vitaminele nu ne 
ajung. Vrem ou, brânză, lapte, peştişor, vrem să mâncăm 
şi seara, ba vrem chiar şi carne. Nimic însă nu poate să ne 
ajute. 

Orice ai spune celui cu mintea întunecată, o va înţe- 
lege pe dos, şi e mai bine ca omul acesta să nu se fi născut 
sau ar fi fost mai bine să se căsătorească şi să nu intre 

în oştirea călugărească. Dacă există un motiv pentru care 
e mai bine că s-a făcut monah este următorul: faptul că 
este mai aproape de locul pocăinţei. Astfel, după ce l-au 
dezamăgit toate, după ce a ajuns cea mai jalnică făptură 
a lumii, s-ar putea să spună: „la stai puţin, cum de-am 
ajuns eu astfel? De o viață mă chinui, de o viaţă mă lupt. 
Doamne, lisuse Hristoase, ridică-mă!” Iar atunci învierea 
este foarte aproape. 

Mănăstirea este locul pocăinţei, izvorul din care 
iese „apa curgătoare spre viaţă veşnică” (In. 4, 14). Inima 
omului se spală pe loc, chiar şi în ceasul morţii. De aceea, 
în cele din urmă spunem: „Ce bine, copilul meu, că te-ai 
făcut monah, ai grijă însă să nu pierzi acum răsăritul tău, 
să nu uiţi de lucrul tău şi să te îndeletniceşti cu altceva, cu 
cele din jurul lucrului! Dacă faci aşa ceva, ar fi fost mai 
bine să rămâi în lume.” 


Cel ce se luptă înlăuntru trebuie să aibă în aceeaşi 
clipă aceste patru: smerenie, atenţie deplină, împotrivire 
și rugăciune. Smerenie — fiindcă lupta lui este față de dra- 
cii cei mândri, potrivnici smereniei, şi ca să aibă în mâna 
inimii ajutorul lui Hristos, pentru că Hristos urăște pe cei 
mândri. Atenţie — ca să-și facă inima pururea fără de nici 
un gând, chiar bun dacă ar părea. [20] 


Sfântul îşi simplifică tot mai mult ideile. Aici spune 

că în toată clipa trebuie să avem: smerenie, atenție depli- 
Hă, împotrivire şi rugăciune. Să vedem mai întâi atenţia. 

De câte ori am spus că nu am discutat cu gândul! 
ȘI totuşi, de multe ori, îl căutăm pe Stareţ, nu pentru că 
ne-am pocăit, nu pentru că am pus suişuri în inimile noas- 
irc (Ps. 83, 6), nu pentru că ne-am coborât mintea în 
iad — precum zice Sfântul Siluan, care a simţit şi miasme- 
le iadului, încât zicem şi noi „Doamne miluieşte!” — ci 
pentru că vrem să-i spunem gândul nostru, ce ne-au spus 
ceilalţi sau ce am făcut. Adică gândul ni se pare corect. Te 
îndeletniceşti însă cu gândul? Ori că e bun, ori că e rău, 
intră în tine satana. 

Lucrezi, de exemplu, la atelerul de pictură şi ţi se 
pare că trebuie să te pună să slujeşti la trapeză, fiindcă 
acolo mintea nu ţi-ar mai fi preocupată şi, prin urmare, ai 
putea în chip minunat să-ţi faci şi rugăciunea. Îi spui asta 
Stareţului şi-ţi răspunde: 

— Copilul meu, trei ani te-am învăţat să pictezi icoa- 
ne, iar acuma să te scoatem de acolo? 

Tu totuşi insişti: 

— Părinte, cu pictatul de icoane nu-mi împlinesc 
scopul duhovnicesc, fiindcă iconografia cere multă aten- 
ție, şi-mi pierd ziua. Pierzându-mi însă ziua, îmi pierd şi 
noaptea. 

Stăruind astfel în ideea ta, dovedeşti că gândul tău 
este conducătorul existenţei tale, cel care te duce unde 
vrea. Aşadar, ori pui gândul drept conducător, iar atunci 
nu ai nevoie nici de Hristos, nici de Stareţ — doi conducă- 
tori nu încap în viaţa noastră — sau îl arunci, şi atunci poţi 
să mergi la Stareţ şi să te desfătezi de dulceaţa legăturii de 

fiu cu el şi cu Tatăl ceresc. Când nu ai gând, atunci dobân- 
deşti experienţă. Când însă ai, gândul te înşală, pentru că 
ţi se pare corect. Prin urmare, trebuie să ţinem orice gând 
în afara porţii minţii noastre, în afara mănăstirii, chiar bun 
dacă ar părea. 


Împotrivire — pentru ca atunci când ar cunoaște cu 
agerime pe cel ce vine, îndată să se opună cu mânie celui 
viclean. „Și voi răspunde, zice, celor ce mă ocărăsc: Oare 
nu lui Dumnezeu se va supune sufletul meu? ” (Ps. 61, 2) 


Împotrivirea față de gând o accentuează mulţi Pă- 
rinți. Este însă periculoasă şi, de aceea, alungăm gândul 
fără împotrivire. În chestiunea împotrivirii facem însă o 
greşeală tragică. Contrazicând gândul, începem şi tăifăsu- 
im cu el şi ajungem prieteni. Pe de o parte, eu am neputin- 
ţa mea, patimile mele, voia mea, iar pe de altă parte, sata- 
na cel meşteşugăreţ, care se ascunde în spatele gândului, 
mă biruieşte. De aceea, Sfântul dă aici o foarte frumoasă 
tâlcuire la împotrivire, zicând: Fără discuţie cu gândul! 

Îţi vine gândul: „Cine L-a văzut pe Dumnezeu? 
Deci nu există.” Iară tu răspunzi: „Cum, bre, mincinosu- 
le? Profetul Moisi nu L-a văzut? (leş. 33, 23). Profetul 
Ilie nu L-a văzut? (3 Împ. 19, 11-12) Sfinţii nu L-au vă- 
zut? Dacă L-au văzut sfinţii înseamnă că L-am văzut şi 
cu. Sunt şi eu mădular al Bisericii. Este trup al meu şi 
Profetul Ilie şi Profetul Mois: şi Sfântul Serafim de Sarov, 
Sfântul Nectarie.” Dar pe satana vrem noi să-l convin- 
gem? Atât de nătărău o fi? Sau poate nu ştie că aceia L-au 
văzut pe Dumnezeu şi că există Dumnezeu? Cădem însă 

împreună în groapă, ne prindem mână în mână cu el. Cine 
va fi înfrânt? Eu voi fi biruit. 

Deci când Sfântul spune împotrivire, nu înţelege 
o lucrare raţională, ci atunci când cunoaşte cu agerime 
pe cel ce vine, imediat ce vezi gândul, îndată cu mânie, 
cu putere şi hotărâre să-i spui: Ascultă, gândule, şi rău să 
fii, şi bun, nu vorbesc cu tine! Eu sunt supus lui Hristos: 
„Oare nu lui Dumnezeu se va supune sufletul meu?” (Ps. 
61, 2). Eu voi face ce-mi spune Dumnezeu. Dacă ceea 
ce-mi spui tu este cuvântul lui Dumnezeu, eu oricum îm- 
plinesc voia lui Dumnezeu. lar dacă nu este de la Dum- 
nezeu, nu mă interesează, nu discut cu tine, nu te urmez. 
Îi urmez Dumnezeului meu. Acest verset din Psalmi este 
singura împotrivire care-l face pe cel viclean să plece. 


Rugăciune — ca îndată după împotrivire să strige 
către Hristos într-un suspin negrăit; și atunci cel ce se 
luptă va vedea pe vrăjmaş dezlegându-se sau risipindu-se 
prin numele sfânt şi închinat al lui lisus, ca praful de vânt, 
sau ca fumul ce se risipește împreună cu nălucirile lui. 


Convorbirea nu se face cu gândul, ci numai cu Hris- 
tos. Luaţi aminte, pentru că acestea sunt nişte probleme 
importante. Facem greşeli fundamentale în viaţa noastră, 
mai ales lumea care nu înţelege. Singurul lucru pe care-l 
putem spune gândului este: „Eu Îl am pe Hristosul meu!” 
Și îndată alerg la Hristos şi vorbesc cu El, aceasta este 
împotrivirea. 

Dacă înfrunţi astfel gândul, dacă nu-i dai importanţă 
şi priveşti spre Hristos, atunci vei vedea pe vrăjmaş dezle- 

gându-se, căzând jos mort, topindu-se „precum se topeşte 
ceara” (Ps. 67, 3) sau risipindu-se prin numele sfânt și 
închinat al lui lisus. După cum vântul risipeşte praful sau 
împrăştie fumul, tot aşa şi numele lu: Hristos îl izgoneşte 
îndată pe satana. 

Să vedem acum prima virtute la care se referă Sfân- 
tul Isihie în acest cap: smerenia. Smerenia — fiindcă lupta 
lui este față de dracii cei mândri, potrivnici smereniei şi 
ca să aibă în mâna inimii ajutorul lui Hristos, pentru că 
Hristos urăște pe cei mândri. Satana este potrivnic sme- 
ritei cugetări. Nu poate să facă pe smeritul, dar se bucură 
de cel mândru, fiindcă este al lui. De smerita cugetare nici 
nu se poate apropia. După cum fumul alungă albinele, aşa 
smerenia alungă demonii. Deci când tu foloseşti smerenia, 
atunci Domnul îl alungă afară pe satana cel mândru, fiind- 
că îl urăşte, iar ţie îţi dă îndată în mâna inimii ajutorul Lui. 
Ce imagine frumoasă! Aseamănă inima omului cu o mână 
care cere ajutor. lar Dumnezeu răspunde pe loc, punând în 
mâna ta voia Lui, ceea ce cere sufletul tău cucernic. 

Prin urmare, dacă avem smerenie şi ne rugăm cu 
smerită cugetare, atunci nici nu apucăm să cerem ceva, 
că Dumnezeu ni le-a şi pus în palmele inimii noastre 
(Is. 58, 9). Adică, întorcându-ne spre lăuntrul nostru cu 
„Doamne, lisuse Hristoase, miluieşte-mă!”, cu vedere du- 
hovnicească, le găsim pe toate. Pacea, dulceaţa, frumuse- 
țea, strălucirea feţei Domnului devin experienţa noastră 
ZI Şi noapte. Şi nu numai atât, dar şi „ziua zilei vesteşte 
cuvânt” (Ps. 18, 3), experienţa fiecărei zile se adaugă ex- 
perienţelor noastre anterioare şi devenim oameni plini de 
chibzuinţă, de iubire, de energie dumnezeiască. 

Cel ce nu are rugăciune curată de gânduri nu are 
armă pentru luptă. lar rugăciune numesc pe aceea care 
se lucrează necontenit în adâncurile sufletului ca prin 
chemarea lui lisus, vrăjmaşul ce se luptă într-ascuns să 
fie biciuit şi ars. [21] 


Rugăciunea este singura armă care poate să-l bi- 
ruiască pe satana, dar când nu este izbăvită de gânduri, 
atunci puterea ei este tăiată şi e ca şi cum n-ai avea-o. 
Gândul seamănă cu un nor care nu-ţi îngăduie să vezi orl- 
zontul, şi atunci nu reuşeşti nimic. Prin urmare, gândul 
este un semn că viaţa noastră este încă atrofiată, că n-am 
ajuns încă la unul din acele stadii începătoare în care pu- 
tem simţi că mergem înaintea lui Dumnezeu. 

Dar, îmi veţi spune, noi avem gânduri neîncetat. Ce 
înseamnă aceasta? Înseamnă că încă suntem în exerciţii. 
După ce ne-am exersat bine pe noi înşine, atunci putem 
să înaintăm şi în clasele mai mari și putem să spunem că 
suntem deja trăgători, războinici, şi nu recruți. 

lar rugăciune numesc pe aceea care se lucrează 
necontenit în adâncurile sufletului. Când spun rugăciu- 
ne, zice Sfântul Isihie, înţeleg rugăciunea continuă, care 
se lucrează necontenit în adâncurile sufletului. Când iau 
arma şi trag, iar apoi o las şi fac alte treburi, în acel răs- 
timp, dacă mă atacă vrăjmaşul, nu voi apuca să trag în 
el, şi mă va lovi. Trebuie neîncetat să-l urmăresc. De ce? 
Pentru că vrăjmaşul nu are un timp stabilit pentru atac. 
Nu zice: „Am lucrat destule ceasuri, ia să mă mai opresc 
acum.” Lucrează zi şi noapte. lar când vrăjmaşul, cel ce se 
luptă într-ascuns, vede că eşti dezarmat, va năvăli asupra 

ta şi te va învinge. Prin urmare, chemarea ta este azvârli- 
rea proiectilelor, neîncetatul bombardament, focul care îl 
arde pe vrăjmaş. 


Tu ești dator să priveşti cu o căutătură ageră şi în- 
cordată a minții, ca să cunoşti pe cei ce intră. [22] 


Dar pentru ca să ai o rugăciune fără gânduri trebuie 
ca mintea ta să privească ager şi încordat, încât să-şi poată 
da seama pe dată de cei care vor să intre înlăuntrul tău. 
Este vorba de trezvie, care este o privire continuă spre 
Dumnezeu. Privindu-L însă pe Dumnezeu, îl descoperi şi 
pe vrăjmaş. Să fie deci privirea minţii tale ageră, acvilhnă, 
să nu-ţi scape nimic. Pentru că dacă îţi scapă vreun gând 
Şi îl laşi să intre în tine, cine ştie pentru câte zile sau săp- 
tămâni sau chiar ani va opri viaţa ta duhovnicească. 


Iar cunoscându-i, îndată să zdrobeşti prin împotri- 
vire capul şarpelui. 


Când îl observi pe vrăjmaş, gândul, energia duhului 
viclean, îndată să-l loveşti cu împotrivirea, cu chemarea 
numelui lui Dumnezeu, şi atunci o să zdrobești capul șar- 
pelui, care nu va mai avea curaj să continue. 


Și odată cu aceasta strigă cu suspin către Hristos şi 
vei simți ajutorul nevăzut dumnezeiesc, şi atunci vei ve- 
dea luminând departe dreptatea inimii. 


Suişul ideilor Sfântului ne uimeşte cu frumuseţea 

gândirii sale dobândită prin experienţă. Dacă tu, zice, vei 
striga către Dumnezeu şi n-o să încerci să găseşti şi alte 
modalităţi pentru a înlocui rugăciunea, dacă nu îţi vei bi- 
rul frica, încredinţându-te în tine însuţi, atunci vei simți 
ajutorul nevăzut dumnezeiesc, vei primi ceea ce ne lipseş- 
te tuturor: experienţa, trăirea. Trăirea însă nu este a ta. Tu 
fă-ți treaba şi o vei găsi în calea pe care mergi. După cum 
atunci când umbli găseşti ce se află pe drum, aşa este şi ex- 
perienţa, trăirea dumnezeiască: dovada iubirii lui Dumne- 
zeu se află în drumul tău şi, înaintând, o găseşti. Nu numai 
că vel primi experienţa ajutorului nevăzut dumnezeiesc, 
dar vei şi înţelege cât de grabnic ajută Dumnezeu. Invers, 
omul care luptă, dar nu urmează această cale, rămâne cu 
plângerea: „Dar Dumnezeul acesta nu aude niciodată?” 

Și atunci vei vedea luminând departe dreptatea ini- 
mii. Dreptatea, am mai spus, este curăţia, sinceritatea. Însă 
aici Sfântul Isihie înţelege rezultatul inimii curate, adică 
„fericiţi cei curaţi cu inima, că aceia vor vedea pe Dumne- 
zeu” (Mt. 5, 8). Prin urmare, vei vedea luminând departe 
dreptatea inimii înseamnă că găseşti strălucirea lui Dum- 
nezeu, slava lui Dumnezeu, în inima ta. Nu trebuie să faci 
ochii cât cepele ca să-L vezi pe Dumnezeu sus în cer. Nu-i 
nevoie să ai vreun vis, nici să citeşti o anume carte. În 
inima ta vei găsi dreptatea, curăţia, lumina lui Hristos, pe 
Hristos Însuşi. De aceea, foloseşte adverbul rmăavy&c, 
luminând departe, care înseamnă că totul este o singură 
strălucire, un răsărit atotluminos, o singură rază. 

Prin urmare, cu trezvia şi rugăciunea nu numai că îl 
alungi pe vrăjmaş, dar şi dobândeşti experiență. Mai întâi, 
experienţa ajutorului nemijlocit al lui Dumnezeu, care îți 

dă aripi, şi apoi experienţa închinării la marginile slavei 
lui Dumnezeu, aşa cum i s-a întâmplat Profetului Isaia 
în vedenia care a devenit începutul întregii lui vieţi du- 
hovniceşti (Is. cap. 6). Ceva asemănător se întâmplă şi cu 
luptătorul duhovnicesc. 

După ce Sfântul ni L-a prezentat pe Dumnezeu ca 
să-L privim în inima noastră /uminând departe, acum se 
întoarce iarăşi la problema gândurilor. 


Precum cel ce ţine în mână o oglindă, dacă stă în 
mijlocul multora şi priveşte în ea, îşi vede fața aşa cum 
este, dar vede şi pe a altora, care se apleacă spre aceeași 
oglindă, tot astfel cel ce se apleacă spre inima sa își vede 
starea sa în ea, dar vede și feţele negre ale etiopienilor 
înțelegători. [23] 


În capul precedent am văzut darurile ajutorului 
dumnezeiesc şi ale slavei lui Dumnezeu, iar acum ne vor- 
beşte de un al treilea dar care vine şi cl în modul cel mai 
firesc. Dacă am o oglindă, zice, şi mă uit în ea, e normal 
să mă văd în ea. Dar când se uită şi alții în oglindă, atunci 
văd împreună cu chipul meu și pe al lor. Ceva asemănător 
se întâmplă şi cu cel care îşi întoarce în întregime atenţia 
spre oglinda inimii sale. El se vede şi pe sine, curăţia ini- 
mii lui, slava lui Dumnezeu, dar şi fețele negre ale etiopi- 
enilor înțelegători, adică pe satana, păcatele şi gândurile 
altor oameni. 

Care este însă oglinda inimii noastre? Simţul du- 
hovnicesc, pe care-l dobândim atunci când avem o conşti- 
inţă bună şi îndrăzneală înaintea lui Dumnezeu. Când sunt 

cinstit şi mă cercetez pe mine însumi, atunci mă văd ca 
într-o oglindă. Aceasta îmi dă îndrăzneală şi dragoste pen- 
tru Dumnezeu, dar şi încredere. În paralel însă cu oglinda 
inimii mele, cu conştiinţa bună, cu trăirile duhovniceşti, 
cu experienţa mea duhovnicească, văd ce are în inima lui 
şi altul care este lângă mine. Adică dobândesc harisma 
discernământului şi a străvederii. 

Când cineva este afundat în păcat, îi vede pe toţi 
păcătoşi şi osândeşte pe toată lumea. Când este răutăcios, 
viclean, când urăşte, atunci suspectează neîncetat de pă- 
cate pe ceilalți. Aceasta se întâmplă pentru că propria lui 
oglindă, care este conştiinţa lui, este ca o mare înspumată. 
Nu poate să vadă deci nimic altceva la tovarăşii săi în 
afară de umbre. Păcătosul nu poate să-i laude pe ceilalți 
oameni. „Întreabă-mă pe mine, dacă vrei să ştii cine-i cu- 
tare”, îţi spune el despre cineva. Şi este sigur că nu există 
om care să nu osândească şi să nu critice pe aproapele său 
şi să nu fie mustrat de conştiinţă. 

Cine vorbeşte împotriva altei persoane are un suflet 
demonic. Când îţi spune: „Asta-i mândru, celălalt mâni- 
os, altul depravat” înseamnă că el însuşi este aşa. Şi dacă 
presupunem că acum nu este aşa, deoarece legea duhov- 
nicească este în lucrare, va deveni cu siguranţă. În groapa 
pe care ai săpat-o altuia, vei cădea tu însuţi în cele din 
urmă. De aici ne dăm seama că omul care scoate pe gură 
cuvinte de judecată la adresa unei terțe persoane nu e cu 
putinţă să aibă nici cea mai mică scânteie de lumină dum- 
nezeiască. Dimpotrivă, este plin de necurăţie în suflet. Cel 
neprihănit, omul curat, nu judecă niciodată pe altul, ci nu- 
mai pe sine însuşi, ca să fie în măsură să urmărească dacă 

conştiinţa lui, oglinda inimi sale, este liniştită şi diafană. 

Aşadar, fiindcă persoanele care osândesc, judecă, 
iscodesc, fac observaţii, sfătuiesc pe alţii au un suflet de- 
MoNic, nu vă întovărăşiţi niciodată cu ele. Plecaţi! Spu- 
neţi-le: „lertaţi-mă, am treabă, nu pot, sunt foarte grăbit.” 
Spuneţi-le ce vreţi, numai plecaţi, fiindcă acolo se află un 
demon şi este cu siguranţă contagios. Din gura celuilalt 
va intra într-a voastră, ca şi gripa. Putem avea încredere 
numai în gura care grăieşte cele bune. 

Când am o inimă bună şi comuniune cu Dumnezeu, 
atunci mă bucur şi pot să văd inima celuilalt. Înţeleg că 
X este bucuros, în timp ce Y are pe cel viclean într-însul, 
are gânduri, păcate. Văd chiar şi copilăria lui, naşterea lui, 
toate se văd în oglinda inimu mele. Aceasta este harisma 
duhovnicească pe care o primeşte omul curat. 

Feţele negre ale etiopienilor înțelegători. Etiopienii 
înțelegători (spirituali) sunt patimile, păcatele şi duhurile 
viclene. Şi de acestea îşi dă seama cel curat. Când cineva 
are rugăciune şi trăieşte o viaţă duhovnicească, îndată ce se 
apropie de el vicleanul demon sau ceva rău, îl simte imedi- 
at, îl vede, îl percepe. Dimpotrivă, cel ce trăieşte în păcat 
nu înţelege nimic. Viaţa lui este împrăştiată peste tot, toate 
din el sunt destrămate de puterile cele viclene, în timp ce 
el crede că toate îi merg bine. Nu are discernământ. 

În acest cap, Sfântul Isihie îşi continuă ideea şi ne 
descoperă faptul că este cu putinţă ca cineva să-l înţelea- 
gă pe cel bun, pe omul duhovnicesc, şi să se bucure de 
tovărăşia lui. Duhurile comunică între ele. Astfel, omul 
duhovnicesc îl înţelege pe cel duhovnicesc, iar cel păcătos 
îl vede ca păcătoşi pe toţi ceilalți. 

Vezi să nu-ți faci păreri înalte despre tine, ca odinioa- 
ră Israil, şi să te predai și tu vrăjmașilor înțelegători. [25] 


Fii atent numai să nu cazi într-un rău care le dis- 
truge pe toate, în înfumurare, în mândrie. la aminte să nu 
te mândreşti ca odinioară Israil, pentru că vei cădea în 
mâinile vrăjmașilor înțelegători (spirituali). Nu există bu- 
curie mai mare pentru cel viclean decât să vadă că cineva 
este stăpânit de mândrie. Atunci omul acesta este cuprins 
de un întuneric, de o orbire, şi ajunge o jucărie în ghearele 
vicleanului. Aceasta pentru că mândria, la fel ca şi iubirea 
de arginţi, sunt închinare la idoli, te închini la un dumne- 
zeu oarecare. 


Căci acela, fiind izbăvit de egipteni prin Dumnezeul 
tuturor, și-a născocit sieși ca ajutor idol turnat (leş. 32, 4). 


Israil cel vechi, după ce Dumnezeu l-a scos din 
Egipt, ca să-l ducă în Pământul Făgăduinţei, simțind o în- 
fumurare, s-a socotit stăpân peste sine (autarhic). Adică, 
în loc să-L ţină pe Dumnezeu ca ajutor — cel mândru nu 
poate să-L aibă pe Dumnezeu ca ajutor — şi-a făcut sieşi 
idol turnat. 


Iar prin idol turnat să înţelegi mintea noastră slabă. 


[26] 
Care este dumnezeul pe care îl făureşti ca să i te în- 
chini când Il părăseşti pe adevăratul Dumnezeu? Nu este 


nici păcatul tău, nici desfrânarea ta, nici cele pe care le 

urăşti, ci mintea ta cea bolnavă. Ce frumos le spune bine- 
cuvântatul! Mintea ta e slabă, pentru că nu ţi-ai ţinut-o în 
putere, încât să poată sta de pază şi să-l observe de îndată 
pe vrăjmaş şi să tragă în el. Mintea ta nu a învăţat să spu- 
nă rugăciunea, să cuprindă înlăuntrul ei întregul nume şi 
slava lui Hristos, ci îngăduie să intre în ea gânduri, adică 
chipuri cioplite, precum idolii la care se închinau evreii. 


Câtă vreme |mintea] cheamă pe lisus Hristos îm- 
potriva duhurilor vicleniei, le izgonește ușor. Dar când 
îndrăzneşte nebunește să se reazeme cu lotul pe sine, se 
rostogolește ca pasărea zisă Oxypteros. 


A se prăbuşi înseamnă a cădea făcând mult zgomot 
şi devenind sfărâmături. Când deci mintea noastă este sla- 
bă, atunci se reazemă cu totul pe sine, în mod nebunesc. 

Aţi remarcat, probabil, că cine este smerit şi spune 
rugăciunea, orice i-ai spune, îți va răspunde: „Nu ştiu ni- 
Mic, nu înţeleg nimic, sunt păcătos.” Cine însă este slab, 
cine nu are viaţă duhovnicească şi minte destulă nu alear- 
gă la Hristos, ci oriunde altundeva. El crede că este ceva 
Şi, înainte să apuci să-i ceri părerea, ţi-o va spune pe dată. 
Înainte să-l întrebi, îţi va servi singur răspunsul lui. Are 
impresia că e un om curajos în viață şi că poate să se des- 
curce, să aranjeze lucrurile, să-i dirijeze pe alţii, să dea 
lecţii, să vorbească despre viaţa duhovnicească, şi nu în- 
țelege că astfel se destramă pe el însuşi. 

Mintea, în starea ei naturală, este atentă, concentra- 
tă, fixată în Dumnezeu, dar când este slabă, atunci are un 

complex de inferioritate şi vrea să pară că ea conduce. 
Prin urmare, omul care nu are mintea concentrată în Hris- 
tos, de îndată ce îi spui o vorbă, se porneşte şi-ţi zice păre- 
rea lui. Dacă-i dovedeşti că părerea lui nu este corectă, îţi 
va spune că nu-l iubeşti, că nu-l cinsteşti, că nu-l înţelegi. 
Adică, precum este mintea noastră inferioară, aşa devin şi 
inima noastră şi viaţa noastră. 

Dar când îndrăzneşte nebuneşte să se reazeme cu 
totul pe sine, se rostogolește ca pasărea zisă Oxypteros. 
Oxypteros este o pasăre care zboară atât de repede, încât 
o pierzi din priviri. Cu aceeaşi repeziciune este zdrobit şi 
omul care nu-şi face lucrarea sa duhovnicească, rugăciu- 
nea lui lisus, şi nu-şi întăreşte mintea ca să fie cu adevărat 
conducătoare. 


Chipul și rânduiala liniștii inimii, o, iubite, aceasta 
este (dacă vrei să lupţi): să-ți fie mica gânganie a păian- 
jenului pururea pildă. [27] 


O, iubite înseamnă: „lubitul meu” sau „Măria Ta” 
sau „Domnia Ta”, sau „Înălţimea Ta”. Dacă vrei, iubitul 
meu, să lucrezi liniştea inimii şi rugăciunea, atunci să-ţi 
fie chip şi pildă mica gânganie a păianjenului. Păianje- 
nul, această gânganie isteaţă, se zăvorăşte în vălul pânzei 
sale şi, în clipa în care se prinde în pânză vreo insectă sau 
altceva, îşi dă seama pe loc, o înşfacă şi-o imobilizează. 
Tot aşa este şi omul rugăciunii inimii. 


Iar de nu, încă nu te-ai liniștit cum se cuvine cu 
mintea. 

Dacă nu eşti însă precum păianjenul, care le obser- 
vă pe toate şi îndată se ascunde în pânza lui şi se armoni- 
zează cu culorile care sunt în jur, înseamnă că mintea ta 
nu s-a liniştit cum se cuvine. Este nevoie de discernământ 
Şi deşteptăciune ca să nu te vadă ceilalţi, să nu te găsească 
ŞI să devii prada lor, pentru că fiecare dintre noi se primej- 
duieşte de gura celuilalt. 

Când te târăşte după el celălalt, nu eşti păianjen, nu 
ştii să te păzești. Vine cineva şi-ţi spune: „Pot să-mi des- 
chid inima înaintea ta?” Dacă-i spui: „Da, deschide-ţi-o, 
şi ce mă va lumina Dumnezeu o să-ţi spun”, atunci acela 
o să înceapă să-ţi spună, să-ţi tot spună, şi-o să cazi şi tu 
în aceeaşi groapă. Însă omul maturizat, cel sfinţit, nu are 
nevoie să-şi deschidă inima, pentru că are bucuria şi mă- 
reţia lui Hristos, care se reflectă pe chipul lui. EI îşi des- 
chide inima odată la duhovnicul lui, la fel ca orice om ce 
s-a hotărât să se spovedească cu adevărat şi să-şi schimbe 
viaţa. Pentru că dacă se tot spovedeşte neîncetat înseamnă 
că nu se spovedeşte. 

Omul se poate pocăi numai o dată sau de două ori”. 
Când îşi tot schimbă mintea în fiecare zi, zicând că se 
spovedeşte, înseamnă că rămâne nepocăit?. Pe scurt, se 
înşală pe sine cu gândul că se pocăieşte, vrea să arate că 


2 Biserica primară avea în vedere prin pocăință schimbarea radicală a 
vieţii, care se face o dată, cel mult de două ori. La această situaţie is- 
torică se referă Părintele Emilianos, şi nu la spovedania sacramentală, 
care se poate face ori de câte ori e nevoie. 


” Părintele Emilianos îşi întemeiază tâlcuirea aici pe sensurile mul- 
tiple ale lui ueravoia, care în uzul comun înseamnă „pocăinţă”, dar 
etimologic înseamnă „schimbare a minţii”. 

este smerit, în timp ce, de fapt, îşi înalță sinele, idolul său. 
Într-adevăr, cele mai multe dintre spovedaniile oamenilor 
nu sunt spovedanii, ci o autoproiectare a sinelui lor. Adică 
îşi exprimă duhovnicului durerea lor, tristeţea lor, ca să-i 
compătimească, să-i înţeleagă, să-i simpatizeze, să-i cin- 
stească, să se roage pentru ei. Dar toate acestea se învârt 
în jurul egoului. Cine însă se pocăieşte îşi schimbă mintea 
cu adevărat în felul arătat de Biserica noastră şi de Sfânta 
Scriptură, se pocăieşte o dată, de două ori, cel mult de trei 
ori. 

Biserica, desigur că primeşte întotdeauna pocăinţa, 
este o maică iubitoare. Aşa cum când ajunge cineva la 
spital grav bolnav, deşi medicii ştiu că într-o zi-două va 
muri, totuşi îl îngrijesc, îi mai dau nădejdi, îi dau sânge, 
oxigen până în ultima clipă, la fel face şi Biserica. Noi 
însă ne omorâm pe noi înşine şi devenim idolii sinelui 
nostru atunci când trăim fără pocăință. 

Aşadar, când celălalt îşi deschide inima înaintea ta, 
atunci tu devii o groapă în care el aruncă ce vrea. Şi câte 
îţi spune rămân în tine şi te influenţează foarte mult. Toate 
acestea ţi se întâmplă pentru că nu ai discernământ, nu te 
asemeni nici măcar cu păianjenul, ci doar alergi ca să-ţi lă- 
murești problema ta cu duhovnicul. Din acest motiv, atunci 
când îl soliciţi, uneori întârzie să te primească. Să fii însă 
sigur că duhovnicul nu-ţi va refuza niciodată spovedania 
atunci când eşti omul rugăciunii şi vrei cu adevărat să te 
spovedeşti. Dar tu, neavând simţul pocăinţei, dovedeşti că 
nu eşti isihast, nu eşti omul rugăciunii. 


Acela vânează muște mici. lar tu, dacă faci aşa şi 

vrei Să câștigi liniştea sufletului cu osteneală, nu înceta să 
ucizi pururea pruncii babiloneşti. 


Acum ne înfăţişează reuşitele omului rugăciunii. 
Păianjenul vânează muște mici, musculţe şi se hrăneşte 
cu ele. Tu, dacă cu durere în sufletul tău, adică cu tru- 
dă şi luptă, păzeşti dumnezeiasca linişte, nu vei înceta nu 
să mănânci musculiţe, c1 să ucizi pururea pruncii babi- 
loneşti, adică gândurile. Expresia este luată din Psalmul 
136, care spune: „Fericit cel ce va ţinea şi va lovi pruncii 
tăi de piatră” (Ps. 136, 9). Această imagine este puţin cam 
dură, dar aceasta era practica de război în vremea Vechiu- 
lui Legământ. Aşadar, fericit este cel care răpeşte pruncii 
— viitorul babilonienilor — şi îi va lovi „de piatră”, adică le 
va sparge capul, şi astfel dușmanul va fi nimicit. În acelaşi 
fel, zice, să-ţi nimiceşti şi tu propriii tăi vrăjmaşi, diavolul 
ŞI gândurile. 


Dacă însă vei face pururea petrecerile în inima ta cu 
cuget smerit, cu pomenirea morții, cu învinuirea de sine și 
impotrivire, şi cu chemarea lui lisus Hristos, şi cu aceste 
arme vei călători în fiecare zi cu trezvire pe această cale 
strâmtă, dar aducătoare de bucurie şi veselie a cugetului, 
vei ajunge la sfintele vederi ale sfinților. [29] 


Acum Sfântul Isihie ne repetă cele despre smerenie, 

despre pomenirea morţii, despre osândirea de sine — adică 
să mă învinuiesc pe mine însumi Şi să nu am încredere 
în mine — despre împotrivire şi despre chemarea lui lisus 
Hristos. 

Petrecerile. Verbul Sarpifw (a petrece) nu are doar 
înţelesul rămânerii într-un loc, ci şi al cuceririi, al preum- 
blării în acel loc, al faptului că trăiesc şi mă mişc liber în 
el, sunt stăpânul lui şi le rânduiesc pe toate. Aşadar, când 
îmi pun în rânduială inima și o îndreptez, când ştiu fiecare 
colţ al ei şi fiecare gând al ei, şi îl aranjez — și cu aceste 
arme vei călători în fiecare zi cu lrezvire pe această cale 
strâmtă, dar aducătoare de bucurie și veselie a cugetului 
— şi urmez calea cea strâmtă, pentru ca spaţiul inimii mele 
să nu fie larg, încât să nu-l pot supraveghea, când, adică, 
iau aminte cu adevărat la mine însumi, atunci, împreună 
cu pomenirea morţii, cu cugetul smerit, cu împotrivirea 
şi chemarea numelui, mai am nevoie de încă ceva: să fiu 
bucuros şi vesel. 

Calea aducătoare de bucurie şi veselie a cugetului. 
Viaţa mea, gândurile mele, existenţa mea, felul rugăciunii 
mele sunt datoare să nu fie o schilodire a sinelui meu, să 
nu fie o dificultate, o strânsoare, o strangulare, ci viaţa 
mea să fie o bucurie şi o veselie şi o sărbătoare. De ce? 
Pentru că oamenii nefericiţi nu pot să meargă în cer. Dacă 
de aici sunt nişte eşuaţi, înţelegem care este și viitorul lor. 
Când cineva spune: „Nu pot, mă doare, sunt bolnav, nu 
sunt iubit, nu le e milă de mine”, aşa cum simte aici pe 
pământ, aşa va continua să simtă şi în cer. Dacă Biserica, 
adică Hristos, nu poate să-i dea bucurie aici, în această 
viaţă, fiindcă nu vrea bucuria lui Hristos, ci caută alte bu- 

curii, nici acolo sus nu va avea bucurie. 

Când eu nu mă pocăiesc aici, de unde pot să am atâta 
ajutor, încât să mă pocăiesc sus în cer? Totul se pregăteşte 
de aici. Aici cultivăm, aici semănăm, aici udăm, aici sece- 
răm, lar acest seceriş se înmulţeşte în cer, se continuă în 
cealaltă viaţă. De aceea, Sfântul Isihie spune că trebuie să 
fie aducătoare de bucurie şi veselie calea cugetului nos- 
tru, rugăciunea noastră. Călătoria noastră se cuvine să fie 
O reușită, şi nu o viaţă care nu se potriveşte creştinilor. 

Dacă deci cu aceste arme vei călători în fiecare zi 
cu trezvire, atunci vei ajunge la sfintele vederi ale sfinți- 
lor. Într-adevăr, omul duhovnicesc trăieşte împreună cu 
sfinţii. Are o înţelegere duhovnicească, a sfinţilor, o des- 
coperire prin vedere (contemplaţie) a patriei sfinţilor, a 
îngerilor şi a celor mântuiţi. Dar aici sensul nu este sfânta 
contemplare a sfinţilor, ci aruncarea privirii tale în Sfân- 
ta Sfintelor, în locul pe care nu-l vedea nimeni niciodată, 
decât numai Marele Arhiereu, o dată pe an. Acesta intra în 
davir“, în locul cel neumblat, unde privirea nu pătrundea, 
acolo unde nimic nu desfiinţa caracterul nevăzut, acolo 
unde este Însuşi Dumnezeu. Adică vei vedea Sfânta Sfin- 
telor, vei intra dincolo de catapeteasmă. Prin urmare, par- 
tea de dincolo de catapeteasmă, cele mai mari descoperiri 
ale înţelesurilor duhovniceşti şi ale suişurilor cereşti sunt 
o chestiune de trezvie, de viaţă contemplativă, care nu în- 
seamnă că trebuie să trăiesc în pustie, ci în sânul obştii. 


+'Templul iudaic era compus din trei părți: pronaosul, Sfânta şi Sfân- 
ta Sfintelor, numită şi davir, unde intra doar arhiereul o dată pe an. 
Templul avea şi două curţi, interioară şi exterioară, în care puteau să 
intre şi păgâni. 

Toate acestea le presupune o chinovie. 


Și ți se vor lumina taine adânci de către Hristos ,, în 
care sunt ascunse comorile înţelepciunii şi ale cunoştin- 
ței” (Col. 2, 3) și în care „locuiește toată plinătatea Dum- 
nezeirii trupeşte” (Col. 2, 9). 


Sfântul Isihie nu spune că te vei lumina de către 
Sfânta, partea a doua a templului evreilor, fiindcă ea este 
o imagine, o închipuire. După ce ai intrat prin curtea nea- 
murilor în Sfânta, acum trebuie să intri în Sfânta Sfinte- 
lor, unde te va lumina Însuşi Hristos, ca să cunoşti tainele 
cele adânci. El te va însoţi în locul cel neumblat, de ne- 
pătruns, în Sfânta Sfintelor, şi-ţi va descoperi toate tainele 
Sale cele ascunse, fiindcă în Hristos, în trupul Lui, trăieşte 
Dumnezeirea, plinătatea Dumnezeirii. 

Cu câtă atenţie foloseşte Sfântul fiecare cuvânt! Nu 
spune nici „de către Dumnezeu”, nici „de către Domnul”, 
ci face o adresare directă la trupul Dumnezeirii şi-ţi spune 
c-o să-L vezi pe Hristos cel întrupat, trupul lui Hristos. Îţi 
descoperă cât de simplă este această trăire. După cum tu ai 
trup, tot aşa are şi Hristos, la fel cu al nostru. Adică avem 
O fire comună, suntem foarte aproape, de aceea este atât de 
uşor ca să-L vezi, şi-L vei vedea cu siguranţă. Desigur că 
nu vei vedea Dumnezeirea Lui cea intangibilă, dar Îl vei 
vedea întrupat. Fii însă atent: în trupul lui Hristos locuieş- 
te „toată plinătatea Dumnezeirii”. Sfântul ne înfăţişează 
caracterul nevăzut al lui Dumnezeu, care este ascuns, dar 
şi pe cel văzut, care se descoperă, şi astfel suntem iniţi- 
aţi în cele mai dinlăuntru, în ceea ce este Dumnezeu cu 

adevărat. „Cele nearătate și cele ascunse ale înţelepciunii 
Tale ai arătat mie”, spune Psalmistul (Ps. 50, 7). Hristos 
Însuşi ne dezvăluie cele ascunse. Cum însă? 

Să ne amintim de Schimbarea la Faţă a Domnului. 
Hristos era atunci împreună cu ucenicii Săi. Ucenicii [i 
vedeau trupul şi totuşi nu puteau să înţeleagă ce se as- 
cunde în spatele lui. Şi, dintr-odată, L-au văzut pe Hristos 
schimbându-Se la faţă, descoperindu-Şi Dumnezeirea. 
Au văzut că trupul Lui era îndumnezeit, că în el locuieş- 
te Dumnezeirea întreagă. Aceasta a fost Schimbarea la 
Faţă. 

Aceeaşi preschimbare o suferim şi noi prin trezvie. 
Ne preschimbăm precum s-au preschimbat şi ucenicii. 
Pentru că, în realitate, cine s-a preschimbat? Apostolii. 
Propriii lor ochi s-au schimbat şi au văzut în trupul Dom- 
nului dumnezeiasca slavă. Prin urmare, Schimbarea la 
Faţă a Domnului este o preînchipuire a tainei atât de sim- 
ple a propriei noastre preschimbări. Când? Când o vrem 
şi când ne asemănăm cu păianjenul. 


Căci vei simţi lângă lisus că Duhul Sfânt a săltat în 
sufletul tău. 


Acum Sfântul Isihie foloseşte o imagine şi mai vie. 
Dacă vin, de exemplu, şi te trezesc dulce din somn, n-o 
să mă auzi, o să te întorci pe partea cealaltă. Dacă însă te 
trezesc brusc, o să sari din aşternut şi o să tremuri. Acelaşi 
lucru ni se întâmplă şi când ni se înfăţişează Dumnezeu. 
Totul se clatină în jur, cerurile tremură, tremură pămân- 
tul, se tulbură marea, nu rămâne nimic nemișcat (Ps. 76, 

17-19). Dacă la arătarea Domnului se clintesc toate, este 
cu putinţă să rămână neclintit sufletul omului atunci când 
intră în locul tainelor dumnezeieşti? 

Căci vei simţi lângă lisus că Duhul Sfânt a săltat în 
sufletul tău. Sfântul Isihie este atent la sintaxă. Prepoziţia 
TrpOc folosită cu genitivul arată mişcarea dintr-un anumit 
loc, în timp ce cu dativul arată staționarea într-un loc. Ii- 
sus, adică, este Hristosul, Mântuitorul, dar în acelaşi timp 
este şi punctul de plecare şi locul prezenţei Sfântului Duh. 
De la El porneşte întreg Sfântul Duh. 

Aici Sfântul arată trimiterea Sfântului Duh de către 
a doua Persoană a Sfintei Treimi, de către Hristos. Duhul 
cel Sfânt, pe de-o parte, purcede din pântecele Tatălui, 
înainte de toţi vecii, dar în Biserică ÎI trimite lisus. Nu 
există Duh Sfânt fără Hristos. Împreună cu Hristosul meu 
Îl am şi pe Sfântul Duh. Prin urmare, când tu te afli în- 
tru lisus, Duhul Sfânt a săltat în sufletul tău. De la lisus, 
Duhul Sfânt este trimis către tine într-un mod simţit şi 
puternic, săltând în sufletul tău. Această trăire, acest har şi 
această vizită a lui Dumnezeu sunt atât de puternice, încât 
înţelegi pe dată că este Duhul cel Sfânt Care lucrează în 
acest fel. Nu ai nevoie să-ţi spună cine este. 


Pentru că de la EI se luminează mintea omului, ca 
să privească cu faţa descoperită. 


Desigur, tainele le are în stăpânire lisus, dar Duhul 
cel Sfânt ni le împărtăşeşte, ne luminează locul şi drumul, 
încât, cu fața descoperită, să vedem, să înţelegem şi să 
trăim toate tainele. 

Nimeni, zice, nu numește pe lisus Domn fără numai 
în Duhul Sfânt (1 Cor. 12, 3), Care adevereşte adică în 
chip tainic pre Cel căutat. 


Nimeni, zice, nu numește pe Iisus Domn. Cuvintele 
sunt luate din Epistola Apostolului Pavel către Corinteni 
ŞI înţelesul ei este că nimeni nu poate să mărturisească că 
lisus este cu adevărat Dumnezeu dacă nu i-o descoperă 
Sfântul Duh. 

Poate însă cineva o să se întrebe: „Noi, care suntem 
păcătoşi, cum zicem «Doamne, lisuse»? O zicem în Du- 
hul Sfânt?” Când spune aici că Îl numim Domn pe isus 
Hristos în Duhul Sfânt, înţelege că avem descoperirea, 
înțelegerea, simţirea lui Hristos. Adică vine un moment 
în care Însuşi Duhul Sfânt spune rugăciunea înlăuntrul 
nostru şi ne adevereşte în chip tainic pre Cel căutat, că 
Domnul lisus este Dumnezeu. Prin urmare, se poate ca eu 
să spun „Doamne, lisuse Hristoase, miluieşte-mă!”, dar 
să nu am simţirea lui Hristos, şi de aceea şi trăncănesc, 
lar dacă-mi aduc aminte de ceva, s-ar putea chiar să no- 
tez. Dacă L-am fi simțit prezent pe Hristos, am mai fi fă- 
cut însemnări? Nu. Dar toţi simţim că suntem singuri. Eu 
spun rugăciunea, cu o aud. Vine însă un moment în care 
Duhul cel Sfânt îți adevereşte: „lată-L, El e Cel pe care-L 
cauţi!” Adică ne arată prezenţa lui Hristos, dar ne şi pune 
în lucrare însuşirile şi iubirea Lui. De aceea, toate câte 
ni le dăruieşte Fiul se numesc roade ale Sfântului Duh. 
Unul din Dumnezeire împarte, oarecum, însuşirile Sale, 
energiile Sale omului, şi astfel are loc această strămutare, 
încât cunoaştem că, având pe Unul, Îl avem şi pe Celălalt. 

Sfântul Duh ne dă iubirea, pacea, îndelunga-răbdare, toa- 
te roadele Lui (Gal. 5, 22), care însă ni se transmit prin 
lisus Hristos. 


Atunci, oare, în mijlocul societății zgomotoase şi 
pline de tulburare mai poate cineva să ducă o viaţă 1s1- 
hastă? 

Desigur. Şi-n cuptorul Babilonului poţi să-L ai pe 
Dumnezeu şi isihia, şi-n mijlocul şerpilor, şi în temniţă, 
unde fuseseră aruncaţi apostolii, şi în morminte, şi aco- 
lo unde răcnesc demonii, şi acolo unde toţi oamenii sunt 
păcătoşi, oriunde te poţi sfinți. Problema este unde este 
mai uşor. Fără îndoială, cu cât liniştea exterioară este mai 
mare, cu atât contribuie mai mult la cea lăuntrică. Nu este 
acelaşi lucru să trăieşti în hărmălaie sau în liniște. În pus- 
tie este viaţa cea mai înaltă, dar în sensul pe care l-am 
arătat aici. Adică, pentru a vedea în cer frumuseţile ra- 
iului, trebuie să-L îmbrăţişăm aici pe Dumnezeu, aici să 
ne bucurăm de El. Dacă nu mă bucur aici de Dumnezeu, 
n-o să mă bucur de El nici în cer. Dacă aici mă întristez, 
mă voi întrista şi în cer. Și dacă nu-L trăiesc pe Hristos 
în obşte, cu atât mai puţin Îl voi trăi în pustie. Fiindcă 
lupta, aşa cum o înfăţişează adesea şi Sfântul Isihie, este 
comuniune. 

Spune concret în capul 31: Căci petrecând în chino- 
vie trebuie să tăiem toată voia noastră din proprie hotă- 
râre şi cu dragă inimă înaintea proestosului. Adică presu- 
pune că am un Părinte şi trăiesc în chinovie. Aceasta este 
viaţa pe care au ales-o Părinţii Bisericii. Altfel, cum aş 
putea să am siguranţa că ceea ce fac decurge din legătura 

mea duhovnicească cu Hristos, că este cu adevărat voia 
lui Dumnezeu? Smerema mea este verificată şi se dez- 
văluie, dar lucrul fundamental este voia Domnului. Dar 
voia Domnului este ceva pe care-l caut sau este o stare pe 
care o trăiesc? Ca să am această siguranţă şi încredințare, 
trebuie ca neîncetat să ţin hăţurile gândurilor mele, ale 
inimii mele, ale cererilor mele, ale ideilor mele, să-mi tai 
neîncetat voia mea şi să fac voia Stareţului. 

Cu siguranţă, cine a câştigat lucrul de mai sus, iar 
roadele Sfântului Duh, adică bucuria, pacea, desfătarea, 
I-au devenit proprietate, poate să meargă în pustie. Acolo, 
în acest caz, fiindcă este una cu Hristos, cu Maica Dom- 
nului şi cu întreaga lume, nu are nevoie să mai ducă lup- 
tele din chinovie, ci să-şi ducă nevoinţa sa mai lăuntric. 
Nevoinţele din obşte cer însă biruinţă în sânul obştii, dar 
această biruinţă vine după ani de zile, odată cu dobândirea 
Sfântului Duh. Trebuie să freamăte asupra noastră Duhul 
cel Sfânt şi nu să fim lipsiţi de orice experiere a Sa ca să 
putem merge la pustie. 

Pustia este superioară, nu încape îndoială. Dar de 
obicei, toţi cei nesociabili, cei care nu au comuniune cu 
fraţii, toţi cei care-şi iubesc trupul, temându-se nu cum- 
va să se îmbolnăvească, nu cumva să moară, cei care nu 
suportă să le faci o observaţie vor să meargă la pustie, ca 
să se izbăvească de vreun om rău sau de cel care-i critică 
sau de altul care nu-i iubeşte. La pustie însă mergem ca 
să murim. 

După cum Părinţii îşi luau săculeţul cu pesmet şi 
plecau, tot aşa eşti dator şi tu să-ţi iei de la obşte pâinişoa- 
ra ta pentru tot restul vieţii. Pentru că, dacă vei merge la 

pustie, te duci pentru totdeauna. Nu te duci pentru unul, 
doi sau trei ani. lar pustia nu are nici multe slujbe, nici 
toate bucuriile şi desfătările şi pogorămintele şi dulceţi- 
le chinoviei. Acolo este muncă, luptă faţă către faţă cu 
diavolul, corp la corp, piept la piept. Acolo trebuie să fii 
sfânt, altfel te va înghiţi cel viclean. Va cădea peste tine 
diavolul, şi nu Duhul cel Sfânt. 

În orice caz, omul poate să se nevoiască şi să ia Du- 
hul Sfânt oriunde, dar locul ideal este chinovia. De aceea 
suntem datori să păstrăm, pe cât putem, viaţa noastră isi- 
hastă, fiindcă nici un fel de isihie n-o să te ajute, nici cea 
din mormânt, dacă tu ai gânduri, dacă ai dorinţe. Şi să nu 
uităm că nu este niciodată uşor să deosebim când un gând 
este viclean şi când este bun, deoarece satana se ascunde, 
ne înşală, ne ironizează, camuflează lucrurile. 

Dar când suntem în lume şi suntem obligaţi să ne 
îngrijim de multe, cum putem să avem pe Duhul Sfânt? 

Răspunsul este: prin a-şi iubi fiecare pe femeia sa. 
Tu, cel căsătorit, pe femeia ta, iar eu monahul, vieţuirea 
monahală. Eu să-mi iubesc singurătatea, să nu mă întris- 
tez, să nu obosesc, să priveghez, să nu cred că m-a trimis 
aici Dumnezeu ca să mântuiesc întreaga lume, să nu con- 
sider o obligaţie faptul de a glumi cu unul şi cu altul, ci 
să-mi văd de treaba mea: să am privirea mea la Hristos. 
lar când am privirea la Hristos, atunci El îmi dăruieşte 
toate aceste descoperiri, adică le văd ţâşnind din lisus. 
Apoi văd ieşind şi din mine însumi toată această înţelep- 
ciune descoperită, enipostaziată şi primită, când devin şi 
eu purtător de lumină şi luminez oamenii pe care-i am 
lângă mine, Biserica, lumea întreagă. Devin lumină a lu- 

mii, după cum spune slujba Tunderii. Dacă nu ajungem 
mai întâi noi lumină, nu putem să o trimitem. Luminarea 
este lăuntrică. Aşadar, fiecare trebuie să iubească lucrul 
pentru care a ieşit din lume. 

Pleci din casa ta şi te căsătoreşti. Laşi în urmă tată, 
mamă, fraţi, rude, şi în locul fraţilor şi al rudelor găsești 
o nouă familie. Plecând, nu te uita înapoi, aşa cum spune 
şi Psalmul Maicii Domnului (Ps. 44, 11), nu-ţi aminti ni- 
mic din fosta ta familie, fiindcă acum ai o întreagă lume 
înaintea ta de care va trebui să te bucuri, să te desfătezi, 
să o puşti, să-i dai viaţă. Prin urmare, se impune ca toţi să 
însuflețim familia noastră, iubirea noastră, Dumnezeirea 
cu care ne-am căsătorit, după cum spune Sfântul Isihie în 
capul pe care tocmai l-am văzut. Atunci trupul nostru se 
umple de Dumnezeire, iar noi devenim Hristos. 

Mai înainte Sfântul s-a referit la câteva arme ale 
vieţii duhovniceşti: cugetul smerit, osândirea de sine, îm- 
potrivirea şi chemarea lui Iisus Hristos. Dumnezeu ne dă 
tot felul de astfel de arme care dărâmă zidul din mijloc al 
păcatului (Efes. 2, 14) şi ne urcă sau ne coboară la frumu- 
seţile smeritei cugetări, şi aşa Îl câştigăm pe Dumnezeu 
şi ni Se descoperă. Dumnezeu ni le şopteşte acestea în 
fiecare zi, şi fiecare îşi cunoaşte femeia sa. 

Pentru ca noi, monahii, să ne cercetăm pe noi înşi- 
ne dacă suntem cum trebuie, o oglindă foarte frumoasă 
şi simplă este Slujba Tunderii noastre monahale pe care 
am trăit-o o dată şi e bine să ne-o amintim întotdeauna, 
ca nu cumva să uităm ceva din cele multe pe care le spu- 
ne această slujbă. Iar pentru voi, mirenii, un lucru simplu 
care poate să vă încredinţeze că viaţa voastră zilnică curge 

în Hristos şi este bineplăcută lui Dumnezeu: dacă ceea ce 
faceţi vă dă bucurie, pace şi o doxologie spontană către 
Dumnezeu. Dar dacă după orice fel de faptă a voastră nu 
veţi putea spune „Slavă Ţie, Dumnezeule!”, atunci fapta 
voastră este de la cel viclean. 


Cuvânt despre trezvie 


PARTEA PRACTICĂ 


Toate câte ni le spune Sfântul Isihie despre trezvie, 
deşi sunt teoretice, cutremură întreaga noastră ființă, dând 
naştere la un sprijin duhovnicesc foarte solid, un izvor 
care udă cu îmbelşugare toată fiinţa noastră. S-ar părea, 
desigur, că repetă aceleaşi idei. În realitate însă, Sfântul 
luminează toate detaliile trezviei într-un fel foarte peda- 
gogic, întinzându-le, lărgindu-le, pentru că trezvia este 
elementul central al vieţii noastre duhovniceşti. Nu ames- 
tecă alte lucruri, fiindcă, dacă ar face aşa ceva, mintea 
ne-ar fi atrasă spre acestea şi conştiinţa ni s-ar îndeletnici 
cu ele, şi principala noastră lucrare ne-ar scăpa. 


Iubitorii de învățătură trebuie să mai ştie și aceas- 
(a: că pizmașii draci uneori ascund şi retrag de la noi 


războiul cel înțelegător. [30] 


Nu ajunge doar să-L avem pe Hristos. Avem nevoie 
şi de nişte cunoştinţe despre războiul duhovnicesc, deoa- 

rece fără cunoaşterea folosirii armelor, oricâte arme am 
avea, ne vor fi nefolositoare. 

Dar în timp ce focul, războiul duhovnicesc, ne dă 
pacea, adică pe Dumnezeu, noi considerăm războiul ca 
fiind un rău, o ispită. Viaţa noastră zilnică însă ne ade- 
vereşte faptul că războiul este necontenit şi că, unde este 
război, acolo este pace. De aceea, Sfântul Isihie ne atra- 
ge aici atenţia asupra unui lucru foarte important, dacă 
vrem să fim iubitori de învăţătură şi să cunoaştem mai în 
profunzime lupta duhovnicească. Ne spune, aşadar, să fim 
atenţi la următoarele. 

Demonii cei pizmaşi, fiindcă ştiu neputinţa omului 
de a se teme de război şi, de asemenea, de a socoti pacea 
ca bună, uneori ascund şi retrag de la noi războiul cel 
înțelegător sau ni-l înfăţişează ca pe ceva lipsit de impor- 
tanţă, şi atunci ne atacă. 


Pizmuindu-ne cumpliții pentru folosul, cunoștința şi 
urcușul către Dumnezeu ce le-am avea din război. 


Demonii ne urăsc, ne duşmănesc şi vor să ne strice 
pacea, convingându-ne că nu există război, iar apoi să se 
repeadă asupra noastră. Sau, dacă este cu putinţă, au grijă 
să se depărteze de noi, încât să nu mai avem război, să 
nu avem ispite şi gânduri. Prin urmare, să ştim că atunci 
când nu avem gânduri nu înseamnă că obligatoriu avem 
Şi pace. Aici se poate ascunde o cursă a demonilor şi să 
vestească un atac ascuns al lor. 

Adică cumpliții, blestemaţii noştri vrăjmaşi, urmă- 
resc cu întreaga lor răutate mai ales să ne împiedice îna- 

intarea — pizmuindu-ne pentru folosul ce l-am avea din 
război — îndepărtându-se de noi şi păgubindu-ne astfel de 
folosul ce decurge din ispite. Pentru că, neavând ispită, 
neavând război, nu dobândim cunoaşterea lui Dumnezeu, 
nu urcăm către Dumnezeu şi deci nu avem folos. 

Vedeţi cât de folositor şi trebuincios este să avem 
ispite de la demoni? 


Și pentru ca, nepurtând noi de grijă, să ne răpeas- 
că fără de veste mintea și să ne facă iarăși neatenţi cu 
cugetul. 


Aşadar, primul scop al demonilor este să se ascundă, 
ca să ne lipsească de folosul pe care l-am aduna din război. 

Altă capcană a lor este ca, după ce noi am căzut 
în nepurtare de grijă, din pricina lipsei războiului, să ne 
răpească dintr-odată mintea, să ne-o fure şi să ne facă ia- 
răși neatenți cu cugetul. Adică, de îndată ce văd că min- 
tea noastră se îndeletniceşte cu lucruri trecătoare, că nu 
o ţinem sub observaţie, încât singură să se restrângă, ci 
o lăsăm liberă, ceea ce înseamnă că ne-am pierdut stăpâ- 
nirea asupra noastră înşine, demonii vin şi ne abat cu to- 
tul atenţia de la cugetul nostru. Şi fiindcă vrăjmaşii nu ne 
deranjează şi nu avem război, credem că toate merg bine 
şi atunci cădem în nepurtare de grijă şi pierdem trezvia, 
neîncetata atenţie a inimii. 


Căci scopul lor necontenit şi lupta le este să nu ne 
lase să fim cu luare-aminte la inima noastră, cunoscând 


bogăția adunată în suflet. 

Satana încearcă neîncetat să ne distragă atenţia de 
la minte, astfel încât să dăm importanţă vieţii morale şi 
frumoase, mersului la biserică, împliniru poruncilor care 
ni se dau şi altora asemenea. Toate acestea, desigur, sunt 
necesare, dar întâi de toate, e nevoie de atenţia minţii. 
Mintea concentrează întreaga bogăţie în sufletul nostru. 
Din minte pornesc cele rele şi prin mijlocirea minţii se 
dobândesc cele bune. Să ne obişnuim deci pe noi înşine 
cu neîncetata trezvie şi atenţie, cu amintirea faptului că 
lucrarea noastră fundamentală este privegherea duhului, 
a minţii noastre, şi pomenirea lui Hristos, ca să nu cădem 
victime ale acestei viclenii a diavolului. 


Dar noi să ne ridicăm atunci cu pomenirea Domnu- 
lui nostru lisus Hristos spre vederi duhovnicești. 


Deoarece prin atenţia minţii şi pomenirea lui lisus 
ne ridicăm spre vederi duhovniceşti, putem să prindem 
înțelesurile duhovniceşti. Citesc, de exemplu, în Sfân- 
ta Scriptură: „leşit-a semănătorul să semene sămânţa” 
(Lc. 8, 5). Se poate desigur să înţeleg sensul simplu al 
textului, dar acesta ascunde şi alte mii de înţelesuri taini- 
ce şi cereşti, pe care pot să le surprind doar când lucrez 
trezvia, când nu mă distrez, când nu mă răspândesc prin 
umblarea minţii încoace şi încolo. Fiind adunată, mintea 
mea primeşte de la Dumnezeu harul tâlcuirii înţelesuri- 
lor duhovniceşti, al înţelegerii realităților duhovniceşti, şi 
atunci devine uşoară, străvezie, mobilă şi îndestulată spre 
a intra şi în Sfânta Sfintelor, în spaţiul Dumnezeirii şi al 
îngerilor, şi să aibă simțţiri şi vederi duhovniceşti. 

Numai să le facem toate cu sfatul, ca să zic așa, al 
Domnului Însuşi şi cu smerenie multă. 


E nevoie însă să fiu atent la încă ceva. Să ştiu că 
pot să am mintea atentă, să trăiesc o viaţă de trezvie şi să 
mă ridic spre vederi duhovniceşti numai cu sfatul Domnu- 
lui. Ce este sfatul? Este hotărârea comună a unei adunări. 
Ne adunăm, ne sfătuim, ne gândim împreună, discutăm 
şi hotărâm ceea ce trebuie. Aşadar, sfatul este hotărârea, 
părerea care iese dintr-o adunare. 

Atunci, oare, cu sfatul Domnului să însemne că 
pur şi simplu se face voia Domnului? Nu, pentru că toţi 
credem că facem voia Domnului. Nimeni nu simte că ar 
face împotrivă. Ideea Sfântului este să avem o neîncetată 
sfătuire cu Dumnezeu, prin mijlocirea rugăciunii, să ne 
aflăm într-o neîntreruptă adunare cu EI, astfel încât să fim 
în siguranţă. 

Și cu smerenie multă. Se reteră la smereme, pentru 
că, dacă nu avem smerenie, vom ajunge cu siguranţă la 
rezultate contrare. 


Căci petrecând în chinovie trebuie să tăiem toată 
voia noastră din proprie hotărâre și cu dragă inimă îna- 
intea Proestosului. Și așa, cu ajutorul lui Dumnezeu, ne 
facem şi noi uşor de condus, ca lipsiți de voință. [31] 


Cuvântul despre trezvie nu-i priveşte atât pe cei ce 
se nevoiesc singuri, cât pe cei ce petrec în chinovie. Şi 
fiindcă omul nu rabdă să se facă slujitor al altuia, Sfân- 
tul spune să tăiem toată voia noastră din proprie hotă- 

râre şi cu dragă inimă înaintea Proestosului. Smerenia 
şi abandonarea în mâinile Stareţului nu e un lucru uşor, 
este aspru. Nimeni dintre noi nu vrea să facă ascultare. 
Toţi vrem să se facă ceea ce gândim şi trăim noi. Dar prin 
ascultare ne cercetează Dumnezeu şi atunci ajungem ușor 
de condus. 

Adjectivul evrvioc (ușor de condus) provine din 
particula ev („bine”) şi substantivul 1)vio (frâu, hăţ”), şi 
înseamnă „a conduce uşor”. Adică ne facem cu cercetarea 
dumnezeiască uşor de supus, tihniţi în ascultare şi /ipsiți 
de voință. Lucrul acesta nu e caracteristic omului care se 
află în starea împotriva firii, care trăieşte în păcat, ci ce- 
lui aflat în starea potrivită firii, celui duhovnicesc, care 
trăieşte potrivit legilor vieţii duhovniceşti. Prin urmare, 
când cineva se supune altuia din proprie hotărăre, atunci 
vine harisma lui Dumnezeu: tihna şi libertatea, a nu avea 
propria noastră voie. 


Trebuie însă să avem ca meșteșug a nu ne tulbura 
Cu fierea. 


ȘI aici e nevoie de atenţie, spune Sfântul. Asculta- 
rea nu este de la ea însăşi dificilă, dar e nevoie s-o cultivi 
corect, cu isteţime. Fiindcă dacă o cultivi strâmb, fără în- 
ţelepciune, fără artă, dacă nu înveţi arta legăturii tale du- 
hovniceşti cu Starețul, vei fi condus la un rezultat potriv- 
nic. Adică, nu orice ascultare este ascultare, ci ascultarea 
făcută cu artă. Nu este lucru important să faci numai ce îţi 
spun, ci şi să faci cum trebuie. 

A nu ne tulbura cu fierea. Fierea este o amărăciune. 

Nu există om care să nu fi simțit înlăuntrul lui o tulburare, 
o amărăciune, atunci când îi spui să nu meargă acolo unde 
vrea. Îndată se va gândi: „Chiar nimeni nu are încredere în 
mine? Prin urmare, oare tot ce fac eu e greşit?” 

Fiţi atenţi, zice Sfântul Isihie, pentru că supărarea, 
amărăciunea, întărâtarea, iuțimea, care apar în clipa în 
care altul îţi arată voia lui şi vrea să ţi-o impună, aduc 
îndată o schimbare în fiere. O fac să se adune. Secreţiile 
interne ale organelor trupului sunt rezultatul funcţionării 
lui naturale, dar, în acelaşi timp, şi al stării noastre sufle- 
teşti. Prin urmare, nu pot să spun doar atât: „Da, bine, 
Părinte, o s-o fac!” Trebuie să o şi vreau. Dar cum s-o 
vreau, dacă nu o vreau? Arta, aici, e de trebuinţă. Sfântul, 
care le înţelege pe toate, dă dezlegări problemelor, în timp 
ce noi rămânem la câte am înţeles şi, de aceea, nu suntem 
conduşi la soluţii duhovniceşti, la locuri însorite, unde 
soarele tămăduieşte toate bolile noastre. 

Starețul îţi spune ceva şi tu te întrebi cum să o faci. 
„Cred că nu a înţeles ce i-am spus, te gândeşti. Să merg 
să-l spun iarăşi? Da'mi va spune: «i-am răspuns.» Sigur 
că aş putea să accept ideea şi s-o fac, fiindcă mi-a spus, 
dar egoul meu se împotriveşte. Sau aş putea zice că are 
dreptate, fiindcă este Stareţ, îi vorbeşte Dumnezeu, este 
sfânt.” 

În realitate însă, nu cred că este sfânt. Dacă aş fi 
crezut, n-aş mai fi avut nici o problemă şi nu mi s-ar mai fi 
adunat fierea de fiecare dată când mă contrazice sau când 
îmi impune voia lui. Faptul că avem voie proprie — cu 
toţii avem — arată că fierea este gata să se spargă şi să ne 
otrăvească măruntaiele. 

Și să nu ne mişcăm iuțimea noastră fără judecată şi 
împotriva firii, iar pe urmă să ne aflăm fără îndrăzneală 
în războiul nevăzut. 


Partea irascibilă (TO GvLukOv) sau ivfimea sunt por- 
nirile, mişcările inimii, cugetul nostru care ţâşneşte spon- 
tan dinlăuntrul nostru, dispoziţia care zace în noi şi, fără 
să vrem, iese în afară. Dacă nu suntem atenţi să ne ducem 
lupta noastră cu înţelepciune, atunci pornirile noastre care 
ţâşnesc atât de spontan din noi — toţi avem astfel de por- 
niri în cugetul nostru, în judecăţi, în idei, în informaţiile 
care provin din egoismul nostru, din lecturile şi studiile 
noastre — vor deveni armate războinice, care îmi vor zdro- 
bi sufletul. Să ştim bine lucrul acesta, astfel încât să nu 
acţionăm ca şi cum n-ar exista iuţimea, ci să luptăm cu în- 
ţelepciune. Pentru că dacă luptăm fără artă, fără isteţime, 
fără ascultarea după rânduială, ne vom afla fără îndrăz- 
ncală în războiul duhovnicesc. 


Căci voia noastră, netăiată de noi de bunăvoie, 
obișnuiește să se mânie pe cei care încearcă să o taie fără 
să vrem. 


Prin urmare, sunt dator să aflu modalitatea potrivită 
prin care pot să primesc voia Stareţului. Când, de multe 
ori, îmi spuneţi: „Părinte, ce îmi spuneţi, aia voi face!”, eu 
vă întreb: „Tu, copilul meu, ce gândeşti?” Eşti atunci obli- 
gat să-mi spui gândul tău. Eu, desigur că îl ştiu, dar dacă 
nu mi-l spui tu, toţi îngerii şi toţi sfinții pot să aibă înain- 
te-știința, şi cunoştinţa, şi recunoaşterea şi discernământ, 

ŞI tot nu iese nimic. Este nevoie ca tu să îl conştientizezi. 
Problema deci nu este ce poruncă îţi voi da eu, ci care este 
legătura ta cu mine. De aceea, eu nu-ţi voi spune nimic. 
Aştept ca tu să-mi spui, ca să-ţi scoţi din tine o bucată din 
fiere, din voia ta proprie. Fiindcă chiar şi numai faptul că 
te descoperi este deja ceva. Din măruntaiele tale iese o bu- 
cată a sinelui tău şi atunci o vom discuta. Și când vedem 
— aici este arta — că încă nu e momentul să ajungem acolo 
unde trebuie, vom da înapoi, fie cu totul, fie pe jumătate, 
sau mai puţin, înaintând pas cu pas. Deoarece fie urmărim 
deplina tihnă şi libertate, fie urmărim distrugerea sufie- 
tului pe care vrem să-l călăuzim, a sufletului tău, pe care 
vrei să-l predai Stareţului tău. 

Prin urmare, există multe moduri în care poate cine- 
va să înainteze. Noi suntem datori să găsim modul cel mai 
potrivit. Tu poate că ai nevoie de una după cap, fiindcă de 
ăsta îmi eşti. Altul poate să înainteze cu dulceaţă, altul cu 
mâncare, altul cu post, altul cu logica, altul cu păţania. 
Ultimul trebuie să dea cu capul, să-l laşi să păcătuiască, 
să treacă anii, să se neliniştească şi să spună: „Îmbătrâ- 
nesc şi tot nu mi-am băgat minţile în cap. Ce-am reuşit 
până acum? Unde îmi sunt roadele? Când am făcut ceea 
ce am vrut cu adevărat? Unde îmi este libertatea? Unde 
virtutea? Unde nebunia mea? Unde sunt roadele Duhului 
Sfânt? Încă mă mânii, încă judec. Pot să am Duh Sfânt 
când judec? Dacă Dumnezeu socoteşte judecata demoni- 
că şi spune: «e voi judeca după judecata ta» (Mt. 7, 2), 
cum e cu putinţă să am Duh Sfânt, să-L am pe Hristos 
lucrând în mine?” 

Prin urmare, după roadele noastre ne dăm seama de 

nereuşita vieţii noastre, şi zicem: „Mai bine mai târziu, 
decât niciodată.” Mai bine să se întoarcă cineva la 50 de 
ani şi să nu moară în stricăciune, decât să-l punem să ţină 
obligat legea lui Dumnezeu. 

E nevoie, aşadar, să ne călăuzim de bunăvoie pe noi 
înşine, încât să umblăm corect către tăierea voii proprii. 
Pentru că dacă nu umblăm cu această înţelepciune, care 
ține şi de Stareţ şi de ucenic, ascultarea nu ne mântuic, 
de vreme ce acest fel de ascultare conduce la mânie şi la 
pierderea cunoştinţei luptei. 


lar din aceasta iuțimea, stârnindu-se cu lătrături 
rele, nimiceşte cunoștința luptei. 


Cuvântul 9vuoc (iuţime) nu are aici înţelesul de „a 
mă mânia”, al lui 9uuwvuw. Sigur că are şi înţelesul acestui 
verb atunci când sunt plin de încăpățânare şi mă enervez. 
Dar Ovuoc (iufimea) este, mai ales, ceea ce avem înlă- 
untrul nostru ca bogăţie: cunoştinţele noastre, judecăţile, 
părerile, egoismele, chiar şi dispoziția noastră. Zici, de 
exemplu: „Părinte, sunt gata să fac orice-mi spuneţi!” Dar 
despre ce dispoziţie îmi vorbeşti, câtă vreme înlăuntrul 
tău tremuri aşteptând să auzi ce o să-ţi spun? De aceea, 
când lupta noastră nu este cu artă, nu e, adică, adevărată, 
sfârşim în iuţime, în mânie. 

luţimea este şi bună, şi rea, este şi poftă, şi idee, este 
şi lepădare, este şi nădejde. În exemplul precedent mă ho- 
tăram să primesc orice îmi va spune Starețul, dar înlăun- 
trul meu îmi ziceam: „Ce bine ar fi să mă trimită la Atena, 
că tare îmi doresc!” Gândul acesta este o iuţime, fiindcă 

iese din mine. luţimea este punctul de plecare, izvorul in- 
stinctelor şi tendinţelor omului. Se aseamănă cu un leu 
aflat în sufletul nostru care se trezeşte şi rage, atunci când 
arta nu este însoţitoare a ascultării. 

Să luăm un alt exemplu. Starețul îmi spune să nu- 
mi mai fac munca aşa cum ştiam, dar eu am totuşi propria 
mea experienţă şi, de aceea, nu sunt de acord şi îmi zic: 
„Părintele Stareţ nu are experienţă, nu a lucrat aici, nu 
ştie cât mă ostenesc.” Asta este o iuţime, care ne face să 
pierdem cunoștința luptei, a modului în care trebuie să 
luptăm pentru a dobândi ascultarea desăvârşită şi a ajunge 
la Dumnezeu. Pierzând însă cunoştinţa luptei, pierdem şi 
lupta. Prin urmare, merită să facem ascultare cu artă, cu 
înţelepciune de bunăvoie, cu iubire, cu simplitate, cu sin- 
ceritate. 


Căci iuțimea are o putere stricătoare. 


luțimea omului, din firea ei, este stricăroare, vă- 
tămătoare şi, de aceea, să nu o amestecăm cu obişnuitul 
ei înţeles, adică cu nervii, cu mânia. Am, de exemplu, o 
anumită idee despre cum trebuie să fie mănăstirea. Ideea 
aceasta a mea este o iuţime, deoarece declanşează înlă- 
untrul meu anumite gânduri, anumite înțelesuri, care mă 
conduc la rezultate concrete, la încălcări ale rânduielii şi 
fapte asemănătoare. Juimea este stricătoare, ne destra- 
mă. 

Când eu îți spun să nu faci asta, dar tu o vrei, se 
poate să faci ascultare, dar înlăuntrul tău te destrami pe 
zi ce trece. După cum se topesc zăpezile şi auzi apa care 

curge, tot aşa şi sufletul ţi se topeşte, ţi se destramă şi vei 
vedea înlăuntrul tău schimbarea lui, iar în ziua în care vei 
fi fără artă, fără adevărata ascultare, vei ajunge să-ţi sară 
muştarul, să explodezi, sufletul să-ţi cadă în melancolie, 
să se împotrivească, să urască, să osândească şi să spună: 
„Treizeci de ani am făcut ascultare şi ce am câştigat? Toa- 
te sunt o minciună!” Destrămându-se sufletul, monahul se 
topeşte pe picioare şi ajunge un ofticos. Îi dai să mănânce 
brânză, lapte să bea, ba chiar şi carne, iar el continuă să se 
topească. Nimic nu îl ajută. 

Căci iuțimea are o putere stricătoare. Ideile noas- 
tre, cugetele noastre, dorinţele noastre ne strică, ne izo- 
lează de Stareţ şi de ceilalți, nu mai comunicăm între noi. 
luţimea este ceva al meu care mă izolează în viaţa mea 
individuală, în lupta mea, şi nu mă lasă să aparţin tutu- 
ror, să mă bucur cu toţi. Astfel, sufletul se destramă, se 
sălbăticeşte, şi nu mai putem trăi. Și atunci ne rugăm ca 
Dumnezeu să ne dea vreo boală sau moartea ca să plecăm 
mai repede. 

Aşadar, ideile şi concepţiile noastre nu ne ajută în 
viaţa duhovnicească. Se naşte însă întrebarea: Nu cumva 
ŞI experienţa este o concepţie, o idee? 

Avem două feluri de experienţe. Una are legătură 
cu lucrurile lumii acesteia, cu ştiinţa, cu artele frumoase, 
cu fotbalul, cu natura. Dar toate acestea le-am părăsit şi, 
de aceea, nu putem să vorbim despre experienţele noastre 
lumeşti. 

Cealaltă experienţă provine din legătura noastră cu 
Dumnezeu, care experienţă ni-L descoperă pe Cel! iubit. 
Despre această experienţă a noastră, cu binecuvântarea 

Stareţului, putem să vorbim. Nu este corect, desigur, să o 
descoperim, cu timp şi fără timp. Este periculos. Ascun- 
derea, tăcerea, este o virtute foarte mare. Noi să vrem ca 
ceilalţi să ne simtă „robi netrebnici” (Lc. 17, 10), să ne 
dispreţuiască, să ne necinstească, să nu ne înţeleagă, să 
ne osândească, să ne clevetească, ca să ajungem următori 
pildei lui Hristos. Pentru că nimeni nu s-a ascuns atât de 
mult ca şi Hristos. A lăsat să fie întrevăzut doar în pil- 
de şi puţine a spus, la sfârşitul vieţii Sale, mai ales după 
Schimbarea la Faţă (Mt. 17, 1-8). Toate celelalte le-a lăsat 
pentru Duhul cel Sfânt, zicând: „Altul este care mărturi- 
seşte despre Mine” (In. 5, 32). De aceea, chiar şi virtuțile 
noastre duhovniceşti să le descoperim numai Stareţului 
nostru, şi nu oricui. Altfel, le pierdem sau le deformăm. 

În orice caz, despre experienţele noastre duhov- 
niceşti putem şi noi vorbi în pilde, la întâlnirile noastre, 
când suntem între noi, dar şi cu oamenii care ne vizitează 
mănăstirea. Ce să spună arhondarul vizitatorilor? Ce-o să 
spună un frate altui frate? Ce vom vorbi la fiecare întâlni- 
re de-a noastră? Experiențele noastre duhovniceşti şi cele 
necesare. Vizitatorului îi vom arăta unde este camera lui, 
îi vom spune ce slujire va avea, la ce oră sunt slujbele, 
între ce ore putem vorbi, ce e nevoie. 


Dacă [iuţimea | este mișcată spre gânduri drăcești, 
le strică şi le omoară pe acelea; dacă iarăși se tulbură 


împotriva oamenilor, strică gândurile bune din noi. 


Tot ce găseşte iuţimea, topeşte, ne spune aici Sfân- 
tul Isihie. Aşa cum când bei multă cafea, se poate ca acţi- 

unea ei să-ţi perforeze stomacul, tot aşa se întâmplă şi cu 
otrava aceasta lăuntrică, iuţimea: strică gândurile rele, dar 
şi pe cele bune. 

Ce este iuţimea? Un dar al lui Dumnezeu, o putere 
a sufletului omului ce îşi are sediul în voinţa noastră, ast- 
fel încât o putem îndrepta spre bine sau spre rău. Când o 
îndrept către bine, gândurile mele rele pleacă. Dar când 
o îndrept spre oameni, spre Stareţ, spre tine, care nu mă 
înţelegi, care nu mă vrei, care nu mă asculți, care nu mă 
accepţi, atunci iuţimea mea distruge şi gândurile bune, 
pentru că toţi avem şi elemente bune, şi elemente rele. 


Așadar. iuțimea văd că e stricătoare a oricărui fel 
de gânduri, fie viclene, fie de-a dreapta, dacă se nimeresc. 
Căci ea ni s-a dat de Dumnezeu ca armă şi ca arc, dacă 
nu e folosită în amândouă părțile. 


Dumnezeu ne-a dat iuţimea ca să fie armă şi arc al 
nostru, încât să ajungem în cer. Dacă noi o îndreptăm spre 
bine, spre ascultare şi spre arta ascultării, atunci ÎL câş- 
tigăm pe Dumnezeu. Dacă însă facem contrariul, atunci 
chiar şi elementele bune ale sufletului nostru se întorc 
spre rău: dacă am iubire, iubirea mea se va întoarce spre 
rău, dacă am smerenie, smerenia mea va ajunge complex 
de inferioritate. Dacă am dor după Dumnezeu, acesta va 
ajunge narcisism, sentimentalism, ceva stricăcios. 


Căci eu am cunoscut şi câini îndrăzneți împotriva 
lupilor, care sfâșiau oile. 

Eu, zice Sfântul, ştiu că nu numai lupul mănâncă 
oile, ci şi câinii, când turbează. În acelaşi fel, pot să tur- 
beze înlăuntrul nostru şi cele mai bune seminţe, iuțimea 
Şi dorinţa inimii noastre, rațiunea, gândirea, toate elemen- 
tele bune pe care le-a aşezat Dumnezeu în noi, şi să ne 
înverşunăm împotriva aproapelui şi, în cele din urmă, îm- 
potriva lui Dumnezeu. De aceea, e nevoie să luăm aminte 
foarte mult, încât să ne izbăvim de voirile noastre şi să ne 
supunem Stareţului, ca să fim astfel liberi şi să ne slujeas- 
că toate elementele pe care le avem în noi. 

luţimea, după cum am spus şi mai înainte, poate să 
fie şi mâme. Unii oameni se mânie mai mult, în timp ce 
alţii mai puţin. Înseamnă asta că mânia depinde de carac- 
ter? 

Cu siguranţă, pentru că nu suntem cu toţii la fel. 
Dumnezeu ne-a făcut diferiți. Unul se mânie mai mult, 
altul mai puţin. Lucrurile acestea sunt moştenite, dar, în 
paralel, sunt şi de natură duhovnicească. Unul s-a năs- 
cut paşnic, liniştit, nici nu mânie pe altul şi nici el nu se 
mânie. A primit o blagoslovenie de la Dumnezeu. Altul 
se mânie, dar când se luptă vine harul dumnezeiesc şi-i 
dăruieşte blândeţea. Omul care s-a luptat va lua cunună de 
la Dumnezeu, în timp ce celălalt nu va lua, pentru că nu a 
muncit. Cel blând a avut un instrument, nemânierea, ca să 
facă minuni şi pentru minunile lui să fie răsplătit, celălalt 
însă va fi răsplătit pentru că a ajuns blând. Toate se tămă- 
duiesc. Dacă cerem de la Dumnezeu cu adevărat, aşa cum 
a spus aici Sfântul, întru cunoştinţă, în cunoştinţă de cau- 
ză, orice lucru duhovnicesc, ni-l va da. Când se însoţeşte 
firea cu Duhul este, desigur, situaţia cea mai bună. 

S-ar putea însă ca cineva să spună: „Nu e o nedrep- 
tate ca celălalt să aibă din fire o harismă şi eu nu?” În mod 
sigur nu este o nedreptate, fiindcă Dumnezeu ştie carac- 
terul fiecăruia, personalitatea pe care o va dezvolta, cum 
va trăi şi, în mod potrivit cu acestea, îl şi dă sau nu aces- 
te harisme fireşti. De exemplu, trimit pe cineva la Atena 
şi sunt liniştit, nu-i nevoie să-i spun nimic. Trimit pe un 
altul, dar pentru el trebuie să-mi fac griji. Îi dau pantofi 
zdraveni, fiindcă ştiu că va umbla peste tot, îl întreb dacă 
a cumpărat tot ce trebuie, fiindcă ştiu că e neatent. Într-un 
fel mă port cu unul, în alt fel cu altul. Faţă de cel de-al 
doilea sunt obligat să-mi iau toate măsurile de siguranţă. 
Aşa face şi Dumnezeu. Îl cunoaşte pe om — de vreme ce 
are  înainte-ştiinţă — şi după cum omul se conduce pe el 
însuși, îi dă şi harismele fireşti. Aşadar, dacă pe mine, care 
mă mânii, m-ar fi făcut nemânios, aş fi pățit multe rele. 
Caracterul nostru nu este păcătos, prin el însuşi, Dumne- 
zeu nu a aşezat păcatul în noi. Prin ele însele toate sunt 
bune. Dacă eu aş fi fost din fire nemânios, atunci aş fi fost 
şi mai puţin înflăcărat. Acum însă, când mă mânii, pot să 
convertesc mânia în putere, s-o transform în armă de răz- 
boi împotriva diavolului, s-o întorc împotriva patimilor, a 
gândurilor, să devin activ, să fac mai multe lucruri decât 
cel blajin. Acelaşi lucru e valabil pentru toate. 

Cineva are minte, este deştept, îi merge mintea, în- 
vaţă în lume meserii şi ştiinţe. Când vine la mănăstire, 
fiindcă este obosit de meseriile lui şi influenţat de rău, are 
patimi, neputinţe şi neîncetat are ispite. Un altul însă, care 
nu a putut să studieze în lume, merge la mănăstire, are 
mintea curată şi, fără să se umfle în pene, se dă pe sine lui 


"214" 


PARTEA PRACTICĂ 


Hristos şi învaţă toată înţelepciunea Lui. Adică, Dumne- 
zeu le îmbină pe toate cu iubirea Lui, potrivit cu folosul 
fiecărui om. 


Astfel trebuie să fugim de îndrăzneală ca de veninul 
de aspidă. [32] 


Acum Sfântul se ocupă de o altă problemă serioasă, 
îndrăzneala. 

Vreţi să aveţi o ascultare făcută cu artă? Arta ascultă- 
rii este să nu aveţi îndrăzneală. Îndrăzneală aici înseamnă să 
spun „adevărul”, ceea ce am în inima mea, să spun aşa cum 
înţeleg, adică să acţionez aşa cum simt, fiindcă şi Domnul 
a vorbit cu îndrăzneală (Mc. 8, 32), nu Se temea de nimic. 
Dar îndrăzneala Domnului avea un sens diferit, în timp ce 
noi O folosim ca să acoperim obrăznicia noastră. 

Simt, de exemplu, nevoia să te întreb ceva. Dacă 
simt, să nu te mai întreb? Să fiu ipocrit? Să mă prefac că 
nu mă interesează? Nu. O să te întreb. Dar aşa am uitat că 
sunt monah, adică împărat al tăcerii. Aşadar, îndrăzneala 
sunt flecărelile noastre libere, ce ne vine la gură să spu- 
nem în mod slobod. Psalmistul ne spune însă să punem 
pază gurii noastre (Ps. 140, 3), s-o închidem. Sau, dacă nu 
putem s-o închidem, cel puţin s-o limităm. 

Veninul de aspidă este veninul şarpelui celui mai 
otrăvitor, pe care dacă îl arunci în apă, apa va deveni 

otrăvitoare şi te va otrăvi. Aşadar, alege: sau Hristos, sau 
tu însuţi. În a doua situaţie, e ca şi cum ai fi plecat din 
mănăstire şi-ai trăi după cum vrei. Având îndrăzneală, nu 
poţi să fii fiul lui Dumnezeu. Dacă o ai, viaţa ta este ra- 
tată, zdrobită, ţi se destramă existenţa, trăieşti bătrâneţea, 
uscăciunea inimii tale. 

Dar nu există cumva şi o îndrăzneală bună? În în- 
drăzneală dau cu pietre toţi Părinţii Bisericii. Bună este 
doar cea care este mărturisire, de care vorbim în Dum- 
nezeiasca Liturghie: „Şi ne învredniceşte, Stăpâne, cu 
îndrăzneală, neosândit, să cutezăm a Te chema pe Tine, 
Dumnezeul cel ceresc”!. „Cu îndrăzneală” înseamnă să-L 
mărturisim pe Dumnezeu cu sinceritate, curajul nostru 
înaintea lui Dumnezeu, a nu avea frică şi groază se nu- 
meşte îndrăzneală. Dacă am gânduri, dacă am în mine ură, 
dacă ţin minte ce mi-au făcut alţii, mai pot să mă înfăţişez 
înaintea lui Dumnezeu? 

Având deci îndrăzneala cea bună, nu am legături 
cu lumea, ci cu Dumnezeu. Trăirile mele sunt dumneze- 
1eşti. Fără această îndrăzneală, omul este un îndurerat, un 
nestatornic, un complexat, suferă multe schimbări. Azi e 
aşa, mâine e altfel. Nu face nimic cu cutezanţă pentru că 
nu-L are cu siguranță pe Dumnezeu. Aşadar îndrăzneala, 
după cum a spus şi prorocul David, înseamnă: Dumnezeul 
meu, îmi cercetez inima şi văd că „întru nerăutate am um- 
blat” (Ps. 25, 1), că sunt fără viclenie, că nu am nimic, că 
„am vieţuit cu cuget bun”, cum spunea şi Apostolul Pavel 
(F.A. 23, 1). 


! Ecfonisul dinaintea rugăciunii 7ată/ nostru. 

Și să ocolim multele întâlniri ca pe nişte şerpi şi pui 
de vipere, fiindcă acestea pot să ne ducă repede la desă- 
vârșita uitare a războiului celui dinlăuntru. 


Șarpele care secretă otrava îndrăznelii sunt multele 
întâlniri, multele legături. Bine, dar n-o să ne mai întâlnim 
unul cu altul? Desigur. Şi în biserică, şi când ne adunăm 
să ascultăm cuvântul lui Dumnezeu, şi acolo unde cuvin- 
tele vin din trebuinţa trupului obştii, adică la slujiri. Adică 
spunem doar cât este necesar. Dacă nu avem acest criteriu 
în cuvintele pe care le spunem sau le auzim, suntem pier- 
duţi. 

Dacă șerpii sunt multele întâlniri, atunci otrava este 
îndrăzneala, rezultatul multelor întâlniri. Şi când flecă- 
rim neîncetat şi iresponsabil, chiar şi despre lucruri ne- 
păcătoase, acestea te vor conduce la desăvârșita uitare a 
războiului celui dinlăuntru. Pentru că războiul dinlăuntru 
cere atenţie, atenţia cere chibzuială, iar chibzuiala cere 
tăcere. Discutând neîncetat, te îndepărtezi încet-încet de 
arta războiului lăuntric, pierzi orice putinţă de a umbla 
duhovniceşte şi nu mai poţi să mergi către desăvârşire. 


Și să coboare sufletul de la bucuria înaltă, care vine 
din curăția inimii. 


Foarte frumoasă frază! Îndrăzneala care se naşte 
din multele întâmplări şi discuţii, nu numai că te face 
să uiţi arta războiului, nu doar te lipseşte de putinţa de a 
asculta, dar are şi puterea, aşa cum a fost surpat Lucifer şi 
a ajuns demon, să-ţi surpe sufletul din bucuria înaltă care 

izvorăşte din curăţia inimii. 


Și așa iarăşi ne întoarcem îndărăt, ca și câinele la 
vărsătura sa (2 Ptr. 2, 22) ... Chemarea Domnului nos- 
tru lisus Hristos vindecă [sufletul]. Căci fără E! nu putem 
face nimic (În. 15, 5). 


Dacă ne luptăm, dacă facem ascultare, dacă ne po- 
căim, dacă ne spovedim, dacă plângem, dar ne întoarcem 
la discuţii deşarte care nu sunt poruncite de Dumnezeu, 
într-o zi le vom părăsi pe toate şi ne vom întoarce acolo 
de unde am început. Aceasta este o lege duhovnicească. 
Dacă însă suntem atenţi, ne va vindeca Hristos, fără de 
Care nu putem face nimic. 

În prezentul cap Sfântul continuă să ne descrie arta 
războiului duhovnicesc, subliniind vătămarea care vine 
din discuţii. Tăifăsuieşti? Toţi anii tăi se vor scurge în za- 
dar şi vei avea amărăciunea omului neîmplinit. Nu există 
lucru mai dureros pentru omul sufletesc decât simţul ne- 
reuşitei. Astfel, ne conducem paşii la nimicirea puterilor 
noastre sufleteşti, pentru că nimeni nu rabdă să se vadă pe 
sine eşuat la slujire sau în viaţa sa duhovnicească. 

Să fim deci atenţi la chestiunea discuţiilor, de vreme 
ce este atât de serioasă. Să nu vorbim despre toate su- 
biectele, ci numai despre cele pe care le vrea Dumnezeu. 
Domnul a spus: „Cine vrea să vină după mine să se lepede 
de sine”, adică de tată, de mamă, de fraţi, de surori, de 
copii, de rude, de părinți, de prieteni, „chiar şi de sufletul 
său”. Prin urmare, nu putem să mai discutăm în mănăstire 
despre cele pe care le-am părăsit, nici să scriem Scrisori 

cunoscuţilor noştri, nici să vorbim despre noi. Ne adunăm 
câţiva la un loc şi unul începe: „eri am făcut asta, am zis 
aceea.” Sau: „Când eram mic, toţi aveau grijă de mine.” 

Desigur că nu vorbim despre neputinţele noastre, 
despre patimile noastre, despre bolile noastre, despre mă- 
runţişurile noastre. Vom vorbi despre viaţa noastră o dată, 
de două ori, de trei ori, cu Starețul sau cu cel pe care ni-l 
indică Starețul, dar nu vom reveni neîncetat. Nu-mi poves- 
tesc viaţa, istoria mea, unde merg şi unde stau, când întâl- 
nesc o nouă persoană, pentru că viaţa mea „e ascunsă cu 
Hristos în Dumnezeu” (Col. 3, 3). Când mă pierd pe mine 
însumi şi nu mai am istorie, atunci dobândesc veşnicia. 

Nu vorbim nici chiar despre ideile noastre. Nu sun- 
tem gata să-i răspundem celuilalt la orice întrebare şi, mai 
ales, nu ne bizuim pe noi înşine. De cele mai multe ori, 
noi ne întemeiem cuvintele pe noi înşine. Nu există nere- 
uşită mai mare decât aceasta, fiindcă cine e cel care te va 
recunoaşte? Fiecare îşi recunoaşte egoul său. Tu îmi vei 
spune ce crezi tu, îţi voi spune şi eu ce cred. Rezultatul? 
Deplină lipsă de comuniune, nici o legătură adevărată în- 
tre nol. 

De asemenea, nu discutăm nici despre interese- 
le noastre, fiindcă acestea sunt vrăjmaşe lui Dumnezeu. 
Omul lumesc e nevoit să aibă interese, fiindcă are meseria 
lui şi trebuie să aibă legături cu societatea, trebuie să fie 
cunoscător al condiţiilor. Noi însă suntem monahi, ceea 
ce înseamnă că suntem morţi şi trăim în cer, şi nu jos pe 
pământ. Munca noastră şi cuvintele noastre urmăresc zi- 
direa trupului mănăstirii noastre. Trebuie să urce la cer şi 
să le audă urechile lui Dumnezeu. Poţi să fii sigur că ceea 

ce spui acum se va scrie în cer şi că se va auzi, iar îngerii 
se vor bucura? Dacă da, atunci spune-o. 

Prin urmare, discutăm numai despre ceea ce este de 
trebuință în viaţa noastră. Aceasta o vom spune Stareţu- 
lui nostru sau persoanei potrivite. Vom spune încă şi ceea 
ce pretinde iubirea noastră faţă de celălalt — aşa învaţă şi 
Marele Vasilie, dar şi toţi sfinţii. Când îl vedem pe fratele 
nostru în pericol, greşind, păcătuind, 1-o vom spune Stare- 
țului. Noi însă socotim aceasta ca trădare şi nu o spunem. 
Și astfel ne aflăm înaintea lui Dumnezeu ca şi ucigaşi de 
om, fiindcă l-am văzut făcând ceva rău şi nu am spus.? 

În continuare, Sfântul Isihie se referă la atitudinea 
pe care suntem datori s-o avem faţă de trupul nostru. 


Nu se întâmplă şi nu e cu putinţă să te împrietenești 
cu șarpele și să-l porți la sân, nici să dezmierzi, să slujeşti 
şi Să iubeşti în tot chipul trupul, afară de cele de trebuinţă 
și de nevoie, şi tot deodată să te îngrijeşti şi de virtutea 
cerească. [33] 


Nu numai că nu se întâmplă, zice, dar nici nu e cu 
putinţă să se împrietenească şarpele cu omul, care îl vâră 
în sân şi-l încălzeşte. Şarpele poate fi îngheţat. Dacă ţi-l 
vâri în sân, se va încălzi, se va trezi şi te va muşca. Nu se 
poate să lege prietenie cu tine. Aşa este şi trupul. De ace- 
ea, nu se întâmplă să dezmierzi, să slujești şi să iubeşti în 
tot chipul trupul. 

Trupul nostru, ca organ al Duhul Sfânt slujeşte 


2 Regulile Mari, 46 PG 31, 1036 AB. 

sufletul, legătura noastră cu Dumnezeu, iubirea noastră 
pentru Dumnezeu. Ce-i trebuie atunci? Puţină mâncare, 
puţină odihnă, muncă şi povăţuirea Duhului Sfânt, nu să-l 
dezmierdăm, ci să-l îngrijim. 

Prin mănăstiri, în general, desigur, nu există desfă- 
tări. Dar şi dacă există, pentru noi nu trebuie să existe. Se 
poate ca mănăstirea să ni le dea pe toate cu dărnicie, dar o 
face ca să ne arătăm noi iniţiativa personală şi să spunem 
„nu” la asta, „nu” la cealaltă. Faptul că avem însă pretenţii 
arată o oboseală a sufletului şi a trupului. Este îngăduit 
oare, de exemplu, să am pretenția ca hainele mele să nu 
fie numai cuviincioase, ci extrem de frumoase? Vă daţi 
seama ce neliniște, ce întristare, ce durere, ce destrămare 
a sufletului este acest lucru? La fel e şi în cazul mâncării 
ŞI al tuturor celorlalte. 

În Sinaxare vedem că mulţi au ajuns sfinţi pentru 
că de mici copii au avut o rânduială de viaţă: să nu aibă 
ceva pe care nu-l au ceilalți, să nu mănânce ceva pe care 
nu-l pot mânca şi ceilalţi, să nu mănânce mai mult decât 
mănâncă ceilalţi, adică cei mai săraci oameni din locul 
acela. Minunat! Săracul, care totuşi trăieşte, poate să fie 
pentru mine criteriu. Dacă el trăieşte, eu n-o să pot trăi? 
Dacă el, sărmanul, mănâncă fasole şi linte, eu trebuie să 
mănânc carne? Dacă el bea numai apă, eu trebuie să beau 
lapte? Dacă el are o haină, mie îmi trebuiesc trei? Dacă 
mi le dă mănăstirea, trebuie să le am ale mele? Cum voi 
dovedi că mă lipsesc de prisos? Cum să-mi arăt dragostea 
faţă de obştea Bisericii? 

Aşadar, pe cât putem, să ne restrângem trebuinţele 
trupului, ca să nu aibă pretenţii. Pentru că, după cum cu 


-221- 


CUVÂNT DESPRE TREZVIE 


cât mai puţin discută omul, cu atât mai puţin doreşte con- 
vorbirile, tot aşa cu cât mai mult mănâncă, cu cât îşi slu- 
jeşte trupul şi-l dezmiardă, cu atât acesta devine mai rău. 

Expresia a sluji trupul înseamnă a purta de grijă tru- 
pului nostru. Foarte frumos este verbul pe care-l folosește 
Sfântul Isihme, mai cu seamă în ceea ce priveşte trebuinţe- 
le trupeşti care nu sunt necesare, precum şi în ceea ce pri- 
veşte sănătatea trupului. Să nu vrem să ne îngrijim, să ne 
vindecăm durerile şi bolile. Cine s-a apucat de tratamente 
să-şi risipească durerile este o fiinţă nefericită. 

Te doare inima? Stomacul? Ochii? Picioarele? Toa- 
te acestea au legătură cu viaţa ta, cu caracterul tău, cu 
cuvintele pe care le spui celorlalți, cu iubirea pe care o ai 
faţă de Dumnezeu, cu caracterul tău inferior, cu dorinţele 
tale, cu pornirile tale, cu iuţimea ta. Prin urmare, nu poţi 
să te lupţi cu boala ta dacă nu o războieşti corect. 

Vrei să-ţi tămăduieşti stomacul bolnav. lei medi- 
camente, mergi la medici. La un moment dat te apucă o 
durere cumplită şi te gândeşti: „N-o fi vreo boală nouă?” 
Dar ce nou poate să fie? Nimic nu este singur în lume. 
Una depinde de alta. Analizează-te pe tine, sufletul tău, 
duhul tău, rugăciunea ta, privegherea ta, postul tău, ascul- 
tarea ta, zbuciumările tale, tristeţile tale şi atunci se pune 
în rânduială fiinţa ta psihosomatică. 

Și a iubi trupul. Trupul este ţărână. Să iubesc ţă- 
râna? O iubesc numai ca organ al lui Dumnezeu, ca şi 
cort al Sfântului Duh. Dar cortul Duhului Sfânt se cade 
să fie extenuat, neputincios, disprețuit, ca să fie cinstit de 
Dumnezeu. Puţina mâncare, puţinul somn, puţina odihnă, 

munca multă”, osteneala multă şi multa virtute cerească, 
adică isihia, pacea, bucuria şi lipsa de voie proprie — lipsiți 
de voinţă — libertatea, acestea împuternicesc duhovniceşte 
trupul nostru, încât să-L poată trăi pe Dumnezeu. 


Căci şarpele muşcă pe cel ce-l îngrijește, iar tru- 
pul întinează în plăceri cu cel ce-l slujește. Când trupul 
greșește, să fre lovit fără cruțare, ca un rob fugar plin de 
must, să cunoască pe Stăpânul biciului. 


E normal ca şarpele să-l muşte pe omul care îl în- 
călzeşte, iar trupul să-l întineze cu plăcere pe cel care îl 
îngrijeşte. Pe cât hrănești trupul, pe cât îl îngrijeşti, pe 
atât te faci mai nevrednic să-l slujeşti lui Dumnezeu. De 
aceea, dacă îţi spune dormi mai mult, mănâncă o mâncare 
mai bună, sau mâncarea asta nu are piper, cealaltă îi cam 
prăjită, atunci să fie lovit fără cruțare, loveşte-l cu biciul, 
cu pumnii. Desigur că nu înţelege să lovim trupul, pentru 
că nu el greşeşte, ci sufletul greşeşte. Trupul nu se poate 
corecta, oricât l-am lovi. Sufletul e dator să se corecteze. 
Sfântul vrea să ne arate aici cât de duhovniceşti trebuie 
să fim. 

Ș1 continuă: să ne simţim trupul ca pe un rob beat, 
care a fost bătut de stăpânul său şi îşi iese din fire. Într-ade- 
văr, trupul nostru, cum îl obişnuim, aşa şi vrea să trăias- 
că. Trupul nostru este limba noastră, ochii noștri, urechile 


3 Programul Mănăstirii Simonos Petras cuprinde aproximativ 4-5 ore 
de slujiri şi muncă pentru monahi, restul fiind ocupat cu slujbele bise- 
ricești şi cu liniştirea de la chilie. 

noastre, poftele noastre, încă şi melancolia noastră, amă- 
răciunea noastră, neliniştea noastră. Toate acestea, deşi 
sunt simptoame fizice, le numim psihice, pentru că provin 
din strangularea sufletului. Vezi, de exemplu, pe cineva 
că plânge. Ochu lui scot lacrimi — un fapt trupesc — dar 
care este cauza? Cu siguranţă că sufletul lui s-a strangulat 
pe undeva, într-un loc a gândit greșit, undeva şi-a prefe- 
rat egoismul, undeva logica lui e greşită. Arta lui nu este 
adevărată. 

Aşa cum pe un rob beat, plin de must, care a evadat 
şi o dată râde, o dată plânge, o dată se întristează, altă 
dată înjură, altă dată vrea să se arunce sub roţile maşinii, 
iar altă dată îşi cere drepturile, iar dacă-l prinde stăpânul 
său o să-l pedepsească cu asprime şi, după ce-i va trece 
beţia, îl va pune iarăşi la lucru, aşa şi pe tine Domnul te va 
lovi cu biciul, ca să-ţi revii. ŞI cum face aceasta Domnul? 
Cu bolile, cu nereușitele, cu nerodirea sufletului datorată 
purtării noastre rele, cu singurătatea în care ne aruncă, cu 
disprețul pe care-l îngăduie, dar şi cu cuvântul Său şi cu 
sfinţenia Sa. Domnul are propriul Său mod de a acţiona. 
Să fim, aşadar, propriii Săi robi, povăţuiţi de EL. 


Să nu petreacă în crâşmă, să nu uite țărâna strică- 
cioasă, roaba şi întunecata, pe stăpâna nestricăcioasă. 


Cu expresia fărână stricăcioasă Sfântul înţelege 
viaţa noastră pământească, psihică (sufletească), faptul de 
a nu fi „fierbinţi cu duhul” (Rom. 12, 11). Când suntem 
duhovniceşti, duhul influenţează şi trupul şi este pus în 
slujba duhului. Dar când se întâmplă invers, duhul slujeş- 

te trupul, şi atunci sufletul nostru s-a schimbat. De aceea, 
să nu uite țărâna stricăcioasă, roaba și intunecata — o nu- 
meşte întunecată fiindcă foloseşte imaginea nopţii, când 
les păcătoşii la băute prin crâşme, unde păcătuiesc şi se 
îmbată — pe stăpâna nestricăcioasă, sufletul, duhul, min- 
tea. Adică înlăuntrul nostru există duhul care, când este 
purtat de Duhul Sfânt, devine puterea mişcătoare, mintea 
înaltă, capabilă să se unească cu Dumnezeu. Altfel, sufle- 
tul nostru se îmbolnăveşte, pătimeşte, devine carne. 

Să îngăduim deci Sfântului Duh, ca Stăpânului 
existenţei noastre, să vină în contact cu duhul nostru, în- 
cât sufletul să ni se poată înălța, să se smulgă din puterea 
absorbantă a trupului, a cugetului trupesc, şi să devină 
conducătorul personalităţii noastre. 


„Peste Israil, mărirea Lui ” (Ps. 67, 35), adică peste 
mintea văzătoare, coboară frumuseţea slavei lui Dumne- 
zeu, pe cât e cu putință. [35] 


Tatăl şi mama îşi arată bogăţia copiilor lor. Numai 
cel mândru sau plin de slavă deşartă îşi arată comorile 
străinilor. La fel şi Dumnezeu, frumuseţea Lui, splendoa- 
rea Lui, măreţia Lui, nu ŞI le descoperă puradeilor de pe 
uliţă, copiilor străini, orişicui, Ci peste Israil, peste mintea 
văzătoare, coboară frumuseţea slavei lui Dumnezeu, adi- 
că peste mintea care a învăţat să vadă frumuseţea duhov- 
nicească. 


„Și puterea Lui în nori” (Ps. 67, 35), adică în su- 
fletele luminoase, care privesc în dimineți spre Cel ce 

șade de-a dreapta Tatălui și le trimite lumină, așa cum 
își trimite soarele razele sale în norii curaţi, arătându-și 
frumusețea sa. 


Puterea lui Dumnezeu se descoperă, desigur, şi prin 
mijlocirea norilor de pe cer, fiindcă aceştia se ciocnesc, 
fulgeră, aruncă trăsnete, dezlănțuie ploi torențiale, care le 
târăsc pe toate şi se cutremură tot pământul. Norii, care 
arată puterea lui Dumnezeu, prin excelenţă însă, sunt su- 
fletele luminoase ca lumina blândă a Dumnezeirii, deoa- 
rece privesc în dimineți. Atunci Se descoperă Dumnezeu 
ŞI Îşi împărtăşeşte darurile Sale. „Dimineaţa mă vei vedea, 
Dumnezeul meu” zice Psalmistul (Ps. 5, 4). Dimineaţa, 
noaptea, sufletele luminoase privesc spre Cel ce şade de-a 
dreapta Tatălui, spre Hristos. 

Dumnezeu, prin urmare, aduce roade în suflete- 
le luminoase, fiindcă în fiecare noapte nu fac nimic alt- 
ceva decât să vorbească cu El. Spre El privesc, la El se 
gândesc, pe EI Îl înţeleg, Îl întrevăd pe Ce/ ce șade de-a 
dreapta Tatălui, au priveliştea de rai a Sfintei Treimi, a 
împreună-şederii celor Trei Persoane. 

Își trimite razele. Cine face sufletele luminoase, 
strălucitoare? Hristos. Însă aici această expresie are şi alt 
înţeles. După cum când la orizont se află nori şi răsare 
soarele, lumina soarelui se răsfrânge prin nori deasupra 
pământului şi te poţi desfăta de o privelişte copleşitoa- 
re, tot aşa prin mijlocirea sufletelor luminoase străluceşte 
lumina Dumnezeirii. Prin urmare, Hristos face mai întâi 
sufletul nostru luminos şi apoi acesta luminează. Ochii 
noştri devin luminoși. Faţa noastră, inima noastră, mădu- 

larele noastre, cuvintele noastre, spaţiul în care vieţuim, 
toate devin strălucitoare, toate se schimbă de la razele ne- 
create ale Duhului, care se răsfrâng în afară prin noi. 

lar când noi, ca şi copil ai lui Dumnezeu, ajungem 
la măsura de a primi măreția şi puterea dumnezeiască, de 
a străluci şi de a fi minţi care văd pe Domnul, atunci toa- 
tă purtarea noastră, strălucirea, energia lui Dumnezeu, Îl 
arată pe Hristos — frumusețea, arată că EL este Cel dorit al 
nostru, alesul nostru, iubitul nostru. Adică, Cel îndrăgostit 
de noi a devenit Cel iubit de noi, a devenit dulceaţa, pa- 
cea, bucuria noastră, însăşi existenţa noastră, Dumnezeul 
nostru cel dorit. 

Vedeţi ce înseamnă că-L doresc şi-L iubesc pe 
Dumnezeu? Cu câtă uşurinţă vorbim noi! lată însă ce în- 
seamnă. Să nu ne minţim deci, fiindcă Dumnezeu aude 
minciunile noastre. Să spunem adevărul. 


Păcătuind unul, zice dumnezeiasca Scriptură, va 
pierde dreptate mare. [36] 


Cine păcătuieşte pierde o mare dreptate, cade de la 
el însuşi. Aici cuvântul dreptate are, pe de-o parte, înţele- 
sul de virtute mântuitoare, iar pe de alta, al mântuirii care 
vine în mod firesc. Cel care păcătuieşte nu doar ratează 
ținta dumnezeiască, dobândirea dumnezeiescului har, dar 
nici el însuşi nu se mai află undeva. „Nu s-a aflat locul 
lui”, zice despre cel necinstitor Scriptura (Ps. 36, 36), nu 
poţi să-l găseşti niciunde, ajunge numai cioburi. Îşi pierde 
şi Mântuitorul, şi mântuirea. 

Zicând păcătuind va pierde dreptate mare, Sfântul 

subînţelege versetul din Ecclesiast care spune: „Păcătu- 
ind unul va nimici multă bunătate” (Eccl. 9, 18). Vrea să 
arate că cel ce păcătuieşte nu numai că va cădea el însuşi 
şi se pierde şi nu se mai află, dar striveşte şi ce se află 
în faţa lui: slava lui Dumnezeu şi putinţa oamenilor de a 
se sfinţi. Propria lui nereuşită devine pricină de nereuşită 
a celorlalți. Dimpotrivă, dreptatea unuia este şi dreptatea 
celorlalți, viaţa lui virtuoasă devine pildă, model de urmat 
al lui Hristos pentru suirea la înălțimea slavei lui Dumne- 
zeu. 


Și păcătuind mintea nimiceşte mâncările şi băuturi- 
le de ambrozie din capul scris înainte. 


În acest loc, Sfântul revine la tema lui principală. 

Ecclesiastul, cu puţin înainte de a se referi la cel 
ce păcătuieşte, se întoarce către om şi-l îndeamnă să mă- 
nânce pâine şi să bea vin: „Du-te şi mănâncă cu bucurie 
pâinea ta şi bea cu inimă bună vinul tău” (Eccl. 9, 7). Bea, 
îl îndeamnă cu toată inima, suge trăirile tainice din sânii 
harului, cu inimă veselă, bucuroasă, fericită. La acest loc 
din Vechiul Legământ se referă Sfântul în expresia mân- 
cările şi băuturile de ambrozie din capul scris înainte. 

Ideea mâncării şi băuturii se întâlneşte foarte des 
în Sfânta Scriptură. Ecclesiastul o repetă tinerilor zicând: 
„Mănâncă şi bea în tinereţile tale şi să se veseleâscă în 
tine inima ... şi Dumnezeu te va aduce la judecata Sa” (cf. 
Eccl. 11, 9). Mănâncă şi bea în fiecare zi, fă adică ce vrei 
cu viaţa ta, numai să-ți aminteşti că există o judecată. De 
ce pune judecata ca termen? Ca să arate că până şi mânca- 

rea şi băutura trebuie luate în perspectiva judecății, adică 
să fie o ambrozie, ceva foarte dulce, bine mirositor, plin 
de har veşnic, ceva ce are legătură cu cele de pe urmă, 
cu mâncarea tainică a împărtăşirii de Dumnezeu. Acelaşi 
sens îl întâlnim şi în viaţa noastră liturgică de fiecare zi: 
„Luaţi, mâncaţi, beţi dintru acesta toţi”, spune preotul la 
Sfânta Liturghie. 

„Bea ... vinul tău” (Eccl. 9, 7). Vinul îl bem şi ca 
Sfântă Taină, şi în mod tainic. „Nou” îl vom bea sus în cer 
(Mt. 26, 29) când va veni Mirele înaintea ochilor noştri 
la Parusie. În textul de aici, Ecclesiastul vorbeşte despre 
îndestularea tainică cu mâncare. 

Aşadar, dacă omul care răspândeşte lumină Îl bea 
ŞI-L mănâncă pe Dumnezeu, cine păcătuieşte pierde orice 
simţ al împărtăşirii dumnezeieşti. Mintea celui care păcă- 
tuieşte nimicește, le distruge şi le dărâmă pe toate, nemai- 
lăsând ceva viu în existenţa sa. Este ca cel beat care fură 
ambrozia, preafrumoasele băuturi şi mâncări, şi apoi nu le 
mai poate găsi. 

Care este păcatul minții? Cuvântul păcat are ca prin- 
cipal sens: „dau greş în atingerea scopului meu, în ceea ce 
urmăresc, iar în cazul de faţă, în punctul de intrare în su- 
fletul meu”. Mintea încetează să-şi mai săvârşească lucra- 
rea ei proprie, adică să urmărească deschizătura de intrare 
în suflet, pentru a nu îngădui să pătrundă pe acolo vreun 
gând, iar atunci nimicește, pierde în întregime toată mân- 
carea şi băutura duhovnicească, Îl pierde pe Dumnezeu. 

Păcătuind mintea, prin urmare, nu înseamnă doar 
mintea pătimaşă. Se poate ca gândul care intră în mine să 
fie nepătimaş. Văd, de exemplu, pe cineva şi mă gândesc: 

„Ce frumos este!” Dar ce diferenţă este între gândul nepă- 
timaş şi cel pătimaş? Cel pătimaș este periculos prin însăși 
împătimirea lui. Dar cel nepătimaş este şi mai periculos 
pentru că, neavând culoarea patimii, nu suntem atenţi şi 
cădem. Astfel, în cele din urmă, nu ne mai îndeletnicim cu 
lisus, ci cu gândurile noastre. Şi aceasta deoarece simţim 
că gândurile noastre au o oarecare dreptate, că ne apără de 
nedreptatea pe care o îndurăm sau că ne dau vreo oarecare 
dezlegare la probleme sau că ne spun ceva important. De 
multe ori Chiar, pentru a nu uita, ne scriem gândurile. 

Care sunt atunci urmările omului care păcătuieş- 
te şi ale minţii care se află păcătuind? Când păcătuieşte 
omul, își pierde bucuria şi dreptatea, iar când păcătuieşte 
mintea, aceasta rămâne nemâncată, însetată, netrebnică, 
nemişcată. Dacă laşi pe cineva fără mâncare şi apă, nu va 
mai putea vorbi, îşi va pierde puterile, nu va mai fi bun de 
nimic. Tot aşa, păcătuind, mintea se vlăguieşte, îşi pierde 
toate puterile sale. 

Câtă dulceaţă respiră din adânc textul acesta! Ce cu- 
get plin de pace! Ce suflu profund dăruieşte omului! Cu 
puţine cuvinte, cu micuţele sale expresii, cu înțelesurile 
care revin, cu bucuria pe care te lasă să o desprinzi, cu 
veselia şi cu nădejdea pe care ţi le împărtăşeşte, şi mort să 
fii, te scoli. Și dacă îl scoală pe cel mort, cu cât mai mult 
are putere să ne scoale pe noi care nu suntem morţi, ci 
„lată, trăim” (2 Cor. 6, 9) zi de zi cu Hristos. 

Dar pentru a ne aminti că nu se cade să avem im- 
presia că stăm cu puterile noastre, că putem şi să trăim şi 
să nu trăim, şi să ne amintim şi să uităm, Sfântul ne dă 
câteva exemple. 

Nu suntem mai puternici ca Samson, nici mai înțe- 
lepți ca Solomon, nici mai cunoscători ca David. [37] 


Samson era înfricoşător de puternic, dar totuşi a că- 
zut în păcat, chiar dacă în cele din urmă a mărturisit (Jud. 
13, 24). Noi nu suntem mai puternici decât Samson. 

Și Solomon a căzut. A păcătuit şi a murit în braţele 
muierilor, în mijlocul idolilor. Solomon cel înţelept, iar 
apoi Zorovavel, este singurul care s-a învrednicit să pri- 
mească de la Dumnezeu porunca de a zidi Templul, de a 
înfățişa în chip văzut prezenţa lui Dumnezeu pe pământ. 
Nici tatăl său, David, prietenul lui Dumnezeu, nu a avut 
parte de această binecuvântare și totuşi Solomon a avut 
o viaţă atât de păcătoasă şi o astfel de moarte, cu toate 
că nimeni nu a mai primit de la Dumnezeu înţelepciunea 
Lui, harisma aceasta osebită. 

David a fost cel mai mare profet. A vestit toate tai- 
nele viitorului. Psaltirea, care cuprinde mai ales psalmii 
lui, este textul folosit cel mai mult la slujbele noastre până 
azi. Dar şi el a căzut, şi el a păcătuit şi a plâns. Suntem noi 
mai cunoscători decât David? Adjectivul „cunoscător” 
se referă aici la experienţele duhovniceşti, la înălțănile şi 
odihnele prorocești, pentru că dumnezeieştile descoperiri 
ne odihnesc. 


Nici mai iubitori de Dumnezeu ca Petru verhovwnicul. 
Nici nu-L iubim pe Dumnezeu mai mult decât Petru. 
ȘI totuşi şi Petru a căzut, fiindcă nu a luat aminte. A vrut 


Petru, ucenicul cel devotat, care-l spusese lui Hristos că e 

gata să moară cu El (Lc. 22, 33), să cadă? Nu, desigur! 


Să nu ne încredem, așadar, în noi, căci zice Scriptu- 
ra: „Cel ce se încrede în sine va cădea cu cădere jalnică” 
(lov. 18, 12). 


Cine se încrede în el însuşi va suferi o ja/nică, unică 
şi irepetabilă cădere. Sfântul Isihie este scurt la cuvânt 
aici, dar foarte adânc. Înţelesurile sale sunt atât de lim- 
pezi, încât nu se poate ca omul să nu fie mişcat. Sensul 
de bază este acesta: să nu ai impresia că vel reuşi în viaţa 
ta duhovnicească urmând propriul tău sistem. Să nu spui: 
„Eu am stilul meu. Pot să fac şi asta, şi aceea. Să mă în- 
deletnicesc şi cu cealaltă, să mă odihnesc cât poftesc, să 
mănânc ce vreau, dar şi să trăiesc duhovniceşte. Eu n-am 
inimă? N-am minte? N-am înţelepciune? Aşadar, pot să 
mă povăţuiesc pe mine către mântuire”. Nu, zice Sfântul, 
nu poţi să faci aşa, pentru că te asigur dinainte că vei da 
greş. Tu trebuie să te simţi mai jos decât toţi sfinţii. Aco- 
lo să-ţi stea la pândă sufletul. Doar acest stil de mântuire 
există. 


Să învăţăm de la Eristos smerita cugetare. [38] 


Dacă Hristos nu a urmat propria Lui cale, propriile 
Sale gânduri, un nou stil de viaţă, ci a urmat căilor pro- 
rocilor, deşi acestea erau nişte umbre înaintea strălucirii 
Lui, şi EI Însuşi îi luminase şi-i insuflase de-a lungul vea- 
curilor, dacă deci Hristos a plinit în trupul Său toată legea 
mozaică — al cărei împlinitor ajungea prin ea la cunoştinţa 

păcatului (Rom. 3, 20) — adică dacă S-a smerit atât de 
mult, voi nu puteţi să vă smeriţi, supunându-vă legilor lui 
Dumnezeu, legilor obştii voastre, poruncilor şi condiţiilor 
şi îndreptărilor care au legătură cu mintea şi cu viaţa du- 
hovnicească? 


Să învăţăm ... de la David smerenia. 


Sfântul Isihie nu foloseşte pentru David cuvântul 
smerită cugetare, fiindcă are legătură cu cugetul cel din- 
lăuntru. Hristos, Fiul lui Dumnezeu, cugetă smerit (Mt. 
11, 29). David însă, ca om, ca să ajungă la smerită cuge- 
tare, a trebuit pe de o parte, să fie smerit de alţii, iar pe de 
alta să se smerească pe sine, predându-se de bunăvoie al- 
tuia, ca să-i facă acela ce vrea (2 Împ. 16, 11-13). Aceasta 
este smerenia. 

Tot ce ne smereşte este dreapta Celui Preaînalt, cea 
mai mare binefacere pentru noi. Cu toate acestea, la nimic 
nu ne împotrivim atât de mult cât celui care ne smereş- 
te sau oricărei situaţii umilitoare. Smerenia este singura 
modalitate care ne face asemănători cu Dumnezeu și ne 
dăruieşte odihna, dulceaţa şi iubitele mâncări şi băuturi 
duhovniceşti. 


Să învăţăm ... de la Petru să plângem pentru căderi- 
le ce ni se întâmplă. Dar să nu deznădăjduim ca Samson, 


ca Iuda și ca Solomon cel preaințeleplt. 


Dacă vezi însă că nu eşti smerit în viaţa ta de zi cu 
ZI, cel puţin învaţă să plângi. 

Să învăţăm ... de la Petru să plângem. Sfântul dă la 
început, ca cel mai înalt exemplu, pe Domnul, iar apoi pe 
dumnezeiescul David şi în continuare pe Petru, care era 
piatră, după cum l-a numit şi Domnul: „Tu te vei numi 
Chifa, care se tâlcuieşte Petru” (In. 1, 42). Piatră era, şi 
totuşi piatra aceasta a căzut, s-a spart şi apoi a plâns. Dacă 
cumva suntem şi noi pietre, n-am putea oare vărsa lacrimi 
ca să ni se oprească păcatul? 

Dar să-ţi mai spun încă ceva, zice Sfântul: Dacă vre- 
odată vei ajunge în haos, să nu deznădăjduieşti ca Samson, 
ca Iuda sau ca Solomon. Samson a obosit, s-a dezamăgit, 
şi de aceea a căzut. La fel a păţit şi luda, şi preaînţeleptul 
Solomon, şi de aceea n-a putut să se menţină la înălțime. 


„Căci diavolul umblă răcnind ca un leu căutând pe 
cine să înghită ” (1 Ptr. 5, 8) impreună cu puterile sale. 


Diavolul, Lucifer, împreună cu toate puterile lui de- 
monice, nu face nimic altceva decât că răcnind, caută pe 
cine să înghită, caută în toate părţile ca să afle pe cineva 
în mulțime şi să-l înghită, să-l facă să păcătuiască. ŞI re- 
uşeşte ... 

Dar, o să-mi spuneţi, Părintele Stareţ nu poate să 
alunge diavolul? Când ucenicul cu faptele lui îl cheamă, 
Starețul nu mai poate să facă nimic. Pentru că, dacă va 
interveni, satana îi va spune: „Fă-ţi tu treaba ta. Du-te la 
chilie şi roagă-te. Acela pe mine mă cheamă şi am drep- 
turi.” Dar nici chiar Dumnezeu nu-l poate izgoni, fiindcă 
cinsteşte personalitatea noastră şi nu vrea să ne lipsească 
niciodată de libertate. 

Prin urmare, Să nu înceteze niciodată atenția inimii 
şi trezvia şi împotrivirea și rugăciunea către Hristos lisus, 
Dumnezeul nostru. | 


În nevoinţa trezviei e nevoie de două lucruri. Mai 
întâi, să nu cădem în decepţie, iar în al doilea rând, fiindcă 
diavolul ne războieşte în fiecare clipă, e nevoie ca atenţia 
Inimii ŞI trezvia şi împotrivirea — le-am văzut în capetele 
precedente — și rugăciunea către Hristos lisus, Dumneze- 
ul nostru să nu înceteze niciodată. În general, e nevoie de 
atenţie în viaţa noastră, de trezvie a minţii, de o lepădare 
cu bucurie a tot ceea ce vrea să intre înlăuntrul nostru şi 
de rugăciune. 

De ce se referă iarăşi la rugăciune? Fiindcă este lu- 
crarea exterioară, copilărească, trupească pe care o facem. 
După cum ştim, rugăciunea se face cu mintea, cu inima, 
cu gura, în multe feluri şi tehnici, dar în acest stadiu este 
o lucrare trupească. Rugăciunea minţii, a inimii este să- 
vârşită de Însuşi Sfântul Duh, Care loveşte corzile exis- 
tenţei noastre şi produce propriile Sale suspine negrăite. 
Această rugăciune este o harismă duhovnicească. Noi, 
începând rugăciunea, vom spune cuvintele noastre săra- 
ce, pe „Doamne, lisuse Hristoase, miluieşte-mă pe mine, 
păcătosul!” Să nu crezi, zice Sfântul, că tu, în numele unei 
anume vieţi duhovniceşti la care vrei să ajungi pe dată, 
poţi să depăşeşti această slujire smerită. Nu, munca aceas- 
ta smerită o vei face. Vei spune continuu rugăciunea. S-ar 
putea să nu înţelegi nimic, s-ar putea să moţăi, să adormi, 
totuşi nu-ți lăsa lucrul. 

Cât de frumos, de bucuros, de paşnic şi de simplu 

vorbeşte Sfântul despre rugăciune! 


Căci ajutor mai mare decăt lisus nu vei afla în toată 
viața ta. Fiindcă numai Domnul singur cunoaște, ca Dum- 
nezeu, vicleniile, meşteșugirile şi înșelăciunile dracilor. 


Un ajutor mai bun decât rugăciunea lui lisus nu vei 
găsi în toată viaţa ta, fiindcă rugăciunea este chemarea şi 
folosirea numelui lui lisus, care îţi dă energia, lucrarea 
Lui. Deci, când tu pomenești numele lui Iisus, Îl foloseşti 
pe lisus ca pe propriul tău organ. De aceea, zice: ajutor 
mai mare decât lisus nu vei afla în toată viaţa ta. 

Sfântul vorbeşte aici cu multă limpezime ca să ne 
spună: Oriunde ai merge în lume, chiar şi în stele, niciun- 
de nu vei putea găsi un ajutor, un instrument mai bun de- 
cât lisus, fiindcă E] ştie toate înşelăciunile satanei şi poate 
să-l războiască. Tu, orice ai face, nu poţi să ştii când e 
satana şi când eşti tu, care te ispiteşti pe tine însuţi, şi nici 
când te cercetează Dumnezeu. Nu înţelegem aceasta pen- 
tru că trăim cu indiferenţă. De cele mai multe ori însă, pe 
când ne îndeletnicim cu noi înşine, cu problemele noastre, 
cu durerea noastră, cu pofta noastră, cu tot ce se mişcă 
în noi, în acest timp dormim un somn adânc, neştiind că 
demonii prăznuiesc dănţuindu-şi hora lor, iar noi ne omo- 
râm pe noi înşine. De aceea, lasă-L pe Hristos să intre în 
existenţa ta. 


Așadar, sufletul să se încreadă în Hristos și să-L 
cheme şi să nu se înfricoșeze nicidecum. [40] 

Dar, orice ar da peste tine, şi în păcate să cazi, şi 
nereuşite să ai, şi la depravări să ajungi, sufletul tău să 
nu-şi piardă curajul. Să-L cheme pe Hristos şi să nu-i pese 
de nimic. 

Sfântul leapădă orice umbră de întristare, de deza- 
măgire, de descurajare, de retragere, orice element care 
ne vlăguieşte organismul, îndemnându-ne să avem o pri- 
veghere tihnită a duhului şi să zicem cu atenţie: „Doamne, 
lisuse Hristoase, miluieşte-mă pe mine, păcătosul!” Ce- 
lelalte sunt ale lui Hristos. După cum cineva apasă buto- 
nul maşinii şi ies lucruri frumoase, fără ca el să cunoască 
funcţionarea maşinăriei, aşa şi Hristos, fără ca tu să înţe- 
legi cum, le face pe toate. Atunci, de ce te întristezi? De 
ce te tulburi? De ce-ţi faci probleme? 


Căci nu luptă singur |sufletul], ci cu înfricoșătorul 
Impărat lisus Hristos, Făcătorul tuturor celor ce sunt, 
trupești şi netrupeşti, adică văzute şi nevăzute. 


De fapt, sufletul nu luptă singur, ci împreună cu 
Hristos, Care te-a făcut şi pe tine, şi pe îngeri, şi pe de- 
moni, ŞI îi ştie foarte bine. Prin urmare, există cineva mai 
sus căruia să 1 te încredinţezi? Nu. De aceea, nu te teme. 
Fă-ţi munca ta, slujirea ta, celelalte le pregătesc Eu, ne 
spune Hristos. Mâncarea ta, hainele tale, Eu le voi pregăti. 
Mă voi îngriji şi de sănătatea ta, de toate voi purta grijă. 
Tu numai să te duci la slujirea ta şi să-ţi faci munca. 

După ce Sfântul ne-a spus că nu putem găsi un aju- 
tor mai bun decât pe Hristos, acum continuă: 

Precum ploaia cu cât cade mai multă pe pământ, cu 
atât îl înmoaie mai mult, așa și sfântul nume al lui Hris- 
'0s, strigat de noi fără gânduri, cu cât îl chemăm mai des, 
înmoaie pământul inimii noastre şi-l umple de bucurie şi 
veselie. [41] 


Cu cât mai mult plouă pe pământ, cu atât îl îmba- 
tă, îl înmoaie şi-l face capabil să rodească (Ps. 64, 9-14). 
Ploaia înveselește grădinile, livezile, copacii. Toate vlăs- 
tarele exprimă bucuria şi zâmbetul pământului. Pământul 
şi apele care ajută vlăstarelor să iasă sunt idei luate din 
Scriptură şi de aceea Sfântul le foloseşte. 

Pentru noi, ploaia este sfântul nume al lui Hristos. 
Nu se referă la Hristos, ci la sfântul Său nume, pentru că 
de obicei noi ne întrebăm: „Oare pe mine, păcătosul, mă 
iubeşte Hristos?” Aşadar, se referă la numele lui Hristos, 
pe care îl poate chema şi păcătosul, şi dreptul. 

Strigat de noi fără gânduri, cu cât îl chemăm mai 
des. Numele lui lisus ne înveseleşte, pe de-o parte, când 
îl strigă inimile noastre, pe de altă parte când îl chemăm 
dulce, paşnic, liniştit şi des. „Doamne, Iisuse Hristoase” 
este strigătul nostru şi chemarea noastră, patima noastră 
şi grăirea noastră, care ne face să fim ca pământul gras şi 
bine roditor. 

Câţi însă, zice Sfântul Isihie, sunteți lipsiţi de expe- 
rienţa războiului să fiţi atenţi la ceva pe care am început 
să vi-l spun mai înainte, iar acum vreau să vi-l arăt şi din 
altă latură: 


Cei neiîncercaţi e bine să ştie şi acesta: că noi, cei 

grași şi povârniţi spre pământ cu trupul şi cu cugetul, nu 
putem în nici un alt chip, decât prin necontenita trezvie 
a minţii şi prin chemarea lui lisus Hristos, Dumnezeul şi 
Făcătorul nostru, să biruim pe vrăjmaşii netrupeşti şi ne- 
văzuți, care ne vor răul și sunt iscusiţi în a ni-l face, care 
sunt ageri şi ușori şi încercaţi în războiul pe care-l poar- 
[ă, de la Adam şi până astăzi. [42] 


În această frază, cea mai lungă din acest cap, Sfân- 
tul nu foloseşte puncte, ca să nu întrerupă continuitatea 
1deii şi să se piardă înţelesul. Se referă în mod analitic la o 
singură problemă, la vrăjmaşi. Noi toţi, abia ce auzim că 
vine vrăjmaşul, facem ochii mari. Această stare de spirit o 
prezintă aici Sfântul. 

Cei neîncercaţi e bine să știe. Cine sunt cei neîncer- 
caţi? Noi, cei grași şi povârniţi spre pământ. Cu adjectivul 
grași vrea să-l arate, la început, pe omul gras, pe care nu-l 
interesează Dumnezeu, ci mâncarea, sănătatea, îngrijirea 
lui. Grasul este greoi la mişcare, rigid. Cum oboseşte pu- 
țin, cum aleargă puţin, îndată se predă. Până să-şi mişte 
un picior, vrăjmaşul l-a şi înşfăcat. 

Dar prin expresia noi, cei grași Sfântul are în ve- 
dere, mai ales, ceea ce se înţelege prin realitatea văzută, 
adică îngreuierea inimii noastre, a minţii noastre, de care 
ne aminteşte textul din Vechiul Legământ care spune: „În- 
grăşatu-s-a Israil, s-a umplut de grăsime şi a părăsit pe 
Domnul Dumnezeu” (cf. Deut. 32, 15). Omul care are tot 
ce vrea sau, cu atât mai mult, cel ce urmăreşte cele pe care 
le vrea, e cu neputinţă să-L. iubească pe Dumnezeu. Avân- 
du-şi ochii întorşi către el însuşi, către strădania sau către 

mâncarea lui, nu-L poate vedea pe Dumnezeu. 

Și povârniţi spre pământ. A fi povârnit înseamnă a 
fi plin. Povârnit este aici omul care s-a umplut de poveri, 
care s-a aplecat şi nu poate privi în sus. Aşa cum după ce-ţi 
umpli pântecele, în loc să te rogi, mergi şi te întinzi, ca 
să-ţi odihneşti stomacul, la fel facem şi noi. Întotdeauna 
ne privim pe noi înşine, ne odihnim sinele, ne întindem 
în pat. 

Noi, aşadar, cei grași și povârniţi spre pământ cu 
trupul şi cu cugetul, care suntem plini de toate aceste po- 
veri, încât cădem şi nu ne mai putem înălța capul, noi care 
suntem gheboşaţi, nefericiţi cu trupul, cu cugetul şi cu du- 
hul, trebuie să ştim că avem vrâăjmași netrupeşti şi nevă- 
Zuți. De aceea, să nu ne odihnim cu gândul că ne vom da 
seama atunci când vor veni. Vrăjmaşii noştri sunt netru- 
peşti şi nevăzuţi, în nici un fel nu putem să le surprindem 
prezenţa. 

Ei, de asemenea, ne vor răul. Din fire sunt vicleni, 
haini, voitori de rău, ne doresc pierzania. Și sunt iscusiți în 
a ni-l face. În capul anterior am văzut că trebuie să avem 
iscusinţa de a cunoaşte arta războiului, pentru că neavând 
această artă, ne netrebnicim. Dar şi satana are propria lui 
artă: este iscusit în a face rău, foarte experimentat în a 
face rău altuia. 

Și ageri. Când vin demonii să te vatăme, sunt iuți, 
nişte catapulte, cad asupra ta acolo unde nu te aştepţi. Ad- 
jectivul ageri priveşte şi însuşirea demonului dinainte de 
căderea sa. Adică, după ce Lucifer a fost un slujitor azer, 
iute, grabnic să alerge în slujba omului, a sfârşit prin a fi 
ager în a face rău. 

Și uşori şi încercaţi în război. Demonii nu sunt graşi 
ca noi, Ci uşori, foarte iuți şi experimentați în război. Au 
dobândit arta războiului duhovnicesc nu din cărţi şi teorii, 
ci din proprie experienţă. De când? De la Adam și până 
astăzi. Demonul, de când l-a înşelat pe Adam şi până as- 
tăzi, a dobândit multă experienţă şi câştigă în continua- 
re. Noi ne mişcăm cu nesiguranţă, în timp ce el pe toate 
le face cu îndemânare. Te poţi pune cu el? Cu siguranţă 
că nu. Stai atunci în colțul tău, în trezvia ta, şi lasă-L pe 
Dumnezeu să-şi facă treaba. 

Nu putem în nici un alt chip să-i biruim, decăt prin 
necontenita trezvie a minţii şi prin chemarea lui Iisus 
Hristos, Dumnezeul şi Făcătorul nostru. Nu avem altă 
modalitate să-i biruim, decât pururi mişcătoarea şi pururi 
izvorâtoarea — care izvorăşte neîncetat ca un nou izvor 
dinlăuntrul nostru — trezvie şi chemare, calea pe care poa- 
te rugăciunea să intre în inimă. 


De aceea, pe de o parte, celor neîncercaţi rugăciu- 
nea lui lisus Hristos să le fie mijlocul de a încerca şi de a 
cunoaște binele. 


Fii atent însă tu, care eşti fără experienţă, să nu cauţi 
reuşite mari, minuni, fapte măreţe. Nu zice: „Dumnezeul 
meu, dă-mi harisma cutărui sau cutărui Sfânt”. Zi numai 
rugăciunea lui lisus Hristos şi să te îndemini pe tine însuţi 
la a proba și a cunoaşte binele, şi-ţi vor ajunge acestea. 
Când vei reuşi în acestea, Dumnezeu îţi va deschide ori- 
zonturi noi şi te va purta când aici, când acolo, iar tu Îl vei 
întreba: 

— Ce-i asta, Dumnezeul meu? Ce este aceea? 
lar El îţi va răspunde: 
— Pentru tine e, copilul Meu, ia-o! 
Toate vin în mod firesc. Altfel, ne vom asemăna cu 

țăranul care, îndată ce seamănă, vrea să şi secere. 

A proba și a cunoaşte binele. Sfântul ne spune să 
încercăm neîncetat şi să dobândim cunoştinţa şi experien- 
ţa binelui trezviei, care singură aduce rezultatele, şi astfel 
ajungem plini de experienţă. 


lar pe de altă parte, celor încercaţi să le fie făptu- 
irea și încercarea și odihna în bine cel mai bun mod şi 
învățător al binelui. 


Referindu-se mai înainte la cei lipsiţi de experienţă, 
Sfântul zice să /e fie. Acum se referă la cei cu experienţă, 
dându-ne și nouă o nădejde că vom ajunge şi noi expe- 
rimentaţi, ajunge să vrem. Din clipa în care începem să 
vrem, pe dată începe sporul şi experienţa. 

Cel mai bun mod şi învățător. Sensul originar al 
cuvântului TpOToG (mod) este acela de „direcţie, întor- 
sătură, orientare” şi, prin urmare, de „drum”. Adică, ex- 
perienţa ne deschide drumul către cer. Când urmăm acest 
drum însă, avem nevoie de un povăţuitor. Făpruirea și în- 
cercarea și odihna în bine sunt cale pe care vom merge, 
sunt drumul nostru, sunt învățătorul nostru. Vedeţi? Nu 
spune nimic altceva, decât să încerci tu binele şi să faci 
rugăciunea. 

Celor încercați să le fie făptuirea. Pentru început, 
să fii atent în viaţa ta practică, făptuitoare. Care este făp- 

tuirea? Este viaţa noastră zilnică duhovnicească, obşteas- 
că şi trupească: rugăciunea minţii, smerenia, rugăciunea, 
slujba la biserică, slujirile, ascultarea, blândeţea, pacea, 
tot ce putem face în viaţa noastră zilnică. Făptuirea este 
ca un aşternut pe care se odihneşte cineva. Devine o cale, 
un mod în care te înalți, te înalţi, te apropii tot mai mult de 
Dumnezeu și ajungi la vederea lui Dumnezeu. 

Și încercarea. Când mă rog o oră pe zi, am o oare- 
care experienţă. Aceasta este o încercare. Dar când mă rog 
şapte ore, am o experienţă de cel puţin şapte ori mai mare, 
poate şi de şaptezeci de ori câte şapte. Când mă smeresc 
o dată, am o bucurie din smerenia mea, dar apoi o uit. 
Când însă primesc în fiecare zi smeririle, atunci văd că 
dobândesc pacea, liniştea, nepătimuirea, trăiesc dragostea 
lui Dumnezeu, văd că toate îmi vin la îndemână şi că nu 
am păţit nimic: nici nu am dat greş, nici Dumnezeu nu 
lipseşte din viaţa mea, ci le am pe toate, nu-mi lipseşte 
NIMIC. „Aţi avut lipsă de ceva?” (Lc. 22, 35). Trăirea mi-o 
descoperă încercarea. 

Prin urmare, încercarea este experienţa pe care o 
dobândim din făptuire şi ne face viaţa foarte uşoară. Când 
te pune cineva pentru prima oară să spargi pietre sau să 
zideşti sau să grădinăreşti, oboseşti. Dar când înveţi să 
lucrezi, experienţa îţi dovedeşte că este ușor şi lucrezi fără 
să te mai gândeşti că trebuie să iei cutare sau cutare uneal- 
tă în mână. Munca ţi-a devenit o realitate cotidiană. Prin 
urmare, încercarea este o înaintare în viaţă, o pregătire a 
inimii. Nu în sensul că inima se pregăteşte, ci că este deja 
gata, precum spune Psalmistul: „Gata este inima mea, 
Dumnezeule!” (Ps. 107, 1). 

Și odihna în bine. Făptuirea şi încercarea îţi dăru- 
iesc trăiri duhovniceşti, bucurie, laudă. Te laudă oamenii, 
dar mai ales te laudă conştiinţa ta, Dumnezeu, şi atunci te 
bucuri Şi ţi se odihneşte inima. Nu eşti zbuciumat, nu ai 
probleme. Zici, de exemplu, din greşeală o minciună cui- 
va ŞI apoi te rușşinezi şi îi spui Stareţului. Ai, desigur, şi un 
zbucium: „Dacă va afla? Să nu merg eu să-i spun primul? 
De ce să afle de la altul?” Ce zbucium! Dacă simţi un 
zbucium din cauza unui om, cu cât mai mult îl vei simţi 
înaintea lui Dumnezeu! Şi dacă, în cele din urmă, Starețul 
află şi nu-ţi face nimic, atunci răsufli uşurat şi zici: „În 
regulă, s-a aranjat chestiunea”. 

Dacă dintr-un fapt atât de mic vine odihna, vă daţi 
seama cu cât mai mare va fi odihna în bine. Cu cât spo- 
resc perspectivele, acţiunile, ţelurile, visele şi faptele vie- 
ţii noastre duhovniceşti, cu atât mai mult odihna devine o 
pricină care ne îmboldeşte spre cele mai înalte, spre cele 
dumnezeieşti. 

Aşa se face că cel neexperimentat are ca ajutor ru- 
găciunea lui lisus şi trebuie să încerce binele, să îl jude- 
ce şi să se decidă asupra lui, iar pentru cei experimentați 
scara este aceasta: întâi făptuirea, apoi experienţa, care 
provine din făptuire şi care face uşoară orice faptă, şi mai 
ales trezvia, — trezvia este făptuire şi nu contemplaţie, prin 
trezvie vine contemplaţia — şi în continuare odihna, dul- 
ceața, pacea, darurile, pe care le luăm prin toată această 
înlănţuire. Toate acestea sunt cel mai bun mod şi învăţăto- 
rul care ne suie la cer. 

Toate sunt atât de simple, e nevoie însă să le urmă- 
rim în fiecare zi şi să le împlinim, ca să avem experienţă 

ȘI cunoştinţă şi să avem odihnele — „şi Eu vă voi odihni 
pe voi” (Mt. 11, 28) — pe care ni le dă conştiinţa noas- 
tră, viaţa noastră, experienţa noastră. Odihna sunt trăirile 
duhovniceşti, bucuria inimii, simţul lăuntric şi mărturia 
că mă iubeşte Dumnezeu, că-L am pe Dumnezeu. Este 
dobândirea experienţei paşilor lui Dumnezeu în inima 
mea, fiind de ajuns să nu mă îndeletnicesc cu ale mele, 
fiindcă atunci când trece Hristos, n-o să-mi dau seama. 
Prin contemplație avem putinţa să învăţăm cum păşește 
Hristos înlăuntrul nostru. Aud, de exemplu, un zgomot 
şi intru în panică, fiindcă nu ştiu ce este. Întreb pe unul 
care ştie şi-mi răspunde îndată că este cutare maşinărie. 
Are experienţă. La fel se întâmplă şi cu cele duhovnicești. 
Dobândim un simţ duhovnicesc și desluşim zgomotele, 
freamătul liniştit pe care-l lasă înlăuntrul nostru trecerea 
lui Dumnezeu. Dumnezeu nu conteneşte să umble în noi — 
„şi voi umbla întru voi” (Lev. 26, 12). Noi nu Îl auzim, nu 
Îl înţelegem, pentru că ascultăm propriile noastre dorințe, 
propriile noastre gânduri, şi nu e cu putinţă să le auzim 
pe toate. 

Dar poate că vă veţi întreba: De ce Sfântul Isihie 
nu cere și de la cei fără experienţă făptuirea? Cu siguran- 
ță, pentru că cel fără experienţă nu poate să lucreze cele 
ale făptuirii. Dacă bănuim că muncitorii fură din lucrurile 
mănăstirii noastre, iar Starețul îi va da iconomului răspun- 
derea pentru ele, el se va plânge: „Dar, Părinte Stareţ, dacă 
dumneavoastră mi-aţi spus să las chelăria deschisă ca să-şi 
1a muncitorii ce vor, cu ce sunt eu de vină acuma?” lar 
dacă Starețul insistă că iconomul e răspunzător, îl va apu- 
ca zbuciumul sufletesc şi va vrea să arate că are dreptate. 

Poate să facă aşa cele ale făptuirii? Făptuirea presupune 
lepădare de sine, smerenie, pace, acceptarea tuturor. 

Prin urmare, Sfântul îi spune începătorului foarte 
firesc: Tu să iei aminte la două lucruri: la rugăciunea lui 
lisus şi la a încerca și a cunoaște binele, să încerci şi să 
cunoşti binele care ţi se întâmplă în viaţă. 

Când spui rugăciunea lui lisus, toate se orânduiesc 
fiindcă ÎL pui pe Hristos înlăuntrul tău, te încredinţezi lui 
Hristos, Îl chemi pe Hristos. Astfel, nici nu vei păţi vreun 
rău, nici nu îţi va păsa de ceva, nici nu te vei întrista, nici 
nu Vei simţi vreun eşec sau zdrobire, pentru că viaţa ta va 
fi Hristos Însuşi. Sfântul vrea să ne dovedească cum că nu 
trebuie să ne avântăm în lucrarea tuturor virtuților în ace- 
lași timp, ci să ne limităm la cele care sunt pentru noi. 

Cu siguranţă, vă veţi aminti de istorisirea din Pa- 
teric, în care un Bătrân i-a spus ucenicului să sădească 
un câmp mare. Bătrânul a plecat, iar ucenicul, din cauza 
căldurii şi a dimensiunilor mari ale câmpului, a început să 
se gândească: „Cum să-l lucrez? Voi obosi.” În ziua urmă- 
toare s-a întors Bătrânul, iar ucenicul i-a spus: 

— Părinte, cum să fac ce mi-ai cerut pe căldura asta? 
Pentru treaba asta e nevoie de ani de muncă. 

— Nu, dragul meu copil, îi zice Bătrânul, n-ai înţeles 
bine. Numai colțişorul ăsta ţi-am zis să-l faci. 

— Foarte bine, zise ucenicul, colțişorul o să-l fac. 

Și a făcut acel colțişor, iar apoi îi zice Stareţului 
său: 

— Doar atât? N-am obosit deloc şi mai am atâta timp 
lhber. 


— Fă atunci şi bucăţica aceea, i-a răspuns Starețul. 

Când ucenicul a terminat şi acea bucăţică, a întrebat: 

— S-o fac şi pe cea de mai jos? 

— Nu, las-o pe mâine, îi răspunde Bătrânul, acum 
du-te să te rogi. 

În ziua următoare a mai făcut o bucată şi în patru 
zile a terminat toată suprafaţa, fără să-i trebuiască ani de 
zile. Tot aşa Se poartă şi Dumnezeu cu noi. Ne spune să 
urcăm treaptă cu treaptă, pentru că noi suntem saci de ne- 
umplut, nemulțumiți, cerem mereu pe cele înalte, avem 
pretenţii exagerate de la noi înşine. De aici provin şi nere- 
uşitele şi egoismele noastre. 

Mulţi cer de la Dumnezeu să le arate iubirea pe care 
a arătat-o profeților şi sfinților, să le descopere tainele cele 
mari, ca să aibă şi ei o dovadă a iubirii dumnezeieşti. Îl 
roagă chiar şi să le dea numeroase înţelegeri duhovniceşti, 
în timp ce una singură le ajunge pentru viaţa lor duhov- 
nicească. 

Același lucru ni se întâmplă şi nouă când citim cu- 
vântul lui Dumnezeu şi ne produce dorinţa de a-l împlini. 
Pentru că vrem să avem rezultate repede, în cele din urmă 
nu înaintăm. Sfântul însă ne îndeamnă să lucrăm rugăciu- 
nea şi să încercăm binele. Nu vorbeşte de rezultate. Când 
mergem la medic şi-i cerem un medicament, ni-l va da 
numai dacă ne va face bine. Dacă nu-i spre binele nostru, 
nu ni-l va da, şi-n felul lui ne-a făcut cel mai bun lucru. 
Tot aşa face şi Dumnezeu. Dar omul care priveşte spre re- 
zultat arată că nu-l interesează Dumnezeu, nu face binele 
pentru Dumnezeu. Rezultatul în cazul nostru este făptui- 
rea, încercarea şi odihna în bine, dar acestea sunt pentru 
cel experimentați. 

Să luăm un exemplu din viaţa agricolă. Plouă, ţăra- 
nul îşi ară pământul, aruncă sămânţa şi imediat se uită să 
vadă dacă nu cumva a rodit. Este cu putinţă? Dacă Dum- 
nezeu dă ploaie, dacă Dumnezeu va vrea, în iunie va ve- 
dea şi roadele. La fel păţim şi noi, vrem roadele cât ai zice 
peşte, şi nu să-L punem pe Dumnezeu în căile noastre, 
pentru că atunci ne-am descoperi egoismul şi slava noas- 
tră deşartă. 


Cu cât mai sus urcă cineva, cu atât mai multe gre- 
utăţi şi ispite e firesc să aibă. De aceea, să fim atenţi să 
nu cădem şi noi ca Apostolul Petru, pentru care Domnul 
cel atotştiutor şi cunoscător de inimi S-a rugat în noaptea 
dinaintea prinderii Lui, fiindcă Petru nici nu ştia ce i se va 
întâmpla. În cele mai critice momente, diavolul l-a atacat 
ŞI puţin a lipsit ca verhovnicul ucenicilor să-şi piardă cre- 
dinţa şi să cadă, aşa cum au căzut Adam şi Eva, iar chema- 
rea lui nu s-ar mai fi împlinit (Mt. 26, 69-74). 

Cu siguranță, Dumnezeu veghează asupra inumilor 
noastre, dar e nevoie ca şi noi să veghem şi să aşteptăm clipe 
grele şi ispite, pe care, de cele mai multe ori, le determinăm 
din neatenția noastră, din lipsa noastră de vlagă care ne cu- 
prinde, din cuvintele noastre şi din negrija față de cele du- 
hovniceşti sau din grija cea lumească, şi înainte de toate, din 
iubirea noastră de sine. Întorşi asupra propriului nostru egou, 
suntem nişte fiinţe cu totul nefireşti, ca şi cum globi noştri 
oculari ar fi întorși spre interior şi nu am vedea nimic. 

Precum un copil mic şi fără de viclenie, văzând pe 
un făcător de năluciri, se bucură și se ia după el, din nevi- 
novăție, tot așa și sufletul nostru, fiind simplu şi bun, căci 
așa a fost creat de Bunul Stăpân, se desfată de momelile 
nălucirilor diavolului. [43] 


Sufletul nostru, zice Sfântul, se aseamănă cu un co- 
pilaş nevinovat care, când vede un iluzionist, un jongler, 
îndată se bucură, este atras. Desigur, toate câte le face 
iluzionistul sunt Jonglerii şi înşelăciune, dar copilul, fi- 
ind fără răutate şi viclenie, nu are discernământ. Socotind 
aceste lucruri ca pe ceva măreț şi important, cugetul şi 
inima îl sunt robite şi se ia după iluzionist ca să vadă câte 
o să-l arate acesta. 

Aşa este şi sufletul nostru, căci așa a fost creat de 
Bunul Stăpân, adică din fire simplu şi fără de viclenie, 
încât nu-şi dă seama de pericol şi, de aceea, este atras de 
momelile diavolului, care întotdeauna sunt imaginare. 

Care este aici sensul profund? Să nu credem că pen- 
tru căderea noastră sau pentru înaintarea noastră duhov- 
nicească are importanţă numai răutatea noastră. Tot atât 
de periculoase sunt şi bunătatea noastră, şi simplitatea, 
ŞI cumsecădenia, şi pot să ne ducă în ispite şi la păcat. 
Deseori auzim despre cineva care a păţit-o: „Săracu” de 
el, nu-i un suflet rău!” Dar asta n-are nici o importanţă. 
Importanță are atenţia la momeli, la săgeata care vine să 
ne lovească. De asemenea, spunem că începem câte ceva 
cu un scop bun şi că gândul nostru nu e rău. Dar noi nu 
trebuie să primim nici un gând. Pentru că dacă îl primim 
pe cel bun, îl vom primi cu siguranţă şi pe cel rău, fiindcă 

din pricina simplităţii sufletului nostru, nu ştim dacă gân- 
dul este cu adevărat bun sau este rău. 


Și amăgit [sufletul] aleargă spre cel rău ca la ci- 
neva bun, precum porumbiţa aleargă spre cel ce întinde 
curse puilor ei. 


Sufletul nostru, spune Sfântul, aleargă spre rău, la 
gândul viclean şi îndemnător spre păcat, ca şi cum ar fi 
unul bun, şi ne dă un exemplu: Un om se apropie cu inten- 
ție vrăjmașă de puii porumbiţei, dar ea nu-i ştie intenţia şi 
nu-şi ia măsurile potrivite. Duşmanul aruncă atunci puţină 
mâncare puişorilor, şi ei, fiindcă ştiu că oamenii îi iubesc, 
se apropie să mănânce. Atunci omul acela, deoarece vine 
ca un viclean şi nu ca un prieten, îi înşfacă, fără ca porum- 
biţa să-i mai poată scăpa, şi aşa cade singură în ispită. 


Și așa [sufletul] își amestecă gândurile sale cu nă- 
lucirea momelii diavoleşti. 


La fel ca porumbiţa păţeşte şi sufletul nostru, fiindcă 
vicleanul îşi aruncă gândul cu imaginaţia, iar tu îl urmă- 
reşti binişor, aşa cum îți închizi un ochi ca să tragi la ţintă. 
Dacă însă îl urmăreşti, eşti răpit împreună cu el şi uiţi de 
tot ce e în jurul tău. Atunci, pe unde a intrat gândul celui 
viclean, vine şi propriul tău gând. Astfel, pe de o parte, 
avem gândul cel viclean, pe care îl loveşte mintea noas- 
tră, şi pe de altă parte propriul nostru gând care iese din 
inima noastră — adică din poftele noastre, din cunoştinţe- 
le noastre, din ideile noastre, din dispoziţiile noastre, din 

bunătatea noastră, din simplitatea noastră — şi cele două 
gânduri se amestecă. 

Și așa își amestecă gândurile sale cu nălucirea mo- 
melii diavoleşti. De ce nu spune Sfântul Isihie că momeala 
diavolului se amestecă cu gândul sufletului, ci că gândul 
sufletului se amestecă cu nălucirea demonului? Fiindcă 
nălucirea demonică e ca o pictură, ca o fântână deschisă 
către care gândul nostru este atras în mod liber. Satana 
nu ne poate face niciodată vreun rău, dacă nu colaborăm 
şi noi. Niciodată nu poate să ne înşele, dacă noi nu vrem. 
Nimeni nu păcătuieşte fără de voie. Vreau şi păcătuiesc. 
Am hotărât-o. Am gândit-o. 

În relaţiile noastre cu ceilalţi, după câte o ceartă, 
adeseori spunem: „Fiindcă mi-a făcut răul acesta, o să 1-l 
plătesc eu. De ce nu? El este om, om sunt şi cu.” Având 
însă acest gând, sunt gata să păcătuiesc, fiindcă nu e cu 
putinţă ca vicleanul să lase neexploatat un asemenea pri- 
lej. Astfel de întâmplări se petrec în fiecare zi. 

Dialogul dintre gândul nălucit şi al meu propriu se 
duce potrivit cu ceea ce a cultivat inima mea. Am cultivat 
indignare, răzbunare, durere, întristare, strâmtorare, neli- 
nişte, probleme, puţinătate de credinţă, îndoială? Acestea 
se preschimbă îndată într-o mare putere care, în colaborare 
cu hăul nălucirii celui viclean, otrăvesc întregul meu suflet. 
Prin urmare, ce nu poate să facă diavolul, fac eu. Vrăjma- 
şul seamănă cu omul viclean din Evanghele, care s-a dus 
dintr-odată noaptea, a semănat țarina şi a plecat (Mt. 13, 
25). Adică îşi aruncă în mine momeala nălucirii şi pleacă şi 
se culcă. Apoi eu o iau, o fecundez în inimă, iar odrasla pe 
care o zămislesc este un înfricoşător copil al păcatului. 

În rai şarpele, în spatele căruia se ascundea diavo- 
lul, ştia că n-o poate ispiti pe Eva fără voia ei. De aceea, 
a încercat să-i schimbe dispoziţia intrând cu ea în vorbă. 
Aşa a reuşit. Adică, în acea clipă, Eva a amestecat scopul 
lui Dumnezeu, pe care vicleanul a făcut-o să-l destăinuie, 
cu cultivarea pe care o săvârşise ea însăşi înlăuntrul ei, 
şi nu cu ascultarea faţă de legea lui Dumnezeu. Nu s-a 
gândit că Dumnezeu 1-a spus să mănânce din toţi pomii, 
în afară de pomul cunoştinţe: binelui şi răului, să păzească 
grădina şi s-o cultive, ci a mers mai departe. lar ceea ce 
a cultivat înlăuntrul ei, a scos la iveală răspunzând diavo- 
lului. Adică i-a acceptat invitaţia şi a căzut în păcat (Fc. 
2, 15-17; 3, 1). 

Diavolul nu poate să ne facă niciodată rău fără con- 
simţirea noastră. Când dăm vina pe el, minţim. De multe 
ori, suntem mai răi şi decât demonul. Dar Dumnezeu, din 
pricina milostivirii Lui, ne primeşte, rabdă îndelung, este 
binevoitor, nu ne aruncă precum pe Lucifer, fiindcă acela 
era duh, în timp ce noi suntem şi trup. 


Dacă întâlneşte fața unei femei frumoase sau altce- 
va oprit cu totul de poruncile lui Hristos, voieşte să plă- 
nuiască ceva cu ele, ca să prefacă în faptă ceea ce i s-a 
arătat frumos. 


Acum Sfântul explică în ce fel diavolul creează, de 
obicei, nălucirea. Atunci când socoteşte că e nevoie să 
acţioneze singur, aruncă nălucirea direct. De obicei însă, 
încearcă să se ascundă după vreun oarecare şarpe, după 
vreo femeie sau după vreo poruncă ce ni se pare grea sau 

care ni se pare dulce, dar care este vătămătoare. Astfel, 
noi nu îl sesizăm. 

Hristos, de exemplu, spune: „„Fericiţi cei curaţi cu 
inima” (Mt. 5, 8), iar eu răspund: „Nu se poate să fi spus 
Hnistos asta pentru vremurile noastre. Nu se poate în vre- 
murile noastre să fii curat, când peste tot stăpâneşte pă- 
catul!” Tâlcuiesc porunca Domnului în alt fel şi aceas- 
ta devine mormântul meu, puţul stricăciunii mele, iadul 
meu. Tâlcuirile pe care le dau eu au o mare importanţă. 
În ele se ascunde cel mai mare demon, iubirea de sine şi 
egoismul. 

Să luăm un alt exemplu. Atunci când, ca responsa- 
bil al unei slujiri în mănăstire, pot sau sunt îndreptățit — 
pentru că am, chipurile, răspundere — să am propria mea 
poziţie, propria mea părere, propria mea judecată cu tot 
ce e în legătură cu acea slujire, atunci mă separ imediat de 
ceilalți sau de legea lui Dumnezeu, şi ajung o oaie însin- 
gurată, pata de a fi înşfăcată de lup, adică de diavol. 

Voiește să plănuiască ceva cu ele, ca să prefacă în 
faptă ceea ce i s-a arătat frumos. Ce înseamnă verbul a 
plănui? Din clipa în care diavolul vede că există un teren 
favorabil lui în sufietul tău, te urmăreşte, merge împreună 
cu tine, ca să te prindă la un moment dat. Să luăm iarăşi 
un exemplu. Vine la biserică şi-ţi aduce o ispită, dându-i 
o durere în şale. La început, spui: „Voi lupta, a mai rămas 
jumătate de oră.” El însă îți aduce şi al doilea gând: „Ai 
uitat că ai discopatie? Dacă mai stai în picioare încă la o 
slujbă, o să cazi iarăşi la pat. Stai deci, ca să-ţi păstrezi 
sănătatea şi să vii în fiecare zi la biserică.” Iar tu îl asculți 
ŞI te aşezi. Şi-a făcut treaba. Dacă tu stărui, el va înainta 

la altceva. Aceasta este plănuirea, viclenia diavolului. Ne 
urmăreşte pas cu pas şi, într-un anume fel, îşi aruncă îm- 
potrivirile faţă de intenţiile tale bune. Îndată ce vede că 
avem ceva care îi este folositor sau aliat, îşi aruncă săge- 
țile până când conduce sufletul către ceea ce i s-a arătat 
frumos, adică până împlineşte păcatul cu fapta. 

Postesc, dar fiindcă mă doare stomacul, mă gân- 
desc: „Se poate să fac o hemoragie gastrică şi să nu mai 
pot să duc Săptămâna Mare. Oare să nu mănânc ceva?” 
Acesta este gândul meu. Diavolul, văzând că nu alung 
îndată gândul meu, lăsând boala în grija lui Dumnezeu, 
mă urmăreşte pas cu pas şi la un moment dat îmi aruncă 
gândul: „Mănâncă măcar astăzi, că e sâmbătă şi mâine 
duminică”, pentru a mă face în cele din urmă să cad în 
păcat călcând postul. 


Și atunci [sufletul], venind la consimţire, preschim- 
bă, prin mijlocirea trupului în faptă, nelegiuirea în cuge- 
tare, spre osânda proprie. 


Aici Sfântul ne înfăţişează în mod analitic dezvol- 
tarea păcatului. La început, discut cu gândul cel viclean, 
deoarece în mine se află şi propria mea poftă, vlăstarul 
odrăslit din sufletul meu. Acum se arată şi propriul meu 
vlăstar şi, când intră gândul viclean, dacă nu mă port cu 
bărbăţie, îndată voi consimţi și voi păcătui în cugetare. 

Prin urmare, venind la consimțţire ... spre osânda 
proprie înseamnă: am acceptat să discut cu propunerea 
demonului. Din acea clipă, oare cine va birui? Cu sigu- 
ranță că hăul pe care l-a deschis vicleanul şi care seamănă 

cu marea va înghiţi picătura care a ieşit din mine şi-mi 
va otrăvi întreaga mea plămădire, întreaga mea existenţă. 
Atunci nu voi mai fi liber ca să acţionez şi voi consimțţi, 
fund osândit de mine însumi. 


Acesta-i meșteșugul vicleanului și cu aceste săgeți 
otrăveşte tot sufletul. [44] 


Acesta-i meșteșugul vicleanului. Libertatea nu ne-o 
poate lua, drepturi asupra noastră nu are. El însuşi nu poa- 
te să ne facă rău. Dumnezeu este întreg cu noi. Noi vrem 
să fim buni. Suntem cu toţii copii fără de răutate. ŞI totuşi, 
cădem. De ce? Fiindcă satana are istețimea să aştepte mo- 
mentul potrivit şi atunci ne atacă şi ne otrăveşte cu săge- 
ţile lui. 


De aceea nu e fără primejdie să lăsăm să intre în 
inima noastră gândurile înainte ca mintea să ne fi fost 
mult cercată în război, şi mai ales la început. 


De aceea, zice Sfântul, nu este sigur, înainte de a 
dobândi multă experienţă duhovnicească — adică înainte 
de a ne nevoi ani de zile — să îngăduim să intre gândurile 
vicleanului în inima noastră. Dar gânduri ale vicleanului 
sunt chiar şi cele care par a proveni de la alţii. Vine un 
frate şi-ţi spune: „Posteşti şi astăzi, când e harţi?” În spa- 
tele cuvintelor lui se poate să se ascundă cel viclean, chiar 
dacă fratele a spus adevărul zicând că azi e dezlegare. Tu 
posteşti cu bucurie şi cu demnitate, fiindcă nu ţi-ai dat 
seama că e dezlegare. De îndată ce ţi-a amintit, te apuci şi 

mănânci, ca şi cum ai fi fost un rob atunci când posteai. 


Fiindcă sufletul nostru într-o clipă se încântă de 
momelile diavoleşti, se îndulceşte de ele şi le urmează. 


Trebuie să ştii că puterile sufletului tău, pofta, mânia 
şi raţiunea, vor înclina întotdeauna de partea demonului, 
de aceea nu te baza niciodată pe tine însuţi. Dacă, desigur, 
trec zece, douăzeci, treizeci, patruzeci de ani fără să suferi 
NICI O înfrângere, atunci „pentru cel drept nu este lege” (1 
Tim. 1, 9), eşti liber de momelile demonului şi, prin urma- 
re, şi de lege. Numai când eşti liber poţi să trăieşti în mod 
liber. Dar câtă vreme mai există teama că vei cădea în 
ceva la care nu te aştepţi, atunci nu te baza pe tine însuţi. 

De exemplu, stau în umezeală şi încep să mă doară 
picioarele. Mă întreb de ce şi trag concluzia că cel mai 
probabil sufăr de o discopatie. Dar motivul nu este aces- 
ta. Picioarele mă dor pentru că stau în umezeală. În spate 
la toate astea se află cel viclean, care vrea să ne încurce. 
Și reuşeşte, fiindcă sufletul nostru într-o clipă se încântă, 
pentru că sufletul nostru încă primeşte cu mulţumire ata- 
curile lui. Sigur, dacă este cineva pentru care nu e valabil 
într-o clipă, atunci e liber. Dar mă tem că e valabil pentru 
noi toţi câtă vreme ne aflăm în lumea aceasta. 

Aşadar, câtă vreme sufletul nostru înclină spre mo- 
melile demonice, e bine să ştim că suntem robii celui vi- 
clean şi ai sufletului nostru care urmează momelilor lui. 


Ci trebuie numai să le înțelegem și îndată să le tă- 
iem de cum răsar și ne momesc. 

Cuvintele să /e tăiem de cum răsar și ne momesc au 
înţelesul de a ne feri de alianţa dintre propriul nostru vlăs- 
tar şi momeală. A răsări înseamnă că ce este jos îl ridic 
în sus, din inimă îl ridic în minte. Aceasta este o imagine 
din viaţa noastră, aşa cum o trăim noi. Zicem că se înalţă 
gânduri. 

Trebuie să urmăreşti foarte bine lucrurile, astfel în- 
cât să nu se întâlnească ceea ce a răsărit din tine, vlăstarul 
care iese din tine, cu momeala. Împiedică momeala celui 
viclean, care este ceva străin, şi nu da nici o importanţă 
la ce se află în tine, chiar dacă răsare de fiecare dată, fi- 
indcă îți aparține şi-l iubeşti. După cum ne iubim ochii 
şi-l îngrijim, tot aşa iubim şi ne apărăm părerile noastre, 
convingerile noastre, dorinţele noastre. De aceea, nu ne 
hotărâm să le lepădăm. 

Dacă urmărim traseul oricărui om neduhovnicesc, 
vom vedea că întreaga lui viaţă este o apărare a sinelui 
său, care se exprimă ca dorinţă, ca părere, ca sensibilitate 
proprie. Dar toate acestea se vor topi în pământ când su- 
fletul, cu totul gol, fără hainele sale de bun gust, se va sui 
la cer şi va fi întrebat de Dumnezeu: „Unde să te pun acu- 
ma aşa gol cum eşti?” Sau mai degrabă, nici nu va apuca 
să-l spună ceva, pentru că-l va înhăţa satana protestând: 
„Dumnezeul meu, este al meu sufletul acesta, Tu nu ai 
drepturi.” Și într-adevăr, aşa este. Fiindcă dacă am apar- 
ține lui Dumnezeu, nu 1 ne-am înfățișa cu mâinile goale, 
am fi avut şi rod. 

În sfârşit, viaţa noastră nu e nimic altceva, decât 
o ocrotire a sinelui nostru. Satana este sinele nostru. De 
aceea spune Hristos: „Cel ce vrea să vină după Mine să 


-258- 


PARTEA PRACTICĂ 


se lepede de sine” (Mc. 8, 34). Noi însă suntem atât de 
încărcaţi, încât le păzim pe toate ca pe nişte comori în 
inima noastră. 

Să le tăiem de cum răsar şi ne momesc. Aşadar, tot 
ce ai înlăuntrul tău, leapădă. Când nu îl hrăneşti, când nu-l 
amesteci cu momeala demonică, preţ de unul, doi, cinci, 
zece sau mai mulţi ani, câţi vor fi nevoie, diavolul se va 
dezamăgi şi egoul se va sfinţi de la sine. Adică toate se 
luptă între ele în noi, se atacă una pe cealaltă, are loc un 
război civil, şi astfel se strică încet-încet, când noi, desi- 
gur, alungăm momelile exterioare. Dacă însă le primim, 
atunci vlăstarele noastre se hrănesc, fiindcă conlucrează 
cu cele care intră, şi astfel nu se mai luptă între ele. Ceva 
asemănător se întâmplă şi când suntem doi şi alţii ne vâ- 
nează. Atunci suntem uniţi. Dar de îndată ce rămânem 
singuri, încep neînțelegerile. Eu zic alfa, tu omega. ŞI se 
poate să avem amândoi dreptate. Totuşi amândoi cădem 
victimele propriei noastre păreri şi pierdem unitatea din- 
tre noi. De aceea, trebuie să fim atenţi ca să nu se producă 
unirea dintre cele exterioare şi cele interioare, dacă vrem 
să ne izbăvim de gânduri. 


Dar după ce prin războire îndelungată în acest lu- 
cru minunat mintea s-a exercitat în el şi-l înțelege şi a 
dobândit deprinderea neîncetată a războiului, încât înţe- 
lege cu adevărat gândurile şi, cum zice prorocul, „poate 
stăpâni ușor vulpile cele mici” (Cânt. Cânt. 2, 14), atunci 
să le vădească cu ştiinţă şi să le doboare. 


Acest lucrul minunat este trezvia. Când mintea se 

îndeletniceşte neîncetat cu trezvia, atunci se obişnuieşte 
cu războiul şi îşi dă seama de la început de momeală. Aşa 
cum mulți simt fumul de ţigară de departe, la fel se în- 
tâmplă şi cu mintea, şi atunci omul dobândeşte lbertatea. 
Când vei dobândi şi tu libertatea, vei prinde şi cel mai mic 
gând, vulpile cele mici, după cum zice prorocul în Cânta- 
rea Cântărilor. 


Precum e cu neputinţă ca printr-un şanţ să treacă 
foc și apă deodată, tot așa este cu neputinţă să intre în 
inimă păcatul, de nu va bate mai întâi în uşa inimii prin 
nălucirea momelii viclene. [45] 


Este cu neputinţă ca prin acelaşi şanţ să treacă apă şi 
foc, pentru că apa va stinge focul şi focul înghite apa. În 
acelaşi fel, este cu neputinţă să intre şi păcatul în inimă, de 
nu va bate mai întâi în ușa inimii prin nălucirea momelii 
viclene. 

Asemănarea nu este exactă, dar este adevărată. Ara- 
tă că păcatul nu poate intra în inimă când aceasta este 
curată. Păcatul este necurăţia şi se săvârşeşte când omul 
pierde curăţia, prin intrarea în el a momelii viclene prin 
nălucire. Când se apropie gândul celui viclean de inima 
noastră şi-i îngăduim să intre, atunci începe şi păcatul. Să 
ştim, prin urmare, că atunci când avem gânduri rele şi pă- 
cătuim, întotdeauna noi îl chemăm pe cel viclean zicând: 
„Vino! Te aştept!” Aceasta este propria noastră contribu- 
ție la aşa-zisa noastră luptă duhovnicească. 

În continuarea textului, Sfântul Isihie explică evo- 
luţia momelii, care ne este cunoscută şi de la Sfântul loan 

Scărarul! şi din alte texte patristice. Revine la problema 
gândurilor, pentru că este cu neputinţă să înţelegem noi, 
oamenii, cât ne costă ele. Desigur, simţim că este ade- 
vărat, dar fiindcă nu le îndepărtăm, găsim motive şi ne 
împotrivim, şi le ţinem pe toate înlăuntrul nostru. Inima 
noastră este ca o salată rusească. 


Întâi este momeala; al doilea însoţirea, adică ames- 
tecarea gândurilor noastre cu ale dracilor vicleni; al trei- 
lea, consimţirea minţii de a se afla între cele două feluri 
de gânduri ce se sfătuiesc în chip rău. [46] 


Prima treaptă a păcatului este momeala, acţiunea 
duhului viclean. Avem un Duh bun, Duhul Sfânt, „Duhul 
Sfânt Se va pogori peste tine şi puterea Celui Preaînalt te 
va umbri” (Lc. 1, 35), avem şi un duh viclean. De vreme 
ce acceptăm lucrarea celui viclean, ne umbreşte propria 
lui putere. Cel viclean este foarte rău, întru toate foarte 
rău, şi plănuieşte cu mult meşteşug cum să intre în noi. 

Gândul meu lăuntric vrea să iasă şi să discute cu 
momeala vicleanului, dar nu se luptă, fiindcă am şi gân- 
duri bune, şi atunci zic: „Pleacă de aici, voi face ascultare 
Stareţului, pentru că părerea mea este tot un gând.” Dar 
din clipa în care spun acestea, părerea mea se dezbină, 


! Scara 15, 72, tr. rom. cit p. 241 

pentru că vrea şi să lupte cu gândul, şi să nu săvârşească 
păcatul. Dar pentru că ştie că urmând gândului va păcă- 
tui, îşi ascunde vinovăția păcatului în spatele unor intenţii 
sau explicaţii bune. ŞI astfel se află între cele două feluri 
de gânduri ce se sfătuiesc în chip rău, între gândul meu 
şi gândul vicleanului, producându-se con-simţirea, când 
cu şi vicleanul ne îmbrățişăm. Continuarea acesteia este 
fapta văzută. 


Al patrulea este fapta din afară sau păcatul. 


Să luăm un exemplu. A venit ora Vecerniei, dar sunt 
bolnav şi mă întreb: „Să mă odihnesc sau nu?” În cele din 
urmă, îmi zic să nu mă îngreuiez, să mă odihnesc şi merg 
să mă culc. Astfel am pierdut slujba Vecernie: de astăzi. 
Aceasta este o faptă văzută, adică un păcat deplin, pe care 
îl voi înţelege în ziua următoare, dimineaţa. Aceasta fiind- 
că în clipa în care hotărăsc să mă odihnesc, gândurile îmi 
spun altceva, în timp ce dimineaţa mă vor arunca în deza- 
măgire, zicându-mi: ,, Mereu făgăduieşti nevoinţă, dar ce 
faci? lar te-ai odihnit. Azi, ce-o să mai faci?” Adică, îmi 
aruncă o negură în suflet şi nu mai pot să încep nici măcar 
acum 0 viaţă activă, să merg la biserică, la slujirile mele, 
şi astfel se pierde şi ziua de azi. 

După-amiaza mă întorc la chilie şi, cum mă aflu 
relaxat, în această negură, ce pot să mai fac? Omul rela- 
Xat este întotdeauna fără tonus, nu are nici o putere şi de 
aceea merge să se culce, ca să aibă puteri să-şi înceapă 
dimineaţa munca. Vedeţi cum se face fapta văzută? După 
consimţire, găsesc modalitatea în care şi păcatul să-l fac, 

ŞI O oarecare circumstanţă atenuantă să am. 


Dacă deci mintea va fi atentă prin trezvie, prin îm- 
potrivire şi chemarea Domnului lisus, va pune pe fugă 
nălucirea momelii de la răsărirea ei, cele ce urmează din 
ele rămânând fără împlinire. 


Dacă însă mintea este atentă şi respinge momeala 
cu împotrivire şi cu chemarea lui lisus, şi nu îngăduie să 
iasă vlăstarul din noi, atunci dezvoltarea momelii nu mai 
are loc. Cuvântul răsărire ascunde aici un înţeles şi o ex- 
perienţă mistice. 

Dacă sunteţi atenţi, veţi vedea că în toată viaţa 
noastră ne luptăm pentru aceleaşi lucruri. Ce am apărat 
de mici, ce idei am avut, aceleaşi le repetăm şi la tinereţe, 
aceleaşi le spunem şi la bătrâneţe şi chiar când vom muri. 
Rămânem aceiaşi pentru că nu dobândim curăţia, liberta- 
tea. Ne păzim gândurile, pe toate, înlăuntrul nostru. Prin 
urmare, ce mâncare mănânc, p'aia O şi râgâi, Şi aşa, ce am 
în mine, aceea răsare propria sa mireasmă şi gust, care 
sunt întotdeauna aceleaşi. 

În acest fel, păstrăm la congelator sinele nostru şi 
nu-l putem încălzi. Dar, din fericire, Dumnezeu a izbândit 
ŞI scânteia dumnezeiască pe care a pus-o în noi o poate 
păstra chiar şi în acest congelator. Cum? Punând în noi 
pe Duhul Sfânt prin metoda trezviei. Atunci dă duhului 
nostru suflare, sfinţenie, şi astfel ni se păstrează scânteia 
noastră. Ea ne mântuire până în ultima clipă, în care sufle- 
tul nostru iese din trup şi călătoreşte către cealaltă viaţă. 

Cele ce urmează din ele rămânând fără împlinire. 

Deci, când noi interzicem gândurilor noastre să discute cu 
momelile vicleanului, atunci scăpăm de cele care urmea- 
Ză. Vicleanul nu va înceta, desigur, să ne momească, dar 
noi, luând aminte la noi înşine, care este lucrul cel mai 
periculos, a cincea falangă, nu cădem nici în însoţire, nici 
în consimţire, nici în păcat. 


Căci cel viclean, fiind minte netrupească, nu poate 
amăgi altfel sufletele, decât prin năluciri şi gânduri. 


Sfântul se referă aici la imaginaţie (năluciri) şi la 
gânduri ca la lucrarea celui viclean. Fiindcă cel viclean 
este netrupesc, poate folosi pe de o parte oameni şi lucruri 
ca să ne înșele, dar el însuși, în mod direct, numai prin 
năluciri şi gânduri poate să ne înşele sufletele. 

Oamenii perioadei Vechiului Legământ, vrând să 
explice căderea îngerilor şi transformarea lor în demoni, 
au spus că fiii lui Dumnezeu erau îngeri care s-au ameste- 
cat cu femeile frumoase ale celor din lume şi aşa au apă- 
rut demonii?. Lucrul acesta, bineînţeles, nu s-a întâmplat, 
pentru că demonul este un duh, este netrupesc. Prin urma- 
re, numai prin năluciri şi gânduri poate să-l atace pe om. 
Preferă însă imaginaţia, nălucirea sau să facă gândul plin 
de imaginaţie. 


Despre momeală David zice: ,, In dimineţi am ucis 


pe toți păcătoşii pământului ” și celelalte (Ps. 100, 8), 
iar despre consimțire marele Moisi zice: „Și nu te vei 


2 Theodoret al Cyrului, Tâlcuire la Facere 47, P.G. 80, 148AC 

invoi cu ei" (leş. 23, 32). 


În Psalmul 100, David spune în mod foarte expresiv 
că în fiecare dimineaţă omora pe toţi cei răi, necredincioşi, 
nedrepţi, ca să nu-l ispitească pe Israil. Iar Prorocul Moisi 
ne îndeamnă să nu consimţim la toate câte ne îmboldeşte 
gândul. Cuvintele acestea ascund înţelepciune, fiindcă vi- 
cleanul este netrupesc, iar noi nu putem să-l războim. Tot 
ce putem face este să ne păzim pe noi înşine. 


Mintea cu minte se încaieră la luptă în chip nevă- 
zut; mintea drăcească cu mintea noastră. [47] 


În acest cap, Sfântul tâlcuieşte esenţa războiului 
duhovnicesc. Când cineva practică asceza trezviei, atunci 
mintea lui, deoarece este şi ea o esenţă şi o energie înţele- 
pătoare, se încaieră cu satana cel netrupesc, deoarece gân- 
dul exterior şi nălucirea care ne momesc sunt rezultatul 
unei lucrări demonice. 

Aţi văzut câtă importanţă are mintea omului? De 
aceea, cele mai multe dintre păcatele noastre încep în min- 
te şi se săvârşesc prin minte. Urmăriţi problemele noastre, 
greutăţile noastre, împotrivirile noastre, fie cu Starețul, fie 
cu mănăstirea, fie cu Dumnezeu, fie cu obştea. Toate au 
legătură cu mintea. Noi credem, bineînţeles, că au legătu- 
ră cu inima. Dacă însă suntem atenţi, ne vom încredința că 
mintea este cea care lucrează. 


De aceea, e de trebuință să strigăm din adâncuri 
în toată clipa către Hristos, ca să depărteze mintea dră- 

cească, iar biruința să ne-o dea nouă ca un iubitor de 
oameni. 


Fiindcă satana nu se vede, iar tu nu ştii când va veni 
— adică poate veni încet-încet, fără ca tu să-ţi dai seama, 
ŞI să-ţi arunce pe ascuns gândul prin deschizătura minţii, 
şi apoi să-l arunce în inimă — de aceea e de trebuință să 
strigăm din adâncuri în toată clipa către Hristos, ca să 
alunge mintea drăcească. Nu pentru că meriţi, ci pentru 
că Dumnezeu este iubitor de oameni. Dar, ca să poţi striga 
neîncetat către Hristos, ai nevoie de linişte. Un chip al 
acesteia ne înfăţişează Sfântul Isihie în capul următor. 


Chip al liniştii din inimă să-ți fie cel ce are o oglin- 
dă şi se uită în ea. Și atunci vei vedea cele scrise înțelegă- 
tor în inima ta, rele şi bune. [48] 


Aşa cum femeia lumească stă înaintea oglinzii şi îşi 
îngrijeşte faţa, tot aşa să te uiţi şi tu, zice, cu atenţie la tine 
însuţi, ca să poţi vedea cele scrise înfelegător în inima ta, 
rele şi bune. 


la seama să nu ai niciodată în inima ta nici un 
gând, nici neraţional, nici rațional, ca aşa să cunoşti cu 
ușurință pe cei de alt neam, adică pe cei întâi-născuţi ai 
egiptenilor. [49] 


În capul 44 ne spusese că cel ce prinde vulpiţele poate 
să lase gândurile să intre în el şi să le cerceteze. S-ar părea că 


vine în contradicție cu prezentul cap, dar înţelesul lui este: 

Cu cele pe care vi le-am spus mai înainte nu vreau 
să vă împing la autodistrugere. De aceea, vă repet acum, 
întotdeauna este nevoie să nu ai niciodată în inima ta nici 
un gând, nici nerațional, nici rațional, adică să alungăm 
întotdeauna orice gând, bun şi drept, corect şi prietenos, 
ba chiar şi dumnezeiesc. Aşa cum dacă avem vise dumne- 
zeieşti — ni se arată Hristos, Maica Domnului, sfinţii — Pă- 
rinții ne sfătuiesc să spunem: „Înapoia mea, satană!” (Mt. 
16, 23) — pentru că, dacă este cu adevărat Hristos, Se va 
bucura văzând măsurile pe care le luăm ca să nu cădem în 
înşelare — tot aşa este corect să lepădăm din inima noastră 
orice convingere sau idee sau dorinţă sau părere, oricât de 
rațională şi importantă şi înaltă am avea. Numai aşa vom 
învăţa să separăm gândurile de alt neam, vrăjmaşe. 

Urmează capul 50, care este aproape identic cu 
capul 29. 


Cât de bună, de plăcută, de luminoasă și de dulce, 
cât de frumoasă și de strălucitoare virtute este trezvia, 
călăuzită de Tine, Hristoase Dumnezeule, pe drum bun 
şi umblând cu multă smerenie a minţii omeneşti care ve- 
ghează. [50] 


Ce virtute bună, folositoare, veselă, luminoasă, dul- 
ce, strălucitoare şi frumoasă este trezvia! 


Călăuzită de Tine, Hristoase Dumnezeule. Cuvinte- 

le acestea ne descoperă faptul că toate cele bune vin de la 
Dumnezeu. Chiar şi rugăciunea şi dorinţa de a face binele 
încep întotdeauna de la Dumnezeu. Noi nu suntem în sta- 
re să începem nici un lucru bun, ci doar să păcătuim. „Tot 
darul desăvârşit de sus este” (lac. 1, 17). Şi ca să nu uităm 
acest lucru şi să spunem: „Eu trebuie să duc lupta duhov- 
nicească, cu să lupt, eu să devin ca o fiară şi să-l biruiesc 
pe satana”, Sfântul Isihie ne spune: „„Lasă-le pe astea! Ştii 
când este trezvia frumoasă? Când este pe drumul cel bun? 
Când o povăţuieşte Hristos!” 

Vrei, de exemplu, ca un tren să meargă dintr-un oraş 
într-altul. Dacă-l aşezi pe liniile obişnuite, va merge, alt- 
fel e cu neputinţă să meargă. Exact aşa e şi cu trezvia. 
Hristos o povăţuieşte, aşezând-o în oastea cea bună, iar 
eu sunt dator să o hrănesc neîncetat, ca să poată înainta. 
Adică sunt dator să-mi ajut mintea să fie cu trezvie, pentru 
ca trezvia să-şi continue drumul ei. Cum? 

Umblând cu multă smerenie a minţii omeneşti care 
veghează. Puterea noastră mişcătoare este mintea noas- 
tră care priveghează cu smerenie. Unii, desigur, se vor 
împotrivi: „Dar nu Dumnezeu este această putere?” Nu! 
Puterea mişcătoare, continuarea vieţii noastre duhovni- 
ceşti, reuşita scopului nostru este în întregime problema 
noastră. 

Dar fiecare motor, ca să funcţioneze, are nevoie de 
combustibilul corespunzător, unul de motorină, altul de 
benzină, altul de curent electric. Mintea omenească de ce 
are nevoie? De multă smerenie. Nu trezvia aduce smere- 
nia. Trezvia este lucrarea care se săvârşeşte întocmai ca 
la un motor, când mintea omului priveghează şi are mul- 

(ă smerenie. Să repetăm aici că smerenia înseamnă să ne 
smerim pe noi înşine, să ne umilim, să ne numărăm şi noi 
de bunăvoie între săracii pe care îi fericeşte Domnul, să 
liu ultimul. 


Căci își întinde până la mare şi până în adâncul 
vederilor ramurile ei şi până la râurile tainelor desfătă- 
oare şi dumnezeieşti mugurii ei. 


Această frază, inspirată din Psalmul 79, cuprinde 
înţelesuri adânc duhovniceşti. Înfăţişează trezvia întin- 
zându-se peste tot, ca un sistem de irigație, şi răspândin- 
du-şi binefacerile şi darurile ei. 

Căci își întinde până la mare și până în adâncul 
vederilor ramurile ei. Versetul corespunzător din Psalmi — 
„Întins-a până la mare ramurile ei şi până la râuri muguri 
e!” (Ps. 79, 12) — se referă la evreii pe care Dumnezeu îi 
va scoate din Egipt, şi nu numai că îi va întoarce în ţara 
lor, dar îi va face stăpâni asupra întregii lumi. Acest lucru 
a fost valabil la început pentru Israil, iar apoi pentru noul 
Israil şi pentru Ierusalimul cel de Sus. Este o profeție pen- 
tru Biserica noastră. Tot astfel şi trezvia îşi întinde roadele 
ei până la mare. Sfântul nu spune „la nesfârşit”, ci până la 
mare, pentru că fiecare om are o anumită limită a gândirii 
sale, după cum şi evreul care, când spunea că va stăpâni 
toată lumea, se gândea numai la Marea Mediterană. 

Până în adâncul vederilor ramurile ei. Trezvia se 
va întinde în lăţimea şi adâncimea înţelesurilor şi des- 
coperirilor duhovniceşti. Ramurile ei, lăstarii care se în- 
tind nu numai până la mare, ci şi în adâncul vederilor, 

vor despica toate, vor privi din înălțimi spre adâncurile 
Dumnezeirii, în care se presupune că se află Dumnezeu. 
Aşa cum Psalmistul Îl înfăţişează pe Dumnezeu prezent 
înnor (Ps. 17, 10), totaşa Îl înfăţişează şi „la marginile 
mării” (Ps. 138, 9). Oriunde aş merge, eşti prezent şi Tu, 
Dumnezeul meu, acolo Te arăţi întreg. Prin urmare, ale 
mele sunt lăţimea şi adâncimea cuvântării de Dumnezeu 
şi ale descoperirii. 

Și până la râurile tainelor desfătătoare şi dumne- 
zeiești mugurii ei. Prin trezvie vom cunoaşte nu numai 
adâncul Dumnezeirii, dar şi tainele Bisericii noastre, vom 
dobândi toate desfătările și trăirile duhovniceşti şi dum- 
nezeiești. 

Prin urmare, trezvia începe de la Dumnezeu, dar 
continuarea ei ţine de noi. Noi trăim sau murim, deve- 
nim cuceritori, oameni universali, sau ne omorâm pe noi 
înşine. 


Și adapă mintea arsă de multă vreme din pricina 
necucerniciei, de sărătura gândurilor şi duhurilor viclene 
şi a cugetului dușmănos al trupului, care este moarte. 


Mugurii, trăirile şi cunoştinţele dumnezeieşti şi des- 
fătătoare pe care le dobândim, devin mijloacele prin care 
trezvia hrăneşte mintea, adâncurile existenţei noastre. 

Sfântul vrea să accentueze aici că dacă nu ne-am 
curățit şi nu ne-am renăscut, de vină suntem noi. Urmând 
însă calea foarte simplă a trezviei, curăţia şi desăvârşirea 
vin singure, fiindcă trezvia se răspândeşte ca un râu şi le 
adapă chiar şi pe cele arse, pe cele arse de multă vreme 

de sărătura gândurilor viclene. Ne înfăţişează imaginea 
câmpurilor cultivate care s-au pârjolit de apa de mare şi 
este aproape cu neputinţă să mai fie recuperate. În zo- 
nele arse putem, desigur, să semănăm, dar este greu să 
odrăslească. Dar şi ceea ce este greu pentru omul firesc 
devine realitate pentru cel care urmează calea trezviei. ŞI 
cele arse vor fi udate, zice Sfântul, şi vor dobândi o nouă 
vlagă. 

De multă vreme. Chiar dacă ai trăit ani de zile în 
mocirlă, în păcat, în greşeală, chiar dacă ţi-ai netrebnicit 
existenţa, încât nu a rămas nimic viu în tine, ai ajuns un 
hoit, chiar şi atunci este cu putinţă să-ţi fie udate adâncu- 
rile şi să renaşti în întregime. 

Din pricina necucerniciei, de sărătura gândurilor 
şi duhurilor viclene şi a cugetului duşmănos al trupului, 
care este moarte. Ce frumos combină Sfântul lucrurile! 
Este deştept? Nu, este purtător de Duh! Pentru că toate 
acestea nu sunt subiecte ale rațiunii, ci ale trăirii. Aşa cum 
mai înainte se referea la două lucruri, la mare şi la râuri, 
tot aşa aici arsura are două pricini: gândurile, care provin 
de la duhurile viclene şi coboară în inimă, şi cugetul tru- 
pului, cugetul lumesc, ce iese din noi şi care este moarte. 
Nu zice „care sunt moarte”, că duhurile viclene adică pot 
să ne omoare, ci că propriul nostru cuget, pe care-l ascun- 
dem în sufletul nostru, acela ne omoară. 

Trezvia se aseamănă scării lui lacov, deasupra că- 
reia stă Dumnezeu și pe care umblă îngerii. Căci șterge 
din noi tot răul. [51] 

Dacă te vei nevoi puţintel cu asceza trezviei, te vei 
încredința că este scara lui Iacov la care se referă Vechiul 
Legământ, în vârful căreia stă Dumnezeu și pe care umblă 
ingerii (Fc. 28, 12-13). Trezvia șterge din noi tot răul, tot 
păcatul, toată patima, tot gândul, toată pofta, dacă desigur 
o vrem. Când însă o părăsim, aşa cum pleacă Dumnezeu, 
aşa pleacă şi trezvia. 


Ea taie vorbăria, ocărărea, clevetirea și toată lista 
relelor văzute. 


Să fim atenţi la acest text. Nu se referă nici la prea- 
desfrânare, nici la curvie, nici la crimă, nici la alte păcate 
mari, fiindcă cele care ne rețin în împătimire, în somnul 
cel veşnic, fără trezvie în inima noastră, sunt vorbăria, 
ocărârea, clevetirea — faptul de a vorbi fără cuviinţă şi 
cinstire faţă de altul sau despre altcineva — şi, în gene- 
ral, toate relele văzute pe care le întâlnim în viaţa zilnică. 
Acestea şterg din noi curăţia. Dar noi, deşi ştim asta, n-o 
luăm în seamă. 


Neîingăduind să fie lipsită, din pricina lor, nici mă- 
car pentru puțină vreme de dulceaţa proprie. 


Aşa cum când ne intră ceva în ochi, vrem să-l scoa- 
tem imediat, tot aşa se întâmplă şi cu trezvia. Pentru că ea 
a cunoscut dulceața dumnezeiască, experienţa duhovni- 
cească a bucuriei, a păcii, a veseliei, a îndrăznelii înaintea 
lui Hristos, nu poate să îndure relele văzute. De aceea în- 
dată ce se arată, le izgoneşte. Noi însă, de obicei, pentru 

că nu suntem purtaţi de dulceaţa trezviei, nu ne temem de 
pierderea ei. Dimpotrivă, o preferăm, pentru că întâlniri- 
le pline de vorbărie, de ocărâre şi de clevetire sunt foar- 
le puternice şi atrăgătoare. Sfântul numeşte doar aceste 
trei păcate, pentru că în ele cădem neîncetat. Satana nu 
ne îndeamnă la păcate mari, ci la acestea care, chipurile, 
nu sunt nimic, şi totuşi cât de importante sunt! Din acest 
motiv, Sfântul, deşi ne-a spus că trezvia este cel mai mare 
crucişător împotriva vrăjmaşului nostru şi cel mai mare şi 
mai grabnic ascensor către cer, nu a omis să se refere şi la 
aceste patimi care au legătură cu gura. 


Să o cultivăm, frații mei, pe aceasta cu râvnă. Și 
zburând în priveliştile ei cu cuget curat în Hristos lisus, 
să începem a ne privi păcatele noastre şi viața de mai 
înainte. [52] 


Zburând în priveliștile ei. Priveliştea este locul 
pe care pot să-l privesc de sus, să-l urmăresc, în timp 
ce trezvia este spaţiul în care pot să umblu. Sfântul ne 
înfăţişează aici trezvia ca pe o cale care ne poate condu- 
ce la înălțimi. Cu cuvântul priveliște ne arată că privim, 
vedem, iar prin gerunziul zburând că înaintăm rapid, în 
zbor. Apoi numaidecât se referă la Hristos, ca să ne spună 
că lucrarea noastră este dumnezeiască, de vreme ce cu- 
vintele priveliște (0£a) şi Dumnezeu (9e0c) au legătură 
etimologică. Sfântul ar fi putut să scrie „întru cele dum- 
nezeieşti”, şi nu în priveliștile ei, ca să ne spună că noi, 
de obicei, ne închinăm dumnezeilor noştri, idolilor noş- 
tri, gândurilor noastre, poftelor noastre. Fii, deci atent, nu 

întru dumnezeii tăi, în poftele tale, ci în priveliști! 

Zburând în priveliştile ei cu cuget curat în Hristos 
Iisus. Scopul nostru este să zburăm de la pământ la cer. 
Cerul este ţinta noastră. Câtă vreme trăim pe pământ, de- 
oarece suntem mădulare ale lui Hristos, iar capul nostru 
este în cer (Ef. 5, 23), folosim trezvia ca pe o scară pe care 
urcăm şi coborâm ca toţi îngerii, şi-L vedem pe Dumne- 
Zeu. 

Și zburând în priveliștile ei ... să începem a ne privi 
păcatele noastre şi viața de mai înainte. Cât de frumos se 
joacă Sfântul cu cuvintele! Zburând către lisus cu prive- 
liştile trezviei, putem ca într-o oglindă să aducem aproape 
sau departe de noi simţirea, priveliștea păcatelor noastre 
şi viața de mai înainte. Înţelesul este să ne conştientizăm 
păcatele noastre şi viaţa de mai înainte şi să ne hotărâm 
să scuturăm vederea lor, ca să avem parte de privelişti du- 
hovniceşti. Este înlocuirea vieţii de dinainte şi a păcatelor 
noastre cu noua stare, cea alcătuită din lisus. 


Ca frânți și umiliți de amintirea păcatelor noas- 
tre, să avem nedezlipit de noi ajutorul lui lisus Hristos, 
Domnul nostru, în războiul nevăzut. Căci de ne vom lipsi 
de ajutorul lui lisus, prin mândrie sau slavă deşartă sau 
iubire de noi înşine, vom pierde curăția inimii, prin care 
Dumnezeu Se face cunoscut omului. 


Prin amintirea păcatelor noastre simţim zdrobire şi 
smerenie şi astfel avem continuu ajutorul lui Hristos în 
războiul nevăzut. 

Este însă cu putinţă a fi lipsiţi de ajutorul lui Dum- 

nezeu, mai întâi din pricina mândriei noastre, adică atunci 
când vrem să ne sprijinim pe noi înşine şi să devenim nu 
privelişte duhovnicească (0£a), ci dumnezei (soi), în al 
doilea rând, prin slava noastră deşartă, când acceptăm ca 
viaţa noastră să se cheltuie în zadar, şi în al treilea rând, cu 
iubirea noastră de sine, când ne întoarcem spre noi înşine. 
Aceste trei patimi se ascund în spatele celor la care s-a 
referit în capul precedent. 

Aşadar, îndată ce îţi vine un gând de mândrie, de 
slavă deşartă sau de iubire de sine, nu-ţi vei pierde curăţia, 
ci deja ai pierdut-o, pentru că necurăția apare automat. 
Adică ai pierdut curăția, prin care Dumnezeu Se face cu- 
noscut omului. Fiindcă Domnul a spus: „Fericiţi cei curaţi 
cu inima, că aceia vor vedea pe Dumnezeu” (Mt. 5, 8). 


Fiindcă pricină a bunului al doilea, precum ni s-a 
făgăduit, este cel dintâi. 


Aici vorbeşte în mod filosofic. Pricină a bunului al 
doilea, adică al cunoaşterii lui Dumnezeu, este cel dintâi, 
curăţia inimii. Să stăm aşadar la straja noastră, suind şi 
coborând pe scară, pe calea pe care ne-a deschis-o Hris- 
tos, şi care se numeşte trezvie, şi Dumnezeu întreg va fi 
al nostru. 


Mintea care nu se leneveşte la lucrarea ei ascunsă 
va dobândi, împreună cu celelalte bunuri care izvorăsc 
din lucrarea neîncetată a păzirii de sine, şi nelucrarea 
celor cinci simțuri ale trupului de relele din afară. [53] 

Dumnezeu, zice Sfântul, ne-a dat mintea nu pentru 
cele la care noi o folosim, ci pentru /ucrarea ei ascunsă. 
Mintea are propria ei lucrare, care este urmărirea cu prl- 
veghere a lui Dumnezeu, atenția pentru a nu se împrăştia, 
pentru a nu fi cucerită şi înnegrită de gânduri. Este trezvia, 
vederea lui Dumnezeu. 

Toţi Părinţii Bisericii au aceeaşi concepţie despre 
lucrurile omeneşti. Noi, muritori de rând, ne luptăm în- 
tre stricăciune şi nestricăciune. Fiindcă, în timp ce dorim 
nestricăciunea, umblăm în calea stricăciunii, trăind ca mi- 
renii. Părinţii socotesc că mintea are o misiune, un rost, o 
vrednicie, o lucrare ascunsă, care este urmărirea lui Hris- 
tos prin trezvie. 

Sfântul Nicodim accentuează faptul că scopul min- 
ţii este înălțarea la Dumnezeu prin creaturi, prin trezvie şi 
prin contemplaţie, adică cunoaşterea şi vederea lui Dum- 
nezeu. Din acest motiv, avem mintea ca şi conducător, 
pentru a ne da simţirea şi vederea lui Dumnezeu. 

Împreună cu celelalte bunuri. Lucrarea ascunsă a 
minţii ne aduce multe bunuri, după cum spune şi Dom- 
nul: „Căutaţi mai întâi împărăţia cerurilor şi toate acestea 
vi se vor adăuga” (Mt. 6, 33). Modalitatea căutării îm- 
părăţiei cerurilor este trezvia, iar pe toate celelalte ni le 
va da Dumnezeu. Dar de ce spune împreună cu celelalte 
bunuri? Pentru că cele multe nu au atâta importanţă, cât 
are acel un singur lucru, anume ca mintea să dobândească 
cele cinci simţuri ale trupului şi să le arate izbăvite de re- 
Iele de dinafară. Astfel, acţiunile noastre trupeşti, care ne 
pun în legătură cu lumea exterioară, şi nu cu Dumnezeu, 
vor deveni nelucrătoare pentru relele de dinafară. 

Nelucrător este cel care nu face nimic. Cel nelucră- 
lor nu cultivă nici o harismă, astfel încât s-o poată da, nu 
seamănă Nimic şi nu seceră nimic. Este incapabil, cu totul 
netrebnic pentru viaţă, poate numai să deznădăjduiască. 

Cuvintele ne/ucrarea...de relele de dinafară ara- 
tă că mintea noastră ajunge incapabilă să mai slujească 
răutatea, de vreme ce nu mai cultivă legături cu păcate- 
le, cu vicleniile, cu patimile, cu gândurile. Adică mintea 
este folositoare din firea ei numai pentru a ne aduce lângă 
Dumnezeu. Când pe un ogor semănăm mai multe feluri 
de seminţe, ogorul ne va da mai multe feluri de roade, va 
fi folositor pentru multe. Dar când semănăm numai grâu, 
ne va da numai grâu şi pentru celelalte va fi nefolositor. 
Exact aşa se întâmplă şi cu mintea. Dacă o învăţăm să se 
îndeletnicească cu lucrarea ei proprie, nu ne va produce 
lucrări străine, pentru că a ajuns incapabilă pentru aces- 
tea. Astfel ne păzim prin noi înşine şi ajungem în stare de 
a nu mai păcătui. 

Acesta este punctul de plecare şi cauza, calea şi 
drumul către nepătimire, către nepăcătuire, al întoarcerii 
omului: către starea sa firească, către viaţa în Hristos. Nu 
e nevoie să luptăm şi să obosim pentru a birui, nici să ne 
zbuciumăm ca şi oamenii din lume şi să spunem că toate 
sunt grele şi că nu e cu putință să biruim patima aceasta 
sau aceea. Ioate sunt uşoare, pentru că toate au legătură 
cu mintea. Când mintea se îndeletniceşte cu /ucrarea ei 
ascunsă, nu se mai poate implica în relele din afară, iar 
cu, într-un anumit fel, devin de neispitit. 

Care izvorăsc din lucrarea neincetată a păzirii de 
sine. Până acum am văzut că am devenit oameni de ne- 

ispitit, rânduiți numai pentru bine. Nu ne mai vine să să- 
vârşim răul atunci când mintea îşi săvârşeşte lucrarea ei, 
când stă cu putere de strajă. Aşa cum ajungem cu uşurinţă 
de neispitit de către dispoziţiile şi stările păcătoase, la fel 
de uşor le dobândim şi pe cele bune, care vin singure din 
lucrarea neîncetată a păzirii de sine. Nu noi obosim ca să 
dobândim cele bune ale noastre, virtutea noastră şi toate 
bunurile de care avem nevoie. Ci toate cele trebuincioase 
vieţii noastre duhovniceşti, într-un cuvânt pâinea noastră 
a zilei ce vine, rugăciunea, postul, privegherea, le vom 
găsi, căci ele izvorăsc. 

Prin urmare, când mintea noastră nu-şi face /ucra- 
rea ei, ne asemănăm unui om care desfrânează zi şi noap- 
te şi, cu toate acestea, nu poate să se îmbogăţească. În nici 
un fel nu ne putem îmbogăţi dacă ne târăşte şuvoiul vieții 
zilnice. Dar când mintea noastră lucrează asceza trezvi- 
el, nc asemănăm cu omul care află dintr-odată în drumul 
lui o comoară şi, fără să ostenească, sapă, o ia şi trăieşte 
în tihnă. Astfel şi noi ne găsim cele bune în calea minţii 
noastre. 


Căci fiind neîncetat atentă prin virtutea şi prin trez- 
via Sa şi vrând să se desfăteze cu gândurile cele bune, nu 
îngăduie să fie furată prin cele cinci simţuri, când se apro- 
pie de ea gândurile materiale şi deşarte. Ci cunoscând în- 
șelăciunea lor, le retrage de cele mai adese ori înlăuntrul 
său. 


In acest text este continuată ideea anterioară. Dacă 
mintea lucrează asceza trezviei în toată vremea şi locul 

ŞI în orice situaţie, şi se obişnuieşte să se îndulcească de 
înțelesurile bune, şi nu în gânduri şi în conversațiile lăun- 
trice sau în alte îndeletniciri, dacă adică vrea ca unica ei 
acţiune să fie trezvia, atunci nu rabdă să fie furată de cele 
CINCI simţuri. 

Căci fiind neîncetat atentă prin virtutea și prin trez- 
via sa. Cuvântul virtute se întâlneşte în multe texte asceti- 
ce aproape la fiecare pagină, pentru că exprimă experienţa 
pe care o dobândim prin luptă şi prin trecerea timpului. 
Când vrem adică, atunci ne luptăm, înaintăm şi creăm în 
noi 0 obişnuinţă. Unul se obişnuieşte să trăncănească, al- 
tul să tacă. Unul să se revolte când vine vremea rugăciunii 
sau să zică în fugă „Tatăl nostru”, fără să înţeleagă nimic, 
în timp ce altul se obişnuieşte să spună cu toată inima lui: 
„Doamne, lisuse Hristoase, miluieşte-mă pe mine, păcă- 
tosul!” Şi care-i rezultatul? Amândoi vor ajunge la sfâr- 
şitul vieţii lor cu ceea ce s-au obişnuit. Unul va muri cu 
primul fel, celălalt cu al doilea. 

Prin urmare, virtutea este bucuria şi desfătarea noas- 
tră, experienţa noastră pe care o dobândim după o anumi- 
tă lucrare. Adică faptul că am învăţat să fim smeriţi, să fim 
greu de urnit spre rău, să nu furăm, să nu vorbim sau orice 
altceva. Obişnuinţa noastră, deprinderea, este deja treaba 
noastră. Prin urmare, virtutea are înţelesul îndeletniciri 
care ni se potriveşte şi care ne face cinste. De aici, zicând 
om virtuos, înţelegem un om vrednic de laudă şi străluci- 
tor pe care îl cinsteşte ceea ce este sau ceea ce face. 

Aşadar, când mintea se îndeletniceşte într-adevăr cu 
propria ei virtute, cu trezvia cea aducătoare de strălucire, 
şi dă naştere la starea omului lăudat şi cinstit de Dumne- 

zeu, atunci mintea nu mai acceptă să fie furată de simţuri, 
fiindcă a înţeles că slava ei şi obişnuinţa ei sunt la polul 
opus faţă de experienţele simţurilor. Astfel, pe de o parte, 
simţurile trândăvesc, iar pe de alta, mintea se dezlănţuie 
în vederea lui Dumnezeu, dobândind în acelaşi timp ex- 
perienţa faptului că gândurile sunt deșarte și materiale. 
Adică gândul, în timp ce pare a fi ceva înţelegător, are o 
anumită materialitate, este grosolan. 

Cu toate acestea, noi dăm în fiecare zi importanţă 
gândurilor. După aceea, desigur, se poate să le lăsăm, cu 
uşurinţă sau greu, sau să le uităm, dar după ce mai întâi 
am discutat cu ele. Asta se datorează faptului că nu am do- 
bândit virtutea desăvârşită, experienţa deşertăciunii gân- 
durilor, a faptului că dacă ne îndeletnicim cu ele, fie bune, 
fie rele, vânăm vânt şi secerăm osteneală şi trudă. 

Prin urmare, sunt dator să înţeleg că din clipa în 
care accept şi ascult de gând — pot, desigur, şi să nu fiu de 
acord, dar şi atunci îl urmăresc şi discut cu el — din acea 
clipă trăiesc o deşertăciune, fiindcă în spatele gândului se 
ascunde demonul, care după căderea lui a dobândit o mai 
mare materialitate decât cea pe care o avusese înainte, ca 
înger. Astfel, în spatele acestei regizări se află împătimi- 
rea ŞI, în acelaşi timp, deşertăciunea și minciuna, şi nu 
poate fi vorba să iasă ceva bun. 

Cunoscând înșelăciunea lor. Aşadar, în timp ce gân- 
durile sunt înșelătoare, noi suntem târâţi şi stăm înaintea 
lor cu interes, ca şi cum ar fi vorba de ceva important. 

Le retrage de cele mai adese ori înlăuntrul său. Dar 
când mintea înţelege deşertăciunea gândurilor şi păzeşte 
trezvia, atunci are putinţa ca, de îndată ce intră un gând, 


-280- 


PARTEA PRACTICĂ 


să retragă simţurile. Ce înseamnă că retrage? Mintea mea 
urmăreşte poarta ei şi, când observă că intră un gând prin 
mijlocirea ochilor, îndată porunceşte ochilor mei să se în- 
chidă. Astfel, nu mai văd nimic, nu recunosc pe nimeni 
Şi nimic, nu-mi pasă de nimic. Prin urmare, /e retrage în- 
seamnă că restrânge, hotărniceşte simţurile, astfel încât să 
nu mă obişnuiesc să urmăresc gândul. Pentru că gânduri- 
le, în realitate, sunt hrănite de simţuri şi de voinţă. 

Sensul celor spuse este: Cât de uşoară şi de fru- 
moasă este viaţa creştină! Nu găseşti pe cele rele înaintea 
ta, ci pe toate cele bune adunate la un loc. E însă nevoie 
să păzeşti slava, lumina cu care ţi-a înzestrat Dumnezeu 
mintea. 


Rămâi în cuget și nu vei osteni în ispite. [54] 


Cugetul nu este tocmai mintea, ci o lucrare (energie) 
a minţii. Dacă te obişnuieşti să stai la poarta minţii tale, la 
gura fântânii prin care ies duhorile sau prin care poate să 
intre în tine ploaia, atunci nu vei osteni în ispite. Aşadar, 
nu te întreba cum vei birui ispitele, patimile, neputinţele, 
cum te vei întâlni cu vecinul tău, sau cum o vei răbda pe 
soţia ta, sau cum te vei smeri înaintea Stareţului tău care 
nu te înțelege. Fă doar aceasta: rămâi în cuget. Atunci nu 
vei osteni în ispite, nu vor mai exista pentru tine ispite. 

Dar dacă pleci de acolo, rabdă cele ce-ţi vin 
asupră-ți. 


Dacă nu stai însă acolo, în postul tău de observaţie, 
dacă nu-ţi pasă de trezvia neîncetată, dacă nu ai răbdare să 
rămâi în lucrarea ta duhovnicească, atunci vei răbda cele 
ce-ţi vin asupră-ți: un rău îl va urma pe altul. Toate ispite- 
le, răutăţile, bolile, chinurile vor apărea în calea ta. Chiar 
şi numai o dată sau de două ori să dai importanţă gândului 
tău, trebuie să aştepţi tunete, fulgere şi furtuni în viaţa 
ta. Să nu zici atunci: „Hristoase al meu, ajută-mă! Maica 
Domnului, ce-i asta ce mi se întâmplă?” Lasă cuvintele 
astea mincinoase ale tale! Dacă ai chemat un vrăjitor să-ţi 
desfacă vrăjile, nu zice acuma: „Hristoase al meu, sca- 
pă-mă de dracu”!” Dacă tu l-ai chemat pe drac, rabdă-ţi 
acum reuşitele. Noi declanşăm pe ce/e ce vin. 


După cum celor ce s-au hrănit fără socoteală le fo- 
losește absintul amar, aşa celor cu purtări păcătoase le e 
de folos să pătimească rele. [55] 


Care este motivul pentru care Dumnezeu îngăduie 
să cadă în capul nostru toate relele? Vrea să ne spună: 
„Copilul meu, îţi place această viaţă cu neîncetate lovi- 
turi? Dacă nu-ţi place, schimbă-ţi mintea, trăieşte cum îţi 
spun Eu. Lasă orice gând!” Dar pentru că noi nu lăsăm 
gândurile, Dumnezeu inventează alt mod pentru a păzi 
mintea noastră de rău. Fiindcă noi, când avem o problemă 
de sănătate, mai uşor acceptăm absintul amar, decât să ne 
păzim mintea. 

Așa celor cu purtări păcătoase le e de folos să pă- 
timească rele. Cei cu purtări rele sunt toţi cei care trăiesc 
greşit, toţi care nu lucrează trezvia. Adică, aşa cum ne e de 
folos să luăm un medicament amar când suferim de sto- 
mac, tot aşa celor fără trezvie le e de folos să pătimească 
rele. Acesta este absintul care poate tămădui boala minţii 
lor. 


Deci dacă nu vrei să pătimeşti rele, să nu vrei nici 


să faci rele. [56] 


Dacă nu vrei să suferi, atunci nu face rău. Dar ce rău 
fac? Fiindcă Sfântul lasă de-o parte complementul direct. 
Pentru început, sănătatea mea sufletească şi duhovniceas- 
că, sinele meu: mintea mea, inima mea, viaţa mea. În al 
doilea rând, pe ceilalți, fiindcă cine acceptă gândurile se 
ceartă cu ceilalți. Aşadar, când cineva se poartă urât cu 
voi, să nu credeţi că are ceva cu voi. El personal are ceva 
problematic. 

Dar satana, când ceilalţi ne fac rău, încearcă să ne 
convingă cum Că ei au ceva cu noi,,ca să reuşească să ne 
punem rău cu ei, să răspundem la lovitura lor şi astfel să 
fim înşelaţi. Dacă, de exemplu, fratele meu nu mă salută 
șI eu simt că nu mă înghite, relațiile noastre se strică şi ia 
naştere în mine o dispoziţie de a mă'văicări, de a-i cere 
explicaţii pentru care motiv nu m-a salutat, adică să-l duc 
în ispită şi să nu ştie ce să-mi răspundă. Aşa acţionează vi- 
cleanul. Eu sunt dator să ştiu că dacă fratele meu se poartă 
urât cu mine înseamnă că el însuşi suferă de ceva. Dacă 
m-a jignit, dacă m-a uitat, dacă m-a lepădat nu înseamnă 

că eu îi greşesc. Pur şi simplu el este chinuit de ceva şi mă 
bagă şi pe mine în păţanie, făcându-mi rău. 

De aici se vede şi că toţi oamenii care acceptă gân- 
durile şi nu au trezvie şi rugăciune a minţii intră neîncetat 
în conflicte cu fraţii lor. Fără să-şi dea seama, le fac rău 
celorlalţi şi, mai ales, Îl necinstesc pe Dumnezeu, Biseri- 
ca, Schima călugărească. Aşadar, dacă nu vrei să suferi, 
să nu vrei nici să faci rele, să nu vrei să-ţi nedreptăţeşti 
sufletul, pe Dumnezeu şi pe oameni. Toate să le accepţi 
şi atunci nu vei pătimi rele. Aici spune: Dacă nu vrei să 
ţi se întâmple rele, atunci nu te îndeletnici cu gândurile 
tale, care te duc la conflicte cu oamenii, cu Dumnezeu şi 
cu tine însuţi. 


Pentru că lucrul dintâi urmează fără abatere celui 
de al doilea. 


Altfel, tu vei simţi că ai toată dreptatea, că toţi te 
nedreptăţesc, în timp ce de fapt tu eşti cel ce face rău, tu 
Îl nedreptăţeşti pe Dumnezeu, pe oameni şi sufletul tău. 
Facerea de rău atrage cu siguranţă facere de rău. 

Prin urmare, dacă nu vrem să suferim, să nu îngă- 
duim sinelui nostru să-i vatăme nici pe alții, nici sufletul 
nostru. Atunci vom vedea că ni se va vindeca trupul, su- 
fletul, vom avea bucuria lui Dumnezeu, Îl vom avea pe 
Dumnezeu viu în inima noastră, ne vom izbăvi. 


Căci ceea ce seamănă fiecare, aceea va şi secera. 


(Gal. 6, 7) 

Dacă semeni gânduri, vei secera rele. Dacă semeni 
trezvie, vei secera strălucire, virtute şi Dumnezeire. 


Semănând deci cu voia cele rele și secerându-le 
fără voie, suntem siliți să ne minunăm de dreptatea lui 
Dumnezeu. 


Când vin asupră-ne toate relele, de obicei, ne cer- 
tăm cu ceilalţi. Toţi ne greşesc, de la Dumnezeu până la 
Stareţ şi frați, şi până la sufletul nostru. Atunci însă trebu- 
ie să ne minunăm de înţelepciunea lui Dumnezeu, fiindcă 
semănăm de voie cele rele, gândurile, şi este firesc să se- 
cerăm nereuşite, boli, necazuri, păcate, neputinţe. Aceasta 
este dreptatea lui Dumnezeu, de care trebuie să ne minu- 
năm. Adică, din fericire, Dumnezeu este mare, înţelept, 
cunoscător de inimi, experimentat, iar iubirea Lui pentru 
mântuirea noastră mult lucrătoare. De aceea, să spunem 
cu uimire: ,„„lLoate le-ai rânduit, Dumnezeu meu, şi nimeni 
nu poate fi sfătuitorul Tău. Eşti desăvârşit şi atotînţelept, 
pentru că atunci când noi nu luăm aminte de bunăvoie — 
într-adevăr, de bunăvoie nu suntem atenţi la paza minţii 
noastre — Tu ne dai necazuri fără de voie.” Pe cât nu lu- 
crăm asceza trezviei, pe atât ni se adaugă rele, de aceea 
cel întristați cad mereu într-o întristare şi mai mare, în 
timp ce bucuroşii îşi sporesc mereu bucuria. 

În acest cap, Sfântul prezintă primele semne din 
toate perspectivele, că poate vreodată ne vor mişca, ast- 
fel încât să înţelegem răspunderea noastră şi să vedem de 
unde putem să începem. lar ca să ne ajute, ne îndeamnă să 
luăm aminte la trei patimi: 

Mintea se orbește prin aceste trei patimi: prin iubi- 
rea de argint, prin slava deşartă şi prin plăcere. [57] 


Fiţi atenţi, zice, să nu judecaţi niciodată lucrurile 
din propriul vostru punct de vedere, fiindcă există altă 
logică, altă experienţă, adevărul este altul. Când suferi, 
când toate îți ies pe dos, când te supără ceilalți, când te 
jignesc, când te izgonesc, când păcătuiești, când nu-ţi poţi 
păstra echilibrul, când nu poți avea paza minţii, când ţi-e 
greu să te rogi, când moţăi la canon, să nu crezi că pricina 
este cea pe care o spui tu. 

Adevărata pricină este una dintre cele trei mari pa- 
timi: fie iubirea de arginţi, fie slava deşartă, fie plăcerea. 
Una dintre acestea se ascunde în tine. Ori eşti plin de sla- 
vă deşartă, un tâmpit adică, fiindcă vrei să arăţi că tu eşti 
ceva, că ştii, sau ești un voluptos, adică iubeşti plăcerea, 
satisfacția găsită pe o mie și una de căi, sau eşti sclavul 
iubirii de argint, care înseamnă că iubeşti averile, că vrei 
să ai ceva al tău şi, mai ales, vrei bani. Ca bani, poate fi 
socotită şi recunoaşterea pe care vrei să ţi-o aducă ceilalți. 
Aşadar, în spatele greutăților care dau peste tine citeşte 
înştiinţarea că se ascunde una dintre cele trei patimi de 
moarte. Caută să afli care este. 

Mintea se orbeşte prin aceste trei patimi. Aceste 
patimi de moarte orbesc mintea. Când văd că una, două, 
cinci zile, un an, trei ani sufăr, că am gânduri, că mi se 
tulbură viaţa înseamnă că mi-am lăsat mintea fără pază. 
Nu am învăţat-o să aibă virtute şi trezvie, de aceea a orbit. 
De exemplu, îmi scade vederea şi apoi zic: „Are dreptate 
Starețul când îmi spune să mănânc bine ca să nu orbesc. 

Să mănânc cel puţin acum, ca să nu-mi pierd cu desă- 
vârşire lumina ochilor.” Dar această logică comună nu 
o folosim pentru adevăratul nostru folos. Fiindcă ochiul 
nostru trupesc nu e nimic, o să intre în mormânt şi-l va 
mânca viermele. Adevăratul ochi, ochiul sufletului, este 
mintea omului. Şi când acesta orbește, nu mai înţelege 
care e gândul şi care e nălucirea. De aceea, pe cât zăbovim 
în aceste patimi, pe atât lumina se face întuneric, sarea se 
strică, iar atunci „cu ce se va mai săra?” (Mt. 5, 13). Când 
mintea noastră va orbi, cum ne vom mai putea corecta? 


Cunoștinţa și credința, tovarășele firii noastre, nu 
se slăbesc pentru nimic altceva, decât din pricina acelo- 


ra. [58] 


Rezultatul orbirii minţii este că ni se tocesc, ni se în- 
tunecă, îşi pierd puterea şi, în cele din urmă, se pierd toate 
cele pe care Dumnezeu le-a aşezat în firea noastră înainte 
de cădere. Atunci, noi le iubim pe cele pe care le-am do- 
bândit prin experienţa păcatului, şi nu pe acelea pe care ni 
le-a dat Dumnezeu când ne-a făcut. Este ca şi cum mi-aş 
uita soţia, pe care mi-a dat-o ca tovarăşă de viață Dumne- 
Zeu, şi m-aş duce cu alta. De aceea, şi Vechiul Legământ 
spune să bei apă din fântânile tale (Pilde. 5, 15), din pro- 
priile tale izvoare, care sunt în gradina ta, în proprietatea 
ta. Adică, să trăieşti cu femeia ta, cu soaţa legiuită, şi nu 
cu o străină. 

Care este deci soaţa noastră, însoțirea noastră, 7o- 
varășele firii noastre de la naşterea noastră în rai? Cunoş- 
tinţa şi credinţa, respectiv cunoştinţa prin trăire şi credin- 

ţa reală, firească, spontană în Dumnezeu. Nu se slăbesc. 
Nu zice „se pierd”, ci se s/ăbesc, ca să ne mângâie şi să 
nu credem că am pierdut totul şi că nu mai există nici o 
nădejde pentru noi. Sfântul este atent, iubitor, psiholog, 
pedagog, iubeşte sufletul şi vrea să-l ajute. Chiar şi acum, 
zice, în halul în care am ajuns, avem nădejde. Pur şi sim- 
plu a slăbit soaţa pe care ne-a dat-o Dumnezeu. 

Adam şi Eva în rai nu aveau nici o îndoială legată 
de Dumnezeu. Şi când au fost înşelaţi şi au păcătuit, nu 
au înţeles asta, credeau şi-L cunoşteau pe Dumnezeu, nu- 
mai că nu aveau o cunoştinţă desăvârşită. Ar fi trebuit să 
treacă mulți ani că să dobândească o cunoştinţă deplină şi 
desăvârşită. Totuşi, aveau o cunoştinţă din trăire şi nemij- 
locită a lui Dumnezeu. 

Noi însă, deşi Îl cunoaştem pe Dumnezeu, nu-L tră- 
im. De aceea, personalitatea noastră este dezbinată, tră- 
ieşte o durere, o întristare, o zdrobire. Cel puţin să ne fie 
de folos această durere a noastră şi să spunem: „Mă voi ri- 
dica şi voi merge la Tatăl meu (Lc. 15, 18), mă voi închina 
şi Îi voi spune: Ţie Îţi supun, Dumnezeule, sinele meu”. 

Pe Dumnezeu Îl cunoaştem. Cunoaştem veşnicia 
Lui, caracterul Lui treimic. Știm cum S-a născut Hristos, 
fecioria Maicii Lui, pe toate le ştim. În paralel, credem 
în El. N-am fi la mănăstire dacă n-am crede. Dar în chpa 
în care flecărim, avem cunoştinţă că Dumnezeu este pre- 
zent? În clipa în care discutăm cu gândul, avem cunoştin- 
ţă că L-am părăsit pe Dumnezeu? Nu. Prin urmare, avem 
o cunoştinţă „necunoscută” şi credinţa noastră nu iese din 
adâncurile noastre, nu este spontană, directă, adâncă. De 
aceea, uneori spunem că credem, alteori că nu credem. 

Pornim într-o direcţie şi avem zbucium. Credem în clipele 
acelea în Dumnezeu? Nu credem în întregime, aşa cum 
spunea şi mai înainte. 

Cunoștinţa şi credința, tovarăşele firii noastre. 
Dumnezeu ne-a căsătorit cu cunoştinţa şi cu credinţa. Dar 
această căsătorie a noastră se ofileşte când ne zbuciumăm, 
când ne facem probleme, când ne mâhnim. Cel mâhnit se 
închină lui Dumnezeu, desigur, se roagă, aprinde lumâ- 
nări, plăteşte slujbe, dar nimic nu mărturiseşte credinţa 
şi cunoştinţa lui, neîncetata prezenţă a lui Dumnezeu în 
viaţa lui. Existenţa lui e bine dosită în spatele problemei 
sale. 


Cel ce nu cunoaşte adevărul, acela nu poate nici să 
creadă cu adevărat, căci cunoştinţa premerge după fire 
credinţei. [60] 


Trebuie să accepţi, zice Sfântul Isihie, că problema 
ta este foarte adâncă, este în împletitura cu trei rădăcini 
a iubirii de argint, a slavei deşarte şi a plăcerii. Aceasta 
este un trigemen care schilodeşte existenţa omului. Dacă 
nu cunoşti acest adevăr, nu-L vei putea simţi niciodată pe 
Dumnezeu şi să crezi în El în întregime. 

Cunoştinţa, desigur, premerge credinţei. Fiindcă 
Dumnezeu mai întâi S-a descoperit pe Sine lui Adam — a 
deschis Adam ochii şi L-a văzut, şi Dumnezeu i-a isto- 
risit cum l-a făcut — şi apoi a crezut că El este Tatăl şi 
Ziditorul lui. Când a făcut-o pe Eva din coasta lui Adam, 
nu l-a scufundat în somn, ci l-a adus într-o stare oarecum 
extatică, aflată între somn şi veghe, ca să aibă cunoştinţa 

şi conştiinţa şi credinţa că Dumnezeu a făcut aceasta şi că 
a făcut-o în acest fel (Fc. 2, 21-23). 

De aceea şi tu trebuie, în mod obligatoriu, să cu- 
noşti adevărul: anume că marea ta problemă se află în acel 
trigemen, şi atunci vei putea să crezi. 


Cele spuse de Scriptură n-au fost spuse numai ca să 
le înțelegem, ci ca să le și facem. 


Aici este arătat scopul final al Sfintei Scripturi. Câte 
ne spun Vechiul şi Noul Legământ nu sunt numai pentru 
a-L cunoaşte pe Dumnezeu şi a crede în EI, ci pentru a le 
face. Atunci ne întoarcem la firea noastră. Mai ales fără 
Vechiul Legământ nu putem să avem o înţelegere limpede 
despre Dumnezeu. 


Să ne apucăm deci de lucru. [61] 


Frumoasă şi îndemnătoare frază! „Hai, copilul meu, 
să începem treaba!” Şi mai înainte, în capul 52, a mai avut 
o frază frumoasă asemănătoare, care spunea: Să o culti- 
văm, frații mei, pe aceasta — trezvia — cu râvnă. Acum 
face un îndemn foarte frumos. Să începem lucrul şi le 
vom găsi pe toate. 


Căci înaintând așa, pas cu pas, vom afla că nu nu- 
mai nădejdea în Dumnezeu, ci şi credinţa tare, cunoștința 
mai lăuntrică, izbăvirea de ispite, darurile harismelor şi 
lacrimile stăruitoare le vin credincioșilor prin rugăciu- 
ne. 

Înaintarea, progresul nostru, dobândirea harisme- 
lor duhovniceşti şi a darurilor lui Dumnezeu nu se face 
dintr-odată. După cum pentru a asimila o carte trebuie să 
o citeşti încet-încet, să faci fişe, să faci rezumate, să tragi 
concluzii, tot aşa se întâmplă şi în viaţa duhovnicească: 
înaintând, una o aduce pe cealaltă. Prin urmare, e nevoie 
de timp. Dacă începem acum, vor trece ani pentru a pro- 
gresa. Vom afla. ŞI toate acestea nu sunt reuşitele noastre, 
c1 le vom găsi înaintea noastră, ni le va da Dumnezeu. 

Nădejdea în Dumnezeu ... vine prin rugăciune. Se 
poate ca eu, Starețul tău, să-ţi spun: „Copilul meu, să ai 
nădejde, să fii bucuros!” Nu înseamnă că, dacă ţi-am spus 
cu, le vei găsi tu. Când îți faci lucrul tău, ţi le va da Dum- 
nezeu. Credinţa tare, cunoștința mai lăuntrică, izbăvirea 
de ispite. Cine a gustat din cunoştinţa lăuntrică a lui Dum- 
nezeu, acesta nu o uită, nici nu o părăseşte. Nădejdea în 
Dumnezeu, credința tare, cunoştinţa mai lăuntrică şi iz- 
băvirea de ispite sunt daruri ale lui Dumnezeu pe care le 
găsim în drumul nostru. Faptul de a ne izbăvi de ispite ni-l 
dăruieşte Dumnezeu. Nu ne izbăvim noi pe noi înşine de 
ispite. 

Mărturisirea din inimă. E nevoie de mulţi ani de 
spovedanie ca să găsesc în calea nevoinţei mele mărturisi- 
rea din inimă pe care o doresc. Până acum noi nu am făcut 
în esenţă o spovedanie. În 99% din situaţiile în care cine- 
va îmi spune că vrea să se spovedească, înţelege: „Vreau 
să vă spun durerea mea, problema mea, nemulţumirea 
mea, greutăţile mele, bolile mele, adică egoismul meu.” 
Vine alt frate şi-i zice Stareţului: „Am bârfit, mi-am dat 
seama.” Dar asta este spovedanie? Nu. Aşa nu se poate să 

înaintăm. A mă spovedi înseamnă a-mi mărturisi răspun- 
derea şi a mă hotărî să mă pocăiesc. „Părinte Stareţ, vă 
asigur că nu mai fac asta. lertaţi-mă, am păcătuit înaintea 
voastră şi înaintea ochilor nevăzuţi ai lui Dumnezeu. Vă 
spun şi-mi voi păzi cuvântul.” 

Și lacrimi stăruitoare. Fără apă nici un câmp nu dă 
roadă. Şi fără lacrimi nu există inimă care poate să dea 
virtute şi, mai ales, /acrimi stăruitoare. Multe ploi tre- 
buie să cadă din ochii noştri. Fără ele nu iese nimic. Nu 
poţi însă să te strângi ca să iasă lacrimi. Aceste lacrimi nu 
sunt autentice, nici cele care provin din sentimentalisme 
de genul: „Hristosuţul meu, Măicuţa mea, eu am venit la 
mănăstire ca să găsesc sfințenie şi nu găsesc nimic, mi-au 
spus că toţi sunt sfinţi şi văd că nimeni nu e sfânt.” Acesta 
este egoism, nu e lacrimă. Mai ales când rănești pe cineva 
sau îl acuzi, lăuntrul lui se împotriveşte şi-i curg lacrimi 
pentru că se mâhnește, şi nu pentru că s-a pocăit. Acestea 
iarăşi nu sunt lacrimi, este egoism. 

Le vin credincioşilor prin rugăciune. Vin înseamnă 
că sosesc acolo unde eşti tu. Toate câte le-am spus mai 
înainte vin prin rugăciune, care este urmarea trezviei. Noi 
nu putem să spunem că voi face aceasta sau aceea. Dum- 
nezeu ni le va da. 


Dar nu numai acestea, ci şi răbdarea necazurilor 
ce vin peste noi. 


Desigur, vom întâlm şi necazuri în viaţa noastră. 
Dar altceva este mâhnirea, și altceva necazul. Necazuri 


sunt dificultăţile obiective produse de viaţă, de oameni 

sau de Dumnezeu. Sunt calomniile, acuzele, un păcat fără 
de voie, boala, cutremurul, orice altceva. 

Răbdarea în necazuri ne va da iarăşi rugăciunea. Va 
veni o Clipă în care mă voi întreba: „Unde am găsit eu răb- 
darea asta?” Însă nu o voi trăi ca pe o stare de răbdare, ci 
ca pe o stare firească. Alţii mă vor întreba dacă nu mă mâh- 
nesc în greutățile pe care le am, iar eu o să le spun „nu”. 
Atunci voi înţelege că Sfântul Duh mi-a dat răbdarea. Fi- 
indcă răbdarea nu o găsim în clipa ispitei, ci dintr-odată, ca 
rezultat al trezviei şi rugăciunii. 


Iertarea sinceră a aproapelui. 


Îţi spun: „Copilul meu, iartă-ţi fratele!” Iar tu îmi 
răspunzi: „I-am zis: Blagosloviţi!”, dar înlăuntrul tău nu-l 
lerți. Dacă după şapte ani o să auzi o acuză la adresa lui, 
vei zice: „E normal, Părinte Stareţ, nu vă amintiţi ce mi-a 
făcut şi mie, acuma's şapte ani?” Asta înseamnă că şapte 
ani ai avut draci în tine şi acuma te dezvălui. 

Cât de mult ne lipseşte iertarea sinceră! Când ne de- 
ranjează aproapele, când ne ispiteşte atitudinea lui, când 
simţim că nu se poartă frumos cu noi, când ne înţeapă 
neîncetat cu câte ceva înseamnă că nu am dobândit ierta- 
rea sinceră. Asta ne aduce aminte de „Lasă-ţi darul tău şi 
mergi de te împacă cu pârâşul tău” (Mt. 5, 24). Altfel, nu 
suntem vrednici şi în stare pentru Dumnezeiasca Împărtă- 
şanie şi pentru viaţa lui Hristos. 


Și cunoaşterea legii duhovnicești, aflarea dreptății 
lui Dumnezeu şi cercetarea Duhului Sfânt, darea como- 

rilor duhovnicești şi toate câte le-a făgăduit Dumnezeu 
să le dea oamenilor credincioși, atât aici, cât şi în veacul 
VIiTOr. 


Prin rugăciune dobândim, de asemenea, cunoaşte- 
rea legii duhovniceşti, pe care nu o mai simţim ca pe un 
„trebuie”, ca pe ceva care ni se impune din afară. Acum 
înțelegem că legea este duhovnicească şi că este suflarea 
Sfântului Duh, adică dobândim cunoaşterea, vedem cu alţi 
ochi ceea ce ne spune Starețul sau Scriptura. Acum Îl întâl- 
nim pe Însuşi Dumnezeu şi, mai ales, pe Duhul cel Sfânt, 
şi descoperim nu propria noastră dreptate, ci dreptatea lui 
Dumnezeu, că Dumnezeu ne mântuieşte. Sfântul aşază 
mântuirea noastră împreună cu necazurile, cu răbdarea, 
cu legea, pentru că din ele vine darul cel mare, coborârea 
Sfântului Duh. 

Prin rugăciune vin, de asemenea, comorile duhov- 
niceşti, toate câte le-a făgăduit Dumnezeu, una după alta. 
ȘI fiindcă noi, oamenii, zicem că mai bine să a. două în 
mână, decât douăzeci peste o săptămână, adică suntem 
nerăbdători, de aceea întrebăm: „Când?” Şi aici pe pă- 
mânt, răspunde Sfântul, şi în veacul viitor. 


Și, pe scurt, este cu neputinţă ca sufletul să se arate 
după chipul lui Dumnezeu, decât prin harisma lui Dum- 
nezeu şi prin credinţa omului, stăruind în cuget cu multă 
smerită cugetare şi cu rugăciunea ce nu se împrăștie. 


Adverbul pe scurt înseamnă: „dintr-odată, în gene- 
ral, fără excepţie”. Ascultaţi ce vă spun, zice Sfântul, vă 

vorbesc limpede. Câte v-am spus până acum v-au îndul- 
cit. Opriţi-vă acum. Mai am să vă spun încă ceva: Este cu 
neputinţă ca sufletul să se arate după chipul lui Dumne- 
zeu. Fundcă cum poate fi chip al lui Dumnezeu cel care 
plânge pentru că l-au nedreptăţit? Cum poate să fie chip 
slăvit, cinstit şi curat al lui Dumnezeu, când nu păzeşte 
poruncile Lui? Aceasta este o lepădare de Dumnezeu, este 
un păcat, este cădere, dar noi nu le înţelegem. 

Icoanele le agăţăm ca să le vedem şi ca să ne închi- 
năm. Noi însă nu umblăm în viaţă ca şi icoane, chipuri ale 
lui Dumnezeu, cărora li se potrivesc slava şi închinăciu- 
nea, ci ca nişte nedreptățiţi sau ca nişte îndreptățiţi, ca n1ş- 
te săraci sau ca nişte bogaţi. Nu avem simţul sigur şi calea 
chipului lui Dumnezeu. De aceea, Sfântul ne înfăţişează 
aici cele care pot să ne ajute să conştientizăm că suntem 
chipuri ale lui Dumnezeu. 

Ca să reuşim acest lucru, trebuie să ne amintim că 
Dumnezeu este în noi şi că lucrează, că suntem purtători 
de Dumnezeu şi putem deveni dumnezei. Dar noi nu ne 
îndeletnicim cu acest adevăr, nu îl vedem, încă nu l-am 
găsit, ci numai îl ştim. Dar le vom găsi pe toate la câte s-a 
referit mai înainte Sfântul dacă se va uni credinţa noas- 
tră cu harisma lui Dumnezeu. Ajunge ca eu să le cred şi 
Dumnezeu mi le va da. Sau mai bine-zis, Dumnezeu mi 
le-a dat şi cu le cred. Fiindcă elementele alcătuitoare ale 
bogăției mele mi le-a dăruit Hristos la Botez. Dar când cu 
trăiesc fără această credinţă sigură în inima mea este ca şi 
când nu le-aş avea, şi cu siguranţă nici nu le caut. 

Stăruind în cuget cu multă smerită cugetare şi cu 
rugăciunea ce nu se împrăștie. În afară de credinţă e ne- 

voie şi de rugăciune neîmprăştiată şi de smerenie, de a ne 
zdrobi întotdeauna inima. 


Un mare bun este cu adevărat, am văzut din expe- 
riență, ca cel ce voiește să-și curățească inima să cheme 
necontenit pe Domnul lisus împotriva vrăjmaşilor inţele- 
gători. [62] 


Experienţa ne-a dovedit că există ceva foarte mare 
pentru care merită să luptăm: ca ce! ce voiește să-și cură- 
țească inima să cheme necontenit pe Domnul lisus împo- 
triva vrăjmașşilor înțelegători. Dacă începem să spunem: 
„Trebuie să dobândesc asta sau să fac aceea pentru a-mi 
curăța inima”, ne vom pierde liniştea şi echilibrul nostru 
sufletesc. De aceea, facem altceva: alergăm la numele lui 
lisus, cu care putem lupta neîncetat împotriva vrăjmaşilor 
noştri nevăzuţi. Prin urmare, lucrarea noastră proprie este 
chemarea. Vrei să dobândeşti nădejdea în Dumnezeu, cu- 
noştinţa lăuntrică sigură, izbăvirea de ispite? Vrei să nu fii 
ispitit, să nu ştii ce-i ispita, dar şi să descoperi frumuseţea 
lui Dumnezeu în orice lucru? Vrei ca acestea să fie trăirea 
ŞI vederea ta zilnică? Fă rugăciune! 


Și vezi cum se potriveşte cuvântul spus de mine din 
experiență, cu mărturiile Scripturii. 


Lucrul pe care ţi-l spun, continuă Sfântul, nu este 
întâmplător. E din experienţă ce-ţi spun. L-am încercat, 
l-am trăit, l-am dobândit şi ţi-l adeveresc. Dar nu-ţi cer să 
crezi propria mea experienţă, fiindcă acelaşi lucru îl spune 

şi Dumnezeu şi Scriptura: 


„Pregăteşte-te, zice, Israile, să chemi numele Dom- 
nului Dumnezeului tău ” (Amos. 4, 12). lar Apostolul zice: 
„Rugaţi-vă neincetat "(1 Tes. 5, 17). Și Domnul nostru 
spune: „Fără de Mine nu puteți face nimic; cel ce rămâne 
intru Mine şi Eu întru el acela aduce rod mult (In. 15, 5). 


Aşa cum ne pregătim pentru o călătorie, tot aşa să 
facem pregătiri în fiecare zi pentru a învăţa să chemăm 
numele Domnului Dumnezeului nostru. Aceste cuvinte 
le-a spus Amos din partea lui Dumnezeu când a profeţit 
distrugerea totală a lui Israil de către asirieni”. Israil a pă- 
cătuit şi, din cauza păcatului lui, Dumnezeu l-a ameninţat 
că-l va spulbera ca pe Sodoma şi Gomora. Sfântul Isihie, 
folosind acest loc din Vechiul Legământ, nu ne îndeam- 
nă să ne temem de distrugere, nici să ne pregătim pentru 
multe treburi, ci pentru un singur lucru: să învăţăm să che- 
măm numele Domnului Dumnezeu. 

Prin urmare, nu numai virtutea şi iubirea lui Dum- 
nezeu, Ci şi păcatul nostru, şi căderea noastră, şi nedrep- 
tatea noastră, ba chiar şi moartea noastră devin un motiv 
pentru a ne pregăti pe noi înşine în fiecare zi, astfel încât 
să învăţăm mai bine chemarea numelui Domnului Dum- 
nezeului nostru. 


3 În 722 î. H. conducătorul asirienilor Sargon al II-lea cucereşte Sa- 
maria Și desființează regatul Israil. Duce iudei în robie în Mesopota- 
mia şi aduce în Samaria populaţii din Babilon şi Elam. 

Mare bun este rugăciunea. Căci ea cuprinde toate 
bunurile ca una ce curăţeşte inima, în care Dumnezeu Se 
face văzut credincioşilor. 


Rugăciunea este un mare bun, deoarece cuprinde 
toate bunătăţile şi ţi le va da când va veni vremea. Rugă- 
ciunea este desfătare, nu este zbucium, nu este problemă, 
nu este mâhnire. Este găsire şi desfătare. Şi încă ceva: cu- 
răţeşte inima și atunci poţi să-L vezi pe Dumnezeu. Dum- 
nezeu Se face văzut credincioşilor. Dumnezeu Se desco- 
peră celor credincioşi, adică celor care urmează cu trezvie 
şi practică tot mai mult asceza rugăciunii minţii. 

Se poate să le faceţi pe toate: să vă vărsaţi sângele, 
să faceți misiuni de propovăduire, să vă suiţi în cer, să 
vorbiţi în limbile îngerilor şi ale arhanghelilor, să vă îm- 
părțiți averile. Fără rugăciune n-aţi făcut nimic, pentru că 
pe toate acestea le dă rugăciunea minţii. 

Prin urmare, dacă Dumnezeu este bogat şi ţi le dă pe 
toate prin rugăciune, atunci, chiar când eşti ameninţat cu 
exterminarea, ca Sodoma şi Gomora, şi când păcătuieşti, 
ŞI când te întristezi, înlocuieşte întristarea, dificultatea, 
durerea, nemulțumirea, lupta, caracterul lumesc, gândul 
tău, cu rugăciunea purtătoare de pace şi de Dumnezeu. 
Altfel, până în ultima clipă în care vom muri, vom vorbi 
despre aceleaşi lucruri. 

Starețul îi spunea de ani de zile unuia să spună ru- 
găciunea, dar acesta a ajuns la bătrâneţe fără rugăciune. 
Bătrâneţea, desigur, este întotdeauna ceva relativ. Unul 
îmbătrâneşte la 20 de ani, altul la 30, altul la 80. Aşa cum 
lipsa hranei trupeşti atrage îmbătrânirea, tot aşa atrage un 

alt fel de îmbătrânire, până la moarte, şi lipsa hranei du- 
hovniceşti, a rugăciunii. Omul ăsta a ajuns ca la bătrâne- 
țele lui să facă patru ore de rugăciune. S-a străduit să facă 
această mică nevoinţă, dar rugăciunea nu-i intra în inimă. 
S-a nevoit, s-a rugat în fiecare zi, dar n-a reuşit nimic. 
Vremea lui trecuse. 

Altă dată, un tată bogat 1-a spus fiului său: 

— Să te trimit la şcoală, copilul meu. 

— Nu, nu pot, i-a răspuns acela. 

— Ba da, să te trimit, să studiezi, copilul meu, l-a 
rugat iarăşi tatăl. 

— Nu, studiile sunt grele, obositoare, nu pot, răspun- 
se iarăşi fiul. El voia să se distreze, să fie cu prietenii. 
Când însă a crescut, şi-a dat seama că n-are nici o şansă 
în lume, fiind fără şcoală. Merge atunci la bătrânul lui tată 
fiul, îmbătrânit şi el deja, şi-i spune: 

— Tată, să merg oare la studii? Mai ai banii aceia de 
care îmi spuneai? 

— Acum, fiule, chiar dacă ţi i-aş da, tot nefolositori 
îti vor fi, fiindcă nu te mai primeşte la şcoală, i-a răspuns 
tatăl. Dar să-ţi mai spun ceva: nici la muncă n-o să te mai 
angajeze cineva, fiindcă eşti bătrân, aşa că nu mai ai pen- 
tru ce să studiezi acum. 

Aşadar, cât avem timp, să ne apucăm de lucru. 
Dacă acum nu este vremea, nici mâine nu va fi. „Având 
împrejurul nostru atâta nor de mărturii, să lepădăm faptele: 
întunericului şi să ne îmbrăcăm cu toate armele lui Dum- 
nezeu” (Evr. 12, 1; Rom. 13, 12; Ef. 6, 11), adicăcuru- 
găciunea. Amintindu-ne de norul martirilor, de toți sfinții 
din cer şi de pe pământ, să aruncăm de pe noi ceea ce am 

zidit până acum şi să ne dobândim locul printre ei. Aceas- 
ta înseamnă că Postul cel Mare pe care l-am străbătut, încă 
nu s-a terminat, în sensul că Paştile ne fac să înaintăm spre 
Postul care urmează, după cum spun Părinţii. Prin urma- 
re, acum că sunt Paştile, să accelerăm şi să ne prelungim 
luptele noastre, postul nostru, trezvia noastră, rugăciunea 
noastră. lar acest lucru se face foarte uşor şi foarte simplu 
când ştim că fiecare zi este un Post Mare. Postul Mare 
nu se termină niciodată, fiindcă el înseamnă priveghere, 
rugăciune şi pândire a lui Dumnezeu. Înseamnă legătu- 
ră cu Dumnezeu, părtăşie cu Dumnezeu în Hristos lisus, 
o comuniune dumnezeiesc-omenească. Numai aşa trăim 
adevărat. 


Capetele anterioare au fost ca o trâmbiţă cerească, 
ca şi cum ar fi venit vremea să coboare Dumnezeu din 
ceruri pe norii slavei cu miile de îngeri şi cu miriadele 
de arhangheli, iar noi, ca şi cum am fi morţii ce vor auzi 
trâmbiţa şi se vor scula îndată, sau precum cei vii care nu 
vor muri Şi se vor schimba şi se vor afla în veșnicie (1 Cor. 
15, 51-53; l Tes. 4, 16-17). Pe de-o parte ca morţi, fiindcă 
încă zăcem în stricăciune şi păcat, dar şi ca vii, pentru că 
suntem copiii lui Dumnezeu, mădulare ale Bisericii lui 
Hristos, şi fiecare trăire a noastră este o vibrație de iubire 
Şi un glas puternic ce strigă către Dumnezeu. 

Dar pentru că Sfântul Isihie ne-a vorbit în capul 
precedent de pregătirea necesară pentru a chema nume- 
le Domnului, adică ne-a vorbit despre experienţele mari 
şi înalte şi cerești, acum vrea să ne coboare puţin şi să 
ne vorbească despre ceea ce, într-adevăr, îl suie pe om la 
lăcaşurile cereşti. lar aceasta este smerenia, pe care o cin- 
stim cu toţii, o preţuim şi ne minunăm de ea, dar nimeni 

dintre noi nu se gândeşte s-o împlinească în propria lui 
viaţă. Toţi luăm hotărârea, dar întotdeauna o tâlcuim în 
aşa fel încât numai smerenie nu e. 


Lucrul smereniei este greu de câștigat, fiindcă e 
aducător de înălțare și iubit de Dumnezeu şi pierzător 
aproape al tuturor relelor urâte de Dumnezeu și aflătoare 
în noi. [63] 


Cuvântul /ucru înseamnă instrumentul sau obiectul 
pe care-l folosesc în munca mea. Smerenia este instru- 
mentul mântuirii mele, mijlocul de transport cu care ne 
suim întru înălțimi. 

Sfântul foloseşte cuvântul /ucru, pentru că vrea să 
ne scoată în evidenţă înţelesul proprietăţii personale. Adi- 
că, e necesar ca lui Dumnezeu să-l dau nu ceea ce aparține 
altuia, nu ceea ce este al lui Dumnezeu, ci ceea ce este 
al meu, dacă vreau să primesc. Prin urmare, /ucrul este 
proprietatea mea, ceea ce am dobândit cu. Astfel, acest 
cuvânt sfârşeşte prin a avea şi înţelesul de bani cu care 
putem cumpăra orice. Aşadar, banul cu care cumpărăm 
cerul şi înălțimile este smerenia. 

Lucrul smereniei este aducător de înălțare din firea 
lui, nu poate fi folosit la altă muncă. Aşa cum ceasul lu- 
crează numai pentru a arăta ora, tot astfel şi munca fireas- 
că a smereniei este să-l înalțe pe om. Dacă vreau să mă sui 
întru înălțimi într-un alt fel, fie cu darurile lui Dumnezeu, 
fie cu cinstirile oamenilor, fie cu faptele mele minunate, 
voi cădea pe lângă. 

Lucrul smereniei este şi iubit de Dumnezeu, îl iu- 

beşte Dumnezeu, dar în acelaşi timp este şi frumuseţea 
omului. Și pierzător aproape al tuturor relelor aflătoare 
in noi. Foarte puternică frază! Aşa cum focul nimiceşte 
totul, aşa şi smerenia, ca un foc, nimiceşte orice răutate, 
orice păcat, orice patimă din existenţa noastră, aproape 
loate relele. Sfântul foloseşte adverbul aproape, pe de o 
parte pentru a se face crezut, iar pe de alta pentru a arăta 
că în toate Se implică şi Dumnezeu. Smerenia este un foc 
curăţitor care îndepărtează şi nimiceşte tot ce urăște Dum- 
nezeu - urâte de Dumnezeu. Dar este şi greu de câștigat, 
greu de împlinit de către cineva, care să şi-o facă a lui 
proprie, pentru că-l costă propriul său idol, egoul lui. 


Vei afla ușor într-un om lucrările parțiale ale mul- 
tor altor virtuţi, dar căutând în el mireasma smereniei, 
abia de o vei găsi. De aceea, este nevoie de multă smere- 
nie pentru a dobândi acest lucru. 


Dacă-i analizezi pe oameni, la toți vei găsi cu uşu- 
rinţă unele virtuți sau unele nevoinţe duhovniceşti. Dacă 
vei căuta însă mireasma smereniei, abia de o vei găsi. 
Câte fapte bune avem fiecare dintre noi! Dar smerenie, 
câți avem? 

De aceea este nevoie de multă smerenie. Varianta 
corectă este „silinţă” în loc se smerenie. Ca să dobândeşti 
smerenia, e nevoie să-ţi zdrobeşti sinele, să-l jertfeşti, 
să te smerești înaintea oamenilor. E nevoie să-ți pui în 
acțiune existenţa ta cu silire, să o iei în serios și să spui: 
„Gata, smerenia este unealta mea!” Când vei face aceasta, 
smerenia va deveni proprietatea ta. 

Necurat înaintea Domnului este tot cel ce se înal- 
ță cu inima. Fiindcă primul păcat, zice, este mândria 
(Is. Sir. 10, 13). 


Primul păcat săvârşit în lume este mândria. În aces- 
ta a căzut demonul, Eva, Adam şi întreg neamul omenesc, 
în acesta cădem şi noi. În vremea noastră, când cineva 
mănâncă o ciupercă şi moare, mai mănâncă şi al doilea şi 
moare şi el, specialiştii vor cerceta felul ciupercii şi îndată 
se va scrie în toate jurnalele, o să se dea pe toate canalele 
ŞI nimeni n-o să mai mănânce acea ciupercă. 

Mândria însă, această ciupercă otrăvitoare şi atrăgă- 
toare, n-o prezintă la televizor şi nici oamenii n-o bagă în 
seamă, fiindcă au învăţat, de când neamul omenesc a că- 
zut în păcat, să încline spre stricăciune şi spre necurăţie. 


Sunt multe lucrările minţii care pot să ne aducă da- 
rul bun al smeritei cugetări, dacă vom fi cu grijă la mân- 
tuirea noastră. [64] 


Acum Sfântul intră în chestiuni practice. Dacă nu 
neglijăm mântuirea noastră şi ne hotărâm să fim smeriţi, 
atunci multe lucrări şi însuşiri ale minţii pot să ne dăruias- 
că smerita cugetare şi să ne-o facă proprietatea noastră. În 
continuare, ne dă câteva exemple de lucrări ale minţii. 


De pildă, amintirea păcatelor cu cuvântul, cu fapta 


sau cu cugetul şi alte multe, adunate prin contemplație, 
ajută la smerita cugetare. 

Prima lucrare a minţii care poate să-ţi dea smerenia 
este amintirea păcatelor pe care le-ai făcut cu cuvântul, cu 
fapta şi cu mintea ta. 

Ca să pricepem sensul, e nevoie de puţină atenţie. 
Fiundcă noi, când ne gândim la păcatele noastre, de obicei 
ne decepţionăm, nu ne pocăim sau, pur şi simplu, ne fa- 
cem că ne pocăim, dar ne întoarcem la aceleaşi lucruri şi 
luăm mai mare osândă. Dar nu e corect aşa, zice Sfântul. 
Adevărata amintire a păcatelor este dinamică, te conduce 
la hotărârea de a nu mai face niciodată ceea ce ai făcut. De 
asemenea, îți dă bucurie, veselie, simţământul izbăvirii. 
Aşa cum, după ce ai scăpat dintr-un incendiu, povesteşti 
cum te-a scăpat Dumnezeu, ca să faci cunoscut darul 
dumnezeiesc, tot aşa şi amintirea păcatelor este o cântare 
de mulțumire către Dumnezeu pentru mântuirea ta, o pri- 
cină de bucurie şi un motiv de recunoştinţă. 

Adunate prin contemplație. Toate lucrările minţii, 
dar mai cu seamă amintirea păcatelor, nu sunt numai o 
faptă exterioară, ci şi lăuntrică. Readucem păcatele în 
mintea noastră, întâi ca să le vedem din nou şi să cerce- 
tăm dacă nu cumva amintirea lor ne răneşte, ne mâhneşte, 
ne strâmtorează. În al doilea rând, ca să le înfruntăm prin 
altă prismă, aceea a pocăinţei. Mai înainte le-am înfruntat 
ca pe nişte stări de păcat şi duhoare, pe care acum pocăin- 
du-ne le părăsim, ca să devenim înmiresmaţi. În stare de 
înmiresmare ne amintim păcatele, ca să vedem din ce ne-a 
scos Dumnezeu, şi așa să-l mulţumim. 

Cu mintea vedem, aducem înaintea noastră întregul 
dialog pe care l-am avut cu Dumnezeu când i-am înfăţişat 
păcatele noastre şi ne-a dat darurile Lui. Aici e nevoie de 

o anumită filosofare, de o dispoziţie duhovnicească, pen- 
tru ca amintirea păcatelor să fie adevărată. 


Smerenie adevărată câștigă cineva şi când mărește 
în mintea sa în fiecare zi faptele săvârșite și alte izbânzi 
naturale ale celor apropiaţi între care petrece şi le cerce- 
tează împreună cu ale sale. În felul acesta, văzând mintea 
puţținătatea proprie şi cât e de departe de desăvârșirea 
fraților, omul se va socoti pe sine pământ şi cenușă, şi nu 
om. 


Sfântul Isihie nu vrea ca noi să cădem în tulburare, 
într-o stare jalnică, să rămânem în păcatele noastre, fiind- 
că astfel nu-L vom slăvi pe Dumnezeu, iar vrăjmaşii Lui 
vor spune: „Na, iacă roadele Bisericii, numai putregai şi 
mizerie! Toţi credincioşii se văicăresc. Numai d-ăştia are 
Hristos!” Aceasta nu este o înfăţişare dinamică, puternică, 
a binefacenilor lui Dumnezeu, nu este o slăvire şi o închi- 
nare aduse lui Dumnezeu. 

De aceea, în mod foarte corect, Sfântul ne aşază nu 
înaintea sinelui nostru, ci înaintea celorlalţi. Cine ne jude- 
că? Cei apropiați, aproapele. Cine este pentru noi chipul 
lui Dumnezeu? Aproapele. Cum o să-mi dau seama dacă 
mă sfinţesc pe mine însumi? Din faptul că legăturile mele 
cu oamenii sunt fireşti, din măsura în care mă lepăd pe 
mine însumi înaintea acelora care mă înconjoară şi care 
alcătuiesc mâinile mele, picioarele mele, ochii mei, tru- 
pul meu (1 Cor. 12, 12). Aceasta, desigur, nu înseamnă că 
trebuie să caut pentru a găsi cu orice preţ prilejuri pentru 
a-mi arăta bunătatea şi iubirea, ci să-i primesc cu mulţu- 

mire pe ceilalţi aşa cum sunt. Dacă îmi aduc în minte cu 
uimire în fiecare zi reuşitele aproapelui, pot să dobândesc 
o adevărată smerenie. De aceea, să-mi spun mie însumi: 
„Vezi ce priveghere face fratele! Uite-l şi pe acela, îl jig- 
neşti şi nu răspunde înapoi! Uite şi pe celălalt, când îl tri- 
miţi undeva, îndată şi merge, îi spui «Pleacă de aici!» şi 
pleacă, are o promptitudine a inimii, a minţii, a dorinţei, a 
dispoziţiei, este ușor de îndrumat, iute în mişcări.” 

Măreşte în mintea sa ... şi alte izbânzi naturale. Ver- 
bul a mări are şi înţelesul de a face mare. Sfântul zicea 
mai înainte că putem cu uşurinţă să găsim cele bune ale 
aproapelui. Să le aflăm, aşadar, pe toate şi să le spunem 
şi altora, şi încă mărite, amplificate. Să nu ne fie greu să-l 
lăudăm pe aproapele. Mintea şi gura noastră să se mişte 
cu uşurinţă spre lauda celuilalt. De exemplu, se poate ca 
cineva să fie leneş sau puţin dificil sau oarecum ciudat. 
Dar când avem nevoie de un om să ridice o greutate sau 
să măture, apelăm la el, ceea ce înseamnă că are o mărire 
în el. Această harismă a sa vom începe să o mărim şi aşa 
Îl vom slăvi pe Dumnezeu. 

Și alte izbânzi naturale. Fiecare om are anumite da- 
ruri naturale. Unul are voce, altul dragoste, altul smerenie, 
amabilitate... Toţi avem ceva. Și /e cercetează împreună 
cu ale sale. Aşadar, să te cercetezi pe tine însuţi şi să spui: 
„Am eu darul aproapelui meu?” Nu zice în tine: „Eu o am 
pe asta, pe cealaltă. Le are cumva şi el?” A: grijă să nu-ţi 
duci existenţa la tulburare, ci la dinamism şi putere. Aşa 
ajungi la smerenie. 


Zice gura lui Hristos, stâlpul Bisericii, marele nos- 

tru Părinte Vasilie: ,, Mult ne ajută să nu păcătuim, nici 
să cădem în ziua următoare în aceleași greșeli, ca după 
incheierea zilei să cercetăm în conștiința noastră noi în- 
şine cele ale noastre: ce am greșit şi ce am săvârşit după 
dreptate”. [65] 


Cu siguranță, mare lucru este să nu păcătuieşti. 
Dacă, cu toate acestea, păcătuieşti, să nu mai cazi a doua 
Zi în aceleaşi păcate. lar când se termină ziua, vezi ce ai 
făcut, vezi şi ce n-ai făcut, iar mâine să nu repeţi greşeala 
pe care ai făcut-o ieri. Sfântul vorbeşte foarte simplu. Şi 
aici cele adunate, cele pe care mi le readuc în amintire 
au multă putere. Pe unele le analizez ca să mă feresc de 
ele, iar pe altele ca să le săvârşesc. Astfel dau naştere în 
mine unei neîncetate mişcări spre înainte, în bucurie şi în 
lumină. 

După încheierea zilei, să cercetăm în conştiinţa 
noastră noi înșine cele ale noastre. Când se termină ziua, 
să ne cercetăm pe noi înşine şi mai ales legăturile noastre 
cu ceilalţi. M-am purtat bine cu fraţii mei? Cu mai-mare- 
Je meu? Cu epitropul? Cu subalternul? Dacă sunt epitrop 
sau mai-mare peste o anumită slujire, care a fost purtarea 
mea față de ceilalți? Nu spune să cercetez ce am făcut 
înlăuntrul meu. Desigur că voi vedea şi înlăuntrul meu 
dacă m-am rugat sau nu, dacă am avut gânduri întinate 
sau curate, cum am trăit azi. Dar acestea nu se măsoară 
ŞI nimeni nu poate să spună: „Mă hotărăsc să nu am as- 
tăzi gânduri.” Dacă am lucrat înlăuntrul meu cu trezvie, 


! Regulile mari, 37, 4 

nu voi avea. Dacă nu am lucrat, voi avea. Nu este ceva 
pe care pot să-l realizez într-o clipă. Ceea ce am la înde- 
mână, în stăpânire, şi pe care îl vede Dumnezeu, şi este 
cel mai bun lucru, instrument și element de valoare, este 
împreună-vieţuirea mea reuşită cu oamenii. 


Aceasta o făcea şi lov, pentru sineşi, pentru copiii 
săi (lov. 1, 5), căci socotelile din fiecare zi luminează ceea 
ce se face sau e de făcut în fiecare zi. 


Tot aşa făcea şi lov atât pentru sine, cât şi pentru 
copiii săi. Când te cercetezi pe tine în fiecare zi este ca şi 
cum ai face lumină în viaţa ta. 


lar altul dintre înțelepții în cele dumnezeieşti a 
Zis: „Inceputul rodirii este floarea şi începutul făptuirii 
înfrânarea '*. [66] 


Un alt înţelept în cele dumnezeieşti zice: „Începutul 
rodirii este floarea.” Ca să încep o viaţă cu adevărat creş- 
tină şi smerită, trebuie ca floarea să fie înfrânarea. Sfântul 
nu înțelege aici înfrânarea morală, ci înfrânarea sinelui 
nostru, a ne chinui (1 Cor. 9, 27) şi a ne limita pe noi înşi- 
ne, pentru ca sinele nostru să nu facă ce crede de cuviinţă, 
ce ştie, ce-i convine, ca să nu acţioneze cum i se pare lui 
corect, cum simte. 


Prin urmare, să ne înfrânăm, iar aceasta cu măsu- 


2 Evagrie Ponticul, Despre cele opt gânduri ale vicleniei, 1. 

ră și cu cântar, cum ne învaţă Părinţii. Toată ziua celor 
douăsprezece ceasuri să o petrecem întru păzirea minţii. 
Căci făcând așa, vom putea să stingem, cu Dumnezeu, 
păcatul şi să-l micșorăm printr-o anumită silire. Deoare- 
ce silită este şi petrecerea virtuoasă prin care se dă împă- 
răția cerurilor. 


Aşadar, să fim întrânați. Dar pentru că înfrânarea 
este durere şi chin, fiindcă cere post, atenţie, priveghere, 
trebuie să o practicăm cu măsură, şi nu cu neînfrânare. 
Altfel, vom obosi şi ne vom opri. Mai avem nevoie de 
încă ceva: să fim atenţi toată ziua la mintea noastră. 

Deoarece orele diferă în funcție de anotimpuri, de 
multe on ne întrebăm: „Acum că e vară şi noaptea e foarte 
scurtă, ce să fac cu canonul?” Nu trebuie însă să ne facem 
probleme, pentru că Biserica le-a rânduit pe toate. Nu se 
schimbă nimic vara. Aşa cum în sistemul evreiesc şi ziua 
şi noaptea au fiecare câte 12 ore, tot aşa şi pentru noi 12 
ore are ziua, 12 noaptea. Cu diferenţa că în viaţa călugă- 
rească orele nopţii ajung să fie 14, în timp ce orele zilei 
sunt mai puţine, fiindcă munca noastră se face mai ales 
noaptea. Din clipa în care se termină Pavecerniţa până în 
ziua următoare sunt 14 ore de noapte şi apoi 8 ore de zi. 
Noaptea ne odihnim şi priveghem, iar ziua o petrecem în- 
tru păzirea minții, adică cu atenţie, cu observarea de sine, 
ca să nu greşim în purtarea noastră, fiindcă venim neînce- 
tat în legătură cu ceilalţi. 

Dar ca să trăim astfel, e nevoie de silire, de înfrâ- 
nare, e nevoie să ne restrângem pe noi înşine şi să fim 
preocupaţi de Dumnezeu, şi astfel se stinge în noi răutatea 

ŞI ni se dăruieşte îndată împărăţia cerurilor. 


Cel ce-și face neîncetat umbletele în cele dinlăuntru 
este cumpătat. Dar nu numai atăt, ci şi contemplă, teolo- 
ghisește şi se roagă. [68] 


Cuvântul umblete ne stârneşte amintiri. Ce plimbări 
minunate facem în natură! Dar şi cât de uşor ne plimbăm 
prin întreaga lume cu privirea, cu gura şi cu discuţiile 
noastre! Unde nu mergem şi pe unde nu ajungem... La 
marginile pământului, în cer, în stele, numai în împărăţia 
cerurilor nu. 

Dar cine rămâne înlăuntrul său, iar plimbarea inimii 
Şi a minţii lui este în cele dinăuntru, adică are paza minţii, 
unul ca acesta este cumpătat şi-L, contemplă pe Dumne- 
zeu, comunică cu Dumnezeu, devine om al rugăciunii, se 
desăvârşeşte. Are dreptate Sfântul şi, de aceea, cuvântul 
lui constituie o axiomă. 


Cel ce nu ştie să umble pe calea duhovnicească nu 
poartă grijă de cugetările pătimaşe. [69] 


Cine nu s-a obişnuit să meargă pe calea duhovni- 
cească nu dă nici o importanță cugetărilor sale pătimaşe 
sau, mai degrabă, nici nu-şi dă seama de patimile şi de 
păcatele lui, pentru că le îndreptăţeşte, dându-le propria 
lui tâlcuire. Astfel, trăieşte neîncetat în patimile sale. 


Ci toată preocuparea lui se mișcă în jurul trupu- 
lui și fie lăcomeşte cu pântecele şi desfrânează, fie se 

întristează şi se mânie şi ţine minte răul. 


Prin cuvintele în jurul trupului, Sfântul nu înţelege 
ca şi Sfânta Scriptură păcatele trupeşti (Rom. 8, 5), ci cu- 
getul trupesc, şi mai ales, trebuinţele sufleteşti şi trupeşti 
ale omului. Omul, zice, care nu trăieşte duhovniceşte are 
toată grija în jurul trupului şi încontinuu mănâncă. Lucrul 
acesta îl observăm şi la cei care flecăresc, pentru că cel ce 
flecăreşte nu se poate să nu vrea apoi şi să mănânce. Una 
vine ca o urmare a celeilalte. Să ştim însă că cine ia ne- 
încetat câte ceva ca să mănânce ori cocoloşeşte un păcat 
înlăuntrul său, ori va cădea în păcat, de la cele mai trupeşti 
până la cele mai subțiri şi duhovniceşti. 

Prin urmare, cel care nu urmează calea duhovni- 
cească, fie se aruncă în mâncare, fie — fiindcă nu toţi oa- 
menii sunt la fel — se întristează şi zice neîncetat că nu 
face nimic şi că nu e bun de nimic. S-ar putea, totuşi, ca 
cineva să spună despre cel ce se întristează: „Tot e bine că 
şi-a dat seama; îi doresc bucurie şi răbdare, pentru că face 
o lucrare desăvârşită”. În realitate însă, această întristare 
are altă „lucrarea desăvârşită”: îl conduce la mânie împo- 
triva aproapelui, arătându-şi prin aceasta lipsa lui de echi- 
lbru lăuntric. Fiindcă echilibrul nostru, sfinţenia noastră 
sau dezechilibrul nostru se exprimă în relaţiile noastre cu 
oamenii. Aşadar, cine nu se poartă corect şi nu face faţă 
corect greutăților vieţii duhovniceşti crede că ceilalţi gre- 
şesc faţă de el şi se mânie împotriva lor. Toţi păţim la fel. 
De-ăştia suntem. Nu datorăm nimănui niciodată vreun cu- 
vânt bun. Niciodată nu-l zicem „mulţumesc”, „aşa e cum 
spui”, „aşa este”. Neîncetat suntem în tensiuni cu el. 

De aceea, când mă întristez sau mă amărăsc, atunci 
mă mânii împotriva celuilalt şi vreau să-l corectez, dar, 
pentru că şi el se împotriveşte şi nu face ce-i spun, recurg 
la ţinerea de minte a răului. Ţin în mine tăgăduirea lui, 
nu-i vorbesc sau fac ceva ca să-l înjosesc. Ţinerea de min- 
te a răului pot s-o ţin în mine ani de zile. Cu siguranţă însă 
că o vol arunca într-o bună zi sau că o voi împărtăşi altuia. 
inerea de minte a răului este o patimă care ne devorează 
măruntaiele. 

Și care este atunci evoluţia celui care nu umblă pe 
calea duhovnicească? 


Prin acestea își întunecă mintea sau se dedă la o 
nevoință fără măsură şi-şi tulbură cugetul. 


Când omul mănâncă neîncetat, mintea 1 se întunecă, 
fiindcă pleacă Sfântul Duh. Când însă se întristează și se 
mânie şi nu are o purtare firească, atunci face uz de o as- 
ceză exagerată, pentru că vrea să se echilibreze. Și pentru 
a realiza aceasta, trebuie să dovedească că săvârşeşte o 
lucrare mare. Dacă tu postești trei zile pe săptămână, el va 
lua blagoslovenie de la Stareţ să nu mănânce ulei deloc. 
Dacă tu priveghezi patru ore, el va lua blagoslovenie să 
privegheze şapte ore. Dar cea mai mare dovadă de asceză 
nemăsurată este dorinţa cuiva de a deveni pustnic. Însă 
când omul se nevoieşte mai presus de puterile sale, arată 
că ascunde în sine o tristeţe adâncă şi o dificultate de vie- 
ţuire socială. De aceea, toţi cei nesociabili urmăresc exce- 
sele. Eşuaţii caută o asceză exagerată, caută să fie mari, să 
se separe. Sunt conduşi însă spre un rezultat jalnic, pentru 

că lipsa de măsură le tulbură cugetul şi îl face netrebnic. 


Nu-ţi închina toată atenţia ta trupului, ci hotărăş- 
fe-i o nevoință după putere și toată mintea ta întoarce-o 
spre cele dinlăuntru. [73] 


De aceea, zice Sfântul, nu te îndeletnici neîncetat cu 
trupul tău şi nici nu face excese! Limitează-te la puterile 
tale. Rânduieşte-ţi cu înţelepciune şi discernământ cât să 
mănânci, cât să dormi, cât să priveghezi, ce muncă să faci, 
cât de disponibil să fii, cât să te păzeşti pe tine însuţi şi 
întoarce-ţi întreaga ta minte înlăuntru. 


Smerenia şi reaua-pătimire slobozesc pe om de tot 
păcatul. Cea dintăi taie patimile sufletului, cea de a doua 
pe ale trupului. [75] 


Cine trăieşte cu smerenie şi rea-pătimire se slobozeş- 
te de tot păcatul. Reaua-pătimire este înfrânarea noastră, 
rugăciunea noastră, limitarea, a nu face exagerări. Toate 
acestea îl slobozesc pe om de tot păcatul. Reaua-pătimire 
sunt şi bolile pe care ni le dă Dumnezeu. Vezi pe unul roşu 
în obraz, frumos şi dintr-odată se îmbolnăvește. Aceasta 
se întâmplă fiindcă omul vrea să se sfințească, sufletul lui 
caută cu adevărat aceasta, dar nu poate singur, iar atunci 
Dumnezeu îi dă reaua-pătimire, ca să poată ajunge la de- 
săvârşire. 


Precum cel ce a rănit inima plantei a uscat-o în- 
treagă, așa să înţelegi şi despre inima omului. Trebuie să 

fii cu luare-aminte chiar în clipa aceea, pentru că tălharii 
nu stau fără lucru. [78] 


Inima plantei este măduva, miezul, partea moale 
din interior, prin care sunt transportate spre întreaga plan- 
tă substanţele hrănitoare care vin de la rădăcină. Când 
introduci o otravă sau infectezi măduva — cuvântul este 
foarte potrivit pentru că are legătură cu cele lăuntrice ale 
existenţei noastre — atunci întreaga plantă se usucă. Așa 
să înţelegi și despre inima omului. Aşa se întâmplă şi cu 
inima omului. Când eşti neglijent şi ţi se usucă măduva, 
inima ta, adică mintea, şi devine molatică, neputincioasă, 
plină de gânduri, de egoism, de mândrie, atunci întreaga 
ta existenţă moare. Să nu credem că, având multe virtuţi, 
nu suntem în pericol. 

Dimpotrivă, este nevoie în toată chpa să priveghem, 
să fim cu trezvie, să fim treji. Dacă însă Sfântul ne-ar fi 
spus aşa ceva, noi ne-am fi revoltat. De aceea, nu ne spune 
să fim cu luare-aminte întotdeauna, ci că trebuie să fii cu 
luare-aminte chiar în clipa aceea, pentru că tâlharii nu 
stau fără lucru. Aşadar, fu atent, pentru că nu ştii când va 
veni furul, vicleanul, care-ţi va face o injecție, şi aceasta 
îţi va ajunge la inimă şi-ţi va infecta totul. 


| 


Domnul, vrând să arate că toată porunca trebuie 
împlinită, iar pe de altă parte că înfierea s-a dăruit oame- 

nilor prin sângele Său, zice: „Când veți face cele porun- 
cite vouă, ziceţi că robi netrebnici suntem şi ceea ce am 
fost datori să facem, aceea am făcut. ” [79] 


Aici Sfântul ne îndeamnă să avem în vedere două 
lucruri: întâi că suntem datori să păzim toate poruncile — 
aceasta este propria noastră lucrare, pentru că suntem slugi 
netrebnice ale lui Dumnezeu -— şi al doilea că nu trăim ca 
robi ai lui Dumnezeu, ci ca fii ai Lui. Dar înfierea noastră 
nu este urmarea propriei noastre împlimri a poruncilor, 
ci ne-a dăruit-o Hristos cu Sângele Lui (Ef. 1, 5-7). Când 
spunem la Liturghie: „Şi fă adică pâinea aceasta cinstit 
Trupul Hristosului Tău, iar ceea ce este întru potirul aces- 
ta, cinstit Sângele Hristosulu: Tău”, înţelegem că cinstitul 
Trup al lui Hristos ne hrăneşte ca să putem împlini foată 
porunca, iar Sângele Lui ne dăruieşte înfierea. 

De aceea, tot ce facem pentru Dumnezeu să nu 
facem așteptând răsplată, harisme, daruri sau oarecare 
descoperiri. Suntem robi, iar robul nu aşteaptă plată de 
la stăpân. Ajunge să 1 se asigure cele necesare vieţii, să-i 
trăiască copiii. Robul este obligat să-şi facă munca lui, 
nu 0 face de dragul stăpânului. Aşa şi noi, tot ce facem să 
facem din datorie şi nu ca pe un hatâr, pentru că nu noi 
suntem binefăcătorii lui Dumnezeu. 


De aceea, împărăția cerurilor nu este plata fapte- 
Ior, ci harul Stăpânului gătit slugilor credincioase. 


Prin urmare, nu dobândim împărăţia cerurilor cu 
faptele noastre. Stăpânul Hristos a pregătit-o pentru noi 

ŞI ne-o dăruieşte când ne purtăm ca nişte robi credincioşi 
al Săi. 


Cel ce cinstește pe Stăpân face cele poruncite de el, 
iar greşind sau neascultând, rabdă cele ce vin asupra lui 
ca pe ale sale. [81] 


Cine recunoaşte şi cinsteşte pe Stăpânul împlineşte 
toate poruncile lui, iar când greşeşte sau nu ascultă, pe 
sine se socoteşte răspunzător. Prin urmare rabdă cele ce 
vin asupra lui ca pe ale sale. Ori de câte ori vor veni şi la 
tine vor fi copii pe care tu i-ai născut. Îţi vor veni boală, 
necaz, gânduri, somnolenţă, răni? Nu te vor băga în seamă 
frați, te va disprețul Starețul, o să-i baţi la uşă şi nu-ţi va 
deschide? Nu te va auzi Dumnezeu? Te vei ruga să scapi 
de păcat şi nu scapi? Să ştiu că seceri acum rodul pomului 
pe care l-ai sădit. Mănânci mâncarea pe care ţi-ai gătit-o. 
Aşadar, ori împlinim legea lui Dumnezeu, ori facem voile 
noastre şi aşteptăm cele ce vin. 

Noi ne amintim de Dumnezeu atunci când dau pes- 
te noi cele ce vin, greutăţile. Sfântul însă ne spune să ne 
rugăm acum, când nu avem ispite. Atunci când ele vor 
veni, vom răbda. Ș1 s-ar putea să fie nevoie de mulţi ani 
de răbdare ca să se îndrepteze ce/e ce vin. De aceea, să fii 
atent şi să nu te gândeşti numai la tine, ci şi la copiii tăi, 
la cei pe care i-ai născut, trupești şi duhovniceşti, la întreg 
neamul tău. 

Într-adevăr, dacă urmărim istoria Bisericii şi a po- 
porului nostru, ne vom încredința de faptul că singuri ni le 
pregătim pe cele ce vin. 

Fiind deci iubitor de învățătură, fă-te şi iubitor de 
osteneală. 


Nu este atât de important să vrei să fii iubitor de 
învăţătură, — să ştii ce vei păţi în viaţă, cum vor evolua lu- 
crurile — cât să fii iubitor de osteneală, să iubeşti osteneala 
şi să-ți faci munca ta. 


Este proprie stelei lumina din jurul ei. Tot așa e 
proprie cinstitorului de Dumnezeu simplitatea şi smere- 
nia. | 83] 


Caracteristica stelei este lumina, strălucirea, iar a 
cinstitorului şi temătorului de Dumnezeu simplitatea — 
haina simplă, înfăţişarea simplă, simplitatea vieţii, a ca- 
racterului, a mişcărilor — şi smerenia. Mai cu seamă noi, 
grecii, care „iubim frumosul în simplitate”, trebuie să fim 
aristocrați, dar în acelaşi timp simpli şi smeriţi. Să fim fii 
împăratului cu toată îmbrăcămintea aristocratică, pentru a 
ne vedea alţii şi a spune: „Dacă fiul împăratului este atât 
de strălucitor, gândeşte-te cum o fi Împăratul!” Fiul Împă- 
ratului străluceşte, înfăţişarea lui, purtarea lui, zâmbetul 
lui, ochii lui, întreg este o prezenţă măreaţă. În apariţia 
lui, care are simplitate şi smerenie, Se desluşeşte Hristos, 
pentru că exact aşa era şi El. Prin urmare, vrem şi noi, 
oare, să fim aşa? 


„Cei insetați, zice, mergeţi la apă ” (Is. 55, 1). lar cei 


* Tucidide, Epitaful lui Pericle, în Istorii 2, 40 

însetați de Dumnezeu umblaţi întru curăția cugetului. [84] 


Acest text ne aduce aminte de cuvântul Domnului: 
„Dacă însetează cineva, să vină la Mine şi să bea” (In. 7, 
37), dar este luat din profetul Isaia, care continuă zicând: 
„Veniţi de mâncaţi şi beţi fără arginţi şi fără preţ.” Dar ca 
să-ţi stingi setea cu „apa care rămâne spre viaţă veşnică” 
(In. 4, 14), e nevoie să dai şi tu ceva. Iar aceasta nu sunt 
bani, osteneală, trudă, rugăciuni. Toate acestea le facem 
pentru a câştiga altceva, curăţia, pe care Sfântul a pus-o la 
dativ, ca să ne arate că este mijlocul prin care putem câş- 
tiga apa. Prin urmare, este necesar să fim mână în mână 
cu curăţia, ea să fie îmbrăţişarea şi rendez-vous-ul nostru, 
dacă vrem ca Dumnezeu să ne astâmpere setea. 


Dar cel ce zboară spre înălțime prin curăţia ei tre- 
buie să privească şi spre pământul puţinătății sale. 


Cu simplitate şi smerenie dobândeşti o inimă curată 
ŞI zbori în înălțimi. Aşa cum păsărica, de îndată ce 1 s-au 
întărit aripioarele, zboară, tot aşa şi noi cu simplitate şi 
smerenie dobândim aripi, curăția noastră cu care zburăm. 
Atunci însă e nevoie să luăm aminte la ceva: când vedem 
dintr-odată că au apărut roadele duhovniceşti, să nu ne 
întoarcem atenţia spre roade, fiindcă acestea sunt darul lui 
Dumnezeu, ci să continuăm să privim la sărăcia noastră, 
la ceea ce suntem noi, adică pământ şi cenuşă. 


Căci nimeni nu e mai înalt ca cel smerit. 

Doar când suntem smeriţi ajungem înalţi. Cel care 
este lovit de viaţă, care nu se ia în socoteală pe sine însuşi, 
care nu are nici o părere, nici o dorinţă, nici o voie, cel 
care este pierdut, încât nu-l bagă nimeni în seamă, acesta 
este mai înalt decât toţi. Amintiţi-vă de Sfântul Grigorie 
Taumaturgul care l-a hirotonit ca arhiereu pe dată pe căr- 
bunarul Alexandru, simplu şi zdrenţăros, dar virtuos, şi pe 
care nimeni nu îl băga în seamă. Putem să trăim şi noi în 
această stare? Oricum, aceasta este starea noastră fireas- 
că, şi atunci suntem mai înalți decât heruvimii şi decât 
serafimii. 


Căci precum când lipseşte lumina, toate sunt negu- 
roase și întunecate, tot așa lipsind smerita cugetare, toa- 
te ale noastre sunt deşarte şi toate silințele noastre după 
Dumnezeu putrede. 


Aşa cum fără lumină toate sunt întunecate şi negu- 
roase, tot aşa şi fără smerenie, toate nevoinţele noastre 
pentru Dumnezeu sunt deșarte şi putrede. Putred este 
ceva de ieri, deşert, nefolositor, care a trecut şi nu mai 
are putere, nu mai are ipostas real. leri a fost marţi, unde 
s-a dus ziua? S-a pierdut. Trebuie să-l studiem pe Sfântul 
Augustin“ şi pe ceilalţi filosofi ca să înţelegem unde s-a 
dus ziua de ieri. Trebuie să filosofăm asupra naturii tim- 
pului. Astăzi este miercuri. Dar până să apucăm să zicem 
miercuri, vine joia. Dar nici joia nu o avem în stăpânire, 
fiindcă nu putem şti dacă vom mai trăi peste câteva clipe. 


4 Confesiuni, 2, | 

Putrede, aşadar, sunt toate câte trec şi le uităm, toate 
câte au ajuns nefolositoare, s-au veştejit, s-au stricat, s-au 
împuţit. Sensul este: dacă tu nu ai smerenie, atunci toate 
faptele tale sunt deşarte şi nefolositoare. Şi toate nevoin- 
ţele şi virtuțile tale — ascultarea, munca, rugăciunea — fără 
smerenie sunt putrede, nu au nici o valoare, iar viaţa ta 
trece în zadar. Chiar şi rasa pe care o porţi şi biserica la 
care mergi, toate sunt ca şi când ar fi trecut, ca şi cum ar fi 
nefolositoare. Dar toate devin foarte folositoare şi impor- 
tante de îndată ce intră lumina, smerenia. 


lar Sfârşitul cuvântului auzi-l tot: „Ieme-te de 
Dumnezeu şi păzeşte poruncile Lui” (Ecc. 12, 13)... Căci 
zice David: „ Voit-am să fac voia Ta şi legea Ta în mijlocul 
pântecelui meu. ” [85] 


Este vorba de faimosul Psalm 39, care vorbeşte des- 
pre Hristos. David se referă în mod profetic la bunăvoința 
Tatălui de a-L trimite pe Fiul pentru mântuirea lumii, pre- 
cum şi la voinţa Fiului de a împlini bunăvoința părinteas- 
că. 

Zice David: Dumnezeul meu, vreau să fac voia Ta! 
La fel zice şi Hristos, Biserica, inima mea, după întrupa- 
rea lui Hristos. Sfântul, păstrând sensul inițial al versetu- 
lui, îl leagă de noi. 

Voit-am să fac voia Ta. Eu, Dumnezeul meu, care 
aud graiurile Tale, nu vreau nimic altceva, decât să fac 
voia Ta ce se ascunde în legea Ta. Vreau să împlinesc ceea 
ce ceri de la mine şi s-o aşez în mijlocul pântecelui meu, 
s-o scriu în măruntaiele mele, în inima mea. Și ce ceri de 

la mine, Dumnezeul meu? Să devin vultur şi să zbor întru 
înălțimi. Pentru aceasta m-ai zidit, pentru aceasta mă scoţi 
din bălegarul lui Augias.” Şi voi zbura dacă fac voia Ta, 
Dumnezeul meu, care este: să Se răstignească Fiul Tău 
pentru mine şi eu să mă răstignesc în fiecare zi pentru 
EI. Din pricina acestei smerenii zilnice a mele, îmi vei da 
aripi — „cine-mi va da aripi ca să zbor şi să mă odihnesc?” 
(Ps. 54, 7) — ca să merg în cer şi să mă odihnesc lângă 
Tine. 

„Cine-mi va da aripi?” Aripile mele, mi le dă Dum- 
nezeu. Dar profetul are dreptate să se întrebe cine i le va 
da, pentru că atunci încă nu venise Hristos. Trebuia să 
mai treacă încă o mie de ani ca să vină. Dar acum a venit 
şi-mi dă aripile. Aşadar, de acum încolo voia Lui este ca 
eu să zbor, după ce mai întâi pun voia Sa în inima mea, în 
pântecele meu, acolo de unde nimeni nu poate să mi-o ia, 
nici chiar eu însumi. O mică aşchie ne intră sub piele şi 
nu mai putem s-o scoatem. În alţii au intrat gloanţe. Unul 
avea în trupul său treizeci de schije, i-au scos cu greu pe 
unele, dar celelalte au rămas. Imaginaţi-vă, dacă nu pot să 
scoată gloanţele din trupul nostru, cu cât mai puţin voia 
lui Dumnezeu, când ea devine una cu existenţa noastră! 

Să-l vârâm înlăuntrul nostru atât de adânc pe Hris- 
tos, pe Cel ce vine pe nori şi şade pe heruvimi şi pe sera- 
fimi, încât să nu-L putem scoate, şi să fim şi noi cu heru- 
VimMil ŞI cu serafimii. 


Rege mitologic al Elidei, fiu al zeului-Soare, Helios, dăruit de tatăl 
său cu turme uriaşe. Heracle, cel mai mare erou mitologic al Greciei, 
a primit însărcinarea de a curăța de bălegar toate grajdurile lui Augi- 
as. Expresia indică o muncă imensă şi dezagreabilă. (n. tr.) 

Voit-am să fac voia Ta şi legea Ta. Dar ca să arăt că 
vreau cu adevărat voia lui Dumnezeu și că sunt cinstit cu 
Dumnezeu, e nevoie să cred şi să accept că păzirea legii 
dumnezeieşti este cea mai mare cinstire care mi se face. 
Fiindcă numai ţinând legea, pot să am harul. Dumnezeu 
nu ar fi dat legea înainte de a veni harul pe pămâzt, dacă 
legea nu ar fi fost pregătirea căii în care trebuie să umblu 
pentru a veni dumnezeiescul har. Dar nouă ni se pare as- 
pru faptul de a fi obligaţi să facem ceva, simţim că se îm- 
potriveşte libertăţii noastre, în timp ce, în realitate, legea 
ne face oameni liberi. 

În continuare, Sfântul dezvoltă mai mult ce înseam- 
nă în mijlocul pântecelui meu: 


Dacă nu va face omul în mijlocul pântecelui, adică 
în mijlocul inimii, voia lui Dumnezeu şi legea Lui, nu o 
poate face cu ușurință nici în afară. [86] 


Dacă nu pui legea în inima ta, dacă nu o devorezi şi 
nu crezi în ea, n-o vei putea împlini în momentele dificile. 
Astăzi, de exemplu, are loc un cutremur. Mă apucă groa- 
za, mi-e frică, tremur, nu pot să mă rog. Dacă mâine mă 
voi îmbolnăvi sau când voi muri, cu atât mai puţin o să 
mă pot ruga. Aceasta pentru că facem cele cu care ne-am 
obişnuit, cele cu care ne-am familiarizat, cele care ne sunt 
la îndemână. Cu ce mă îndeletnicesc acum, aceea va fi şi 
în viitor îndeletnicirea mea. 


Și va zice către Dumnezeu cel fără trezvie şi nepă- 
sător: ,, Nu vreau să cunosc căile Tale ” (lov. 21, 14). 

Aici Sfântul face o foarte frumoasă observaţie psi- 
hologică. Cine, zice, se leapădă de Dumnezeu? Cel ce 
nu-L cunoaşte sau cel ce-L urăşte pe Dumnezeu? Câţi 
nu-L cunosc, de obicei, acceptă existenţa Lui, datorită le- 
gii fireşti şi a credinţei sădite în fire pe care o are fiecare 
om. Dar cine crede în Dumnezeu, însă nu acceptă să fie 
robul Lui, unul ca acesta ÎI tăgăduieşte, pentru că Îl simte 
ca pe un stăpân. 

Cineva l-a întrebat pe un Stareţ athonit: „De ce 
Dumnezeu are pretenția să fiu robul Lui? De ce vrea să fie 
stăpân? Cum se explică faptul că mie îmi pretinde să fiu 
smerit, în timp ce El să nu fiec? Eu să nu am pretenţii de la 
alții, dar El să aibă?” Aceeaşi întrebare ni se pune şi nouă, 
care-L cunoaştem pe Dumnezeu şi-L urmăm, dar slujirea 
Lui ne costă. Însă latinescul servire înseamnă regnare, 
adică „a sluji” echivalează cu „a împărăţi”. Prin urmare, 
în realitate, împărăţesc atunci când sunt un rob autentic al 
lui Dumnezeu. 

Cel fără trezvie şi nepăsător. Cel fără trezvie este 
cel care nu-şi urmăreşte în fiecare zi mintea şi inima, şi 
de aceea are neîncetat gânduri, se spovedeşte, cere ierta- 
re, dar iarăşi are gânduri, iarăşi păcătuieşte. Până la urmă 
oboseşte şi zice: „Viaţă-i asta?” Și care-i atunci împotrivi- 
rea lui faţă de faptul că, în timp ce se pocăieşte, se întoar- 
ce la aceleaşi fapte? Nu vreau să cunosc căile Tale, adică 
refuză să cunoască căile Domnului. lar aceasta o suferă 
din lipsa luminării dumnezeieşti, aşa cum spune Sfântul 
în continuare. 


Desigur, va spune aceasta din lipsa iluminării dum- 

nezeiești, de care e plin cel părtaş de ea, dar devine şi 
întărit din destul în cele dumnezeieșşti. 


Omul care are gânduri sau alte îndeletniciri nu are 
Cuvântul, pe Fiul lui Dumnezeu, pentru că nu poate să se 
îndeletnicească cu toate în acelaşi timp. Astfe] Îl pierde pe 
Dumnezeu, Care este lumina. Și neprimind lumina, nea- 
vând iluminare dumnezeiască, inima 1 se întunecă, i se ră- 
ceşte, şi atunci toate i se sfărâmă, se moleşesc, se distrug 
Şi într-o zi se va găsi nu numai afară din mănăstire, ci şi 
afară din Dumnezeu. 

Dimpotrivă, cel care are uşa minţii închisă şi o ur- 
măreşte, astfel încât gândurile să nu intre, ci luminarea 
Sfântului Duh, acesta este părtaş dumnezeieştii iluminări. 
Adică Dumnezeu îl înştiinţează, îi dă răspunsurile pe care 
le vrea, înţelepciunea de care are nevoie, îi deschide cu- 
getul, mintea, inima. Îl face să înţeleagă cât de fireşti sunt 
trăirile duhovniceşti, iar acum omul nu se mai miră vă- 
zând că toate îi vin la îndemână şi adunate la un loc. 

Şi încă ceva: dar și devine mai neclintit în cele dum- 
nezeieşti. Nu doar că cel cu trezvie primește, pur şi sim- 
plu, cunoştinţa şi înştiinţarea şi simţirea lucrurilor dum- 
nezeieşti, dar dobândeşte şi îndemânare. Unui oftalmolog 
începător, de exemplu, îi va fi greu să-ţi opereze ochiul. 
Unul experimentat însă îţi va face operaţia foarte repede. 

Cuvântul EurreSoc (întărit) înseamnă literal „cel ce 
se află în câmpie”, adică cel singur, cel care rămâne neîn- 
cetat în inima lui şi ajunge cunoscător al celor cereşti. Cu- 
vintele £urre5oc şi ixarvoc (îndestulat, din destul) sunt în 
mod evident adjective, dar primul îl determină pe al doi- 

lea. Adică cel îndestulat, cel familiarizat cu cele dumne- 
zeieşti, ajunge întărit, de neclintit, statornic, ştim ce fel de 
om este. Nu este astăzi bucuros, şi mâine trist. Nu este as- 
tăzi omul care crede, şi mâine cel care nu crede. Nu astăzi 
tace, şi mâine flecăreşște. Știm ce viaţă are, cum merge, în 
ce Dumnezeu crede, fiindcă nu se schimbă, nu se strămută 
de la Dumnezeu la lume. Este statornic în viaţa sa. 

Statornicia lui arată că s-a pocăit cu adevărat, că Îl 
iubeşte cu adevărat pe Dumnezeu şi că are într-adevăr ca 
mireasă Biserica, pe care nu o schimbă cu nimic. În acest 
fel, se naşte omul duhovnicesc şi devine bărbat desăvâr- 
şit, fără cusur, în Hristos. 


Precum sarea cea văzută îndulcește pâinea şi orice 
mâncare şi păstrează vreme îndelungată nestricate unele 
cărnuri, aşa să înţelegi că face şi păzirea minţii cu dul- 
ceața ei înțelegătoare și prin lucrarea ei minunată. [87] 


Aşa cum sarea, zice Sfântul, dă gust mâncării şi 
conservă cărnurile, acelaşi lucru se întâmplă şi cu sarea 
minţii, care este paza ei. Dacă însă „sarea se va strica” 
(Mt. 5, 13), adică dacă vom înceta să ne păzim mintea, se 
va împuţi tot ce avem înlăuntrul nostru. Prin urmare, paza 
minţii este sarea duhului nostru, dulceaţa înţelegătoare. 
De asemenea, aşa cum „vinul veseleşte inima omulu'” 
(Ps. 103, 15), tot aşa şi paza minţii veseleşte inima noas- 

tră şi pleacă toată povara din sufletul nostru. Să avem deci 
această dulceaţă în noi, ca să-L putem avea pe Hristos. Să 
reuşim să o avem, pentru a fi statornici în viaţa noastră şi 
să nu ne tot modificăm gândirea şi să ne schimbăm neîn- 
cetat. 

Și prin lucrarea ei minunată. Paza minţii este ade- 
vărata noastră lucrare, pentru că cu ea lucrurile sunt foarte 
uşoare. Dar dacă cineva îngăduie să-i intre înlăuntru gân- 
duri, şi uneori este târât de ele, alteori nu, acesta nu are 
NICI O înştiinţare şi siguranță, nici o căldură şi dulceaţă, 
viaţa lui este banală şi neagră. Dar când se hotărăşte să 
trăiască cu trezvie, va vedea după o zi sau după o lună sau 
după câţiva ani că viaţa i se schimbă şi va deveni un om 
neschimbător. 


Căci îndulcește în chip dumnezeiesc și pe omul din- 
lăuntru şi pe cel din afară şi izgonește putoarea gându- 
rilor rele. 


Paza minţii îndulceşte în chip dumnezeiesc. Aceasta 
înseamnă că dulceaţa provine de la Dumnezeu, este fi- 
rească, pune în noi lucrarea dumnezeiască, este rezultatul 
prezenței dumnezeieşti şi a amestecării Dumnezeirii cu 
firea noastră omenească. Nu este o dulcegărie omenească. 
De asemenea, îndulceşte și pe omul dinlăuntru şi pe cel 
din afară, şi trupul şi inima noastră. Adică, pe de o par- 
te, simţim dulceaţa înlăuntrul nostru, iar pe de altă parte 
simte şi aproapele cât de dulce, cât de plin de har, cât de 
luminos sunt. 

Și izgonește putoarea gândurilor rele. Paza min- 

ţii mai reuşeşte încă ceva: nu-i lasă pe viclenii demoni 
să ne arunce împuţiciunile lor, putoarea. 


Și ne păzeşte necontenit în cele bune. 


Fraza aceasta are acelaşi înţeles ca şi întărit din 
destul. Când dobândim paza minţii, atunci nu ne mai fră- 
mântăm de teama căderii, de teama greşelilor, de teama 
uitării, de teama păcatului. Noi dormim şi Dumnezeu ne 
păzeşte. Ne păzeşte însăşi mintea, cele dinlăuntru ale ini- 
mii noastre, însăşi dulceaţa noastră. Când intru într-un loc 
înăbuşitor, nu pot să vorbesc, nici să respir, orice aş face, 
voi suferi. Dacă însă intră înlăuntru aer şi lumină, atmo- 
sfera se schimbă imediat, intră dulceaţa. Aceasta nu este 
rezultatul propriei mele lupte, ci al schimbării condițiilor 
din locul în care mă aflu. La fel se întâmplă şi când ni 
se schimbă starea lăuntrică. Atunci ne descoperim pe noi 
înşine făcând neîncetat binele. Starea noastră de virtute şi 
de sfinţenie a devenit constantă. 

Cât de bun este Dumnezeu şi la ce înălţime ne chea- 
mă! Desigur însă, când noi nu rămânem neîncetat întru 
bunătate, acuzăm pe alții că nu se poartă frumos cu noi, că 
nu putem, că nu am înțeles. Dar toate acestea sunt îndrep- 
tățuri, fiindcă putem să fim necontenit în cele bune, când 
îngăduim să intre în noi Sfântul Duh, şi nu gândurile. 

Dar ca să atragă atenția şi mai mult spre aceasta, 
Sfântul adaugă: 


Din momeală ies multe gânduri, iar din acestea 
fapta văzută cea rea. Dar cel ce stinge îndată cu lisus pe 

cea dintâi a scăpat de cele următoare și se va îmbogăţi 
în dulcea cunoștință dumnezeiască, prin care va afla pe 
Dumnezeu, Care este pretutindeni. [88] 

/ 

Sfântul Isihie este aici laconic în exprimare, dar pu- 
ternic în înțelesuri. Să nu crezi, zice, că întâmplător ţi-a 
venit un gând acum. Dintr-o mică momeală încep şi intră 
multe gânduri, adică mulţi demoni şi multe săbii, care îţi 
vor sfârteca inima. 

De exemplu, te afli în biserică, se cântă Trisaghio- 
nul și în clipa aceea îți vine în minte gândul că trebuie să-i 
scrii Stareţului, şi continui: „Da, să nu uit, trebuie să ţin 
minte asta.” Răspunsul adresat gândului tău arată că ai 
primit momeala şi că din acel moment vei deveni aero- 
drom. Nimic n-o să împiedice alte gânduri să aterizeze şi 
altele să decoleze, producând hărmălaia corespunzătoare. 

Aşadar, fii atent la momeală, chiar şi când ţi se pare 
bună, folositoare, dreaptă, pentru că devine pricină de in- 
trare a altor gânduri înlăuntrul tău, care vor determina toa- 
te faptele cele rele. Cu siguranţă că nu e de vină altcineva 
când eu primesc gândul, ci numai eu. Dar când îl sting 
îndată cu ajutorul lui lisus, atunci evit toate consecinţele 
rele, pe care cel ce nu este în regulă le socoteşte normale. 
În paralel, dobândesc şi o dulceaţă, o cunoştinţă dumne- 
zeiască, ce mă conduce să-L descopăr pe Dumnezeu, Cel 
prezent pretutindeni. Şi aici, şi acolo, şi peste tot, şi în 
inima mea, şi în mintea mea, şi în ceea ce fac acum, Îl 
descopăr pe Dumnezeu. Dimpotrivă, când accept gându- 
rile, nu-L simt nicăieri pe Dumnezeu. Trăiesc ca şi cum 
nu L-aş avea. 

Și fixându-și oglinda minţii în EI, se luminează ne- 
contenit, ca un geam curat, de soarele văzut. 


Ce înseamnă „fixez”? Am pe cineva, de exemplu, 
în fața mea, şi-mi fixez ochii asupra lui şi-l privesc neîn- 
cetat. Sau am înaintea mea o oglindă, o privesc şi mă văd 
pe mine în ea. Când fixez oglinda minţii mele în E7, în 
Dumnezeu, Îl voi vedea pe Dumnezeu şi voi primi neîn- 
cetat iluminarea dumnezeiască. Aşa cum lumina soarelui 
material, când cade pe o sticlă curată, o face să străluceas- 
că în întregime, tot aşa şi când razele lui Dumnezeu cad 
pe oglinda minţii mele, pe ochiul sufletului meu, mi se 
luminează duhul. 

Fixându-şi oglinda minţii în El. Dacă deci îmi fixez 
ochii în Dumnezeu întru cunoştinţă şi cu credinţa că aici, 
înaintea mea, Se află Dumnezeu, atunci devin în întregi- 
me dumnezeu, în întregime lumină. 


Și atunci mintea ajunsă la cel mai de pe urmă bun 
dorit se va odihni în EI de orice altă contemplaţie. 


Când mintea va părăsi orice altă contemplare a gân- 
durilor, înţelesurilor, dorințelor, şi se va îndeletnici numai 
cu ce/ mai de pe urmă bun dorit, atunci ajunge la odihna 
duhovnicească, cea mai mare dorinţă a omului. Această 
odihnă o doresc toţi oamenii, am putea zice că mor după 
ea, iar monahul o atinge atât de simplu, fiind de ajuns ca 
îndeletnicirea lui să fie ce/ mai de pe urmă bun dorit, 
altfel eşuează. Iar atunci îl vezi pe monah, simbolul Dum- 
nezeirii, că nu este odihnit. O adevărată contradicție în 

termeni! Lumina să nu iradieze lumină, soba să nu dea 
căldură, ceasul să nu arate ora! Înţelegeţi cât de mult ne 
nedreptățim pe noi înşine când nu suntem paşnici, odih- 
niți duhovniceşte, bucuroşi, când mintea noastră nu se li- 
nişteşte, ci se tulbură. 


Deoarece tot gândul intră în inimă prin nălucirea 
(imaginarea) unor lucruri sensibile, lumina fericită a 
Dumnezeirii va lumina mintea când aceasta va fi liberă 
de toate şi va deveni fără nici o formă care i-ar veni din 
acestea. [89] 


Când mintea noastră este preocupată cu gânduri de- 
şarte sau cu vreo idee sau cu probleme înseamnă că noi 
am acceptat să discutăm sau să înfruntăm gândul, ideea 
sau problema, şi aceasta devine dezastrul nostru. E nevoie 
ca mintea să le lase pe toate şi să se îndeletnicească numai 
cu Dumnezeu, dacă vrea să o lumineze lumina Dumne- 
ZEIril. 

Când aceasta va fi liberă de toate. Verbul evKkoaupâ 
înseamnă „sunt liber”, le-am părăsit pe toate şi am tim- 
pul, tihna, putinţa, voinţa să-ți pun la dispoziție sinele 
meu, trupul meu, mintea mea, ţie, celui care mă soliciţi. 
Aşa face şi Dumnezeu. Îmi pune la dispoziţie întreaga Sa 
Dumnezeire, atunci când eu mă îndeletnicesc cu El, și nu 
cu altele. Ce căutăm, aceea şi avem. 


Cu căt ești mai atent la cuget, cu atăt te vei ruga cu mai 
mult dor lui lisus. Și iarăşi, cu cât îţi cercetezi cugetul cu mai 


puțină grijă, cu atât te vei depărta mai mult de lisus. [90] 

Cum le-am mai încâlcit însă noi, oamenii! Greşim, 
şi ne ascundem văicărindu-ne: „Părinte, cât aş vrea să mă 
rog, dar mintea îmi zboară aiurea!” Bineînţeles că zboară 
aiurea, dacă în loc să te rogi, primeşti gândurile, ceea ce 
e ca şi cum ai deschide o fântână sau ai săpa o groapă, 
iar mintea ta cade în ea şi nu merge la Dumnezeu. Asta 
facem noi. Ne umplem viaţa cu găuri. Astfel trec anii şi 
noi dormim la rugăciune, nu avem dulceaţă, nu înţelegem 
NIMIC. 

Dar Sfântul Isihie ne spune: Cu cât mai mult te rogi, 
cu atât mai mult sporeşte dorul în rugăciune şi cu cât ne- 
glijezi cugetul, adică pe cât nu ai trezvie, pe atât te vei 
îndepărta într-o zi de lisus. Și asta se va întâmpla fiindcă 
după unul, doi, cinci, zece ani vei spune: „Hristoase al 
meu, şi Tu m-ai împovărat atâţia ani în care nu am făcut 
Nimic şi eu Le împovărez că nu-mi dai nici un rod, de 
aceea Te părăsesc.” 


Precum primul lucru luminează desăvârșit văzdu- 
hul minţii, aşa întoarcerea de la trezvie şi de la dulcea 
chemare a lui lisus o întunecă [mintea] cu totul. Căci lu- 
crul este firesc să fie așa, precum am spus, și nu altfel. 


Aşa cum trezvia dă naştere dorului după rugăciune 
ŞI cugetul se luminează, tot aşa întoarcerea de la trezvie 
și de la dulcea chemare a lui lisus este firesc să întunece 
cugetul. Verbul €kvevoau înseamnă „a întoarce capul, a 
face semn din cap, fără a mai fi nevoie de cuvinte, ca să te 
fac să înţelegi”. Vu şi mă îmbrățişezi sau mă mângâi, şi cu 
o simplă întoarcere a capului te resping. Nu mă mai poţi 

atunci nici îmbrăţişa, nici mângâia. Cuvântul Ekvevw arc, 
de asemenea, şi înţelesul de „îndepărtare”. Aşadar, după 
cum prin trezvie Îl ai pe Hristos, tot aşa când te îndepăr- 
tezi de ea, când nu iei aminte şi 0 eviţi, urmarea firească 
este că ţi se întunecă mintea. Ai trezvie şi rugăciune? Îl 
ai pe Hristos şi lumina. Nu le ai pe acestea? Ai numai 
întuneric. 


Și aceasta o vei afla prin experiență, din probarea 
cu lucrul. Căci virtutea, și mai ales o lucrare ca aceasta, 
născătoare de lumină şi de desfătare, nu se poate învăţa 
decât prin experiență. 


Acest lucru îl vei înţelege din proprie experienţă, 
încercându-l, fiindcă nu există virtute care să nu se înveţe 
din experienţă. Cu atât mai mult lucrarea născătoare de 
lumină şi de desfătare, trezvia şi chemarea, care este cea 
mai dulce şi mai frumoasă. De câte ori se întâmplă să mă 
rugaţi: „Părinte, vreau să-mi explicaţi aceasta sau aceea.” 
Şi după douăzeci de ani îmi puneţi tot aceleaşi întrebări. 
Aceasta se întâmplă pentru că, dacă nu dobândim expe- 
riență personală, putem să trăim de o mie de ori viaţa 
aceasta, că tot nu am făcut nimic. 


Pricina pentru care se cheamă necontenit lisus, cu 
dragoste plină de dulceaţă și de bucurie, este faptul că văz- 
duhul inimii e plin de bucurie și de linişte datorită atenției 
desăvârşite. lar pricina pentru care se curăță desăvârșit 
inima este lisus Hristos, Fiul lui Dumnezeu și Dumnezeu, 
Pricinuitorul și Făcătorul tuturor bunătăţilor. Căci zice: 

„Eu sunt Dumnezeu Care face pace ” (Is. 45, 7). [91] 


Care-i pricina care ne face să-L chemăm neîncetat 
pe lisus cu un dor plin de dulceaţă şi de bucurie? Cum de- 
vine rugăciunea noastră bucuroasă, paşnică, dulce? Prin 
faptul ca inima noastră să fie plină de bucurie, de linişte 
şi de pace. Prin urmare, ai o problemă? Nu ai rugăciu- 
ne. Eşti zbuciumat, neliniștit, strâmtorat, întristat, aştepţi 
ceva? Ai făcut ceva şi nu simţi sărbătoare în sufletul tău, 
nu simţi tihnă şi îndrăzneală înaintea lui Dumnezeu? N-o 
să ai rugăciune. Strigă cât vrei, tot nu vei reuşi nimic. Dar 
când inima îţi este plină de bucurie și de pace, atunci ru- 
găciunea ta este dulce şi plină de har. lar aceasta se reali- 
zează prin atenția desăvârșită, prin a fi cu trezvie în mod 
deplin. 

Prin urmare, pentru ca rugăciunea ta să fie reuşită, 
pentru ca să fii un om duhovnicesc, este absolut necesar 
ca inima ta să păstreze bucuria şi pacea. Te întristezi? 
Plângi? Te zbuciumi? Îţi faci probleme? Închide-te în 
chilie până te vei schimba. Dumnezeu nu poate să-ţi facă 
absolut nimic. Aceasta este chestiunea ta proprie. Tu poţi 
să te păstrezi pe tine bucuros. Ştii, de exemplu, că dacă 
cineva îți spune ce a făcut pe când era în afara mănăstirii, 
vei începe şi tu să-i spui pe unde ai mers şi ce ai făcut. 
lar când îţi vei aminti că nu trebuie să relatăm păţaniile 
noastre, cunoştinţele noastre sau alte informaţii căpătate 
din afara mănăstirii, îndată îți vei pierde pacea. Pierzân- 
du-ţi însă pacea, Îl pierzi şi pe Dumnezeu, şi rugăciunea, 
Je pierzi pe toate. 

Aşadar, pentru a-ţi păstra pacea trebuie să te păzeşti 

pe tine însuţi. Aceasta depinde de tine, în timp ce dobân- 
direa nepătimirii nu o poţi realiza singur. Tu poţi să nu 
vorbeşti, dar nu poţi să devii nepătimaş, să devii curat. 
Poţi să nu spui minciuni, dar nu poţi să te izbăveşti de 
patima minciunii. Cine te va izbăvi? Dumnezeu. 


Sufletul care s-a umplut de binefaceri și s-a îndulcit 
de lisus răsplăteşte pe binefăcător cu bucurie şi dragoste, 
prin mărturisire, mulțumind și chemând cu voluptate pe 
cel care-l umple de pace; şi Îl vede în mijlocul său înţele- 
gător (în mod duhovnicesc), risipind nălucirile duhurilor 
viclene. [92] 


Când noi suntem bucuroși şi pașnici, atunci prin ru- 
găciune intră în inima noastră Hristos, iar sufletului nostru 
i se face bine şi se îndulceşte şi Îi mulţumeşte lui Dum- 
nezeu. Verbul ăueiBouou (a răsplăti, a da în schimb), cu 
complementul în cazul acuzativ, înseamnă „îmi exprim 
recunoştinţa faţă de cineva, îi dau înapoi ceea ce îi dato- 
rez”. Cum voi putea însă să-l dau înapoi ceca ce-l datorez 
lui Hristos pentru binefacerile Lui? Cu bucurie şi dra- 
goste, prin mărturisire, prin spovedanie — „Mărturisiţi-vă 
Domnului” (Ps. 32, 2) — care este doxologie. Dumnezeu 
nu vrea jeluiri şi văicăreli de la noi. Vrea bucurie, pace şi 
doxologie, cu veselie şi iubire. Dar oare le cere pe acestea 
pentru El Însuşi? Nu, căci „nu poţi adăuga ceva Dumne- 
zeirii”. Dumnezeu nu are nevoie de nimic şi le face pe 
toate pentru noi. 

Cu voluptate. Când inima ţi se deschide şi devine 
grădină, atunci eşti bucuros şi-l mulţumeşti lui Dum- 

nezeu, şi vezi cu mintea că Hristos şade în inima ta, în 
mijlocul tău, după cum zicea mai înainte, şi mai ales nu 
fără lucrare, ci activ. Îl vezi risipind nălucirile duhurilor 
viclene, El, Hristos luptătorul, Care biruiește şi nu lasă pe 
nimeni să te ispitească. 


Și a privit, zice David, ochiul minţii mele întru vrăj- 
mașii mei înţelegători și întru cei vicleni ce se răscoală 
impotriva mea va auzi urechea mea. Și am văzut plata pă- 
cătoșilor, făcută de Dumnezeu în mine. lar când nu sunt 
în inimă năluciri, mintea se află în starea cea după fire, 
fiind gata să se mişte spre toată contemplaţia desfătătoa- 
re, duhovnicească şi de Dumnezeu iubitoare. [93] 


Capul acesta este împrumutat din stihuri ale Psalmi- 
lor lui David (Ps. 91, 12; 90, 8). Ochiul meu, zice, i-a văzut 
pe vrăjmaşii cei înţelegători, adică pe demoni. În acelaşi 
timp însă, Îl văd în sufletul meu pe Hristos biruindu-i cu 
putere, fiindcă Îl am împreună cu mine pe Mai-Marele 
cerurilor şi al pământului, mântuirea mea, bucuria mea, 
Dumnezeul meu, înseamnă că eu stăpânesc în viaţă şi, 
prin urmare, sunt conducător, aristocrat. În această stare, 
nălucirile (imaginaţiile) şi gândurile slăbesc, iar mintea 
stă în lucrarea ei naturală, în a-L vedea pe Dumnezeu, pri- 
mind desfătările şi îndulcirile dumnezeieşti. Pentru că de- 
monul, apropiindu-se o dată, de două ori, de cinci, de zece 
ori şi găsindu-L înlăuntrul meu pe luptătorul Dumnezeu, e 
pus pe fugă şi se teme să mai vină. 


Așadar, precum am Spus, trezvia şi rugăciunea lui 

lisus se susțin una pe alta. Căci atenţia cea mai înaltă 
vine din rugăciunea neîncetată, iar rugăciunea din trez- 
via și atenția cea mai înaltă. [94] 


Înţelegeţi, aşadar, zice Sfântul, ceea ce v-am spus, 
că e normal ca trezvia şi rugăciunea lui lisus să se susțină 
una pe alta. Adică, aşa cum trupul meu cuprinde sufletul-— 
deci sufletul meu este un element alcătuitor al trupului, 
dar şi pentru că sufletul locuieşte în trup, trupul este săla- 
șul sufletului— într-un fel asemănător sunt legate şi atenţia 
cea mai înaltă cu rugăciunea neîncetată. Pe de o parte, 
atenția este măduva rugăciunii, pe de alta, dacă nu spun 
neîncetat rugăciunea, nu pot să am trezvie, şi atunci viaţa 
mea este fără dulceaţă şi obosesc. 


Pedagog bun al sufletului şi al trupului este pome- 
nirea neîncetată a morții. [95] 


Sfântul ne îndeamnă aici să ne amintim neîncetat 
de moarte. Dar noi ce facem? O înăbuşim. Ne doare pu- 
țin dintele? lute la dentist, nu cumva să se infecteze şi să 
murim. Ne doare inima? Iarăşi alergăm la medic: „Ce am, 
doctore, nu cumva e ceva grav?”, întrebăm zbuciumaţi. 
Ne temem de moarte. 

Dar nu există nici un bun mai frumos decât moartea, 
care ne-a fost dată după cădere ca cel mai mare binefă- 
cător al nostru, pentru ca păcatul să se oprească şi să ne 
întindem în veşnicie (Fc. 3, 19). Moartea este întâmplarea 
cea mai plăcută pentru cel care Îl iubeşte pe Dumnezeu 
şi a dobândit familiaritate cu El, pentru că este conteni- 

rea îndepărtării de Dumnezeu, sfârşitul stării în care nu-L 
vedem şi nu-L simţim pe Dumnezeu. De aceea, este foar- 
te rău să simţim moartea ca pe ceva care se va întâmpla 
cândva. Evanghelia de la morți spune: „Vine ceasul, şi 
acum este, când toţi cei din morminte vor auzi glasul Fi- 
ului lui Dumnezeu, şi care vor auzi vor învia” (In. 5, 25). 
Lucrul acesta, zicem noi, se va întâmpla după multă vre- 
me, la Parusie. Dar Domnul zice „şi acum este”. 

Hristos a vorbit pe când trăia în lume. De atunci şi 
până astăzi au trecut două mii de ani. Când se va petrece 
învierea morţilor şi Parusia? Poate peste un milion de ani 
sau poate şi mai repede. Dar aceste milioane de ani Hris- 
tos le prezintă ca şi cum ar fi acum. „,Vine”, zice, cândva 
vremea, „şi acum este”, care este şi acum. 

Adică din clipa în care Hristos, viaţa tuturor, a venit 
în lume în trup văzut, ştim că între noi se mişcă iubirea 
inimilor noastre şi a celor adormiţi înainte şi după Noul 
Legământ. Prin urmare, timpul de la înălţarea lui Hristos 
şi până la Parusie este un „acum”, o clipă prezentă. 

Aşadar, este nevoie să avem cuget eshatologic, să 
simțim marginile lumii şi ale timpului cuprinse în palma 
noastră, în prezentul nostru. Dacă simţim Parusia astfel, 
atât de aproape de noi, ca un „acum”, atunci moartea 
noastră, care poate veni printr-o crimă, printr-o boală, 
printr-o rană, dintr-un cancer, dintr-o neatenţie, de la 
o mâncare — câţi mor în fiecare zi! — încetează să mai 
fie pentru noi un fapt înfricoşător şi suntem bucuroşi, 
pregătiţi, ne veselim că vom merge la Hristosul nostru. 
Înlăuntrul nostru bucuria, desfătarea de Dumnezeu sunt 
din belşug. Astfel, moartea devine un component al ru- 

găciunii noastre, devine dascălul nostru. 


Și trecând peste toate cele din mijloc, să privim de 
acum la ea însăşi mereu, la patul pe care vom sta așezați 
în preajma morţii şi la celelalte. 


La mijloc, între Înălţarea lui Hristos şi Parusie, se 
află neîncetata prezenţă a lui Hristos în viaţa noastră. Ru- 
găciunea, dumnezeiasca Euharistie, toate tainele, văzute 
şi nevăzute, simbolurile, cerurile, pământul, fulgerele, 
toate ni-L fac prezent pe Dumnezeu, Care este Începutul 
Şi Sfârşitul, Alfa şi Omega (Apoc. 21, 6). 

Nu-ţi vorbesc, zice Sfântul, de ceasul în care te vei 
sui la tronul ceresc — atunci vei avea desfătări, cu toate că 
şi acolo vei aştepta să se desăvârşească şi „cei rămaşi” — ci 
îți vorbesc de clipa de faţă. De aceea, pune cel puţin acum 
două repere de timp: clipa de faţă şi moartea ta. Între aces- 
tea două să nu mai existe nimic altceva, nici interes, nici 
bucurie, nici lubire, ci numai Hristos. 

Și trecând peste toate cele din mijloc. După cum 
când ai în faţa ta multe obstacole, treci peste ele şi mergi 
unde vrei, aşa să le treci pe toate şi să privești de acum 
la ea însăși mereu, numai pe ea s-o ai înainte. Pe cine? 
Moartea, fiindcă moartea este darul lui Dumnezeu. este 
mâna cu care Dumnezeu ne prinde şi ne duce lângă EI. 

Dar pentru că noi suntem neputincioşi şi tremurăm 
în faţa morţii, n-o mai pomeneşte, ci ne vorbeşte de ceea 
ce urmează imediat după ea: pământul, viermii, putrezi- 
ciunea, oasele goale. Dar nu sunt numai acestea, pentru 
că Hristos a înviat şi împreună învie şi omul. Desigur că, 

în clipa în care sufletul pleacă, omul agonizează. Dar dacă 
dobândim pomenirea morţii, nu vom avea parte de o ase- 
menea agonie pe patul de moarte. Și dacă moartea ne-o va 
aduce boala, inima noastră va fi liberă să guste dinainte 
prezenţa şi îmbrăţişarea lui Dumnezeu şi va avea vedenii 
minunate. Câte astfel de vedenii ne istorisesc cei care s-au 
găsit alături de cei aflaţi pe patul de moarte! Dacă însă nu 
ne place moartea înseamnă că nu-L iubim pe Hristos, şi 
atunci ne asemănăm, mai ales noi, monahii, cu soţia care 
îşi aude soţul venind de la muncă şi, fiind nemulțumită, 
Zice: „Aşa de repede a terminat?” 

Sfântul, nevrând să ne lase cu imaginea patului de 
moarte, continuă cu următoarele capete, care constituie 
concluzia celor precedente. 


Nu trebuie, fraților, să îmbrățişeze somnul cel ce 
voiește să rămână mereu neprihănit. Ci trebuie să aleagă 
una din două: sau să cadă și să se piardă, după ce a fost 
dezbrăcat de virtuţi, sau să stea pururea cu mintea înar- 
mată. Căci și vrăjmaşul stă pururea cu oastea sa în linie 
de bătaie. [96] 


Privegheaţi, frații mei, zice Sfântul, şi nu-mi spu- 
neţi că vă fură somnul, fiindcă cel care nu vrea să fie rănit 
de vrăjmaş nu-şi închide ochii niciodată. Se poate să te ia 
somnul când eşti în pericol, când te urmăresc duşmanii? 

În clipa aceea tremuri. Dacă vrei însă să dormi, să ştii 
că vei cădea şi te vei pierde, fiindcă te vei dezbrăca de 
virtuțile tale. Dimpotrivă, dacă vei avea mintea înarmată 
ncîncetat, vei putea, cu arma care este Hristos, să-ţi biru- 
icşti vrăjmaşul, care stă încontinuu înaintea ta în ordine 
de bătaie. 


Din pomenirea şi chemarea neîncetată a Domnului 
nostru lisus Hristos se naşte o anumită stare dumneze- 
iască în mintea noastră. Aceasta, dacă nu neglijăm ru- 
văciunea neîncetată a minţii către El, trezvia strânsă şi 
lucrarea de supraveghere. [97] 


V-am vorbit mai înainte despre moarte, zice, dar 
nu vă temeţi, pentru că „morţii vor învia” (1 Tes. 4, 16). 
Mai ales când noi nu suntem neglijenţi, ci ne rugăm şi 
avem frezvia strânsă și lucrarea de supraveghere şi che- 
marea neîncetată a Domnului nostru lisus Hristos, atunci 
în mintea noastră se naște o anumită stare dumnezeiască 
sau, cum spunea în alt cap, a/căruiză din lisus, o stare con- 
stantă de bucurie şi dulceaţă. 


Ci săvârșind pururea şi la fel acest lucru, chemăm 
pe Domnul lisus Hristos strigând cu ardoarea inimii, în- 
câ sfântul nume al lui lisus să ni se împărtășească. 


Dar ca să avem o astfel de stare dumnezeiască, se 
cere cu adevărat ca lucrarea noastră să fie chemarea, şi 
mai ales neîntreruptă, săvârșind pururea, ŞI Să o săvârşim 
în acelaşi fel. Adică să ne familiarizăm cu un fel de viaţă: 

să avem în mod constant bucurie şi pace şi să nu acceptăm 
să intre în viaţa noastră ceva care ne poate schimba. Să 
fim adevăraţi, aşa cum suntem, încât să ştie şi ceilalți ce 
vrem, care este sănătatea noastră şi care boala noastră. 

Chiar şi canonul şi rugăciunea noastră este bine 
să nu se schimbe. Începi, de exemplu, ceva şi îţi vine o 
idee. Îmi scrii atunci îndată că ar fi mai bine să-ţi schimbi 
felul canonului şi îmi ceri binecuvântarea, dar eu nu îţi 
răspund. După o săptămână, după o lună îmi reaminteşti. 
De ce te grăbeşti să schimbi? Trăieşte-ţi acum ce am ho- 
tărât, citeşte-ţi cărţile tale, fă-ţi rugăciunea, desfătează-te 
de Hristosul tău şi, după un timp, când va veni vremea, 
vom discuta. Sigur, s-ar putea ca eu să uit, dar tu îmi vei 
aminti. Aşa înaintează viaţa noastră. Nerăbdarea nu este 
caracteristica celui bucuros, a omului bine încercat, ci a 
celui eşuat. 

Aşadar, singura noastră lucrare să fie chemarea 
Domnului cu o inimă aprinsă, înflăcărată. Ajutoarele 
noastre să fie materialele inflamabile. Aici, Sfântul Isihie 
creează o atmosferă puternică. Aprinde focuri şi incendii. 

Încăât sfântul nume al lui lisus să ni se împărtăşeas- 
că. Mă împărtăşesc înseamnă devin părtaş lui Dumnezeu, 
mă împărtăşesc cu Dumnezeu. Dacă vom avea un canon 
constant şi nu vom face neîncetat schimbări, dacă vom fi 
sinceri şi neschimbaţi în viaţa noastră şi vom chema me- 
reu pe Domnul lisus Hristos cu o inimă înflăcărată, atunci 
vom avea un rezultat minunat: ne vom împărtăşi neînce- 
tat de Hristos, ca şi la dumnezeiasca Euharistie. Astfel, 
sfântul nume al lui lisus Hristos va deveni al nostru, va fi 
pentru noi ceva cunoscut şi înţeles, va deveni un element 

constitutiv al vieţii noastre. Și în timp ce trezvia şi rugă- 
ciunea se susțin una pe alta, legătura noastră succesivă şi 
concomitentă cu Hristos este unirea. Eu şi Hristos vom 
deveni una. 

Îngrijitorul textului pune la margine, în loc de să ni 
se împărtășească, varianta „să se aşeze la mijloc”. Aceas- 
ta nu are numai înţelesul că intru la mijloc ca să despart pe 
cineva care nu se înţelege sau ca să ajut pe cineva pe care-l 
văd că nu izbuteşte, ci are şi înţelesul că vin dintr-odată şi 
îl iau sub paza mea. Ai căzut, de exemplu, în foc. Vin eu 
degrab, te prind de mijloc, te trag afară şi te scap. La fel 
se întâmplă şi cu rugăciunea noastră. În mâinile noastre ÎI 
prindem pe Hristos Însuşi. Ce imagine frumoasă! Hristos 
este Mântuitorul meu Care intră între mine şi rugăciune, 
în timp ce eu cred că sunt singur şi vorbesc în gol. Când 
mă rog, am numele lui Hristos în mâinile mele, aşa cum 
Dumnezeu are numele noastre înscrise în propria Sa mână 


(Is. 49, 16). 


Căci continuarea este maica deprinderii, fie că-i 
vorba de virtute, fie de păcat. lar aceasta se stăpâneşte 
pe urmă ca și firea. 


Suntem datori să spunem neîncetat numele lui Ii- 
sus, pentru că continuarea este maica obişnuinţei, care 
devine a doua natură a noastră, biruind firea omului. Să 
ne amintim de lucrul acesta şi să nu spunem: „Oh, eu nu 
pot, caracterul nu mă ajută!” Toate acestea se depăşesc 
prin obişnuinţă, care la rândul ei presupune continuarea, 
lucrarea continuă. | 


"343" 


CUVÂNT DESPRE TREZVIE 


Ajungând mintea in starea aceasta, caută pe vrăj- 
mași ca un câine care vânează un iepure în tufișuri. Căci 
așa caută şi mintea gândurile cele rele. Dar acela ca să-l 
mănânce, iar aceasta ca să le risipească. 


Ajungând în această stare, nu am înlăuntrul meu 
doar pe luptătorul care mă salvează, ci capăt şi un ase- 
menea curaj din rugăciune, încât nu mă pot abţine şi mă 
reped asupra vrăjmaşilor mei, aşa cum se repede câinele 
de vânătoare ca să prindă iepurele în desiş. Acum mintea 
mea nu numai că nu se teme de vrăjmaşi, adică de gânduri 
şi de păcate, ci ea însăşi le caută. Nu ca să le mănânce, 
pentru că atunci vor rămâne în noi, ci ca să le risipească. 

Astfel, eu însumi ajung acum un luptător puternic, 
pentru că în mine este luptătorul Hristos şi împreună de- 
venim un singur luptător. Când ajungem în această sta- 
re dumnezeiască, biruim toţi vrăjmaşii, fără să ne dăm 
seama. Pleacă demonii, patimile, păcatul, şi vine degrab 
Hristos (Apoc. 22, 7). 

În starea aceasta a vrut să-i aducă Hristos şi pe iudei 
după minunea săturăriui celor cinci mii, şi de aceea le-a 
spus că nu e corect să se îndeletnicească cu mâncarea şi cu 
muncile zilnice, cu „mâncarea cea trecătoare”, ci cu „cea 
care rămâne spre viaţă veşnică”. Adică să vâneze viaţa cea 
veşnică, iar hrana lor să fie Însuşi Hristos. Atunci aceştia 
I-au pus întrebarea: „Ce să facem ca să lucrăm lucrările 
lui Dumnezeu?” (In. 6, 27-28). 

Altădată, un tânăr bogat L-a întrebat pe Hristos: „Ce 
să fac ca să mă mântuiesc?” Hristos, desigur, n-ar fi vrut 
să-l răspundă, pentru că ştia că n-o să-l împlinească cu- 

vântul, dar fiindcă tânărul avea o dispoziţie bună, i-a fost 
drag de el şi i-a descoperit toată măreţia iubirii dumneze- 
ieşti. Acesta însă „era bogat foarte” şi, neputând să facă ce 
i-a spus Hristos, a plecat întristat (Lc. 18, 18-23). 

În mod asemănător s-au purtat şi iudeii. Prin între- 
barea lor au arătat un oarecare interes, fiindcă erau fiii lui 
Avram, ai lui Isaac, ai lui lacov, adică fii ai lui Dumnezeu. 
Credeau în Dumnezeu şi se pare că, aşa cum erau impre- 
sionaţi în acea clipă, ceva se mişcase în ei, şi de aceea 
Hristos le-a răspuns: „Credeţi în Cel pe care L-a trimis 
Dumnezeu” (In. 6, 29). Atunci şi-au dat seama că vorbea 
despre Sine, dar n-au mai îndrăznit să ia pietre ca să arun- 
ce asupra Lui, cum făcuseră într-o situaţie asemănătoare 
(In. 10, 31-33), fiindcă acum era multă lume şi ar fi avut 
urmări neplăcute. Prin urmare, au preferat să-şi exprime 
în alt fel adâncul sufletului, să-i spună ispita lor, egoismul 
lor. 

Și au continuat cu o a doua întrebare: „Ce semn faci 
ca să vedem şi să credem în Tine?” Noi ştim că Moisi a 
coborât pâine din cer părinților noştri şi ei au mâncat. Tu 
ce faci? lar Hristos le-a spus: „Nu Moisi v-a dat pâinea 
cea din cer ... Eu sunt pâinea vieţii”, dar ei n-au înţeles 
cuvântul Lui (In. 6, 30 ş.u.). 

Aşa şi noi Îl trăim de atâţia ani pe Hristos, şi to- 
tuşi în fiecare zi trăim ca şi cum nu L-am avea pe Hris- 
tos. Aceasta se datorează faptului că vrem şi noi „semn”. 
Dumnezeu însă ne dă două semne: primul şi de temelie 
este semnul lui lona (Mt. 12, 38-40), necazurile, durerile, 
bolile, martiriile noastre prin care călătorim spre învie- 
re. Le avem pe acestea? Avem necazuri, dureri, martiriu? 

Facem asceză? Ne nevoim? Ne înfrânăm? Atunci trăim 
învierea, pe Hristos Cel înviat. 

Al doilea semn este pomenirea morţii, pe care Dum- 
nezeu o preschimbă în mintea noastră într-o stare dumne- 
zeiască: cenuşa o face duh, întunericul lumină, şi-L înşfă- 
căm în mâinile noastre pe Dumnezeu. 

Dar aceste semne depind cu siguranţă de bucuria 
noastră, de pacea noastră, de credincioşia noastră faţă 
de legea lui Dumnezeu, de câte am făgăduit înaintea lui 
Dumnezeu la tunderea noastră, şi care nu sunt numai nişte 
recitări, ci făgăduinţe înaintea Lui. 

Având în vedere cele de mai sus, să plinim făgădu- 
inţele noastre dumnezeieşti, ca să avem şi semnele slavei 
şi Dumnezeirii Domnului. Atunci nu va mai fi nevoie să-L 
întrebăm pe Domnul: „Ce semne faci?”, fiindcă le vom 
găsi în inima noastră, aşa cum le-a găsit şi Iona în pânte- 
cele chitului, adică în starea a/căruită din lisus. 


Deci oricând și ori de câte ori se întâmplă să se 
înmulțească în noi gândurile rele, să aruncăm în mijlo- 
cul lor chemarea Domnului nostru lisus Hristos și le vom 
vedea îndată împrăștiindu-se ca fumul în văzduh, cum ne 
învață experienţa, iar mintea rămânând singură, să în- 
ceapă iarăși lucrarea atenţiei şi a chemării neîncetate. 


[98] 


De multe ori se întâmplă ca gândurile rele să spo- 
rească în noi, deşi ne aflăm într-o stare duhovnicească 
bună. Aceasta se datorează faptului că există demonul cel 
viclean. Şi faptul că vin gândurile este normal, dar a le 
primi este o uneltire vrăjmaşă. 

Gândurile sunt săgeți care lovesc mintea cu scopul 
de a se întări în noi, pentru a avea cu ele schimburi dure 
de cuvinte şi a ne distruge. Pentru a le izgoni, trebuie să 
Je răspundem cu propria noastră săgeată, cu chemarea nu- 
melui lui lisus. Totuşi, ne apucă dispoziţia păcătoasă şi 

plină de plăcere de a le analiza, dacă nu cumva au drep- 
tate, sau dorinţa de a ne împotrivi prin lupta corp la corp. 
Dar această atitudine a noastră nu este corectă, fiindcă pe 
cât le dăm cinstire şi importanţă, pe atât ne dau şi ei, şi 
ne vizitează neîncetat. De aceea, să aruncăm în mijlocul 
lor chemarea numelui lui lisus. Acolo, în mijlocul vijeliei 
chemărilor nu pot să stea, aşa cum ne-a învăţat experienţa. 
Este sigur că atunci când noi nu ne îndeletnicim cu gându- 
rile noastre, ci cu viaţa noastră, cu Hristos şi cu rugăciu- 
nea, toate se risipesc îndată, ca fumul în aer. 

Apoi, când vedem că au plecat gândurile, iar min- 
tea a rămas singură, curată, fără tovărăşia cea vicleană, să 
continuăm trezvia şi chemarea. 


Și de câte ori pătimim aceasta în urma împrăştierii, 
să facem așa. 


Și de câte ori, acolo unde nu ne aşteptăm, ne vine 
un gând rău, să facem la fel. Îndată ce ne dăm seama, să 
ne punem în ordine de bătaie cu arma rugăciunii, cu În- 
suşi Hristos. Să spunem liniştiţi şi dulce: „Doamne, lisuse 
Hristoase, miluieşte-mă!”, fără să ne preocupe intrarea 
gândului. Altfel, gândul se va hrăni cu această îndeletni- 
cire a noastră. 

În urma împrăștierii înseamnă că intrăm în ispită 
din cauza noastră, fiindcă mintea ni se împrăştie. Auzim, 
de exemplu, un zgomot şi ne întrebăm: „Ce-o fi?” Aceas- 
ta este o împrăştiere. Ce mă priveşte pe mine ce e? Când 
mintea noastră se împrăştie sau se îndeletniceşte cu ceva, 
e uşor să vină mai multe gânduri, iar atunci suntem răs- 

punzători. Dar şi în această situaţie, să nu ne îndeletnicim 
cu răspunderea şi vinovăția pe care le avem, nici cu gân- 
dul, ci să facem la fel: să-L punem înainte pe Hristos. 


Căci precum nu e cu putință a intra în luptă cu tru- 
pul gol sau a înota în apă mare cu veşminte sau a trăi 
fără a respira, aşa este cu neputinţă a învăța războiul cel 
mintal şi ascuns, a-l urmări cu meşteşug şi a-l împrăștia, 
fără smerenie şi necontenită rugă către Hristos. [99] 


Nu e cu putință a intra în luptă cu trupul gol. Ni- 
meni nu merge la război fără armă, pentru că îl vor omo- 
ri duşmanii. „Să ne îmbrăcăm cu armele luminii”, zice 
Apostolul Pavel (Rom. 13, 12). Sau a înota în apă mare 
cu veșminte. Mergi cu barca şi dintr-odată aceasta se scu- 
fundă. E cu putinţă să străbaţi marea şi să ajungi la uscat 
cu hainele pe tine? Nu, desigur. Le vei scoate, pentru că 
altfel te vei îneca. Sau a trăi fără a respira. Poţi să trăieşti 
fără să respiri? 

Aşadar, aşa cum omul neînarmat nu poate birui, cel 
îmbrăcat nu poate înota şi fără respiraţie nu se poate trăi, 
tot aşa este cu neputinţă a învăța războiul cel mintal şi 
aAScuns fără smerenie şi necontenită rugă către Hristos. 
Prin urmare, tu nu te oştești împotriva dușmanului, ci îţi 
continui munca ta: te exersezi în smerenie şi în chemarea 
numelui lui lisus. Aceasta este modalitatea prin care vei 
dobândi biruinţa. 

Multă lume însă întreabă mereu ce trebuie să facă 
pentru a-l înfrunta pe vrăjmaş. Aceasta se întâmplă deoa- 
rece înţelege că nu-şi face datora şi întreabă pentru a scă- 

pa de răspundere. Profesorul nu întreabă ce să facă, pentru 
că ştie. La fel şi noi ştim că lucrul nostru este smerenia şi 
necontenita rugă. Fără acestea nu putem să învăţăm arta 
războiului şi să dobândim înţelepciunea şi discernământul 
cu care pleacă vicleanul demon. 


Marele în făptuire David zice către Domnul: „, Pute- 
rea mea în Line o voi păzi ” (Ps. 58, 10). [100] 


Sfântul Isihie, tâlcuind smerenia şi ruga neîncetată, 
încearcă să ne înfăţişeze spaţiul în care se înfăptuieşte în- 
frângerea lui satan. Ne aminteşte, aşadar, de David, care 
cra mare în făptuire, dobândise experienţă, pentru că fă- 
cuse faţă la diferite situaţii, războaie, prigoniri, persecuții, 
nedreptăţi şi s-a dovedit un bărbat minunat. Era atât de 
făptuitor în virtute, încât a avut curajul să-şi mărturiseas- 
că nevinovăția înaintea lui Dumnezeu. Cine îndrăzneşte 
să spună atât de uşor „nevinovat sunt eu” (2 Împ. 3, 28)? 
David însă a spus-o, fiindcă avea nerăutate înlăuntrul său 
(Ps. 25, 11). S-a specializat, am putea spune, în virtutea 
făptuitoare, în practicarea virtuţii. 

În Psalmul 58, David spune: „, Puterea mea în Tine o 
voi păzi ”. Puterea este stăpânirea care îmi dă autoritatea, 
libertatea, în realitate viaţa, recunoaşterea mea de către 
ceilalți. Tăria omului este puterea lui, sănătatea lui, ex- 
perienţa lui, înţelepciunea lui, armele lui de luptă. Dar şi 
noi, credincioşii, avem o putere, şi noi avem o armată care 
apără, şi care sunt îngerii, sfinţii, virtuțile noastre şi haris- 
mele cereşti. Puterea mea în Tine o voi păzi înseamnă aşa- 
dar: întreaga mea existență, Dumnezeul meu, condiţiile 

vieții mele şi viaţa mea însăşi le pun în mâinile Tale şi le 
încredinţez purtării Tale de grijă — „„Toată viaţa noastră lui 
Hristos Dumnezeu să o dăm” — pentru că ştiu că nu lupt 
eu, ci Tu lupţi pentru mine. Eu mi-am pus nădejdea su- 
pravieţuirii mele, viitorul meu, veşnicia mea, inima mea, 
nădejdile mele, toate le-am pus întru Tine. Puterea mea 
in Line o voi păzi, Dumnezeu meu! Eu îmi păzesc puterea 
dându-Ți-o, iar Tu o ţii întru paza Ta duhovnicească, acolo 
unde păzeşti sufletele nevinovate, în veșnicele locașuri. 


Așadar, puterea de a păzi în noi liniştea înțelegă- 
toare a inimii din care se nasc toate virtuțile ne vine din 
ajutorul Domnului, Care a dat şi poruncile şi Care, stri- 
gat neîncetat de noi, alungă de la noi uitarea spurcată 
care strică liniştea inimii ca apa Jocul. 


Acum Sfântul se oprește cu propozițiile scurte şi in- 
dependente și foloseşte propoziţii secundare şi participi, 
pentru a ne face să înţelegem că înţelesul este unitar. Dar 
pentru că adaugă şi câteva raționamente, e nevoie din par- 
tea noastră de puţină filosofie. 

Aşadar, puterea noastră este liniştea minţii şi a 
inimii, pacea inimi, tihna, bucuria, nevinovăția. Astfel, 
omul devine simplu, iar inima lui un rai. Nu-şi mai face 
gânduri, nu-şi mai face probleme. Trăieşte în isihie, pă- 
zind trezvia şi rugăciunea minţi. 

Aşadar, isihia mea este a inimii și a minţii, iar inima 
mea este nemeşteşugită, singurul ei meşteşug este rugă- 
ciunea şi isihia minţii. Din această putere se nasc virtuțile, 
armele cu care luptăm. Dar liniştea inimii se păstrează cu 

ajutorul lui Dumnezeu. Dumnezeu luptă în locul nostru, 
fiindcă EI Însuşi ne-a dat poruncile. Şi în timp ce noi ne 
revoltăm împotriva poruncilor lui Dumnezeu şi ale mă- 
năstirii, împotriva legii dumnezeieşti, Dumnezeu ne ui- 
meşte cu bunătatea Lui, cu iubirea Lui: El Însuşi dă legea, 
EI Însuşi o şi împlineşte, iar de la mine cere numai să fiu 
aşezat în aceeaşi linie de bătaie cu EI, să am inimă simplă, 
să fiu de acord cu El. 

Alungă de la noi uitarea spurcată. Dar pentru ca 
poruncile să fie împlinite, e nevoie de încă ceva: să avem 
cunoştinţa şi experienţa războiului. În acest punct se în- 
tâmplă ceva paradoxal. Deoarece nu luptăm noi, nu avem 
experienţa războiului în mod desăvârşit, ci experienţa vie- 
ţii duhovniceşti: a trezviei şi a liniştii inimii şi a minţii. 
Adică avem neîncetat desfătări dumnezeieşti care sunt 
lucrări (energii) ale lui Dumnezeu. Ne vorbeşte Însuşi 
Dumnezeu. El ne dă biruinţa şi ne păzeşte de uitare, de 
neţinerea de minte a lucrărilor (energiilor) dumnezeiceşti, 
prin faptul că ni le reaminteşte. Vai nouă, dacă uităm bi- 
nefacerile lui Dumnezeu! 

De ce oare evreii, din porunca lui Dumnezeu, po- 
vesteau şi transmiteau de la o generaţie la alta binefacerile 
lui Dumnezeu faţă de poporul Lui (leş. 13, 8-9)? Fiindcă 
amintirea binefacerilor — a iubirii, a apropierii lui Dum- 
nezeu de noi şi a puterii Lui — este punctul de plecare al 
nădejdii şi al credinţei. Aceste virtuţi i-au ajutat să-L aşe- 
ze iarăşi pe Dumnezeu înaintea lor şi să biruiască, pentru 
că, în realitate, Dumnezeu era Cel care biruia. El „a pornit 
biruind şi ca să biruiască” (Apoc. 6, 2), adică a biruit şi va 
continua să biruiască. 

Tot aşa se întâmplă şi cu experienţele personale ale 
hecărui om. Ne întemeiem pe experienţele noastre. Dar 
când le uităm, sufletul ni se întincază, pentru că uitarea 
este spurcată. Aşa cum dacă cineva scoate aerul dintr-o 
încăpere, ne înăbuşim imediat, ne intoxicăm şi murim, tot 
aşa murim şi din pricina uitării. De aceea, Sfântul o nu- 
meşte spurcată. 

Aşadar, este nevoie să ne amintim neîncetat de bine- 
[acerile lui Dumnezeu, dacă vrem să reuşim întotdeauna: 
și când ne doare ceva, şi când plângem, şi când ne îmbol- 
năvim, şi când ne merge bine. De asemenea, e nevoie să 
ne amintim de puterea pe care ne-o dă neîncetat Dumne- 
zeu, dar şi de hotărârile pe care le-am luat înaintea Lui, 
pentru că hotărârile noastre sunt trăiri, sunt elemente ale 
vieţii noastre. De exemplu, citesc o carte şi iau o hotărâre. 
Aceasta înseamnă că am avut o trăire, ceva care m-a miş- 
cat. Dacă însă uit hotărârea, le uit şi pe celelalte. Aşadar să 
nu uităm, ca să avem curajul şi puterea de a lupta. 

Care strică liniștea inimii ca apa focul. Uitarea nu 
este doar spurcată, ci şi stricătoare. Strică liniştea inimii, 
aşa cum apa stinge focul. Tot aşa cum, dacă laşi un motor 
nefolosit, acesta va rugini pe măsură ce trece timpul, la 
fel se întâmplă şi cu viaţa noastră când uităm binefacerile 
lui Dumnezeu. 


De aceea, monahule, să nu dormi spre moarte, din 
negrijă, ci biciuieşte pe vrăjmaș cu numele lui lisus. 


De aceea, monahule, nu neglija rugăciunea, pentru 
că în cele din urmă vei cădea în moarte. Cu numele lui 

lisus, folosit ca un bici, loveşte neîncetat pe diavol, pă- 
catul, patimile. Singur nu poţi să îi biruieşti. Dar va lupta 
Hristos, atunci când tu îi chemi numele. El depăşeşte pro- 
blemele tale şi-ţi dă biruinţa. 


Și cum a zis oarecare înțelept, să se lipească nume- 
le lui lisus de răsuflarea ta și atunci vei cunoaște folosul 
liniștirii. 


Dar pentru ca să poţi lucra neîncetat rugăciunea, e 
nevoie să te obişnuieşti cu ea. Pentru aceasta e nevoie, pe 
de-o parte, de trezvie, dar în acelaşi timp e nevoie să se 
lipească numele lui lisus de respiraţia ta. Dacă la fiecare 
respiraţie a ta, vei rosti un cuvânt sau mai multe, chema- 
rea îți va deveni foarte uşoară. 

Să se lipească de răsuflarea ta. Aşa cum pentru a 
umbla porţi pantofi, tot aşa pentru a călători în fiecare zi 
în viaţă poartă în respiraţia ta numele lui: Iisus. Când faci 
aceasta, vei cunoaște folosul liniştirii. 

Cu toate acestea, de obicei, noi ce facem? Ne rugăm, 
ne facem canonul, dar nu păzim liniştea, nu ne păzim gura 
închisă, şi de aceea nu dobândim nici o experienţă, nici o 
cunoştinţă a liniştirii, sau uităm experienţele duhovniceşti 
pe care ni le-a dăruit Dumnezeu. De asemenea, nu însoţim 
cu rugăciunea viaţa noastră zilnică şi diferitele sluji pe 
care le avem, ci trăncănim despre o mie şi unu de lucruri, 
fiindcă avem diferite chestiuni care ne interesează. Dar 
dacă nu facem rugăciunea cu exclusivitate, e cu neputinţă 
să cunoaștem folosul liniştarii. Prin urmare, când vedem 
că trec anii şi nu avem nici o cunoştinţă şi experienţă a fo- 

losului liniştirui, să ştim că nu împlinim lucrurile acestea 
atât de simple. 

Expresiile biciuiește pe vrăjmaș cu numele lui Iisus 
şi să se lipească numele lui lisus de răsuflarea ta le fo- 
losesc mulţi sfinţi de după Sfântul Isihie, dar şi dinainte 
de el, precum Sfântul Grigorie Teologul şi mulţi alți mari 
Părinţi. Sunt expresii obişnuite. Sfântul Isihie, un om atât 
de isihast, era normal să adune toate cuvintele strălucite 
pe care le păsise la sfinţi. Şi pentru că nu-şi amintea unde 
exact a citit formulele de mai sus, spune că a zis oarecare 
înțelept. Mai târziu, mulți au scris acelaşi lucru. 

Apoi Sfântul continuă cu ceva care ne impresi- 
onează: 


Când ne învrednicim, nevrednicii, cu frică şi cu 
cutremur de dumnezeieştile şi preacuratele Taine ale lui 
Hristos, Dumnezeul şi Împăratul nostru, atunci şi mai 
mult să arătăm trezvia, păzirea minţii şi acrivia. [101] 


Acum Sfântul vorbeşte despre Sfânta Împărtăşanie 
şi spune că este un lucru înfricoşător să te împărtăşeşti. 
Noi credem că este o cinste, că, dacă mă iubeşte Stare- 
țul, dacă mă înţelege, dacă mă primeşte, dacă a priceput 
ce i-am scris, dacă îşi aminteşte de mine, atunci îmi va 
îngădui să mă împărtăşesc des, ca şi cum taina ar fi ceva 
simplist: casc gura, înşfac Mărgăritarul, mai iau şi ana- 
fură şi problema s-a terminat. Nu, este un lucru înfrico- 
şat şi cutremurător. Nu o spune exact aşa, dar foloseşte 
adverbele cu frică şi cu cutremur ca să arate că frica şi 
cutremurul nu depind de Dumnezeiasca Împărtășanie, ci 

au legătură cu noi care ne împărtăşim. 

Dumnezeieştile şi preacuratele Taine. Dumnezeias- 
ca Împărtăşanie este o taină, este împărtăşire de Dumne- 
zeu, O lucrare dumnezeiască, şi nu se poate însoţi cu relele 
la care ne-am referit mai înainte. Aşadar, când ne invred- 
nicim, nevredhicii, — suntem datori să avem simţământul 
nevredniciei, pentru că altfel nu putem să ne împărtăşim — 
Cu frică şi cu cutremur de dumnezeieștile şi preacuratele 
Taine, atunci trebuie să sporim trezvia, păzirea minţii. 

Să arătăm acrivia. Am acrivie (precizie, scumpă- 
tate) înscamnă că nu îmi micşorez obligaţiile. Nu zic pe 
asta o fac, pe cealaltă nu. Le respect pe toate. Prin urmare, 
Dumnezeiasca Euharistie presupune păzirea tuturor po- 
runcilor lui Dumnezeu. lar după Dumnezeiasca Împărtă- 
şanie, chiar dacă m-am învrednicit de ea numai o singură 
dată, să mă urmăresc pe mine însumi ca să văd dacă tre- 
buie să mă împărtăşesc iar. Să nu iau în socoteală iubirea 
Stareţului, înţelegerea lui sau cinstea pe care mi-o face, 
nici ruşinea pe care o simt când toţi se împărtăşesc, iar eu 
merg singur să primesc anafură. Să mergi numai tu singur, 
pentru că asta te va smeri şi te va sfinți mai mult decât 
dacă te vei împărtăşi cu nevrednicie. 


Pentru ca focul cel dumnezeiesc, adică Trupul Dom- 
nului nostru lisus Hristos, să mistuie păcatele noastre și 
necurăţiile mici și mari. 

Dumnezeiasca Euharistie este foc dumnezeiesc. De 
aceea, când te împărtăşești cu frică şi cu cutremur, iar în 


continuare te îngrijeşti şi mai mult de trezvie, de păzirea 

minţii şi de acrivie, atunci Dumnezeiasca Euharistie îţi va 
mistui cu desăvârşire păcatele, petele mici şi mari, fărăde- 
legile, greşelile, amărăciunile, durerile. Dar când nu arăţi 
această grijă, atunci Trupul Domnului pe tine te va arde. 
Aşadar, este nevoie de atenţie când vrem să ne împărtăşim 
des. 


Căci intrând în noi, EI] alungă îndată din inimă du- 
hurile viclene ale răutății. 


Când Trupul lui Hristos intră în noi, a/ungă înda- 
tă duhurile viclene din inima noastră. Dacă însă eu sunt 
duhul cel viclean, atunci Dumnezeiasca Euharistie mă va 
îndepărta pe mine de Hristos. De aceea, toţi câţi se îm- 
părtăşesc des fără motive duhovniceşti, ci pentru că simt 
asta ca fiind necesar sau o obligaţie — dacă sunt prezent 
la Liturghie, cum să nu mă împărtăşesc? — toţi aceştia se 
alungă ei înşişi de la Dumnezeu. 


Și dacă după aceea ne vom păzi cu osârdie mintea 
şi vom sta în poarta inimii noastre, când ne vom învredni- 
ci iarăși de ele, dumnezeiescul Trup ne va lumina şi mai 
mult mintea şi o va face asemenea unei stele. 


Dacă după Dumnezeiasca Euharistie ne păzim cu 
acrivie mintea, atunci când ne vom împărtăşi din nou, 
Dumnezeiasca Euharistie va face mintea noastră să stră- 
lucească şi mai mult şi o va face ca o stea, încât face să 
strălucească viaţa noastră. 

Prin urmare, doar în cazul în care îţi păzeşti mintea 

te poţi împărtăşi des. De exemplu, ai binecuvântare să te 
împărtăşeşti duminica şi joia. Asta nu înseamnă că te vei 
împărtăşi joi dacă de duminică şi până acum, când urmea- 
ză să te împărtăşeşti, nu ţi-ai păzit mintea. Desigur, când 
unii intră în panică şi se tot întreabă dacă şi-au făcut dato- 
ria — nu din discernământ, ci din netrebnicie şi neputinţă 
sufletească, din cauza cărora nu pot să se cerceteze pe ei 
înşişi — Starețul le va spune să se împărtăşească, dar asta 
nu-i scapă de răspundere. 

Și pentru că uitarea este un păcat serios, Sfântul re- 
vine asupra ci: 


Uitarea obișnuiește să stingă paza minţii cum stin- 
ge apa focul. Dar rugăciunea necontenită a lui lisus 
impreună cu trezvia încordată o izgonește cu totul din 
inimă. [102] 


Dacă uităm binefacerile lui Dumnezeu — că Dum- 
nezeu, de exemplu, mi-a dat putere să mă pocăiesc — şi 
nu ţinem minte darurile lui Dumnezeu, ci nevoile noastre, 
socotelile noastre, pretenţiile noastre, micimile noastre, 
atunci pierdem paza minţii şi încetăm de a mai avea viaţă 
duhovnicească. Dimpotrivă, când chemăm neîncetat pe 
Hristos cu trezvie, rugăciunea neîncetată alungă uitarea. 


Căci rugăciunea are nevoie de trezvie, precum lam- 
pa de lumina făcliei. 


Pentru ca să aprindem lampa cu gaz, avem nevoie 
de o altă făclie aprinsă. Dacă nu o avem, n-o putem aprin- 

de. La fel se întâmplă şi cu rugăciunea. E nevoie de altce- 
va care să-l dea foc, adică de trezvia neîncetată. 


Trebuie să ne ostenim pentru păzirea celor cinstite, 
iar cinstite cu adevărat sunt cele care ne păzesc de toată 
răutatea din simţuri şi din minte. [103] 


Ce simţ al sfinţenici şi al Dumnezeirii lucrării trez- 
viei are Sfântul Isihie! Luaţi aminte cum ne încălzeşte ini- 
ma, cum ne ţine o predică frumoasă şi simplă. 

Este nevoie, zice, să te osteneşti pentru cele cinstite, 
sfinte, de preţ. Trebuie să trudeşti ca să-ţi asiguri lucrurile 
mai de preţ. E nevoie de osteneală, trudă, multă dragoste 
pentru păzirea celor cinstite, a celor de mult preţ. Pentru 
noi, cele cinstite, de mare preţ, sfinte sunt cele care ne 
păzesc de păcat, de răutatea văzută şi gândită. Care sunt 
acestea? Paza minţii şi rugăciunea lui lisus, aşa cum spu- 
ne în continuare. 


Acestea sunt: paza minţii, împreună cu chemarea 
lui lisus Hristos, privirea neîncetată în adâncul inimii, 
liniştea necontenită a cugetului, ca să zic așa, chiar şi din 
partea gândurilor ce ni se par de-a dreapta, și silinţa de a 
ne afla goliți de gânduri, ca să nu ne înșele hoţii. 


Zice paza minţii, impreună cu chemarea lui lisus 
Hristos, pentru că paza minţii este făclia care va aprinde 
lumina în chemarea lui lisus Hristos. Folosește prepozi- 
ţia împreună ca să accentueze dependenţa uneia faţă de 
cealaltă. De asemenea, cinstit este să urmăreşti necontenit 

adâncul inimii tale, nu cumva să se tulbure, nu cumva să 
obosească, nu cumva să se amărască, nu cumva să gân- 
dească altceva. 

Îţi cercetezi, de exemplu, inima şi descoperi o ne- 
mulţumire: de trei ori l-ai căutat pe Stareţ și nu te-a pri- 
mit. În felul acesta le-ai pierdut pe cele de preţ, fiindcă pe 
acestea nu ţi le va da Starețul, ci Hristos. Tu L-ai părăsit 
pe Hristos şi-l priveşti acum pe Stareţ. Dar dacă Starețul 
are vreo valoare, aceasta se datorează faptului că este chip 
al lui Hristos. Aşadar, fii atent să nu se furişeze în adân- 
cul inimii tale ceva din cele amintite. Chiar şi unul singur 
ajunge. 

Liniştea necontenită a cugetului. Când însă îţi aşezi 
mintea în inimă şi vezi că e curată, atunci ai linişte. Cu- 
getul nu ți se tulbură şi ai pacea şi puterea lui Dumnezeu. 
Dimpotrivă, gândurile, voirile, judecăţile, socotelile, pre- 
ocupările sunt o ne-—linişte a cugetului. Adeseori auzim 
oameni care spun: „Mintea mea nu stă o clipă, nu se liniş- 
teşte niciodată. Gândesc încontinuu.” 

Vreţi, zice Sfântul, să vă spun adevărul? Ca să nu 
aveţi ispite şi gânduri rele, trebuie ca mintea voastră să 
se liniştească, să nu aveţi nici chiar gânduri de-a dreap- 
ta. Aici se află propriul nostru eşec: îndată ce vedem un 
gând, după părerea noastră bun, îl primim. Dar când ne 
obişnuim să prindem albine, vom prinde şi viespea şi ea 
ne va înţepa, şi ne va durea rău. De aceea, înainte de toate 
e nevoie să ne temem de gândurile de-a dreapta. Să nu se 
mişte nici măcar acestea în noi, ca să rămână numai nu- 
mele lui lisus, Hristosul. 

Aşadar, străduieşte-te ca mintea şi inima ta să nu 

aibă nici un gând. Să nu ni sc pară un lucru greu aceasta. 
Greu este numai când nu ne încredinţăm lui Dumnezeu. 
Atunci ne gândim când la Stareţ, când la părinţii noştri, 
când la fratele care ne-a vorbit urât, când la haina noastră 
care trebuie călcată, când la faptul că ceilalţi ne-au uitat. 
Prin urmare, suntem în păcate în fiecare zi şi în fiecare 
noapte. 

Dar de ce Sfântul insistă să nu avem gânduri? 

Pentru că aceasta este starea noastră firească şi, prin 
urmare, este uşor s-o dobândim. E greu să mă nidic în pi- 
cioare? Nu pentru că -Dumnezeu ne-a făcut să stăm aşa. 
Numai dacă sunt bolnav sufleteşte sau duhovniceşte nu 
pot să am mintea goală de gânduri. Dumnezeu ne-a fă- 
cut sănătoşi. Dacă nu suntem goi de gânduri, atunci ne 
îndeletnicim cu tărâţele, şi nu găinile o să ne mănânce, ci 
draci. 


Ca să nu ne înșele hoţii. Căci deşi ne ostenim stăru- 
ind în inimă, dar şi mângâierea e aproape. 


Când într-un spaţiu împrejmuit şi cu poarta închisă 
cineva sare şi intră înăuntru, îndată ce-l vom vedea, vom 
căuta să vedem cine este. Dacă se întâmplă aceasta de mai 
multe ori, ne vom obişnui şi, dacă intră un hoţ, nu-i vom 
da nici o importanţă. La fel se întâmplă şi cu gândurile 
noastre. De aceea mintea noastră trebuie să fie goală nu 
numai de gânduri rele, care sunt prelungirea dorințelor, a 
voirilor, ci şi de cele bune. Aşadar mintea noastră este fie 
goală, fie plină de hoţi. 

Dar, îmi veţi spune, este obositor să nu avem gân- 

duri. Ce ne spune însă Sfântul? 7rebuie să ne ostenim 
pentru păzirea celor cinstite. Să ne ostenim, să ne doară, 
să trudim pentru păzirea celor cinstite. Și chiar dacă acum 
obosim pentru a rămâne de pază la inima noastră, dar și 
mângâierea e aproape, bucuria, dulceaţa, pentru că mân- 
gâierea este Mângâietorul, Sfântul Duh. 


Căci inima păzită neîncetat, chiar dacă nu i se în- 
găduie să primească formele, chipurile şi nălucirile du- 
hurilor întunecate şi viclene, obișnuiește totuși să nască 
din ea gânduri luminoase. Precum cărbunele naşte flacă- 
ra, tot așa cu mult mai mult Dumnezeu, Care locuiește în 
inimă de la Botez, dacă află văzduhul cugetării noastre 
curat de vânturile răutăţii şi păzit de supravegherea min- 
ţii, aprinde puterea noastră de cugetare spre contempla- 
ție ca flacăra ceara. [104] 


Dacă ne învăţăm inima să fie goală de gânduri, de 
chipuri şi de năluciri, atunci mintea, pentru că este o lumi- 
nă înţelegătoare, obișnuiește totuși să nască din ea gân- 
duri luminoase, aprinde propria sa lumină şi naşte pro- 
priile ei gânduri adevărate. Aceasta se întâmplă pentru că 
Sfântul Duh, pe care-L purtăm în noi în putere de la Bo- 
tezul nostru, când găseşte spaţiul cugetului nostru curat 
de vânturile vicleniei şi păzit prin trezvie, aprinde puterea 
noastră de cugetare şi vedem vederi duhovniceşti. 


Trebuie să învârtim pururea în cuprinsul minții 
noastre numele lui lisus Hristos, precum se învârteşte ful- 


gerul în văzduhul tăriei când e să înceapă ploaia. [105] 

Când urmează să plouă, vedem fulgerul că străbate 
cu repeziciune văzduhul. Tot aşa suntem datori să spu- 
nem neîncetat şi cu repeziciune — să învârtim pururea — în 
spaţiul inimii noastre numele lui lisus, pe „Doamne, l- 
suse Hristoase, miluieşte-mă!”, potrivit cu măsura de cu- 
prindere a inimii noastre. Fiindcă rugăciunea ne dăruieşte 
ploaia harurilor şi darurilor dumnezeieşti, a lucrărilor şi 
a experienţelor dumnezeieşti şi ne învaţă că Dumnezeu 
luptă, în timp ce noi, pur şi simplu, urmărim meşteşugul 
Lui. Dar avem nevoie de încă ceva: 


Întâi atenţie; pe urmă cunoscând că vrăjmaşul a 
aruncat un gând, să-l lovim în inimă cu cuvinte de mânie 
și de blestem; în al treilea rând, să ne rugăm îndată îm- 
potriva lui, adunându-ne mintea prin chemarea lui lisus 
Hristos, ca îndată să se risipească arătarea drăcească, 
pentru ca mintea să nu se ia după nălucire, ca un prunc 
amăgit de un oarecare scamator. 


Atenţie, astfel încât să izgonim îndată gândul. 
Aceasta se realizează adunându-ne inima şi deschizând-o 
întregii Dumnezeiri, zicând rugăciunea lui lisus. Aceasta 
este desăvârşirea artei. | 

Ca să se risipească arătarea drăcească. Cuvântul 
ivSaAua (imagine, formă, asemănare) provine de la ver- 
bul vv5ăAiouou (a apărea, a se face văzut, a se asemăna), 
care înseamnă că „par asemenea cu cineva”. Prin urmare, 
arătarea drăcească este idolul, asemănarea, chipul, care 
are o putere şi ne atrage îndată. Cu toate acestea, este ceva 
fals, demonic, la fel ca şi nălucirile, gândurile şi cele ase- 

mănătoare. Prin urmare, ne concentrăm în inima noastră 

şi chemăm numele lui lisus, ca să se risipească arătarea 

demonică, nălucirea drăcească, astfel încât mintea să nu 

fie înşelată şi să se ia după nălucire, aşa cum fac copiii 

care se iau după scamatori. Să nu fim, aşadar, copii „cu 

mintea” (1 Cor. 14, 20), ci să fim înţelepţi și puternici. 
Apoi, Sfântul adaugă: 


Să ne ostenim ca David strigând: Doamne, lisuse 
Hristoase. „ Amorțească gâtlejul nostru şi să nu slăbeas- 
că ochii minţii noastre de la a nădăjdui în Domnul Dum- 
nezeul nostru ” (Ps. 68, 4). [106] 


Să nu ne ostenim căutând dreptatea noastră, nici ca 
să ne iubească ceilalţi, nici ca să ne dorească sau ca să-şi 
amintească de noi, nici ca să ne păstrăm sănătatea, nici ca 
să scăpăm de durere, ci ca să strigăm rugăciunea: „Doam- 
ne, lisuse Hristoase, miluieşte-mă!”, şi încă atât de mult, 
încât să ne amorţească gâtlejul. Cu aceste cuvinte, Sfântul 
vrea să arate cât de mult trebuie să stăruim. Când strigăm 
astfel, atunci Dumnezeu ne dă puterea. 

De asemenea, să nu obosim nădăjduind în Dum- 
nezeu. Verbul EkAeirw înseamnă „a termina un lucru. a 
obosi”. Care sunt ochii minții noastre? Credinţa noastră, 
siguranţa noastră, iubirea noastră, curăţia noastră, faptul 
de a nu avea gânduri, expenenţele şi cunoştinţele noastre 
duhovniceşti. De aceea, să nu înceteze ochiu noştri în a nă- 
dăjdui spre Dumnezeu. Fiindcă noi spunem rugăciunea, 
dar Dumnezeu le face pe celelalte. 

Verbul ek-Asirruw înseamnă încă ceva: „lipsesc de 

aici, îmi părăsesc locul”. Când însă nu îmi părăsesc locul 
din pricina oboselii, a greutăţii, a bolii sau din orice altă 
pricină, atunci vine şi cunoştinţa harului lui Dumnezeu, 
reuşita isihiei. Aşadar, Sfântul Isihie sfârşeşte în mod foar- 
e firesc unitatea acestor ultime capete, zicând că Domnul 
le face pe toate, dar şi noi suntem datori să ducem propria 
noastră luptă, să ostenim, să răguşim chemându-L. Con- 
cluzia este iarăşi o trâmbiţă de război. 

În Domnul Dumnezeu. Generalul nostru este Dom- 
nul, Care este Stăpânul. Stăpâneşte patimile noastre, pă- 
catele noastre, răscoleşte sufletul nostru, aşa cum răsco- 
leşte şi marea. Este Dumnezeul nostru, Ziditorul nostru, 
Părintele nostru. Este foarte grabnic şi foarte dulce. Aşa- 
dar, având un astfel de Stăpân, un astfel de Dumnezeu, 
atât de puternic, Care ne vede, ne hrăneşte şi ne iubeşte, 
de ce să ne temem? Şi cine nu luptă şi nu osteneşte pentru 
un astfel de Dumnezeu? 

Suntem noi însă în situaţia de a spune: „Dumnezeul 
meu, sunt gata să mor pentru Tine?” Dacă nu suntem gata 
să spunem de trei sute de ori rugăciunea „Doamne, lisuse 
Hristoase, miluieşte-mă!” şi să ne hotărâm ca la slujirile 
noastre să nu vorbim şi să nu întrebăm decât ce are legătu- 
ră cu munca noastră, şi să spunem rugăciunea, cum putem 
să spunem că suntem gata să devenim martiri? 

Devenim însă martiri atunci când lucrăm rugându- 
ne şi hrănim mănăstirea noastră, trupul lui Hristos. Vedeţi 
cât de simplă este împlinirea virtuţii, dobândirea slavei, 
a cinstei, a ajutorului lui Dumnezeu? Vedeţi cât de uşor 
poate omul să se îndeletnicească cu Dumnezeu, şi astfel 
Dumnezeu să-l cinstească? Fiindcă Dumnezeu îl cinstește 

pe cel ce [Il cinsteşte pe El. 
Aşadar, să ne ostenim, iar osteneala noastră să fie 
scara care ne duce la Dumnezeu. 


Precum cel ce priveşte la soare e cu neputinţă să 
nu-și umple privirile de lumină îmbelşugată, la fel cel ce 
se apleacă să privească văzduhul inimii nu se poate să nu 
se lumineze. [108] 


Când cineva priveşte spre soare, atunci faţa sa, în- 
tregul său chip e în lumină. Așa şi tu, dacă vrei să ţi se 
lumineze duhul, apleacă-te să priveşti văzduhul inimii, 
în atmosfera liniştită, paşnică şi de trezvie a inimii tale. 
Altfel, este cu neputinţă să te luminezi. 


Precum e cu neputinţă a trăi viaţa aceasta fără a 
mânca și a bea, tot așa e cu neputinţă ca fără paza min- 
ţii Și curăția inimii, care este și se numește trezvie, să 
ajungă sufletul la o stare duhovnicească şi plăcută lui 
Dumnezeu. [109] 


Așa cum e cu neputinţă ca omul să vadă în lipsa 
luminii, tot așa este cu neputinţă să trăiască dacă nu mă- 
nâncă sau nu bea. Dar Dumnezeu nu ne-a dăruit această 
viaţă ca să murim, C1 ca să trăim şi ca să împărăţim. 

A mânca şi a bea reprezintă în viaţa duhovnicească 

paza minţii, din care se naşte prin harul lui Dumnezeu 
curăţia inimii. Eu îmi străjuiesc inima, iar Dumnezeu îmi 
dăruieşte curăţia, fiindcă săturarea duhovnicească — „um- 
plutu-ne-am...şi ne-am veselit”-— se realizează în spaţiul 
inimii curate. 

E cu neputinţă ca fără paza minţii şi curăția inimii 
să ajungă sufletul la o stare duhovnicească şi plăcută lui 
Dumnezeu. Adică fără trezvie, e cu neputinţă să ai reuşite 
duhovniceşti şi să placi lui Dumnezeu. Oricât te-ai osteni, 
oricâtă asceză ai face, vei robi la cişmeaua fără apă a vieţii 
lumeşti. 


Sau să se izbăvească de păcatul cu mintea, chiar de 
se silește cineva, de teama muncilor să nu păcătuiască. 


Prin paza minţii și curăţia inimii ne eliberăm nu 
numai de păcatele exterioare, ci şi de cele făcute cu cu- 
getul, adică nu mai păcătuim cu gândul. Acest lucru are 
importanţă, fiindcă începutul păcatului cu fapta este cel 
cu mintea. Păcatul se naşte în mintea omului. De aseme- 
nea, fără paza minţii şi curăța inimii, nici frica de iad şi 
de pedepse nu pot să mă ajute să ajung la vreo oarecare 
măsură duhovnicească. Pot să alerg, dar nu ajung nicăieri. 
Rămân în păcat. 

Sfântul Isihie ne dovedeşte aici cât de uşor se do- 
bândeşte curăţia prin trezvie, de vreme ce toate păcatele 
depind de voia noastră. 


Dar şi cei ce se rețin printr-o anumită sforțare de 
la păcatul cu fapta vor fi fericiţi înaintea lui Dumnezeu, a 

ingerilor şi a oamenilor, fiindcă au luat cu sila împărăţia 
cerurilor (Mt. 11, 12). [110] 


Desigur — continuă — şi faptul de a nu păcătui exte- 
rIor, cu fapta, este bun, fiindcă reprezintă o silire depusă 
pentru dobândirea împărăției cerurilor. De exemplu, te 
urăsc, dar nu ţi-o arăt. Și așa e bine, e o luptă. Sau îmi vine 
să spun o minciună ca să mă îndreptăţesc, dar n-o spun. E 
Şi asta ceva, dar nu ajunge. Cât timp voi răbda când păca- 
tul este purtat înlăuntrul minţii mele? Într-o zi voi fi biruit, 
vol înceta să-L mai urmez pe Hristos. 


Acesta este folosul minunat pe care îl are mintea 
din liniște: toate păcatele bat mai întâi numai prin gân- 
duri la uşa minţii, încât dacă ar fi primite de cugetare, 
s-ar face apoi păcate sensibile şi groase. Dar pe toate le 
taie virtutea cugetătoare și trezvitoare. [111] 


Acum o să vă spun, zice Sfântul, care este folosul 
minunat care se ascunde în paza minţii, în faptul de a fi 
cineva trezvitor, a se ruga şi a se urmări pe sine însuşi. 
Când mă urmăresc în mod isihast pe mine însumi, ca să 
nu săvârşesc nici lăuntric, nici în afară păcatul, se poate să 
mai am încă unele neputinţe, unele gânduri, unele patimi 
în sufletul meu, dar pe toate acestea nu le voi pune în lu- 
crare, prin urmare, nu păcătuiesc din cauza lor. Păcătuiesc 
însă din cauză că nu mă păzesc. Aşadar, prin liniştea min- 
ţii evit păcatul făcut cu voia, dar rămân în mine neputinţa, 
gândurile, patimile. Este stăpânirea altora, cărora ne-am 
supus ca fiinţe căzute. 

Dar în ce fel virtutea cugetătoare şi trezvitoare taie 
păcatele minţii care se înfăţişează ca gânduri? 


Nelăsându-le să intre în omul nostru lăuntric şi să 
se prefacă în fapte rele. lar aceasta o face prin înrâurirea 
și ajutorul Domnului nostru lisus Hristos. 


Aceasta se face prin a nu le lăsa să intre în inima 
noastră, cu harul şi cu puterea pe care ni le dă Dumnezeu, 
fiindcă numai așa omul se eliberează de patimi. Adică, 
Dumnezeu întoarce curentul patimilor noastre nu spre pă- 
cat, ci în direcție opusă, aşa cum noi dirițăm apa în altă 
direcţie, ca să nu producă pagube. Sunt, de exemplu, mâ- 
nios. Mânia este un păcat. Cu puterea lui Dumnezeu îmi 
întorc mânia în altă direcţie, împotriva diavolului sau îm- 
potriva păcatelor mele sau împotriva mea, că nu-mi mai 
tace gura, şi astfel mânia mea se transformă îndată în vir- 
tute. 

Astfel, cu harul şi cu puterea lui Dumnezeu ne eli- 
berăm de patimi. Să fim atenţi la lucrul acesta în mod de- 
osebit, pentru că demonii ne îmboldesc la cele rele (Fc. 8, 
21), dar diavolului nu-i convine să simţim lucrul acesta în 
adâncimea sufletului nostru. Să luăm un exemplu. Dormi 
Şi ai un vis urât, intri apoi în panică, deoarece crezi că ai 
păcătuit. Când însă dormi, nu păcătuiești, pentru că nu 
al NICI O voinţă, nu-ţi dai seama ce faci, nu faci tu. Prin 
urmare, cine ţi-a băgat ideea că ai păcătuit? Diavolul. El 
ţi-a spus-o, ca să te tulburi. Dar din clipa în care te va face 
să te tulburi, vei intra cu adevărat pe calea păcatului şi a 
nereuşitei, pentru că puterea ţi se ofileşte. 


-369- 


CUVÂNT DESPRE TREZVIE 


Te văd că mă osândești şi fără să vreau mă mânii 
înlăuntrul meu, iar apoi mă mâhnesc la gândul că am pă- 
cătuit. Dar păcatul nu stă în patima mea, ci ţine de voinţa 
mea. Doar când pun în lucrare patima, mânia, păcătuiesc. 
Dar întristarea mea deja este un păcat. Prin urmare, păca- 
tul începe de la minte. De aceea, este nevoie ca prin virtu- 
tea cugetătoare şi făptuitoare să izgonesc toate elementele 
pătimaşe ale inimii mele. 

Prin urmare, există asceza exterioară, trupească şi 
exIstă şi viaţa duhovnicească, contemplativă sau trezvi- 
toare. Aşadar, avem două lupte, una lăuntrică şi una în 
afară, pentru că unele păcate se săvârşesc cu duhul omu- 
lui, iar altele, cele mai multe, cu trupul şi cu sufletul. 


Vechiul Legământ este chipul nevoinţei trupești, ex- 
terioare și sensibile, iar Sfânta Evanghelie, care este Noul 
Legământ, este chipul atenţiei, adică al curăției inimii. 
Și precum Vechiul Legământ nici nu a dus pe omul din- 
lăuntru la cinstirea de Dumnezeu, („căci pe nimeni, zice 
apostolul, n-a desăvârșit Legea ”), ci a împiedicat numai 
păcatele groase... [112] 


Chip al ascezei exterioare, trupeşti, este Vechiul Le- 
gământ, iar al vieţii de trezvie şi contemplaţie este Evan- 
ghelia, Noul Legământ. Vechiul Legământ, aşa cum zice 
apostolul Pavel, mai ales în Epistola către Evrei, dar şi în 
cea către Galateni şi-n alte părți, ne-a dat Legea. Legea 
însă n-a avut puterea să-l desăvârşească pe om. Toţi erau 
închişi sub păcat şi mergeau în iad, pentru că prin Lege 
numai se încredinţau de păcatul lor. Nici nu a dus pe omul 

dinlăuntru la cinstirea de Dumnezeu. Adică Legea nu l-a 
ajutat pe om, astfel încât credinţa lui în Dumnezeu să fie 
deplină, vie, doar Hristos putea să ne elibereze. Sensul 
este: când ducem o viaţă de trezvie, se poate să ne nevo- 
im, dar să nu ajungem la lumină. Doar ne înştiinţăm de 
existenţa patimilor noastre şi ne ferim de păcatele grele, 
precum desfrânarea, preacurvia, uciderea. 


„.. căci pentru curăția sufletească e mai mare lucru 
u tăia și gândurile de la inimă și amintirile rele, ceea ce e 
propriu Evangheliei, decât a împiedica scoaterea ochiu- 
lui Şi a dintelui aproapelui... 


Vechiul Legământ zice: Dacă aproapele îţi scoate un 
ochi sau un dinte, să-i scoţi şi tu (Lev. 24, 20). Evanghe- 
lia însă conduce la o curăţie desăvârşită la omul cel nou, 
pentru că taie până şi gândurile inimii, care sunt punctul 
de plecare al păcatului, precum şi dorinţele rele, visările, 
amintirile pe care ni le aducem înainte (Mt. 5, 21). 


„. tot așa se poate spune şi despre dreptatea și ne- 
voința trupească, adică despre post, înfrânare, culcarea 
pe jos, starea în picioare, privegherea şi celelalte, care 
se săvârşesc în legătură cu trupul şi fac să se liniştească 
partea afectivă a trupului de păcatul cu fapta, şi, cum am 
spus despre Vechiul Legământ, bune sunt şi acestea. 


Aşa cum Vechiul Legământ nu duce la desăvârşire, 
ci ne ajută să ne ferim de păcatele grele, şi de aceea, este 


folositoare citirea lui, tot aşa se întâmplă şi cu dreptatea 

trupească şi cu asceza: postul, înfrânarea, culcarea pe jos, 
privegherea, statul în picioare la canonul de chilie şi la 
biserică, toate se săvârşesc cu trupul şi-l ajută să nu pă- 
cătuiască. 


Căci ele sunt o strunire a omului nostru din afară şi 
un paznic împotriva patimilor cu fapta. Ba mai mult, ele 
ne păzesc sau ne împiedică și de la păcatele cu mintea, de 
pildă, ne izbăvesc cu ajutorul lui Dumnezeu de pizmă, de 
mânie şi de celelalte. 


Asceza trupească ne povăţuieşte şi ne ajută să nu 
punem în lucrare patimile. Ele rămân însă ca nişte şerpi 
înlăuntrul nostru şi doar nu le lăsăm să ne muşte. Dar în- 
tr-o zi, când vom dormi obosiţi de multa nevoinţă, şerpii 
se vor înmulţi şi nu vor mai încăpea în noi, şi atunci vor 
1eŞi şi-i vor muşca pe ceilalţi. Aceasta o păţim atunci când 
săvârşim numai asceza trupească. Şi fiindcă asceza tru- 
pească nu poate să smulgă din rădăcină păcatul, precum 
pizma, mânia şi celelalte, fără trezvie nu ajungem la cu- 
răţie. 


Curăţia inimii, adică observarea și păzirea minții, 
al cărei chip este Noul Legământ, dacă e ţinută de noi 
cum trebuie, taie toate patimile şi toate relele, dezrădăci- 
nându-le din inimă. [113] 


Când dobândim curăţia inimu, atunci ajungem la 
nepătimire, pe care ne-o dăruieşte Dumnezeu, dacă împli- 


nim cu adevărat Noul Legământ. Când devin nepătimaş, 

atunci tu mă blestemi, iar eu te binecuvântez, tu mă vor- 
beşti de rău, şi eu îţi mulțumesc. Fără păzirea minţu, lu- 
crul acesta este realizabil, pentru că nu putem să avem în 
această situaţie nici măcar paza gurii şi a ochilor. De ase- 
menea, când ajung la nepătimire prin paza minţii, atunci, 
dacă-mi furi haina, îți voi da şi cămaşa, fiindcă văd că 
nici cămaşă n-ai. Dacă mă vei sili să merg o milă cu tine, 
voi merge două (Mt. 5, 40-41). Fără trezvie ai putea să te 
închini celui care te loveşte peste obraz? Nu, pentru că ţi 
se va urca sângele la cap şi te vei umple de furie. Numai 
dacă-ţi va îndepărta harul dumnezeiesc patimile, poţi să te 
porți astfel. Dar pentru a se întâmpla aceasta e nevoie să-ţi 
deschizi inima lui Dumnezeu, astfel încât să scoată din 
tine patimile una câte una, noi şi vechi, să le tare. 


Și aduce în schimb bucurie, bună nădejde, străpun- 
gere, plâns, lacrimi. 


Să vedem acum caracteristicile vieţii duhovniceşti, 
roadele Sfântului Duh, ca să ne încredințăm dacă mergem 
bine sau nu. 

Harul lui Dumnezeu, care este atras prin curăţia 1ni- 
mii, după ce scoate din noi patimile, pune apoi virtuțile, şi 
întâi de toate bucurie. Ai bucurie? Mergi bine. Nu ai bu- 
curie? Eşti purtat de draci. Nu cumva ești şi mâhnit? Boa- 
la ţi-a avansat. Harul apoi pune buna nădejde, mă face să 
nădăjduiesc cu uşurinţă în toate. Tot ce vreau, am nădejde 
că va fi. Ajung plin de nădejde. Apoi adaugă străpunge- 
rea. Ajung un om plin de străpungere. Nu mai glumesc, 
nu trăiesc o viaţă artificială, cu familiarități deşarte. Am 

plânsul şi lacrimile. Ai lacrimi? Poţi atunci să spui că faci 
ceva. Lacrimile sunt începutul. Aşa cum dacă organismul 
nostru nu are lichidele trebuincioase moare, tot așa şi fără 
lacrimi, care sunt lichidele duhovniceşti, viaţa noastră se 
împuţinează, se netrebnicește. 


Cunoștinţă de noi înşine şi de păcatele noastre, po- 
menirea morţii, smerenie adevărată. 


Harul dumnezeiesc ne dăruieşte, de asemenea, şi 
cunoştinţa de noi înşine, a păcatelor, şi pomenirea morţii. 
Când spunem cuiva să-şi amintească de moarte, omul e 
cuprins de dezamăgire şi melancolie. Vede un mort, cade 
în melancolie. Aude de vreo boală, la fel, deşi ar fi tre- 
buit să se bucure, pentru că moartea este îmbrăţişarea lui 
Dumnezeu. Curăţia inimii însă ne face să primim cu mul- 
țumire şi cu bucurie vestea morţii. 

În continuare, ne dăruieşte smerenie. Cine poate 
spune că este smerit? Cineva poate să se smerească pe el 
însuşi, dar asta nu înseamnă că şi are smerenie. Pot, de 
exemplu, să-mi plec capul înaintea ta, când îmi spui să 
merg undeva, dar poate că o fac din egoism, de nevoie sau 
din obligaţie, pentru că altfel mă vei izgoni. Sfântul Isihe 
însă, zicând smerenie adevărată, înţelege cugetul lăuntric 
al smereniei, smerita cugetare. 


Iubire nesfărşită față de Dumnezeu și de oameni şi 
dragoste dumnezeiască din inimă. 


Noi zicem că îi iubim pe ceilalţi, dar când aceştia 

spun ceva împotriva noastră, inima ni se umple de ură. 
Se poate să nu ne dăm seama, fiindcă nu ştim ce înseam- 
nă ura, dar aceasta este un lucru zilnic. Suntem sclavii 
patimilor noastre. Dobândind însă curăţia inimii, suntem 
conduși către iubirea nesfârșită față de Dumnezeu și de 
Oameni. 

Acesta este mersul natural al inimii: să se aplece 
neîncetat înaintea celuilalt cu lepădare de sine şi nu nu- 
mai cu o simplă dispoziţie de slujire. Nu e iubire, aşa cum 
cred eu, să te întreb neîncetat dacă ai mâncat, dacă ai băut, 
dacă vrei ceva sau să-ţi dau sfaturi. Această purtare a mea 
este obositoare şi provine fie de la un demon, fie de la o 
patimă a inimii mele, care arată că am o împătimire, o 
alipire de tine. 

Sau mă gândesc: „Doamne, Dumnezeule, câţi săraci 
mor în fiecare zi în lume, iar eu la mănăstire am toate bu- 
nătăţile!” Iubire este aceasta? Nu, este curvie. Dacă este 
lubire să-l ajuţi pe oameni, atunci pleacă din mănăstire. 
Dar dacă Dumnezeu te-a aşezat în mănăstire înseamnă că 
rămânerea ta în ea este iubirea, prin excelență, mult mai 
mare decât a-i ajuta pe oameni. 

De asemenea, nu este rugăciune să-mi pomenesc 
părinții, rudele, cunoscuţii, pe străini şi să mă rog din ini- 
mă pentru ei, cu gândul că Hristos m-a adus aici ca să 
mă rog pentru oameni. Mai bine să te căsătoreşti, pentru 
că atunci te vei preocupa cel puţin de soţia ta, în timp 
ce acum părăseşti Biserica şi te preocupi de tot felul de 
oameni. Asta este o neputinţă, o patimă. Sfântul vorbeşte 
despre iubirea nesfărșită față de Dumnezeu și de oameni 
ŞI de dragostea dumnezeiască din inimă ca despre un foc 

lăuntric şi nu ca despre o legătură omenească exterioară 
care te încălzeşte. 

Cuvintele dragoste dumnezeiască arată că iubirea 
nu este omenească, nu este o chemare a inimii mele, a su- 
fletului meu, ci o lucrare dumnezeiască. Nu are caracteris- 
tici şi premise omeneşti, nu este carne şi sânge. Este duh, 
este ceva dumnezeiesc, şi prin urmare, Îl am în mine pe 
Dumnezeu. În această stare dumnezeiască omul nu ajunge 
singur. Eu nu pot, întinzându-mi mâna, să ating marginile 
lumii şi să-i îmbrăţişez pe toţi. Numai Dumnezeu o poate 
face. Dar fiindcă Dumnezeu este în mine, intră în mine şi 
întreaga lume, toţi oamenii, tot cerul, tot pământul. 

De aceea, Sfântul nu vorbeşte simplu numai despre 
iubirea nesfârșită față de Dumnezeu și de oameni, care 
este ceva al meu, ci adaugă și dragostea dumnezeiască 
din inimă. Într-un fel, îi înştiinţez şi pe ceilalţi că Dumne- 
zeu este prezent în inima mea, că lucrează în viaţa mea. 


Precum nu se poate să nu taie aerul din afară cel ce 
umblă pe pământ, tot așa e cu neputinţă să nu fie războită 
pururea inima omului de către draci sau să nu fie tulbu- 
rată de ei în ascuns, chiar dacă săvârşeşte multă nevoință 
trupească. [114] 


Se poate să umbli şi să nu despici aerul? Sigur că 
nu, fiindcă spaţiul nu este lipsit de aer. Aşadar, ca să treci, 


-376- 


PARTEA PRACTICĂ 


împingi aerul, îl desparţi, se produce o întreagă învolbura- 
re a lui din pricina mişcării. Dar aşa cum există aer peste 
tot şi, ca să înaintezi, trebuie să îl tai, tot aşa, în fiecare cli- 
pă, oriunde m-aş afla, mă înăbuşă demonii. Îmi războiesc 
inima şi nu pot să rămân fără grijă. Adică, în fiecare clipă, 
aşa cum ne influenţează aerul, tot aşa ne influenţează și 
demonii, chiar şi când facem multă asceză trupească. Să 
nu credeți că, dacă suntem asceţi, nu ne războiesc şi nu 
acționează asupra noastră. Demonii locuiesc în adâncurile 
mării, prin peşteri, prin văi, în pământ, în văzduh, dar nu 
ne dăm seama că trecem printre ei, aşa cum nu ne dăm 
seama că despicăm aerul. Dar când Dumnezeu este în noi 
Şi, în acelaşi timp, ducem o viaţă duhovnicească corectă, 
nu este cu putință să nu-i tăiem, să nu-i risipim pe draci. 
Adică devenim biruitori ai dracilor, fără să ne dăm seama, 
atunci când umblăm în calea vieţii duhovnicești. 


Dacă vrei să nu fii numai la arătare monah bun, 
îngăduitor şi unit totdeauna cu Dumnezeu, ci Să fii şi cu 
adevărat astfel, îngrijește cu toată puterea de virtutea 
atenţiei, care este pază şi observare a minţii, o dulceaţă 
desăvârșită a inimii, o linişte fără năluciri, o stare fericită 
a sufletului, lucru care nu se află în mulţi. [115] 


Dacă vrei cu adevărat, şi nu numai la arătare, să fii 
monah smerit, blând, îngăduitor, unit cu Dumnezeu, lu- 
crează cu toată puterea ta virtutea atenției, trezvia, atenţia 
minţii, care este o dulceaţă desăvârșită a inimii, adică ne 
conduce la o linişte dulce a inimii. În această stare demo- 
nii nu ne mai luptă, nu mai avem nici gânduri, nici patimi, 

NICI ură, nici năluciri. Atunci liniştea împărăţeşte în inima 
şi în mintea noastră şi cu atât mai mult în viaţa noastră, iar 
sufletul nostru trăieşte o stare de fericire. 

Dar de ce nu întâlnim această stare la mulţi? Pentru 
că ori nu o cer, ori nu o vor. Oamenii nu-şi amintesc în 
fiecare zi că Dumnezeu ne-a zidit pentru această fericire. 
Dar şi noi, monahii, uităm de ea. Viaţa noastră zilnică se 
rezumă la a ne câştiga pâinea şi a o mânca. Uităm, luân- 
du-ne cu bucuria, cu somnul, cu discuţiile, cu asceza, cu 
canonul, şi nu vedem că nu trăim această stare de fericire. 
Dar pentru mulţi, pentru toți Dumnezeu şi-a dat sângele 
Său — „care pentru mulţi se varsă” (Mt. 26, 28). De ce să 
nu fim şi noi printre e1? 

Virtutea atenției este şi se numeşte pază și observa- 
rea minţii. Substantivul <pvAak? (pază) provine de la ver- 
bul pvidăTrw (a păzi), iar rripnoic (a urmări) de la verbul 
Tp6), care înseamnă „urmăresc ceva ca să reuşesc ceea 
ce vreau”. Când observarea minţii înaintează, se desăvâr- 
şeşte încet-încet şi devine o linişte dulce a inimii, care se 
numeşte stare fericită a sufletului. 

Este bine să cunoaştem terminologia duhovniceas- 
că şi să ştim că toate aceste virtuţi sunt un singur lucru. 
Zicem: „lubeşte pe Dumnezeu şi fă ce vrei.” Dar dacă iu- 
beşti pe Dumnezeu, ce vei face? Toate câte le vrea Dum- 
nezeu. Dacă însă nu-L iubeşti, orice ai face este fals. La 
fel şi când îți lipseşte o virtute, viaţa ta duhovnicească este 
falsă. De aceea, Sfântul ne înfăţişează toate măreţiile lui 
Dumnezeu pe care suntem datori să le dobândim. 


Căci aceasta se numește filosofie înțelegătoare |a 

minţii]. Urmărește-o intru multă trezvie şi râvnă fierbinte, 
impreună cu rugăciunea lui lisus, cu smerenie. [116] 


Starea fericită a sufletului în care umbli cu rugăciu- 
nea lui lisus se numeşte filosofie ințelegătoare, adevărata 
filosofie, înțelepciunea minţii, şi nu filosofia lumii sau a 
rațiunii. Dacă nu faci rugăciunea lui lisus, vei pierde calea 
ȘI trezvia. 

De asemenea, spune aici să umbli cu smerenie în 
calea filosofiei înţelegătoare. Cu cuvintele cu smerenie, 
Sfântul nu vrea să se refere la smerita cugetare, despre 
care a vorbit în capul 84, pentru că aceasta este un dar al 
lui Dumnezeu. Smerenie înseamnă ca tu să te smereşti, 
tu să cauţi prilejul pentru a te smeri, să alegi întotdeauna 
ultimul loc şi să te bucuri când alţii te smeresc. 


Cu desime şi cu tăcerea buzelor sensibile şi înţele- 
gătoare, cu înfrânarea de la mâncări și băuturi şi de la tot 
lucrul vinovat. 


Desime înseamnă seriozitate. Dacă aerul este des 
înseamnă că are greutate, apasă. Prin urmare, nu ajunge 
adevărata smerenie, e nevoie şi de desime, adică de serio- 
zitate. E nevoie să avem adâncime, demnitate, înțelegere, 
discernământ. Cu aceste virtuţi ajung un om cu gândire 
adâncă. Mă uit la tine, de exemplu, şi te înţeleg îndată şi 
pătrund adânc înlăuntrul tău. 

Cuvântul desime poate să aibă şi înţelesul de lucru 
săvârşit în repetate rânduri, neîncetat. Când spunem că 
aerul este des înseamnă că nu există un loc în care să nu 

fie aer. Tot aşa nu trebuie să existe nici un ceas şi Nici O 
clipă în care să nu fac rugăciunea. În general însă, des este 
cel plin. Când un balon este complet plin cu aer, nu-şi mai 
schimbă forma. Aşa şi noi, să fim mereu aceiaşi, neschim- 
baţi. Nu acum să râd, şi apoi să plâng. 

Și încă ceva: buzele mele trupeşti şi înţelegătoare, 
ale minţii, să păstreze tăcerea, să mă înfrânez de la mân- 
care şi băutură şi să mă feresc de orice înfăţişare a păca- 
tului. 


Urmăreşte-o pe calea cugetării, cu ştiinţă, cu chib- 
zuială. 


Eşti însă dator să urmăreşti cu știință, cu chibzuială 
filosofia înţelegătoare, fericirea, dulcea liniştire, în calea 
care începe de la cuget, pe calea cugetării. 

Adverbul Emornuvuws (cu ştiinţă) provine de la 
verbul £riorauau care înseamnă „cunosc bine”. Cunoş- 
tinţa are importanţă. Fac un lucru pentru că îl înţeleg, şi 
nu pentru că mi se spune să-l fac sau pentru că mă obligă. 
De exemplu, vă îndemn să nu vorbiţi după Pavecerniţă, 
dar voi nu puteţi s-o faceţi, fiindcă nu aveţi cunoştinţa 
lăuntrică pentru a înţelege acest lucru. Nu aveţi experi- 
enţa tăcerii şi, de aceea, vă întrebaţi: „Da” se poate să nu 
vorbim?” Sigur că se poate, pentru că omul vorbeşte mai 
ales cu ochii şi cu inima. Nouă însă ne lipseşte experienţa 
tăcerii. Să ştim deci că a lucra cu știință e spre folosul 
nostru. 

Urmăreşte-o ... cu chibzuială. Să urmărim filosofia 
înţelegătoare cu chibzuială, cu discernământ, să nu înce- 

pem acţiuni care ne convin nouă. De exemplu, se poate 
să-ţi spun că e bine să taci. Dar dacă te va întreba cineva 
cât e ceasul, nu trebuie să-i răspunzi prin semne, ca să 
păstrezi, chipurile, tăcerea, pentru că asta nu arată chibzu- 
ință. Se cuvine să răspunzi normal. 


Și ea te învaţă, împreună cu Dumnezeu, cele pe care 
nu le ştiai, ţi le va face cunoscute, ţi le va lumina, ţi le va 
face înțelese şi te va învăța. 


Dacă urmezi filosofia înțelegătoare, desimea vieţii 
duhovniceşti, atunci această virtute te va învăţa, cu ajuto- 
rul lui Dumnezeu, cu înţelepciunea Lui — care este înrădă- 
cinată pe şapte stâlpi (Pilde. 9, 1) şi, orice ai face, nu cade 
— toate câte nu le ştii. Astfel, viaţa noastră duhovnicească 
înaintează, cerurile şi mărețiile lui Dumnezeu ni se desco- 
peră, şi devenim filosofi, iniţiaţi în viaţa înţelegătoare, a 
minţii, vedem cu mintea cele cereşti, cele nevăzute. 

Ți le va face cunoscute, ţi le va lumina, ţi le va face 
înțelese. Filosofia înţelegătoare nu numai că te va învăţa 
cele pe care nu le ştiai, ci în plus, îţi va face cunoscute şi 
cele pe care nu le cunoşteai, va fi luminarea cugetului tău 
ŞI te va înţelepţi. 

Și te va învăța. Dascălul tău va fi înţelepciunea. Aici 
înţelepciunea este o persoană, Hristos, Duhul Însuşi, Care 
ne învaţă. „Învăţaţi de la Mine”, zice Domnul (Mt, 11, 
29). Devenim învăţăcei ai lui Dumnezeu Însuşi. Aşa cum 
Eva ştia mai multe decât noi, şi totuşi era nedesăvârşită 
şi trebuia să înveţe mai multe, tot aşa şi pe noi Înţelep- 
ciunea lui Dumnezeu ne prinde de mână, ne duce la cre- 

şă, apoi la şcoala primară, la gimnaziu, la liceu şi apoi la 
universitate. Ne ia din pruncia noastră duhovnicească, ne 
însoţeşte cu răbdare, cu smerenie, foloseşte mijloace de 
supraveghere în cel mai pedagogic mod — niciodată nu 
ne spune „bravo!”, niciodată nu ne dă nota 10, niciodată 
„foarte bine” — ne învaţă şi ne înştiinţează despre toate cu 
știință, ca profesorul pe elevii săi. Ce ne învaţă? 


Cele pe care mai înainte îți erau cu neputinţă să le 
primeşti în minte, ca unul ce umblai în întunericul patimi- 
lor şi al faptelor întunecate şi erai acoperit de uitare şi de 
vălmășeala adâncului. 


Câte îți erau mai înainte cu neputinţă să le înţelegi 
ŞI să le vezi, şi te întreba: mereu cum pot să fie aşa, le vei 
înţelege într-o bună zi şi vei fi sigur că înţelepciunea lui 
Dumnezeu te-a învăţat toate. Aşa cum mintea elevului se 
deschide încet-încet, tot aşa înțelepciunea ne deschide şi 
nouă viaţa duhovnicească. Dar de ce mai înainte nu înţe- 
legeam, nu vedeam cele cereşti, nu le puteam gândi? De 
ce ni se păreau grele, obositoare, nişte visuri? Pentru că 
umblam în întunericul patimilor şi al faptelor întunecate. 

Asta este realitatea. De aceea nu vedem, nu auzim 
şi nu înţelegem. Dacă le-am simţi puţin, Dumnezeu ne-ar 
dezlega îndată toate nedumeririle. Trăim însă acoperiți de 
uitare şi de vălmășeala adâncului, într-un adânc, într-o 
mare foarte adâncă din pricina căreia nu vedem nimic. ŞI 
în timp ce suntem astfel afundaţi, socotim că suntem în 
Hristos, că-L iubim pe Hristos, Sfânta Treime, pe Maica 
Domnului. Dar când începem călătoria duhovnicească, 

Hristos, Înţelepciunea lui Dumnezeu, ne luminează, ne 
înţelepţeşte, ne învaţă cu răbdare. 


Precum văile înmulțesc grâul, tot aşa înmulțește 
aceasta tot binele în inima ta. Mai bine-zis, Domnul nos- 
(ru lisus Hristos, fără de Care nu putem face nimic, ţi le 
va da pe acestea. [117] 


Poţi să cultivi grâu pe pământ sterp? Cu siguranţă 
că nu. Dar în văile cu pământ gras şi apă poţi. La fel se 
întâmplă şi cu filosofia înţelegătoare: îţi va da tot ce-ţi 
trebuie şi tu nu vei osteni. Ajunge numai să o urmezi. Ce- 
lelalte le vei întâlni în drumul tău. Adică, aşa cum văile 
rodesc în mod natural, tot aşa filosofia înţelegătoare, trez- 
via ne vor da toate bunătăţile. Sau, mai bine-zis, ni le va 
da Hristos, fără de Care nu putem face nimic. 


La început îţi va fi aceasta scară, pe urmă carte de 
CUL. 


Fundcă Sfântul Isihie ne-a adus în faţă adâncul pa- 
timilor, faptul că patimile ne aruncă într-un abis asemă- 
nător celui în care a căzut prorocul Ilona, când l-a înghiţit 
chitul (Ilona. 2, 1), acum ne spune: Când te vei afla acolo 
jos, în adânc, vei descoperi pentru o clipă că filosofia 
înţelegătoare este ca o scară pe care începi să urci. ŞI pe 
cât o urci, pe atât aerul devine mai uşor, şi atunci urci 
mai repede şi ajungi sus în cer. Dumnezeu nu te scoate 
îndată, ci încet-încet, astfel încât să-ţi urmăreşti înainta- 
rea. Apoi simți că filosofia înţelegătoare este ca o carte, 

pe care o citeşti şi o înţelegi cu desăvârşire. 


Înaintând apoi, o vei afla pe ea cetate a lerusalimu- 
lui ceresc și vei vedea limpede cu mintea pe Hristos, Împă- 
ratul puterilor lui Israil, împreună cu Părintele Său, Cel 
de o fiinţă, și cu Duhul Sfânt, Cel vrednic de închinare. 


Pe cât înaintezi, te încredinţezi că filosofia înţelegă- 
toare devine /erusalimul ceresc. Adică, în timp ce te afli pe 
pământ, trăieşti cerul, pentru că trezvia le cuprinde pe toa- 
te. Aici, pe pământ, descoperi împărăţia cerească, Î afli pe 
Hristos Însuşi şi El devine desfătarea ta. Ș1 aşa, încet-încet, 
dar tot mai limpede, vezi cu mintea, împreună cu Împă- 
ratul Hristos, şi pe Tatăl, şi pe Duhul Sfânt. Aici, Sfântul 
Isihie nu face poezie, ci te aşază înaintea Sfintei Treimi. 

Aşadar, eu pur şi simplu îmi fac lucrul meu, exersez 
tăcerea, Şi aflu în drumul meu scara şi cartea care mă înva- 
ță. Astfel, în timp ce rămân în acelaşi loc, în acelaşi timp 
urc şi văd Ierusalimul cel ceresc şi pe Împăratul Hristos. 
Iar în clipa în care merg să zic: „Hristoase al meu!”, iată-L 
şi pe Tatăl, iată-L şi pe Sfântul Duh! În faţa acestei vederi, 
ce altceva mai putem dori? Dacă inima noastră nu este 
mişcată de aceasta, atunci nimic nu o poate mişca. lată 
aşadar, bogăţia noastră, capul nostru, sângele nostru, du- 
hul nostru, cuprinsul existenţei noastre. „Ce vom răsplăti 
Domnului?” (Ps. 115, 3). 

Viaţa aceasta fericită este numită de lume călugărie 
grea. Dar şi noi, naivii, o simţim câteodată aşa. Ce păcat! 
Să ai un astfel de împărat, pe Dumnezeu Tatăl, să ţi le dea 
pe toate, şi tu să spui „Greu este!” (Înţ. Sol. 2, 14). 

Dracii ne duc pururea spre păcătuire prin nălucire 
mincinoasă. [118] 


Omul nu ar păcătui dacă păcatul nu 1 s-ar părea atră- 
gător. Diavolul ştie asta şi, ca să ne atragă la păcat, ne trân- 
teşte o minciună grosolană, dar pe care o îmbracă foarte 
frumos prin nălucire mincinoasă. Dacă ne-ar fi aruncat 
gândul gol, n-ar fi putut să ne ducă la păcat. Aşadar îl în- 
frumuseţează, îl face o minciună atât de vie şi atrăgătoare, 
încât te convinge că e bun. Tu te iei după ce-i „bun”, dar 
apoi descoperi că era un păcat. 

Demonii ne duc spre păcătuire, ne îndeamnă, ne 
conduc la păcat. 


Fiindcă prin nălucirea iubirii de argint și a câștigu- 


lui l-au făcut pe ticălosul de luda să vândă pe Domnul şi 
Dumnezeul tuturor. 

Ca să înţelegem ce înseamnă nălucire mincinoasă, 
Sfântul Isihie ne dă exemplul lui Iuda. A vrut Iuda să-L 
trădeze pe Hristos, pe Domnul şi Dumnezeul nostru, pe 
Dumnezeul tuturor? Evident că nu. L-a urmat ca ucenic, 
ceea ce înseamnă că L-a iubit şi L-a ales. Şi-a dat seama 
că învățătorul lui era unic, că mulțimile norodului erau 
atrase de harul ce izvora de pe buzele şi din inima Lui. 
Simţea că Hristos este o personalitate deosebită, ca şi cum 
ar ascunde în El Dumnezeirea, pentru că luda cunoştea 
tradiţia iudaică. Ştia că evreii Îl aşteaptă pe Mesia şi că 
poporul Îl socotea pe Iisus ca Mesia. Au spus aceasta în- 
gerii (Lc. 2, 14), ba chiar şi pruncii (Mt. 12, 15-16). Era 
cu neputinţă ca el să nu-şi fi dat seama de aceasta. Chiar 
ŞI inima lui a săltat întrebându-se: „Oare a venit ceasul 
slavei lui Israil?” 

Dar vicleanul ce-a făcut? L-a îmboldit spre iubirea 
de argint. Potrivit legendei, ne dăm seama că diavolul 
1-a creat în minte o imaginaţie întreagă pentru a-l face să 
cadă. I-a spus: „Banii pe care-i ai pentru săraci în punga 
de obşte, din care trimiţi uneori pe ascuns şi mamei tale 
bolnave, nu-ţi ajung ca să-ți rezolvi problemele. Trădea- 
ză-L deci pe Hristos! Atunci conducătorii iudeilor te vor 
preţui Şi îți vor da şi bani, iar cu ei o să poţi să-ţi odihnești 
mama bătrână şi bolnavă pe care o iubeşti şi pentru care 
suferi. O să-i faci o casă şi-o vei îngriji. Ai numai de câş- 
tigat!” 

Toată această imagine era o nălucire pentru că, în 
cele din urmă, ce a luat? Numai treizeci de arginţi, pe care 
apoi i-a aruncat, fiindcă nu se potriveau cu cele pe care 
1 le spusese cel viclean. Aşadar, n-a câștigat nimic, nici 

măcar cinstire. La fel păţim şi noi când păcătuim. Nu ne 
dăm seama de cursa demonului, de minciuna pe care ne-o 
strecoară. 

În continuare, Sfântul adaugă restul de lucruri pe 
care 1 le-a arătat vicleanul: 


Și prin minciuna unei odihne trupeşti fără de preţ, a 
cinstei, a câștigului şi a slavei l-au dus la spânzurătoare 
și i-au pricinuit moartea veșnică. 


Demonul a încercat să-l convingă că nu va mai fi 
nevoie să alerge zi şi noapte cu lisus, Care învăţa poporul, 
dacă va avea bani. Adică l-a odihnit trupeşte. De aseme- 
nea, nu va mai fi nevoie să se ducă încolo şi încoace ca 
să-i dea oamenii milostenie. În plus, va avea încă un câş- 
tig: slava. Toate acestea l-au condus pe luda la trădarea 
lui Hristos. Nu credea că iudeii îl vor omori pe Învățătorul 
său. Avea durerea lui, problema lui, gândul lui, de aceea 
L-a trădat pe Hristos. Nu era om rău. Dacă ar fi fost un om 
rău, Hristos nu l-ar fi făcut ucenicul Său. luda era un om 
ca şi noi şi L-a trădat pe Hristos, aşa cum Îl trădăm şi noi 
de fiecare dată când păcătuim. 

Sunt, de exemplu, grădinar, dar nu mi-am făcut bine 
munca şi acum am nevoie de ajutor. Mă vor ajuta, mă 
gândesc eu, fraţii. Dar pentru că ei nu pot să mă ajute, 
mă mânii. Mânia mi se trage, pe de o parte, din faptul că 
mi-am făcut munca în mod greşit, iar pe de altă parte din 
faptul că m-am bazat pe ajutorul celorlalţi, lucru pe care 
mi l-a spus gândul propriu. lată păcatul, iată trădarea, iată 
tăgăduirea legii lui Dumnezeu, care interzice mânia, pen- 

tru că mânia conduce la furie, la ucidere. 

Tot aşa a păţit şi luda. L-a trădat pe Hristos pentru 
o odihnă şi o cinste de nimic şi, în locul celor pe care le-a 
aşteptat, a găsit spaima și moartea veșnică. Când a luat 
banii Şi şi-a dat seama că Hristos e în primejdie, a început 
să înţeleagă realitatea. A înţeles că toate câte le aştepta 
erau o minciună şi că singurul lucru care i-a mai rămas 
era regretul. Pentru că cel care începe să facă un păcat 
crezând că are dreptate, cu greu se va pocăi. Pocăinţa cere 
lepădarea de noi înşine. Dar cine acceptă să se lepede de 
el însuşi? De aceea, de obicei, nu ne pocăim, ci doar re- 
gretăm. Mi-am dat seama, de exemplu, că nu trebuia să 
mă mânii, dar numai atât nu reprezintă pocăință. Adică, 
atunci când doar îmi dau seama de greşeală, nu mă pocă- 
1esc. 


Priveşte cum prin nălucire, prin minciună şi făgă- 
duieli goale, dușmanii mântuirii noastre ne fac să că- 
dem. [119] 


Vezi, continuă Sfântul, cum ne face satana, duşma- 
nul mântuirii noastre, nişte stârvuri minunate prin făgădu- 
ințele lui mincinoase şi înşelătoare, prin năluciri şi min- 
ciuni. Apoi, Sfântul se referă la prima înşelăciune pe care 
a adus-o diavolul prin nălucire împotriva omului, după ce 
mai întâi a căzut el însuşi. 


Însuşi satana s-a rostogolit ca un fulger din înăl- 
țimi, fiindcă i s-a nălucit că este la fel cu Dumnezeu. 


Și tot așa l-a despărțit pe Adam de Dumnezeu, dându-i 

nălucirea vredniciei dumnezeieşti. 


Adam Îl iubea pe Dumnezeul Cel întreit în Persoa- 
ne şi vorbea în fiecare zi cu El, dar nu-şi imagina că ar 
putea să devină şi el însuşi dumnezeu. Satana însă, care 
şi-a imaginat ceva asemănător despre el însuşi, a urmărit 
lucrul acesta şi a căzut în dezamăgire. Fiindcă, în loc să 
devină dumnezeu, a căzut din înălțimea la care se găsea şi 
din arhanghel a devenit demon, împreună cu toată ceata 
lui. l-a părut rău, desigur, pentru că a înţeles că a pierdut 
slava ce-o avusese mai înainte, dar cum să se lepede acum 
de sine însuşi, după ce a vrut să devină dumnezeu? 

Aşadar, trece la o a doua acţiune — dându-i nălu- 
cirea vredniciei dumnezeiești — pentru a câştiga în alt fel 
ceea ce a pierdut, şi fiindcă nu a putut să se urce el însuşi 
la înălţimea dumnezeirii şi să-L dea jos pe Dumnezeu de 
pe piscul părinţiei şi al desăvârşirii, îl pune pe om în ace- 
eaşi dilemă în care s-a găsit el însuşi. Visul de a deveni el 
însuşi dumnezeu, pe care şi l-a făcut cu mintea sa răută- 
cioasă, l-a şoptit acum în mintea omului, înfăţişându-i o 
întreagă nălucire dumnezeiască. lar Adam a crezut-o, dar 
în loc să devină Dumnezeu, a ajuns un stârv, a căzut în 
iad. 


Și la fel obișnuiește să-i amăgească vrăjmașul cel 
mincinos și viclean pe toţi cei ce păcătuiesc. 


Cu astfel de înşelăciuni, demonul cel viclean ne tâ- 
răşte pe noi toţi. Vede nădejdile noastre, dorinţele noastre, 


căutările noastre şi pe toate acestea le măreşte şi le face 

atât de minunate, încât ne plac şi le primim. lar când mai 
târziu vedem că lucrurile nu au evoluat aşa cum am vrut 
noi, atunci ne dăm seama că imaginaţia era mincinoasă, 
dar păcatul deja s-a făcut, trădarea lui Hristos s-a săvârşit. 
Să ne amintim de lucrul acesta, pentru că în felul acesta 
păcătuim de multe ori, dar de fiecare dată ne îndreptăţim. 
Dar unde este îndreptăţire de sine, acolo este şi regret. 
Cine se pocăieşte cu adevărat nu se îndreptăţeşte. Noi ne 
îndreptăţim, pentru că nu ne înţelegem greşeala, ci vrem să 
ne salvăm onoarea, să nu cădem de la locul în care ne-am 
urcat pe noi înșine. 


Inima ni se acreşte de veninul gândurilor răutății 
când uitarea ne desface pentru multă vreme de atenţia şi 
de rugăciunea lui lisus. | 120 |] 


Inima ni se acreşte de veninul gândurilor răutăţii. 
Veninul este săgeata care străpunge inima, ceva care ne 
otrăveşte: o lovitură, o nereuşită, o tristeţe, când simţim 
că rezultatul este diferit de ce aşteptam. Aşa cum fierul ru- 
gineşte de la sine, singur scoate la iveală cocleala, rugina, 
tot aşa şi veninul răutăţu vine din noi înşine. O spune şi 
Sfânta Scriptură (Is. Sir. 12, 10). 

Sfântul deci foloseşte cuvântul venin ca să arate 
că, atunci când inima noastră se amărăşte, nu e de vină 
diavolul, nici fratele nostru, care s-a răzbunat pe noi sau 
ne-a acuzat, ci suntem de vină noi înşine. Eu nasc în mine 
otrava. Propria mea fiere o scoate şi îmi otrăveşte întreaga 
existenţă şi mă amărăsc. Astfel se explică durerea, nereu- 
şita şi tristețea omului care nu gândeşte realist, ci trăieş- 

te în imaginaţie, târât de demoni. Vrăjmaşul, desigur, îşi 
face lucrul său, dar lucrul nostru este să luăm aminte la 
noi înşine. 

Când uitarea ne desface pentru multă vreme de aten- 
ţia şi de rugăciunea lui lisus. Uitare este când pierdem din 
vedere adevărul, pe cele care au importanţă pentru viaţa 
noastră duhovnicească. De asemenea, a-L uita pe Dumne- 
zeu şi binefacerile Lui şi faptul că gândurile noastre sunt o 
minciună, rezultate şi vlăstare ale răutăţii propriului nos- 
tru suflet, şi nu al iubirii şi bunătăţii Domnului. Dar uitând 
cele care ne privesc, cădem în indiferență. Prin urmare, 
uitarea nu ne lasă să acţionăm. Ne face când să părăsim 
rugăciunea, când să o începem, iar atunci ne desface de 
atenția şi de rugăciunea lui lisus. 

Atenţia este trezvia, iar rugăciunea lui lisus este 
conţinutul trezviei, pentru că mintea noastră nu poate să 
rămână goală. Dar, pentru ca să nu se umple cu nimic alt- 
ceva decât cu rugăciunea lui lisus, e nevoie de atenţie. Cu 
această lucrare putem să lepădăm gândurile şi să introdu- 
cem în inima noastră rugăciunea lui lisus. 

Când nu vedem rezultate pozitive în viața noastră, 
ne amărâm şi zicem: „Am obosit de atâția ani. Fac ne- 
încetat rugăciunea, dar ce roade am? Unde-i Dumnezeul 
meu? Unde-i bucuria mea? larăşi sunt mâhnit, iarăşi am 
aceleași probleme, iarăşi aceleaşi gânduri.” Dar de ce ne 
amărâm? Pentru că intră în noi veninul, răutatea, rugina 
care ne amărăște. 

De exemplu, fac rugăciune rugîndu-L pe Dumne- 
zeu să-mi dea răbdare, mărime de suflet, smerenie. ŞI, în 
timp ce ştiu că Dumnezeu aleargă la cel ce se nevoieşte, 

nu vreau să mă nevoiesc, să fac propriul meu exerciţiu. 
Cu toate acestea, aştept ca Dumnezeu să-mi dea virtuţi. 
Dumnezeu nu-mi dă nimic, iar eu mă mâhnesc, cad în 
dezamăgire şi zic: „Aş fi putut şi să nu mă fac monah!” 
Iar unui frate începător se poate să-i spun: „Eu am dat-o 
în bară cu călugăria, vezi să nu dai şi tu.” Asta-i concluzia 
mea pentru că, uitând de Dumnezeu, sunt neglijent, nu am 
trezvie, iar rugăciunea lui lisus se pierde. 

Aşadar, când obosim sufleteşte şi trupeşte, cauza, de 
obicei, se ascunde în această expresie: inima ni se acrește. 
Dimpotrivă, când inima e veselă, se veseleşte şi chipul 
(Pilde. 15, 13), suntem bucuroşi. 


Dar ne îndulcim de simţirea şi de dulceaţa unei bu- 
curii fericite, când săvârşim cele spuse mai înainte cu Lă- 
rie şi cu râvnă, cu sârguință prin dragoste dumnezeiască, 
în atelierul cugetului nostru. 


Dar oricât ai fi căzut, ridică-te iarăşi şi te vei îndulci, 
zice Sfântul. În locul veninului şi al gândurilor vicleniei, 
pune dulceaţa. Calea întoarcerii tale nu este amărăciunea, 
durerea, zbuciumul. Și vicleanul demon ar fi putut să facă 
aşa, la fel şi luda. Dar n-au făcut. Demonul a zis: „O să-mi 
continui drumul, prefăcând imaginaţia mea în realitate” — 
iată încăpăţânarea lui. lar Iuda a căzut în deznădejde, s-a 
mâhnit la gândul că a făcut rău şi lui lisus, şi sieși. 

Iuda s-a separat singur de ceata apostolilor ca să facă 
un lucru de nimic, iar apoi a fost izgonit şi de conducătorii 
iudeilor, şi aşa a căzut în adâncă mâhnire. Sfântul însă ne 
interzice mâhnirea, pentru că există, zice, o modalitate de 

a ne îndulci inima. Cum? 

Dar ne îndulcim de simţirea şi de dulceaţa unei bu- 
curii fericite. Dacă nu o apuci pe drumul greşit al văicăre- 
lu, al nemulțumirii, al mizeriei şi al oboselii sufleteşti, ci 
îţi spui: „Îmbărbătează-te, inima mea, fii vitează!”, atunci 
vei redobândi cele pe care le-ai pierdut şi, în ciuda nereu- 
şitei tale, te vei îndulci şi vei avea o bucurie fericită. 

Dar pentru a se împlini lucrul acesta e nevoie de 
câteva premise: să săvârșim cele spuse mai înainte cu Lă- 
rie, și cu râvnă. Cele spuse mai înainte sunt cunoştinţa 
că trebuie să-mi amintesc de Dumnezeu, de binefăcătorul 
meu şi de voia Lui. Aici e nevoie de atenţie, pentru că de 
fiecare dată când alegem ceva potrivnic voii lui Dumne- 
zeu, acest lucru are două feţe, ca moneda. O faţă e capul, 
care are o anumită tulburare, un zbucium, o încăpățânare. 
Cealaltă faţă, pajura monedei, produce o plăcere, ceva util 
şi folositor, un bun prilej, ceva care îmi place; este vede- 
rea nălucirii mincinoase a demonului, care îmi dă nădej- 
de. Această nădejde este pajura, coroana pe care o pun pe 
mine. Dar în cele din urmă, nu mă voi încorona cu ea, ci 
cu nelinişte. 

Aşadar, pentru a ne îndulci e nevoie să ne amintim 
de binefacerile şi iubirea lui Dumnezeu și să ne observăm 
pe noi înşine cu atenţie, având trezvie şi zicând rugăciunea 
lui lisus în afelierul cugetului nostru. lar acestea suntem 
datori să le facem cu sârguință prin dragoste dumnezeias- 
că, iubindu-L doar pe Dumnezeu şi avându-L ca privelişte 
absolută a noastră. 


Căci atunci râvnim să umblăm în liniştea inimii, nu 

pentru altceva, ci pentru dulcea plăcere și desfătarea ce-o 
dă ea sufletului. 


Aşadar, fiţi atenţi să vă amintiţi cele de care am vor- 
bit mai înainte. Atunci, singurul lucru care te va face dis- 
pus să umbli în calea liniştii inimii va fi dulcea plăcere şi 
desfătare a sufletului tău, şi nu nălucirea, care ne conduce 
la înşelare. Dar du/cea plăcere și desfătare ţi-o va dărui 
numai Dumnezeu, Cel de bine făcător, iar nu diavolul, fi- 
indcă acesta din urmă îţi produce o sălbăticie, o bucurie 
de rău, un simţământ barbar şi nestăvilit, care-ţi dă o bu- 
curie sălbatică, ceva care te îndeamnă să alergi. 

Aşadar, când suntem îmboldiţi de o anumită bucurie 
ca să facem iute ceea ce credem, să ştim că ne îndeamnă 
diavolul. De exemplu, spunem celor de la grădină: „Veniţi 
dimineaţă la slujbă şi apoi mergeţi la grădină.” Ei însă se 
împotrivesc: „Nu o să ne ajungă timpul pentru câtă treabă 
avem, şi atunci fraţii ce vor mânca?” Această împotrivire a 
lor este un imbold către plăcerea cea sălbatică, şi nu către 
dulceaţă şi pace liniştită. Dimpotrivă, marele Dumnezeu 
ne dă libertatea să-l spunem că e mincinos, să-L hulim, să 
ne batem joc de EI, să ne purtăm cu El contrar decât I se 
cuvine. Ne dă chiar şi dreptul de a nu crede. Nu ne dă însă 
nici un imbold spre acestea. Ne dă libertate, astfel încât ea 
să ne fie medicament, şi nu otravă. Demonul cel viclean 
ni le face pe toate intense, pentru că vrea să ne aibă sclavi. 
Ce păcat! În timp ce Dumnezeu ne lasă liberi, noi suntem 
conduşi în robie. 

Dar pentru ca Hristos să-mi dea plăcerea cea dulce 
şi desfătarea sunt dator să le vreau şi eu, să mă fac şi eu 

dispus pentru acestea. Dar şi această dispoziție, şi acest 
curaj, şi această putere de a umbla pe calea liniștii ini- 
mii, îmi dau siguranţa că în urma propriei mele lupte vine 
dulceața Domnului. Toate le dăruieşte Domnul. De aceea, 
chiar şi când cazi pe cea mai de jos treaptă a păcatului, te 
sfătuiesc să nu te mâhneşti. Dumnezeu e gata şi atunci să 
te primească şi vei dobândi iarăşi râvna, numai să te încre- 
dinţezi celor dulci şi liniştite pe care le vrea EI. 


Știința ştiinţelor şi meşteşugul meşteşugurilor este 
meșteșugul gândurilor făcătoare de rău. [121] 


Cuvântul meșteșug are înţelesul că tot ce se face se 
face cu ştiinţă şi experienţă, cu pricepere şi înțelepciune, 
în mod tehnic şi nu a-tehnic. Prin urmare, meşteşugul, pu- 
terea, cunoştinţa şi modalitatea de a depăşi gândurile vi- 
clene şi iscusinţa de a nu cădea în ele este ştiinţa științelor 
şi meşteşugul meşteșugurilor. Dar şi rugăciunea, teologia, 
legăturile noastre cu Dumnezeu se numesc știința ştiințe- 
lor şi meșteșugul meşteşugurilor. Aici însă Sfântul nu are 
în vedere această ştiinţă şi această artă. 

Meşteșugul gândurilor făcătoare de rău. De ce gân- 
durile sunt numite făcătoare de rău? Pentru că provin de 
la făcătorul de rău, de la născătorul răului şi prigonito- 
rul binelui. Satana iubește și urmăreşte răul. Prin urmare, 
meșteșugul lui de a ne înfăţişa propria sa nălucire ca fiind 

propria noastră dorinţă sau propria noastră voie şi vedere, 
şi de a ne îmboldi la împlinirea înşelăciunii lui, crezând 
că facem ceva bine, este știința științelor și meşteşugul 
meşteşugurilor. 

Diavolul cel rău are toată experienţa şi cunoştinţa 
sufletului omenesc. Ne urmăreşte, ne cunoaşte psiholo- 
gia şi ştie de fiecare dată cum poate să ne înşele. La unul 
mizează pe iubirea lui de slavă, la altul pe iubirea lui. De 
exemplu, cineva îşi iubeşte Starețul şi îi cere ceva, dar 
Starețul îl refuză pentru că nu-i spre folosul sufletului 
lui. Atunci acela se gândeşte: „Tuturor Starețul le-a spus 
«day». Mie, de ce mi-a spus «nuy»?” Și îndată dracul cel 
rău completează: „Văzuși? Credeai că te iubeşte, dar nu te 
iubeşte!” Acesta este meşteşugul celui viclean de a schim- 
ba adevărul. Astfel, transformă iubirea mea în răutate, în 
pricină de păcat şi eu îmi pierd astăzi din încrederea pe 
care am avut-o în Stareţ şi încep să mă îndoiesc dacă în- 
tr-adevăr mă iubește. 

Alt exemplu. Mă sună tatăl şi-mi spune că mama e 
bolnavă pe moarte. Îl ascult şi-mi vine gândul să rezolv 
singur problema. Alerg însă la Stareţ şi, fără să-i spun la 
ce m-am gândit, cer şi părerea lui. El îmi zice să nu merg. 
Dar în mine eu am cultivat deja altceva: dacă nu mă duc, 
tata mă va deranja mereu, o să-mi tot scrie şi nu se va 
mai termina niciodată subiectul acesta. Aşadar, să-i vizi- 
tez acum şi să le spun că am venit pentru ultima oară. Dar 
lucrul acesta este o nălucire, o imaginaţie, fiindcă în rea- 
litate am uitat că, fiind om, tind spre rău, şi nu spre bine. 
Am uitat, de asemenea, că Dumnezeu este dezlegarea 
tuturor problemelor. Astfel, mă gândesc la propriul meu 

plan, care este o nălucire din pricina lipsei de atenţie, a 
rugăciunii nereuşite şi a părăsirii pomenirii lui Hristos. 

Vicleanul poate, desigur, să înainteze şi mai mult Și 
să-mi spună: „Ai văzut? Starețul nici măcar nu s-a miş- 
cat să afle dacă, într-adevăr, mama e bolnavă. Se poate 
să nu fie adevărat — unu la sută să fie bolnavă — dar totuşi 
el nici nu s-a clintit. Pe celălalt însă l-a trimis o lună la 
maică-sa.” Pentru ca Starețul să acţioneze în acest fel, cu 
siguranţă are motivele lui, monahul însă a fost înşelat. lată 
știința Științelor şi meșteșugul meşteşugurilor diavolului, 
felul în care bagă în noi gânduri. 


Deci este un mod desăvârșit şi un meșteșug minunat 
împotriva lor care constă în a privi în Domnul nălucirea 
momelii. 


Acum Sfântul confruntă meşteşugul vicleanului cu 
meșteșugul duhovnicesc al omului care-L iubeşte pe Hris- 
tos. Cuvântul mod este foarte bine ales, pentru că se leagă 
de meșteșug, care este acţiunea noastră metodică, modul 
în care facem ceva. 

Aşadar, pentru a ne păzi din vreme de gândurile 
făcătoare de rău, un mod adevărat şi un meşteşug ade- 
vărat este să înfruntăm nălucirea în Domnul, cu pome- 
nirea Domnului. Mai înainte am căzut, pentru că nu am 
fost atenţi la nălucire şi am primit-o. Acum o înfruntăm 
în Domnul. Adică, mod desăvârșit şi un meşteşug de în- 
fruntare a gândurilor este să le aşezăm pe toate aşa cum le 
aşază Domnul, să dobândim „mintea Domnului” (1 Cor. 
2, 16) şi să fim atenţi la cugetul nostru, ca să nu ne stre- 

coare vicleanul neîncetat gânduri. 

În continuare, Sfântul foloseşte exemplul ochiului 
fizic, ca să accentueze într-un mod mai viu cât de mult e 
nevoie să fim atenţi la cugetul nostru. 


Și a păzi cugetarea precum păzim ochiul sensibil şi 
privim ager cu el la ceea ce vine şi poate să lovească, și 
îndepărtăm cât putem orice gunoi din el. 


Când ne păstrăm ochii sănătoși, vedem clar ca vul- 
turii tot ce vine să ni-i deranjeze. Vedem chiar şi cel mai 
mic obiect şi, cu puterea pe care o avem, îl îndepărtăm. În 
acelaşi fel, suntem datori să ne păzim şi cugetul de răuta- 
tea demonilor. 

Aşadar, meşteşugul meşteşugurilor şi ştiinţa ştiin- 
ţelor constă în a privi în Domnul nălucirea momelii, în a 
recunoaşte răul îndată, ca să nu cădem în păcat. Diavolul 
are meșteșugul meșteşugurilor şi ştiinţa ştiinţelor, dar tre- 
buie să avem şi noi meșteșugul meşteșugurilor şi ştiinţa 
științelor, ca să nu ne pierdem curăţia. 


Precum zăpada nu se naşte din flacără sau apa din 
foc sau spinul din smochină, așa nu se va elibera inima 
nici unui om din gânduri, de cuvinte şi de fapte drăceşti, 
dacă n-a curățit cele dinlăuntru, n-a unit trezvia cu rugă- 
ciunea lui lisus, n-a ajuns la smerenie și linişte sufletească 
şi nu S-a sârguit pe acest drum cu râvnă multă. [122] 


Aşa cum nu iese o flacără din zăpadă, nici foc din 
apă, tot aşa nici dintr-un gând, cuvânt sau lucrare drăceas- 

că nu iesc nimic bun. Cuvântul şi fapta sunt continuarea 
nălucirui mincinoase, a momelii demonului, care nouă ni 
se pare că este propria noastră părere, propria noastră do- 
rință, că este spre folosul nostru. 

Dacă vrei să ai încredere în tine însuți şi să te povă- 
țuieşti tu, atunci poţi să ai gânduri şi păreri şi să treci şi la 
cuvinte şi la fapte, dar să ştii că nu se poate să câştigi ceva 
de aici. Dacă însă vei dobândi cele de mai jos, atunci ești 
liber, fă ce vrel. 

Nu se va elibera inima nici unui om ... dacă n-a 
curățit cele dinlăuntru. Aici inima este spaţiul părţii con- 
ducătoare, raţiunea, mintea omului, care conduce toate. 
Pentru ca inima ta să se elibereze de gânduri demonice, 
de cuvinte şi de fapte, e nevoie mai întâi de o curăţire 
desăvârşită. Dacă mai există totuşi eventualitatea de a pă- 
cătul iarăşi sau să faci vreo greşeală înseamnă că încă nu 
ai dobândit curăţia. Când vei ajunge însă la măsura de a 
nu mai putea fi vătămat de nimic şi demonul să nu mai re- 
prezinte pentru tine un pericol, atunci ai dobândit curăța 
ŞI, dacă vrei, poţi să asculţi de tine însuţi şi să ai păreri. Să 
ascult de mine însumi şi să am păreri, Sfântul o spune, de- 
sigur, din pogorământ faţă de neputinţa noastră, ca să nu 
ne mâhnim. Pentru că până şi sfinţii, care au înţelepciunea 
lu Dumnezeu, nu vor niciodată să asculte de ei înşişi sau 
să aibă voie proprie. De aceea, se sfătuiesc cu alți sfinți. 

În al doilea rând, ai nevoie de trezvie unită cu neîn- 
cetata rugăciune a lui lisus. Când însă ai trezvie şi rugă- 
ciune, mai ai atunci dispoziţia să susţii sau să urmăreşti 
ceva? Cu siguranţă, nu. 

În al treilea rând, ai nevoie de smerenie şi de liniş- 

te sufletească pentru a înainta cu râvnă şi sprinteneală. 
Sfântul nu se referă aici la starea de nevoie imperioasă, de 
trebuință iraţională pe care o creează vicleanul, ci la acea 
stare dulce, pașnică şi liniştită, care face inima dispusă să 
se îndeletnicească cu Hristos. Aşadar, când călătoreşti cu 
râvnă spre desăvârşirea inimii tale, atunci te eliberezi de 
toate. 


Sufletul fără atenţie va fi în chip necesar sterp de tot 
înțelesul bun şi desăvârșit, ca un catâr neroditor. In el nu 
este înțelegerea chibzuinţei duhovnicești. 


Dacă le aveţi pe cele la care ne-am referit înainte, 
atunci puteţi să faceţi tot ce vreţi, zice Sfântul. Dar pentru 
că încă nu le aveţi, ascultați ce este necesar pentru voi 
în clipa de faţă: sufletul fără atenţie va fi în chip necesar 
sterp. Sufletul nostru neatent, care nu are neîncetat trezvie 
şi rugăciunea lui lisus, linişte şi seninătate, pace şi râvnă, 
va fi cu necesitate sterp. 

Când medicii găsesc o boală gravă la uterul unei fe- 
mei, O sterilizează. E preferabilă sterilizarea, morţii. Aşa 
şi tu eşti dator să lepezi cu totul pofta ta, sufletul tău să 
devină sterp de orice înţeles bun şi desăvârşit. Fiindcă, 
atâta vreme cât este neatent, să nu crezi că vreun înţeles 
de-al lui poate să fie bun şi desăvârşit. Aşadar, e mai bine 
să-l socoteşti ca pe un catâr sterp, decât să scoată roadă, 
de vreme ce încă nu a dobândit înţelegere şi chibzuinţă 
duhovnicească. 

Înțelegerea este capacitatea ochiului de a vedea, 
repeziciunea minţii, cunoştinţa curată pe care o dă Dum- 

nezeu, iar chibzuința este cugetul, modul în care cineva 
înţelege şi tâlcuieşte lucrurile. De exemplu, vrem să mer- 
gem la o anumită mănăstire şi întrebăm: „Care-i cugetul 
obştii? Cum se conduce obştea?” 


Căci numai dulcele lucru şi bunul nume al lui lisus 
aduce cu adevărat pace sufletului şi golire de gânduri pă- 
limașe. 


Golirea de gândurile pătimaşe este lucrarea prin 
care devenim sterpi. Pacea însă, bucuria şi dulceaţa nu 
sunt cele pe care tu încerci să le faci, ci du/cele lucru şi 
bunul nume al lui lisus. Nume, pentru că Îl numim pe Ii- 
sus, /ucru, pentru că în pomenirea lui lisus Îl avem pe 
Hristos Însuşi. Adică pomenirea lui lisus nu e stearpă, este 
născătoare de Hristos. De aceea, vei simţi pace şi bucurie 
numai când vei chema dulcele lucru şi nume al lui lisus şi 
când te vei goli de înțelesurile pătimaşe. 

Scoate deci toate înțelesurile din lăuntrul tău, toa- 
te ideile tale, pentru că toate acestea au o mişcare, sunt 
pătimaşe. Adică te îmboldesc să faci asta sau aceea şi te 
răscolesc. Sfântul nu zice golire de gânduri păcătoase, ci 
pătimaşe, pentru că înțelesurile noastre au o curgere şi ne 
târăsc după ele, ne fac să alunecăm. 

Prin urmare, criteriul curăției nu este numai ca cl- 
neva să înceteze de a mai păcătui, ci şi de a avea dulceaţa, 
pacea şi simţirea prezenţei lui Dumnezeu. De aceea, să nu 
credem că am ajuns atât de uşor la curăţie. Curăţia cântă 
singură, strigă, chiuie şi zice: „Unul Sfânt, Unul Domn, Ii- 
sus Hristos, întru slava lui Dumnezeu Tatăl. Amin.” Când 

am dobândit-o, nu ne vom mai întreba dacă o avem. 


Când sufletul e învoit cu trupul în cele rele, atunci 
zidesc amândouă cetate slavei deșarte, turn mândriei şi 
gândurilor necredincioase ce locuiesc în ele. [123] 


În acest cap, Sfântul dezvoltă mai mult gândul său 
de mai înainte, anume că singurul lucru de care avem ne- 
voie este dulcele lucru şi nume al lu: lisus. Dar pentru 
că, de obicei, noi nu ne îndeletnicim cu aceasta, adaugă: 
Când sufletul e învoit cu trupul în cele rele. În cele rele 
nu înseamnă într-un mod rău şi viclean. Învoirea se face 
întotdeauna din imbolduri bune, cu scop bun, aşa cum şi 
simţim noi lucrul acesta. Vă întreb câteodată: „De ce l-ai 
jignit pe fratele tău?” Şi-mi răspundeţi: „Dar n-am vrut, 
1-am spus-o pentru binele lui, ca să-l ajut.” Dar în legă- 
turile noastre obşteşti nu e luată în considerare dispoziția 
sau bunătatea noastră, ci rezultatul purtării noastre. 

Prin urmare, întotdeauna când sufletul nostru se în- 
voieşte cu trupul, suntem conduşi la un rezultat rău? În 
general, nu putem să împăcăm elementul duhovnicesc 
cu cel material. Fiindcă sufletul este nemuritor, absoar- 
be întreg Dumnezeirea şi o răspândeşte în tot trupul, care 
devine şi el purtător de Dumnezeu. Prin urmare, sufletul 
există ca să îndrume trupul, şi nu ca să se învoiască cu 
e]. Starețul, uneori, dă înapoi înaintea ucenicului şi zice: 
„Bine, copilul meu, sunt de acord cu tine.” Dar poziţia 
Stareţului nu este să cadă de acord cu ucenicul, ci să con- 
ducă, să fie conducător, ca şi Dumnezeu. Ucenicul e dator 
să asculte de Stareţ. Tot aşa şi sufletul e conducătorul, stă- 

pânul trupului. Trupul însă are şi el propriile lui pretenţii 
şi protestează. Dar atunci sufletul trebuie să fie atent şi să 
nu cadă la învoială cu el. 

Când sufletul e învoit cu trupul în cele rele. Trupul 
este carne, nu aer, nici minte, nici inimă, „pământ este şi 
în pământ va merge” (cf. Fc. 3, 19). Prin urmare, expre- 
sia când sufletul e învoit cu trupul în cele rele înseamnă 
că sufletul primeşte elemente trupeşti, carnale, cum sunt 
pofta, părerile, cunoştinţele, ideile. Pofta mă conduce mai 
mult decât părerea, pentru că este aspră, neînduplecată, în 
timp ce ideea şi părerea sunt ascuţite, şi mă chinui. Ade- 
sea, din cauza asprimii poftei noastre, ne întrebăm: „Dar 
dacă ştiu, dacă îmi dau seama că lucrul acesta mă vatămă, 
de ce îl poftesc?” Îl pofteşti pentru că simptomele poftei 
sunt iraționale. De aceea primeşti şi pofta, şi părerea. 

Zic mulţi că se impune ca monahismul să se adap- 
teze la duhul epocii noastre. Asta este o părere pe care o 
îmbrăţişează multă lume. Când acceptă şi sufletul meu să 
discute cu ea, atunci începe să aibă păreri şi pofte, începe 
să se învoiască cu trupul şi amândoi împreună zidesc ce- 
fate slavei deșarte. 

Slava deşartă se datorează unei anume naivități care 
există în mine, unei micimi de suflet sau unei nedesăvâr- 
şiri. Nimeni nu păcătuieşte pentru că este rău. Omul este 
bun. Nimeni nu omoară fiindcă vrea să omoare. Nimeni 
nu fură pentru că vrea să fure, ci pentru că ceva nu mer- 
ge bine înlăuntrul lui: undeva îl doare, undeva derapează, 
poate se simte singur sau inferior. A avut, de exemplu, 
nădejdea că ceva se va întâmpla, dar nu s-a întâmplat, şi 
acum crede că ceilalţi nu-l iubesc, nu-l recunosc. Asta se 

întâmplă pentru că sufletul lui are undeva un gol, undeva 
nu dă înapoi adevărata valoare şi cinste. lată deci zidirea 
sufletului şi a trupului: cetatea slavei deşarte, fără nici o 
valoare substanţială. 

Și turn mândriei. În trecut, cetăţile se apărau de duş- 
mani cu turnuri. Astfel şi slava deşartă are nevoie de un 
turn. Singură nu poate să ajungă la un rezultat. Adică, ne 
dăm seama că slava noastră deşartă e o prostie, dar ca să 
ne sprijinim pe noi înşine și să nu dăm înapoi, zidim un 
turn mândriei, zicând: „Eu am dreptate”. 

Și gândurilor necredincioase ce locuiesc în ele. 
Când sufletul tău se învoiește cu trupul, să ştii că în ini- 
ma ta locuiesc gânduri necredincioase, care arată prezenţa 
demonului celui viclean. 


Dar Domnul tulbură unirea lor şi o desface cu frica 
gheenei, silind sufletul stăpân să vorbească şi să cugete 
lucruri străine şi potrivnice trupului. 


Când Dumnezeu vede că avem pofte, vise, planuri, 
că ne îndeletnicim cu tot felul de lucruri, bagă în noi frica 
gheenei, ca să ne înţelepţească. Şi face aceasta pentru că 
nu vrea să ne câştige din obligaţie ca pe nişte sclavi. Aşa 
cum demonul reuşeşte să ne câştige, făcându-ne să simţim 
că nălucirea pe care ne-a sugerat-o ar fi de fapt propriul 
nostru conţinut, încât să o acceptăm şi să devină a noastră, 
tot aşa face şi Dumnezeu, dar în mod liber. El foloseşte un 
element cu adevărat al nostru, acela al nedesăvârșirii ome- 
neşti, care este propria noastră rugină, dar o foloseşte spre 
binele nostru. Pentru că frica de gheena există în noi din 

puţinătatea credinţei, din lipsa îndrăzneliu, din nevederea 
celor cereşti. Totuşi, Dumnezeu o foloseşte şi prin ca /u/- 
bură şi desface învoiala dintre trup şi suflet. Astfel, prin 
faptul că avem, pe de-o parte, imaginaţia noastră, gândul 
nostru, pofta noastră, iar pe de altă parte frica de a nu muri 
care-cumva şi a ajunge în iad, ne face să le pierdem. 

Silind sufletul stăpân să vorbească şi să cugete lu- 
cruri străine şi potrivnice trupului. În acest fel, Dumnezeu 
reuşeşte să aranjeze lucrurile, astfel încât sufletul să spună 
cu totul altceva decât vrea trupul. Și dacă sufletul însuşi 
vrea ceva, nu îndrăzneşte să spună, pentru că, din pricina 
fricii, îşi întrerupe hotărârea. De exemplu, clocesc în mine 
gândul de a merge să-mi văd tatăl, pentru că, săracul de el, 
are 85 de ani şi poate să moară. Normal e să merg, îmi zic, 
nu-i nimic rău, fiindcă vreau. Atunci Dumnezeu îmi dă o 
durere, uit de tata şi merg la medic. Doctorul îmi spune că 
trebuie să mă operez, iar el nu e chirurg. Mă duc la altul 
care-mi produce tulburare, confuzie, zbucium. Când mă 
întorc la mănăstire, am uitat deja de tata, fără ca aceasta să 
însemne că vicleanul s-a dus și că nu mi-l va mai aminti. 

Problema desigur că nu este dacă ceea ce urmărim 
e bun sau rău, ci să nu urmărim nimic. Pentru că orice în- 
deletnicire de-a noastră devine îndepărtare de Dumnezeu. 
Dimpotrivă, propria noastră curăţie devine îndeletnicire 
cu Dumnezeu. 

Și Sfântul Isihie adaugă: 


Faptele noastre din fiecare zi trebuie să le cântă- 
rim şi să le observăm în fiecare ceas, şi seara să le facem 


cât putem de uşoare prin pocăință, dacă vrem să biruim 

cu Hristos asupra răutăţii. | 124] 


E nevoie ca faptele noastre zilnice să le cercetăm, să 
le cântărim, să le privim prin prisma lui Dumnezeu. 

Cu expresia faptele noastre din fiecare zi trebuie să 
le observăm, Sfântul nu înţelege, desigur, să fim atenţi la 
faptele noastre, ci să le luăm de la naşterea lor, din clipa 
momeli, de la gândul inițial. De exemplu, îmi vine gândul 
că de ce n-am avea la mănăstire ulnu, şi nu lămâi, fiindcă 
aceștia pot să ne dea şi un suc plin de vitamine, pe lângă 
verdeaţa lor. Problema aici nu este că de ce să nu avem 
lămâi — să avem — ci constă în faptul că acum ia naştere un 
gând care va pune în mişcare o întreagă acţiune, prin care 
să ajungem la scopul lucrării. Dacă însă voi fi atent de la 
început la gândul meu, toată această lucrare va fi evitată. 

Și seara să le facem cât putem de ușoare prin pocă- 
ință. lar dacă ziua ai făcut ceva care nu este corect, noap- 
tea prin pocăință şi cu metanii să-ţi uşurezi greutatea. Toa- 
te greşelile şi poftele noastre, şi bune şi rele, ne produc 
oboseală, o povară. Să le facem mai uşoare dacă vrem 
să biruim cu Hristos asupra răutății, dacă vrem ca prin 
puterea lui Hristos să nu ne stăpânească răutatea, să nu ne 
îndepărtăm de curăţie. 

Dacă deci vrem ca Hristos să ne dea biruinţa îm- 
potriva răutăţii, suntem datori să cercetăm gândurile şi 
faptele noastre potrivit cu legea lui Dumnezeu. Se poate, 
de exemplu, ca într-o noapte să-l aud pe fratele meu tul- 
burând liniştea, deşi e interzis cu stricteţe să facem gă- 
lăgie, pentru că unul doarme, altul se roagă. Atunci îmi 
ZIC: „Irebuie să-i spun Stareţului”. Puțin după aceea, 

gândindu-mă la ce aş avea de făcut, mă hotărăsc să nu-i 
mai spun. Hotărârea aceasta a mea nu e corectă, pentru 
că astfel încalc legea care spune că cel ce vede pe fratele 
său făcând o greşeală şi nu spune Stareţului este ucigașul 
acelui suflet!. Pentru că dacă cineva păcătuieşte o dată, de 
două ori, de trei ori, nu mai poate apoi să biruiască păca- 
tul, se obişnuieşte cu el. De aceea, Sfântul Isihie ne spune 
să cercetăm gândul nostru prin prisma lui Dumnezeu şi să 
desluşim momentul în care se cuvine să vorbim. 


Și trebuie să luăm seama dacă săvârșim toate fapte- 
le noastre sensibile şi văzute după Dumnezeu, înaintea lui 
Dumnezeu și numai pentru Dumnezeu, ca să nu fim furaţi 
în chip neraţional de simţuri. 


De asemenea, să ne cercetăm faptele noastre dacă 
le săvârşim cu adevărat după Dumnezeu, potrivit cu legea 
lui Dumnezeu şi înaintea lui Dumnezeu. Adică să-L avem 
înaintea noastră pe Dumnezeu şi să ne întrebăm dacă ceea 
ce vrem să spunem sau să facem este după Dumnezeu și 
numai pentru Dumnezeu. Adică faptele noastre să nu fie 
nişte întreprinderi sau păreri omeneşti. Dacă trăim astfel, 
nu vom fi înşelați de simţuri. 

Dar cum putem să acţionăm neîncetat după Dumne- 
Zeu, înaintea lui Dumnezeu şi numai pentru Dumnezeu? 
Capul următor ne dă răspunsul: 


Dacă câştigăm în fiecare zi cu Dumnezeu din trez- 


! Sfântul Vasilie cel Mare, Regulile Mari, 46 

via noastră, nu trebuie să umblăm printre oameni fără 
grijă, ca să nu ne păgubim prin multe întâmplări primej- 
dioase. [125] 


Dacă vrem să avem, cu ajutorul lui Dumnezeu, în 
fiecare zi un câştig din trezvie, trebuie să fim atenţi la în- 
tâlnirile noastre. Când acestea nu sunt sigure, ne fac să 
alunecăm, să cădem cu toţii în păcat. Aşadar, ca să câş- 
tigi în fiecare zi, eşti dator să păzeşti cu interes rânduiala, 
să nu ai multe întâlniri. Dacă elimini din viaţa ta multele 
discuţii şi tovărăşii, îndată vei acţiona aşa cum vrea Dum- 
nezeu. 


Ci mai degrabă, trebuie să disprețuim cele deșarte, 
pentru frumuseţea și câștigul dulce şi vrednic de iubit al 
virtuții. 


S-ar putea ca cineva să protesteze faţă de cele spuse 
mai înainte, zicând: „Foarte bune toate acestea, dar oa- 
meni suntem şi avem nevoie de tovărăşii””. Dacă recu- 
noaştem, zice Sfântul, că în afara lui Dumnezeu toate sunt 
deşertăciune, atunci ni se cade să le dispreţuim pe toate, 
pentru că sunt muritoare, se risipesc împreună cu trupul 
nostru şi vor merge în pământ. Într-adevăr, câte din dorin- 
ţele noastre vor merge în cer? 

Aşadar, pentru a putea să ne ferim de multele tovă- 
răşii, e nevoie să înțelegem că toate lucrurile lumii aceste- 
ia sunt mincinoase. Aceasta nu e o minciună a diavolului, 
ci deşertăciunea lucrurilor. Frumuseţe imaginară este acea 
frumuseţe înşelătoare a lucrurilor şi a dorințelor, care nu 

ne însoțesc în viaţa veşnică. Motivul însă pentru care le 
dispreţuim pe cele deşarte este frumusețea și câștigul dul- 
ce și vrednic de iubit al virtuții. ldeea Sfântului este: 

Fratele meu, nu ţi s-a întâmplat niciodată în viaţa ta 
să simţi puţin câştig? Nu ţi-a dat Dumnezeu nici o bucu- 
rie, nici o nădejde? Nu ţi-a dat pocăință sau vreo lacrimă 
de când te-ai botezat? Nu ţi-a dat Duhul Sfânt? De câte 
ori nu te-a îndulcit Dumnezeu! Toate acestea nu te mişcă? 
Nu simţi ceea ce este vredhic de iubit, de dorit, și câștigul 
dulce, și frumusețea Dumnezeirii? Dacă păstrezi în amin- 
tirea ta această frumuseţe, atunci le dispreţuieşti pe cele 
deşarte, nu te întovărăşești neîncetat cu oamenii și ai în 
fiecare zi trezvie şi câştig, ceresc. 

Ce frumos le luminează Sfântul pe toate! Este un 
anatomist al sufletului şi al Dumnezeirii. Un om nevoitor. 
NI-L dă pe Dumnezeu. A avut cunoştinţă de toată învăţă- 
tura teologică şi ascetică anterioară şi contemporană lui, 
dar şi ascuţime de minte şi cunoştinţă practică, și înainte 
de toate experiență personală. Altfel, nu ar fi putut spune 
toate acestea, şi mai ales să le scrie. 

Analizând toate acestea, vedem în cele din urmă că 
toți Părinţii şi Sfinţii Bisericii se preocupă de aceleaşi su- 
biecte: avva Isaia, Sfântul Isaac Sirul, Sfântul loan Scăra- 
rul, Sfântul Simeon Noul Teolog. Dar şi profeţii, şi Evan- 
ghelia, şi Apostolii caută în aceleaşi locuri. 

Mintea se întunecă şi rămâne neroditoare atunci 
când grăiește cuvinte lumești, sau când, primindu-le în 
cuget, stă de vorbă cu ele, sau când trupul împreună cu 
mintea se ocupă în deşert cu niscai lucruri supuse Simţu- 
rilor, sau când monahul se dedă la deşertăciuni. [127] 


În capul anterior, Sfântul ne-a spus cum se lumi- 
nează mintea şi cum dă roadele Sfântului Duh. Acum ne 
vorbeşte despre întunericul minţii. Şi lucrul acesta ne in- 
teresează, pentru că omul credincios are, de obicei, ex- 
perienţa iluminării dumnezeieşti, dar este mult mai uşor 
să aibă şi experienţa întunericului minţii. lar aceasta se 
întâmplă, mai întâi, atunci când grăiește cuvinte lumești. 
Cuvintele lumești întunecă mintea și atunci aceasta rămâ- 
ne neroditoare. 

Ce sunt cuvintele lumeşti? În principal, sunt gându- 
rile care izvorăsc din minte şi pot fi exprimate şi cu gura. 
Mai sunt şi toate acele imbolduri care ne vin din suflet. 

Atunci când grăiește cuvinte lumești. Oare vorbeş- 
te mintea? Sigur că vorbeşte. Verbul „a vorbi” are legă- 
tură cu glasul omului, mai ales însă cu ieşirea sunetului 
din gâtlejul nostru. Mintea este elementul cel mai adânc 
al existenţei omeneşti. Aşadar, din adâncurile existenţei 
omului e cu putinţă să iasă la iveală cuvinte lumeşti, care 
provin din iscodirile noastre, din ceea ce vedem, trăim sau 
ne amintim, dar şi din cele pe care le ţinem închise în ini- 
ma noastră, din pricina poftelor sau a faptelor noastre. De 
exemplu, susţinem o părere, exprimându-ne dezacordul 
cu celălalt frate. Aceasta este o trăire care ne zgâlţâie exis- 
tenţa şi o umple cu o patimă, cu un fel năvalnic, asupritor 

de a fi. Această stare se instalează apoi în inima noastră şi 
iese la iveală din timp în timp. 

Sau când, primindu-le în cuget, stă de vorbă cu ele. 
În al doilea rând, mintea se întunecă când primeşte să se 
confrunte cu cugetul, adică cu sistemul gândirii raţionale, 
cu cele care se învârt în noi, situaţie în care se predă aces- 
teia. E cu putinţă, desigur, ca în timp ce cugetul lucrează, 
mintea să nu ia parte la această lucrare, să rămână nepă- 
sătoare, făcându-şi propria sa lucrare, când omul cultivă 
trezvia şi rugăciunea. Avem această experienţă de multe 
ori în vremea rugăciunii. 

Aşadar, când mintea judecă sau discută raţionamen- 
tele noastre, atunci răul este şi mai mare, pentru că nu 
mai avem doar simpla ieşire la suprafaţă a unui cuvânt 
lumesc, ci şi discuţia minţii cu cuvântul. Adică avem con- 
simţirea minţii, ca pe o înaintare spre păcat. Lucrul acesta 
este firesc, pentru că, dacă mintea începe să urmărească 
Şi să analizeze şi să discute cu cugetul, de cele mai multe 
ori este robită. Dar cea mai desăvârşită robie se întâmplă 
atunci când zrupul împreună cu mintea se ocupă în deşert 
cu niscai lucruri supuse simţurilor. Aceasta este a treia 
cauză care produce întunecare minţii. 

Aşa cum am explicat şi în tâlcuirea capului anterior, 
prin cuvântul rup se înţeleg imboldurile patimilor care 
sunt purtate înlăuntrul nostru şi, în cele din urmă, se nasc 
ŞI încep să ne dirijeze viaţa. 

Când mintea începe să urmărească cugetul, ca să 
poată colabora cu el, are nevoie de ajutor. Prin urmare, ia 
în robie cele mai de jos imbolduri, egoismul, îngâmfarea, 
oportunismul, interesul propriu, mania care ne apucă pen- 

tru orice lucruşor sau alte puteri asemănătoare. 

În continuare, Sfântul arată o a patra cauză care 
produce întunecarea minţii: sau când monahul se dedă la 
deșertăciuni. Dacă mintea începe să colaboreze cu trupul, 
atunci începe să umble încolo şi încoace, şi se obișnuiește 
în afară şi nu mai vrea să intre înlăuntru. Dar toate înde- 
letnicirile lumeşti sunt deşertăciuni şi de aceea mintea se 
întunecă. 

Prin urmare, omul este învins, mai întâi, când min- 
tea sa scoate din ea cuvinte lumeşti, pricini şi motive care 
pornesc din principii neduhovniceşti. În al doilea rând, 
când mintea consimte să colaboreze cu cugetul. În al 
treilea rând, când începe să conlucreze cu trupul. Şi în al 
patrulea rând, când se dedă, când se vinde pe sine deşertă- 
ciunilor. Adică, locul blidului de linte (cf. Fc. 25, 34) îl ia 
aici deşertăciunea, cu care mintea schimbă libertatea ei. 

Aşadar ne dedăm, ne predăm, suntem robiţi de de- 
şertăciunile vieţii zilnice şi atunci suntem abătuţi cu totul 
din locul nostru înaintea Domnului. 


Căci îndată pierde căldura, străpungerea, îndrăzni- 
rea în Dumnezeu şi cunoştinţa. 


Când începe această mişcare disperată a sufletului, 
mintea conducătoare își pierde îndată că/dura și străpun- 
gerea, încetează de a mai avea zdrobire, simţire duhovni- 
cească, dulceaţă şi bucurie. Prin urmare, nu avem numai 
rezultate exterioare ale păcatului, ci şi lăuntrice, care sunt 
consecinţa deşertăciunii şi a cuvintelor lumeşti de care 
suntem conduşi. 


412" 


PARTEA PRACTICĂ 


Pierde căldura, străpungerea. Străpungerea este 
una dintre cele mai frumoase trăiri ale omului, pentru că 
îndulceşte sufletul şi-l ajută să facă o schimbare de o sută 
optzeci de grade. Astfel, în timp ce cade, poate să urce 
iarăşi întru înălțime. Dar când îţi pierzi căldura şi străpun- 
gerea, nu mai al nici un mijloc de a te întoarce la Dumne- 
Zeu, şi de aceea pierzi și îndrăznirea în Dumnezeu. Adică, 
îţi dai seama că nu poţi să stai înaintea lui Dumnezeu şi să 
vorbeşti cu curaj. Trăieşti în stricăciune şi în moarte. 

Pierzi, de asemenea, şi cunoștința, în înţelesul că 
pierzi sporirea cunoștinței tale, părtăşia ta cu Dumnezeu 
ŞI ajungi orb duhovniceşte. Deoarece cunoştinţa duhov- 
nicească este vederea omului duhovnicesc. Fără această 
cunoştinţă, omul nu poate trăi. 


Căci cu căt suntem mai atenţi la minte, ne luminăm, 
și cu Cât suntem mai neatenţi, ne întunecăm. 


Cu cât suntem mai atenţi la minte, cu atât o con- 
ducem Nol şi nu-i îngăduim să-şi facă învoirile şi obiş- 
nuinţele la care ne-am referit, cu atât suntem luminaţi de 
Dumnezeu. Dumnezeu ne înalţă la cunoașterea luminii 
cereşti şi dumnezeieşti, dar e nevoie ca şi noi să fim atenţi 
neîncetat la minte, pentru că altfel suntem în pericol să 
cădem iarăşi în întuneric. 


Cel] ce urmărește și caută în fiecare zi pacea şi li- 


niștea minţii, acela va disprețui cu uşurinţă tot ce-i supus 
simțurilor, ca să nu ostenească în deșert. [128] 

Aici explică mai pe larg capul precedent. Expresia 
urmăreşte și caută pacea şi liniştea minţii ne aminteşte de 
locul din Evanghelie care spune: „Căutaţi mai întâi împă- 
răția cerurilor şi toate acestea se vor adăuga vouă” (Lc. 
12, 31). Pentru noi, împărăţia cerurilor este pacea minţii 
şi liniştea. Pace înseamnă să nu accept nici un gând, nici 
să-l cercetez dacă este corect. Dacă vreau să cercetez gân- 
durile, voi cădea imediat. Începe capitularea şi fluviul mă 
târăşte în curgerile lui înfricoşate. Pacea şi liniştea, prin 
urmare, provin din trezvie, din strădania isihastă, din fap- 
tul de a nu-mi intra şi a nu-mi ieşi nimic din inimă. 

Cine va urmări acum pacea şi liniştea în fiecare zi 
va disprețui cu ușurință tot ce-i supus simţurilor, ca să nu 
ostenească în deșert. Sfântul nu zice că disprețuiește de- 
şertăciunile — cine ar putea atunci să hotărască ce e deşer- 
tăciune — ci spune că, dacă vrei să fii cinstit cu Dumnezeu 
şi cu tine însuţi, trebuie să socoteşti drept deşertăciune 
orice lucru supus simţurilor. Pentru că numai Dumnezeu 
nu este deşert, El, Cel mai presus de timp, şi veşnic, și ne- 
muritor. Orice altceva este muritor şi, prin urmare, deşert. 
Acum există, apoi nu mai există. 

Aşadar, când exersezi pacea şi liniştea, dispreţuieşti 
cu uşurinţă orice lucru supus simţurilor sufleteşti şi tru- 
peşti — şi sufletul are simţuri, imaginaţia, cugetul, judecata 
— şi le dobândeşti pe cele duhovniceşti. Iar cu cât le do- 
bândeşti mai mult pe cele duhovnicești, cu atât mai mult 
le dispreţuieşti pe cele trupeşti. 

Aşadar, din căldură şi din străpungere, din îndrăz- 
neală, din cunoştinţă şi din pace, din toate aceste experi- 
ențe pe care le-ai dobândit înţelegi că toate cele supuse 

simţurilor sunt deşertăciuni şi că, dacă vrei ca viaţa să nu 
ţi se irosească, e nevole să exersezi această linişte. 


Iar dacă își nesocoteşte conștiința sa, va dormi cu 
amar în moartea uitării, pe care dumnezeiescul David se 
roagă să nu o doarmă (Ps. 12, 4). 


Subiectul lui nesocotește este mintea omului, pen- 
tru că omul este legat de mintea lui, de cugetul lui. 

Ce înseamnă că mintea își nesocotește conștiința 
sa? Când cineva se îndeletniceşte cu cele duhovniceşti, 
dobândeşte un anumit cuget, o anumită conștiință. Dar 
când se îndeletniceşte cu desfătări trupeşti, de exemplu se 
întovărăşeşte cu cineva care, chipurile, poartă frumoase 
dialoguri duhovniceşti, atunci i se schimbă sufletul, cu- 
getul, conştiinţa lui se decolorează, capătă altă culoare. 
Prin urmare, mintea este înşelată, îşi nesocoteşte conşti- 
inţa atunci când intră la mijloc criterii, principii şi scopuri 
neduhovniceşti. 

Un principiu de bază al monahului este că aflarea sa 
în afara mănăstirii e asemenea peştelui în afara apei. Eu 
însă ies din mănăstirea mea pentru lucrări de-ale mănăs- 
tirii şi tot atunci fac şi vizite: mai zic şi eu câte un cuvânt 
duhovnicesc, pe ici, pe colo, scot oamenii câte o lacrimă, 
unii se mai şi spovedesc, şi atunci îmi zic în sine: „Nu-i 
numai rău să iasă cineva din mănăstirea lui, ci e şi bine, 
că se mântuiesc sufleţelele. Oamenii plâng, se spovedesc, 
1ubesc Biserica”. Iată, o nesocotire, o schimbare a conşti- 
inţei mele. De câte ori nu pățim astfel de nesocotiri! De 
asemenea, citesc o carte şi mă nesocotesc pentru că îmi 

schimb imediat concepţiile. 

Dacă nu păstrăm unitatea cugetului nostru, a conşti- 
inţei noastre, ci devenim feluriţi, potrivit cu împrejurările 
şi cu noile experienţe pe care le dobândim în cursul ac- 
tivităţii noastre, şi din partea simţurilor, şi nu de la via- 
ţa noastră duhovnicească întru Hristos, atunci cădem în 
moartea uitării, pe care dumnezeiescul David, se roagă 
să nu o doarmă. 

Prorocul David spune în Psa/mul/ 12: „Dumneze- 
ul meu, nu îngădui să adorm întru moarte”. Aici Sfântul 
Isihie, referindu-se la acest verset din Psalmi, tâlcuieşte 
care este moartea omului duhovnicesc. Desigur că nu e 
cea trupească, ci moartea care duce la rezultate amare, la 
roade amare, la plâns amarnic. Este moartea uitării. 

Uitarea este consecinţa pierderi căldurii şi a stră- 
pungerii, a îndrăznelii şi a cunoştinţei, adică a trăirii lui 
Dumnezeu. Necunoaşterea lui Dumnezeu şi uitarea cu- 
getului tradiției sunt moartea omului. Când dăm înapoi, 
chiar numai! puţin, dinaintea gândurilor noastre, atunci 
cădem, păcătuim, murim. Nu există moarte mai rea decât 
uitarea. 


Zice și Apostolul: „Cel ce cunoaşte binele şi nu-l 
face păcat are ” (lac. 4, 17). 


Când cineva cunoaşte binele şi nu-l face păcat are, 
păcătuieşte, dă greş, existenţa i se zdrobeşte, ajunge un 
minunat hoit. Pentru că păcatul înseamnă cădere şi se pe- 
trece când nu avem acrivie faţă de principiile vieţuirii mo- 
nahale sau faţă de conştiinţa creştinească. Dar pentru că 

acest adevăr ar putea să arunce pe cineva în deznădejde, 
Sfântul Isihe, care era un atât de bun cunoscător al sufle- 
tului, continuă cu următorul cap. 


Mintea vine de la nepăsare iarăși la rânduiala şi 
la trezvia sa, dacă va începe să fie iarăși cu grijă şi dacă 
vom mișca puterea de lucrare a minţii noastre cu râvnă 


fierbinte. [129] 


Și chiar dacă ai făcut asemenea greşeli, zice, şi ţi-ai 
pierdut orientarea duhovnicească, nu te mâhni, pentru că 
se poate ca mintea să vină iarăși la rânduiala şi la trez- 
via sa, dacă va începe să fie iarăşi cu grijă. Când mintea 
cade în nepăsare, există o scară care o ridică. Aceasta este 
revenirea la rânduiala duhovnicească, pe care a rânduit-o 
viața Duhului Sfânt, este dobândirea vechii obişnuinţe, 
exersarea din nou a trezviel. 

Rămânem aici uimiţi în faţa mărimii, iubirii şi bu- 
nătățu lui Dumnezeu. Pentru că şi mie, celui eşuat, îmi dă 
iarăși putinţa să dobândesc rânduiala de mai înainte şi să 
continui trezvia. Dacă va începe să fie iarăşi cu grijă. E 
nevoie însă de o condiţie: să încep întoarcerea cu grijă, ca 
să nu cad iarăşi în nepăsare şi mâhnire, pentru că mâhnirea 
înseamnă moarte. Și încă ceva: să pun în mişcare cu entu- 
ziasm Şi râvnă adevărată puterea de lucrare a minții, adică 
să pun în lucrare întregul sistem al atenţiei şi al trezviei. 

Și pentru ca să ne ajute să înţelegem lucrurile aces- 
tea mai bine, Sfântul trece la următorul cap. 


Nu va înainta asinul de la moară în afară de cercul 

în care a fost legat, nici mintea nu va înainta în virtutea ce 
o desăvârșește, dacă nu-și va fi îndreptat cele dinlăuntru 
ale sale. [130] 


Asinul de la moară este măgarul care învârte piatra 
morii pentru a fi măcinat grâul. Fiindcă, bietul de el, este 
legat cu o funie, nu poate să meargă unde vrea, ci numai 
unde şi cât îi îngăduie funia. Prin urmare, se învârte în 
jurul aceluiaşi punct, la o anumită distanţă, parcurgând 
un Cerc. 

Mintea noastră însă înaintează, poate să-şi sporeas- 
că raza activităţii sale duhovniceşti, adică luminarea Du- 
hului Sfânt şi părtăşia ei cu dumnezeirea, și să ajungă la 
desăvârşirea virtuţii, când îşi va îndrepta cele dinlăuntru 
ale sale, când se va pune pe sine la locul ei şi nu se va 
îndeletnici cu gânduri, nici nu mai devine un instrument 
al celor zilnice, ci al slavoslovirii lui Dumnezeu şi al che- 
mării numelui lui lisus. Orice altceva se mişcă înlăuntrul 
nostru, ca dorință şi ca elan, arată că nu-L slujim pe Dum- 
nezeu, ci că suntem sclavi legaţi cu o sforicică ce ne si- 
leşte să ne învârtim în jurul celor pământeşti, ca măgarul 
de la moară. 

Aşadar, numai mintea fără gânduri şi curată poate 
să ne conducă la desăvârşire. Prin urmare, când în mintea 
noastră circulă gânduri, să ştim că suntem foarte departe 
de desăvârşire. Pentru că gând înseamnă nedesăvârşire şi, 
ca să ne îndreptăm, se impune să-l lepădăm. De aceea, cea 
mai bună harismă pe care o poate cere un începător de la 
Dumnezeu este starea fără de gânduri a minţii. 

Căci fiind mereu oarbă cu ochii dinlăuntru, nu poa- 
te să vadă virtutea şi pe lisus strălucind în lumină. 


Uneori ochii ni se înceţoşează, îi curățăm, dar iarăşi 
nu vedem. Tot aşa se întâmplă şi cu mintea. Gândurile 
sunt pricina pentru care mintea ajunge oarbă cu ochii 
dinlăuntru, neputând să vadă virtutea. Virtutea este pute- 
rea sufletului care este folosită potrivit cu voia lui Dum- 
nezeu şi pe care ne-o dăruieşte Însuşi Dumnezeu, ca să 
putem să-l împlinim cuvântul şi să-l facem viaţa noastră. 
Dar când mintea are gânduri, dorinţe, elanuri, atunci nu 
poate să primească razele dumnezeieşti, nici să vadă pe 
lisus strălucind în lumină, chiar dacă lisus s-ar înfăţişa 
înaintea el. 

Verbul ewrouapuapvy& înseamnă „sunt plin de 
lumină”. Aici, Sfântul Isihie mi-L înfăţişează pe Hristos 
stând înaintea noastră ca un uriaş cu totul luminos (cf. Ps. 
18, 6-7), care îşi răspândeşte lumina peste tot, dar noi nu-l 
vedem. Aşa suntem noi, oamenii. Suferim de orbire du- 
hovnicească. Noi, credincioşii, însă — ce tragic! — pentru 
că ne îndeletnicim cu cele sfinte, pentru că facem şi puţină 
rugăciune, pentru că mai şi studiem puţin, pentru că mer- 
gem şi la biserică şi ne împărtăşim des, nu ne cunoaştem 
orbirea. Desigur, credem în Dumnezeu, dar nu-L vedem 
strălucind în lumină, cu totul strălucitor. Şi dacă socotim 
un rău ca ochii noştri trupeşti să nu poată vedea soarele 
sensibil, cu cât mai mare rău trebuie să socotim faptul că 
ochii sufletului nostru nu-L văd pe Uriaşul cu totul lumi- 
nos, pe marele Dumnezeu! 

După exemplul cu măgarul de la moară, pentru a ne 

face mai limpede căderea noastră, Sfântul ne mai dă încă 
un exemplu. 


Un cal sprinten şi falnic Ssaltă cu desfătare când își 
primeşte călărețul, iar mintea, desfătându-se, se va des- 
făta în lumina Domnului, intrând în dimineți izbăvită de 
gânduri. [131] 


Frumoasă frază, măreaţă! Un animal îndrăzneţ şi 
trufaş, frumos şi mândru, de îndată ce îşi simte călăreţul 
urcat pe el, sa/tă cu desfătare, freamătă şi se avântă îna- 
inte ca să-şi arate voinicia. Cu acest cal ne asemănăm şi 
noi când ne bucurăm din pricina diferitelor întâmplări din 
viaţa noastră: pentru acel „bravo” pe care ni-l vor spune, 
pentru că am mers la medic şi ne-am făcut bine, pentru 
că ne vor recunoaşte, pentru că a venit ieri mama noastră, 
pentru că am avut două lacrimi astăzi. Sfântul Isihie însă 
ne spune aici că mintea omului poate să se desfăteze nu- 
mai în lumina Domnului. Lumina Domnului este căldura 
noastră, luminarea noastră, bucuria noastră, desfătarea 
noastră. Şi cum se împlinesc acestea? 

Întâi, prin intrarea minţii noastre în dimineți. „Dimi- 
neaţa voi sta înaintea Ta”, zice Psalmistul către Dumne- 
zeu (Ps. 5, 4). Noaptea, mai ales la revărsatul zorilor, voi 
auzi cuvântul Tău, Dumnezeul meu, şi voi vedea lumina 
Ta. Mintea omului se veseleşte mai ales când priveghează 
în ceasurile de noapte şi ajunge până la revărsatul zorilor 
priveghind şi desfătându-se din pricina prezenței Dom- 
nului. 

În al doilea rând, izbăvită de gânduri. Mintea, lăsând 

în urma ei toate celelalte desfătări, toate cugetările, toate 
dorinţele şi gândurile, şi rămânând singură cu singur Dum- 
nezeu, se afundă întreagă în lumina cea negrăită, în strălu- 
cirile lui lisus. Aceasta este adevărata bucurie a minţii. 


Va porni de la puterea filosofiei practice a minţii, 
'ăgăduindu-se pe ea însăși, spre o putere negrăită, care 
contemplă lucruri negrăite și virtuţi. Și primind în inimă 
abis nesfârșit şi înalt de înțelesuri dumnezeieşti de la Cel 
nesfârşit, i se va arăta lui, cât e cu putinţă inimii, Dumne- 
zeul dumnezeilor. 


Când Sfântul vorbeşte despre viaţa duhovnicească, 
expresiile sale sunt pline de măreție, de frumuseţe, iar cu- 
vintele sale alese cu grijă, pentru că toate câte le spune, 
le trăieşte. 

Omul, eliberat de gândurile sale şi intrând cu min- 
tea în lumina dumnezeiască, devine un cărturar al îm- 
părăţiei cerurilor, scoțând din inima sa vechi şi noi (Mt. 
13, 52). Adică, pe cât înaintează cineva în lumină, pe 
atât lucrează trezvia, pe atât priveghează şi exersează 
atenţia, pe atât nu se mai primejduiește să intre gânduri 
în el, pe atât îşi conduce existenţa, pe atât pornește de 
la puterea filosofiei practice spre o putere negrăită. Aşa 
cum când cineva rezolvă probleme sau face experienţe, 
dobândeşte propria sa cunoaştere şi filosofie practică ce 
sporeşte continuu, aşa şi experienţa duhovnicească şi, 
în cazul nostru, experienţa minţii, care mişcă neîncetat 
norii cu totul luminoşi ai Domnului, înaintează de la pu- 
terea practică, adică de la filosofia minţii căpătată prin 

experienţă, spre o altă putere, spre o putere negrăită. 

Experiențele minţii decurg din putinţa pe care ea o 
are ca esenţă înţelegătoare (spirituală) de a se uni cu Sfân- 
tul Duh. Această legătură, unire a minţii cu Sfântul Duh, 
este o stare. Aşadar, când partea înţelegătoare a alcătuirii 
duhovniceşti a omului este exersată, pornește de la filo- 
sofia practică spre desăvârşire, fără să ajungă niciodată la 
aceasta, fiindcă desăvârşit este numai Dumnezeu, Care dă 
şi harisma. Dar cum pornește mintea? 

1ăgăduindu-se pe ea însăși. Verbul &vavevuw (a ri- 
dica ochii sau capul în semn de refuz) nu are doar înţelesul 
tăgăduirii sinelui nostru, ci chiar şi al experienţelor noas- 
tre duhovniceşti. Când avem experienţe duhovnicești, cu- 
noştință, filosofie, simţirea lui Dumnezeu, să nu socotim 
că am fi ceva şi să nu ne lăudăm, ci să ne tăgăduim pe 
noi înşine, zicând că toate acestea nu sunt nimic, fiind- 
că ne aflăm încă jos pe pământ. Aşa cum sfinţii spuneau 
despre ei că sunt pământ şi cenușă, pulbere şi gunoi, tot 
aşa şi mintea, esenţa împărătească a omului, e datoare să 
se mărturisească lui Hristos şi să spună: „Eu, Dumnezeul 
meu, sunt cenuşă. Şi aceste experienţe ale mele, filosofi- 
ile, faptul că Te ating în fiecare zi nu sunt nimic înaintea 
cerurilor nesfârșite în care sfinții Te privesc, împreună pe- 
trec şi împreună viețuiesc cu Tine. Şi dacă numai pentru 
puţin se va depărta lumina Ta dinlăuntrul meu, pe dată voi 
deveni cu totul întunecat”. 

Spre o putere negrăită, care contemplă lucruri ne- 
grăite și virtuţi. Toate înțelesurile de aici sunt duhovni- 
ceşti. Puterea negrăită, la care ajung după filosofia practi- 
că a minţii, contemplă /ucruri negrăite şi virtuţi. Puterea 

este negrăită, deoarece este contemplativă. Contemplă, 
adică vede, intră în legătură cu cele negrăite şi cu virtuțile. 
Cuvântul virtute nu e aşezat aici la întâmplare, are legă- 
tură nemijlocită cu Însuşi Dumnezeu, cu toate câte provin 
de la Dumnezeu. Omul acum înaintează într-o vedere mai 
lăuntrică, care ne aminteşte de Apostolul Pavel care zice: 
„Cele pe care ochiul nu le-a văzut şi la inima omului nu 
s-au suit” (1 Cor. 2, 9). Prin urmare, pe toate câte n-au 
putut să le vadă şi să le priceapă ochii noștri trupeşti şi 
mintea noastră, ni le dă acum harul lui Dumnezeu, care 
1ese din cele negrăite, din toate cele inexprimabile care se 
află în cer. Când spunem în cer, nu înțelegem ceva aflat în 
înălțimi, ci Îl înţelegem pe Însuşi Dumnezeu. Unde este 
Dumnezeu, acolo este şi cerul. Prin urmare, cele negrăite 
sunt în cer, acolo unde sunt sfinţii, dar unde este şi inima 
noastră, atunci când ea devine împărăție a cerurilor. 

Prin cele negrăite, Sfântul Isihie subînţelege lumea 
duhovnicească şi, mai ales, Dumnezeirea cea în trei sori. 
Mintea începe deja să simtă prezenţa lui Dumnezeu. Vede 
Dumnezeirea cea în trei sori, îngerii, sfinţii şi primeşte 
filosofia nu practică, ci care contemplă virtuțile. Adică are 
deplina simțire a strălucirilor Dumnezeirii, respectiv toate 
harurile şi virtuțile pe care ni le dă Dumnezeirea. Aşa cum 
patima este o energie care iese din duhul cel viclean, tot 
aşa şi virtutea duhovnicească este o energie care iese din 
cele negrăite, este Însuşi Dumnezeu şi mişcarea lui Dum- 
nezeu către mine. Acum nu le văd doar pe cele care ies 
din mine şi-L îmbrăţişează pe Dumnezeu, adică filosofia 
practică, ci Îl văd şi pe Însuşi Dumnezeu, Care vine şi mă 
îmbrățișează, şi devin un văzător al Lui. 

Și primind în inimă abis nesfârșit și înalt de înțele- 
suri dumnezeiești. Mintea, după ce a ajuns la puterea ne- 
grăită, înaintează spre abisul nesfârșit şi înalt, adică spre 
adâncul celor nesfârşite şi înalte. Deoarece omul le simte 
în inima sa pe cele nesfârşite şi înalte, le numeşte abis. 
Sfântul recunoaşte unitatea dintre înălțime şi abis, a celor 
negrăite şi tainice, şi ascunse, cu cele care se petrec în 
inima noastră. Înălţimea Dumnezeirii este unul şi acelaşi 
lucru cu abisul înalt, cu măreţule nehotărnicite pe care le 
trăim în inima şi în mintea noastră, cu naşterea de Dumne- 
zeu (9corokia), cu strălucirea dumnezeiască, cu dumne- 
zelasca viaţă şi mişcare ce se află înlăuntrul nostru. 

În mod intenţionat nu spune „a celor nesfârşite şi 
înalte”, ci vorbeşte despre abisul nesfârșit, ca să arate că 
nehotărnicirea este o persoană, este Cel nesfârșit. Nu este 
o oarecare mare nesfârşită, nu sunt nişte tărâmuri, nu sunt 
nişte ceruri, ci Însuşi Dumnezeu cel personal. Aşadar, 
omul intră în adâncurile lui Dumnezeu şi în adâncurile 
inimii sale primeşte înţelesuri dumnezeieşti — primind în 
inimă ... înțelesuri dumnezeieşti. Expresia înțelesuri dum- 
nezeiești este sinonimă cu virtutea. Dar în timp ce virtu- 
tea descoperă ieşirea lui Dumnezeu către om, înfelesuri- 
le dumnezeiești primite în inimă arată cum trăieşte omul 
ieșirea lui Dumnezeu, arată că o trăieşte ca pe un înţeles, 
ca pe un sens, ca pe o înţelegere, ca pe o înaintare a lui 
Dumnezeu şi ca pe o perihoreză cu EI, ca pe o luare în stă- 
pânire a inimii de către Dumnezeu. Şi care este rezultatul 
acestui drum pe care-l străbate omul? 

Se va arăta lui, cât e cu putinţă. După ce Sfântul 
ne-a vorbit despre virtute, despre filosofia practică, des- 

pre nehotărnicie, despre abisul virtuţilor şi al înţelesurilor, 
după ce ni le-a adus pe toate mai aproape şi ni le-a făcut 
mai simple ca să le înțelegem, ne spune acum că toate 
acestea se recapitulează în: se va arăta ei, cât e cu pu- 
fință inimii, Dumnezeul dumnezeilor. Adică, omul însuşi 
Îl vede, câr e cu putinţă inimii, potrivit cu capacitatea de 
cuprindere a inimii sale, pe Dumnezeul dumnezeilor. 

No! cultivăm desigur putinţa noastră de cuprindere 
prin trezvie, priveghere, isihie, prin afundarea în fântâna 
bucuriei şi a păcii şi a vieţii dumnezeieşti, care se numeşte 
rugăciune a lui lisus. Adică putinţa de cuprindere depinde 
de dispoziţia noastră, de cât Îl iubim pe Dumnezeu, dar şi 
de câtă osteneală şi trudă şi sudoare vom vărsa. Cu cât mai 
multă sudoare vărsăm, cu atât sporeşte şi măsura noastră 
de cuprindere şi cu atât mai mult ne dă Dumnezeu. 

Dar când cineva nu ia aminte, şi este neglijent, și 
larăşi se întoarce, şi apoi iarăşi este neglijent, şi iarăşi se 
întoarce, seamănă cu cel care tot mereu greşeşte drumul şi 
se tot duce şi vine până îl apucă noaptea pe drumuri. Aşa 
păţim şi noi. Ne apucă noaptea pe drumuri fără să ajun- 
gem niciodată la destinația noastră, la Dumnezeul nostru. 

De ce nu spune Sfântul că Îl va vedea pe Dumne- 
Zeu, ci spune că se va arăta lui, că i se va înfăuşa Dum- 
nezeu? Lucrurile acestea le spune şi le respune în o mie 
de feluri ca să înţelegem că singuri nu putem face nimic. 
Chiar dacă vrem, chiar dacă alergăm, toate ni le dă Dum- 
nezeu. Noi putem să lucrăm doar trezvia şi liniştirea, și să 
ne întoarcem de la neglijență la purtarea de grijă. Dar nici 
aceasta de multe ori, pentru că apoi vom cădea în mâhni- 
re. lar cel ce se întoarce de la neglijenţă se mântuieşte şi 

dobândeşte iarăşi câte a pierdut, în timp ce deznădăjduitul 
se omoară pe sine. 


Liniştea inimii va vedea prin cunoaştere abis înalt, 
iar urechea liniștii minţii va auzi de la Dumnezeu lucruri 
minunate. [132] 


Capul acesta este numai două rânduleţe şi totuşi cu- 
prinde întregul înţeles anterior, cu diferenţa că acum fo- 
loseşte expresiile /iniștea inimii şi urechea liniștii pentru 
că vrea să ne vorbească despre vederea şi auzirea liniştii. 
Personifică liniştea printr-un om care este tot numai ochi 
şi urechi, pentru că acestea sunt cele mai vii organe de 
simţ ale omului. Astfel, şi liniştea inimii şi a minţii este 
toată numai ochi şi urechi. Vrei să fii în întregime ochi și 
urechi care primesc toate experienţele dumnezeieşti? lată 
cum: prin liniştea inimii. 

Liniştea inimii va vedea prin cunoaştere abis înalt, 
linişte pe care nu o realizăm noi, ci Dumnezeu. Când noi 
vom exersa liniştea inimii, trezvia minţii, atunci mintea, 
duhul aflat în om, va vedea, o să vadă limpede abis î- 
nalt, pe Dumnezeu cel Preaînalt. Vom vedea adâncurile 
lui Dumnezeu, întreaga Dumnezeire înlăuntrul nostru, în 
adâncurile existenţei noastre. 

Iar urechea liniștii minţii va auzi de la Dumnezeu 
lucruri minunate. Foloseşte expresia abis înalt ca să ne 
spună că puterea văzătoare a omului care se nevoieşte 
provine din cer. lar ca să ne arate că auzirea provine de 
la Dumnezeu, zice urechea liniștii minţii va auzi de la 
Dumnezeu lucruri minunate. Urechea liniştii minţii este 

mintea care se linişteşte şi nu îngăduie gânduri, şi întâm- 
plări, Şi discuţii, şi dorinţe să intre în ea, ci le leapădă pe 
toate ca să rămână singură, şi ea va auzi în urechea sa — 
acelaşi lucru îl spune şi prorocul Isaia despre Hristos (Is. 
50, 4) — lucruri minunate de la Dumnezeu, adică va do- 
bândi o cunoaştere tainică, corespunzătoare putinţei sale 
de cuprindere. 

Aşadar, liniştea inimii, cea mai frumoasă lucrare a 
existenţei umane, este o stare de pace şi bucurie care se 
alcătuieşte din Iisus. Aşa cum Domnul şade împărăteşte şi 
statornic pe tronul Său, mare, strălucitor, plin de pace, iar 
privirea Lui îmbrăţişează lumea întreagă, tot aşa şi liniştea 
inimii este un tron pe care şade lisus, o stare în care min- 
tea omului poate să vadă abisul înalt, adâncurile Dum- 
nezeirii, lucrările harului, judecăţile Sfântul Duh. Omul 
intră în adâncuri şi este iniţiat în taine, învrednicit să vadă 
nu pe cele văzute, despre care ştim că sunt fără ipostas, 
c1 pe cele nevăzute, despre care suntem încredinţaţi că au 
ipostas deplin. Această trăire a omului, recunoaşterea lui 
Dumnezeu şi intrarea în legătură cu El, îmbrăţişarea, Jo- 
cul erotic, am putea zice, dintre inimă şi Dumnezeu, sunt 
atât de personale şi de puternice, încât le simţim ca pe 
o oglindire în adâncurile existenţei noastre, şi de aceea 
Sfântul vorbeşte despre adânc. Adică, în realitate, nu ve- 
dem adâncurile noastre, ci adâncul Dumnezeirii însăşi. 

Dumnezeu dă astfel de harisme nu omului înţelept, 
deştept, genial, capabil să găsească soluţii și metode, ci 
celui care îşi simplifică existenţa și care, fără gânduri, fără 
cunoştinţe, fără curiozități, îşi fixează privirea lăuntrică 
în Dumnezeu. Acestuia Dumnezeu îi dăruieşte vederea. 

Iar atunci, aşa cum dacă privim într-un lac, putem vedea 
livada care se află pe un deal de lângă lac şi ni se pare că 
livada este în apă, tot aşa privind în inima noastră vedem 
pe cele care se află şi se petrec întru înălțimi. Extazul, 
înălţarea spirituală se fac către cele de sus. 

Și nu numai că vedem, dar şi auzim /ucruri minu- 
nate de la Dumnezeu, pe care nici nu le putem imagina. 
Vederea este intuitivă, iar auzirea foarte adâncă şi impre- 
sionantă. Omul Îl simte lăuntric în mod deplin pe Dumne- 
zeu, Îl „prinde” şi se desfătează de El. 


11 


Omul care urcă întru înălţimi şi coboară în adâncuri- 
le Dumnezeirii, şi se linişteşte neîncetat, şi este tot ochi şi 
le înţelege pe toate, este un călător care merge de la nimic 
către Dumnezeu, Care „dintru neființă, întru fiinţă ne-a 
adus ... şi nu S-a depărtat, toate făcând, până ce pe noi la 
ceriu ne-a suit şi împărăţia Sa ne-a dăruit, cea viitoare”. 
Suntem nişte călători, şi de aceea Sfântul spune: 


Călătorul care începe să facă o cale lungă, ane- 
voie de umblat şi plină de necazuri, gândindu-se să nu 
se rătăcească la întoarcere, așază niște semne și nişte 
țăruși în drumul său, ca să-i facă uşoară intoarcerea la 


ale sale. [133] 


In această frumoasă descriere ai impresia că vezi 
munți de valuri care vin unul după altul. Puterea lui Dum- 


! Liturghia Sfântului loan Gură de Aur. 

nezeu a depăşit şi munţii de valuri. Cuvintele anevoie de 
umblat şi plină de necazuri sunt uimitoare. 

Verbul oreMAoua. are sensul că „îmi aranjez baga- 
jele pentru o călătorie îndelungată”, care nu e făcută la 
întâmplare, şi de aceea e nevoie de o pregătire şi echi- 
pare deosebită. Sfântul subînţelege o expediţie de război 
duhovnicesc şi strămutarea noastră în adevărata noastră 
patrie, în cer, fiindcă toţi suntem călători. Din clipa în care 
ne-am botezat, am intrat în calea Domnului, călătorind în 
Duhul Sfânt. 

O cale lungă, anevoie de umblat și plină de neca- 
zuri. Adjectivul /ungă redă senzaţia pe care o are omul, 
deşi în realitate nu e nici o distanţă între cer şi pământ, 
între cealaltă viaţă şi cea de aici. Nici nu apuci să-ţi mişti 
bine piciorul, că ai şi intrat în împărăţia cerurilor, atât de 
simplu este. Pentru ca sufletul tău să ajungă în cer atunci 
când va pleca din trup îi va trebui o singură clipă. Noi însă 
credem că drumul este lung. 

Și anevoie de umblat. Calea este anevoie de umblat, 
grea, pentru că aşa o simţim noi. După cum lumea numeş- 
te călugăria grea şi dificilă, pentru că astfel o percepe, tot 
aşa şi Sfântul foloseşte aici propria noastră percepţie, vor- 
beşte la măsurile noastre, se identifică cu propria noastră 
viziune. 

Și plină de necazuri. Mai caracterizează călătoria 
şi ca fiind plină de necazuri, periculoasă. De câte ori nu 
credem noi că drumul mântuirii noastre este periculos, 
aproape de nestrăbătut! Dar nu e nici greu, nici de ne- 
împlinit, nici anevoie de străbătut. Dimpotrivă este foarte 
uşor, pentru că ne slujesc sfinţii, îngerii, Preasfânta Tre- 

ime. Cum ar putea fi greu drumul nostru, de vreme ce 
Însuşi Dumnezeu ne suie pe aripile Lui, în carul Lui, şi 
aleargă EI, aleargă roţile Lui (ez. 1, 15), adică energii- 
le Lui, şi nu noi? În realitate, e ca şi cum am călători în 
somn Şi dintr-odată ajungem la destinaţie. Ceva asemănă- 
tor este viaţa duhovnicească, atunci când omul foloseşte 
mijloacele harului şi, mai cu seamă, comoara practică şi 
contemplativă a vieţuirii monahale, toate posibilităţile pe 
care Biserica noastră le-a dăruit omului ca să poată trăi 
sfinţenia, contemplativ, cunoscător şi practic. 

Gândindu-se să nu se rătăcească la întoarcere. Ori- 
ce călător care face o călătorie lungă, grea şi periculoasă 
se gândeşte mereu la ţara sa şi vrea să se întoarcă, dar se 
teme să nu rătăcească drumul la întoarcere. La fel şi sol- 
datul care pleacă la război, vrea să se întoarcă la soţia sa şi 
la copiii săi. Apostolul Pavel spune, desigur, „nici un ostaş 
nu se încurcă cu lucrurile vieţii” (2 Tim. 2, 4), dar pentru 
că noi, oamenii, ne simţim încâlciţi în griji, în zbateri şi 
în felurime de interese, încercăm să ne întoarcem acasă. 
Sfântul şi aici face pogorământ neputinței omeneşti, pen- 
tru că ştie că suntem neputincioşi. 

Aşadar, deoarece călătorul se teme ca nu cumva să 
piardă drumul de întoarcere, așază niște semne și niște 
făruși în drumul său, nişte pietre, tăblii scrise sau alte 
simboluri şi semne povăţuitoare, care să-i înlesnească în- 
toarcerea /a ale sale, în ţara sa, la ai săi. 

Acestea însă sunt valabile pentru cel încâlcit cu gri- 
jile vieţii. Pentru atletul duhovnicesc ale sale sunt cerul, 
pentru că ştie că aici pe pământ e străin şi trecător (Evr. 
11, 13). Dar cum ne vom întoarce în cer, de vreme ce 

încă nu am mers acolo şi nu am pus semne? Întoarcerea 
noastră e uşoară, pentru că firea omenească deja a mers şi 
semnele către cer sunt puse deja. Le-a pus prin înălţarea 
Sa Cel care S-a pogorât din cer, când 1-a uimit pe îngeri 
ŞI aceştia au strigat: „Ridicaţi, căpetenii, porțile voastre!” 
(Ps. 23, 7). Atunci s-a deschis drumul către cer şi au fost 
puse semnele. Domnul S-a întors la locul Său, lăsând pe 
drum indicatoare, care înseamnă că firea omenească înăl- 
țată la ceruri cunoaşte deja semnele şi criteriile care duc 
la cer. De aceea, Sfântul subliniază în continuare un lucru 
foarte important: 


lar bărbatul care călătoreşte cu trezvie își înseam- 
nă cuvintele [auzite], gândindu-se şi el la același lucru. 


Cine călătoreşte pe calea duhovnicească cu trezvie, 
cu privegherea duhului şi rugăciune, are ca povăţuitori 
cuvintele. Cuvinte sunt lucrările (energiile) Cuvântului lui 
Dumnezeu, semnele şi elementele doveditoare pe care le 
lasă Hristos, urmele Lui: — „ca să păşiţi pe urmele Lui” 
(1 Ptr. 2, 21). Prin urmare, cuvintele Domnului, învăţătu- 
ra Lui, prorociile, minunile Bisericii, cuvintele apostolice 
sunt dovezi şi imbolduri pe care Dumnezeu le aşază în 
om ca să-l facă iute şi grabnic în călătoria sa spre cer. 
Aşadar, prin cuvinte Sfântul înţelege toate câte ni le-a dat 
Dumnezeu, ca să ne mişte râvna noastră pentru cer. 

Cuvinte sunt, de asemenea, cugetul care ne mobi- 
lizează, gândul că acolo este patria noastră veşnică, ru- 
deniile noastre mai dinainte strămutate, sfinţii pe care îi 
cinstim în fiecare zi şi împreună cu care trăim, Persoa- 

nele Sfintei Treimi. Acolo este nunta noastră, pentru acel 
loc ne-am botezat, pentru acolo ne-am tuns în monahism. 
Prin urmare, învăţătura Sfintei Scripturi, voia lui Dumne- 
zeu, toate mijloacele Bisericii care ne iniţiază în taine ne 
vor ajuta să ajungem în cer. 

Gândindu-se şi el la același lucru. Desigur, chiar 
şi omul trezvitor are în el o oarecare nelinişte, nu cumva 
să nu reuşească să se întoarcă în ceruri. Dar de vreme ce 
firea umană a mers înseamnă că am mers şi noi. De aceea, 
noi toţi, prin moartea noastră zilnică, prin suişurile min- 
ţii şi ale inimii noastre, prin vederea duhului nostru, prin 
dispoziţiile noastre pline de dragoste faţă de Dumnezeu şi 
prin afundările noastre tainice în adâncurile Dumnezeirii, 
precum şi prin rugăciune, prin necazul şi suspinurile su- 
fletului nostru care-L caută pe Hristos, ne întoarcem acolo 
de unde am fost izgoniți şi ne aflăm din nefericire pe pă- 
mânt (Fc. 3, 23-24). Acum însă nu mai suntem nefericiţi, 
ci fericiţi, pentru că ne suim la cer. 

Fiul lui Dumnezeu a coborât pe pământ fără să pără- 
sească sânurile părinteşti, pentru că având aceeaşi natură 
cu Sfânta Treime, era mereu cu Tatăl în cer. Dar şi Sfântul 
Duh când a fost trimis, fiind de o fire cu Tatăl, nu Şi-a pă- 
răsit tronul ceresc. La fel se întâmplă şi cu noi, oamenii, 
suntem multe persoane, dar o singură fire, pe care a luat-o 
Hristos şi, prin urmare, stăm şi noi la jertfelnicul ceresc, la 
poalele muntelui celui înalt pe care a urcat Moisi, Hristos, 
Biserica. Chipul jertfelnicului pământesc al lui Moisi s-a 
plinit (leş. 24, 1-8), şi de aceea putem și să jertfim, şi să 
preoțim pe pământ, la fel ca sus în cer. 

Vă daţi seama de măreţia vieţii noastre, de siguranța 

pe care ne-o dă Dumnezeu? Suntem aruncaţi jos pe pă- 
mânt, în mijlocul patimilor noastre, al păcatelor noastre, 
al mizeriilor noastre, al nereuşitelor noastre, al greşelilor 
noastre, dar nu suntem departe de jertfelnicul cel ceresc, 
de cer! Suntem acolo şi, în acelaşi timp, umblăm călă- 
torind încoace şi încolo pe pământ, şi iarăşi ne înălțţăm 
într-acolo. Aşa cum Domnul Şi-a întors privirea către le- 
rusalim (Lc. 9, 51), aşa şi noi ne uităm şi privim către 
Ierusalimul cel de sus, iar picioarele noastre merg într-a- 
colo. Acest lucru îl trăieşte cu adevărat cel ce că/ătorește 
cu trezvie, cel ce stă înaintea Domnului prin trezvie, pri- 
veghere şi rugăciune. 


Dar călătorului întoarcerea de unde a plecat îi este 
pricină de bucurie. [134] 


Sfântul continuă paralelismul între călătorul lumesc 
şi cel duhovnicesc. Omul lumesc aşază semne pe drum ca 
să nu piardă calea şi se bucură atunci când se întoarce de 
unde a plecat. Aşa şi noi, care am fost alungaţi din cer, ne 
bucurăm că ne întoarcem acolo, pentru că suntem un trup, 
o Biserică, cu cei de sus. Trupul nu poate să se despartă, 
nu se rupe în două bucăţi. Acolo este Maica Domnului, 
sfinții, de acolo ne tragem şi noi. Pânza pe care Hristos a 
coborât-o la Petru nu era decât o umbră, ceva trecător care 
suia şi cobora. Am fost şi noi în mintea, în plănuirea, în 
cunoştinţa, în grija şi iubirea lui Dumnezeu, şi continuăm 
să fim (F. A. 10, 11-12). 

Călătorul lumesc vrea să se întoarcă la casa sa, la 
cele lumești, dar oare e cu putinţă ca trezvitorul, omul du- 

hovnicesc, să vrea aşa ceva? E cu putinţă să facă o astfel 
de greşeală, să creadă că este pământesc şi să se bucure 
întorcându-se iarăşi la cele vechi? Ce spun Părinţii şi Sfin- 
ţii Bisericii noastre, Însuşi Hristosul nostru? Ai pus mâna 
pe plug? Nu te mai uita înapoi, pentru că cine priveşte îna- 
poi devine stâlp de sare (Lc. 9, 62; Fc. 19, 26). Mergem 
înainte uitându-le pe cele din urmă, aşa cum spune Apos- 
tolul Pavel (Flp. 3, 14). lar Sfântul Isihie continuă: 


lar celui ce umblă cu trezvie, întoarcerea înapoi îi 
este spre pierderea sufletului rațional şi semn de înde- 
părtare de la faptele, cuvintele și înțelesurile plăcute lui 
Dumnezeu. 


În acest text, Sfântul ne îndeamnă ca mintea noastră 
să privească neîncetat pe cele dinainte, să se întindă în 
virtute, în sfinţenie, mai ales în rugăciune şi în suişurile 
înţelegătoare ale minţii. Adică, să se îmbogăţească în sim- 
țiri duhovniceşti, în dovezi ale prezenţei lui Dumnezeu, în 
harismele vieţii duhovniceşti curate şi neîntinate, în ha- 
rismele cugetului limpede şi fără gânduri. Pentru că omul 
trezvitor nu are bucurie când se întoarce iarăşi la vechile 
sale concepţii şi păcate, la vechile gânduri. 

Totuşi, de multe ori, se întâmplă ca cineva să-şi 
înceapă drumul său către Dumnezeu cu multă dragoste, 
lăsând tată, mamă, fraţi, criterii de viaţă, dorinţe, visuri, 
studii, iar când dă de greutăţi la mănăstire, se întoarce în 
lume. Îşi aminteşte că trebuia să-şi ia diploma, că voia 
să mai facă o călătorie, şi se roagă ca Dumnezeu să-l lu- 
mineze pe Stareţ şi să-i dea blagoslovenie de drum. Dar 

întoarcerea monahului la părerile, dorinţele, cugetele, tră- 
irile trecutului este pierderea sufletului rațional, îl face 
irațional, este moartea raţionalităţii, a părţii înţelegătoare 
(a minţii) a omului. Adică, în timp ce Dumnezeu ne-a dat 
putinţa să avem „mintea Domnului” (1 Cor. 2, 16), noi 
rămânem la cugetul lumesc. 

Întoarcerea este şi semn de îndepărtare de la fapte- 
le, cuvintele şi înțelesurile plăcute lui Dumnezeu. Cuvân- 
tul &rooTraoia vine de la verbul &piorauau şi înseamnă 
„îndepărtare”. Pentru că faptele sunt tot mai bogate, mai 
întâi începem să ne îndepărtăm de ele. Faptele noastre de- 
vin lumeşti, ale vieţii biologice. Dar este cu putinţă oare 
ca să se îndeletnicească cineva la mănăstire cu fapte ce ţin 
de grija vieţii? Desigur că da, când gândeşte omeneşte, 
când se teme, când se zbuciumă, când se scaldă în sudoare 
pentru că nu i-a reuşit ceva. Atunci se întoarce iarăşi în 
lume. 

Cuvintele plăcute lui Dumnezeu. Chiar şi cuvintele 
noastre pot fi omeneşti, să nu împărtăşească har şi duhov- 
nicie. Dacă, de exemplu, ai auzit pe cineva vorbind jumă- 
tate de ceas şi inima nu ţi s-a suit la cer, nu ai simţit pre- 
zenţa Sfântului Duh, atunci să fii sigur că cuvintele lui au 
fost lumeşti. De câte ori discutăm şi noi şi ne îndepărtăm 
de prezenţa harului! De câte ori tăifăsuim şi cădem du- 
hovniceşte! Nu ne îmbătăm purtaţi de Duhul Sfânt (Rom. 
8, 14). 

Și înțelesurile plăcute lui Dumnezeu. Înţelesurile 
sunt cugetele mele, modul în care gândesc, modul în care 
les din mine ideile care mă fac fie om duhovnicesc, de 
un suflet şi de un cuget cu sfinţii, fie lumesc. Să luăm un 

exemplu. Mă îmbolnăvesc şi îndată zic: Trebuie să merg 
la medic. Gândul meu este omenesc, al vieţii. Toţi oame- 
nii se gândesc să meargă la medic. Un altul însă spune: 
Dacă m-am îmbolnăvit, e nevoie de răbdare, pentru 
că asta reiese din Scripturi şi din experienţa Sfinţilor (Lc. 
21, 19). Câtor sfinţi le-au putrezit cărnurile, le-au făcut 
viermi rănile, iar ei n-au făcut nimic ca să se îngrijească! 
Au ajuns de nu mai puteau umbla, întreaga lor existenţă 
se ruina, şi totuşi „aşteptând aşteptau pe Domnul” (Ps. 
39, 2), Care era cu adevărat Dumnezeul şi Împăratul lor, 
vederea lor. Dacă deci eu întâmpin boala cu un cuget lu- 
mesc, mai e cu putință să-mi găsesc calea către Hristos? 
Mai e cu putință să aflu odihnă duhului meu? 


Și în vremea somnului sufletesc, aducător de moar- 
fe, va avea gândurile ca nişte bolduri care îl trezesc, adu- 
cându-i aminte de lunga toropeală și de nepăsarea care 
i-a venit din negrijă. 


Astfel, când omul trezvitor se întoarce la concepţiile 
sale lumești, atunci viaţa lui încetează să mai fie duhovni- 
cească. Faptele lui, cuvintele lui, cugetele lui, înțelesurile 
lui, gândurile lui, mobilurile vieţii lui încetează să mai 
fie rezultatul insuflării dumnezeieşti, şi atunci pierde şi 
viaţa prezentă, şi pe cea viitoare. Cu toate acestea, grija 
lui Dumnezeu se arată şi faţă de acest om, chiar dacă el o 
trăieşte ca pe o părăsire din partea lui Dumnezeu. 

Care este grija lui Dumnezeu? Faptul că în vremea 
somnului sufletesc aducător de moarte va avea gândurile 
ca niște bolduri. Boldul este un vârf ascuţit, un pinten, o 

ţeapă. Cei vechi îmboldeau boii şi animalele ca să intre 
doi câte doi la jug şi să are pământul fără să tragă de timp. 
Dacă nu le-ar fi îmboldit, animalele n-ar mai fi lucrat ni- 
MIC. Aşa şi omul care trăieşte cu cuget lumesc şi nu păzeş- 
te poruncile Sfântului Duh, omul care nu este trezvitor şi 
al cărui duh nu priveghează pentru Dumnezeu, cade prin 
îngăduinţă, grijă şi dragoste dumnezeiască, într-o stare 
care nu este a/cătuită din lisus, ci plină de necazuri, de 
neîndurat. Cade în strâmtorare, în zbucium, în moleșeală, 
în oboseală: nu-şi mai poate ridica mâinile, nu mai poate 
umbla, nu poate face metanii, nu poate zâmbi. Îl vede pe 
Stareţ şi spune în sine: „larăşi o să-mi facă observaţie?” 
Bărbatul îşi vede nevasta şi îşi schimbă drumul, merge la 
cafenea. Femeia îşi vede soţul şi se întrebă cu tremur: „Ce 
o să-mi mai zică?”. Atunci când suntem aşa, nu putem 
să ne ridicăm nici pe noi înşine, nici pe altul, cu atât mai 
puţin pe Dumnezeu. 

Această stare dureroasă de întristare se numeşte 
akidie. Tot timpul vreau să mă odihnesc, apoi merg să 
mănânc, să tăifăsuiesc sau să dorm. Dar mă trezesc şi ia- 
răşi mă simt la fel de greu. Mă culc, mă scol, nu pot să 
fac nimic. Mănânc, ca să pot să mă susţin, dar numai mă 
îngraş, fără să iasă nimic. Este vremea somnului aducător 
de moarte al sufletului. Sfântul nu-l numeşte moarte, ci 
somn aducător de moarte. E o stare de întristare apăsă- 
toare, de zbucium, care mă duce la moarte duhovnicească, 
încât prefer să mor, decât să mai trăiesc. Aşadar, când nu 
mă urmăresc pe mine însumi, ceea ce înseamnă că nu Îl 
urmăresc pe Hristos şi paşii Lui în inima mea, atunci sunt 
condus la astfel de experienţe. 

De exemplu, o pereche foarte dragă dă de un ghini- 
on, de o greutate, de o boală. Urmează apoi a doua gre- 
utate, un faliment, o contrazicere — viaţa e plină de aşa 
ceva — ŞI îi vezi pe cei doi soți că nu mai pot să discute 
normal unul cu celălalt. Aşa ajunge orice om când cade în 
întristare, care e o stare foarte periculoasă, şi o păţim cu 
toţii. Sunt clipele grele ale vieţii noastre în care spunem: 
„M-a părăsit Dumnezeu”. Vreau să mă rog, dar nu pot. 
Vreau să spun un cuvânt bun, mi se opreşte în gât. Vreau 
să-ţi dau o bomboană, dar înlăuntrul meu mă împotrivesc. 
Vreau să te vizitez, dar îmi prefer singurătatea. Am trăirea 
omului îndurerat. 

Dar cum poate omul acesta să aibă gândurile ca niș- 
fe bolduri care îl trezesc? Cine poate să folosească gându- 
rile ca niște bolduri, ca să-l trezească? Numai Dumnezeu. 
Dar cum va fi aceasta, de vreme ce el însuşi nu vrea să 
se trezească? Pentru că dacă ar fi vrut, ar fi lucrat trez- 
via, rugăciunea, privegherea, şi s-ar fi trezit, pe dată şi-ar 
fi schimbat starea. Omul se schimbă îndată atunci când 
vrea aceasta. Dar pentru că nu vrea, intervine iubirea şi 
înţelepciunea lui Dumnezeu. Ne dă Dumnezeu una cu ţe- 
puşa Lui, tresărim, ne speriem şi începe schimbarea vieţii 
noastre. Adică ne dă ispite, imbolduri, care ne schimbă 
imediat, mai ales ne dă gânduri diferite de ale noastre. 

Copilul meu, ne spune, ce viaţă-i asta pe care o 
duci? De ce trăieşti ca un om beat şi nu-ți dai seama? De 
ce te-ai întors la cuvinte, la fapte şi concepţii omeneşti, 
şi te enervezi şi te cerți cu ceilalți, şi toți îţi greşesc? De 
ce: spui: „Mi-am ratat viaţa, unde-s faptele mele, unde-l 
Dumnezeul meu, cine-şi mai aduce aminte de mine, cine 

mă iubeşte?”, de ce trăieşti această stare aducătoare de 
moarte şi înfricoşată? 

În această stare ne asemănăm beţivanului care crede 
că e Napoleon şi nici nu poate fi vorba să ne dăm sea- 
ma de ceea ce ni se întâmplă. De aceea, Dumnezeu ne 
dă gânduri care ne trezesc, aducându-ne aminte de lunga 
toropeală. Toropit e cel care parcă doarme. Aţi observat 
că uneori suntem ca nişte pui de găină. Luăm una, două 
aspirine şi nu ne ajută cu nimic. Luăm alte medicamente, 
tot aşa. Aşa ne simţim și când ne aflăm în această stare 
purtătoare de moarte. Vine atunci Dumnezeu, ne dă su- 
flarea Sfântului Duh, ne mângâie şi ne ridică, pornind de 
la cele care ne interesează pe noi şi de la propriile noastre 
experienţe, pentru că omul este egoist, se gândeşte numai 
la sine. „Copilul meu, ne zice Dumnezeu, ştii de ce te afli 
în starea aceasta? Din cauza neglijenţei tale. Îţi place să 
trăieşti aşa? Cu siguranţă, nu. Schimbă-ţi, aşadar, viaţa!” 
Și încet-încet, Dumnezeu înaintează şi ne mişcă spre alt- 
ceva. 

Când ne aflăm şi noi într-o astfel de stare şi simţim 
că Dumnezeu ne îmboldeşte, să avem atunci şi noi dispo- 
ziţia de a ne ridica, pentru că este clipa potrivită. 


Căzând noi în necazuri, în descurajări şi deznădăj- 
duiri, trebuie să facem înlăuntrul nostru ceea ce a făcut 
David: să ne vărsăm inima înaintea lui Dumnezeu şi ru- 
găciunea și necazul nostru să le vestim Domnului. [135] 


Aici analizează starea aducătoare de moarte, aşa 
cum am tâlcuit-o mai înainte. Necazurile nu sunt cele care 

ni se întâmplă, ci toate câte le pătimim când cădem în 
descurajare şi deznădejde. De exemplu, m-am îmbolnă- 
vit, m-am dus la trei medici care nu m-au putut vindeca, 
mă mâhnesc şi zic: „Mai bine aş muri. De ce să mai mă- 
nânc? De ce să mai lucrez? De ce să mai trăiesc?” Cad în- 
tr-o deznădăjduire înfrcoşată. Când — zice Sfântul Isihie 
— conştientizăm că păţim aşa ceva, atunci să facem ce a 
făcut şi David, care şi-a vărsat inima sa înaintea lui Dum- 
nezeu şi I-a vestit cererea şi necazul său. Să încredinţăm şi 
noi strigătul nostru, durerea noastră, inima noastră, toate 
ale noastre lui Dumnezeu. 


Căci ne mărturisim lui Dumnezeu, Care poate câr- 
mui cu înțelepciune cele ale noastre și poate ușura ne- 
cazul nostru, dacă ne e spre folos şi ne poate izbăvi de 
întristarea pierzătoare şi stricătoare. 


Cine se îneacă nu poate să se salveze singur, iar bol- 
navul are nevoie de medic ca să se tămăduiască. Aşa şi 
noi, în aceste stări aflându-ne, nu putem să facem nimic 
singuri. Numai Dumnezeu ne poate conduce cu înţelep- 
ciunea Lui. Noi ne învârtim neîncetat în jurul gândurilor 
noastre. Dar înţelepciunea lui Dumnezeu ne ajută să ieşim 
din această stare insuportabilă, de ajuns fiind să sosească 
momentul care ne este prielnic şi să 1 ne încredințăm cu 
adevărat Lui, vărsându-ne înaintea Lui inima noastră. 

În capul următor, Sfântul adaugă stări asemănătoa- 
re, ca să ne înfăţişeze câteva greşeli grosolane pe care le 
facem. Cuvântul lui este teoretic, dar în acelaşi timp prac- 
tic şi social. 

Căci mânia pornită spre oameni împotriva firii, şi 
întristarea care nu e după Dumnezeu și akidia strică, de 
asemenea, gândurile bune şi cunoscătoare. Pe acestea 
Domnul le împrăștie prin mărturisire, sădind înlăuntru 


bucurie. [136] 


Când viaţa noastră este anormală și problematică, 
să ne amintim de trei lucruri. Mai întâi, mânia împotriva 
altui om. De exemplu, faci gălăgie, iar eu mă mânii şi 
strig la tine. Te cert o dată, de două, de trei ori, fără să-mi 
dau seama că pur și simplu nu poți păstra liniştea, pentru 
că mersul tău este zgomotos. Atunci fie va trebui să mă 
împac cu gălăgia ta, fie să mă hotărăsc să fiu un nefericit. 

Vorbeşti cu unul zâmbind, iar el îţi răspunde răstit, 
şi de aceea te mânii. Mare natvitate. Greşeală grosolană. 
Îi spui altuia: „Te rog, adu-ţi aminte și de mine cândva”, 
dar acela te uită. Aşa e el, aşa o minte are. Ce altceva să 
aştepţi? Dacă vrei să bei apă, nu mergi la o stâncă seacă, 
ci te duci la un izvor. Şi dacă vrei să te desfătezi de soare 
la vremea răsăritului, te vei sui pe un munte înalt, nu o să 
rămâi în câmpie. 

Aşadar, când vedeţi pe cineva că se ceartă cu altul 
ŞI că nu înţelege ce poate şi ce trebuie să ceară, puteţi să-i 
faceţi rugăciune de pomenire, să-l plângeţi. Să ne amin- 
tim că mulți sfinţi şi-au văzut dinainte moartea şi au cerut 
să li se cânte slujba de înmormântare. Au ascultat-o şi au 
luat parte la cântare, i-au binecuvântat pe cei de faţă, i-au 
salutat şi au plecat. Într-o astfel de stare se află şi cel care 
se ceartă cu celălalt, numai că el nu vrea să moară şi nu-şi 
va binecuvânta fraţii, ci va striga la ei. Să nu cerem ceva 

pe care celălalt nu poate să ni-l dea, pentru că atunci ne 
amărâm inima, ne întristăm duhul, ne pierdem pacea, ne 
separăm de Dumnezeu. 

Căci mânia pornită spre oameni împotriva firii. Fi- 
ecare mişcare a noastră împotriva celuilalt, precum osân- 
direa, mânia, neînţelegerea, strâmtorarea pentru că mi-a 
spus sau mi-a făcut ceva, insistența de a spune ceva, sunt 
împotriva firii în înţeles duhovnicesc. Iar starea împotriva 
firii provoacă boli una după alta. 

Și întristarea care nu e după Dumnezeu. Există o 
întristare bucuroasă, veselă, care este întristarea Duhului 
Sfânt, întristarea după Dumnezeu. Există însă şi întrista- 
rea care îl usucă pe om (2 Cor. 7, 10), iar atunci ochii lui 
se schimbă, își pierd lumina, devine neputincios, iar miş- 
cările lui, felul în care stă, înfruntarea problemelor vieţii, 
toate exprimă întristarea sa. 

Și akidia. Când eşti îngreunat, când nu vrei nimic, 
când ţi-e teamă, când nu poţi, atunci suferi de akidie. 

Aşadar, mânia, întristarea şi akidia devin pricinile 
pentru care omul cade singur în stările la care ne-am refe- 
rit. Singur însă nu poate ieşi din ele, are nevoie de ajutorul 
dumnezeiesc. Dacă cineva se încredinţează lui Dumnezeu, 
atunci Dumnezeu le risipeşte pe toate acestea. Aşa cum se 
risipeşte fumul în aer şi cum se topeşte ceara de la faţa 
focului, aşa şi stările acestea ard, se sting şi se risipesc, şi 
atunci Dumnezeu sădește înlăuntru bucurie. Doar Dum- 
nezeu poate să îndrepte şi să iconomisească viaţa noastră 
în momentele grele. 

De aceea, să nu uităm că orice bun avem, l-am pri- 
mit, nu este al nostru (1 Cor. 4,7). Ce nu avem, putem avea 

îndată în mâna noastră, numai să vrem. Aşa este Dum- 
nezeul nostru. Ce-l putem răsplăti? Probabil că putem să 
murim, să ne vărsăm sângele pentru El. Dar cine-şi poate 
vărsa sângele dacă nu l-a chemat Dumnezeu? Cine-i va da 
puterea pentru aceasta? Va tremura înaintea călăului, dar 
cu ajutorul lui Dumnezeu ajunge mucenic. 

Cu siguranţă, nu există nici un om care nu poate să 
ajungă sfânt, ajunge să fie puţin viteaz, să aibă naturale- 
ţe, omenie, pace, capacitate de primire, adică să accepte 
ceea ce i se întâmplă în viaţă, să nu se neliniştească pen- 
tru nimic, nici pentru el însuşi, nici pentru Biserică, nici 
pentru societate, nici pentru vremuri. Noi, creştinii, ne bă- 
găm mintea peste tot şi avem impresia că ne pierdem, că 
suntem în pericol. Dar e oare Hristos vreodată în pericol? 
Chiar şi când doarme, conduce valurile mării (Mt. 8, 23- 
26), norii cerului şi bătăile inimilor noastre. 

Aşadar, dacă nu ajungem sfinţi, nu suntem îndrep- 
tățiți de nimic, pentru că nu e nimeni care să nu poată să 
nu ajungă sfânt. Un tâlhar sus pe cruce a înţeles că Hristos 
este Dumnezeu şi, zicând: „Pomeneşte-mă, Doamne, în- 
tru împărăţia Ta!”, a intrat primul în rai şi a ajuns şi sfânt 
(Lc. 23, 42-43). Noi, care suntem copiii lui Dumnezeu din 
pruncie, ce trebuie să ajungem? 

Să fim întotdeauna viteji, suflete frumoase, fără urme 
de nenorocire şi văicăreală. Pe cel nenorocit şi smiorcăit 
lasă-l şi pleacă, pentru că nu va vedea nici o procopseală 
în toată viaţa lui. Şi sângele dacă ţi-l verşi pentru el, tot 
nu iese nimic. Dar când în căderea şi în păcatul tău spui: 
„Doamne al meu, auzi-mi, rogu-mă, strigătul, primeşte 
revărsarea inimii mele!”, având deplina simţire că Dom- 

nul este înaintea ta şi te aude (Ps. 15, 8), atunci îndată vine 
întreaga rouă a cerului peste tine şi devii sfânt. 

Să fim întotdeauna plini de bucurie şi de entuziasm, 
1ar dacă avem vreo greutate mică, să-L 1mităm pe Domnul 
înaintea lui Lazăr cel mort de patru zile. Sigur că Lazăr 
era prietenul Lui, dar în persoana lui Domnul vedea toa- 
tă căderea firii omenești, a întregului neam omenesc şi 
voia să o ridice. Ar fi putut, oare, să nu plângă? Era gata 
să plângă, dar nu Şi-a dat drumul, „a suspinat” (In. 1], 
33), S-a înfrânat. Aşa trebuie să ne abţinem şi noi, orice 
ni s-ar întâmpla. Să se piardă toată lumea, să cadă cerul 
pe pământ, noi însă să nu ne pierdem cu firea. Chiar şi 
în clipa în care vor suna trâmbiţele cereşti, şi vor cobori 
îngerii, şi morţii vor învia, să fim la fel de puternici şi să 
aducem împreună cu întreaga zidire recunoştinţa noastră 
către Dumnezeu. 


Sfântul Isihie, această minte mistică şi iubitoare de 
înţelepciune, care a împrumutat din cuvintele tuturor sfin- 
ților şi a adăugat şi propria lui experienţă, ca să ne dea 
acest frumos text, continuă acum să ne vorbească despre 
gânduri. 


lar gândurile împlântate şi fixate în inimă fără voia 
noastră se şterg prin rugăciunea lui lisus făcută cu trez- 


vie, din adâncurile de înțelegere ale inimii. [137] 

În acest cap, vorbeşte despre o categorie specială de 
gânduri care se înfig adânc în inima noastră şi nu pleacă. 
Ni se întâmplă lucrul acesta uneori. Nu are în vedere aici 
gândurile pe care ni le strecoară demonul sau care ies din 
măruntaiele noastre, din dorinţele şi ideile noastre, ci gân- 
durile fireşti, care se sălăşluiesc în noi, fără să le creăm noi 
sau să le vrem. Gândurile acestea sunt foarte periculoase, 
pentru că nu au elementul răspunderii sau al vinei. 

Să luăm un exemplu. În timp ce mă rog, îmi vine 
un gând: „Starețul ţi-a dat un lucru de făcut şi l-ai uitat”. 
Dacă gândul ar fi fost de la Dumnezeu, Dumnezeu nu 
mi-ar fi amintit aceasta tocmai la vremea rugăciunii. ŞI 
încă ceva: îndată ce termini rugăciunea, gândul pleacă. 
Aşa se întâmplă de obicei. Se poate ca în timpul rugăciu- 
nii să îmi vină o sută de astfel de gânduri şi să spun că-i 
voi scrie când îmi termin rugăciunea, dar când o termin 
nu-mi mai amintesc nimic. Prin urmare, cum să înfrunt 
aceste gânduri? 

Se şterg prin rugăciunea lui lisus făcută cu trezvie. 
Gândurile, zice Sfântul, de care nu suntem răspunzători, 
se şterg cu rugăciunea lui lisus şi cu trezvie. Dacă spui 
rugăciunea şi priveghezi şi nu le primești, atunci, în mod 
foarte firesc, nu rămâne nici o urmă din ele. Când încep să 
port eu răspunderea? Nu când îmi vine un gând firesc, ci 
când mă găsește vicleanul fără trezvie şi fără rugăciune. 
Atunci gândul se încuibează înlăuntrul meu şi-mi dă naş- 
tere la tot felul de păţanii. 

Din adâncurile de înţelegere ale inimii. Înaintea 
acestei expresii lipseşte conjuncția și, care a devenit vir- 
gulă probabil cu ocazia copierilor succesive. Sensul este 


-446- 


PARTEA PRACTICĂ 


că gândurile acestea se şterg în mod firesc, prin rugăciunea 
cu trezvie şi prin înţelesul cel bun care iese din adâncurile 
inimii. Cuvântul inimă are aici înţelesul de cunoştinţă, de 
simţire şi de înţelegere a faptului că gândul nu e ceva cu 
care poţi să stai de vorbă. Ai stat de vorbă? Ai fost învins. 
Ca să nu fii învins, eşti dator ca dintru început să nu-l 
primeşti, fie că e bun, fie că e rău. Adică eşti dator să ai 
concepţia constantă că gândul este străin faţă de persoana 
omului, este un spin în ochiul sufletului. De aceea, din 
adâncurile inimii, în adâncurile inimii noastre să ştim că 
nu trebuie să discutăm niciodată cu gândul. Cunoştinţa 
este necesară, pentru că făptuirea nu e îndestulătoare fără 
cunoştinţă, iar cunoştinţa fără făptuire nu înalţă. Făptuirea 
sporeşte cunoştinţa, dar cunoştinţa dă putere pentru împli- 
nirea faptei bune. 

Prin urmare, nu se poate ca gândurile noastre să ple- 
ce, dacă nu înţelegem că niciodată ele nu sunt prietene cu 
n01. Se poate ca un gând să nu fie rău sau agresiv, se poate 
să fie natural, dar nici pe acesta nu-l vom primi. Gândul 
natural, tocmai pentru că noi nu înţelegem cât de mult ne 
vatămă, Însuşi Hristos ia asupră-Şi alungarea lui, pentru 
că noi suntem traşi pe sfoară de gând. 

Să lucrăm deci rugăciunea şi trezvia, împreună cu 
adevărata cunoştinţă, pentru că necunoscând războiul du- 
hovnicesc şi adevăratul nostru folos, suntem răniți şi că- 
dem. Războiul adus de gândul firesc este mai mare, mai 
înfricoşător şi mai viclean, pentru că noi acceptăm acest 
gând ca pe ceva care ne ajută şi e oarecum necesar, iar 
apoi ne spargem capul cu el. 

După gândurile fireşti pe care le biruieşte Hristos 

Insuşi, Sfântul se referă la gândurile numeroase şi iraţio- 
nale care ne apasă. 


Ajungând la strâmtorarea multor gânduri neraţio- 
nale, vom afla ușurare și bucurie dacă ne vom învinui pe 
noi înșine cu adevărat şi fără patimă. [138] 


Gândurile iraționale sunt cele nebuneşti, fără sens, 
cele provocate de demon, de patimile noastre, de dorin- 
ţele noastre, şi pe acestea le atragem noi, pentru că ne 
satisfac şi ne mulţumesc, şi de aceea tot vin, şi iar vin, 
şi nu ne mai izbăvim de ele. Pentru a le lepăda, e nevoie 
de osteneală. Mentă să te minunezi de înţelepciunea lui 
Dumnezeu: „Gândurile de care nu te faci tu vinovat, ne 
spune Hristos, ţi le scot Eu. Dar pentru cele de care tu ești 
vinovat, fii lovit, fii tiranizat, suferă, strigă, ca să înţelegi 
că eşti răspunzător. Dar şi atunci, uşurare şi bucurie o să 
afli numai de la Mine”. De ce? Pentru că dacă prin uşurare 
şi bucurie ne-am dat seama de libertatea pe care o câşti- 
găm şi vrem să ne izbăvim definitiv de ele, vom ajunge la 
măsura în care n-o să ne mai poată supăra, pentru că nu 
vor găsi pământ bun. Dar când se întâmplă această asurzi- 
re a noastră faţă de gând? 

Dacă ne vom învinui pe noi înşine cu adevărat şi 
fără patimă, când ne acuzăm pe noi înşine ca fiind cau- 
za gândurilor. De exemplu, îmi vine gândul: „De ce l-a 
trimis Starețul în Franţa pe fratele acela, şi nu pe mine?” 
Dacă vei căuta bine, vei găsi că gândul ţi-a venit fie pentru 
că l-ai invidiat pe fratele tău, fie pentru că vrei să fii înţe- 
les de Stareţ. Astfel, găseşti cauza şi îţi asumi propria ta 

răspundere. Când gândești cu înţelepciune şi înţelegi că tu 
eşti cauza gândului, şi nu diavolul, iar în paralel, te prihă- 
neşti pe tine însuţi cu adevărat, fără ipocrizie şi la arătare, 
atunci te izbăveşti de gândurile cele iraționale. 

În acest punct, e nevoie să fim atenţi la ceva: să ne 
învinuim pe noi înşine fără patimă, fără silire, fără să ne 
zdrobim existenţa, fără să o chinuim şi să o obosim, fără 
să facem lucruri artificiale şi să ne spunem nouă înşine: 
„Lu eşti de vină, ticălosule, răule!” Acest fel de înfruntare 
a gândurilor nu e de folos. Suntem datori ca în mod liber şi 
bucuros să ne învinovăţim pe noi înşine pentru gândurile 
noastre. De aceea, este un lucru periculos ca, atunci când 
avem gânduri, să le războim în mod frontal. Acest fel de 
război ne strâmtorează, ne oboseşte şi, în cele din urmă, în 
loc să înaintăm şi să ajungem la starea fără gânduri, deve- 
nim nişte nefericiţi şi părăsim lupta. Cei mai mulţi, adică, 
nu cunoaştem arta războiului: de îndată ce am găsit cauza, 
să luăm cu bucurie şi pace asupra noastră răspunderea pe 
care o avem, fără să ne zdrobim existenţa. 


Sau dacă vom mărturisi toate Domnului, ca unui Om. 


Ce frază frumoasă! Sau găseşte cauza şi loveşte-te 
pe tine însuţi, ne-a spus Sfântul mai înainte, sau vorbeşte-l 
lui Hristos ca şi cum ar fi un om: „Hristoase al meu, Tu, 
Care mă iubeşti şi mă înţelegi, ascultă rugăciunea mea! 
Îmi dau seama că eu am dat naştere la acest gând, pentru 
că în mine se ascunde patima. Aşadar, pot să fac şi răul, 
dar binele numai Tu poți să îl faci (Rom. 7, 19). De aceea, 
Te rog să mă ajuţi, aşa cum m-ar fi ajutat tatăl meu dacă 

ar fi putut, cum m-ar fi ajutat prietenul meu, cum m-ar 
fi ajutat un binefăcător”. Așa cum vorbim cu simplitate 
între noi, tot aşa să-l spunem durerea noastră Domnului. 
Să-l vestim toate câte ni se întâmplă atunci când avem 
gânduri. 

Expresia ca unui om are înţelesul că trebuie să-l vor- 
bim cu simplitate, cu cinstire, sincer, dar în acelaşi timp 
să ne asumăm şi răspunderea. În viaţa obişnuită, când rogi 
pe cineva să-ţi împrumute nişte bani, poţi apoi să nu-i dai 
înapoi. La fel se întâmplă şi în legăturile noastre cu Hris- 
tos. O să-l vorbeşti, dar îţi vei asuma şi răspunderea. Nu 
vei continua să alimentezi cauzele care ţi-au produs gân- 
durile. Pentru că nu se poate ca, pe de o parte, să-L rogi 
pe Domnul, iar pe de altă parte, să continui să le faci pe 
cele de dinainte. Domnul atunci ţi se va împotrivi, la fel 
ca un Om, îţi dăruieşte ajutorul Lui, dar se poartă cu tine 
şi ca un om. De aceea, e nevoie să fii simplu, natural, dar 
ŞI cinstit. 


Prin acestea două, vom afla cu siguranță odihnă de 
Orice. 


Prin aceste două modalităţi, vom găsi cu siguranţă 
odihnă faţă de orice gând irațional. În textul acesta nu ne 
spune că ne vor fi luate gândurile şi vom găsi libertatea, 
ci că vom găsi odihnă. Pentru că dobândirea stării fără 
gânduri şi a curăţiei depinde de noi, de voinţa noastră din 
adâncurile de înțelegere ale inimii. Dar, de cele mai multe 
ori, ne rugăm şi mărturisim că noi suntem de vină, uneori 
ne spovedim şi se poate să spunem: „Părinte, ăsta sunt!”, 


-450- 


PARTEA PRACTICĂ 


dar nu ne schimbăm. Când auzi pe cineva că spune: „Aşa 
sunt eu!”, îţi dai seama că nici nu-i trece prin cap să se 
schimbe. 

În continuare, Sfântul Isihie ne ridică gândirea spre 
viaţa duhovnicească cea mai înaltă, în înţelesul curăţiei 
desăvârşite, care se potriveşte cu Dumnezeu. Dacă vrei, 
zice, să te izbăveşti definitiv de gânduri și să fii un lucrător 
al trezviei, nu-i nevoie să mergi în pustie, ci să-ţi întorci 
atenţia spre curăţia minţii, pentru că aceasta te conduce 
la Dumnezeire. Sfântul, adică, îşi schimbă modalitatea 
gândirii. 


Sfinţii Părinţi privesc pe legiuitorul Moisi ca pe un 
chip al minţii. [139] 


Mintea este chipul lui Dumnezeu şi ne-a fost dată 
ca să avem legătură cu Dumnezeirea. Cum se realizează 
aceasta? Din preînchipuirile Vechiului Legământ, iar apoi 
din cel Nou, dar şi din scrierile Părinților, este cunoscut 
faptul că cea mai înaltă pildă a minţii a fost Moisi, care 
L-a văzut limpede pe Dumnezeu, după ce a postit şi s-a 
înfrânat patruzeci de zile, iar apoi a trăit postind toată via- 
ţa lui. Moisi nu era călăuzit de o înţelegere omenească, ci 
numai de Dumnezeu. În felul acesta, a reuşit şi să-L vadă 
pe Dumnezeu, şi să-şi mântuie poporul şi să-l conducă în 
Pământul Făgăduinţei (leş. 24, 18). 

Aici Sfântul spune că, după cum Moisi s-a curăţit, 
tot aşa trebuie să se curăţească şi propria noastră minte, 
dacă vrea să aibă legătură cu Dumnezeu. Pentru aceasta 
a fost făcută mintea noastră. Să ne amintim, de aseme- 
nea, de cele pe care le spune Sfântul Nicodim Aghioritul 
despre minte. În mod simplu, cu o logică ireproşabilă, ne 
explică ce înseamnă minte, pentru a cărei lucrare avem ca 
imagine viaţa lui Moisi. 


Căci el vede pe Dumnezeu în rug şi fața i se umple 
de slavă. 


Din Vechiul Legământ ştim că Moisi a văzut ru- 
gul care ardea şi nu se mistuia, şi a desprins de aici ideea 
Dumnezeirii (leş. 3, 2). În acelaşi fel, zice Sfântul, şi pro- 
pria ta minte să-L vadă în fiecare rug al vieţii tale zilnice 
pe Dumnezeu. 

Mai apoi, când Moisi s-a întâlnit cu Dumnezeu pe 
muntele Horev, faţa 1 s-a luminat atât de mult, încât iudeii 
nu puteau să o privească şi de aceea a trebuit să şi-o aco- 
pere (leş. 34, 29). Tot aşa şi mintea se umple de lumina 
Dumnezeirii, se slăveşte, şi împreună cu ea se proslăveşte 
omul întreg. 

De ce foloseşte Sfântul Isihie ca pildă pe Moisi? 
Pentru că vrea să ne descopere că vasul care primeşte cu- 
noştinţa lui Dumnezeu este mintea. Ea primeşte străluci- 
rile harului, sfinţenia şi luminarea. 


E făcut dumnezeu al lui Faraon de către Dumnezeul 
dumnezeilor. 

Moisi, care e luat ca chip al minţii de către Părinţi, 
a fost rânduit de Dumnezeul lui Israil ca un dumnezeu 
văzut pentru Faraon. Moisi l-a ameninţat pe Faraon că 
Dumnezeu îl va pedepsi cu diferite plăgi, iar acesta s-a 
speriat, pentru că sub imperiul groazei, al fricii şi al ame- 
nințării, înţelegem cu toții măreția lui Dumnezeu. Faraon, 
desigur, nu-L vedea pe Dumnezeu, ci pe Moisi îl avea ca 
pe Dumnezeu (leş. 7, 1). Sensul este acesta: când mintea 
omului este curată, primeşte luminarea Sfântului Duh, se 
înduhovniceşte, se îndumnezeieşte, iar omul devine un 
dumnezeu văzut pe pământ care le conduce pe toate. Adi- 
că poate să amenințe, să blesteme, să schimbe situaţiile, 
să înnoiască, să oprească sau să pornească un război. 

Urmăriţi istoria şi tâlcuirea diferitelor războaie, ca- 
lamităţi, a tuturor întâmplărilor bune şi rele, ba chiar şi a 
fenomenelor naturale în Sfânta Scriptură. Veţi vedea că 
toate acestea au cu adevărat o legătură cu oameni care au 
dobândit puterea, voinţa, înțelepciunea şi luminarea Sfân- 
tului Duh. De aici şi-au luat modelul împărații bizantini 
și generalii lor, când luau împreună cu ei monahi sfinți 
ca să-i însoţească în războaie sau le cereau binecuvânta- 
rea înainte de plecare. Aceasta pentru că au înţeles că, în 
cele din urmă, cel care stăpâneşte în lume, care a devenit 
stăpânitorul cerului şi al pământului, nu este Dumnezeu, 
ci omul, căruia Dumnezeu îi dă harisma Sa împărătească, 
împărăţia Sa şi puterea Sa. Astfel, omul devine Dumneze- 
ul văzut, pentru că se îndumnezeieşte. 


Bate Egiptul, scoate pe Israil și dă legea. 

Plăgile date lu: Faraon şi poporului egiptean au fost 
prevestite de Dumnezeu, dar Moisi e cel care a poruncit 
ca ele să se împlinească. Primind porunca de la Dumne- 
zeu, le-a vestit dinainte şi a ştiut cu precizie reacția lui 
Faraon. Dacă la început împăratul egiptean s-a învârto- 
şat, după ce plăgile au urmat una după alta, şi-a schimbat 
atitudinea (leş. 7, 14). Prin urmare, sfinţii lui Dumnezeu 
pot să conducă lucrurile atât în năpaste, cât şi să intervină 
pentru mântuirea popoarelor, să dea legi, aşa cum s-a în- 
tâmplat şi cu Moisi. Desigur, legiuitorul este Dumnezeu, 
dar aşezământul de lege a fost dat de către Moisi, de aceea 
se numeşte aşezământ de lege mozaic sau lege mozaică, 
porunci mozaice (leş. cap. 20). Prin urmare, Dumnezeu 
nu este numai nevăzut, dar intră şi în inimile oamenilor 
curaţi, smeriţi, simpli, fireşti, fără gânduri. 


Care luate în chip figurat, după duh, sunt fapte şi 
drepturi de-ale minţii. 


Din textul anterior am înţeles de ce oamenii nu în- 
drăznesc să-l vorbească ei înşişi lui Dumnezeu, ci cer mij- 
locirea oamenilor sfinţi sau a sfinților care sunt deja în cer. 
Aceasta nu înseamnă că ei nu cred în Dumnezeu, ci că Îl 
găsesc pe Dumnezeu în mijlocul sfinţilor. 

Luate în chip figurat, după duh. Când tâlcuim mistic 
şi duhovniceşte faptele lui Mois: — că a pedepsit Egiptul, 
că a mântuit pe evrei şi a dat legile — atunci vom înţele- 
ge că acestea sunt fapte și drepturi de-ale minții. Duhul 
este elementul existenței omeneşti care se împărtăşeşte 
nemijlocit de Sfântul Duh, şi îndumnezeindu-se, trimite 

strălucirea luminii pe care a primit-o și săvârşeşte semne 
minunate. 

Expresia fapte și drepturi de-ale minţii este înfrico- 
şătoare şi de neînțeles pentru cugetarea omenească, pentru 
că are sensul că toate lucrările de mai sus nu sunt făcute 
direct de Dumnezeu, ci în chip mijlocit, prin intermediul 
omului. Adică a dat omului putinţa, capacitatea, însuşirea 
de a putea să se îndumnezeiască şi, mai ales, de a-şi în- 
dumnezei mintea, conducătoarea existenţei omeneşti. Du- 
hul nostru, împărtăşindu-se de Sfântul Duh, devine şi el 
Duh. După cum lemnele, când sunt aruncate în foc, devin 
şi ele foc, şi luminează, şi încălzesc, după cum buretele 
care este folosit la Sfântul Potir devine burete sfânt şi se 
umple de Sângele lui Hristos, aşa şi mintea a fost făcută 
de la începutul naşterii omului în aşa fel, încât să se poată 
îndumnezei. Prin urmare, însuşirile şi lucrările lui Dum- 
nezeu devin însuşirile şi lucrările minţii omeneşti. Atunci 
cu devin dumnezeu după har, am toată stăpânirea de a 
face tot ce face Dumnezeu. 

Cum pot să dau dezlegare de păcate ca preot? Cum 
pot să cobor pe Sfântul Duh? Am primit în firea mea stă- 
pânirea de a preface pâinea şi vinul în Dumnezeu, pentru 
că Dumnezeu m-a făcut dintru început împărat, proroc şi 
preot. După păcat însă mi-am pierdut vrednicia preoţeas- 
că, care mi-a fost dată iarăşi, în mod preînchipuitor, pro- 
fetic şi tipologic în Vechiul Legământ, iar în lucrare ade- 
vărată în Noul Legământ, în Biserică. Aşa că omul a fost 
făcut cu putinţa de a fi dumnezeu, de avea toate însuşirile 
şi lucrările Dumnezeirii, de a trăi precum îl vrea Dumne- 
zeu. Aceasta înseamnă că ar fi putut şi să nu păcătuiască 

şi să rămână nemuritor precum era. 

E într-adevăr minunat să vedem ce înţelesuri măreţe 
ascunde Sfântul în spatele simplelor sale expresii şi ce 
descoperiri ne face. 

Care luate în chip figurat. Toate cele spuse mai îna- 
inte, dacă le vom tâlcui omeneşte, nu le vom înţelege. Prin 
urmare, cer o tâlcuire adâncă şi mistică, pentru că nu sunt 
nişte fapte omeneşti pe care mintea noastră le poate înţe- 
lege cu uşurinţă, cum ar fi, de exemplu, modul în care să 
ducem un război, în care să eradicăm sărăcia sau foamea, 
să ne zidim casa, să ajungem geniali. Cele omeneşti însă 
nu au nici o importanţă, lucrul care are importanţă, şi este 
realitatea cea mai mare, e îndumnezeirea noastră. 

Fapte şi drepturi de-ale minţii. Aşadar, mintea omu- 
lui îndumnezeit vede pe Dumnezeu şi atunci omul este 
proslăvit, devine dumnezeul lui Faraon, spânzură păcatul, 
aşa cum a spânzurat Moisi şarpele în pustie (Num. 21, 
6-9), mântuieşte norodul, aşază legi în inimile oameni- 
lor şi în Biserică. De ce ziceau Apostolii şi Sfinţi Părinţi: 
„Părutu-s-a Duhului Sfânt şi nouă” (F.A. 15, 28)? Ar fi 
fost nişte obraznici dacă nu ar fi avut această cunoştinţă, 
deoarece conjuncţia „şi” leagă întotdeauna lucruri de ace- 
laşi fel. Prin urmare, „şi nouă” înseamnă că şi noi suntem 
după har şi prin bunăvoința Domnului minţi duhovniceşti, 
avem fapte și drepturi de-ale lui Dumnezeu. Prin urmare, 
putem să poruncim în Biserică: Hristos este o Persoană 
a Sfintei Treimi şi suntem datori să-L ascultăm; de ase- 
menea, ca să mergem la biserică, trebuie să ne pregătim. 
Adică etosul, fapta, viaţa, dogma, toate sunt rânduite de 
către duhul omenesc. Vedeţi ce dumnezeu mare este omul 

atunci când comunică şi se împărtăşeşte de Dumnezeire? 


Iar Aaron, fratele legiuitorului, este socotit chip al 
omului din afară. [140] 


În Vechiul Legământ ni se spune că Aaron, spre de- 
osebire de Moisi, de multe ori a dat dovadă de neputinţă 
şi numai puţin a lipsit ca să-şi piardă viaţa (leş. 32, 1). 
Prin urmare, deşi era arhiereu al lui Dumnezeu, este chip 
al omului din afară, trupesc şi carnal, nu al celui păcătos, 
care nu slujeşte cu duhul, ci al celui neacoperit şi neames- 
tecat cu Dumnezeu, care acţionează pe baza principiilor 
minţii naturale, omeneşti. În realitate însă, aceasta nu este 
mintea în stare naturală, ci mintea rănită de păcat, care s-a 
îmbolnăvit şi acum e ca moartă, care adică şi-a restrâns 
cercul însuşirilor. Pentru că Adam altfel Îl vede pe Dum- 
nezeu înainte să păcătuiască, şi altfel după ce a păcătuit. 

Chip, aşadar, al omului care nu este afundat în harul 
dumnezeiesc este fratele legiuitorului, Aaron. Acest om 
nu-şi foloseşte partea sa înţelegătoare, mintea sa, potrivit 
cu simţul duhovnicesc, ci numai la arătare. Se conduce pe 
sine, povăţuieşte Biserica, pe copiii săi, viaţa sa persona- 
lă, păcatul său, lupta sa duhovnicească, după simţirea şi 
părerea sa individuală. 

De exemplu, eu ca Stareţ mă întreb: „Ce-o fi păţit 
cutare monah? În fiecare zi vin rudele lui la mănăstire şi el 
a ajuns un răzvrătit. Nu mai ascultă, nu se mai poate ruga. 
Ce să fac? Să interzic părinţilor să mai vină? Să-l închid 
în chilie? Să-i schimb slujirea?” Încep să-mi dau părerea 
și să mă gândesc. Încerc să dezleg problema cu propriile 

mele gânduri omeneşti, ca să-i salvez sufletul. Se poate, 
desigur, să reuşesc şi aşa, se poate să ajute şi Dumnezeu. 
Dar propria mea acţiune este omenească. Nu sunt chipul 
lui Moisi, ci sunt asemenea lui Aaron. 

Sau posteşte unul şase luni, iar apoi zice: „Ce-am 
rezolvat cu postul? Nimic. O să cer de la Stareţ şi mai 
mult post”. Hotărârea lui este o socoteală omenească. 
Omul duhovnicesc însă nu se bazează pe părerile lui, ci 
pe ceea ce îi va spune Dumnezeu, Duhul Sfânt. 

Dar îmu veţi spune: „Bine că nu suntem păcătoşi şi 
că nu ne folosim părerile, însuşirile şi virtuțile firii noas- 
tre”. Dar, dincolo de toate acestea, ceea ce are mare im- 
portanță este cât Duh Sfânt am absorbit, cât am devenit 
noi Duh Sfânt. De aceea, Sfântul Isihie spune că atunci 
când ne folosim raţiunea, zbaterea noastră, neliniştea 
noastră pentru a face faţă unei situaţii, se poate ca acestea 
să fie folositoare, dar sunt totuşi omeneşti. 

Să vedem acum ce-a păţit Faraon: 


De aceea și noi mustrându-l pe acesta cu mânie, ca 
Moisi pe Aaron care a greșit, îi zicem: „Cu ce ţi-a greșit 
Israil, că te-ai grăbit să-i depărtezi pe ei de la Domnul 
Dumnezeul cel viu, Atotțiitorul? ” 


Moisi a plecat, s-a suit pe Horev, iar evrei aşteptau. 
În cele din urmă au obosit şi au început să protesteze îna- 
intea lui Aaron: „Unde-i Moisi şi poruncile? Unde-i Dum- 
nezeu? Nu putem trăi fără Dumnezeu. Dă-ne un Dum- 
nezeu ca să ne închinăm!” Aaron s-a aflat atunci într-o 
situaţie grea. De ce? Oare nu credea în Dumnezeu? Desi- 

gur, credea, pentru că era singurul arhiereu al adevăratului 
Dumnezeu. Dar ştia că iudeii sunt tari la cerbice şi nu vor 
da înapoi. Dacă ar mai fi aşteptat, ei ar fi fost în stare să 
se întoarcă în Egipt sau să-l omoare sau să-L hulească pe 
Dumnezeu. De aceea, îşi pune în joc raţiunea şi zice: „Ca 
să nu se întâmple ceva mai rău” (In. 5, 14), să le fac în 
mod provizoriu, până va coborî Moisi, un viţeluş ca să i 
se închine, fiindcă ştiu ei că nu e Dumnezeu. Într-adevăr, 
toți evreii ştiau asta, pentru că le fusese interzisă nu numai 
facerea viţelului, ci şi a oricărei imagini a lui Dumnezeu. 
Cum intră însă în joc raţiunea! Deşi ştiau că viţelul nu e 
Dumnezeu, cer să se închine viţelului ca lui Dumnezeu şi 
să-i aducă acestuia jertfele lor. Aaron era sigur că Moisi, 
când se va întoarce, pentru că era foarte aspru, îi va pe- 
depsi şi iarăşi vor merge înainte. 

Între timp, Moisi coboară de pe vârf, vede viţelul, 
se mânie şi îi spune lui Aaron: „De ce nu ai rămas credin- 
cios cuvântului lui Dumnezeu? De ce te-ai arătat trupesc, 
Aaroane? De ce mintea ta nu este duh? Cu ce ţi-a greșit 
Israil? Ce rău ţi-a făcut poporul lui Israil de l-ai aruncat 
într-un păcat aşa de mare, de s-au adunat toţi în jurul ido- 
lului şi i s-au închinat? Ce ţi-au făcut, de le-ai împlinit 
pretenția? Puțin a lipsit să te omoare, dar Dumnezeu te 
apără. Că te-ai grăbit să-i depărtezi pe ei de la Domnul 
Dumnezeul cel viu, Atotţiitorul? De ce i-ai făcut să se în- 
depărteze şi să se despartă de Dumnezeu?” Aşadar, Aaron 
a greşit. Şi-a arătat, desigur, iubirea sa pentru Dumnezeu, 
frica lui, credinţa şi râvna lui, chiar şi mânia lui, cerând 
evreilor să aducă toate aurăriile lor, sperând că astfel vi- 
țelul îi va costa, iar ei îşi vor părăsi dorinţa. Ei însă s-au 

arătat de neînduplecat, şi de aceea răul s-a săvârşit. Atunci 
Moisi l-a certat pe Aaron (leş. 32, 21-24). 

Aşa să faceţi şi voi, zice Sfântul Isihie, cu voi înşivă: 
mustrându-l pe acesta cu mânie, ca Moisi pe Aaron care a 
greşit. Când mintea voastră este omenească, atunci când 
nu aveţi urmele vieţii duhovniceşti lucrând şi acţionând, 
când nu aveţi curăţie, când în timp ce vreţi să fiţi liniştiţi, 
ŞI să nu minţiţi, şi să nu urâţi, şi să nu ţineţi minte ce v-a 
făcut altul, faceţi tocmai pe dos, când nu sunteţi chipuri 
ale Sfântului Duh, acționaţi atunci cel puţin ca Moisi: vă 
loviți pe voi înşivă zicându-vă: „Tu greşeşti”. În conti- 
nuare, îndreptaţi-vă, smulgând rădăcinile vechii voastre 
vieţi. Cum? Făcând ce a făcut Moisi, care a stricat şi a ars 
viţelul (leş. 32, 20). 


Căci Domnul, când era să învie pe Lazăr din morți, 
ne-a arătat împreună cu alte bunuri ... [141] 


Sfântul foloseşte conjuncţia căci nu pentru că ar 
continua exact aceeaşi idee, ci pentru ca să înţelegem care 
este problema practică a vieţii noastre. Verbul a arătat 
impreună cu alte bunuri înseamnă că ne arată ceva, dar în 
paralel ne arată şi altceva. Dumnezeu ne-a arătat că pentru 
mântuirea sufletului nostru e nevoie să fim duhovniceşti, 
dar în acelaşi timp, ne-a spus şi în ce fel putem deveni 
duhovniceşti în viaţa noastră zilnică. Sunt necesare cu- 
noştinţa, înțelegerea, cugetul, dar mai avem nevoie şi de 
ceva practic ca să putem deveni oameni duhovniceşti. 

De aceea, Dumnezeu împreună cu toate descoperirile 
dogmatice, bisericeşti și mistice, ne-a descoperit şi ceva sim- 

plu, când urma să-l învie pe Lazăr din morți (In. 11, 11). 


„.. pe acela că trebuie să strunim prin ameninţări 
moliciunea și petrecerea veselă a sufletului şi să îmbrăți- 
șăm o viețuire aspră, adică prihănirea de sine, ca sufletul 
să poată fi izbăvit de iubirea de sine, de slava deșartă şi 
de mândrie. 


Hristos, în clipa în care urma să-l învie pe Lazăr, pur- 
ta ca om toate neputinţele omeneşti, Se supunea însuşirilor 
nepăcătoase ale firii omeneşti, dar nu voia să fie condus de 
ele, chiar dacă nu erau păcătoase. Nu voia, de exemplu, să 
fie condus de somn sau de mâncare. Mânca pentru a fi pil- 
dă, dar Se stăpânea pe Sine, avea libertate. În acelaşi timp, 
nu căuta să placă oamenilor, arătându-Se că nu mănâncă şi 
nu bea. Nu se temea de acuzele oamenilor. Nu-L interesa 
ca ceilalţi să aibă o părere bună despre EI, de aceea ÎI şi 
numeau „mâncător şi băutor de vin” (Mt. 11, 19). 

Aşadar, văzându-Și prietenul mort, dar mai întâi 
de toate văzând în chipul lui căderea şi stricăciunea firu 
omeneşti, pe care şi El o purta, Hristos S-a întristat şi l-a 
venit, ca unui om, să plângă. Era un păcat să plângă? Nu, 
dimpotrivă, era o dovadă de iubire. Cu toate acestea, „a 
suspinat în Sine” (In. 11, 33-38). 

Înţelesul este că şi noi putem folosi însuşirile noas- 
tre omeneşti, dar cu atenţie, aşa încât să nu fim stăpâniţi de 
ele. Fiindcă e un păcat înfricoşător — noi, desigur, că nu ne 
dăm seama — să fim stăpâniţi de altcineva şi chipul vieţii 
noastre să fie Aaron. „Vreau, zicem noi, să-mi impun mie 
însumi ceva, dar nu pot; ştiu, dar nu fac”. Asta-i păcatul 

nostru! Şi dacă într-adevăr nu pot, e bine. Dar dacă îmi fac 
pogorăminte înseamnă că nu se poate să ajung vreodată 
om duhovnicesc. Câţi ani vom mai trăi? Dar chiar de am 
mai trăi ani mulţi, vom putea oare să luptăm întotdeauna? 
Vom avea curajul şi puterea să fim neîncetat nişte luptă- 
tori? Acum deci, cât timp putem, să biruim întru toate. 

Părinţi au mâncat atât cât era nevoie pentru a nu 
le slăbi mintea. Deoarece creierul are nevoie de anumite 
elemente şi nu funcţionează normal dacă nu le are, n-ar 
fi putut să ducă marile lor lupte fără hrana necesară. Prin 
urmare, nu mâncau ca să trăiască, nici ca să fie sănătoşi, ci 
pur şi simplu pentru a-şi putea face lucrarea lor duhovni- 
cească, datoria pe care le-a încredinţat-o Biserica. Acelaşi 
lucru e valabil şi în ce priveşte somnul, îmbrăcămintea şi 
toate celelalte. Adică dorm atâta — puţin sau mult — cât îmi 
impune voia lui Dumnezeu. 

Aşa şi Domnul, în cazul lui Lazăr, S-a înfrânat pen- 
tru a nu Se purta omeneşte, dându-ne pilda strunirii si- 
nelui. De exemplu, mă strunesc şi nu am gânduri, sau nu 
mănânc, sau nu urăsc. De asemenea, mă strunesc şi cad 
în foc atunci când sunt dus la martiriu, ca să mă aduc pe 
sine-mi jertfă Domnului, aşa cum au făcut toţi mucenici. 
Întru toate pot să îmi impun atunci când vreau. 

Aşadar, numai strunindu-ne, adică lovindu-ne si- 
nele, lepădându-ne chiar şi de însuşirile noastre fireşti, 
putem deveni oameni duhovniceşti. După cum Moisi l-a 
lovit pe Aaron când l-a întrebat: „Ce ţi-a greşit Israil că 
l-ai dus la păcat?” (leş. 32, 21), aşa şi tu să-ţi spui ţie: „Cu 
ce ţi-a greşit Biserica? Cu ce ţi-a greşit obştea fraţilor, de 
nu te sfinţeşti? Cu ce ţi-a greşit lumea şi nu-L descoperi pe 

Dumnezeu cu putere înaintea ei, ci te dovedeşti o făptură 
josnică? De ce plângi şi arăţi ca toţi oamenii? De ce te 
mâhneşti? Prin ce te deosebeşti tu, care eşti al Domnului, 
de lumea obişnuită care nu ştie pentru ce trăieşte? De ce 
nedreptăţeşti Biserica, pe Însuşi Hristos, mirele tău, prin 
faptul că nu eşti un sufiet desăvârşit?” 

„A suspinat”. Hristos S-a purtat cu dârzenie şi nu a 
plâns, ci L-a slăvit pe Tatăl strigând: „Lazăre, vino afa- 
ră!” (In. 11, 43). A strigat, pentru că atunci când te ia cu 
suspin, nu mai poţi vorbi. El însă S-a purtat cu dârzenie. 
Pentru o clipă a prins putere, ca un om, şi a strigat. Deşi 
umblase patru zile şi era obosit şi nemâncat, a făcut-o 
numai şi numai ca să-L slăvească pe Tatăl. De câte ori 
înfruntăm noi situaţiile diferite cu gândul de a-L slăvi pe 
Dumnezeu? Aproape niciodată, pentru că gândim cu pro- 
pria noastră judecată, cum ni se pare nouă, cum vrem noi, 
cum ne convine nouă. 

Să strunim prin ameninţări moliciunea și petrece- 
rea veselă a sufletului. Sfântul însă ne sfătuieşte să stru- 
nim tot ceea ce ne vine în minte sub formă de gând sau de 
părere. Înfrânează-te, aşadar, de la tot ce este al tău. Vrei, 
de exemplu, să faci o plimbare. De ce să te duci? Vrei să 
faci mai multă nevoinţă. De ce să faci? Dacă ţi le-a impus 
Dumnezeu sau Starețul, atunci acţionezi corect. Dar dacă 
nu ţi le-au impus ei, de ce să o faci? Când ne obişnu- 
im să facem cele pe care noi le socotim corecte, devenim 
oameni trupeşti, nişte nefericiți, pământeşti, pentru că 
această purtare a noastră decurge din neputinţă. 

Moliciune înseamnă comportament femeiesc, dar 
ascunde şi înţelesul revărsării în afară a sufletului şi arată 

mulțumirea de sine. Femeile îndeosebi au această carac- 
teristică. Plânge femeia toată ziua, iar când o îmbrăţişea- 
ză pentru o clipă bărbatul ei sau îi făgăduieşte ceva, îşi 
schimbă imediat dispoziţia sufletească. O doare capul, dar 
dacă o lauzi puţin, îi trec toate durerile. 

Dar nu numai femeile suferă de aceasta. Sunt şi băr- 
baţi de acest fel, iar lucrul acesta este înfricoșător. Feme- 
ia, cel puţin, din firea ei este aşa. Bărbatul însă? 

Moliciunea este afirmarea de sine, privirea arunca- 
tă asupra noastră înşine, lipsa bărbăţiei, neputinţa. Pentru 
femeie este uşor să cadă în laşitate în clipele de dificulta- 
te, dar la fel păţeşte uneori şi bărbatul. Nu, zice Sfântul 
Isihie, tu trebuie să fii cu bărbăţie, să nu te destrami, să 
nu te pierzi, să nu te stingi ca o femeie sau ca apa care se 
varsă şi se pierde. Să nu ţi se risipească puterea, răbdarea, 
rezistenţa. Să fii bărbat, un adevărat luptător. 

Și petrecerea veselă a sufletului. Să nu ţi se împrăş- 
tie sufletul în felurime de griji, în întâmplări, în păreri, în 
dorinţe. Se poate ca un bărbat să câştige mii de bani într-o 
zi cu munca sa, în timp ce femeia lui să se ocupe cu mii 
de lucruri inutile acasă sau poate să aibă gânduni: „De ce 
m1-0 fi spus soţul asta? De ce m-a uitat şi nu mi-a telefo- 
nat la ora 12, aşa cum mi-a spus?” O mie şi unu de lucruri. 
Sfântul, aşadar, ne îndeamnă să nu ne revărsăm existenţa 
noastră prin preocuparea cu multe lucruri, pentru că toate 
acestea se află în afara şi în jurul nostru. Se impune să 
respingem moliciunea şi petrecerea veselă a sufletului. 
Faptul de a fi noi criteriul vieţii, cu diferitele noastre fapte 
ŞI preocupări, este o neputinţă şi o destrămare a persona- 
lităţui noastre. 

Și să imbrățișăm o viețuire aspră. Un lucru de care, 
de asemenea, avem nevoie este râvna, astfel încât să do- 
bândim o viețuire aspră. Sfântul Isihie împrumută acest 
adjectiv de la omul care, când vrea ceva, se concentrează 
ŞI devine atât de serios, încât te temi de el. Om aspru este 
cel care nu râde, care nu zâmbeşte. Sensul este acesta: să 
avem seriozitate, astfel încât să-i dăm de îndată celuilalt 
siguranţa şi simţul că nu cedăm. 

Vii, de exemplu, tu şi-mi ceri iertare pentru că ai 
adus veşti într-un domeniu care nu ţi-a fost încredinţat, iar 
cu te întreb: 

— Copilul meu, de ce ai făcut asta? 

— Mă înnebunea cu întrebările, mă întreba neîncetat, 
îmi răspunzi. 

— Nu ţi-e ruşine? Ai ajuns în ultimul hal. Nu celălalt 
greşeşte. Tu i-ai dat dreptul să te socotească o persoană 
moleşită şi revărsată în afară, şi de aceea nu te-a luat în 
seamă. Ştia că eşti un vas în care poate arunca oricine ori- 
ce vrea, şi şi-a aruncat şi el întrebările lui. Ştia că vrei să 
te întrebe, şi a vrut să se convingă el însuşi. 

Dacă vrem să trăim cu adevărat duhovniceşte, nu 
avem trebuinţă numai de bărbăţie şi de luptă duhovniceas- 
că, ci şi să-i convingem pe ceilalţi că suntem stăpâni pe 
noi înşine. Faptul de a arăta neputincioşi este o neslăvire 
a lui Dumnezeu Însuşi. 

Se apropie cineva şi te întreabă: „Unde-i Starețul?” 
De ce te întreabă? Pentru că ştie că eşti neputincios şi nu 
ştii cum să te porţi, cum să scapi cu isteţime din cursa pe 
care ţi-o întinde. Prin urmare, trebuie să nu te porți cu 
îndrăzneală faţă de celălalt, nici într-un fel care să-ţi ştir- 

bească măreţia şi caracterul tău împărătesc. Eşti dator să 
te stăpâneşti şi să te conduci tu pe tine însuţi. 

Să fim deci puternici şi plini de bărbăţie, să ne stru- 
nim sinele de fiecare dată când el vrea să fie criteriul nos- 
tru, când nu este dârz şi puternic. Dacă nu suntem plini 
de bărbăţie, vom trăi fără duh. Nouă zeci şi nouă la sută 
din păcatele noastre provin din moliciune, din moleşeala 
noastră, din lipsa de asprime a sufletului nostru, din faptul 
că nu îi dăm celuilalt impresia şi siguranţă că suntem plini 
de putere. Nu vrem să acceptăm acest lucru, dar înţelegem 
că aşa stau lucrurile. De aceea, Apostolul zice: „Fiţi sfinți 
în toată petrecerea vieţii” (1 Ptr. 1, 15). În toată purtarea 
noastră se impune să ne arătăm integritatea, faptul că nu 
dăm înapoi în nici un fel. 

Dacă Aaron este chip al omului din afară, al omului 
trupesc, Sfântul Isihie ne cheamă să fim ca Moisi şi ca 
Hristos, Care S-a stăpânit pe Sine. 

Dar ca să nu uităm că tema noastră sunt gândurile, 
revine la ea în capul următor. 


Precum fără corabie mare nu e cu putință a trece 
marea, așa fără chemarea lui lisus Hristos, nu e cu putin- 
fă a izgoni momeala gândului viclean. [142] 


De ce ai nevoie ca să tai gândul, păcatul, efemina- 
rea? De rugăciune. După cum nu poţi străbate oceanul 

fără o corabie mare, tot aşa nu poţi răzbate prin marea 
acestei vieţi fără nava de război care se cheamă chemarea 
numelui lui lisus Hristos şi fără bărbăţia zilnică. 

Cugetul nostru bărbătesc suntem datori să-l dove- 
dim, pentru că ceilalţi întotdeauna ne pun piedici, ca să 
ne arunce. De asemenea, e nevoie să arătăm bărbăţie, mai 
ales faţă de cel viclean, pentru că şi el este influenţat de 
purtarea noastră. Adică înainte de a ne ispiti, ne cercetea- 
Ză, ne analizează sufletul, ca să vadă ce suntem dispuşi să 
primim. 

Și pentru că, în realitate, singuri creăm şi păzim în 
noi gândurile, ceea ce înseamnă că noi nu vrem să înain- 
tăm, Sfântul continuă cu tema gândurilor şi ne spune în ce 
fel putem să le nimicim. 


Impotrivirea obișnuiește să aducă la tăcere, iar 
chemarea |lui lisus Hristos] să izgonească din inimă gân- 
durile. [143] 


Chemarea, însoţită de trezvie, alungă gândurile. Prin 
urmare, făcând rugăciune, nu vei avea gânduri, pentru că 
nu e cu putinţă să existe la un loc amândouă. Desigur, nu 
contenim rugăciunea atunci când avem gânduri, nu tăiem 
legăturile noastre cu Dumnezeu — pentru că, deoarece le 
vrem, vom mai avea gânduri încă multă vreme — facem 
cel puţin această imitație de rugăciune, că poate-poate va 
deveni cândva adevărată. 

Aici e nevoie să fim atenţi la un lucru important. 
În realitate, noi nu vrem să tăiem gândurile, pentru că ne 
convin, şi de aceea, în loc să ne certăm cu noi înşine, ne 

certăm cu ele şi ne împotrivim lor: „Mergi înapoia mea, 
satană, eu sunt al lui Dumnezeu”. Dar această împotrivire 
nu e spre folosul nostru. Aşa se poate purta doar un om 
simplu şi fără viclenie. Noi, care ne îndeletnicim cu cele 
duhovniceşti, suntem vicleni şi e nevoie să ne întoarcem 
atenţia în altă direcţie. Să nu spunem, aşadar, „nu” gân- 
dului, pentru că în acest fel îi dăm importanţă, îl înălțăm 
într-un loc vizibil, discutăm cu el de la egal la egal. 

Dar, mă veţi întreba, nu e de nici un folos împotrivi- 
rea? În capul precedent, Sfântul ne-a spus că împotrivirea 
ne dă bucurie şi ne astâmpără gândurile de care suntem 
vinovaţi. Totuşi, împotrivirea nu le alungă, pentru că ele 
revin. 

Chemarea [lui lisus Hristos] să izgonească din ini- 
mă gândurile. Gândul este alungat de chemare, în timp ce 
împotrivirea î/ aduce la tăcere, doar îl închid în gură. Am, 
de exemplu, o nemulțumire: „De ce nu mă facc Starețul şi 
pe mine proestamen? Sunt nevrednic?” Şi îndată mă îm- 
potrivesc gândului: „Nu ţi-e ruşine? Fii smerit şi iubeşte 
ncarătarea”. Dar ce ascund în adâncul cuvintelor mele? 
Că-mi place să fiu proestamen şi că, da, accept că trebuie 
să fiu smerit, dar şi Starețul trebuie să-şi dea seama de va- 
loarea mea. Gândul, adică, nu e niciodată singur. Aşa cum 
dacă nu ai două picioare, nu poţi umbla, aşa şi gândul, 
niciodată nu umblă cu un singur picior, ci are nevoie de 
două. Unul este gândul care îţi vine, iar celălalt e propriul 
tău gând ascuns, care acum odrăsleşte. 

Aşadar, Sfântul foloseşte verbul a aduce /a tăcere 
cu foarte mare precizie, arătând astfel că gândul este ira- 
țional, păcătos. Dar câtă vreme vei putea face ca gândul 

să tacă? Când faci pe cineva să tacă, vine un moment în 
care se zbate şi încearcă să-ţi ia mâna de pe gura lui. Tot 
aşa şi diavolul — în realitate egoul nostru — nu rabdă să fie 
redus la tăcere pentru multă vreme. Pentru că împotrivi- 
rea, contrazicerea, este a mea proprie, provine din egoul 
meu. Nu pot însă să mă lupt multă vreme aducând gândul 
la tăcere, pentru că obosesc şi vreau să îmi trag răsuflarea. 
Prin urmare, împotrivirea are numai rezultate provizorii 
şi doar în situaţii rare este eficientă. Atunci ce ne trebuie 
pentru ca reuşita noastră să fie adevărată? 


Și dacă mintea noastră e încercată și învățată, 
având deprinderea de a observa şi de a vedea curat şi 
limpede nălucirile şi înşelăciunile amăzitoare ale celor 
răi, stinge cu ușurință, îndată, din răsărire, prin împotri- 
vire şi rugăciunea lui lisus Hristos, săgețile aprinse ale 
diavolului imediat ce s-au arătat. 


În clipa în care gândul ne războieşte, nu putem face 
nimic dacă nu am fost încercaţi mai înainte şi dacă nu 
am învăţat meşteşugul războiului. Războiul este trezvia şi 
rugăciunea, în timp ce experienţa este cunoştinţa şi făp- 
tuirea, roadele şi trăirile rugăciunii şi trezviei. Când am 
învăţat să mă rog în mod spontan, atunci în momentul în 
care apare un gând, mintea mea va spune în mod spontan 
rugăciunea. Nu e însă uşor să-ţi impui un lucru cu care nu 
te-ai obişnuit. 

Din răsărire, prin împotrivire. Suntem datori să tă- 
em gândul încă de la început. Altfel, începe diavolul. Cu 
cuvintele prin împotrivire, Sfântul nu se referă la împo- 

trivirea despre care am vorbit mai înainte, ci la împotri- 
virea din răsărire. Adică, omul cu mintea experimentată 
dobândeşte o asemenea cunoştinţă, o asemenea conștiință 
şi un astfel de criteriu, încât se întoarce îndată de la rău. 

Mi se face propunerea să merg la plimbare şi îndată 
cumpănesc înlăuntrul meu oferta, pentru că îmi dau seama 
că vom trăncăni şi vom cădea în păcate. Această cumpă- 
nire este împotrivire. Prin urmare, din răsărire reprezintă 
clipa în care intră gândul. Atunci trebuie să înţelegi ce îţi 
spune în mod spontan sufletul, Hristos. Pentru că în clipa 
în care vine şi intră gândul, vine şi Hristos, vine şi îngerul 
tău şi te îndeamnă să îl curmi. Dacă tu nu-l vei curma de 
îndată, va intra în acţiune egoul tău, părerea ta şi voinţa 
ta, şi vei începe să te îndreptăţeşti: „Da, dar dacă merg la 
plimbare, voi avea o părtăşie cu fratele meu”. Aşadar, din 
prima clipă, când vei simţi că gândul nu e bun, trebuie să-l 
nimiceşti cu rugăciunea lui lisus. Astfel se sting săgețile 
cele aprinse ale vicleanului. 


Și gândurile noastre să prindă formă împreună cu 
idolul, în mod pătimaș, sau să stea de vorbă cu el cu pri- 
etenie, sau să gândească mult, sau să săvârșească con- 
simțirea. 


Și gândurile noastre să prindă formă împreună 
cu idolul, în mod pătimaș. Gândul este rezultatul idolu- 
lui care ţi se înfăţişează înainte ca ceva frumos, măreț, şi 
exercită asupra ta o atracţie, pentru a-i da atenție. Adică 
la început intră în tine ca un idol/imagine şi de îndată ce 
conştientizează că nu îl primeşti, începe să emane ener- 

giile lui, să-ţi plimbe pe sub nas fructele lui, iar atunci 
pândul tău — tot omul are propriul său gând ca prelungire 
a activităţii sale raţionale — discutând cu idolul, începe să 
prindă formă împreună cu el. Adică, în timp ce gândul a 
intrat la început singur — desigur, dacă este un gând străin 
care nu provine de la noi — devine apoi al nostru. Ne fami- 
larizăm cu el, luăm aceeaşi formă cu el şi mintea noastră 
cade, din conducătoare devine sclavă şi se închină idolu- 
lui, unui dumnezeu străin. 

Sau să stea de vorbă cu el prietenie. Deoarece gân- 
dul ni se înfăţişează ca atrăgător, începem o discuţie pri- 
etenoasă cu el, ca să ne îndreptăţim că am luptat şi nu am 
predat de îndată armele. Dar acesta nu este război, este o 
cursă vicleană ca să facem vina noastră mai mică. Adică, 
în realitate, suntem prieteni cu idolul. 

Expresia sau să gândească mult, sau să săvârşeas- 
că consimţirea înseamnă că încep să nu mai fiu un om 
simplu, ci să am felurite concepţii, mai multe cugetări, 
şi să fiu influenţat de discuţia pe care o port cu gândul. 
Gândul, de exemplu, îţi spune: „De ce nu studiezi şi tu, 
aşa cum studiază cutare, şi apoi, dacă vrei, mergi la mă- 
năstire?” lar tu răspunzi: 

— Nu, eu n-o să studiez, pentru că viaţa monahală 
este o vieţuire mai înaltă. 

— Da, continuă gândul, dar gândeşte-te și la asta: 
dacă studiezi, vei înţelege mai bine Evanghela, vei pu- 
tea citi Părinţii Bisericii, o să ai mai multă autoritate, mai 
multă cinstire. Viaţa duhovnicească îţi va fi mai uşoară, 
vei fi mai de folos Bisericii. 

Tu iarăşi te vei lepăda de studii, dar propunerile 

gândului ajung să fie nişte trăiri puternice ale vieţii tale 
personale şi astfel, în loc să ai trăiri duhovniceşti din ru- 
găciune, din postire, din priveghere, le ai pe cele pe care 
ți le-a oferit gândul cel efeminat. Vedeţi ce-a reuşit? De- 
sigur, dacă studiezi şi apoi mergi la mănăstire, nici nu-ți 
vei mai aminti cele pe care ţi le spune gândul acum şi te 
înşală. 

De aceea, urmărirea gândului şi discuţia prietenoa- 
să cu el, gândirea multă la el şi consimţirea, conduc la un 
alt rezultat: 


Din acestea urmează neapărat, ca nopțile zilelor, 
faptele rele. 


Aşa cum e sigur că după o zi urmează noaptea şi 
după noapte va veni o altă zi, tot aşa este sigur că după 
discuţia ta cu gândul va veni şi fapta rea: trupul şi sufletul 
tău vor păcătul. 

Pentru a ne îndemna să ne grăbim spre rugăciune, 
Sfântul continuă cu următorul cap: 


Dacă mintea noastră este neincercată în iscusința 
trezviei, îndată se amestecă, în chip pătimaș, cu chipul ce 
i s-a nălucit, oricare ar fi, şi stă de vorbă cu el, primind 
întrebări necuvenite și dând răspunsuri. | 144] 


Iscusit este cel care se mişcă în mod liber şi iute, cel 
care, pentru că se îndeletniceşte cu unul şi acelaşi lucru, se 
obişnuieşte şi-l face cu uşurinţă. Astfel, şi virtutea poate să 
se săvârşească cu uşurinţă, când ajunge să fie obişnuinţă. 

Dacă mintea noastră este neîncercată în iscusinţa 
(rezviei, dacă nu s-a obişnuit să lucreze trezvia, de înda- 
tă ce i se înfăţişează ceva în imaginaţie, sză de vorbă cu 
el, primind întrebări necuvenite şi dând răspunsuri. Sub- 
stantivul 7revoic (acţiunea de a întreba) vine de la viitorul 
rrevooual al verbului rrvvO&vouau care înseamnă „întreb 
ca să aflu”. Prin urmare, prin întrebări primesc din pro- 
pria mea inițiativă înştiinţările. Te întreb unde ai fost, iar 
tu îmi răspunzi că ai fost în biserică. Aceasta este o între- 
bare. Dar când singur îmi spui unde ai fost, este o înştiin- 
țare. De obicei, noi primim informaţiile ca răspunsuri la 
întrebări. 

Și stă de vorbă cu el, primind întrebări necuvenite. 
Omul simte întotdeauna nevoia de dialog, pentru că nu 
poate să trăiască singur. Dacă nu dialoghează cu Dum- 
nezeu prin rugăciune, atunci va dialoga cu siguranţă cu 
altcineva: fie cu gândurile sale, fie cu dracul, fie cu fratele 
său. Aici nu se referă la fraţi, dar se subînţeleg. Adică, 
mintea aşază înaintea ei idolul şi începe să discute cu el. 
Sfântul nu foloseşte verbul „a întreba”, ci „a sta de vorbă”, 
pentru că atunci când întrebăm, ne dăm seama că suntem 
vinovaţi. De aceea, apelăm la alt fel de trăncăneală cu ido- 
lul, până când aflăm ceea ce voim. Adică, în profunzime, 
vrem să ne băgăm singuri în ispite. Asta înseamnă expre- 
sia primind întrebări necuvenite. Întrebarea noastră este 
necuvenită, fără temei. 

Și dând răspunsuri. După ce aflu ceva, încep apoi 
să dau răspunsuri. Înţeleg, de exemplu, că am căzut, şi 
mă întreb: „Acum, ce să fac?” Şi încep să îmi dau singur 
răspunsul. 

Mintea pățește atunci același lucru care s-ar întâm- 
pla, de pildă, dacă s-ar arăta un câine undeva într-o liva- 
dă, unde se nimeresc și nişte miei, care fiind fără răutate 
aleargă la câinele ce li se arată ca la maica lor, necâști- 
gând din apropierea câinelui altceva decât că se umplu 
de necurăția și putoarea aceluia. 


Mintea omului a fost făcută de mâinile lui Dumne- 
Zeu, şi nu de demon, şi de aceea acesta este un element 
străin pentru om, la fel ca şi imaginaţia. Și după cum omul 
a fost făcut curat, tot aşa şi mintea lui a fost făcută curată 
Și fără de răutate, pentru a avea părtăşie cu Dumnezeu. Cu 
toate acestea, mintea se întinează când discută cu gândul, 
ŞI împreună cu ea se întinează omul întreg. 

Ca să înţelegem aceasta, Sfântul ne prezintă o ima- 
gine din natură. Dacă apare pe o pajiște un câine şi se în- 
tâmplă să fie pe acolo şi nişte miei, încă fără de răutate, 
care nu îl cunosc, aceştia a/eargă la câinele ce li se arată 
ca la maica lor. Totuşi nu câştigă nimic din asta, pentru că 
pe de o parte, nici laptele mamei nu îl găsesc, iar pe de altă 
parte, deoarece câinele este împuțţit, se vor umple şi ei de 
duhoare. La fel păţeşte şi mintea noastră. Pentru că are o 
anumită nerăutate, este târâtă cu uşurinţă şi aleargă la gân- 
durile viclene şi atunci se întinează şi ea, şi întregul om. 


În acelaşi chip şi gândurile noastre aleargă pros- 
tește spre toate nălucirile drăceşti din minte şi ameste- 
cându-se, precum am spus, cu acelea, pot fi văzute voind 
împreună să dărâme Troia ca Agamemnon şi Menelaos. 

Sfântul continuă aici cu o altă imagine. Eroii gre- 
cilor, Agamemnon şi Menelaos, s-au înţeles să distrugă 
Troia. La fel se întâmplă şi cu propria noastră Troie, ini- 
ma. Adică, dintr-o parte îşi trimite satana nălucirile sale, 
din alta se înfăţişează propriile noastre gânduri, şi aşa ia 
naştere colaborarea dintre noi şi diavol. Discutând însă 
cu el, se produce o amestecare şi nu mai putem deosebi 
ce-i al lui şi ce e de la gândurile noastre, de la dorinţele 
noastre. Astfel, ne familiarizăm cu cele ale lui satana şi ne 
distrugem sufletul, dând naştere înlăuntrul nostru la că- 
derile sufletului. Dar nu e oare păcat ca Agamemnonii şi 
Menelaii să ne facă cenuşă? 


E evident că Sfântul Isihe ne cheamă la o viaţă pe 
care ori o vrem, ori o lepădăm. Aşa cum când iubeşti pe 
cineva, nu aştepţi să-l mai iubească şi altcineva ca să-l ici, 
ci dimpotrivă, te grăbeşti ca nu cumva să-l ia altul, la fel 
se întâmplă şi în viaţa duhovnicească. Dacă, într-adevăr, 
Îl iubim pe Dumnezeu, trebuie să-L răpim în fiecare clipă 
cu toată tăria şi iubirea noastră duhovnicească. Pentru că 
atunci când zăbovim în păcat, când întârziem să ajungem 
la starea fără gânduri, să devenim nevinovaţi, nepătimași 
şi neclintiţi spre rău, atunci ni-L iau alţii pe Hristosul nos- 
tru. Mai ales când zăbovim să punem în faptă rugăciu- 
nea lui lisus înseamnă că așteptăm pe altcineva cu care să 
trăncănim, ca să punem întrebări. 

Să mai ştim, de asemenea, că cel viclean este per- 
soană şi vorbeşte înlăuntrul nostru ca o persoană, în timp 
ce noi nu ne dăm seama de prezenţa lui şi credem că este 
un simplu gând. În realitate, gândul este ca o rază pe 

care o trimite un reflector. Noi însă, pentru că nu vedem 
reflectorul, ci doar raza, credem că este ceva bun, pentru 
că ne dă şi sfaturi bune. Ne spune să postim, să prive- 
ghem, să ne spovedim, să facem ascultare, să ne împăr- 
tăşim. Astfel, cădem în înşelare şi nu ne dăm seama de 
grozăvia lui. 

În acest punct, merită să mai desluşim şi următorul 
lucru: când Părinţii vorbesc de gândurile „de-a dreapta”, 
nu înţeleg prin acestea gânduri cu adevărat. De exemplu, 
am de o săptămână o durere de cap fiindcă am făcut ceva, 
iau aspirine şi totuşi nu se întâmplă nimic. Dintr-odată îmi 
vine gândul: „De vreme ce am Stareţ, de ce să mă chinui? 
Merg să-i spun”. Prin acest gând mă eliberez imediat. 
Adică gândurile de-a dreapta sunt o neglijare, o neluare 
în seamă a Duhului Sfânt Care se află în noi şi Care nu 
ne părăseşte niciodată, iar când I ne încredințăm, se bucu- 
ră împreună cu mintea noastră, şi mintea noastră devine 
duh care ne uneşte cu Dumnezeu. Dar pentru că noi nu 
cultivăm această capacitate duhovnicească pe care ne-a 
dăruit-o Dumnezeu, ci trăim foarte omeneşte, de aceea nu 
ne-am obișnuit cu adevărata viaţă îndumnezeită. lar când 
vedem dintr-odată ceva dumnezeiesc, nu-L recunoaştem 
că acesta este Dumnezeul nostru, că este Sfântul Duh, ci 
credem că este un gând. 

Gândurile de-a dreapta sunt intervenţiile lui Dum- 
nezeu în viaţa noastră. De exemplu, mă mânii pe Hristos 
că mi-a murit copilul. Dar cât timp mă va putea vedea 
Hristos supărat pe El? O dată, de două, de trei ori, iar 
apoi face încercări că poate voi fi cumva convins de ele 
şi mă voi schimba. Acestea sunt gândurile de-a dreapta 

sau duhovniceşti. Dar pentru că noi nu putem să deslu- 
şim intervenţiile lui Dumnezeu în viaţa noastră, trebuie 
să alungăm orice ni se înfățișează sub formă de gând. 


12 


Contemplaţia şi cunoștința sunt călăuze ale vieții 
precise şi pricinuitoare ale acesteia. [146] 


Contemplaţia și cunoștința. Contemplaţia este dez- 
legarea duhului meu de înştiinţări şi căutări pământeşti şi 
suirea mea la Dumnezeu. Adică este afierosirea mea către 
desfătarea şi vederea lui Dumnezeu, către înțelegerea şi 
încăperea lui Dumnezeu în inima mea. Prin urmare, este 
întoarcerea întregii mele fiinţe către Dumnezeu prin trez- 
vie, căreia Sfântul Isihie 1-a închinat cuvântul de faţă. 

Cunoștinţa însă este, pe de o parte, să-L cunosc pe 
Dumnezeu potrivit cu măsura mea de percepere, respec- 
tiv, potrivit cu putinţa pe care mi-o dă voinţa mea, precum 
şi condiţiile vieţii, ştiinţa, experienţa omenească. Pe de 
altă parte, înseamnă să am o cugetare dreaptă despre exis- 
tenţa mea: să ştiu cum se dobândeşte adevărata vedere a 
lu Dumnezeu, ce înseamnă trezvie, părăsirea lumii, în- 
străinare, ce înseamnă să fiu un om retras din oastea socie- 

tăţii şi un ostaș al lui Hristos, să mai ştiu cum pot să ajung 
liber în zborul meu către Dumnezeu şi cum se leagă viaţa 
duhovnicească de om, că viaţa duhovnicească decurge din 
Duhul Sfânt, din harul dumnezeiesc, care se apropie de 
noi şi ne împărtăşeşte fiecare înţeles gnostic (prin care 
cunoaştem) și rodeşte în noi sfinţenia. 

În general, cunoștință înseamnă să-L cunosc pe 
Dumnezeu şi să mă îndeletnicesc cu EI, să ştiu ce loc şi ce 
rol are fiecare lucru în viaţa mea, de ce fac asta sau aceea. 
Să ştiu, adică, cum se înlănţuie lucrurile între ele. Dacă, 
de exemplu, cineva nu știe ce înseamnă isihia sau fecio- 
ria, nu va alege niciodată necăsătoria ca mod de viaţă, 
mănăstirea, peştera sau pustia, ci va alege viaţa cu lume 
multă, deoarece nu cunoaşte conţinutul isihiei, legătura 
de căsătorie a fecioriei cu Dumnezeu. Aşadar, cunoştinţa 
este punctul de plecare al vieţii duhovnicești, este înţelea- 
să ca ceva care premerge, dar şi ceva pe care-l dobândeşti. 
Aceste două înţelesuri se împletesc. Să luăm un exemplu 
simplu. Văd că ai ceas şi te întreb ce oră este. Dacă n-aş fi 
cunoscut rolul ceasului, nu mi-ar fi spus nimic ceasul tău 
ŞI nu te-aş mai fi întrebat. Astfel, în mine există o cunoş- 
tinţă care premerge şi o altă cunoștință pe care o dobân- 
desc când primesc răspunsul tău. 

Contemplaţia și cunoştinţa sunt prin firea lor că/ă- 
uze ale vieţii precise, ne conduc spre viaţa trăită cu preci- 
zie, potrivit cu poruncile şi rânduielile lui Dumnezeu, dar 
sunt şi pricinuitoare ale acesteia, vehiculul care ne duce 
la Dumnezeu. Adică, prin cunoştinţă şi prin contemplaţie 
lucrurile se desfăşoară de la sine. Eu nu fac nimic altce- 
va decât să mă îndeletnicesc cu Dumnezeu. ÎL caut şi ştiu 

cum Se dobândeşte şi cum este absorbit în existenţa mea, 
iar apoi maşina mea mă duce singură la El. 

Dar cum se dobândeşte contemplaţia? Prin suirea 
minţii mele, a cugetării mele la cer. 


Pentru faptul că cugetarea fiind înălțată de ele ajun- 
ge la disprețuirea plăcerilor şi a altor lucruri sensibile şi 
dulci ale vieţii, socotindu-le fără preţ. 


Atunci partea mea înţelegătoare încetează să se mai 
împartă şi întreagă se înalță, suie la cer, prin mijlocirea 
contemplaţiei și a cunoştinţei. Acestea o împing, nu e ne- 
vole ca eu să obosesc. Mintea mea, cugetul meu sunt pur- 
tate în sus şi pun în mișcare cerul, adică devin mijlocul 
prin care mintea mea se poate înălța la Dumnezeu şi-L 
poate avea neîncetat înaintea el. 

În acest fel, ajung la dispreţuirea plăcerilor şi a des- 
fătărilor simţuale, privindu-le pe toate ca netrebnice şi jal- 
nice, pentru că singurul care mă atrage este Dumnezeu. 

De ce ne spune Sfântul Isihie acestea? Ca să simţim 
că aşa cum înotătorul simte că plutește deasupra mării şi 
nu are nevoie să se zbată ca să stea la suprafaţă, aşa şi 
noi, prin contemplaţie şi cunoștință, dobândim trăirea că 
Dumnezeu este înaintea noastră şi că urcăm, avându-L în- 
totdeauna mai sus decât noi. 

Dar pentru că nu avem această trăire, îngăduim 
cugetului nostru să devină una cu gândurile demonilor. 
Dacă deci suntem atenţi la mintea noastră şi o obişnuim 
cu dumnezeiasca contemplaţie şi cunoștință, atunci cu- 
getul nu va mai fi târât de gândurile rele, ci de mintea 

noastră îndumnezeită, şi va urca la înălțimea cunoştinţe- 
lor şi experienţelor dumnezeieşti. Astfel, din pământească 
şi muritoare, va deveni dumnezeiască, dispreţuind toate 
plăcerile vieţii. 


lar viața trăită atent în lisus Hristos este la rândul 
ei maică a contemplaţiei și a cunoștinței și născătoare 
a treptelor dumnezeiești şi a înțelegerilor preaințelepte, 
dacă s-a însoțit cu smerenia. [147] 


În capul precedent, Sfântul ne-a vorbit despre felul 
în care să dobândim viaţa atentă. Acum ne spune unde ne 
duce viața trăită atent, care se împlineşte în Iisus Hristos, 
cu puterea şi cu voinţa lui Hristos, dar mai ales, prin fap- 
tul că ne aflăm în spaţiul lui Hristos. Aceasta înseamnă că 
Hristos este Cel care încape în mine, dar şi Cel în care în- 
cap cu, este întinderea cerului şi a pământului, este Cel ce 
se află pretutindenea. Dar eu ce sunt? Cea mai neînsemna- 
tă şi mai mică părticică în oceanul iubirii lui Dumnezeu, 
care însă îmi găsesc împlinirea în comuniunea mea cu 
Biserica, cu Hristos. 

Participiul trăiză arată o stare, şi nu o posibilitate. 
Adică, orice om poate să-şi trăiască o viaţa afentă în Iisus 
Hristos, pentru că puterea, lucrarea şi mijloacele pentru a 
reuşi duhovniceşte şi social nu le va găsi el singur, ci 1 le 
va da lisus Hristos. „ot darul desăvârşit şi toată darea cea 
bună de la Dumnezeu sunt” (cf. lac. 1, 17). 

Dar eu ce să fac? Tu, zice Sfântul, încearcă să nu te 
sfădeşti cu nimeni. Dacă spui cuiva să vină la plimbare şi 
el îți răspunde că nu vrea, nu continua, ci spune-i că şi tu 

al o treabă de care ai uitat. Astfel, nu se va crea nici cea 
mai mică depărtare între voi. Nu stărui în ceva pe care 
celălalt nu-l vrea. Să fii întotdeauna în armonie cu toți, 
bucuros, să te fereşti de akidie, cultivând lucrarea duhov- 
nicească. Să fii o minte care-L vede pe Domnul, o minte 
care nu îngăduie nici unui gând să intre în ea şi să zici ne- 
încetat rugăciunea lui lisus. Atunci le vei împlini pe toate 
„Cu picioare neudate”, fără să oboseşti. 

Este la rândul ei maică a contemplaţiei şi a cunoș- 
tinței. Viaţa trăită atent nu numai că te smulge din halul în 
care singur ai ajuns, ci devine şi maică a contemplației și 
a cunoștinței. Adică începi să-ţi aduci aminte cine este şi 
ce vrea Dumnezeu, cum gândeşte şi cum lucrează Dum- 
nezeu. Descoperi, adică, drumul către Dumnezeu şi astfel, 
Îl cunoşti şi te familiarizezi cu El. 

Aşadar, când viaţa ta este bucuroasă, paşnică, în 
armonie cu ceilalți, cumpătată, atunci ea devine maică a 
unor noi trăiri contemplative şi de cunoaştere, dar şi năs- 
cătoare a treptelor dumnezeieşti ale duhului tău. 

Expresia trepte dumnezeiești are o legătură nemijlo- 
cită cu abisul înalt din capul 132. Pentru că, să nu uităm că 
duhul nostru, atunci când este aprins de către Sfântul Duh, 
devine lumină, devine una cu Sfântul Duh, aşa cum fierul 
devine una cu focul când se înroşeşte. Înlăuntrul meu port 
dumnezeiasca flacără, care păstrează focul aprins neînce- 
tat şi îmi aprinde duhul care este purtător de Dumnezeu, 
şi purtător de Dumnezeu fiind, devine dumnezeu. Aşa 
cum firea omenească s-a îndumnezeit îndată ce s-a unit cu 
Hristos, tot aşa se întâmplă şi cu duhul meu. 

Duhul meu este creat şi susținut de către Sfântul 


-483- 


CUVÂNT DESPRE TREZVIE 


Duh. Dar Sfântul Duh tinde către Tatăl, de la Care pur- 
cede, şi are o neîntreruptă comuniune cu Fiul, prin Care 
este trimis Bisericii, la noi toţi (In. 15, 26). Având însă 
acest avânt, am putea spune, către Tatăl şi către Fiul, îl 
împărtăşeşte şi duhului nostru, iar atunci duhul meu se 
înalţă neîncetat către Tatăl. „lată, mă sui la Tatăl” (In. 20, 
17), a spus Hristos ucenicilor Săi. Această suire, înălțarea 
existenţei omeneşti, este un fapt zilnic pentru omul du- 
hovnicesc, prin care Îl descoperă, Îl înţelege, Îl cunoaşte 
şi Îl recunoaşte pe Dumnezeu. Folosesc aici cuvinte sino- 
nime, pentru că în nici o limbă omenească nu am putea să 
redăm înțelesurile duhovniceşti. Prin cele spuse arătăm şi 
exprimăm, oarecum ca în întuneric, cum este Dumnezeu. 

Și a înțelegerilor preaînțelepte. Sfântul foloseşte 
superlativul preaînțelepte ca să arate că, într-adevăr, omul 
nu poate să ajungă singur la înţelegeri înțelepte, cum ar 
fi: ce e viaţa, ce e virtutea, cum se pocăieşte omul. Aceste 
înţelegeri preaînţelepte provin de la Duhul Sfânt, sunt lu- 
crarea mea în Duhul Sfânt şi în Hristos. Aşadar, aşa cum 
soarele trimite raze de lumină, dar şi fierul când este înro- 
şit, aşa şi eu acum trimit raze pe care Sfântul le numeşte 
aici înțelegeri preaînţelepte. 

Dar când am astfel de suişuri şi înţelegeri preaîn- 
ţelepte? Dacă s-a însoțit cu smerenia. Atunci când viaţa 
mea s-a însoțit cu smerenia, pentru că fără ea rămân un 
om stricat şi nu e cu putinţă să ajung undeva. 


Cum zice dumnezeiescul Proroc Isaia: „Cei ce aș- 
feaptă pe Domnul vor muta tăria, vor primi aripi şi vor fi 


făcuţi să zboare, prin Domnul "(Is. 40, 31). 

Sfântul Isihie îl numeşte pe Profetul Isaia dumne- 
zelesc. Cu adevărat, prorocii sunt minunaţi, de aceea îi şi 
foloseşte în cuvântul său. 

Prorocul Isaia îi însuflețeşte prin cuvintele de mai 
sus pe Israiliţii care trăiesc în robia babilonică, cea mai 
jalmică năpastă căzută peste poporul evreiesc. Profeţi 
au vestit-o dinainte, dar evreii nu puteau să conceapă în 
mintea lor aşa ceva, şi de aceea i-au osândit pe proroci la 
moarte. În cele din urmă însă, au trăit această înfricoşă- 
toare robie departe de Dumnezeu. Deoarece, pentru evrei, 
Dumnezeu Se arăta sus pe Sion, în templu. 

Cu toate acestea, evreii Îl aşteptau. Erau cei care 
așteaptă pe Domnul. Evreii au făcut o răbdare înfricoşă- 
toare acolo în robie. Cu toate că erau sclavi şi viaţa lor era 
grea, cu toate că trăiau sub bici şi sub ameninţarea morţii, 
totuşi nu socoteau această răbdare ca pe o corvoadă, ci 
ca pe o aşteptare a lui Dumnezeu. Aveau convingerea că, 
prin faptul că erau striviţi zilnic de vrăjmaş, dovedeau că 
Îl recunosc pe Dumnezeu şi că Dumnezeu îi va duce iarăşi 
cândva în locul de unde veniseră. 

Vor muta tăria. Acum, în robie, sunt neputincioşi, 
NIMICIțI, dispreţuiţi, neînstare de a face ceva, dar într-o 
zi Dumnezeu le va da tărie. Prorocul nu spune că pur şi 
simplu le va spori puterea, ci că Dumnezeu le va schimba 
viaţa şi o va face nouă. Dumnezeu le va da „o altă inimă 
şi un duh nou” (lez. 11, 19), o tărie nouă, Se va descoperi 
pe Sine lor. Tăria lor este Domnul. Aşadar, vor schimba 
această viaţă deşartă şi năpăstuită cu Însuşi Dumnezeu. 

Și vor fi făcuţi să zboare. Aşa cum vulturii îşi întind 
aripile şi zboară atât de sus, încât nimic din cele pămân- 

teşti nu-i poate ajunge, tot aşa şi aceşti sclavi, care au fost 
îngenuncheaţi mai demult în Egipt până la pământ, vor 
primi aripi şi vor zbura. Mai ales că aceasta se va întâmpla 
prin Domnul, carul lor va fi Domnul. La fel se întâmplă şi 
cu toţi care nu L-au urmat pe Hristos, adică în timp ce sunt 
nişte năpăstuiţi, nişte nefericiți şi deznădăjduiţi, ca unii ce 
ar fi vrut să zboare, acum se vor schimba, vor primi tărie 
de la Hristos. Şi dacă mai înainte nu puteau să facă nimic, 
decât să se odihnească neîncetat, acum vor dobândi tărie 
ŞI îşi vor întinde aripile duhovniceşti. 

Și vor fi făcuţi să zboare, prin Domnul. Toate aces- 
tea le va face Domnul, şi nu eu. Eu, pur şi simplu, mă voi 
abandona Lui şi Domnul le va lua pe toate asupra Sa. Ia- 
tă-L pe Dumnezeu, iată-mă şi pe mine. Împreună suntem. 
Iată Cuvântul, iată teologia. lată Cuvântul, iată împărtăşi- 
rea Cuvântului, iată împărtăşirea de Dumnezeu. lată ce- 
rul, iată pământul, toate în acelaşi timp împreună. Cum? 
Prin Domnul. Pe toate ni le dăruieşte Domnul. Singuri nu 
putem face nimic, nici măcar semnul crucii. Dar şi la cer 
ne suim, ŞI pe îngeri îi ajungem, şi pe sfinţi îi întrecem, 
atunci când spunem: „Doamne, viaţa mea este a Ta, fă cu 
ea ce vrei!” Astfel, putem să fim în fiecare zi în mâinile 
ziditoare ale Tatălui nostru ceresc. 

Continuând, prorocul Isaia zice: „Vor alerga şi nu 
vor obosi”'. Cu Dumnezeu nu umblăm, zburăm! Atât de 
mare este puterea Lui! Noi, desigur, nu o simţim, dar ni se 
schimbă întreaga existenţă. Ceea ce nu putem noi să înţe- 
legem şi să facem devine trăirea noastră, pentru că ne-o dă 
Însuşi Dumnezeu în mâini. 

„Vor alerga şi nu vor obost”. Israiliţii vor alerga fără 

să obosească, pentru că aripile lor vor fi ale lui Dumne- 
zeu Însuşi. Singurul lucru pe care trebuie să-l urmărească 
acum este să se facă pe ei înşişi vas ales şi să nu se neli- 
niştească. 

„Vor umbla şi nu vor înfometa”. Vor umbla sus în 
ceruri împreună cu stelele, cu sfinţii şi cu îngerii, vor aler- 
ga către Dumnezeu și nu vor înfometa, nu le va slăbi pu- 
terea. Când umbli, îți pierzi puterile, dar Dumnezeu îi va 
întări neîncetat şi-i va ajuta să alerge, pentru că acum au 
toată siguranţa că răbdarea lor este primită. 

Imitându-i şi eu pe Israilitenii cei răbdători, pot să 
spun rugăciunea cu siguranţa că Îl aştept pe Dumnezeu? 
Pot să înţeleg că, suferind, Îl aştept pe Dumnezeu? Lu- 
crând trezvia, pot să am încredințarea că Îl aştept pe Hris- 
tos? Înţeleg că rugăciunea lui lisus pe care în această clipă 
nu O simt şi că paza minţii este răbdarea mea? Acum, cât 
sunt împovărat în robia mea şi nu pot să urc puţin mai sus, 
înțeleg că pot să mă aflu într-o singură clipă uşor ca un 
fulg acolo sus? Pe toate le poate săvârşi Dumnezeu, dar e 
nevoie de cunoştinţă. Cu siguranţă că e nevoie de contem- 
plaţie, dar e nevoie şi de cunoştinţă. 


Greu şi neplăcut lucru pare oamenilor a se linişti 
sufleteşte de orice gând. Și într-adevăr e anevoios şi 0s- 
fenitor. Nu e greu numai pentru cei neînvăjaţi cu războiul 
să-și închidă și să-și îngrădească partea netrupească, ci 
şi pentru cei ce au dobândit iscusința luptei nemateriale 
dinlăuntru. [148] 


Când spui unuia că e nevoie să-şi îndeletnicească 

mintea numai cu Dumnezeu, îţi răspunde: „Bine, dar e 
greu, e neplăcut. Cum e cu putinţă să nu mă gândesc ce 
voi mânca sau să nu mă gândesc la problemele mele?” 
Dar pe toate acestea le va găsi cineva în rugăciune, în 
Hristos lisus, le va găsi în spaţiul duhovnicesc, ajunge să 
înceapă de la Duh, pentru că Domnul zice: „Şi toate aces- 
tea se vor adăuga vouă” (Mt. 6, 33). Dar cine nu începe de 
la Duh crede că e greu să-şi adune mintea şi să nu-i scape. 
„Cum pot să fac lucrul acesta plicticos preţ de o oră în 
puterea nopții? Şi cu ce mă aleg de aici? Aşa că mai bine 
dorm şi mă odihnesc”. Da, zice Sfântul, dacă întâmpini 
în acest fel faptul de a fe linişti sufletește de orice gând, 
de a-ţi restrânge mintea netrupească înlăuntrul tău, este 
într-adevăr greu şi obositor. Este greu nu doar pentru cei 
fără experienţa războiului duhovnicesc, ci adesea şi pen- 
tru cei care au experiența multor ani. Chiar şi ei, când 
întâmpină momente dificile, îşi fac probleme. 


Dar cel ce L-a sălășluit în pieptul său pe Domnul 
Iisus prin rugăciune neîncetată nu va osteni urmîndu-l 
Lui după cuvântul prorocului. Și unul ca acesta nu va dori 
zi petrecută omeneşte, pentru frumuseţea, desfătarea şi 
dulceaţa lui lisus. 


Aici se referă la prorocul leremia care spune: „Nu 
am ostenit urmându-Te dinapoia Ta. Eu, Dumnezeul meu, 
nu am obosit urmându-Te, în ciuda durerilor prigoanelor 
ŞI robirilor mele”. „Şi ziua omului nu am dorit-o”. Nu am 
dorit să trăiesc slava omului lumesc care nu-L aşteaptă 
pe Dumnezeu. Nu am vrut să-mi fac viaţa tihnită. Nu am 

vrut, Dumnezeul meu, să dau alt înţeles şi altă laudă exis- 
tenţei mele. N-am poftit să trăiesc o viaţă de nepăsare. 
„Tu ştii acestea” (ler. 17, 16). Asta însă nu înseamnă că 
viața mea e mai bună decât viaţa celorlalţi, ci că eu Te 
aştept pe Tine, fără să mă îndeletnicesc cu multe. În timp 
ce alţii aşteaptă multe — pâinea, banii, munca, lauda, sănă- 
tatea, desfătarea, recunoaşterea, căsătoria, copilul, câte nu 
aşteaptă omul! — pentru mine singura desfătare eşti Tu. Ce 
lucru excepţional, să putem şi noi vorbi astfel lui Dum- 
nezeu, chiar şi numai într-o singură zi! Dacă o vom face 
într-o zi, ne vom îndulci atât de mult, încât nu vom mai 
dori ziua omului. 

Să ne cercetăm deci, pe noi înşine. Îl urmăm noi pe 
Hristos? În loc de răspuns, să luăm un exemplu. În timp 
ce Îl chem pe Hristos cu „Doamne, lisuse Hristoase, milu- 
ieşte-mă”, dintr-odată mă ia căscatul şi mă gândesc: „Ru- 
păciune-i asta? Îl fac de ruşine pe Dumnezeu mai mult 
decât mă rog. Mai bine să mă culc”. Nu, ne spune Sfân- 
tul, atitudinea ta nu e bună, pentru că cine are simţirea şi 
cunoştinţa că prin rugăciunea continuă Îl îmbrățișează pe 
Domnul lisus, că în acea clipă prin lupta lui Îl strânge în 
braţe pe Hristos, atunci cu adevărat nu oboseşte să conti- 
nuc lupta, aşa cum zice şi prorocul Ieremia. Lucrul acesta 
e valabil pentru fiecare luptător duhovnicesc, pentru că 
toţi oamenii suntem alcătuiți din aceeaşi frământătură. 

Și tu deci, când te lupţi şi nu-L ai pe Dumnezeu, 
atunci să crezi în El. lar când viaţa îţi este învolburată, iar 
lupta ta duhovnicească nu-ţi dă nici o bucurie, atunci să 
crezi că Dumnezeu Se ascunde în ruinele pe care ţi le-au 
lăsat vrăjmaşii tăi. Şi într-o anumită clipă Dumnezeu, deşi 

e nevăzut, îți va da măreţia faptului de a-L avea pe El. De 
aceea, să te rogi aşa: „Dumnezeul meu, Te am, dar aştept 
ŞI să Te văd în viaţa aceasta”, fără să cazi în nepăsare ca 
ceilalți oameni. 

Caracterul nevăzut al lui Dumnezeu şi lupta duhov- 
nicească au adus în mintea Sfântul Isihie lumea nevăzută 
în care Se ascunde Dumnezeu şi unde vrea să înalțe şi 
sufletul nostru, ca să-L vadă. De aceea spune: 


Când sufletul va fi zburat prin moarte în văzduh, 
având în porțile cerului pe Hristos cu sine şi pentru sine, 
nu se va teme nici acolo de vrăjmaşii săi, ci va grăi către 
ei din porţi cu îndrăznire, ca şi acum. [149] 


După moarte, în drumul nostru către cer, îi vom în- 
tâlni pe vrăjmaşii noştri, pe demoni, care ne vor însoţi 
până la uşa raiului. Îndată ce vom ajunge acolo şi vom 
vrea să înaintăm, ni se vor pune înainte şi ne vor spune: 
„Pleacă de aici, îţi aminteşti când ai făcut aceea? Îţi amin- 
teşti cealaltă?” Dar sufletul care are cu sine și pentru sine 
pe EHristos, nu va avea greutăţi, pentru că Însuşi Hristos 
Cel nevăzut îl urmează şi îl apără. Cuvintele Sfântului ne 
dau mângâiere şi nădejde, pentru că arată comuniunea su- 
fletului cu Hristos şi apărarea lui de către Hristos în acele 
clhpe înfricoşate. 


Numai să nu slăbească până la ieşirea lui să strige 


către Domnul lisus Hristos, Fiul lui Dumnezeu, ziua și 
noaplea. 

Doar atât, copilul meu, — zice Sfântul — cât trăieşti, 
nu te opri să strigi, zi şi noapte, către Hristos, chiar şi când 
rugăciunea ta este de nesuferit, neînţeleasă, împovărătoa- 
re, chiar şi când moţăi sau eşti în mocirla păcatului, în 
înşelare, în răutatea patimilor. Strigă neîncetat: „Doam- 
ne, lisuse Hristoase, Fiul lui Dumnezeu, miluieşte-mă”, 
şi atunci Hristos Însuşi, fără ca tu să înţelegi aceasta, va 
fi cu tine şi va fi întotdeauna sprijinitorul tău. Astfel, în 
drumul tău spre cer, nu va trebui ca tu să dai cuvânt pentru 
patimile tale, pentru neputinţele tale, pentru problemele 
tale, pentru răul pe care l-ai lăsat în urmă, ci Dumnezeu. 
Adică va răspunde Dumnezeu vrăjmaşului său? Nu. Pur şi 
simplu îl va nimici, iar acela se va face nevăzut. 


Plutind pe marea înțelegătoare (mintală), încrede- 
fe în lisus. [150] 


Marea este iubirea, iconomia, bunătatea lui Dumne- 
zeu. De aceea, să-ţi aminteşti că, aşa cum intrând în mare 
eşti cuprins de jur-împrejur de ea, aşa şi în viaţă, oriunde 
te-ai afla, se află marea înţelegătoare a lui Hristos, „căci 
întru E| trăim şi ne mişcăm şi suntem” (F.A. 17, 28). Prin 
urmare, să fii şi tu noapte şi zi „în Hristos”. Aşadar, când 
străbaţi marea vieţii tale, să-ţi întemeiezi curajul pe lisus 
Cel nevăzut. 


Căci E] îţi zice tainic înlăuntrul inimii tale: ,, Nu te teme, 
fiul meu Iacov, puținule la număr Israile, nu te teme vierme 
Israile, Eu te apăr şi te sprijinesc ”. Deci dacă Dumnezeu e cu 
noi, care e răul care să poată ceva împotriva noastră? 

Copilul meu, — ne şopteşte Hristos în inimă — chiar 
dacă eşti micuţ, chiar dacă eşti un nimic, chiar dacă eşti 
pierdut, nu te teme. Și chiar un vierme scârbos de-ai fi, 
copilul meu, /srai/, — Israil este cel ce vede pe Dumnezeu 
— totuşi eşti fiul Meu, ai fost chemat ca să Mă vezi şi ca să 
Mă contempli pentru totdeauna. Prin urmare, ce viclean, 
ce vrăjmaş te poate birui, dacă Eu sunt cu tine? Vierme 
Israil, viaţa ta viermănoasă poate să devină vedere a lui 
Dumnezeu! 

Ce înţelesuri zemoase! Cum reuşeşte Sfântul întot- 
deauna să ne întărească inima! 


Cu noi este Cel ce a fericit pe cei curaţi cu inima și 
a rânduit că lisus cel dulce şi singurul curat vrea să intre 
dumnezeieşte şi să locuiască în inimile curate. 


Copilul meu, întemeiază-ţi curajul în Dumnezeu, 
Care îi fericeşte pe cei curaţi cu inima Şi rânduieşte ca 
dulcele Iisus — ÎL numeşte dulce ca să ne dea curaj — să 
te ia asupra Lui pe tine, viermele, pe tine, întinatul. Dar 
pentru că El Însuşi este curat, vrea să intre şi să locuiască 
în cei curaţi. 

De aceea, să nu uiţi că, lisus fiind curat, şi tu trebuie 
să fii curat. Nu zice: fii curat, — câtă subțirime, câtă noble- 
ţe! — ci se adresează viermelui mizerabil şi-l îndeamnă să 
aibă curaj în Hristos, Care a rânduit că intră şi locuieşte 
numai în cei curaţi, lăsându-te pe tine să tragi concluzia 
ce trebuie să urmăreşti. 

Ce înseamnă intră? Aşa cum marele Alexandru l-a 

călărit pe Bucefal!, aşa şi Sfântul Duh vine şi se aşază pe 
inima noastră, intră în ea şi rămâne acolo. 


De aceea să nu încetăm, după dumnezeiescul Pa- 
vel, a ne exersa mintea spre evlavie. Aceasta este evla- 
via, acesta drumul cuvântului, adică făgașul judecății sau 
calea gândului. Potrivit dialectului atic, această cale se 
numeşte drum și făgaş, care este gândul. 


În acest text Sfântul filosofează. Dialectul atic este 
limba vorbită în Atica?, iar drumul este calea. Dar cuvân- 
tul drum nu înseamnă numai drumul fizic, ci şi traseul pe 
care îl urmăm pentru a ajunge undeva. În mod concret, 
care este traseul? Adevărata evlavie. Foloseşte cuvântul 
evlavie influenţat de Apostolul Pavel care, în prima Epis- 
tolă către Timotei, ne spune să ne exersăm mintea spre 
evlavie (1 Tim. 4, 7). 

Ce înseamnă evlavie? Faptul de a avea o credinţă 
adevărată şi vie, şi legătură cu Dumnezeu. Dar evlavie 
este şi trezvia, nevoinţa rugăciunii minţii. Aşadar, prin cu- 
vintele acesta e drumul rațiunii, adică făgașul judecății 
sau calea gândului, Stântul vrea să spună că traseul cu- 
vântului, al vieţii duhovniceşti are un anumit ritm. Aşa 
cum orice cântare şi fiecare tropar au ritmul lor, tot aşa 
ŞI viaţa duhovnicească are propriul ei ritm. Prin urmare, 


! Calul legendar al lui Alexandru cel Mare pe care l-a îmblânzit el 
Însuşi. 


2 Zona geografică în care se află Athena, având aproximativ 2600 
km?. 

trezvia este un drum care te conduce în mod ritmic de la 
o etapă la alta. 

Acesta e drumul rațiunii, adică făgașul judecății 
sau calea gândului. Făgaşul cuvântului nu sunt cuvintele, 
ci mintea omului. De aceea, cuvintele drum şi cale nu în- 
seamnă numai locul prin care treci, ci şi urmarea lui Hris- 
tos Care trece. Adică Hristos este traseul tău şi drumul tău 
ŞI sfârşitul căii tale, E este toate. Aşadar, când ai trezvie 
şi spui rugăciunea, Îl urmezi pe Hristos, chiar şi dacă nu 
vrei. EI îţi deschide drumul şi tu eşti împreună cu EI, chiar 
dacă te vezi numai pe tine. Făzașul judecății înseamnă: 
evit gândurile şi am partea mea cuvântătoare întoarsă spre 
Dumnezeu. Merită să ne ţintuim partea noastră cuvântă- 
toare (rațională) în Dumnezeu şi El ne va duce în cer, fără 
nici o greutate. 

Ce cinste ne-a făcut Dumnezeu! Cu câtă iubire ne 
învăluie! Cum este El neîncetat sclavul nostru! Cum ni 
le deschide pe cele cereşti, nouă, viermilor! Viermele nu 
vede mai departe de el însuşi, în timp ce noi vedem chiar 
ŞI în cer. Cine poate să dăruiască astfel de lucruri? Numai 
un Dumnezeu! Să ne desfătăm de ele, aşadar, fiindcă pen- 
tru aceasta am ieşit în pustie şi am intrat în peşteră. 

Dar ce păţim noi adeseori? Socotim nevederea lui 
Dumnezeu ca o dovadă a nereuşitei vieţii noastre duhov- 
niceşti, în timp ce aceasta e o minciună. Numai cel egoist, 
cel plin de slavă deşartă, complexatul, bolnavul, mândrul, 
cel care nu-L iubeşte pe Dumnezeu gândeşte astfel. Gân- 
deşte-te la cineva a cărui soţie a plecat în alt oraș, iar el 
îşi zice: „Nu o mai văd pe nevastă-mea acum, ia să merg 
la altele”. Îşi mai iubeşte el acum soţia? Nu. Altul însă 

care o iubeşte, îi moare soţia şi el nu se recăsătoreşte. Bi- 
serica îngăduie, desigur, a doua căsătorie, dar o numeşte 
„Curvie cuviincioasă”, pentru că doar o singură femeie se 
potriveşte unui bărbat. Pentru noi însă este Biserica, Hris- 
tos. Adică, nu putem să dorim altceva din cauză că nu-L 
vedem pe Hristos. 

În realitate, nevederea lui Dumnezeu este apăra- 
rea noastră, siguranţa noastră, premisa pentru cultivarea 
puterilor noastre duhovniceşti de vedere, astfel încât să 
înveţe să-L vadă pe nevăzutul Dumnezeu ca văzut şi vizI- 
bil. Să nu ne încurcăm. Numai inimile care nu iubesc, ci 
se gândesc doar la ei înşişi, cer să-L vadă pe Dumnezeu, 
să se încredinţeze de prezenţa Lui. Dar încredințarea pre- 
zenţei lui Dumnezeu s-a săvârşit prin moartea şi învierea 
lui Hristos, prin semnul lui lona (Mt. 12, 39-40). Aşadar, 
crede şi tu în moartea egoului tău, ca să trăieşti învierea. 
Moartea ta îți va da dovada prezenţei lui Dumnezeu, pu- 
tința de a-L vedea pe Dumnezeu. 

Prin urmare, cine a murit după dispoziţia sa lăuntri- 
Că şi nu cere vederea lui Dumnezeu, unul ca acesta trăieş- 
te după Hristos. Cine nu vrea să moară, ci vrea să se laude 
şi să fie el însuşi dumnezeu, numai unul ca acesta cere 
vederea lui Dumnezeu. Dar dacă din întâmplare o va pri- 
mi, va muri. Adică dacă Dumnezeu răspunde curiozității 
noastre, micimii noastre, slavei noastre deşarte, nu ne va 
da ceea ce ne este de folos, ci moartea. 

Cel care însă nu cere vederea lui Dumnezeu va avea 
oare parte de roadele Sfântul Duh? Sigur că va avea, dacă 
trăieşte lucrând trezvia. Atunci toate vor veni singure, de 
la sine. Dar e nevoie ca şi legătura cu Starețul său să fie 

adevărată. Să luăm un exemplu. 

Cineva e bolnav şi pleacă în America la tratament. 
Ajunge acolo, dar în cele din urmă nu se ocupă de sănă- 
tatea lui, ci de multe altele. Adică nu-i descrie medicului 
evoluţia bolii sale, nu are chef să facă ce i se spune. Nu-i 
păcat de călătoria peste Ocean pe care a făcut-o? Întorcân- 
du-se în ţară, fără să se fi însănătoşit, poate povesti despre 
multe lucruri frumoase, văzute în ţara străină, despre în- 
lesnirile de acolo, dar dacă nu şi-a dobândit şi sănătatea, 
ce a câştigat din toate? 

La fel păţim şi noi când mergem la Stareţ şi nu-L 
cerem pe Dumnezeu, nu-L vânăm pe Dumnezeu, nu-L aş- 
teptăm pe Dumnezeu. De cerem alte lucruri, mergem în 
chip nedrept la Stareţ. Omul care-L cere pe Dumnezeu 
şi Îl aşteaptă este întotdeauna liniştit şi paşnic, este în- 
totdeauna foarte frumos şi în dureri, şi în nereuşite, şi în 
prigoană, şi în neputinţă, şi în uitare, peste tot. 

Aşadar, să mergem la Stareţ cu adevărat pentru 
Dumnezeu, să vorbim despre Dumnezeu, să-i spunem ce 
am făcut, câtă răbdare am avut înaintea lui Dumnezeu, 
să-i exprimăm bucuria noastră pentru iubirea lui Dumne- 
zeu. 

Dar ce înseamnă răbdare în viaţa noastră zilnică? 

„Aşteptând, am așteptat pre Domnul” (Ps. 39, 1), 
zice Psalmistul. Dacă am avut vreo durere şi alergăm să-i 
spunem Stareţului, nu poate fi vorba de răbdare. Dacă 
ne-am operat şi avem dureri, şi 1 le spunem şi pe acestea, 
iarăşi nu poate fi vorba de răbdare. Atunci de ce le mai 
spunem? Ca să arătăm că durerea noastră ne aminteşte de 
această viaţă mincinoasă şi că nimic altceva nu-i adevărat 

decât singur Dumnezeu? Dacă da, atunci e bine. Dacă nu, 
atunci de ce le mai facem cunoscute? 

Alt exemplu. Eşti călugăr şi Starețul n-are încredere 
în tine. Dacă nu are încredere, unde-i răbdarea ta înaintea 
lui Dumnezeu? Acum ai un motiv în plus ca să îţi arăţi 
soaţa, adică smerenia ta, astfel încât să dobândeşti părtă- 
şia cu Hristos. În realitate, Starețul sigur că are încredere 
în tine, dar pur şi simplu aşa se poartă faţă de tine. 

Sau eşti căsătorit şi îi spui duhovnicului tău: „Ne- 
vastă-mea mă înşală. Am dovezi”. De ce mai spul şi asta? 
Ca să-l arăţi răbdarea ta lui Dumnezeu? Dacă da, atunci 
zi: „Dumnezeul meu, pe nevasta asta pe care o am o ac- 
cept, aşa cum au făcut sfinţii Tăi şi prorocii, nu vreau să 
mă apăr”. Să ştiţi că întotdeauna are importanţă şi semni- 
ficaţie ce cerem, pe cine aşteptăm şi pe cine avem înaintea 
ochilor noştri. 


„Întru mulțimea păcii se va desfăta”, după David, 
cel ce nu primește față de om, judecând nedreptate în 
inima sa, adică neprimind chipuri de ale duhurilor rele. 


[151] 


Acum Sfântul foloseşte versetul din Psalmi care se 
referă la desfătarea de pace a omului blând (Ps. 36, 7). 

Cel ce nu primeşte față de om. Cel care nu primeşte 
faţă de om va avea neîncetat desfătări duhovniceşti, va 

trăi stări pline de pace. Verbul primește exprimă aici in- 
fluenţa altei persoane asupra mea. De exemplu, îmi faci 
un cadou şi prin aceasta mă faci de nu te mai pot critica 
atunci când eşti vinovat. Sau eu îți zâmbesc, iar tu nu mai 
poţi să-mi vorbeşti în mod direct şi sincer, atunci când 
trebuie să-mi spui ceva neplăcut, pentru că te jenezi, te 
sfieşti. De aceea, potrivit Sfântului, fericit e omul care nu 
e influenţat de altul. Sau vii şi îmi spui: „eri l-am văzut 
pe cutare preot într-o postură deloc cuviincioasă”. În altă 
zi îl văd şi eu pe acelaşi preot pe drum, îmi amintesc ce 
mi-ai spus şi îndată îl cobor înlăuntrul meu. Atunci „am 
primit faţă de om”. 

Aşadar, să rămânem neinfluenţaţi de ceilalţi, pentru 
că unul va încerca să ne schimbe gândirea, al doilea îl va 
osândi pe aproapele nostru, al treilea ne va influenţa prin 
purtarea lui urâtă. Cu cele duhovniceşti nu putem să ne ju- 
căm. De aceea, să nu ne târască după ea nici o faţă de om. 
Altfel, nedreptăţim şi dispreţuim personalitatea noastră. 
Dar, mai ales, să nu ne lăsăm influenţaţi până la măsura 
de a nedreptăţi pe cineva sau de a imita răul altcuiva sau 
de a osândi persoana care ne influenţează. 

Cine nu e influenţat de oameni se simte în sigu- 
ranţă. Un astfel de om nu este smintit de nimic. Sfân- 
ta Scriptură interzice să-i smintim pe oameni (Mt. 18, 
6-7). Dar smintitor şi vătămător pentru el însuşi este şi 
cel care produce sminteala. Facă celălalt ce vrea! Noi să 
avem personalitatea noastră vie şi întreagă în toate situ- 
ațiile. Să fim de nesmintit. Şi să nu uităm că cine nu este 
influenţat şi nu se sminteşte dobândeşte miriade de trăiri 
şi de desfătări, care îi dau bucurie şi pace în inimă. Dar 

cum putem să nu fim influenţaţi de celălalt? 

Judecând nedreptate în inima sa. De exemplu, îmi 
dau seama că omul pe care îl am în faţă judecă pe altul 
sau face un lucru incorect. Atunci sunt dator să fiu atent, 
încât să rămân aşa cum eram. În plus, trebuie să nu mă 
îndeletnicesc cu scăderea lui sau cu răul pe care-l face 
sau îl spune, îl clocește sau îl urmăreşte. Să nu am nici un 
amestec în păcatul celuilalt. Văd că îl cheamă pe unul la o 
treabă, 1ar el la început se codeşte, dar apoi merge. Dacă 
voi fi influenţat de codeala lui şi o vâr în mine, devin şi eu 
un om uşor de smintit, nesigur, alunecos, şi într-o zi voi 
cădea, cu siguranţă, în prăpastie. 

Aşadar, Sfântul ne îndeamnă să fim noi înşine în- 
aintea tuturor oamenilor, mai ales, înaintea celor care au 
ceva rău, nedrept, mârşav în gândirea lor, în purtarea lor, 
în cuvintele lor. De asemenea, să nu ne băgăm în viaţa 
altuia, să nu judecăm, să nu-l sfătuim, să nu-i cerem să 
se schimbe. Să rămână cel care este. Noi ne vom rândui 
propria noastră cale şi el pe a lui. 

După ce Sfântul a spus la început ce? ce nu primește 
față de om, mai apoi zice adică neprimind Chipuri de ale 
duhurilor rele. Această expresie explică foarte bine felul 
în care omul este influenţat. Care este înţelesul? Când un 
om face ceva smintitor, iar eu îl văd, atunci Sunt influenţat 
şi imaginea lui pătrunde în mine. În realitate însă, în spa- 
tele chipului acestui om, se ascunde demonul cel viclean. 
Să nu zicem deci că omul greşeşte. Cu siguranţă, el este 
cel care a săvârşit răul, dar nu l-a făcut de la el însuşi, i l-a 
sugerat vicleanul. Adică, în spatele lui se ascunde un chip 
întunecat. Din acest motiv, pe cei răi şi vicleni nu-i urâm, 

CI-l iubim, după cum ne iubeşte şi pe noi Dumnezeu, chiar 
dacă suntem păcătoşi. 

Prin urmare, să ştim că chipul omului care ne influ- 
enţează este o mască şi că în spatele ei se află persoana 
demonului celui viclean. Nu ne târăşte după sine omul, 
c1 vicleanul demon. Sau mai bine-spus, dracu'l pune pe 
om. Greşesc, desigur, şi oamenii, pentru că îşi împrumută 
inima sau gura sau ochii lor vicleanului ca să le folosească 
drept instrumente ale sale, dar asta este deja problema lor. 
Noi suntem datori să ştim adevărul. 


Și prin chipuri cugetând păcatul. Sau judecând rău 
şi osândind în pământul inimii sale, şi prin aceasta pre- 
dând păcatului pe cele drepte. 


Chipul omului care greşeşte, în spatele căruia se află 
în esenţă chipul demonului, devine pricină de a-mi aminti 
de păcat. Adică, atunci când îmi amintesc de chipul care 
m-a scandalizat sau mi-a spus ceva rău, îndată îmi amin- 
tesc de păcatul lui. Acum, eu sunt răspunzător, pentru că 
celălalt se poate să-mi fi spus lucruri urâte din neputinţă, 
din neştiinţă, din lipsă de minte, din imboldul vicleanu- 
lui. Eu însă păcătuiesc întru cunoştinţă prin faptul că îmi 
amintesc de chipul lui şi de păcatului lui, şi sunt absolut 
răspunzător de păcatul meu. Văd, de exemplu, pe cineva 
şi îndată îmi amintesc că ieri stătea la biserică cu mâinile 
în buzunar. Treaba lui. Ce mă priveşte, dacă el a păcătuit? 
Dar eu, care mi-am adus imaginea de ieri în mintea mea 
şi mi-am amintit ce-a făcut, am păcătuit îndată, am ajuns 
un vas spart. Aţi văzut cum ia naştere lanţul păcatelor? 


-500- 


PARTEA PRACTICĂ 


De aceea, să nu păstrăm niciodată în cugetul şi în inima 
noastră faţa omului care ne-a smintit sau care nu s-a purtat 
corect. Altfel, chipul lui ne va face să păcătuim. 

Sau judecând rău şi osândind. Aici Sfântul înfăţi- 
şează evoluţia păcatului înlăuntrul meu. După ce mi-am 
amintit răul pe care mi l-a făcut celălalt, încep acum să-l 
judec şi să-l osândesc în pământul inimii. Fiecare judecată 
se face la un tribunal, iar noi îl judecăm pe celălalt în ini- 
ma noastră. Judecata se face înlăuntrul nostru, şi suntem 
răspunzători pentru ea, pentru că ne amestecăm astfel în 
viaţa celuilalt. 

Predând păcatului pe cele drepte. Fiţi, vă rog, atenţi 
cât de bine sunt analizate psihologic toate în Cuvântul 
Sfântului. Când eu primesc păcatul celuilalt şi îl judec, 
simt că am păcătuit înlăuntrul meu şi, de aceea, zic: „Cum 
voi mai sta acum înaintea lui Dumnezeu? Cum mă voi 
mai ruga? Sau ce-o să-i spun Stareţului când mă va între- 
ba de ce am făcut aceasta?” Și îndată aflu vreo îndreptăţi- 
re ca să mă justific: „Aşa-i, zic, am păcătuit osândindu-l în 
inima mea, dar am avut dreptate, pentru că lucrul pe care 
l-a făcut este îngrozitor”. 

Dar de îndată ce văd că m-am îndreptățit pe mine 
însumi, trebuie să înţeleg că am căzut în mormântul pă- 
catului. Pentru că cel ce rămâne statornic în viaţa creştină 
nu se îndreptăţeşte niciodată pe el însuşi, ci spune ca şi 
vameşul: „Eu sunt păcătosul, tâlharul, vinovatul.” Şi dim- 
potrivă, cel care îşi îngăduie şi cea mai mică îndreptăţire, 
acesta este vinovat. Vrei să afli cu precizie cine este vi- 
novatul? Pune o întrebare. Cel care se îndreptăţeşte pe el 
însuşi şi arată că este aşa cum trebuie, să înţelegi că este 

păcătos. Noi, sigur că nu facem niciodată astfel de experi- 
mente, nu cercetăm niciodată viaţa celuilalt. Ne cercetăm 
numai pe noi înşine ca să vedem dacă ne îndreptățim. 

După ce Sfântul ne-a explicat cum se săvârşeşte pă- 
catul atunci când suntem influenţaţi de alţii, continuă să 
ne vorbească despre duhurile viclene. 


Căci marii şi cunoscătorii Părinți au numit într-u- 
nele din scrierile lor și pe draci oameni, pentru faculta- 
tea lor rațională, cum este locul din Evanghelie unde zice 
Domnul: ,, Un om rău a făcut aceasta ” şi a amestecat în 
grâu neghină (Mt. 13, 25). 


De multe ori, când Părinţii Bisericii vorbesc des- 
pre demoni nu îi numesc „demoni vicleni”, ci „oameni 
vicleni”, pentru că demonii, de cele mai multe ori, se as- 
cund în spatele oamenilor. De aceea, Sfântul aminteşte de 
pilda evanghelică în care Domnul ne spune că plugarul 
s-a dus dimineaţa la câmpul său şi, ce să vadă! Neghi- 
nele au crescut şi au înăbuşit grâul. Cine le-a semănat? 
Un om viclean. În realitate însă, le-a semănat demonul cel 
viclean prin mâinile acestui om nefericit şi viclean. Prin 
urmare, când celălalt face ceva rău, să nu ne lăsăm influ- 
ențați, ci să-l îndreptățim. Atât de mult, încât şi un cuţit 
dacă sa ca să ne înjunghie, să fim liniștiți şi paşnici, şi să 
zicem: „Fiind om, nu greşeşte el, greşeşte demonul”. Aşa 
gândeau Sfinţii şi aşa gândesc toţi câţi vor să-i urmeze şi 
să fie credincioşi învăţăturii Biserici. 

Cu toţii ştim că demonii sunt înfricoşători, că au pa- 
timi îngrozitoare, dar noi nu-i vedem şi nu le trăim, şi de 

aceea nu înţelegem ce ne fac. Dar ne aducem aminte de 
bârfa pe care ne-a spus-o cineva chiar şi după douăzeci de 
ani. Sau nu uităm expresia feţei celui care a vorbit ironic 
la adresa noastră înaintea altora. 

Pentru facultatea lor rațională. După cădere, omul 
are caracteristici demonice. Ca să înţelegem acest lucru, 
să dăm un exemplu: zici o minciună. Biblia însă spune că 
tatăl minciunii este diavolul. Când eu te aud minţind, îţi 
spun: „Eşti un drac”. E normal să-ţi spun aşa, pentru că 
minciuna are ca obârşie pe diavol. El a spus prima min- 
ciună în rai şi a ajuns tatăl minciunii (Fc. 3, 4-5). Prin 
urmare, nimeni nu zice vreo minciună în veac, dacă nu e 
purtat de draci. Mai ales când omul se împărtăşeşte, atunci 
fiecare împărtăşanie primită aduce un drac în plus. În cele 
din urmă, omul acesta devine atât de sălbatic, atât de înfri- 
coșător, atât de mândru, atât de nepocăit, se îndreptățește 
într-atât pe sine însuşi, încât nimeni nu se mai poate înţe- 
lege cu el. Crede că are toate drepturile şi îi trece pe toţi 
prin sabie, îi osândeşte pe toţi, şi el singur este nevinovat, 
el singur vrea mântuirea lui şi a celorlalți. Prin urmare, 
minciuna este însuşirea demonului, şi de aceea spunem că 
omul care minte e un demon. 

Aici Sfântul însă nu-l numeşte pe om demon, ci pe 
demon om, pentru facultatea lui rațională, din pricina 
gândurilor omului. Gândurile sunt o caracteristică ome- 
nească. Demonul nu are gânduri, are imaginaţie. De ase- 
menea, demonul nu are suflet, este duh. Dar duhul lui s-a 
netrebnicit, s-a întunecat, s-a îngroşat, iar acum este gros, 
rău-murositor, rece, toate trăsăturile lui sunt groteşti. Aşa- 
dar, pentru că nu are gânduri, foloseşte propriul nostru 

gând, adică imită facultatea noastră rațională, aşa cum şi 
noi îi imităm isprăvile. De aceea, se şi numeşte om. 

Aţi văzut izbânzile noastre? Îi împrumutăm chiar şi 
dracului experienţa şi caracteristicile noastre. Merită să 
amintim aici povestirea cu călugărul care se plângea că 
diavolul i-a arătat un anume fel de păcat. A apărut atunci 
diavolul şi i-a spus: „Mincinosule, eu nu ţi-am spus nimic, 
nici nu ştiam ce faci. La tine am văzut asta prima oară. Tu 
ai inventat asta.” 

Prin urmare, Părinţi îi numesc oameni pe draci cu 
dreptate, din cauza facultăţii raționale omeneşti pe care ei 
o imită. Mormântul în care cădem noi oamenii este partea 
noastră rațională, adică faptul că îngăduim să se înfiripe 
sau să se înstăpânească în noi gândurile. Dintre acestea, 
unele provin din dorinţele noastre, altele din ideile noas- 
tre, altele din cunoştinţele noastre, iar cele care intră din 
afară sunt năluciri de-ale demonilor. Nălucirile coboară 
apoi în inimă ŞI acolo se intersectează cu propriile noas- 
tre gânduri. Deci, dacă vrem să evităm păcatul, trebuie ca 
îndată ce a intrat un gând înlăuntrul nostru, — ăsta-i un om 
rău, celălalt tot aşa, al treilea mă urăște, al patrulea uite-l 
cum se chiorăște la mine, al cincilea cine ştie ce scop mai 
are cu mine de mă întreabă — îndată să închidem gura cu- 
getului nostru. 


Iar răul de la aceștia ne vine pentru că nu ne împo- 
trivim repede. 


Dacă suntem influenţaţi de persoana şi faptele ce- 
Juilalt înseamnă că iubim răul. Astfel, îndată ce vedem că 

intră în noi un gând, nu-l alungăm. Aşadar, să nu credem 
că gândul pe care îl avem în noi nu îl vrem. Dacă nu l-am 
vrea, l-am alunga îndată. Dar faptul că a rămas, chiar şi 
numai pentru puţin timp, arată că ne place, că îl susţi- 
nem. 

Astăzi, de exemplu, m-am împărtăşit şi îndată ce 
am plecat din biserică mi-a venit un gând: „Te-ai împăr- 
tăşit cu nevrednicie. Nu-ţi e ruşine să te împărtăşeşti?”. 
Și îndată încep să mă clatin, să-mi pierd bucuria. M-am 
împărtăşit astăzi cu Hristos şi, în loc să zbor de bucurie, 
sunt strâmtorat de gândul că m-am împărtășit cu nevred- 
nicie, că nu m-am pocăit. De asemenea, cred că asta este 
cercetare de sine, autocritică, că e ceva bun. Dar pentru că 
gândul meu nu îmi dă bucurie, nici desfătare de mulțimea 
păcii, înseamnă că nu e corect, că e păcat, egoism, tulbu- 
rarea firii mele, pentru că din clipa aceea devin un hoit. 

Alt exemplu: vii şi-mi ceri să te ajut într-o problemă 
pe care o ai. Îndată îmi vine gândul: „Pe tine te-a găsit, 
bre, pârlitule, să-l ajuţi?” Și răspund gândului: „Se pare că 
vrea să mă exploateze”. De aceea, nu-ţi răspund prompt, 
C1 ZIC: „O să văd şi, dacă pot, te voi ajuta”. Răspunsul meu 
arată că am primit gândul. 

Sigur că pot să-ţi dau acelaşi răspuns şi pentru că 
nu e corect să făgăduim ceva şi să ne legăm dacă nu cân- 
tărim bine lucrurile. Trebuie ca problema să asude bine 
în mintea noastră până ce răspundem celuilalt. Dar asta 
nu în viața simplă de zi cu zi. Adică, dacă tu mă rogi să 
te ajut să muţi un vas, n-o să cad pe gânduri să văd dacă 
trebuie să te ajut, ci o voi face îndată. La fel şi dacă îmi 
ceri nişte bani. Dacă însă îmi ceri un mulion şi-mi făgădu- 

ieşti că mi-i dai înapoi cu dobândă, cum vei putea să mi-i 
înapoiezi dacă tu eşti sărac şi mai ai şi multe datorii? De 
obicei, săracul ajunge tot mai sărac. Aşadar, sunt dator să 
mă gândesc, nu în chip viclean, ci potrivit cu cele spuse 
de Sfânta Scriptură, şi să zic: „Dacă fratele meu nu poate 
să-mi dea înapoi milionul, sunt eu gata să 1-l dăruiesc?” 
Pot oare să-i spun: „Halal să-ţi fie, om sărac ce eşti, mun- 
citor, îndurerat, îţi dăruiesc milionul din prisosinţa mea”? 
Dacă am dispoziția să i-l dăruiesc, atunci să i-l împrumut 
ŞI să-i şterg datoria. Altfel, într-o zi voi ajunge ca şi omul 
cel aspru din Evanghelie, care datora zece mii de talanţi 
şi-l sugruma pe cel care-i datora o sută de dinari, ca să-i 
plătească (Mt. 18, 24 ş.u.). 

Aşadar, gândeşte-te: poţi să îi dăruieşti banii? Sau 
al tu dreptul să faci asta? Pentru că dacă eşti monah, nu ai 
acest drept, toate aparţin mănăstirii. Te roagă un frate să-i 
dai stiloul, iar tu i-l dai, pentru că ai două. Dar stiloul nu-i 
al tău, aparţine mănăstirii, îl stăpâneşte Starețul. 'Tot aşa 
şi dacă eşti căsătorit. Nu poţi să dăruieşti nimic fără să-ţi 
întrebi soţia, pentru că amândoi sunteţi una şi nu puteţi lua 
hotărân separat. 

Alt exemplu: am un izvor de apă, iar tu vii şi-mi 
spui: „Dă-mi şi mie puţină apă pentru vara asta”. Eu ac- 
cept şi-ţi răspund: „Bagă-ţi o ţeavă şi trage”. Îţi montezi tu 
țeava şi iei apă toată vara, apoi vine iarna, tu te-ai obişnuit 
cu apa şi îmi zici: „Cum s-o dau înapoi? O să-mi trebuias- 
că apa, pentru că vreau să mai irig o grădină, să mai plan- 
tez nişte măslini ... aşa că o s-o păstrez”. Între timp, eu vin 
şi te rog să-mi dai înapoi apa, fiindcă am nevoie de ea. Îţi 
ZIC: „Am copu, sunt om sărac, nu-mi mai lua din apă”. 

Iar tu, tot aşa faci. Ce-o să fac eu atunci? Trebuia să mă fi 
gândit de la început şi să-ți fi spus: „Nu, frate, nu pot să-ţi 
dau apă” sau „Nu mă lasă nevastă'mea, sau duhovnicul”. 
Toate trebuie făcute cu înţelepciune. 


De aceea suntem biruiţi de gândurile rele. 


Când nu luăm aminte la paza minţii de gânduri, 
atunci devenim niște pârliţi, ne netrebnicim, ne extenu- 
ăm, păcătuim, puţim a hoit. Aceasta pentru că nici un 
păcat nu se săvârşeşte fără să-i premeargă un gând. Dar 
dacă gândul a zidit păcatul în noi înseamnă că noi i-am 
îngăduit aceasta şi, prin urmare, păcătuim cu voia noastră. 
Aşadar, am greşit în modul în care am întâmpinat gândul? 
Nu l-am izgonit îndată, fie bun, fie rău? Acum mă vor târî 
toate gândurile. Vicleanul foloseşte şi gânduri de-a dreap- 
ta ca să ne prindă în mrejele lui, iar după ce s-a încredinţat 
că ne încredem în aceste gânduri, ne trăzneşte şi ne arde 
fără să ne dăm seama. 

De multe ori auzim stihul din Psalmi: „Din mâna 
străinilor izbăveşte-mă” (Ps. 143, 7) şi ar putea spune ci- 
neva că asta înseamnă ca Dumnezeu să ne izbăvească de 
bârfelile şi de răutăţile vrăjmaşilor. Dar pentru că psalmul 
din care e luat acest stih este duhovnicesc şi prorocesc, 
înseamnă că „cei străini” sunt oamenii vicleni, în spatele 
cărora se ascund demonii. La fel şi textul: „Adaugă lor 
rele, Doamne, adaugă rele, celor slăviți ai pământului” 
(Is. 26, 15), nu exprimă ura faţă de oameni, ci faţă de 
demoni. Așadar, să fim atenţi cu oamenii care devin in- 
strumente ale diavolului şi să nu ne lăsăm influenţaţi de 

ei, dar nici să nu-i osândim. 

De pildă, îţi trânteşte cineva de mai multe ori niş- 
te minciuni, iar tu tragi concluzia că omul ăsta este un 
adevărat mincinos. În acest caz, ai păcătuit cu siguranţă, 
pentru că l-ai osândit. Dar ca să-ţi spună cineva minciuni, 
trebuie ca tu să-i fii dat dreptul, pentru că nimeni nu pune 
lucruri împuţite într-o vază, ci le aruncă la coşul de gunoi. 
Aşadar, dacă cineva îndrăzneşte să-ţi spună lucruri neade- 
vărate sau să-ţi vorbească de rău pe cineva care lipseşte, 
sau să judece, în general, diferite persoane, tu eşti de vină 
cu desăvârşire, pentru că tu i-ai lăsat impresia că însetezi 
ŞI te bucuri să auzi bârfe despre alții. Dacă însă nu eşti un 
astfel de om şi Îl iubeşti pe Dumnezeu, îndată ce fratele 
tău îți va spune despre altcineva că minte, tu îi vei închide 
de îndată gura: „lartă-mă, îi vei spune, nu te-am între- 
bat. Te rog foarte mult să nu-mi vorbeşti”. Şi poţi să faci 
aceasta pentru că Sfânta Scriptură zice să ascultăm mai 
mult de Dumnezeu decât de oameni (F.A. 5, 29). 

Vine un altul şi îți spune: „Frate, vreau să-ţi spun 
durerea mea”. Tu, din iubire, îl asculţi, îi arăţi interes, iar 
el continuă: „A venit cutare şi m-a ocărât”. Atunci, dacă 
ai demnitate, dacă Îl iubeşti pe Dumnezeu, dacă crezi că 
ai suflet şi că înaintea ta se află Dumnezeu, eşti dator să-i 
spui: „lartă-mă, spune-le astea duhovnicului tău”. Pentru 
că atunci când crezi că Hristos este prezent, nu îndrăzneşti 
să asculţi clevetiri la adresa altora. Tremuri. Dacă tu nu tre- 
muri şi primeşti să-l osândească pe celălalt, aceasta înseam- 
nă că nu Îl ai pe Dumnezeu înaintea ta pururea (Ps. 15, 8). 

Cu adevărat, nu-L avem pe Dumnezeu înaintea ochi- 
lor atunci când acceptăm ca alții să ne semene neghinele 

în inimă. ŞI cu siguranţă greşim noi, niciodată celălalt. 
Noi dăm drepturi, ceea ce înseamnă că o anumită răutate 
se ascunde în noi faţă de celălalt şi de aceea acceptăm să 
auzim criticile la adresa lui. Dar chiar dacă nu am ascun- 
de nici o răutate, ne vătămăm lăuntric atunci când auzim 
astfel de bârfe împotriva lui. 

Să luăm un exemplu. Sunt căsătorit şi vine cineva 
ŞI-mi spune: 

— O ştii bine pe nevastă-ta? 

— Cum să n-o ştiu pe soţia mea! îi răspund. EI pleacă 
ŞI vine a doua oară: 

— Unde a fost alaltăieri nevastă-ta? 

— La o vecină, îi zic. Pleacă și vine pentru a treia 
oară, repetându-le pe aceleaşi. Atunci eu, deşi îmi iubesc 
soţia, deşi o înţeleg, deşi o cunosc, deşi am încredere în 
ea, să fiți siguri că m-am schimbat lăuntric. Veninul a în- 
ceput să picure și când se va întâmpla ca soţia mea să 
întârzie cinci minute la vecină, o să-i spun: „Unde ai fost 
atâta timp şi te tot aştept? Mi-e foame”. Dar în spatele 
acestei purtări a mele se ascunde influența aceluia care 
mi-a vorbit despre soţia mea. Astfel, încet-încet, se vor 
găsi şi alte pricini pentru vicleanul care stă ascuns şi care 
nu iubeşte comuniunea, ci dezbinarea, şi o să ajung într-o 
ZI, când nu sunt atent la ce aud şi la ce văd de la alţii, la 
divorţ. Se poate ca eu să-mi iubesc soţia, s-o doresc, să-mi 
tai capul pentru ea, dar acum nu voi putea să-mi impun 
mie aceasta, pentru că omul este neputincios. Dacă iau 
barosul şi lovesc de multe ori cu el în perete, o să-l dărâm, 
oricât de puternic ar fi. Acelaşi lucru se întâmplă şi înlă- 
untrul meu. 

Să ştim deci că în aceste lucruri se ascunde o pri- 
mejdie. Gura celuilalt sau modul lui de a se purta seamănă 
înlăuntrul meu gânduri. Gândurile apoi devin imaginaţie, 
devin chipuri, şi fiecare chip este o amintire care durează, 
adică se întronizează înlăuntrul meu. Şi după cum ume- 
zeala care pătrunde încet-încet îmi macină oasele, tot aşa 
se întâmplă şi cu lucrurile acestea. De aceea, e nevoie de 
înțelepciune duhovnicească pentru a şti cum putem să 
scăpăm şi să străbatem viaţa noastră „cu picioare ncuda- 
te”, fără să păţim nici un rău. 

De asemenea, să fim siguri că atunci când îngădu- 
im fraţilor noştri să se poarte faţă de noi aşa cum vor şi 
să ne spună ce vor, nu-L iubim pe Dumnezeu. Adică e 
de trebuinţă să fim respectabili, să ne simtă cinstiţi, su- 
periori. Chiar şi păcătos şi ticălos şi curvar să fiu, pen- 
tru celălalt trebuie să fiu cinstit, să nu-i dau dreptul să 
se poarte într-un fel înjositor, care sapă la temelia vieţii 
mele duhovniceşti. 


După ce am început să viețuim cu atenţie la minte, 
dacă împreunăm smerenia cu trezvia şi însoțim rugăciu- 
nea cu împotrivirea, vom merge bine pe drumul pocăinţei. 


[152] 


Sfântul ne aduce aminte aici de pocăință, pentru că 
omul trăieşte pentru a se pocăi. Chiar dacă viaţa noastră 

ar dura numai o singură zi, chiar numai O singură oră, tot 
în păcate va fi (lov. 14, 4-5). Din acest motiv, omul smerit 
şi duhovnicesc trăieşte pocăindu-se neîncetat şi zicând cu 
lacrimi rugăciunea: „Doamne, lisuse Hristoase, miluieş- 
te-mă pe mine, păcătosul”. Aşadar, cine este sfânt se so- 
coteşte pe sine însuşi păcătos, în timp ce nici un păcătos 
nu-și recunoaşte păcătoşenia sa, ci crede că întotdeauna 
are dreptate. 

De aceea şi tu, dacă vrei să trăieşti duhovniceşte, 
trebuie să uneşti trezvia cu smerenia şi rugăciunea cu îm- 
potrivirea. Nu ajunge numai atenţia, e nevoie și de smere- 
nie. Deoarece atunci când eu iau aminte, dar nu am sme- 
renie, atunci îmi examinez gândul şi zic: „A, ce-mi spune 
acuma este bine, celălalt lucru e serios, e de la Hristos”. 
ȘI aşa cad în cursă. Cel smerit însă, unind smerenia cu 
trezvia şi rugăciunea cu împotrivirea, de îndată ce intră 
gândul, îi închide drumul şi nu-l lasă să intre înlăuntru. 
În acest fel, vom merge bine pe drumul pocăinţei, ne vom 
afla întotdeauna pe calea vieţii duhovniceşti, întotdeauna 
bucuroşi. 


Vom merge bine pe drumul pocăinţei, înfrumuse- 
țând, măturând, impodobind și curățind casa inimii noas- 
(re de răutate, călăuziţi de numele cel sfânt şi închinat al 
lui lisus Hristos, ca de un sfeșnic de lumină. 


În acest text, Sfântul Isihie ne dă un exemplu, ca 
să ne spună cu ce semănăm noi, oamenii. Inima noastră, 
ZICE, seamănă cu o casă care are locuri văzute şi cotloa- 
ne. Dintre acestea, unii le curăţă doar pe cele la vedere, 

în timp ce alţii le curăţă şi pe cele în care se uită soacra 
cea rea. Adică, inima omului este un adânc nemăsurat, cu- 
prinde multe elemente păcătoase. Noi, desigur, socotim 
că e curată, dar diavolul ştie toate ascunzişurile ei şi pe 
acestea mizează. De aceea, suntem datori să le curăţim pe 
toate, ascunse şi văzute, aşa cum îngrijitorul cel bun își 
mătură bine casa şi o împodobeşte pentru oaspetele său. 
E de trebuinţă să facem inima noastră o cămară de nuntă 
neîntinată şi curată, pregătită pentru Hristos. Dar pentru a 
se curăţi un anumit loc e nevoie de lumină, mai cu seamă 
dacă există şi cotloane întunecoase. Pentru inima noastră 
avem nevoie de lumina numelui cel sfânt și închinat al lui 
Iisus Hristos. 

Rugăciunea minţii, numele lui lisus Hristos, cel în- 
chinat de toţi îngerii şi de toţi sfinţii şi de propriile noastre 
inimi, este un sfeşnic ce ne luminează şi ne arată ce tre- 
buie să curăţim. Zi, aşadar, neîncetat numele lui lisus şi 
îți vei descoperi cu siguranţă toate păcatele tale şi te vei 
curăţi. 


Dacă ne vom încrede însă numai în trezvia sau aten- 
ţia noastră, repede vom cădea răsturnându-ne, fiind îm- 
pinşi de vrăjmaşi și ne vor răpune viclenii şi înșelătorii. 


Dacă însă lucrăm numai atenţia şi nu zicem în ace- 
laşi timp și rugăciunea lui lisus, atunci duşmanii noştri 
— oamenii şi demonii care se ascund înapoia lor — ne vor 
împinge cu influenţa lor, cu cuvintele lor, cu minciunile 
lor, cu zâmbetele lor, şi ne vor zori spre cădere. Aceşti 
vicleni şi înșelători ne vor stăpâni. 

Și tot mai mult ne vom prinde în mrejele cugetărilor 
rele, ba chiar vom fi Sfâşiaţi cu ușurință de către ei, nea- 
vând ca suliță puternică numele lui lisus Hristos. 


Are importanţă ceea ce adaugă aici Sfântul. Demo- 
Nil, vrăjmaşii noştri, nu numai că ne vor arunca Jos, ci ne 
vor şi învălui în mrejele lor. Ce sunt acestea? Cugetările 
rele. Cugetare (£vOvuno!c) este ceea ce există în partea 
irascibilă a sufletului (0vu6c), în inima noastră sau în 
mintea noastră. De aceea şi spunem: „Mi-am amintit (9v- 
uOnka) ceva, mi-a venit în minte.” 

Prin urmare, mrejele vicleanului demon nu sunt 
Hristos, ci ceea ce băgăm noi înlăuntrul nostru şi ţinem 
în inimă, în minte, în voință. Adică părerea noastră, voia 
noastră, dorinţa noastră, ideile noastre, crezul nostru, ceva 
care ne-a plăcut, ceva care ne adună mintea şi ne face să 
gândim astfel: „Cum s-a întâmplat asta?”. Cugetare este 
şi atunci când port neîncetat în mintea mea răul pe care mi 
l-ai făcut şi te urăsc, sau când îmi amintesc de o păţanie de 
a mea şi mă ruşinez. De asemenea, când mă simt vinovat 
şi am împunsături de conştiinţă, când simt o strâmtorare 
înlăuntrul meu, o durere, când mă preocupă ceva. 

Toate acestea sunt mrejele pe care le întind pescarii, 
demonii, ca să prindă ca pe nişte peşti inimile noastre afie- 
rosite lui Hristos. Ce groaznic! Mrejele drăceşti să fie con- 
ținutul sufletului nostru! De aceea, tot ce vine şi revine, 
ŞI se învârte, şi se tot învârte în mintea şi în inima noas- 
tră nu este Hristos, chiar dacă e un lucru bun, ci să ştim 
că este o cugetare vicleană, un tentacul al diavolului. De 
multe ori oamenii, când vor să învinovăţească pe cineva, 

inventează ceva, de pildă, să fure o carte valoroasă. Lasă 
cartea undeva aproape şi îl împing pe respectivul tot mai 
aproape de ea. Când victima merge să bea apă, o împing 
şi mai aproape de carte, iar acesta o vede, o doreşte şi, în- 
tr-un moment când nu este văzut de ceilalți, o strecoară în 
buzunar. Atunci ceilalți încep să strige, întrebând unde-i 
cartea, caută, îl caută prin buzunare şi o găsesc. Aşa face 
şi cu noi vicleanul. Îşi aruncă mreaja, încet-încet, până 
găseşte punctul de contact cu cuprinsul inimii noastre, şi 
atunci ne face ai lui. De aceea, să ne temem de mrejele 
viclene, pentru că se află întinse peste tot. 


Căci numai cuțitul acesta preacinstit, învârtit foarte 
des în inima ce nu se îngrijește decât de una, ştie să strân- 
gă şi să taie gândurile venite de la aceia, să le ardă şi să 
le îngroape ca focul paiele. 


Înainte, Sfântul ne-a spus că numele lui isus se 
aseamănă cu un sfeşnic ce-şi aruncă lumina în inima noas- 
tră, încât putem vedea toată murdăria şi o curăţim. Acum 
ne spune că este cuțitul cu care cineva poate să taie cu 
uşurinţă pe vrăjmaş, adică pe demon, păcatul, răutatea ce 
se află în noi. Cușitul la care se referă este satârul cu care 
se tăiau capetele. Aici Sfântul foloseşte cuvântul acesta cu 
un înţeles bun. Cuţirul preacinstit este numele lui Hristos 
care, învârtit foarte des, la fel ca sabia în război, îi omoară 
pe toţi vrăjmaşii noştri cei vicleni, toate păcatele noastre. 

Să învârtim şi să rotim neîncetat numele lui lisus, ca 
să-i omorâm pe toţi vrăjmaşii noştri. Chemând numele lui 
lisus, păcatul se risipeşte şi vine curăţia. 

Învărtit foarte des. În marginea textului, îngrijitorul 
ediţiei trece „vizitat”, ca variantă pentru învârtit, ca să ara- 
te că, zicând rugăciunea lui lisus, ne întâlnim cu Hristos. 
Adică rugăciunea lui lisus este o neîncetată împărtăşire, o 
plimbare în rai împreună cu lisus Hristos. 

În inima ce nu se îngrijește decât de una. Această 
inimă este esențialmente vieţuirea monahală, fiecare mo- 
nah. Dar se poate ca monahul să aibă şi multe dorinţe? Să 
se gândească la tatăl lui, la mama lui, să aibă complexe? 
Dacă un monah, de exemplu, a dorit să studieze la univer- 
sitate, dar în cele din urmă a ajuns la un colegiu tehnic şi-i 
nemulţumit de asta, îndată ce un absolvent de universitate 
va vizita mănăstirea, complexul lui de infenoritate se va 
da pe faţă. Va spune: „Studule n-au nici o valoare”. Câte 
dorinţe nu poate să aibă un monah! Mai multe şi decât 
mirenii. De aceea, Sfântul zice de inima noastră că nu se 
îngrijește decăt de una, are un singur fel de a fi, o singură 
Iubire, pe Hristos. 


Cei mai mulți nu ştim că toate gândurile nu sunt ni- 
mic altceva decât numai năluciri de-ale lucrurilor sensi- 
bile şi lumeşti. lar dacă stăruim mult timp în rugăciune cu 
lrezvie, rugăciunea golește cugetarea de toată nălucirea 
materială a gândurilor rele. [154] 


Noi ne iubim gândurile pentru că, de fiecare dată 
când discutăm cu ele, avem un oarecare interes, căutăm 
să obţinem ceva. Dar, paradoxal! În timp ce nu trebuie să 
dăm atenţie nici unui gând, noi întotdeauna mergem să-i 
spunem Stareţului gândurile noastre. Sigur că-i bine şi 

aşa, ca să ia el cuțitul, dacă nu luăm noi numele lui lisus, 
şi să dea în egoismul nostru, ca să pricepem că gândurile 
sunt dușmanii noştri. 

Toate gândurile noastre, chiar şi când par a fi legate 
de Hristos, de Maica Domnului, de ajutorarea aproapelui, 
sunt nă/uciri de-ale lucrurilor sensibile şi lumești, nici- 
odată duhovniceşti. Nălucirea, imaginaţia, nu se atinge 
niciodată de cele duhovniceşti, ci numai de cele supuse 
simţurilor şi de înțelesurile mai joase. Dar dacă stăruim 
în rugăciune, atunci ea goleşte inima noastră de toate gân- 
durile. 


Inima golită desăvârșit de imaginaţii va naște în- 
țelesuri dumnezeiești şi tainice, care saltă în mijlocul ei. 


[156] 


Aici Sfântul se referă la inima care s-a golit de nălu- 
ciri, de imaginaţii. Această golire este necesară, deoarece, 
aşa cum eu nu-mi pun giuvaierurile şi aurăriile mele într- 
un loc necurat, tot aşa nici harismele lui Dumnezeu nu in- 
tră într-un vas murdar. Prin urmare, unde există imaginaţii 
şi gânduri, nu intră darurile duhovniceşti. Cu toate aces- 
tea, toţi câţi sunt credincioşi, fie mireni, fie monahi, cer 
harisme. Monabii, mai ales, cer cu o mai mare pretenţie, 
zicând: „Dă-mi asta, Dumnezeul meu, dă-mi-o pe aceea, 
fă-o pe cealaltă!” Dar harismele duhovniceşti, înțelesurile 
dumnezeiești şi tainice se dau numai când inima se goleş- 
te de gânduri. 

Va naşte înțelesuri în mijlocul ei. Aşa cum Moisi în 
mijlocul evreilor a lovit stânca şi dintr-odată a ieşit apă 

(leş. 17, 1), aşa şi în mijlocul inimii noastre vor ţâşni din- 
tr-odată înțelesurile dumnezeiești și tainice. Aceste înfe- 
lesuri sunt opusul gândurilor şi imaginaţiilor, pentru că 
mintea le primeşte în Duhul Sfânt, şi sunt să/rătoare. Aşa 
cum curge apa din izvor, aşa izvorăsc şi înțelesurile du- 
hovniceşti şi tainice în inima noastră. 

Nu pentru asta trăim şi noi? Nu-i asta pregustarea 
împărăției cerurilor? Nu sunt acestea făgăduinţele „pe 
care ochiul nu le-a văzut, şi urechea nu le-a auzit, şi la 
inima omului nu s-au suit” (1 Cor. 2, 9)? lată! Pe toate le 
putem avea lepădându-ne gândurile. 

Dar să mai ştim încă ceva: vrăjmaşii noştri sunt de 
neîmpăcat şi pot să ni se înfăţişeze buni şi frumoşi, pot să 
ne viziteze, chipurile, spre folosul nostru. 


Cum saltă peștii şi se dau peste cap delfinii în ma- 
rea cea liniștită. 


Aşa cum saltă peştii şi se dau peste cap delfini, aşa 
saltă înlăuntrul nostru înțelesurile duhovniceşti. 

Deoarece Sfântul Isihie a citit autori şi poeţi clasici, 
are un cuvânt foarte grăitor. Ce imagine frumoasă ne dă, 
descriind peştii care sar în apă! Îi vezi şi te minunezi de ei, 
iar dacă sunt mici şi-i iei în mână, saltă şi în palmă. 

Și se dau peste cap delfinii. Dacă în timp ce merge 
un vas pe mare apare un delfin, tot echipajul, de multe on 
şi căpitanul, ies pe punte ca să-l vadă. Delfinu fac salturi 
mari atunci când marea este liniştită și de aceea sunt o 
desfătare pentru ochi. 

Și precum marea e mişcată de adierea subțire, aşa 
adâncul inimii de Duhul Sfânt. 


Iarăşi avem o exprimare poetică. Cât de mult ne pla- 
ce să călătorim cu vaporaşul pe mare, mai ales când suflă 
o briză subţire şi ne răcoreşte! Aşa cum marea e mişcată 
de adierea subțire, aşa şi adâncurile inimii, abisul inimii e 
mișcat de Duhul Sfânt. Duhul cel Sfânt intră până în cele 
mai adânci părţi ale inimilor noastre, le răcoreşte şi ne dă 
înțelesurile duhovniceşti. 


„Jar fiindcă sunteți fii, zice, a trimis Dumnezeu pe 
Duhul Fiului Său în inimile voastre, care strigă: Avva! 


Părinte!” (Gal. 4, 6). 


Sfântul Duh ni-L descoperă pe Fiul lui Dumnezeu, 
iar Fiul ne vorbeşte despre Tatăl Cel ceresc şi ne spune: 
„Copilul meu, aici în inima ta este Dumnezeu”. Atunci 
ochii ni se umplu de lacrimi, inima ne saltă ca peştii, 
simţirile noaste sunt foarte frumoase şi foarte dulci, iar 
bucuria noastră devine atât de mare, încât am vrea să o 
vestim şi sfinţilor, şi îngerilor. Aţi văzut ce ne dăruieşte 
Dumnezeu? 

Şi după ce Sfântul ne-a vorbit despre trăiri atât de 
frumoase, în capul următor se referă dintr-odată la moar- 
te, pe care cei mai mulţi nu o dorim. Dar moartea este 
cel mai folositor eveniment din viaţa noastră, primul mare 
dar pe care l-a făcut Dumnezeu omului după ce a păcătuit, 
pentru că întrerupe păcatul şi face ca răul să fie vremelnic, 
şi nu veşnic. Moartea, de asemenea, ne aduce aminte de 

Hristos Cel înviat şi că, într-un anumit moment, ne vom 
afla şi noi înaintea Lui. Şi dacă vom avea înțelesurile şi 
săltările şi sarea Sfântului Duh în inimile noastre, Îl vom 
simţi atunci pe Hristos ca pe prietenul nostru şi vom aler- 
ga la El. Dar dacă nu le vom avea pe acestea, ci vom avea 
o inimă îngrozită, ne vom scutura ca şi copăceii în bătaia 
furtunii şi ne vom ruga: „O, Hristoase, mai dă-mi încă un 
minut de viaţă, ca să mă pocăiesc!” 

După moartea lui Hristos, Sfântul Duh, cu îngădu- 
inţa şi îndelunga Sa răbdare, a conlucrat şi a rânduit astfel 
mersul Bisericii, încât să nu ajungem în situaţia în care 
mântuirea omului nu mai este cu putinţă. Adică intrând 
în întunericul păcatului şi al morţii, ne-a adus şi ne aduce 
marile lui harisme, şi ne-a sfinţit, şi ne sfinţeşte. 

Zice, aşadar, Sfântul despre moarte: 


Să ne aducem aminte, dacă se poate, necontenit, de 
moarte. Prin această aducere aminte se naşte în noi le- 
pădarea grijilor şi a tuturor deşertăciunilor, paza minţii 
și rugăciunea neîncetată, neimpătimirea trupului, scârba 
de păcat. [155] 


Aşadar, să ne amintim, pe cât se poate neîncetat, de 
moarte. Dar poate că-mi veţi spune: „Eu astăzi m-am bo- 
tezat, astăzi m-am călugărit, astăzi m-am căsătorit şi tu ne 
vorbeşti de moarte?” Nu vă miraţi! Moartea e după colţ. 
Dar nimeni nu-şi aduce aminte de ea atunci când nu este 
bucuros şi nu-L iubeşte pe Dumnezeu. 

Se naşte în noi lepădarea grijilor. Ca să putem să 
avem lumina, bucuria, pe Sfântul Duh, nepătimirea, e ne- 

voie să ne eliberăm de griji, iar la aceasta ne ajută po- 
menirea morții. Grijile îl ofilesc pe om, îl fac neliniştit, 
dificil, nesocial. Vii la mine acasă cu dragoste, cu bucurie, 
dar eu am o anumită grijă, ceva mă preocupă. Îmi dai „bu- 
nă-ziua”, iar eu îţi spun să mă laşi în pace. 

Omul nu poate trăi cu griji. De exemplu, într-o fa- 
milie în care copilul îşi vede părinţii neîncetat preocupaţi 
de probleme şi că nu se joacă cu el, că nu-l duc la mare 
sau la munte, că nu-l duc pe la mănăstiri, atunci copilul, 
când va creşte, va avea mereu nemulțumiri: va fi nefericit, 
cârtitor, pretenţios, nu va crede în dragostea celorlalţi, va 
avea foarte multe griji, căutând, în realitate, soluţii să se 
răzbune pe viaţa lui, şi de aceea se va răni singur neînce- 
tat. Şi toate acestea pentru că părinţii lui n-au avut timp 
să se ocupe de el. Preocuparea părinţilor pentru copil se 
impune să înceapă foarte de timpuriu, chiar din timpul 
Sarcinii. 

Dar dacă n-avem timp să ne preocupăm de fătul pe 
care îl purtăm în pântece, ce vom face cu Hristos? Duhul 
Sfânt este şi El purtat în pântece, ca o sarcină. „Ne-am 
chinuit şi am născut Duhul mântuirii”, zice prorocul Isaia 
(Is. 26, 18). Naştem înlăuntrul nostru pe Sfântul Duh şi Îl 
creştem, sporind harul. Dar cum Îl vom naşte, dacă nu ne 
îndeletnicim zi şi noapte cu Hristos? 

Prin pomenirea morţii deci pleacă toate deşertăciu- 
nile şi grijile nefolositoare pentru viaţa noastră duhov- 
nicească şi atunci suntem conduși la paza minţii, la ru- 
găciunea neîncetată, la nepătimire. Dacă se întâmplă, de 
exemplu, un cutremur, noi zicem: „Fie numele Domnului 
binecuvântat!” (Ps. 112, 2), pentru că dacă vom intra în 


-920- 


PARTEA PRACTICĂ 


panică, ne vor vedea copiii noştri şi toată viaţa lor îşi vor 
aminti de groaza cutremurului. Părinţii sunt datori să în- 
tâmpine acest fenomen destinşi şi să-şi liniştească copiii, 
zicând: „Copilul meu, Dumnezeu a îngăduit cutremurul 
şi va face ca totul să fie bine. O să facem casa cea nouă 
mai robustă, ca să reziste la mai multe grade Richter”. 
Înfruntând astfel cutremurul, copilaşul îşi va aminti de el 
în mod diferit. Adică joacă un rol important modul în 
care înfruntăm situaţiile. Ajungând deci inima noastră la 
nepătimire, le va înfrunta pe toate în mod diferit. 

Neimpătimirea trupului. Expresia aceasta înseamnă 
să nu ne lăsăm înspăimântați de boli, de moarte, de ne- 
reuşite, de ispite, iar aceasta se realizează prin amintirea 
Morţii. 


Și dacă trebuie să spunem adevărul, aproape toată 
virtutea izvorăște din aceasta. De aceea, dacă se poate, 
să ne folosim de acest lucru ca de răsuflarea proprie. 


Ce exprimări poetice! Şi dacă vrei să-ți spun ade- 
vărul, zice binecuvântatul Sfânt, fiecare virtute care curge 
liberă în inima noastră, izvorăște din aceasta, din pome- 
nirea morții. 

Verbul văw înseamnă „a se naşte, a ţâşni”, adică 
are înţelesul unei curgeri neîncetate, „apa cea vie, Dom- 
nul, izvorăşte neîncetat şi curge neîncetat”. „Eu sunt apa 
cea vie”, a spus Domnul femeii samarinence (In. 4, 10). 
Prin urmare, fiecare virtute şi toate bunurile provin din 
pomenirea morţii. De aceea, toţi sfinţii au avut pomenirea 
morţii ca pe un punct de plecare al vieţii duhovniceşti şi a 

celei mai înalte desfătări. 
Aşadar, să iubim şi noi pomenirea morţii, aşa cum 
ne iubim respiraţia. 


Ce poet minunat este Sfântul! Din textul lui izvo- 
răsc tot felul de bucurii, pentru că îi vrea pe toţi bucuroşi 
şi, prin excelenţă, pe monah. Călugărul sceptic şi îndu- 
rerat nu dobândeşte nici o roadă duhovnicească. Chiar şi 
despre moarte, Sfântul vorbeşte nu ca despre ceva înfri- 
coşător. Nici un credincios nu se teme de moarte, pentru 
că este natalis dies, ziua de naştere, ne naştem la viaţa 
luminii! De aceea, Sfântul îndrăzneşte să ne vorbească 
deseori despre moarte. 

Viaţa noastră este, desigur, în mâinile lui Dumne- 
zeu. Nici cel mic, nici cel mare, nici cel sănătos, nici cel 
bolnav nu au vreo siguranţă. Numai când ne încredințăm 
în mâinile Domnul, putem fi asiguraţi. Atunci, orice ni 
s-ar întâmpla, vom fi în mâna Lui dreaptă sau stângă. 
Dar şi dreapta şi stânga Lui binecuvântează şi sfinţesc. 
De câte ori preotul, care este om, ne binecuvântează cu 
amândouă mâinile, pentru că în amândouă are harul pre- 
oţesc, cu amândouă ţine trupul lui Hristos şi cu amân- 
două îşi săvârşeşte slujirea înaintea lui Dumnezeu. Cu 
cât mai mult ne binecuvântează şi ne sfinţesc mâinile 
Domnului nostru lisus Hristos! 

Domnul se joacă cu noi în mâinile Sale ca şi cu o 

minge, aruncându-ne dintr-una într-alta. lar mingea, dacă 
ar avea puţină cunoştinţă şi conştiinţă, dacă ar avea ră- 
suflare şi inimă, numai ce ar atinge-o mâinile Domnului, 
Care au făcut lumea şi pe noi înşine, va fi foarte mândră. 
Nu pentru că ar avea ea însăşi vreo vrednicie, ci pentru că 
o primeşte din mâinile Împăratului. 

Odată, zice o anecdotă, un bărbier se lăuda zicând: 
„Veniţi la mine, o să vă bărbieresc cu briciul cu care l-am 
ras pe împărat. Briciul meu a atins faţa împăratului!” Îl 
avea la mare cinste. 

După toate acestea, să ne închidem şi noi în chilia 
inimii noastre şi să zicem în fiecare zi nouă înşine şi unii 
altora: „Lăsaţi-mă singur în chilia mea zăvorât ... lăsaţi-mă 
singur, nu vreau să mai văd lumina lumii acesteia!'?, nu 
mai vreau lumina aceasta materială, ci pe cea adevărată, 
cerească, dumnezeiască, pe Dumnezeu. 

Aşadar, ori este Dumnezeu viaţa şi bucuria noastră, 
orl nu este. 


3 Sfântul Simeon Noul Teolog, Imnul 28. 

Se va uimi și se va îndoi, ieşindu-și din minți, tot 
monahul de lucrul duhovnicesc, înainte de a se îndeletnici 
cu trezvia minţii. [157] 


Frază cu caracter de apoftegmă, valabilă pentru ori- 
ce om care vrea să aibă viaţa Sfântului Duh. Se va uimi 
și se va îndoi tot monahul, ieşindu-și din minţi. Verbul 
ATTOPĂ) (a se mira, a se îndoi, a nu avea mijloace de trai) 
înseamnă printre altele a nu avea rezultat, a nu avea cum 
să înaintez în viaţă, a cădea într-o stare în care e cu nepu- 
tință să mai găsesc soluţii pentru problemele mele, a ajun- 
ge un om prost-dispus, nenorocit, a mă îndoi de viitorul 
meu, a fi în nedumerire. 

Într-o astfel de nedumerire poate să ajungă şi mona- 
hul, vulturul Bisericii, şi atunci nu mai are nici o înaintare, 
nici putinţa vreunei bucurii sau păci. Toate se înfăţişează 
înaintea lui ca un hău şi ca o groază. Problema lui este atât 
de mare, încât se teme ca nu cumva să-și iasă din minţi. 

Mintea omului se sfâşie, păţeşte un fel de schizofrenie du- 
hovnicească: una înţelege, alta trăieşte, alta spune, nu poate 
să tragă nici o concluzie logică. Atunci omul nu e de acord 
nici cu el însuşi, dar nici cu ceilalți, pentru că nu poate să 
fie echilibrat. Se îndoieşte de corectitudinea şi de adevărul 
faptelor şi cuvintelor sale, ezită. Se roagă, de exemplu, 
şi se întreabă dacă rugăciunea lui este corectă. Trăieşte o 
stare deznădăjduitoare. 

Înainte de a se îndeletnici cu trezvia minţii. Pentru a 
evita, ca monah, acest pericol, trebuie să încep şi să înain- 
tez în trezvia minţii. Atunci Dumnezeu îmi va da desfătări 
duhovniceşti, „ploi line”!, bucurie, odihnă, descoperiri. 
Dacă nu mă exersez în observarea şi cercetarea inimii ŞI a 
minţii, nu pot să împlinesc — să mă îndeletnicesc — cu nici 
un lucru duhovnicesc, pentru că sunt pământesc, lumesc. 
Nu reuşesc nimic, chiar dacă port rasa, chiar dacă spun 
vorbe mari, chiar dacă cred în mine însumi, chiar dacă mi 
se pare că sunt un lucrător duhovnicesc al Bisericii. 

Prin urmare, ceea ce este litera alfa pentru copila- 
şul care învaţă prima literă a limbu greceşti este trezvia 
minţii pentru vieţuirea monahală. De aceea, Marele Va- 
silie sfătuieşte părinţii să-şi ducă copiii încă din fragedă 
pruncie pe la mănăstiri?, fiindcă cu cât trece timpul, cu 
atât mai greu învaţă cineva trezvia. Noi însă nu înţelegem 
lucrul acesta. Ne-am făcut monahi, nu ne cercetăm inima 
şi cugetul, ne preocupăm numai de treburile noastre, de 


! Liturghia Sfântului Vasilie cel Mare. 


2 Sfântul Vasilie cel Mare, Regw/ile Mari 15, PG 31, 925 B; [PSB 18, 
p. 244] 

problemele noastre, de legăturile noastre cu lumea, şi ră- 
mânem oameni fără duh. 

Aşadar, dacă vreau să ajung misionar sau să con- 
duc o mişcare duhovnicească pentru a mântui sufletele 
altora, dacă vreau să îi sfătuiesc pe alţii pentru mântuirea 
sufletelor lor, dacă vreau să scriu sau să vorbesc pe teme 
duhovniceşti, trebuie să dobândesc mai întâi trezvia, con- 
trolul asupra inimii şi asupra minţii mele, controlul asupra 
mea, să simt că am stăpânire asupra mea. Altfel, este cu 
neputinţă să reuşesc în misiunea mea. Nu pot să am nici 
viață duhovnicească, nici activitate, dacă nu am câştigat 
bătălia trezviei. Biruinţa însă trebuie să vină în mod firesc 
şi nu forţat. 

Ca să înţelegeţi aceasta, gândiţi-vă la cineva care, 
în timp ce merge să țină o conferinţă, îşi zice neîncetat 
sieşi: „Uită-te la asta, uită-te la cealaltă!” Vorbitorul va da 
greş. Ca să aibă un sfârşit reuşit se impune ca vorbele lui 
să curgă de la sine. Acelaşi lucru se întâmplă şi cu trezvia: 
trebuie să alerge de la sine, de la sine să ne controlăm 
mintea noastră. 

Deci cine vrea să fie om duhovnicesc sau monah bun 
sau un bun lucrător în ogorul Bisericii, cel ce vrea să aibă 
bucurii şi desfătări dumnezeieşti, se presupune că neînce- 
tat ia aminte ca nici una dintre preocupările sale să nu-l 
scoată, nici măcar pentru un minut, din stăpânirea asupra 
minţii sale. Altfel, va intra într-o fundătură, în sfâşierea 
minţii sale — ieșindu-și din minţi — în schizofrenie, viaţa i 
se va zdrobi. Sunt dator să fiu sigur că m-am întărit şi apoi 
să înaintez la o lucrare duhovnicească. Dacă nu văd că te- 
renul este sigur, cum voi păşi? Cum o să fiu în siguranţă? 

Fie pentru că nu cunoaște frumusețea ei, fie pentru 
Că, cunoscând-o, nu o poate urmări din pricina lenei. 


Ca să înaintăm la o lucrare duhovnicească, e nevoie 
de încă ceva: întâi să gustăm frumusețea, farmecul şi bu- 
curia trezviei, să ne bucurăm de desfătările duhovniceşti 
ŞI, în al doilea rând, să nu cădem din pricina lenevirii în 
starea de paralizie duhovnicească. Dacă, de exemplu, ci- 
neva nu doarme atât cât are nevoie organismul lui, pentru 
că are alte preocupări, atunci oboseşte şi vrea să lucre- 
ze trezvia, dar nu poate. Însă lucrătorul lui Dumnezeu nu 
poate să zică: „Vreau, dar nu pot”, pentru că aceasta este 
o clevetire a lui Dumnezeu. 


Dar îndoiala se va risipi fără doar şi poate când va 
începe lucrarea de păzire a minţii, care este şi se numește 
filosofia cugetătoare sau filosofia practică a minţii. 


Ce frumos înţelege Sfântul sufletul omenesc! Când 
suntem gata-gata să cădem în deznădejde, vine de îndată şi 
ne dă nădejde, ne arată cât de uşor şi de smerit este Dum- 
nezeu, că Dumnezeu Se pleacă întreg asupra noastră. Din 
acest motiv, continuă: Dacă, cu toate acestea, ai căzut în 
această ieșire din minţi, încurcătura ta va fi dezlegată fără 
doar și poate când vei începe să cultivi păzirea minţii, care 
se numeşte filosofia cugetătoare sau practică a minţii. Scri- 
itorii bisericeşti şi ascetici folosesc când unul, când altul 
dintre aceşti termeni, dar amândoi au acelaşi înţeles. 


Căci atunci va fi ca unul care a aflat calea, despre care 

s-a zis: „Eu sunt Calea, Învierea și Viaţa ” (In. 11, 25). 


Este cu putinţă ca monahul să facă greşeli de-a lun- 
gul vieţii sale. Deşi a îmbrăcat rasa ca să fie un înger şi 
să-i imite pe monabhii din Egipt, din Siria, din Sinai şi din 
Palestina, pe care i-a admirat, totuşi se poate ca să se înti- 
părească ceva pământesc în cugetul său şi să uite drumul. 
Dar când îşi înţelege greşeala şi începe păzirea minţii, 
atunci se aseamănă cu călătorul care a pierdut drumul, iar 
apoi, după tot felul de păţanii, l-a regăsit. Adică îşi găseşte 
calea, despre care s-a zis: „Eu sunt Calea, Învierea şi Via- 
ţa”, Îl află pe Hristos. Prin cuvântul cale este personificat 
aici Hristos. 


Și iarăşi va fi nedumerit, văzând adânc de gânduri 
și mulțime de prunci babiloneşti. [158] 


În acest cap, Sfântul foloseşte iarăşi verbul &rop. 
Care este înţelesul? Mai înainte a spus că atunci când îţi 
dai seama că toate acţiunile tale sunt nişte adunături şi că 
singura ta lucrare este trezvia, şi începi iarăşi calea trez- 
viei, atunci marea ta nedumerire va fi uitată şi Hristos Se 
va găsi înaintea ta. Aici, adaugă faptul că la început vei 
avea iarăşi o anumită nedumerire, o anumită dificultate, 
o anumită problemă, văzând adânc de gânduri şi mulți- 
me de prunci babilonești. Aceasta înseamnă că bunătăţile 
împărăției cerurilor, pe Hristos, nu le vom găsi pe dată. 
De ce? 

Am spus că atunci când nu îţi păzeşti mintea, ai ne- 
încetat gânduri, iar faptele şi cuvintele tale sunt urmarea 

gândurilor tale. Tu singur, desigur, nu-ţi dai seama că so- 
cotelile tale — ăsta-i bun, celălalt nu s-a purtat frumos cu 
mine, aceia nu m-au ascultat — sunt gânduri, pentru că eşti 
ocupat cu multe. Dar când vrei să păzeşti trezvia, atunci 
vei înţelege acest lucru, dar nu deznădăjdui. De altfel, lu- 
crul vieţuirii monahale acesta este: să cauţi să-ţi găseşti 
patimile şi gândurile. În lume, pentru că trăiai cu tot felul 
de preocupări, toate ţi se păreau normale, şi patimile, şi 
gândurile. 

Expresia mulțime de prunci babiloneşti este luată 
din Psalmul 136, care spune: „Fericit cel ce va zdrobi 
pruncii tăi de piatră” (Ps. 136, 9). Dar ca să înţelegem de 
ce Sfântul foloseşte această expresie, este bine să vedem 
sensul versetului corespunzător din Psalmi. 

În epoca veche, când oamenii cucereau o anumită 
ţară, întâmpinau o anumită problemă: dacă cineva dintre 
localnici rămânea în viaţă, mai târziu ar fi avut copii, s-ar 
fi înmulţit şi într-o zi, când ar fi ajuns mulţi la număr, s-ar 
fi întors împotriva cuceritorului. De aceea, cuceritorii dă- 
râmau toate, nu lăsau piatră pe piatră, nici om, nici Copii. 
Aceeaşi tactică au avut-o şi babilonienii când au cucerit 
ŞI au distrus Ierusalimul: au trecut prin ascuţişul sabiei 
pe toţi oamenii. Înşfăcau copiii de picioare, îi loveau de 
pietre şi-i omorau. Purtarea cuceritorilor, desigur, era bar- 
bară, dar astea erau legile războiului în acea vreme. 

Aşadar, evreii care au fost duşi în Babilon, având 
această experienţă, plângeau şi spuneau acum: Binecu- 
vântat va fi de Dumnezeu cel ce va prinde pruncii babilo- 
nienilor şi-l va lovi de piatră. Acest înţeles îl are în vedere 
Sfântul aici cu privire la înfruntarea gândurilor. 

Iar pruncii babilonești îi aruncăm la pământ, izbin- 
du-i de această Piatră. 


Trebuie, zice, să-i prindem şi noi pe pruncii babilo- 
nienilor şi să-i lovim de piatră, dacă vrem să trăim. Pentru 
că, aşa cum viitorul unui popor depinde de copii, tot aşa 
depinde şi de gândurile noastre viitorul propriei noastre 
vieţi. Dacă nu le alungăm, viitorul nostru nu va fi bun. 
Aşadar, gândurile noastre, chiar şi când par simple, de ni- 
mic, sunt pruncii babilonești. Pentru că un gând astăzi, al- 
tul mâine, al treilea poimâine creează împreună un viitor 
vrăjmaş care ne va conduce viaţa. 


Dar și această nedumerire o risipeşte Hristos, dacă 
ne bazăm necontenit pe EI, ca pe fundamentul cugetării. 


Nu te teme însă, zice Sfântul, de gânduri. Ajunge să 
le conştientizezi şi atunci problema o va dezlega Hristos. 
Prima nedumerire o vei dezlega tu lucrând trezvia, iar a 
doua o va rezolva Însuşi Hristos, dacă iei aminte la cuge- 
tul tău în fundamentul său, adică dacă eşti atent la ce intră 
ŞI iese din cuget. 

Dacă ne bazăm necontenit pe EI, ca pe fundamen- 
tul cugetării. „Mă bazez” înseamnă aici stau drept şi ur- 
măresc cu atenţie înțelesurile din mintea mea. Problema 
însă nu este numai concentrarea atenţiei în mintea mea ca 
să nu intre gânduri. Principalul este: mintea mea să fie pe 
EI, pe Hristos, să aibă întreaga conştiinţă că Hristos este 
prezent şi că Îl am înaintea mea, aşa cum zice şi prorocul. 
Să ştiu că în poarta cugetului meu, prin care intră în inimă 

gândurile celui viclean şi ies ale mele, stă Hristos. Prin 
urmare, ori sunt atent la Hristos şi Îl am, ori nu sunt atent 
la E] şi ascult de gânduri, iar atunci Îl pierd. 

Expresia ne bazăm necontenit pe EI arată că aten- 
ţia minţii este, în cele din urmă, o neîntreruptă întoarcere 
spre Hristos, o apropiere de Hristos. Doar în acest fel se 
poate apropia cineva de Hristos şi poate să Îl aibă. Aşa- 
dar, atenţia mea să nu fie o lucrare scolastică, o filosofie, 
o ideologie sau o încercare, ci o privire către Hristos. Aşa 
cum, când zicem: „„Veniţi să ne închinăm şi să cădem la 
Împăratul nostru Dumnezeu” (Ps. 94, 6), ştim că înaintea 
noastră este Hristos şi că I ne închinăm — dacă nu o ştim, 
nu foloseşte la nimic faptul că o zicem — tot aşa, faptul de 
a sta înaintea lui Hristos este privirea noastră către Hris- 
tos, felul legăturii noastre duhovniceşti. Prin urmare, re- 
uşita noastră în lucrarea trezviei este corespunzătoare cu 
simţirea prezenţei lui Hristos, iar starea noastră nu este de 
moment, ci continuă. Cu cât mai mult suntem atenţi, cu 
atât mai mult ne lărgim sfera atenției. 


Căci cel ce păzeşte porunca, zice, nu va cunoaşte 
cuvânt viclean (Eccl. 8, 5). „Căci fără de Mine, zice, nu 
puteţi face nimic ” (In. 15, 5). 


Primul text este luat din Ecclesiast, dar e puţin 
schimbat. În cartea Numerilor găsim o poruncă potrivit 
căreia evreii, când cucereau o cetate, nu aveau voie să 
lase în viaţă nici oameni, nici animale (Num. 33, 52-53). 
Astfel şi noi, zice Sfântul Isihie, să păzim porunca distru- 
gând gândurile şi atunci nu vom cunoaște cuvânt viclean. 

Potrivit cu Ecclesiastul, această expresie înseamnă că 
Dumnezeu nu Se va purta aspru cu noi, nici în răstimpul 
încercării noastre, nici în vremea Judecăţii. Când ne vom 
înfățișa înaintea Lui, la Cea de-a Doua Venire, Dumne- 
zeu nu ne va spune cuvânt viclean: „Mergeţi de la Mine, 
blestemaţilor, în focul cel mai din afară” (cf. Mt. 25, 41). 
Nu se poate ca Dumnezeu să ne pedepsească vreodată. 
Dimpotrivă, ne va vorbi întotdeauna cu iubire. 

Sfântul împrumută textul din Ecclesiast, dar îi dă 
un înţeles mistic: Celui care, zice, ia aminte la legea lui 
Dumnezeu şi îşi păzeşte gândurile nu îi va scăpa vreun 
cuvânt rău, pentru că toate cuvintele noastre decurg din 
minte, din gândurile noastre. Când tu îmi spui o glumă 
sau ceva rău înseamnă că le-ai purtat în tine prin gânduri. 
Prin urmare, dacă luăm aminte la gândurile noastre, nu ne 
va scăpa NICI o discuţie urâtă. 

Expresia nu va cunoaște cuvânt viclean are, de ase- 
menea, înţelesul că nu vei suferi de-a lungul vieţii tale, că 
nu vei fi tiranizat, că nu vei obosi, dacă păzeşti porunca. 
Nu te vor împiedica nici oamenii, nici demonii, pentru că 
pe toate le va conduce Dumnezeu. Calea ta va fi deschisă, 
liberă, pentru că vei împlini legea lui Dumnezeu. 


Monah adevărat este acela care a dobândit trez- 
vie. Iar trezvitor adevărat este cel care în inimă e monah. 


[159] 
Într-adevăr, monah adevărat este cel care reuşeşte 
în lucrarea atenţiei. Jar trezvitor adevărat este cel care lu- 


crează într-adevăr în inima lui, şi nu în exterior, prin cu- 

vinte şi înfățişări exterioare, care în inimă e monah. Când 
atenţia noastră şi Hristosul nostru sunt în inima noastră, 
atunci suntem monahi adevăraţi şi trezvitori. 


Viaţa oamenilor se trece în repetare de ani, de luni, 
de săptămâni, de zile, de nopți, de ceasuri și de minute. 


[160] 


Trec lunile, săptămânile, zilele, nopţile, orele, o 
clipă îi urmează alteia, vine răsăritul, apusul, timpul se 
învârte neîncetat şi odată cu el viaţa noastră se trece. Am 
avut gânduri? Voi continua să le am. Am avut nemulțu- 
miri? Până la moarte nemulțumiri voi avea. Am cârtit? 
Tot voi mai cârti. M-am împătimit de ceva? Inima mea 
va continua să fie lipită de acele lucruri. M-a interesat de 
ce strigă afară? În toate secolele următoare vor striga, iar 
eu mă voi preocupa de asta. Modul actual de viaţă şi de 
gândire, experienţa noastră, faptele noastre, starea noastră 
duhovnicească de azi se continuă înlăuntrul timpului. Ni 
se scurge viaţa fără roadă duhovnicească? Asta-i un peri- 
col. Îmbătrânesc şi tot nu mă schimb? Şi în ceasul morţii 
tot aşa o să fac. Aşa facem de obicei, noi, oamenii. Ne 
cheltuim zilele fără rost şi toate binecuvântările pe care 
ni le dă Dumnezeu. Dacă vă faceţi autocritica, veţi vedea 
c-o să rămâneţi aşa cum aţi fost şi poate vă veţi găsi char 
într-o stare mai rea. 

In acestea trebuie, aşadar, să ne desfăşurăm şi noi 
lucrările virtuoase, adică trezvia, rugăciunea și dulceaţa 
inimii, în liniştirea osârduitoare până la ieşirea noastră. 


Dar noi, ca monahi, zice, în loc să ne prelungim 
viaţa noastră mincinoasă, deşertăciunea zilelor noastre, ar 
trebui să ne desfăşurăm, să sporim lucrările noastre du- 
hovniceşti, mai ales trezvia şi rugăciunea. 

Când cineva este bolnav, se bucură dacă apucă să 
mai trăiască încă un an. De aceea, slăveşte pe Dumnezeu 
ŞI se roagă să-l învrednicească să trăiască şi anul următor. 
Dar nu este corect, zice Sfântul, să înfruntăm astfel viaţa. 
Suntem datori să sporim şi să înaintăm în trezvie şi în 
rugăciune fără să nutrim nădejdi de viaţă lungă. Dacă nu 
începem acum pe loc trezvia, rugăciunea şi dulceaţa ini- 
Mii, când o vom face? 

Nu ai astăzi bucurie, pace, desfătări duhovniceşti? 
Te rogi şi nu înţelegi nimic? Te rogi şi ochii nu-ţi scot 
lacrimi? Priveghezi, îți faci metanii şi inima nu ţi se vese- 
leşte? Viaţa ţi se scurge în zadar. Vei merge în mormânt şi 
nimic n-o să faci. Fii atent acum la du/ceaţța inimii, inima 
ta să fie dulce, bucuroasă, frumoasă. Să fie un Eden, adică 
un rai. Şi încă ceva: să arăţi interes pentru isihie - în /iniș- 
tirea osârduitoare până la ieşirea noastră. 

Isihia înseamnă tăcere: să nu am gânduri, să nu mă 
preocupe ceilalți, să nu-mi pese de nimic, să fiu liniştit, 
paşnic. Au loc cutremure? Se năruie case? Se întâmplă 
ceva rău? Scandaluri? Să pot să spun: „Fie numele Dom- 
nului binecuvântat!”. Mi-a murit cineva? Iarăşi să spun: 
„Fie numele Domnului binecuvântat!” Şi Dumnezeu să-l 

odihnească! Vreun monah ne-a dovedit că nu este bun? 
Să nu zicem: „Vai, vai, ce năpastă a mai dat peste noi!” O 
singură năpastă există: ceea ce ni se va întâmpla în ziua 
Judecăţii. Să avem deci neîncetat pace, bucurie, netulbu- 
rare, nepătimire, orice ni s-ar întâmpla. Să nu ne apuce 
agitația, frica, strâmtorarea, şi să nu avem aşteptări. O sin- 
gură aşteptare să avem: pe Hristos. Aceasta este liniştirea 
osârduitoare pe care suntem datori să o păzim până la 
ieşirea noastră, până vom pleca în cealaltă viaţă. 


Va veni peste noi ceasul înfricoşat al morţii; va veni 
și a-l ocoli nu este cu putință. Fie ca stăpânul lumii și al 
văzduhului, venind atunci, să găsească fărădelegile noas- 
tre puţine şi neînsemnate, ca să nu ne vădească, adeverin- 
du-ne, şi să plângem Jără folos. „Căci sluga aceea, zice, 
care a cunoscut voia stăpânului său şi n-a lucrat după 
voia lui ca o slugă, se va bate mult "(Lc. 12, 47). [161] 


Este un joc în care cineva se aruncă dintr-odată în 
spatele tău şi dă cu tine de pământ. Exact aşa va cădea 
peste noi şi ceasul morţii. Cu siguranţă că va veni aceas- 
tă clipă, de care ne amintim când vedem vreun mort sau 
când ne apucă vreo durere, dar pe care apoi o uităm. Va 
veni însă, oriunde te-ai afla, vine, şi e cu neputinţă să o 
evităm. Fericit va fi atunci diavolul, care se numeşte şi 
stăpânitorul văzduhului şi al lumii (In. 14, 30; Efes. 2, 2), 
dacă ne va găsi câteva nenorocite de fărădelegi, ca să ne 
poată acuza. Bine ar fi ca toate acuzele lui să le arate Hris- 
tos ca mincinoase. Dar dacă sunt adevărate? Atunci vom 
plânge fără folos, pentru că sluga care nu a luat aminte şi 

şi-a cheltuit tot timpul vieţii fără să facă voia Domnului 
„va fi bătută mult”. 


Vai celor ce și-au pierdut inima, zice. [162] 


Locul corespunzător din Înţelepciunea lui lisus Si- 
rah are sensul puţin diferit, dar Sfântul îl redă astfel încât 
să asigure coerenţa Cuvântului său. Înţelepciunea lui lisus 
Sirah spune: „Vai de inima slabă” (is. Sih. 1, 13), vai de 
cel care este ca paralizat! Aşa este nenorocitul, descuraja- 
tul, strâmtoratul, cel pe care toate îl deranjează, zăpăcitul. 
Trece timpul şi, pentru că nu face nimic, se dezamăgeşte 
Şi îşi pierde răbdarea. Auzim, de exemplu, vreme de unu, 
doi, zece ani, învățături despre rugăciune, despre post, 
despre înfrânare, despre trezvie şi nu le împlinim. Cădem 
atunci în dezamăgire, duhul nostru paralizează şi vrem 
ori să mâncăm, ori să dormim. Vai nouă însă, dacă vom 
cădea în această paralizie şi ne vom pierde nădejdea şi 
răbdarea! 

Aici, în loc de „vai de inima slabă”, Sfântul zice va; 
celor ce și-au pierdut inima, care inimă, adică, este cea pa- 
ralizată, strâmtorată, cu visele spulberate. Inima nu poate 
să trăiască fără Dumnezeu. Aceasta înseamnă că nu poate 
să trăiască fără dulceaţă, bucurie şi veselie, fără vederea 
lui Dumnezeu. Dar dacă nu le avem pe acestea? Atunci 
noi suntem de vină, pentru că nu le urmărim şi pentru că 
suntem nişte inimi paralizate şi nişte oameni care nu trăim 
în chip adevărat. Vai nouă dacă suntem dintre aceştia! 


Ce se vor face când îi va cerceta Domnul? 

O astfel de inimă fără trăiri dumnezeieşti se va 
bucura când o va cerceta Domnul? Va spune: „O, Hris- 
tosul meu!” sau va tremura? Cum va striga de bucurie, 
dacă nu L-a cunoscut, dacă nu 1 s-a închinat, dacă nu L-a 
privit în fundamentul cugetării ei? Ce legătură poate să 
aibă cu El? 

Dar în ce feluri ne cercetează pe noi Domnul? Într-un 
sens duhovnicesc, printr-o încercare, printr-o reuşită, prin- 
tr-o nereușită, printr-o schimbare a existenţei noastre, prin- 
tr-o carte, printr-un sfânt, printr-un înger, prin viaţa sfântului 
zilei, prin Stareţ. Dumnezeu ne cercetează şi va continua să 
ne cerceteze în o mie şi unul de feluri până în ziua în care 
Se va înfățişa înaintea noastră în toată măreția Lui, venind 
din nori pe heruvimi şi pe serafimi, preadulce pentru inimile 
celor care s-au mântuit şi L-au dobândit, şi înfricoşat pentru 
cei care s-au pierdut. 


De aceea, trebuie să ne sârguim, fraților. 


De aceea, fraţilor, să ne aflăm întru priveghere, în- 
tru trezvie. Care este primejdia? Când diavolul îți spune 
să tragi o curvie, tu vei zice: „Înapoia mea, satano!” (Mt. 
16, 23). Dar când eşti în biserică şi-ţi strecoară gândul că 
fratele de lângă tine este trist — „Fă-l să râdă!” — tu crezi 
că gândul e bun şi-l vei face să râdă. Îţi va râde şi fratele. 
ȘI care-i rezultatul? Amândoi aţi pierdut astăzi o parte din 
Liturghie şi pe viitor diavolul o să vă ispitească iarăşi cu 
lucruri asemănătoare. Adică mintea voastră nu va fi adu- 
nată, se va risipi încolo şi încoace şi, astfel, viaţa voastră 
se va scurge în zadar. 

Cu adevărat omul trebuie să se taie prin hotărâre 
liberă în două; și e nevoie să se rupă cu cea mai înțeleap- 
fă socoteală, precum am spus. Și se cuvine cu adevărat să 
se facă el însuşi duşman neîmpăcat al său. [164] 


În capul 157 a spus că monahul se va uimi şi se va 
îndoi. Acum se joacă cu înțelesurile cuvintelor şi spune că 
nu există doar acea îndoială care vine din lipsa trezviei, ci 
există încă o îndoială a omului, independentă de prima. 

Omul trebuie să se taie în două. Când omul vrea, 
prin hotărâre liberă, poate cu adevărat să se taie în două. 
Desigur că verbul trebuie nu are aici înţelesul obligaţiei 
de a împlini ceea ce spune Sfântul, ci că aceasta se întâm- 
plă omului dintr-o necesitate. Omul nu poate trăi fără a se 
afla pe două poziţii, fără să vină în opoziţie faţă de sine 
însuşi. Sensul e acelaşi cu al textului evanghelic: „Trebuie 
să vină smintelile” (Mt. 18, 7). Sunt cu adevărat necesare? 
Nu, dar smintelile nu lipsesc şi, prin urmare, trebuie să le 
aşteptăm. 

Și e nevoie să se rupă cu cea mai înțeleaptă soco- 
teală, precum am spus. Omul însă e dator să se rupă pe 
sine însuşi printr-o cunoştinţă, judecată şi simţire înţelep- 
te. Sfântul, desigur, ne îndeamnă să ne punem în fruntea 
acestei îndoieli, care este împotrivirea noastră faţă de si- 
nele nostru superficial, astfel încât să iasă la iveală adevă- 
ratul nostru sine. 

Noi, oamenii, acţionăm fiind influenţaţi de dorin- 
ţe lăuntrice, de criterii lăuntrice, de câte o lege care este 
„altă lege” (Rom. 7, 23), potrivnică celei pe care o vrem. 
Prin urmare, acţiunile noastre nu sunt cele pe care le-am 

vrea, şi cu siguranţă, — cu adevărat — nu sunt acţiunile pe 
care le vrea Dumnezeu. Acţiunile noastre sunt superficia- 
le pentru că suntem târâţi de înclinația noastră spre păcat. 
De aceea, trebuie ca atunci când vedem înlăuntrul nostru 
un gând, o părere, un imbold, îndată să ne rupem în două 
şi să ne spunem „nu” nouă înşine. Să fim convinşi că tot 
ce iese în mod spontan dinlăuntrul nostru este rău şi să ne 
împotrivim acestuia, ca şi cum am fi două euri, pentru că 
într-adevăr aşa şi este. Atunci cea de-a doua judecată şi 
hotărâre a noastră, trezirea noastră, imboldul lăuntric care 
se face cu putere, dar din libera noastră voinţă, se dove- 
deşte a fi cea mai înțeleaptă socoteală. 

Prin urmare, nu este corect să ne stăpânească gân- 
dul spontan care ţâşneşte din noi, judecata care ne iese 
fără să ne dăm seama, ci ceea ce îmbrăţişăm în mod con- 
ştient. De exemplu, astăzi sunt întristat sau foarte obosit, 
sau întâmpin o dificultate sau simt că mă sufoc sau îmi 
vine să spun: „N-o să merg la biserică, pentru că sunt bol- 
nav”. Ceea ce simt este prima idee care mi-a venit, primul 
gând lăuntric şi prima înţelegere a fiinţei mele. În acest 
caz, trebuie să spun: „Nu, de ce să nu merg la biserică? 
De ce să fiu trist şi obosit? Ce-o să câştig dacă nu merg?” 
Trebuie însă să stărui, zicând cele contrare. Această stare 
este viaţa normală care salvează existenţa cea mai adâncă 
şi adevărată. De aceea, Sfântul ne spune că e nevoie să se 
rupă, că trebuie să te rupi în două pe tine însuţi, adică să 
descoperi realitatea voinţei tale. 

Cea mai înțeleptă socoteală. Socoteala (£rrivoLa) 
este înțelesul, gândul dezvoltat, simţul pe care îl cultivăm 
după prima înţelegere (v6no:c). Prima idee (rpwTovoLa) 

decurge din firea noastră bolnavă, în timp ce socoteala din 
dispoziţia noastră liberă, care este unită cu Dumnezeu şi 
judecă foarte înţelept. Socotelile sunt mai înțelepte şi mai 
adevărate decât primul simţ şi prima înţelegere, sunt cele 
mai bune criterii ale noastre“. Aşadar, să ne conducem 
gândul, pe noi înşine, cu o judecată înţeleaptă. 

Și se cuvine cu adevărat să se facă el însuşi dușman 
neimpăcat al său. Tot ce iese în mod natural dinlăuntrul 
nostru este întotdeauna expresia egoismului nostru. De 
aceea, Sfântul ne îndeamnă să devenim duşmanii noştri 
neîmpăcaţi, adică să nu ne împăcăm şi să conlucrăm cu 
partea inferioară a sinelui nostru. Ne hotărâm, de exem- 
plu, câţiva dintre noi să ducem la capăt o lucrare. În cursul 
lucrării, eu observ că cineva nu lucrează deloc, altul este 
ncatent, al treilea dă naştere la probleme, al patrulea spune 
că e bolnav şi vrea să plece şi atunci zic şi eu: „O să plec 
şi eu”. Nu aşa, zice Sfântul, ci corect este să devin duşman 
mie însumi. Dacă cred că ne-am hotărât să ducem la bun 
sfârşit o însărcinare, o lucrare a lui Dumnezeu, cum pot 
să o opresc? Când ceilalți nu sunt cum trebuie, se cuvine 
ca eu să-mi înteţesc puterea şi voinţa şi să-mi prelungesc 
timpul de muncă, astfel încât să plinesc şi lucrul celorlalți, 
astfel încât lucrarea să se împlinească. De asemenea, sunt 
dator să fiu răbdător cu cel care are gânduri, să fiu vesel 
cu cel mic la suflet, astfel încât să depăşim obstacolele şi 
lucrarea să se facă aşa cum trebuie. 

Se cuvine. După ce mai întâi Sfântul a folosit verbe- 
le trebuie şi e nevoie, aici foloseşte verbul se cuvine. Face 


3 Vezi Euripide, Ipolit, stihul 436. 

aceasta pentru că faptul de a mă rupe în două este necesar, 
dar faptul de a fi vrăjmaş primei înţelegeri care îmi vine în 
minte este cinstea mea, este slava mea, este ceva care mi 
se cuvine, care mi se potriveşte, pe care-l vrea Dumnezeu, 
pentru a fi condus întotdeauna la un rezultat bun. Altfel, 
nu poate fi vorba să fac un lucru mare în viaţă. 


Deci trebuie să avem față de noi înșine dispoziţia ce 
0 are cineva față de un om care l-a necăjit și nedreptăţit 
adesea, ba chiar mai mult decât atâta. 


Să presupunem, zice, că ai un duşman care, blagos- 
lovitul, nu te lasă să te linişteşti: te nedreptăţeşte neînce- 
tat, te bârfeşte, te urăşte. Ce-o să faci? O să-l urăşti şi tu. 
Nu pentru că trebuie să urâm, ci pentru că aşa se întâmplă 
de obicei în viaţa de zi cu zi. Aşadar, aşa cum oamenii îi 
urăsc pe cei care îi incomodează, aşa să te urăşti şi tu pe 
tine însuţi, acea „altă lege” care izvorăşte din tine, din 
păcatul tău. Asta-i asupritorul suprem al existenţei tale, 
cel mai mare călău al vieţii tale. Iar aceasta o vei face ca 
să împlineşti prima poruncă. 


Dacă vrem să implinim marea şi cea dintâi porun- 
că, adică să dobândim viețuirea lui Hristos, fericita sme- 
renie, felul vieţii din trup al lui Dumnezeu. De aceea, zice 
Apostolul: „Cine mă va izbăvi de trupul morții aceste- 
ia?” (Rom. 7, 24). 


Desigur, nu zic să faceţi cu toţii aşa, spune Sfântul, 
ci numai aceia care vor cu adevărat să împlinească pri- 

ma şi marea poruncă, iubirea de Dumnezeu. În acest loc, 
Sfântul ne tâlcuieşte ce înseamnă iubire pentru Dumnezeu 
în viaţa zilnică. Cu toţii credem că-L iubim pe Dumne- 
zeu, dar în realitate, se întâmplă tocmai contrariul. Iubirea 
pentru Dumnezeu înseamnă să trăim exact aşa cum a trăit 
şi a gândit Hristos. Îndată citează locul din Epistola către 
Romani a Apostolului Pavel, unde spune: „Cine mă va 
izbăvi de trupul morţii acesteia?”, pentru a arăta că ceea 
ce iese în mod spontan dinlăuntrul nostru nu este corect, 
nu este viața noastră, ci moartea noastră. Prin urmare, de 
noi depinde izbăvirea de noi înşine, de stricăciunea noas- 
tră, de moartea pe care o purtăm înlăuntrul nostru, dacă Îl 
imităm pe Hristos. 


„Căci nu se supune legii lui Dumnezeu ” (Rom. 8, 
7). Arătând apoi că a supune trupul voii lui Dumnezeu 
face parte din cele ce stau în puterea noastră, a zis: ,„, Căci 
dacă ne-am judeca pe noi înșine, n-am mai fi judecaţi, dar 
judecându-ne Domnul, ne pedepseşte” (1 Cor 11, 31). 


Trupul nostru însă, adică sinele nostru natural, ceea 
ce înseamnă împotriva firii, nu se supune legii lui Dum- 
nezeu. Pretinde să te supui acţiunii voinţei sale ca să ana- 
lizezi şi să iscodeşti care este voia lui Dumnezeu şi să 
conchizi că ea e. Prin urmare, nu trebuie să te mai întrebi 
care e voia lui Dumnezeu. Doar cei care au scopul de a o 
împlini întreabă. Cine vrea cu adevărat să o împlinească 
ia aminte la sine însuşi şi se împotriveşte la tot ceea ce 
doreşte şi gândeşte el însuşi. Astfel, ajunge îndată un îm- 
plinitor al voii lui Dumnezeu. 

Inceputul rodirii este floarea, iar începutul înfrână- 
rii minţii, înfrânarea în mâncări şi băuturi, şi lepădarea 
și respingerea oricărui fel de gânduri, și liniştea inimii. 


[165] 


Acum ni-l prezintă pe omul care începe să dea roa- 
de şi ne spune că rodirea plantelor şi a pomilor începe de 
la floare. Iar păzirea minţii, adică supravegherea minţii 
pentru a putea respinge prima înţelegere, începe cu înfrâ- 
narea în mâncări şi băuturi. Vezi un măr frumos, îl înşfaci 
ŞI-l devorezi. „Un măr”, zici. Dar asta nu e înfrânare, pen- 
tru că nu mâncăm cât vrem, mâncăm cât avem nevoie. 
Înfrânarea în mâncări şi băuturi este o virtute de căpătâi. 
Omul care nu se stăpâneşte la mâncare e o corabie fără 
conducător, pe care o vor târi valurile şi o vor sfărâma. 

În al doilea rând, păzirea minţii începe cu lepădarea 
gândurilor şi cu isihia inimii. Tuturor gândurilor, şi bune 
şi rele, să le spunem „nu”. Altfel, când vom discuta cu ele, 
le vom cădea victimă. De aceea, sunt dator să nu am nici o 
legătură cu gândurile şi nici cu resorturile sufletului meu, 
cu motoarele mele lăuntrice, care conduc la îndeletniciri 
nedumnezeieşti. Ceea ce se potriveşte cu mine este /iniș- 
lea inimii. 


Celor ce suntem întăriți în Hristos lisus și am în- 
ceput să alergăm în trezvie, în siguranţă, întâi ea ni se 


arată în minte ca un sfeşnic, ținut oarecum de mâna minţii 

noastre şi călăuzindu-ne pe cărările cugetului. [166] 


Când începem să alergăm pe calea trezviei, care 
este singura noastră siguranţă, atunci ne dă putere Hristos 
ŞI vedem ca şi cum am ţine în mâna minţii noastre un sfeş- 
nic ce ne călăuzeşte pe cărările cugetului. Aşadar, când 
vedem că ni se luminează inima şi cugetul şi că avem 
bucurie, pace, dulceaţă şi că-L simţim înlăuntrul nostru 
pe Dumnezeu, să ştim că aceasta se datorează sfeşnicului 
pe care îl ţinem în mintea noastră. Atunci putem să luăm 
acest sfeşnic şi să ne judecăm pe noi înşine. 


Pe urmă, ca o lună atotluminoasă, rotindu-se pe 
cerul inimii, iar apoi ni se arată ca soare lisus Însuşi, 
imprăștiind raze de dreptate. 


Pe cât sufletul înaintează, pe atât sfeşnicul nostru 
luminează tot mai mult şi mai mult şi devine o /ună atot- 
luminoasă, ca o lună plină, strălucind deci lumină pe cerul 
inimii noastre. Acum încep să se dezvolte puţin câte puţin 
trăirile duhovniceşti în sufletul nostru şi le cunoaștem pe 
toate câte mai înainte nu le înţelegeam. Fiindcă înainte 
de a deveni sfeşnic și lună atotluminoasă, sunt cu totul 
întunecat. Cel cu totul întunecat nu poate să înainteze, în- 
totdeauna este nesigur pe ceea ce face. 

Apoi, sfeşnicul devine soare, Hristos, Care răspân- 
deşte atâta lumină, încât nu mai lasă nimic în întuneric. 


Adică arătându-Se pe Sine și pe ale Sale ca nişte 
lumini atotstrălucitoare ale vederilor. 

La început, Sfântul foloseşte sfeşnicul ca pe un alt 
Cinstit Înaintemergător, care spunea: „Vine Hristos!” 
(Mc. 1, 7). În continuare, foloseşte luna care simbolizează 
purtarea lui Hristos în pântecele Maicii Domnului, prin 
care S-a întrupat Hristos. Cu toate că dumnezeirea se as- 
cundea în spatele cărnii, totuşi diavolul şi-a dat seama că 
Hristos este diferit, la fel cum şi-au dat seama şi evrei. 
Aşa se explică de ce se certau între ei, unul spunea că 
este proroc, altul că este Înaintemergătorul, altul Ilie, altul 
Fiul lui Dumnezeu (Mc. 8, 28). Dar numai Hristos singur 
S-a descoperit pe El Însuşi, mai ales către sfârşitul vieţii 
Sale, și continuă să ne descopere şi nouă Dumnezeirea 
Lui şi luminile atorstrălucitoare ale vederilor, care sunt 
descoperiri dumnezeieşti atotstrălucitoare făcute în inima 
noastră. 

Astfel, Îl vede lăuntric şi Îl înţelege cu limpezime 
pe Dumnezeu şi înțelesurile duhovniceşti, învăţăturile du- 
hovniceşti, dogmele şi voile lui Dumnezeu, iar înlăuntrul 
lui nu mai există nici un întuneric sau nesiguranţă, îndoia- 
lă. Toate sunt limpezi, mai întâi în viaţa noastră şi apoi în- 
lăuntrul nostru. Prin urmare, mai întâi trebuie să începem 
de la făptuire, să-L trăim pe Dumnezeu trupeşte, şi apoi să 
vedem cu duhul nostru vederile. 


Căci acestea, [Domnul] /e descoperă în mod tainic 
minții care urmează poruncii Lui, care zice: ,„,1ăiaţi îm- 


prejur învârtoșarea inimii voastre” (Deut. 10, 16).[167] 


Dar aceste vederi, Dumnezeu le descoperă numai 
celor care îşi taie împrejur egoismul şi învârtoşarea lor, 

care adică se leapădă de ei înşişi, precum zice şi porun- 
ca. Dacă tu nu te lepezi de sinele tău, ci neîncetat îl ex- 
primi, nu reuşeşti nimic. De exemplu, ţi se întâmplă ceva 
şi alergi la Stareţ ca să-i dai explicaţii. Ce-o să-i explici? 
Pe Dumnezeu? Sfânta Treime? Dacă da, bine. Dar dacă 
vrei să-i explici de ce ai făcut asta sau cum ai făcut-o pe 
cealaltă, ca să te îndreptăţeşti, mai are asta legătură cu 
Dumnezeu? Îl cauţi pe Dumnezeu? Nu. Cauţi satisfacerea 
trebuinţelor trupului şi ale egoului tău, cum să te odihnești 
mai bine, cum să te poţi bucura mai mult, cum să ai linişte 
Şi să nu te deranjeze ceilalţi. Dar ce sunt toate acestea? O 
viaţă artificială. 


Precum S-a spus, trezvia Sârguincioasă învaţă pe 
om înțelesuri strălucite. 


Aşadar, când nu ne interesăm de noi înşine, ci lu- 
crăm trezvia cu sârguinţă, cu stăruinţă, cu voinţă şi cu 
interes, atunci trezvia însăşi ne dăruieşte descoperiri stră- 
lucite - trezvia sârguincioasă învaţă pe om înţelesuri stră- 
lucite. Aşa cum dacă sădeşti o vie, vei mânca struguri, 
ŞI nu pere sau mere, tot aşa şi dacă vrei să ai descoperiri 
dumnezeieşti, vei reuşi aceasta pe calea trezviei, şi nu prin 
satisfacerea nevoilor tale: să te iubească Starețul, sau să 
te înțeleagă fraţii, sau să te îndreptăţească ceilalţi şi să te 
apere. Numai dacă ÎI priveşti pe Dumnezeu, poţi să-L ai 
pe Dumnezeu. 


Căci Dumnezeu nu caută la față (Rom. 2, 11). 

Sfinţii s-au luminat pentru că Dumnezeu îi luminea- 
ză pe toţi care vor aceasta. Dacă tu nu ai primit iluminarea 
Lui, asta nu înseamnă că Dumnezeu caută la faţă, ci că tu 
nu vrei. Dumnezeu ne arată cămara în care se află toate, 
adică trezvia, şi ne spune: „Cine dintre voi vrea să vină şi 
să ia”. Cum ne lăsăm noi însă înşelaţi de întâmplările vie- 
ţii zilnice şi părăsim trezvia şi ne îndeletnicim cu lucruri 
superficiale! Aşa cum ziarele se ocupă adesea cu lucruri 
neadevărate şi responsabilii lor nici nu-şi mai amintesc ce 
au scris 1eri, aşa şi noi ne îndeletnicim cu cele neadevărate 
ale vieţii zilnice şi nu ne amintim ce facem în viaţă. 


„ Toate impreună lucrează spre binele celor ce iu- 
besc pe Dumnezeu ” (Rom. 8, 28). Deci cu mult mai mult 
impreună lucrează virtuțile pentru el. 


Dacă deci Dumnezeu nu caută la faţa omului şi fo- 
loseşte toate mijloacele ca să ne ajute pe toţi şi ca să ne 
arăte cinstire, cu cât mai mult te va ajuta pe tine când ur- 
măreşti cu adevărat virtutea care decurge din trezvie. 

Iar acum Sfântul trece la rezultat: 


Nu va umbla corabia multe mile fără apă şi nu va 
înainta deloc paza minţii fără trezvie împreunată cu sme- 
renie şi cu rugăciunea lui lisus Hristos. [168] 


Când un vas este pe nisip şi-l împingem, va înainta 
puţin, dar nu va putea să călătorească fără apă, şi nici să 
ajungă la destinaţie. Tot aşa şi mintea noastră se aseamănă 
cu vasul care ne duce acolo unde vrem: în port, la desco- 

perirea lui Hristos, la Hristos. Iar paza minţii, trezvia este 
conducătoarea, cârma vasului, care nu izbuteşte să condu- 
că dacă nu este însoţită şi de smerenie și de rugăciunea lui 
lisus. Aceste trei virtuţi ne dau îndată descoperirile. 


Temelia casei sunt pietrele. lar această virtute are 
ca temelie și ca acoperiș închinatul și sfântul nume al 
Domnului nostru lisus Hristos. [169] 


Cuvântul virtute, aşa cum am mai spus, arată miş- 
carea prin voinţă a omului. Trebuie să vreau neîncetat vir- 
tutea până când mă voi obişnui cu ea în mod desăvârşit 
şi-mi va deveni obişnuinţă. Prin urmare, virtutea exprimă 
caracterul meu liber şi de voie, faptul că ceea ce vreau 
este reflexul voinţei mele, care apoi devine trăirea mea, 
proprietatea mea. 

Și după cum temelia casei, zice Sfântul, sunt pie- 
trele pe care le aşezăm în fundație, aşa şi aici temelia şi 
acoperişul virtuţii, începutul şi sfârşitul, din clipa în care 
ne naştem în Hristos până în clipa în care ne vom renaşte 
întru veşnicie, este închinatul și sfântul nume al Domnu- 
lui nostru lisus Hristos, rugăciunea lui lisus. 


Ceea ce știm, spunem prin scris. [170] 


Vă scriu, zice Sfântul Isihie, acestea pe care le-am 
ştiut, acestea pe care le-am atins, cele pe care le-am tră- 
it înlăuntrul nostru. Nu vă scriu nimic după capul meu. 
Astfel, îşi arată inima lui bună, smerenia şi experienţa lui, 
care se ascunde în spatele cuvintelor părinţilor şi ale în- 

ţelepţilor, şi e ca şi cum ne-ar spune: Şi eu am fost fără 
ochi, la fel ca voi, dar le-am văzut, le-am găsit, le-am 
pipăit, şi de aceea vi le spun. 


Și ceea ce am văzut străbătând calea, mărturisim 
celor ce vor să asculte, dacă vreţi să primiţi cele spuse. 


Ceea ce am văzut mergând pe calea trezviei, aceasta 
vă spunem Şi vouă, dacă, desigur, vă interesează să luaţi 
ŞI voi aceste bunuri. Dacă însă le vreţi, dar vă interesează 
ale voastre, sinele vostru, atunci n-o să le puteţi lua. 


Paza minţii poate fi numită în chip cuvenit și pe 
drept născătoare de lumină, născătoare de fulger, arun- 
cătoare de lumină și purtătoare de foc. [171] 


E foarte frumos să numim paza minţii născătoare 
de lumină, pentru că naşte lumină, pe Dumnezeu în inima 
noastră, altfel, fără paza minţii există cu siguranţă numai 
întuneric. Şi dacă presupunem că avem unele bucurii şi 
unele plăceri și unele desfătări, acestea sunt fie pre-in- 
troductive (rrpoeioaywyikec), pentru ca Dumnezeu să ne 
entuziasmeze şi să tânjim după cele duhovnicești, fie din 
egoismul nostru, fie din pofta noastră, fie din răbdarea 
noastră, fie de la cel viclean. Numai prin paza minţii tră- 
irile duhovniceşti sunt autentice. Dacă deci simţim şi noi 
uneori că avem o oarecare lumină în inima noastră, fie cu- 
getătoare, fie duhovnicească, fie înţelegătoare (mintală), 
să îi verificăm autenticitatea. 

Paza minţii este, de asemenea, născătoare de ful- 

ger, aruncătoare de lumină şi purtătoare de foc. Aşa cum 
observi imediat fulgerul, nu-i nevoie să fii atent, aşa și 
Dumnezeu ţi se arată pe Sine Însuşi într-un astfel de mod, 
încât — vrei, nu vrei — Îl vezi străfulgerând. EI îşi pune 
lumina Sa ca ţintă personală a ta. Prin urmare, mai întâi 
Dumnezeu intră în noi, apoi începe să dea semne fulgeră- 
toare ale prezenţei Sale şi, în continuare, devine aruncă- 
tor de lumină. A arunca lumină înseamnă că fac să cadă 
lumina într-un anumit punct. 

Până acum eu lucram pentru Dumnezeu. Acum în- 
ţeleg că Dumnezeu lucrează în mine, se preocupă de mine 
Şi îmi modelează existenţa. Dar nu numai mă luminează 
cu lumina Sa de fulger, ci mă face şi purtător de foc. De- 
vin cu totul foc şi încă atât de mult, încât nu mai e nevoie 
acum să mă lumineze Hristos, pentru că, primind și eu 
din lumina Lui, devin lumină. Nu am nevoite, într-un anu- 
me fel, nici ca Dumnezeu să Se mai ocupe de mine. Am 
ajuns la împlinirea căii duhovnicești și înlăuntrul meu nu 
este numai lumină, ci un imens foc, asemănător cu cel din 
rugul care ardea nestins (Fc. 3, 2-3), care creștea tot mai 
mult și mai mult. Aşa devine inima omului, omul întreg, 
atunci când călătoreşte pe calea trezvici. 


Căci întrece, grăind adevărul, nenumărate și multe 
virtuți trupeşti. De aceea, această virtute trebuie numită 
cu numele cinstite de mai înainte, pentru luminile Strălu- 
citoare ce se nasc din ea. 


Virtutea trezviei — ca să spunem adevărul — întrece 
toate virtuțile. Din acest motiv, dacă vreţi să o caracte- 

rizaţi, zice Sfântul, alegeţi cele mai frumoase, cele mai 
sfinte şi mai dumnezeieşti numiri. Acestea se potrivesc 
trezviei minţii, pentru că acestea ÎI reflectă şi-L exprimă 
pe Dumnezeu. 


Aceia dintre păcătoşi, netrebnici, întinaţi, neștiu- 
fori, neințelepţi şi nedrepţi, care se îndrăgostesc de ea, 
pot să se facă prin lisus Hristos drepți, de bună-treabă, 
curați, Sfinţi şi înţelepţi. 


Ce mângâiere! Ce dulceaţă! Ce entuziasm! Ce nă- 
dejde! Ce încredere în Hristos împărtăşeşte Sfântul aici! 
Toţi oamenii, zice, care au început această virtute, au fost 
păcătoşi şi netrebnici, la fel ca noi. Dar pentru că au iu- 
bit-o, I s-au dedicat, au ajuns sfinți. Aşa cum o fată care 
a iubit un tânăr i-a lăsat pe toţi ceilalți bărbaţi şi s-a că- 
sătorit cu cel pe care-l iubea, tot aşa să fac şi eu: să ajung 
un îndrăgostit de rugăciune și de trezvie. Atunci, oricât de 
păcătos şi de întinat aş fi — cel mai rău dintre oameni — şi 
chiar dacă nu am încă nici o cunoştinţă despre cele duhov- 
niceşti, inteligibile, cereşti, şi dacă încă sunt netrebnic şi 
neînţelept, şi L-am nedreptăţit pe Dumnezeu, pot să devin 
drept şi de bună-treabă pentru Hristos, să dobândesc înţe- 
lepciunea Sfântului Duh în viaţa mea zilnică, cu harul lui 
Iisus Hristos. 


Și nu numai atât, ci pot şi contempla şi teologhisi 
cele tainice. 


Și nu numai că voi avea înţelepciunea Sfântului 

Duh, adică voi înţelege ceea ce este potrivit pentru viaţa 
mea, ci Îl voi şi vedea în mod tainic pe Dumnezeu şi voi 
teologhisi în Duhul Sfânt. 

Verbul a contempla arată că devin un văzător, un 
inițiat, un tainic, că am legătură cu Dumnezeu, în timp ce 
verbul a feo/oghisi exprimă comuniunea şi unitatea mea 
cu Dumnezeu Și, prin urmare, putinţa ce se află în mine de 
a fi teolog, de a-L dezvălui pe Dumnezeu. 


Și făcându-se contemplativi, înoată în această lumi- 
nă preacurată și nesfârșită, se pătrund de ea cu pătrunderi 
negrăite şi locuiesc și petrec împreună cu ea, fiindcă „au 
gustat şi au văzut că bun este Domnul” (cf. Ps. 33, 9). 


Sfântul nu adresează cuvintele de mai sus către cei 
înţelepţi, către cei mari şi către cei sfinţi, ci către noi, în- 
tinaţii, nedrepţii, păcătoşii şi netrebnicii. Pentru noi este 
contemplaţia. Noi, întinaţii, devenim contemplativi şi 
înotăm, străbatem oceanul nesfârşit şi preacurat al lumi- 
nii, atotcurata lumină a Dumnezeirii, înotăm în Dumne- 
zeu. Şi atunci ne atingem de pătrunderile negrăite ale lui 
Dumnezeu, prin atingeri duhovniceşti negrăite, despre 
care nu putem vorbi cu precizie, ci le putem numai trăi. 
Dar înainte să ajungem la aceste trăiri, e nevoie de luptă 
ca să simţim bunătatea lui Dumnezeu, — că e bun Domnul 
— dragostea, frumuseţea şi dulceaţa Lui. Dacă noi trăim 
cu propriile noastre gânduri, cu propriile noastre dorin- 
ţe şi cu propriile noastre trăiri omeneşti, nu vom ajunge 
niciodată la Dumnezeu. Trebuie să începem să-L gustăm 
cu exclusivitate pe Hristos, să-L simţim că e bun, ca să 

înceapă toate aceste înaintări în Dumnezeire. 


Căci cu adevărat numai aceştia cheamă sincer nu- 
mele lui Dumnezeu și se mărturisesc Lui, fiindcă le şi pla- 
ce să stea de vorbă cu EI, iubindu-L pururea. 


Numai cei la care ne-am referit mai înainte cheamă 
cu adevărat pe Dumnezeu şi Îl slăvesc sincer, adevărat, 
curat, şi în toată plinătatea. Ceilalţi Îl cheamă sau Îl slă- 
vesc pe Dumnezeu, dar numai cu buzele şi cu gura, şi nu 
cu inima. Deoarece chemarea şi mărturisirea din inimă 
se cunosc după rezultate. Aşadar, numai cei care lucrează 
trezvia vorbesc în fiecare zi în mod iubitor şi plin de dra- 
goste cu El. 

Acum Sfântul continuă cu o mică propoziţie, ca să 
ne arate cât de simple sunt lucrurile de care ne vorbeşte, 
dar şi care este problema noastră. 


Vai celui dinlăuntru, de la cele din afară. Căci mult 
va fi supărat omul dinlăuntru de la cele dinafară şi, su- 
părat, acesta se va folosi de bici împotriva simţurilor din 
afară. [172] 


Când spunem că unii îmi ameninţă viaţa, averile, 
puritatea, înţelegem că aceia vor să-mi facă rău. Dar care 
este ameninţarea omului lăuntric, a însuşirilor lui duhov- 
niceşti? Sunt cele din afară, cele exterioare, întâmplările 
zilnice. Într-adevăr, nu există ameninţare lăuntrică fără 
una exterioară, care sunt oamenii, munca mea, slujbe- 
le Bisericii, slujirile noastre, faptele şi intenţiile noastre 

bune, dar şi gândurile noastre, ideile noastre, tot ceea ce, 
în general, este în afara spaţiului Dumnezeirii. 

Vai celui dinlăuntru, de la cele din afară. Prin ur- 
mare, zice Sfântul, luaţi aminte la cele din afară. Nu 
vreau să spun că trebuie să nu mai ieşiţi afară. Aşa ceva 
nu se poate. Nu vă spun să vă separați de cele din afară, 
ci să luaţi aminte la ele. Pentru că atunci când preluăm 
imagini din cele din afară, din toate cele câte nu sunt în 
Hristos, acestea vor produce o întristare omului lăuntric, 
duhului nostru, iar viaţa noastră dumnezeiască dinlăun- 
tru va fi stânţenită. Vom trăi desigur în mediul nostru, dar 
suntem datori să rămânem cu desăvârşire nepărtaşi, nein- 
fluenţaţi de nimic, să trăim într-un mod foarte curat. Dar 
când vedem că ne influenţează cele din afară, nu numai să 
ne împotrivim, Ci să luăm şi multe biciuri, nu unul, ca să 
le războim. 


Cel ce a săvârșit cele cu lucrul a cunoscut mai îna- 
inte cele din contemplație. 


Dacă credeţi, zice Sfântul, şi împliniţi ceea ce vă în- 
fățişez ca propria mea contemplaţie şi adevăr, atunci veţi 
vedea că şi voi o veţi dobândi. Adică, de îndată ce suntem 
robiți de gândul la viaţa duhovnicească şi tânjim după ea, 
de îndată înțelegem că pentru această viaţă ne-a născut şi 
ne-a înviat Hristos și ne-a făcut monahi, şi îndată începe 
cunoaşterea din contemplaţii, îndată intrăm pe calea scăl- 
dării în soare, a aruncării de lumină, a aruncării de foc, 
intrăm în lumină. 

Ca să dobândim această experienţă, e nevoie de timp 

îndelungat. Dar, aşa cum spune şi Sfântul, experienţa poa- 
te să înceapă şi imediat, dacă arătăm o bună dispoziţie şi 
continuăm lucrarea trezviei, adică fără să ne schimbăm în 
ziua următoare. În această situaţie, la început Hristos ni 
Se înfăţişează ca un sfeşnic asemănător celui care merge 
înaintea preotului, de unde ne dăm seama cu toţii că se va 
face ieşirea cu Cinstitele Daruri. Apoi, ni Se înfăţişează 
ca o lună plină. Aceasta se întâmplă când omul începe să 
fie absorbit de o lucrare a harului. Apoi, Hristos Se arată 
ca un soare ce ţâşneşte raze de lumină, care este un lucru 
copleşitor, desfătător. Atunci când vezi soarele, eşti orbit 
ŞI nu mai vezi nimic altceva, şi în acelaşi timp te umpli de 
lumină, care înseamnă că Dumnezeu Se îndeletniceşte cu 
tine şi a început să te prefacă în lumină. Adică devu pur- 
tător de foc, încât nu mai ai nevoie nici de Dumnezeu — ca 
să zic aşa — pentru că tu eşti deja un dumnezeu. Aceasta 
este măreţia vieţii trezvitoare. 


Sfântul Isihie ne repetă aceleaşi înţelesuri de la 
începutul Cuvântului său. Cu cuvintele sale a produs o 
adevărată ploaie torențială, un potop. Aceasta este viaţa 
noastră şi aceste trăiri ale noastre nu se uită. Dar e ne- 
voie, acum când avem apă, să o strângem în cisternă, ca 
să fim siguri că o vom avea întotdeauna. Adică să facem 
experienţă personală toate cele pe care ni le spun sfinţii 

Bisericii noastre, pentru că cerurile au fost făcute pentru 
toţi oamenii. Dumnezeu n-a interzis nimănui să se suie în 
cer, n-a lipsit pe nimeni de această putinţă, pentru că cerul 
este înlăuntrul nostru (Lc. 17, 21). 

Aşadar, să nu uităm lucrurile acestea, ci să-i imităm 
şi noi pe egiptenii care, în cei şapte ani de rodnicie, au 
strâns cereale pentru cei şapte ani de secetă. Să ne împro- 
priem aceste trăiri acum, pentru că nimeni nu ştie ce ispite 
va întâlni în viaţă sau ce întâmplări vor veni peste el. 

O boală, de exemplu, poate să ne schimbe. O criză 
de egoism, o idee pot, de asemenea, să ne chinuie ani de 
zile. O strâmtorare sau o momeală pe care o vom simţi din 
partea cuiva pot să ne nctrebnicească pentru tot restul vie- 
ţii. Noi, oamenii, suntem lesne schimbători. Într-o clipă îţi 
intră în cap o idee, şi din acel moment te simţi un netreb- 
NIC, că nu mai eşti bun pentru viaţa duhovnicească, că ai 
dat greș, şi atunci zici: „De ce să mă mai chinui?” Ideea ta 
te poate omorî. Ce vei face atunci? De aceea, acum când 
avem pofta şi credința pentru aceste trăiri, acum când 
mintea şi inima noastră nu se îndoiesc, acum să le îmbră- 
țişăm, ca să simţim bunătatea, dulceaţa, măreţia, slava şi 
mila Domnului, ca să ne umplem de lumină. 


Astăzi o sărbătorim pe Sfânta Muceniţă Tecla. Foar- 
te mare personalitate. Deşi viaţa ei se petrece între istorie 
şi legendă, Biserica noastră nu se îndoieşte de existenţa 

ei şi îi recunoaşte sfinţenia. Împreună cu Sfântul Ştefan, 
poartă şi ea numele de întâia-muceniţă, aşa cum spune şi 
slujba. Se pare că a exercitat o foarte mare influenţă asu- 
pra sufletelor primilor credincioşi şi constituie un prototip 
al iubirii dumnezeieşti şi al vieţii feciorelnice. 

Pururea Fecioara de Dumnezeu Născătoare e denu- 
mită „poartă cerească”. Şi noi trebuie să devenim porţi ce- 
reşti, să ne umplem de cer. Dacă Maica Domnului a ajuns 
aşa, atunci şi noi putem să ajungem, tot trupul poate, toţi 
câţi suntem în Biserică. Pe Hristos L-am îmbrăcat (Gal. 
3, 27), în Hristos trăim, spre Hristos mergem. Mai cu sea- 
mă la mănăstire, toate, şi gândurile noastre, şi problemele 
noastre, şi muncile noastre, ne conduc spre Dumnezeu. 


Cuvânt despre trezvie 

14 


Dacă omul nostru dinlăuntru petrece în trezvie, cum 
zic Părinţii, este în stare să păzească și pe cel din afară. 
[173] 


Dacă am grijă de minte şi de gândurile mele, atunci, 
aşa cum spun Părinţii, omul dinlăuntru are puterea să-l pă- 
zească și pe cel din afară. Omul dinlăuntru sunt lucrările 
lăuntrice ale sufletului, precum tăcerea lăuntrică, lucrarea 
de urmărire pe care o săvârşeşte partea noastră înţelegă- 
toare, în general, tot ce adevereşte părtăşia neîntreruptă cu 
Dumnezeu. Omul din afară sunt legăturile mele cu lumea 
exterioară. 

Aşadar, când păzesc lucrarea trezviei, am putinţa să 
nu păcătuiesc în purtarea mea, să nu-mi scape cuvinte, să 
nu-mi fugă ochii încolo şi încoace, să nu fiu influenţat de 
condiţiile vieţii. Prin urmare, trezvia mă întrarmează, mă 
împrejmuieşte, mă asigură, mă face puternic. 

Dar noi și dracii făcători ai răutății săvârșim în 
comun amândouă felurile de păcate. Aceia dau chip pă- 
catului în gânduri numai sau în zugrăviri de năluciri în 
minte, precum voiesc. lar noi îl săvârșim şi prin gânduri 
înlăuntru şi prin fapte în afară. 


Problema, cu siguranţă, nu sunt atât dracii, lucră- 
torii cei răi ai păcatului care ne deranjează, cât noi, care 
cădem la înţelegere cu ei. Vicleanul nu poate să ne ducă 
la păcat dacă noi nu conlucrăm. De aceea, suntem datoni 
să vrem să fim neschimbaţi, să credem în nepătimire, în 
sfinţenie, în izbăvirea de orice rău. 

Noi, oamenii, ne poticnim tocmai de acest element, 
deoarece atunci când cădem, de obicei, spunem că dia- 
volul e de vină. Demonii însă nu pot să ne vatăme decât 
foarte puţin, pot doar să zugrăvească în mintea noastră nă- 
luciri, să ne strecoare gânduri cu imagini şi cu înfăţişări. 
Nu ne înfăţişează păcatul în realitatea sa, ci aşa cum le 
convine, pentru că vor să ne robească. Fac, adică, plăcerea 
mai apropiată de o imagine. De exemplu, îţi zice viclea- 
nul: „Dacă furi banii ăştia, o să construieşti un bloc”. Îi 
furi, începi să construieşti și atunci îţi dai seama că nu 
mai poţi continua pentru că banii sunt puţini. Aşadar, cel 
viclean minte, schimbă lucrurile, numai şi numai ca să ne 
prezinte ispita atrăgătoare. Nu poate să facă nimic mai 
mult. 

Noi însă păcătuim prin gânduri înlăuntru şi prin 
fapte în afară, şi prin gândurile care ies din prisosurile int- 
mii noastre — din patimile, din ideile noastre — şi cu fapte- 
le noastre. Dar mai ales cu limba noastră și apoi cu faptele 

pe care le săvârşim cu celelalte mădulare ale trupului, dar 
şi prin purtarea noastră în societate când legăturile noastre 
cu ceilalți nu sunt bune. 


Dracii, fiind lipsiţi de grosimea trupurilor, își pri- 
cinuiesc şi lor, şi nouă, muncile numai prin gânduri, prin 
vicleșug și prin înșelăciune. 


Demonul nu poate să ne facă un rău atât de mare pe 
cât ni-l putem face noi, pentru că nu are trup, este numai 
duh. Aşadar, poate să ne influenţeze numai prin gânduri şi 
să înfăţişeze lucruri atrăgătoare şi opuse realităţii, ca să ne 
înşele, în timp ce noi credem că avem folos. Dar făcându- 
ne rău, vicleanul își face rău şi lui, pentru că mai întâi a 
păcătuit el însuşi şi apoi ne târăşte şi pe noi. 


Dacă n-ar fi lipsiţi blestemaţii de grosimea trupu- 
lui, n-ar întârzia să păcătuiască şi prin fapte, păstrându- 
şi de-a pururi voia liberă spre a necinsti pe Dumnezeu. 


Dumnezeu a cunoscut dinainte viclenia demonului 
şi l-a făcut numai duh. Dacă ar fi avut şi trup, ar fi putut 
să păcătuiască şi cu acesta, dar pentru că dispoziţia lui 
este mereu vicleană şi urmăreşte fărădelegea, ar fi făcut 
tuturor în mod liber rău şi aceasta nu ar fi fost numai un 
imbold la păcat, ci şi un amestec în păcatele noastre. 

Prin urmare, nepăcătoşenia este o chestiune care 
ține de noi. Dacă hotărâm să nu păcătuim, acest lucru poa- 
te reuşi, numai noi suntem cei care păcătuim, demonul 
este, în mod simplu, un colaborator. 

Dar pentru ca Sfântul să ne dea curaj, adaugă: 


Rugăciunea de un singur gând omoară și preface în 
cenușă amăgirile lor. [174] 


Reuşita demonului constă în a ne înfățişa păcatul 
frumos şi atrăgător, ca să îl dorim şi să îl săvârşim. Dar ru- 
găciunea de un singur gând, adică „Doamne, lisuse Hris- 
toase, miluieşte-mă”, omoară înşelăciunea demonului, îi 
risipeşte planul şi, în paralel, îl preface în cenușă, îl arde, 
îl netrebniceşte cu desăvârşire. 


Căci lisus, Dumnezeul şi Fiul lui Dumnezeu, che- 
mat de noi necontenit și fără lenevire, nu le îngăduie aces- 
tora să-și arate minții în oglinda cugetării, nici începutul 
intrării, pe care unii o numesc momeală, nici vreun chip 
oarecare și nici să grăiască oarece cuvinte în inimă. 


Rugăciunea este chemarea lui lisus Hristos. A che- 
ma înseamnă a striga pe Dumnezeu. Dar ca să avem rezul- 
tate, trebuie să-L chemăm necontenit și fără lenevire pe 
Iisus, Dumnezeul nostru şi Fiul lui Dumnezeu. Dar noi ce 
facem? Spunem rugăciunea zece minute, şi apoi obosim 
şi vrem să ne odihnim. Dar dacă întrerupem rugăciunea o 
dată, de două ori, ca să ne odihnim, va veni o clipă în care 
o vom părăsi fără să fi dobândit nici o roadă. 

Dimpotrivă, când noi Îl chemăm neîncetat şi neo- 
bosit pe Hristos, atunci El nu dă diavolului dreptul să ne 
atace nici măcar cu o momeală, îl izgoneşte de la început. 
Adică nu-i îngăduie să ne arate în mod imaginar vreun 

chip în oglinda cugetului nostru, în partea noastră raţiona- 
lă, şi astfel să înceapă să zugrăvească păcatul, nici măcar 
să ne spună cel mai mic cuvânt. 

Aşadar, când ne ispiteşte cel viclean? Când noi vrem 
să săvârşim păcatul, dar ne este ruşine sau frică sau cău- 
tăm momentul potrivit ca să avem o îndreptățire binecu- 
vântată. Atunci satana primeşte dreptul şi fie ne şopteşte 
diferite cuvinte în inimă, fie ne zugrăveşte păcatul. 


lar nepătrunzând vreun chip drăcesc în inimă, ea 
va fi goală, precum am spus, şi de gânduri. 


Să presupunem că vrăjmaşul nostru cel rău ne înfă- 
țişează dintr-odată în inimă sau în cuget o imagine. Dacă 
noi nu acceptăm ca aceasta să intre în noi, atunci şi inima 
noastră va fi goală de gânduri, nu vom avea nici gânduri. 
Gândurile adică ne vin când vrem, când ne plac, când ne 
îndreptăţesc, şi atunci spunem: „Ai văzut? Lucrurile s-au 
întâmplat aşa cum am crezut”. Aşadar, pentru ca imaginea 
demonică să intre înlăuntrul nostru, o condiţie necesară 
este să ne intereseze momeala. Altfel, inima şi cugetul 
nostru rămân goale de gânduri. Aceasta este nepătimirea. 
Prin urmare, toate câte le spun Părinţii sunt adevărate. Ne- 
pătimirea nu este pentru marii oameni, pentru cei foarte 
duhovniceşti, ci pentru mine şi pentru voi. Ajunge să o 
vrem. 


Aşadar, prin rugăciunea neîncetată se curăță văz- 
duhul cugetului de norii întunecoși și de vânturile duhu- 


rilor răutăţii. lar curățindu-se văzduhul inimii, este cu 

neputinţă să nu strălucească în ea lumina dumnezeiască 
a lui lisus. [175] 


Când rugăciunea noastră este continuă, vânturile 
duhunilor viclene nu pot să sufie în cugetul nostru. Astfel, 
văzduhul cugetului nu se întinează, ci rămâne curat. În 
acest caz, nu pot accepta, zice Sfântul, că e cu putință ca 
Hristos să nu lumineze această inimă. Pentru că unde se 
află o inimă curată, acolo se află întotdeauna şi lumina 
dumnezeiască a lui lisus Hristos, acolo se află pacea, des- 
fătarea, bucuria, harisma. 

Cu neputinţă să nu strălucească. Cu neputinţă în- 
seamnă că nu putem spune că suntem curaţi, dar nu avem 
lumina Dumnezeirii. Acelaşi lucru îl spune şi Sfântul Si- 
meon Noul Teolog. Cu toate acestea, unii se miră şi spun: 
„Cum e cu putină să se întâmple aşa ceva?” Și totuşi este 
adevărat, zice Sfântul. Desigur, există şi situaţia în care 
noi ne simţim curaţi, dar nu avem lumina lui Dumnezeu. 
Când? 


Dacă nu ne vom umfla de slavă deșartă, de fumul 
mândriei şi de patima de a ne face arătați. Pentru acestea 
insă ne vom Jace prea ușuratici pentru cele neajunse şi ne 
vom găsi fără ajutor de la lisus, deoarece Hristos, Care 
ne-a arătat smerenia, urăște acestea. 


Când suntem stăpâniți de slavă deșartă, de fumul 
mândriei şi de patima de a ne face arătaţi. Verbul qavn- 
Tiăţu înseamnă că vreau să mă arăt, şi de aceea, acţionez 
în aşa fel, încât să-mi fac simțită prezenţa, sinele meu. 

Arătarea, prin urmare, este o ostentaţie. Tot ce fac, fac din 
egoism şi din mândrie, ca să arăt că sunt un om duhov- 
nicesc, că Dumnezeu mă blagosloveşte în viaţa mea. În 
această situaţie, Dumnezeu nu îmi dă lumina Lui. 

Când ne vom umfla de slavă deșartă, de fumul mân- 
driei și de patima de a ne face arătaţi, hsus nu ne ajută. 
Când umfli un balonaş, creşte, devine uşor şi se înalţă în 
aer. Dacă îmi cresc şi eu egoul, adică mă mândresc, atunci 
mă umflu, mă înalţ către ce/e neajunse, către cele neînţe- 
lese şi negrăite, către cele de care nu pot să mă apropii, 
pentru că nu sunt pentru mine. 

Adjectivul &kixiroc provine din o privativ şi din 
verbul KiyX&vw sau KiX&vuw, care înseamnă „a întâlni, a 
găsi”. Aşadar, când cer din mândrie ca Dumnezeu să-mi 
dea harisme înalte, atunci nici nu mă ajută, nici nu îmi dă 
vreo harismă. Dar când Îl cer pe Hristos, împreună cu El 
îmi dă şi darurile Lui. 

Dar noi, de obicei, din pricina găunoşeniei noastre, 
din uşurătate şi dintr-un spirit ostentativ, vrem să avem 
daruri dumnezeieşti, ca să ne echilibrăm în viaţă şi să sim- 
țim că ceilalți ne recunosc. Dacă, de exemplu, Starețul 
laudă pe câţiva fraţi, iar despre mine nu zice nimic, dacă 
pe altul îl felicită pentru ce a făcut, iar mie iarăşi nu-mi 
ZICE NIMIC, atunci voi spune înlăuntrul meu: „Dar eu nu 
reprezint nimic? Ba da, sunt, şi o voi dovedi!”, şi fac ceva, 
astfel încât să arăt că şi eu ştiu, că pot, că şi pe mine mă 
iubeşte Dumnezeu. Dar prin această atitudine a mea arăt 
că-L consider pe Dumnezeu ca pe un instrument al meu, 
şi nu ca pe Împăratul şi Făcătorul meu. Adică nu mă gân- 
desc că eu sunt cel zidit şi că normal pentru mine este să 

mă întorc şi să cad înaintea lui Dumnezeu. Nu cer să cad 
înaintea Lui, ci cer darurile Lui. În astfel de situaţii, Dum- 
nezeu nu dă nimic. Dacă nu suntem monahi autentici, di- 
recţi, sinceri, nu ne dă nimic, rămânem fără ajutor. Este 
singura situaţie în care Dumnezeu nu ne luminează. 

Deoarece Hristos, Care ne-a arătat smerenia, urăș- 
le acestea. Domnul ne-a arătat smerenia. Ne-a spus: „În- 
văţaţi de la Mine că sunt blând şi smerit cu inima” (Mt. 
11, 29). Aşadar, nu e cu putinţă ca Hristos, Care urăște 
mândria şi ne-a arătat smerenia, să binecuvânteze pe cel 
mândru. 


Să ne ținem, așadar, de rugăciune și de smerenie, 
de acestea două, care împreună cu trezvia ne înarmează 
împotriva dracilor ca o sabie de foc. [176] 


Să ţinem cu putere rugăciunea şi smerenia, aceste 
două virtuţi, ca să nu le pierdem. Uitaţi-le pe toate, zice 
Sfântul. Țineţi însă rugăciunea şi smerenia, şi atunci le 
aveţi pe toate, pentru că aşa cum războinicii îşi ascut foar- 
te bine sabia ca să lovească vrăjmașul şi să-l spintece, aşa 
ŞI rugăciunea şi smerenia, împreună cu trezvia, sunt ca 
o sabie de foc cu care te întrarmezi ca să-i loveşti pe de- 
moni. 


Căci cei ce viețuim așa putem să prăznuim în fieca- 
re zi şi în fiecare ceas, din inimă, în chip tainic, o sărbă- 
toare a bucuriei. 


Dacă trăim aşa, cu smerenie şi rugăciune, este cu 

putinţă ca în fiecare zi şi în fiecare ceas inima noastră să 
prăznuiască şi să sărbătorească cu veselie şi strigăte de 
bucurie. Prin urmare, ori suntem ai lui Dumnezeu, ori nu 
suntem. Nu astăzi sunt bucuros, şi mâine strâmtorat. As- 
tăzi te uiţi la mine şi sunt bine, mâine îmi spui „nu” şi sunt 
melancolic. Astăzi e soare, sunt bine, mâine plouă, nu 
sunt bine. Ori suntem surzi, iar atunci viaţa noastră este o 
deşertăciune, sau Îl iubim cu adevărat pe Dumnezeu, întru 
smerită cugetare şi rugăciune, şi atunci prăznuim în fie- 
care zi şi în fiecare ceas. Adică, putem să avem în fiecare 
zi pace şi bucurie, care mărturisesc că-L avem pe Sfântul 
Duh, că avem drepturi să fim în braţele lui Hristos. 


Cele mai cuprinzătoare opt gânduri ale răutăţii, în 
care se cuprinde tot gândul şi din care se nasc toate (ca 
din Hera și Zeus toți dracii blestemaţi, cinstiți ca zei de 
danei, după miturile lor), se suie toate în poarta inimii. 
[177] 


În cele două capete precedente, Sfântul ne înfăţişea- 
ză frumuseţea vieţii duhovniceşti şi a desăvârşirii. Acum 
se referă la câteva elemente care arată răutatea gândului. 
Dar pentru că are o educaţie complexă, nu se referă doar 
la Părinţii ascetici şi la autorii clasici, ci şi la mitologie. 

Aşa cum se ştie, doar binele există, doar el provine 
de la Dumnezeu, pentru că Dumnezeu este bun. Răul este 

inexistent, nu are ipostas şi existenţă, este tăgăduire, uita- 
re şi absenţă a binelui. Adică, nu există întuneric, există 
lumină. Dar dacă stingi lumina, atunci se face întuneric. 

Contrar acestui adevăr, în mitologie, răul provine 
de la Dumnezeu şi se află în Dumnezeire. Din zeii Zeus 
şi Hera s-au născut toţi zeii daneilor, ai grecilor, care erau 
ticăloşi şi necuviincioşi, pentru că făceau păcate, crime, 
curvii. Aşadar, după cum dintr-o pereche de zei au prove- 
nit toate relele, după miturile lor, aşa şi pentru noi, toate 
relele pornesc dintr-un singur început: din mândrie, din 
tăgăduirea voii lui Dumnezeu, din despărțirea mea de 
Dumnezeu, din faptul că deosebesc egoul meu de egoul 
lui Dumnezeu. Deoarece, fără să simt că existența mea 
este întru Dumnezeu, ci că eu şi Dumnezeu suntem două 
existenţe separate, aduce desfrânarea, păcatul, toate relele. 
Astfel, ajung încet-încet să-L tăgăduiesc pe Dumnezeu, ca 
să nu mă tăgăduiesc pe mine însumi. 

Rezultatul acestei stări a omului sunt cele opt gân- 
duri de căpătâi, din care se nasc toate celelalte şi se suie 
toate în poarta inimii. Sfântul nu vorbeşte aici de gându- 
rile pe care le vâră cel viclean — acestea, dacă nu vrem, 
nu pot să intre înlăuntrul nostru — ci de gândunile care ies 
din noi. De aceea, spune se suie toate în poarta inimii, din 
adâncurile noastre. 


Și aflând mintea nepăzită, intră unul câte unul la 
vremea sa. 


Din cele opt gânduri de căpetenie, aşadar, provin 
toate celelalte şi aşteaptă momentul potrivit ca să ne ispi- 

tească. De exemplu, chem pe cineva o dată, de două, de 
trei ori ca să discutăm, iar pe tine nu te chem. Când tu îţi 
dai seama, asta va produce în tine gândul: „Vezi? Nici nu 
te bagă în seamă Starețul!” Ajunge atât, nu e nevoie de 
nimic altceva. Mergi apoi să te culci, dar nu te va prinde 
somnul. Te duci la biserică, mintea îţi fuge. Te duci la 
fratele tău, n-ai chef de nici o discuţie. Gândul a găsit 
momentul potrivit, Ja vremea sa, şi te ispiteşte, te supă- 
ră. Gândurile nu se grăbesc niciodată, nu apar niciodată 
la timp nepotrivit, ci întotdeauna în momentul potrivit, 
atunci când mintea este fără pază. Seamănă orice la vre- 
mea lor, la fel ca şi noi. De aceea, când simţim o melanco- 
lie, o strâmtorare, o plângere, când ne e foame înainte de 
vreme, când avem dificultăţi, acestea toate se datorează 
mai ales gândului care se naşte înlăuntrul nostru. 


Apoi, oricare din cele opt gânduri, suindu-se şi in- 
rând în inimă, aduce cu sine un roi de alte gânduri neru- 
șinate. Și așa, întunecând mintea, ațăţă trupul, îndemnân- 
du-l la săvârşirea de fapte rușinoase. 


Cuvântul £ouoc provine de la verbul Efouai sau 
ieuat, care înseamnă a cădea peste celălalt, „a se arun- 
ca asupra duşmanilor”. Aşadar £ouoc, în primul sens, în- 
seamnă mai mulţi la un loc, o mulțime, un roi sau o tur- 
mă, care vine şi cade asupra mea, precum albinele, lupii, 
UrşII. 

Când în inima noastră se suie oricare dintre cele opt 
gânduri, deschide larg poarta şi se avântă înăuntru o mul- 
țime, un roi de gânduri nerușinate, o mulţime de gânduri 

rele. Atunci mintea noastră este asediată şi nu mai suntem 
în stare să ne rugăm, să zâmbim, să spunem „da” frate- 
lui nostru. Suntem netrebniciţi cu desăvârşire. Aceasta se 
datorează faptului că nu e un gând, ci o mulţime. Pentru 
că nu am fost atent şi l-am vârât în inima mea pe primul, 
celelalte au acum drepturile lor şi eu nu mai sunt în stare 
să mă împotrivesc. 

Astfel, ţi se întunecă mintea şi gândul te stârneşte să 
săvârşeşti păcatul şi cu fapta. În exemplul anterior, gân- 
dul continuă: „Dacă nu-i pasă de tine, la ce să mai stai în 
mănăstire? Virtuţi n-ai. Păcate ai. Nimeni nu te bagă în 
seamă. Ţi se mai poate schimba de acuma soarta? Exclus. 
Aşadar, dacă vei face altceva, vei avea o reuşită mai mare, 
o să-l placi mai mult lui Dumnezeu”. Sunt influenţat de 
toate acestea şi încep să mă gândesc, să meditez, să văd 
dacă nu cumva sunt adevărate lucrurile acestea. Dacă voi 
asculta de gând şi voi merge în altă mănăstire, cu alt fel de 
viaţă, atunci îmi va spune: „Azi ai lucrat mult şi ai obosit, 
Şi nu-ţi mai poţi face rugăciunea, de aceea mănâncă”. Și 
mergi şi mănânci fără de vreme. Adică îți întunecă mintea 
şi din acea clipă nu mai vezi nimic cum trebuie. Toate le 
vezi irațional. 


Deci cel ce păzeşte capul şarpelui şi prin mânioasă 
împotrivire se folosește de cuvinte curajoase, lovindu-l cu 
pumnul în față, a alungat războiul de la sine. [178] 


Frumoasă, puternică frază! Exprimă lupta. Cel care 
ştie să zdrobească cu meşteşug capul şarpelui, biruieş- 


te gândul. Locul acesta ne aminteşte de întâmplarea din 

Vechiul Legământ, când Dumnezeu i-a izgonit din rai pe 
Adam şi Eva, adică de acea înfricoşată clipă când le-a dat 
Protoevanghelia, potrivit căreia într-o zi Fiul Fecioarei, 
Hristos, va zdrobi capul şarpelui (Fc. 3, 15). Aşa şi noi — 
în realitate, Hristos prin noi — putem să zdrobim nu numai 
gândul, ci şi pe demonul care se ascunde în spatele fiecă- 
rei patimi şi fiecărui gând. Cum? 

Prin împotrivire mânioasă. Pot să înving gândul, 
chiar dacă la început am fost neatent, dacă, în momentul 
în care intră în inimă, îi spun cu mânie, prin împotrivi- 
re mânioasă: „Nu, nu accept să stau de vorbă cu tine. Și 
chiar dacă eşti bun, prieten, aliat, tot nu te vreau. Nu vreau 
decât rugăciunea lui lisus”. Pentru că dacă încep să discut, 
îndată sunt biruit şi lupta s-a terminat. Din clipa aceea 
sunt în mâinile duşmanului. 

Cel mânios nu discută, se înfurie. Aşadar, trebuie ca 
şi tu să devii un taur şi să împungi gândul vrăjmașului, fie 
bun, fie rău, folosind cuvinte curajoase, folosind cuvinte 
pline de mânie. Adică să fii neîndurător cu duşmanul. Să-i 
spui astfel de cuvinte, încât să nu-i dai dreptul să deschidă 
cu tine vreo discuţie. Prin expresia cuvinte curajoase înţe- 
lege cuvintele care ies din adâncurile mâniei noastre, din 
rărunchu noştri. Prin urmare, acest „„nu” trebuie să iasă 
din adâncul sufletului nostru. 

Lovindu-l cu pumnul în față, a alungat războiul de 
la sine. Acum vorbeşte ca şi cum diavolul şi gândul ar 
avea trup, iar eu încep să-i car pumni cu amândouă mâini- 
le. Expresia aceasta arată luptătorul care atacă din prima 
clipă şi câştigă războiul. Să luăm un exemplu. A intrat apa 
în chilia mea la parterul mănăstirii şi are igrasie. Atunci 

îmi vine gândul: „Să-i spun Stareţului să mă mut le etajul 
de mai sus, pentru că a sporit igrasia în chilia asta”. Dacă 
nu loveşti cu pumnul din prima clipă împotriva gândului, 
Ci ZICI: „la să văd, poate că gândul este corect”, n-o să mai 
ai linişte. Pentru că dacă Starețul va accepta să-ţi schimbi 
chilia, o vei schimba desigur, dar vei avea şi alt gând: „A 
fost corect ca eu să mă mut cu un etaj mai sus, iar fratele 
meu să se mute în chilia mea?” lar dacă nu mă mut din 
chilia de jos, voi avea nemulţumirea că Starețul mă lasă 
în igrasie. Şi se poate, desigur, ca acea chilie să nici nu 
aibă igrasie, ci pur şi simplu, aşa să-mi spună mie gândul. 
Ajunge şi numai atât. 


Căci zdrobind capul, a pus pe fugă multe gânduri 
rele şi fapte și mai rele. Și astfel, cugetarea rămâne ne- 
tulburată, Dumnezeu primind privegherea ei asupra gân- 
durilor şi dăruindu-i în schimb să ştie cum trebuie să 
biruiască pe cei ce o războiesc și cum trebuie inima să 
se curețe încet-încet de gândurile care spurcă pe omul 
dinlăuntru. 


Când zdrobesc capul, adică începutul, primul gând, 
atunci evit multe gânduri rele şi fapte şi mai rele. Dim- 
potrivă, acceptând gândul, am multe gânduri şi săvârşesc 
multe fapte pe care le consider normale în viaţa mea, în 
timp ce ele sunt foarze rele. Aşadar, când sfărâm capul pă- 
catului, atunci şi Dumnezeu mă ajută, pentru că primeşte 
privegherea, atenţia şi lucrarea mea nemijlocită. Această 
priveghere a mea, deşi îmi este folositoare pentru că o fac 
pentru el, o primeşte ca un dar. Aţi văzut ce face Dumne- 

zeu ca să ne cinstească? Caută moduri şi pricini ca să-i 
facem daruri, astfel încât să Se simtă obligat să ne dea 
darul corespunzător. lar acest dar al Lui este să ne înveţe 
fiecare modalitate isteaţă prin care putem să-i biruim pe 
potrivnici, astfel încât să fugă de îndată şi să nu avem nici 
măcar un gând. 


Deci aşa poate sufletul să stea, întru Domnul, în cu- 
viința, în frumusețea şi în dreptatea sa, cum a fost zidit de 
la început de Dumnezeu, bun foarte şi curat. [179] 


În acest fel, un suflet poate să stea frumos, cinstit şi 
sincer înaintea lui Dumnezeu. Aşa e firea lui, aşa l-a fă- 
cut Dumnezeu. Când ai şi tu un astfel de suflet, atunci stai 
cu adevărat, cu dreptate şi credinţă înaintea Lui. Altfel, ai 
o legătură artificială, mincinoasă cu El. Îl chemi şi zici: 
„Dumnezeul meu, Dumnezeul meu!”, dar nu crezi în Dum- 
nezeu. 

În continuare, Sfântul se referă la Marele Antonie, a 
cărui Viaţă a scris-o Marele Atanasie. 


Precum zice marele slujitor al lui Dumnezeu, Anto- 
nie: „Sufletul având minte după fire, se susține în virtu- 
le”. Și după puţin iarăși zice: „Să ne curățim cugetul ... 
care poate să ajungă străvăzător, să vadă mai mult şi mai 
departe decât dracii, având în el pe Domnul care-i des- 
coperă lui”. Acestea le spune vestitul Antonie, cum zice 
Marele Atanasie în Viaţa lui. 


Când sufletul nostru este atent şi stă în hotarele lui 

fireşti, în curăţie, în neprihănire, aşa cum l-a creat Dum- 
nezeu, atunci toate virtuțile intră în inima noastră. Dacă 
însă trecem la acţiuni nefireşti, pe care Dumnezeu nu le-a 
încredinţat omului în rai, atunci nu avem nici o virtute. 

Și Marele Antonie continuă: Să ne curățim cugetul, 
pentru că astfel poate să vadă mai departe decât demonii, 
fiindcă Domnul îi descoperă toate. Aşa cum când pleacă 
Norii şi negura, cerul se curăţă şi orizontul se lărgeşte, tot 
aşa se lărgeşte şi orizontul nostru duhovnicesc atunci când 
inima noastră se curăţă şi devine străvăzătoare. Atunci 
mintea noastră devine lumină văzătoare. Şi mai ales, mai 
mult decât demonul. Demonul, pentru că s-a îngroşat, nu 
are o vedere curată, are imaginaţie. Îşi imaginează, bănu- 
ieşte şi, pentru că nu poate să fie pretutindenea prezent, 
aleargă el însuşi, urmăreşte, se osteneşte, ca să vadă dacă 
se întâmplă cu adevărat ceea ce şi-a imaginat el. În timp 
ce noi, când ajungem curaţi, vedem foarte departe, pentru 
că Dumnezeu ne împrumută propria Lui vedere. Vedem 
cu ochii Lui. 


Orice gând este o nălucire a unui lucru sensibil, 
apărută în minte. Căci asirianul, fiind minte, nu poate să 
ne amăgească altfel, decăt folosindu-se de lucrurile cu- 
noscute de noi prin simțuri şi obişnuite nouă. [180] 


Pentru că noi, oamenii, avem şi trup, şi viclenie, şi 
egoism, şi pofte, şi cunoştinţe, putem să transpunem gân- 
dul în faptă. Satana însă nu ne poate conduce direct la fap- 
tă, ci poate doar să ne strecoare un gând, prin mijlocirea 
imaginaţiei, a unui lucru sensibil. 

Asirianul, fiind minte, nu poate să ne amăgească 
altfel. Diavolul, pentru că este duh, nu ne poate înşela alt- 
fel decât folosindu-se de lucrurile cunoscute de noi prin 
simţuri. Pentru că nu ne poate îmboldi să săvârşim păcatul 
prin cuvintele noastre sau, în general, cu trupul nostru, 
încearcă să ne arunce câteva elemente pe care să le prin- 
dem, şi astfel să ne trezim mână în mână cu el. Care sunt 
acestea? Cele sensibile şi cele obişnuite. Adică legăturile 
noastre cu lumea exterioară şi cu toate care ne-au devenit 
obicei şi ne plac, şi prin urmare, le repetăm în fiecare zi. 
Aşadar, foloseşte ochii noştri, urechile noastre, dorinţele 
noastre. Toate acestea sunt lucrurile cunoscute de noi prin 
simțuri şi obișnuite. Dacă, de exemplu, cineva simte faţă 
de mine silă, îndată 1 se întunecă faţa, şi-mi dau seama că 
are ceva cu mine. Faptul simţual că m-a văzut a descoperit 
starea lui lăuntrică. Acesta este un lucru sensibil pe care 
demonul îl poate folosi ca să mă facă să păcătuiesc. 

Cu toate acestea, demonul nu este atât de periculos, 
cât legăturile noastre cu lumea exterioară şi, mai ales, cu 
cele cu care ne-am obişnuit şi pe care le slujim în fiecare 
zi. Slujirea noastră în mănăstire, cu care ne-am obişnuit, 
poate să devină începutul îndepărtării noastre de Dum- 
nezeu. Adică, dacă strecurăm în ea voia noastră, părerea 
noastră, acolo ne va prinde vicleanul. De exemplu, Sta- 
reţul îmi dă binecuvântare să merg la Tesalonic pentru 
diferite treburi. Dar eu, după ce merg o dată, de două, de 
trei ori, mă obişnuiesc, şi a patra oară încep să fac vizite, 
accept să merg la masă la cunoscuţi, obosesc, nu-mi mai 
fac slujba zilnică şi canonul, încetez de a mai fi monah. 

Dar dacă, aşa cum zicea şi în capul 173, aş fi lucrat 

trezvia şi aş fi păzit universul meu lăuntric, acesta ar fi 
putut să le preîntâmpine pe cele exterioare, care se tot re- 
petă în viaţa mea, de care mă bucur, pe care le vreau şi le 
caut. Aşadar, să luăm aminte la cele sensibile şi obişnuite, 
pentru că sunt întotdeauna periculoase. 


Dacă vrei cu adevărat deci să acoperi cu ruşine 
gândurile şi să te linişteşti cu dulceaţă şi să păstrezi cu 
ușurință trezvia din inimă, să se lipească rugăciunea 
lui lisus de răsuflarea ta şi vei vedea cum se împlineşte 
aceasta în puţine zile. [182] 


Dacă vrei să-ţi nimiceşti cu toată siguranţa gându- 
rile şi să le ruşinezi, pentru că în spatele lor se ascund 
patimile tale sau demonul, şi dacă vrei să te linişteşti şi 
să fii odihnit şi bucuros, şi inima ta să se adune uşor prin 
trezvie — fiindcă mulţi vor să fie atenţi la minte, dar obo- 
sesc şi nu reuşesc — atunci să se lipească rugăciunea lui 
lisus de răsuflarea ta. 

Sfântul ne repetă această frază, să se lipească ru- 
găciunea lui lisus de răsuflarea ta, ca să ne-o facă foarte 
simțită, astfel încât la cele sensibile şi obişnuite ale celui 
viclean, noi să le punem împotrivă rugăciunea lui lisus 
lipită de răsuflarea noastră. Și vei vedea cum se împlineşte 
aceasta în puţine zile. Încearcă ceea îţi spun numai câteva 
zile, zice Sfântul, şi vei vedea că se va realiza. Vedeţi cât 
curaj ne dă! De fiecare dată revine la acelaşi îndemn: Fă o 
MICĂ încercare şi vei reuşi, vei înțelege şi singur. 


Precum nu e cu putință să se scrie slove în aer, căci 

acestea trebuie să se scrie pe vreun lucru ca să se păstreze 
multă vreme, la fel trebuie să lipim rugăciunea lui lisus 
Hristos de trezvia ostenitoare, ca virtutea preafrumoasă a 
trezviei să rămână statornic împreună cu El şi prin El să 
ni se păstreze nerăpită în veac. [183] 


Poţi să scrii litere în aer? Sigur că nu. Trebuie să 
le gravezi pe ceva, ne zice Sfântul Isihie, pentru că aşa 
scriau în vremea aceea. În acest fel, trebuie să lipeşti şi 
rugăciunea lui lisus de trezvia cea trudnică, de trezvia cea 
ostenitoare, pe care adică o vei lucra neîncetat şi susținut, 
şi atunci te vei încredința că ceea ce caracterizează viaţa 
ta este limpezimea minţii (vnepaiu6rnc). Adică vei fi |im- 
pede (vnepă&hoc) de la tine însuţi din pricina obişnuinţei 
Şi a dispoziţiei tale. Nu va fi nevoie să te îndemne cineva 
mereu, pentru că ai devenit trezvitor (vnrTik6G)!. Trezvia 
va fi deja starea ta constantă şi o vei avea în veci. 

Următorul cap constituie concluzia ultimelor capete 
ŞI începe cu o frază foarte frumoasă şi simplă. 


„Întoarce spre Domnul lucrurile tale şi vei afla 
har”, zice. [184] 


Pentru verbul zice Sfântul înţelege Sfânta Scriptură 


' Adjectivele vnpaidrnc, vnpâ&ioc provin din verbul viu, ca şi 
substantivul trezvie (vip). Ele arată rezultatul, starea rezultată prin 
lucrarea trezviei. Dacă sensul verbului vripw este de a nu bea vin, 
atunci sensul adjectivelor derivate este de limpezime a minţii, opusă 
stării de beţie, dar în acelaşi timp şi de sobrictate, înfrânare, claritate 
a gândirii.(n. tr.) 

ca subiect, şi de aceea bănuim că fraza este din Cartea Pil- 
delor. Să o vedem. „Milele şi credinţa să nu te părăsească, 
leagă-le împrejurul gâtului tău şi vei afla har” (Pilde. 3, 3). 
Milostenia şi dreptatea inimii, adică purtarea ta iubitoare 
de fraţi şi legăturile tale cu Dumnezeu, trebuie să fie stră- 
vezii, cu totul curate şi neprihănite. După cum înălţăm 
Sfântul Potir şi Discul, Trupul şi Sângele lui Hristos, şi 
zicem „Ale Tale dintru ale Tale, Ţie aducem ... ”, tot aşa 
aduci şi tu în fiecare zi această jertfă îndoită: pe de-o par- 
te, iubirea şi purtarea ta frumoasă faţă de oameni, pe de 
alta, legătura ta lăuntrică, sinceră şi fără de viclenie cu 
Dumnezeu. Pe acestea două aşază-le sus, ca Dumnezeu să 
le vadă neîncetat ca pe nişte daruri oferite Lui. Și vei afla 
har, iar atunci Duhul Sfânt îţi va da harul şi darurile Lui. 

Și ca să înţelegem că Dumnezeu trebuie să le vadă 
constant pe acestea două, Înțeleptul Solomon continuă: 
Poartă milostenia şi sinceritatea ca pe un colier la gâtul 
tău. Agaţă de gâtul tău jertfa, ascultarea, smerenia, dra- 
gostea de fraţi şi neprihănirea dispoziţiilor tale lăuntrice 
înaintea lui Dumnezeu, adică viaţa ta lăuntrică şi exteri- 
oară, şi vei afla har. 

Sfântul vrea să ne înfăţişeze această imagine şi spu- 
ne întoarce spre Domnul lucrurile tale, curăţia ta, virtutea 
ta, toate aceste mingiuţe rostogoleşte-le către Dumnezeu, 
adună-le înaintea Lui. Atunci vei afla har, atunci Dumne- 
zeu ţi le va da pe toate. Minunată imagine! 


Drept aceea să nu zică şi despre noi prorocul: 
„Aproape ești, Doamne, de gura lor, dar departe de ră- 


runchii lor”. Nimeni nu va aduce inimii pace în chip sta- 

tornic dinspre partea patimilor decât numai lisus Hristos, 
Cel ce a unit pe cele ce se aflau la mare depărtare una de 
alta. 


Dacă noi nu ne vom întoarce lucrunle către Dom- 
nul, atunci va fi pentru noi valabil cuvântul profetului 
Ieremia: „Poporul acesta Mă slăveşte şi Mă cinsteşte cu 
gura lui, dar cu inima lui e departe de Mine” (ler. 12, 2). 
Dar lisus Hristos, Care a adunat marginile pământului şi 
le-a făcut una (cf. Efes. 2, 14), poate să unifice şi inima ta, 
scoţându-i patimile şi făcând-o dulce şi luminoasă. 

Imaginile Sfântului sunt foarte viu. Este cu putință 
să uităm pe întoarce? Este cu putinţă să uităm colierul 
care simbolizează neprihămrea purtării şi inimii noastre, 
pe care trebuie s-o vadă în fiecare clipă şi în fiecare zi 
Dumnezeu? Simţim aceasta? Simţim că Dumnezeu este 
înaintea noastră în fiecare clipă? Dacă da, atunci nu ne 
mai socotim pe noi înşine, ci Îl luăm în seamă numai pe 
Dumnezeu, stând înaintea Lui cu închinare. 

De obicei însă, noi Îl întâmpinăm pe Dumnezeu ca 
pe o problemă, simţim că are pretenţii sau că nu ne împli- 
neşte cererile. De asemenea, ajungem până la punctul de 
a-L tăgădui, zicând că este aspru, crud, că nu are iubire 
sau chiar că nici nu există. Dumnezeu însă există. 

La ce înălțime duhovnicească îl înalţă Sfântul Isihie 
pe om! Îi spune că are putinţa să stea neîncetat înaintea lui 
Dumnezeu, la fel ca preotul înaintea Sfintei Mese, când 
înalţă Cinstitele Daruri. Dar din această înălţime ne coboa- 
ră iarăşi în viaţa de zi cu zi, care este atât de periculoasă. 

Sufletul este întunecat deopotrivă de acestea două: 
de vorbirile gândurilor în cugetare şi de întâlnirile de 
afară şi vorbele deșarte. [185] 


Fiţi atenţi, zice, că nu numai gândurile întunecă su- 
fletul, ci şi întâlnirile şi tăifăsuirile. 

Sfântul ne înalță, ne arată toată noblețea firii noas- 
tre şi starea pe care ne-a dăruit-o Dumnezeu şi pe care o 
păstrează pentru noi, dar în acelaşi timp ne spune: „Acum, 
când vei ieşi afară, fii atent la ce vei vorbi cu celălalt!” 
Repetă, precum vedeţi, aceleaşi idei. 

Întâlnirile de afară sunt discuţiile şi întâlnirile cu 
oameni care nu sunt monahi, care nu aparțin unei familii 
mănăstireşti, unui schit, unei colibe, unei chinovii. Toa- 
te rânduielile mănăstirești prevăd cu limpezime când şi 
în ce condiţii un monah poate avea legături cu mirenii. 
Monahul căruia 1 se pare că-i același lucru să discute cu 
fratele său sau cu un vizitator al mănăstirii nu are un cuget 
drept şi nu poate fi vorba să dea lui Dumnezeu o lucrare 
desăvârşită şi bineplăcută Lui. Să nu uităm deci că noi, ca 
monahi, ne-am separat de oameni. 

Întâlnirile de afară și vorbele deșarte pot să întune- 
ce atât de mult sufletul ca şi gândul. După cum gândurile 
din cuget produc toate relele, tot aşa, deopotrivă, şi întâl- 
nirile şi vorbirile deşarte dezarticulează viaţa omului. De 
aceea, când vedeţi pe cineva că spune multe vorbe sau 
că-i plac discuţiile sau că îşi caută tovărăşie, să nu aveţi 

niciodată încredere în el. Este ca un zid peste care nu poţi 
să treci. Dacă vei îndrăzni, vei cădea, îţi vei sparge ca- 
pul, se poate să-ţi verşi şi sângele, se poate şi să mori. Un 
astfel de om e o primejdie de moarte. De aceea, să vă 
îndepărtați de el, nu din lipsa dragostei, ci dintr-un cuget 
înţelept, pentru Dumnezeu. Pentru că nu se poate să-L am 
şi pe Dumnezeu, şi să trăiesc astfel. 


Cei ce vor să fie feriţi de păgubirea minţii trebuie să 
se întristeze atât de gândurile, cât şi de oamenii cărora le 
place să vorbească degeaba, pentru o pricină foarte bine- 
cuvântată după Dumnezeu: ca nu cumva întunecându-se 
mintea, să i se moleşească trezvia. 


Desigur, nu vom întrista niciodată vreun om, nici 
chiar o păsărică. Există însă o excepţie: dacă-L iubim pe 
Dumnezeu și vrem să nu întristăm pe Duhul cel Sfânt, 
trebuie să ne întristăm pe noi înşine şi oamenii, adică să 
fim rezervaţi faţă de ei. Nu faţă de persoana lor, ci în ceea 
ce priveşte purtarea noastră faţă de ei. Vrei ca mintea ta 
să evite vătămarea? Să nu-şi piardă lumina, ca să nu fii 
orb cu cugetul? Atunci trebuie să-ți întristezi gândurile 
tale şi pe oamenii din preajma ta, când le place să tăifăsu- 
lască şi să prăiască în deşert. Nu din cauza lor, ci dintr-o 
pricină foarte binecuvântată după Dumnezeu, pentru că 
vrei să-L iubeşti pe Dumnezeu şi ca mintea ta să um- 
ble întru înălţimi, să zboare întru înalturi, să vadă cele 
dumnezeieşti. Numai din acest motiv fugi departe de ei, 
pentru nici unul altul. Nici pentru că celălalt e rău, nici 
pentru că e păcătos. 

Se apropie unul de tine. Tu ştii sau îți dai seama 
că are chef de poveşti. Ce vei face? Ori devii iute şi doar 
îl saluţi şi pleci, sau îi vei spune: „lartă-mă, am treabă”. 
Vei găsi vreo îndreptăţire cu înţelepciunea pe care ţi-o va 
da Dumnezeu sau din experienţa pe care o ai. Pentru că 
acestea sunt experienţe. Toată virtutea, toată sfinţenia sunt 
obişnuinţă şi experienţă. Când omul se obişnuieşte să evi- 
te laţurile păcatului, dobândeşte apoi experienţă şi de de- 
parte îşi dă seama de laţul care îl va prinde. Dar cel neex- 
perimentat în lucrurile duhovniceşti este experimentat în 
cele lumești şi nu poate să deosebească aceste stări. Nu-şi 
dă seama de caracterul celuilalt, de purtarea lui. Mergi 
undeva şi ţi se propune să te aşezi puţin ca să povestiţi. 
După chipul celuilalt, din zâmbetul lui, după locul în care 
şade, din felul în care şade şi din felul în care priveşte 
poţi să-ţi dai seama de îndată dacă trebuie să stai cu el de 
vorbă sau nu. 

Îl evit pe om numai pentru o pricină foarte bine- 
cuvântată după Dumnezeu, şi atunci pentru că este aşa 
sau aşa. Niciodată nu ne amestecăm în viaţa altuia, pen- 
tru că întotdeauna este cinstit, este chipul lui Dumnezeu. 
Dar pentru Dumnezeu îl vom lăsa şi ne vom face treaba 
noastră. Cu cât suntem mai înaintați în virtute, cu atât mai 
puţin Îl vom mai întrista, pentru că ştim cum să folosim 
armele duhovniceşti. Cine nu ştie, pentru că nu vrea să 
înveţe, fie cade în laţurile gurii celuilalt, fie va întinde şi el 
însuşi laţuri, şi se vor prinde ceilalți în laţurile lui. Astfel, 
unul se va prinde în laţurile celuilalt. Eu te voi târi pe tine 
ŞI tu mă vei târî pe mine. 

Aşadar, dacă nu ești atent la acestea două, la gân- 

duri şi la oameni, ţi se va întuneca mintea şi ţi se va mole- 
şi trezvia. Verbul xavvâw înseamnă „a rări”. Dacă într-o 
cantitate de vin adăugăm trei părţi de apă, vinul ăsta nu 
o să-l mai putem bea, fiindcă a ajuns o poşircă. La fel se 
întâmplă şi cu trezvia. Când mintea se întunecă de gân- 
duri şi de cuvinte, paralizează trezvia, o netrebnicește, o 
slăbeşte. 


Căci întunecându-ne din pricina uitării, ne pierdem 
mintea. 


Cu siguranţă, nimeni nu merge la taifas decât dacă 
L-a uitat pe Dumnezeu. De asemenea, când merg să trăn- 
cănesc cu îndreptăţirea sau cu dipoziţia de a spune cu- 
vinte duhovniceşti, ca să-mi ajut, chipurile, fratele, să-i 
arăt dragostea mea. Să ne zidim sau să avem comuniune 
înseamnă că L-am uitat pe Dumnezeu. Prin urmare, când 
ne amintim de Dumnezeu, nu mergem la taifasuri şi la to- 
vărăşii. Dar când ÎI uităm, atunci mintea ni se întunecă şi 
tovarăşii noştri nu mai sunt îngerii, sfinţii şi Dumnezeu, ci 
omuleţii care ne înconjoară. Desigur, fiecare om de lângă 
noi este chipul lui Dumnezeu. Dar este şi o inimă care are 
propriile ei pofte. Astfel, ori mă amestec cu oamenii, ori 
sunt cu Dumnezeu. 

Trebuie să ştim că oamenii care stau la poveşti sunt, 
de obicei, nişte însinguraţi. Când vedeţi pe cineva căutân- 
du-şi un tovarăş de taifas, să fiţi siguri că este un însingu- 
rat, un strâmtorat, un năpăstuit, că are un anume egoism, 
un anume complex, o anume nemulțumire, şi de aceea 
nu simte comuniune nici cu obştea fraţilor, nici cu cerul. 

Adică unde sunt cuvinte, acolo este sărăcia inimii, a du- 
hului, a minţii. Unde este gaşcă, acolo este şi însingurare. 
Adevărata comuniune se află la cel care îşi curăță mintea 
şi e atent la tovărăşiile lui. Acesta ÎI are ca prieten al său, 
ca tovarăş de discuţie şi de drum, pe Însuşi Hristos, aşa 
cum ne spune Sfântul în capul următor. 


Cel] ce-și păzeşte curăția inimii cu toată sârguința 
va avea învățător pe legiuitorul ei, Hristos, Care-i şopteş- 
te tainic voia Sa. [186] 


Cel care nu-L uită pe Dumnezeu, ci-şi aminteşte 
neîncetat de El, păzeşte cu toată sârguinţa curăţia inimii, 
avîndu-L ca învăţător al său pe Hristos, Care este şi dătăto- 
rul de lege şi Cel care îi descoperă în mod tainic voia Lui. 

Dar pentru că nu Îl avem pe Cel care șoptește tai- 
nic, cu toţii ne facem probleme şi ne întrebăm: „Care 
este voia lui Dumnezeu?” Şi atunci, dacă ai Stareţ, ceea 
ce-ţi va spune Starețul tău este voia lui Dumnezeu. Dar 
Sfântul Isihie a trăit în pustie unde treceau zile, şi luni, şi 
ani, fără să vadă alţi oameni. Cum să ştie care e voia lui 
Dumnezeu? De aceea, omul trebuie să facă de la el însuşi 
viaţa lui uşoară: să fie înştiinţat lăuntric care este voia lui 
Dumnezeu şi apoi, când are Stareţ, să şi-o adeverească şi 
prin Stareţ. Ma: demult, când învăţam cele patru operaţii 
aritmetice, adunarea, scăderea, înmulțirea şi împărțirea, în 
acelaşi timp învăţam şi verificarea. Învățătorul ne spunea 
să facem socoteala pe hârtie şi să o verificăm în minte. Și 
cei care făceau aşa nu greşeau niciodată. 

Dar pentru ca mintea noastră să poată percepe voia 

lui Dumnezeu, e nevoie ca Dumnezeu să-i vorbească în 
mod tainic, şi mintea noastră să fie curată şi să se ţină 
departe de gânduri şi de cuvinte. Pentru că toţi câţi au 
gânduri şi cuvinte alunecă neîncetat, prin urmare, nu pot 
percepe cu siguranță voia lui Dumnezeu. Să nu aveţi în- 
credere în omul mult-vorbitor sau tiranizat de gândurile 
lui, nici să-l întrebaţi, pentru că veţi cădea cu siguranţă 
amândoi în rătăcire. Doar omul serios, tăcut, cu mintea 
adunată, care are comuniune cu Dumnezeu, poate să în- 
ţeleagă voia Lui. Aşadar, e nevoie să trăim o viaţă duhov- 
nicească, pentru a nu uita, pentru a nu cădea în afara vou 
lui Dumnezeu. 


„Auzi-voi ce va grăi în mine Domnul Dumnezeu ”, 
zice David, arătând acest lucru (Ps. 84, 9). lar arătând 
cercetarea ce și-o face mintea sieși pentru războiul cel 
înțelegător (mintal) şi sprijinirea ajutătoare a lui Dumne- 
Zeu, spune: „Zice-va omul: Fi-va oare roadă dreptului? ” 
(Ps. 57, 12). 


David ÎI întreba întotdeauna pe Dumnezeu pentru a 
se înştiinţa de voia Lui. Aceasta o adevereşte şi versetul 
de mai sus din Psalmii lui. Sfântul Isihie însă îl foloseşte 
ca o prefigurare a vieţii mistice şi a experienţei omului 
duhovnicesc, precum şi versetul „Zice-va omul: Fi-va 
oare roadă dreptului? ”, care înseamnă: omul se întreabă 
în inima lui: Va da oare Dumnezeu vreun rod celui drept? 
Adică îi va da bucurie, pace, reuşită? Dar cui îi dă Dum- 
nezeu rod? Omului serios şi duhovnicesc a cărui minte 
sapă în inimă şi nu se învârte încolo şi încoace, ci numai 

ÎI priveşte pe Dumnezeu. Unul ca acesta duce un adevărat 
război duhovnicesc și va fi răsplătit. 

Noi zicem uneori: „Am un război înfricoşat”. Dar, 
în realitate, există un singur război. Toate celelalte ale 
vieţii de zi cu zi, ispitele, greutăţile, păcatele, așa-zisele 
nevoinţe sunt joacă de copil, niște dueluri pe care le pro- 
ducem noi. Adevăratul război este păzirea minţii şi închi- 
derea ei în inimă. Cine se exersează în acest război, acela 
primeşte ajutorul lui Dumnezeu. Dar noi facem o greşea- 
lă. După ce ne hotărâm pentru această luptă, ne întrebăm: 
„Mă va ajuta oare Dumnezeu?” Nu încape îndoială că ne 
va ajuta, pentru că unde se duce o astfel de luptă, acolo 
se dă şi roada. Unde există alte feluri de osteneli şi lupte 
ŞI interese, acolo nu există roadă, viaţa doar se scurge şi 
se pierde. Acolo avem mici realizări, mici reuşite, mici 
bucurii şi simţiri trecătoare. Dumnezeu îngăduie câte o 
simţire trecătoare ca să nu ne deznădăjduim. Dar o apăra- 
re, o întărire şi o îndreptare statornice le dă numai omului 
care lucrează paza minţii. 


Să ne călăuzim inima pururea, povățuiţi de înțelep- 
ciune, după Sfinţitul cântăreţ, respirând necontenit însăși 
puterea lui Dumnezeu Tatăl şi înțelepciunea lui Dumne- 
zeu, Hristos lisus. [187] 


Cum trebuie să ne trăim viaţa de zi cu zi? Învă- 
țând, educând inima noastră cu înţelepciunea duhovni- 
cească, cu dumnezeiasca părtășie şi cu absorbirea ei de 
către Dumnezeu. Adică Însuşi Dumnezeu va modela în 
cele din urmă inima noastră, atunci când noi trăim tăcuţi, 

în linişte, cu trezvie. 

De înțelepciune. Înţelepciunea este, în realitate, pu- 
terea şi înţelepciunea lui Dumnezeu şi Tatăl, lisus Hristos. 
Astfel, pe de o parte, trăim înţelepciunea Tatălui, iar pe de 
altă parte, Îl respirăm pe lisus Hristos. Aţi văzut cum lea- 
gă Sfântul înțelesurile? Când mintea noastră cugetă înţe- 
lepciunea lui Dumnezeu, prin acest mod de viaţă Îl avem 
pe Tatăl şi Îl respirăm pe Fiul prin rugăciunea lui lisus. 


lar dacă moleşindu-ne de vreo împrejurare oareca- 
re, vom slăbi lucrarea minţii, în dimineața următoare să 
strângem iarăși bine mijlocul minţii şi să ne apucăm cu 
putere de lucru, ştiind că nu vom avea apărare, noi, care 
cunoaștem binele, de nu-l vom face. 


Suntem însă oameni. De aceea, şi cel care săvârşeş- 
te această lucrare trezvitoare înţeleaptă, urmărirea inimii 
şi rugăciunea lui lisus, se poate ca uneori să se moleşească 
şi el, să obosească, să fie neglijent, să fie strâmtorat. Cu 
toţii putem să păţim acestea, dar mai ales când intră înlă- 
untrul nostru simţiri mincinoase de automulţumire, când 
cred că fac ceva. 

De vreo împrejurare oarecare. În fiecare zi din viaţa 
noastră întâlnim împrejurări. Dacă, de exemplu, cineva te 
întristează, nu mai poţi apoi să-ţi faci rugăciunea. Dacă 
ţi se întâmplă o astfel de împrejurare şi te moleşeşti şi-ţi 
opreşti lucrarea înţelegătoare a trezviei, cel puţin a doua 
ZI, dis-de-dimineaţă, şi nu poimâine, să-ţi strângi iarăşi 
mijlocul minţii tale, aşa cum pentru o muncă trupească te 
legi cu un cordon, pentru ca mişcările să-ţi fie înlesnite şi 

să te apuci cu putere de lucru. Pentru că nimic nu te poate 
îndreptăţi când nu faci binele, de vreme ce îl cunoşti. 


Unește cu răsuflarea nării trezvia şi numele lui lisus 
sau gândul neuitat la moarte şi smerenia. Căci amândouă 
sunt de mare folos. [189] 


Revine la aceeaşi idee: Uneşte trezvia şi numele lui 
lisus cu respiraţia ta. Cum intră şi iese răsuflarea ta, îm- 
preună cu ea să intre şi să iasă şi Hristos. Deoarece, când 
omul învăţă să spună rugăciunea pe respiraţie, apoi o va 
zice cu multă uşurinţă. 

Dar este îngăduit oare să uităm uneori numele lui 
Hristos? Cu siguranţă, nu. Meditând la moarte şi lucrând 
smerenia, putem să avem neîncetat şi în chip adevărat 
trezvia şi numele lui lisus. Meditarea la moarte nu duce 
la rătăcire, pentru că ne duce cu siguranţă la Dumnezeu. 
Dar nu înţelege ca prin meditarea la moarte să plângem 
şi să ne temem, sau să facem totul ca să trăim, să mer- 
gem, de exemplu, în Anglia ca să ne operăm, dacă suntem 
bolnavi, pentru că acolo avem mai multe şanse de supra- 
vieţuire, sau, dacă putem, să mergem în America, pentru 
rezultate şi mai bune. Aceasta nu este o meditaţie nerătă- 
cită la moarte. Meditaţia nerătăcită este să avem bucuria 
că vom muri. De asemenea, faptul de a medita la trăirile 
şi la vederile cereşti pe care le vom avea în cealaltă viață 
din pricina legăturii noastre nemijlocite şi neîntrerupte cu 
Dumnezeu. Aşadar, meditarea la moarte, smerenia, trez- 
via şi numele lui lisus sunt cele care cuprind puterea şi 
harul lui Dumnezeu. 

Şi pentru că Sfântul s-a referit la smerenie, întreabă: 


Vezi că smerenia se învață? Căci porunca Lui este 
viața veșnică. [191] 


Înţelegi că smerenia se învaţă? Numai întru smere- 
nie le înveţi pe cele cereşti şi înalte. Fără smerenie, oricât 
ai citi, nu înveţi nimic. Şi porunca lui Dumnezeu, care 
este viaţa veşnică, o vei învăţa cu smerenie. 


Dacă toată virtutea se săvârşeşte prin suflet şi trup, 
iar pe de altă parte și sufletul şi trupul sunt făpturi ale lui 
Dumnezeu, prin care, cum am Zis, se împlineşte virtutea, 
cum nu aiurăm în chipul cel mai cumplit, fălindu-ne cu 
podoabele străine ale sufletului şi ale trupului, umblând 
adică după slava deşartă şi sprijinindu-ne de mândrie ca 
de un toiag de trestie? Și cum nu ridicăm astfel impotriva 
capului nostru, pentru nelegiuirea și nebunia noastră, ca 
tot ce poale fi mai înfricoșat, pe Dumnezeu, care ne între- 
ce cu măreția sa nemărginită? [192] 


Aici înţelesul este simplu. Dacă însă nu cultivăm 
cunoaşterea limbii greceşti vechi şi citim traduceri, pier- 
dem cel puţin optzeci la sută din înţelesul textului. Pentru 
că traducerea dă numai unul dintre multiplele sensuri pe 
care le poate avea textul, te limitează. Un întreg fluviu, un 

lac, o mare le transformă într-o mică groapă şi doar apa 
aceasta puţină poţi s-o bei. Bună-i şi asta, dacă ţi-e sete. 
Chiar şi o picătură dacă ţi se dă, e bună şi ea, dar pierzi 
fluviul, lacul, marea. 

Cum se zideşte virtutea potrivit Sfântului Isihie? 
Cum se cultivă? Cu trupul şi cu sufletul. Dar nu pot să am 
virtute dacă nu-mi devine obişnuinţă. Şi nu poate să-mi 
devină obișnuinţă, dacă nu am o făptuire zilnică. Iar făp- 
tuirea şi obişnuinţa se realizează prin minte şi prin trup, 
pentru că trupul participă la toate lucrările duhovniceşti 
ale minţii. Iubirea, de exemplu, este rezultatul şi al duhu- 
lui, şi al trupului. Dreptatea, smerenia, toate virtuțile se 
dobândesc şi cu trupul, şi cu sufletul. 

Dacă toată virtutea se săvârşeşte prin suflet şi trup. 
Conjuncţia subordonatoare „dacă” are sensul condiţiei. 
Dar aici condiţia cuprinde şi răspunsul afirmativ. De ace- 
ea, în cele din urmă, înţelesul este: cu adevărat nu putem 
avea virtute, dacă nu exersăm şi trupul, şi sufletul pentru 
Dumnezeu. Prin urmare, dacă vrem să avem o virtute ade- 
vărată, dacă vrem să ne înfăţişăm cu haină, cu frumuseţe 
ŞI cu îndrăzneală înaintea lui Dumnezeu, dacă vrem să-L 
atragem pe Dumnezeu, trebuie ca şi cu trupul, şi cu su- 
fletul, cu întreaga noastră fiinţă să cultivăm virtuțile, ca 
să primim harismele duhovniceşti. De altfel, Dumnezeu 
a zidit sufietul şi trupul împreună, de aceea, nu poate să 
primească o împărţire şi, prin extindere, o slujire numai 
de la suflet sau numai de la trup. 

Cum nu aiurăm în chipul cel mai cumplit, fălindu- 
ne cu podoabele străine ale sufletului şi ale trupului, um- 
blând adică după slava deșartă şi sprijinindu-ne de mân- 

drie ca de un toiag de trestie? Dar, ce păcat! Oamenii, 
de obicei, nu au propria lor virtute, propriile lor harisme 
duhovniceşti, nu au ceva pe care să-l înfățişeze înaintea 
lui Dumnezeu şi, de aceea, se refugiază în înşelare. Când 
o fată nu are o frumuseţe naturală, foloseşte podoabe, ca 
să pară frumoasă, adică se înşală pe ea însăşi şi pe ceilalţi. 
La fel şi omul neduhovnicesc, trăieşte minciuna, vrea să 
arate că are virtute, frumuseţe, harisme, dar cele adevărate 
care au vrednicie înaintea lui Dumnezeu sunt cele pe care 
le zidim cu adevărat prin lupta trupului şi a duhului nos- 
tru. Desigur că în realitate Dumnezeu le zideşte, fiindcă EI 
este Ziditorul trupului şi al sufletului. 

Dar când ne fălim cu harisme străine, nu suntem 
oare nebuni? Nu minţim? Nu-i înşelăm pe alţii şi pe noi 
înşine? Dacă, de exemplu, mă înfăţişez înaintea lui Dum- 
nezeu şi mă întreabă ce virtuţi am, iar eu o să-l răspund 
că le-am dat învățătură monahilor mei, ce-mi va spune 
Dumnezeu? „Lasă asta! Învățătura nu este virtute, nici Os- 
teneală, pentru că oricine poate vorbi”. Dacă-i voi spune 
că am fost Stareţ, asta tot harisma mea este? Nu, Dumne- 
zeu m-a făcut Stareţ. Dumnezeu a rânduit lucrurile astfel 
încât să fiu Stareţ. 

Alt exemplu. Cineva a studiat chimia și-i dăm ca 
slujire în mănăstire bucătăria. Atunci îi poate veni gândul: 
„Mi-a dat şi mie Dumnezeu o harismă, să ajung chimist, 
şi acum o să merg la bucătărie!” ] se pare că e o harismă 
faptul că a ajuns chimist. Este însă o harismă? Nu. 

Harisme sunt cele care ne înfăţişează bineplăcuţi şi 
desăvârşiţi înaintea lui Dumnezeu, iar acestea sunt haris- 
mele Sfântului Duh: trezvia, rugăciunea, sălăşluirea sta- 


393" 


CUVÂNT DESPRE TREZVIE 


tornică a lui lisus Hristos înlăuntrul meu, faptul de a fi 
smerit, de a nu mă mândri, de a nu mă gândi niciodată la 
mine însumi, de a nu mă teme de moarte, de a nu-mi păsa 
de ce-mi vei spune şi de cum te vei purta cu mine, de a mă 
bucura că mă prigoneşti. Acestea sunt harismele Sfântului 
Duh, acestea au loc înaintea lui Dumnezeu şi pe acestea 
le înţelege Dumnezeu. 

Când mergi să cumperi ceva, trebuie să ai banii 
valabili. Dacă te duci cu milioanele pe care le aveam în 
timpul ocupaţiei germane, vânzătorul o să râdă şi o să-ţi 
spună: „Câte bancnote de astea îmi dai, ca să se joace cu 
ele copiii mel?” 

La fel se întâmplă şi cu înfăţişarea noastră înain- 
tea lui Dumnezeu. Adevărata înfăţişare sunt harismele 
duhovniceşti pe care le hrănim, le sporim şi le cultivăm 
cu trupul şi cu sufletul. Toate celelalte harisme ale noas- 
tre, raționale, sufleteşti, trupeşti, studiile noastre, educaţia 
noastră, îndemânările noastre sunt omeneşti. Am o înde- 
mânare oarecare: sunt uimitor în putinţa de a-i conduce 
pe toţi muncitorii şi meşterii pe care îi avem la mănăstire. 
Harismă omenească, nu te înfăţişează înaintea lui Dum- 
nezeu. Dar folosind osteneala ta, sinceritatea ta, smerenia 
ta, blândeţea ta, înţelepciunea ta, dragostea faţă de munci- 
tori, astfel încât prin felul tău de a fi lucrul lui Hristos să 
se facă cât mai bine cu putinţă, cultivi cu adevărat virtuţi 
duhovniceşti care au acoperire înaintea lui Dumnezeu. 

Fălindu-ne cu podoabele străine ale sufletului şi 
ale trupului. Dar când suntem săraci în harisme duhov- 
niceşti, ne refugiem la îmbrăcăminte artificială. Ce face 
cel mândru? Se făleşte pentru lucruri care nu au nici o 

valoare. Cel complexat de ce are acel complex? Pentru 
că nu are o virtute adevărată, nu are o harismă duhov- 
nicească adevărată. De ce este cineva strâmtorat? Pentru 
că nu are o harismă duhovnicească şi, îndată ce-l atinge 
cineva, se strâmtorează. Altcineva se îmbolnăvește şi el 
este strâmtorat. De ce? Pentru că nu are nici o legătură cu 
Dumnezeu şi se teme de moarte. 


Peste tot curăția inimii, prin care se află în noi sme- 
renia şi tot binele ce coboară de sus, nu stă în altceva 
decât în a nu îngădui gândurilor ce se apropie să intre în 
suflet. [193] 


Capul acesta ne arată modul în care putem să dobân- 
dim harismele duhovniceşti. Aceasta este curățirea inimii 
prin care se află în noi smerenia și tot binele ce coboară 
de sus. Smerenia are valoare pentru că este o harismă a 
lui Dumnezeu, un bun dumnezeiesc. Tot binele, tot darul 
desăvârşit coboară de la Părintele luminilor (ac. 1, 17). Şi 
toate câte coboară de sus au importanţă şi pe acestea pot 
să ] le arăt lui Dumnezeu. Acelaşi lucru s-a întâmplat şi cu 
firea omenească pe care a luat-o Hristos şi a înălţat-o pe 
tronul lui Dumnezeu, prin Dumnezeirea Lui. Dacă Hristos 
şi-ar fi pierdut Dumnezeirea, firea omenească ar fi rămas 
păcătoasă. De aceea, harismele noastre, osteneala noastră, 
purtarea noastră, capătă valoare când le avem de sus, de la 
Dumnezeu. Aşa încât şi smerenia şi toate virtuțile coboară 
de la Dumnezeu, când inima este curată. Şi când este ea 
curată? Când nu îngăduim să intre în noi gânduri. Nu stă 
în altceva decât în a nu îngădui gândurilor ce se apropie 

să intre în suflet. Dar dacă facem deosebire între gânduri, 
ne încurcăm şi discutăm cu ele, atunci nu putem să fim 
curaţi. 

De câte ori nu scriem gândurile noastre Stareţu- 
lui! Asta înseamnă că ne-am îndeletnicit cu gândurile, 
iar atunci inima noastră nu poate fi curată. Ce să ne facă 
atunci Starețul? Dumnezeu nu dă în felul acesta roadele. 
Desigur, priveşte către spovedania noastră ca şi spre o dis- 
poziţie către a deveni curaţi. Dacă însă vrem cu adevărat 
curățirea inimii noastre, suntem datori să încetăm să ne 
mai îndeletnicim cu orice fel de gând. 


Paza minţii cu Dumnezeu, care stăruie în suflet nu- 
mai prin Dumnezeu, dă înțelepciune minții în luptele cele 
după Dumnezeu. [194] 


Repetă aici ideea pe care am întîlnit-o şi în capul 
precedent. Expresia cu Dumnezeu înseamnă că noi, pe 
de-o parte, an după an, ne facem un obicei din paza min- 
(ii şi din rugăciunea lui lisus, dar Cel care ne ajută este 
Dumnezeu. lar această obişnuinţă nu o facem numai cu 
Dumnezeu, Ci şi numai prin Dumnezeu, Şi nu ca să avem 
noi harisme. Dumnezeu însă, împreună cu EI Însuşi, ne dă 
şi harismele. 

Aşadar, când ne obişnuim mintea să aibă pază şi să 
spună rugăciunea pentru Dumnezeu, această pază devine 
o cămară care ne dă tot ce avem nevoie, şi mai ales chib- 
zuinţa. Chibzuinţa este o virtute a părţii conducătoare, a 
minţii, şi prin ca înţelegem care este voia lui Dumnezeu 
şi cum putem să o împlinim. Dar ca să ne dăm seama de 

aceasta, e nevoie de o condiţie: mintea noastră să condu- 
că, şi nu să fie condusă de neputinţe şi de patimi, de idei, 
de studii şi de influenţe exterioare. lar mintea poate să 
fie conducătoare atunci când este cu adevărat condusă de 
Dumnezeu. 


Căci nu puţină destoinicie îi dă ea celui ce se îm- 
părtășește de ea spre chivernisirea faptelor şi cuvintelor 
sale cu judecată bine primită la Domnul. 


Destoinicia este înțelepciunea, cunoştinţa, experi- 
enţa, istețimea, reuşita pe care le avem în lucrările noastre 
duhovniceşti. Îi dă ea celui ce se împărtășește de ea. Câţi 
lucrează păzirea minţii şi spun rugăciunea dobândesc o 
mare destoinicie duhovnicească pe care le-o dă Dumne- 
zeu. 

Spre chivernisirea faptelor şi cuvintelor sale cu ju- 
decată bine primită la Domnul. Aşadar, cine spune rugă- 
ciunea şi nu are gânduri este singurul care poate să ico- 
nomisească fără greşeală faptele şi cuvintele sale. Aceasta 
înseamnă că toate cuvintele sale sunt adevărate, înțelepte, 
fără păcat, iar faptele lui sunt reuşite, dumnezeieşti. Aşa- 
dar, cine are paza minţii, acela reuşeşte. Cât de frumos ne 
lămureşte Sfântul ca să avem un viitor reuşit! 

Verbul „a chivernisi” înseamnă a putea conduce şi 
stăpâni propriile fapte. lconomul este cămăraşul, cel care 
are putinţa să-şi pună în practică voia sa. Dar verbul „a 
iconomisi” are aici înţelesul iconomiei dumnezeieşti. 
Adică nu doar conduc, nu sunt numai un bun Stareţ, un 
bun psalt, un bun rugător, ci şi conduc, vorbesc, lucrez 

potrivit cu iconomia dumnezeiască, aşa cum vorbeşte şi 
lucrează Dumnezeu, aşa cum vrea harul dumnezeiesc. Aţi 
văzut cum îşi alege Sfântul cuvintele? Cu siguranţă, ar 
fi putut să folosească şi alt verb în loc de „a chivernisI”. 
Dar acesta arată mijlocirea dintre harismă şi harismatic, 
legătura noastră cu Dumnezeu, şi în acelaşi timp, faptul 
că Dumnezeu este Cel care ne face stăpânitori. Aşa cum 
un ministru care are împuternicire de la prim-ministru, 
oriunde ar merge, acţionează ca un prim-ministru, toate 
uşile i se deschid, tot aşa este şi omul rugăciunii minţii şi 
al trezviei. Conduce lumea, universul, îngerii, sfinţii. 

Dar fraza paza minții cu Dumnezeu, care stăruie 
în suflet numai prin Dumnezeu, o putem vedea şi cu un 
alt înţeles simplu. Paza stăruie în sufletul, în mintea şi în 
inima noastră, şi nu face doar sufletul conducător, ci şi 
trupul, care este părtaş sufletului. La harismele Sfântului 
Duh şi la roadele rugăciunii lui lisus participă şi trupul. 
De aceea, când un sfânt primeşte pe Duhul Sfânt, acesta îi 
este împărtăşit şi trupului lui. De aceea, şi moaştele sfin- 
ților sunt cinstite, purtătoare de Duh, îmbibate de Sfântul 
Duh, bureţi ai Duhului Sfânt. 

Din același motiv, când cineva are o descoperire a 
lui Dumnezeu în lumină, străluceşte şi el însuşi, aşa cum 
a strălucit Hristos pe Thavor, Sfântul Serafim de Sarov, 
Sfântul Simeon Noul Teolog şi toţi sfinții. Schimbănile 
Duhului acţionează şi asupra trupului, care este părtaş su- 
fletului şi, prin urmare, şi păzirii minţii, deoarece conlu- 
crează cu sufletul. Dacă trupul nu ajută, sufletul nu poate 
să facă nimic. 

Cu adevărat fericit este cel căruia rugăciunea lui 
lisus i s-a lipit de cugetare și-L strigă neîncetat în inimă, 
precum s-a unit aerul cu trupurile noastre, sau flacăra cu 
ceara. [196] 


Repetă şi aici ideea pe care ne-a înfăţişat-o în ca- 
petele precedente, dar acum în alt mod. Dacă mai înainte 
spunea că este fericit cel ce şi-a unit rugăciunea cu răsu- 
flarea, aici spune: Fericit este cel a cărui rugăciune s-a 
lipit de cuget. Mintea omului se obişnuieşte atât de mult 
când spune continuu rugăciunea şi are paza minţii, încât, 
după aceea, rugăciunea devine cu adevărat o proprietate 
şi o componentă a minţii. Şi după cum Hristos Se face 
un component al trupului meu când mă împărtăşesc, tot 
aşa şi numele lui lisus devine un component, un element 
cuprins în cuget. 

Dar se întâmplă încă ceva: omul însuşi se lipeşte cu 
cugetul său de rugăciune. Iar atunci nu doar cugetul său, 
ci întreaga lui existenţă, mintea lui, voinţa lui, pofta lui, 
cunoştinţa lui decurg din rugăciune. După cum abţibildul 
devine una cu obiectul pe care se lipeşte, aşa şi eu devin 
una cu mintea mea, cu Dumnezeu, cu numele lui lisus. Şi 
după cum aerul se atinge de trupurile noastre, tot aşa şi eu 
mă lipesc de Iisus Hristos. Şi după cum flacăra şi ceara 
sunt un lucru, nu se pot separa, aşa şi eu ies din Hristos şi 
sunt o desfăşurare, o prelungire, o continuare a lui Hris- 
tos. 


Și venind soarele pe deasupra pământului face 
ziuă, iar numele sfânt şi preacinstit al Domnului lisus, 

luminând în cuget neîncetat, naște nenumărate înțelesuri, 
asemenea soarelui. 


Când soarele răsare pe cer, ne trimite lumina lui şi 
este zi. Dar când numele sfânt și preacinstit al Domnului 
lisus Hristos, al adevăratului soare, străluceşte în cugetul 
nostru, acest nume este atât de luminos ca nenumărați sori 
materiali şi naşte nenumărate înțelesuri, asemenea soa- 
relui. Care este aici înţelesul? Rezultatul ce decurge din 
soarele înţelegător, din Hristos. Prin urmare, mai multe 
lumini, nenumărate, şi mai multă strălucire, şi mai multe 
înţelesuri duhovniceşti şi bune ies din Hristos, când El 
este Soarele cugetului nostru, al minţii noastre şi al inimii 
noastre. 


A zis careva dintre sfinţi: „Dacă ţii minte răul, ţine 
minte şi răul de la draci, şi dacă dușmăneşti, duşmăneşte 
trupul de-a pururi”. [198] 


Să-i urăşti cu toată puterea ta pe demoni, a zis unul 
dintre sfinţi, şi să duşmăneşti trupul. Desigur că altceva 
este ura, şi altceva duşmănia. Când urăsc pe cineva, nu-i 
vorbesc, iar când îl duşmănesc, îl lovesc, îl urmăresc, îl 
atac. Dușmănește trupul de-a pururi. Să-ţi fie pururea duş- 
man trupul tău, adică întâmpinarea şi tâlcuirea lumească a 
lucrurilor, tot ce decurge din însuşirea şi lucrarea noastră 
omenească, şi nu din înţelegerea, din chibzuinţa şi înţe- 
lepciunea duhovnicească, cum spunea mai înainte. 

Trupul, în înţelesul Sfintei Scripturi şi al Părinților, 
este voia omenească, ideea omenească, ceea ce se lipeş- 

te înlăuntrul nostru. Aşadar, cugetul trupesc este însoţit 
întotdeauna de trup, pentru că trupul, fiind maternal, îm- 
plineşte mult mai uşor ordinele trupeşti ale omului. Dacă 
de exemplu, citesc şi cred că viaţa duhovnicească înseam- 
nă să bat satele predicând cuvântul lui Dumnezeu, trupul 
meu îndată şi cu plăcere se va duce. Adică studiul însoţit 
de credinţa mea fac uşoară lucrarea, şi astfel trupul meu 
nu oboseşte. Dacă însă nu am citit ceva asemănător, trupul 
meu nu s-ar duce, ar obosi. De aceea, Sfântul adaugă: 


Trupul este prieten viclean şi, dacă e slujit, te răz- 
boieşte și mai mult. Și iarăși: „Câştigă dușmănie împotri- 
va trupului şi luptă împotriva pântecelui ”. 


Trupul, în înţelesul de cuget trupesc, când îl îngri- 
jim, când îi facem voile, atunci ne războieşte mai mult. 
Din acest motiv eşti dator să-ţi duşmăneşti trupul şi să-ţi 
războieşti pântecele. Omul, când mănâncă, este gata pen- 
tru somn şi pentru bârfe. 

Câștigă dușmănie împotriva trupului, dar în sens 
bun, pentru că trupul este templu al lui Dumnezeu. 7rup 
sunt poftele trupeşti, neduhovniceşti, tot ce nu este Du- 
hul lui Hristos. Dar trupul, pentru că l-a zidit Dumnezeu, 
nu greşeşte niciodată, este binecuvântat, este un mădular 
dumnezeiesc, părtaş al sufletului. Îl sfinţeşte şi îl hrăneşte 
Dumnezeiasca Euharistie şi îl luminează rugăciunea lui 
lisus. De aceea, Sfântul spune să avem dușmănie faţă de 
trup, dar nu spune să-l războim. Dimpotrivă, ne îndeamnă 
să luptăm împotriva pântecelui şi să fim atenţi, dacă vrem 
să nu ne înşele. 

În cuvintele de până aici ale sutei întâi şi a doua 
am înfățișat ostenelile sfințitei linişti a minţii. Ele nu cu- 
prind numai fructele cugetării noastre, ci şi cele ce le-am 
învățat din cuvintele înfelepțiților de Dumnezeu Părinţi 
despre curăția minţii. lar acum, după ce am spus aceste 
puține lucruri, pentru a arăta câștigul ce vine din păzirea 
minţii, vom înceta a grăi. [199] 


În prima şi în a doua sută a Cuvântului, zice Sfântul 
terminând, am aşezat după un sistem de-al meu — ca să vi 
le aduc neîncetat în amintire — cele de sus şi cele de jos, 
cauzele şi cele cauzate, lupta pentru sfânta isihie, adică 
păzirea minţii, precum şi răsplătirile corespunzătoare pe 
care le primim. Dar scrierea mea nu este rodul propriei 
mele cugetări. Nu v-am spus doar cele ale mele, ci şi toate 
câte le spun şi le învaţă de Dumnezeu înţelepţiţii Părinţi. 
Și fiindcă v-am spus multe, n-o să vă mai obosesc mai 
mult. Numai două vorbuliţe o să vă mai spun, ca să vă arăt 
care este câştigul pazei minţii, şi mă voi opri. 


Vino, așadar, și-mi urmează spre unirea cu fericita 
păzire a minţii, oricine ai fi tu, cel ce doreşti în duh să vezi 
zile bune, şi te voi învăța întru Domnul lucrarea văzută şi 
viefuirea Puterilor înțelegătoare (inteligibile). [200] 


Vino, fratele meu, să străbatem împreună drumul 
fericitei păziri a minții şi al rugăciunii lui lisus! 

Spre unirea. Lupta păzirii minţii trebuie să fie neîn- 
cetată, să nu se oprească deloc; ziua de azi să se unească 
cu următoarea, o nevoinţă cu cealaltă. Trezvia, rugăciu- 
nea, curăţia inimii, înţelepciunea, chibzuinţa, toate haris- 
mele cereşti se unesc între ele. Lupta pentru ele este o cale 
continuă. Dar în realitate, aceasta nu este luptă, este ca şi 
cum ţi-ai deschide braţele şi ţi le-ai umple de toate aceste 
daruri. 

Aşadar, oricine ai fi, păcătos, bun, rău, de patru ani, 
de optzeci şi patru de ani, dacă doreşti în duh, nu harisme- 
Je — dacă se întâmplă aşa ceva, pleacă de aici, nu cumva 
să devii pricina ca Dumnezeu să ne urască şi pe noi — ci să 
trăieşti zilele împărăției lui Dumnezeu, să trăieşti împreu- 
nă cu Hristos, urmează-mă! Dacă mă urmezi, te voi învăţa 
lucrarea văzută, paza minţii, pe care o vei vedea realizată 
în viaţa ta, o vei vedea devenind experienţa ta şi te vei bu- 
cura, te vei veseli de ea, vei vedea cât de uşoară, de ferici- 
tă şi de dulce este. Te voi mai învăţa şi viețuirea Puterilor 
ințelegătoare. Adică te voi uni cu zilele cele bune, pe care 
le petrec puterile cele de sus. 


Căci nu se vor sătura îngerii să laude pe Făcătorul, 
nici mintea curată să se ia la întrecere cu ei. Și precum fi- 
ințele netrupeşti nu se îngrijesc de hrană, așa nici ființele 
netrupeşti în trup nu se îngrijesc de ea, dacă vor intra în 
cerul liniștii minții. 

Înţelesul textului este: ori devenim împreună-luptă- 
tori cu îngerii, ori ma! bine să părăsim lupta noastră şi să 


acceptăm că am eşuat în viaţă. Aşadar, după cum îngerii 

nu se opresc niciodată din a-L cânta pe Ziditor, aşa şi noi 
să nu ne oprim din a ne întrece cu îngerii. Şi nu numai 
atât, dar şi să-i depăşim. 

Şi după cum îngerii nu se îngrijesc de hrană, tot aşa 
fac şi ființele netrupești în trup, cei care au trup, dar imită 
cetele netrupeşti. După ce Sfântul ne vorbeşte de cele ce- 
reşti, ne coboară iarăşi în cotidian, la problema mâncării. 
Ce minunaţi sunt aceşti binecuvântaţi sfinți! De ce a postit 
Hristos patruzeci de zile? De ce posteau sfinţii nu numai 
posturile rânduite, ci ajungeau până la starea de a nu mai 
putea umbla, de a se îmbolnăvi, de a le face trupul viermi 
şi, mulți, de a muri? Ca să nu le fugă mintea de la îngeri, 
de la sfinţi şi de la Dumnezeu. Pentru că dacă mă gândesc 
la sănătatea mea, ce şi cât trebuie să mănânc, atunci Îl 
las pe Împărat şi mă îndeletnicesc cu gunoaiele. Aşadar, 
pentru ca ființele netrupeşti în trup să nu se îngrijească de 
mâncare, intră în cerul liniştii minţii. Pregustarea împără- 
ţiei cerurilor, adevăratul cer este cerul liniştii minţii. 


Precum puterile de sus nu se îngrijesc de bani sau 
de avuții, aşa nici cei ce și-au curăţit vederea sufletului și 
au ajuns la deprinderea virtuţii nu se vor îngriji de răuta- 
tea duhurilor rele. [201] 


În capul acesta, Sfântul se referă la nepătimire, la 
care ajunge lucrătorul duhovnicesc al rugăciunii minţii. 
După cum îngerii nu se preocupă de bani sau de averi, 
pentru că nu au trup, aşa şi lucrătorii duhovniceşti care 
şi-au curăţit partea văzătoare a sufletului lor, adică min- 
tea, şi au făcut din virtute un obicei, o continuitate — nu să 

mă apuce gemetele dacă zic şi eu de cinci ori „Doamne, 
Iisuse Hristoase, miluieşte-mă” — nu se vor îngriji de ră- 
utatea duhurilor rele, nu au nici o grijă legată de duhurile 
cele viclene, pentru că acestea nu le pot face nimic. 


Și precum acelora le este vădită bogăţia înaintării 
în Dumnezeu, la fel şi acestora le este vădită dragostea 
către Dumnezeu și iubire, dumnezeiasca ațintire și Suire. 
Jar întinzându-se şi mai mult în suirea lor cu dragoste şi 
nesaţ, din pricină că au gustat din dorul dumnezeiesc și 
extatic, ei nu se vor opri până nu vor ajunge pe serafimi, 
și nu vor pregeta în trezvia minţii şi în urcușul drăgăstos 
până ce nu se vor face ca îngerii, în Hristos lisus Domnul 
nostru. 


Când Hristos se suia către ceruri la Înălţarea Lui, 
cetele îngereşti ziceau una către alta: „Ridicaţi, căpetenii, 
porţile voastre, şi vă ridicaţi porțile cele veşnice, şi va intra 
Împăratul slavei!” (Ps. 23, 7). Astfel, pregăteau slava 
Domnului. Atunci Domnul le-a dăruit harul de a rămâne 
neschimbaţi, astfel încât să nu mai întâmpine primejdia 
căderii, aşa cum au căzut demonii. Aşadar, prin înălţarea 
lui Hristos se întregeşte lucrarea mântuirii nu numai a oa- 
menilor, ci şi a îngerilor. Hristos nu S-a îngrijit numai de 
oameni, Ci şi de îngeri, pentru că şi ei sunt făpturile Lui. 
Prin urmare, le-a dat nu numai harisma de a nu mai cădea, 
ci şi de a deveni neîncetat tot mai buni. Dacă sufletele 
oamenilor din cealaltă viaţă pot şi devin mai bune, cu cât 
mai mult îngerii, care au stăpânire, simţire şi iubire? 

Astfel şi pentru lucrătorii duhovniceşti, care şi-au 

curățit mintea şi au făcut din virtute o obişnuinţă, este 
evidentă înaintarea în dragostea şi în iubirea lor pentru 
Dumnezeu. Dragostea şi iubirea arată legătura noastră cu 
Dumnezeu. Prima, ca o dispoziţie lăuntrică a sufletului, 
iar a doua ca o expresie cuprinzătoare, întregitoare. Între- 
girea dragostei este iubirea. Evidentă este, de asemenea, 
aţintirea şi suirea acestor oameni către Dumnezeu. 

Aceştia nu se vor opri din suişul lor, până când în 
vor ajunge pe serafimii care nu se despart de Dumnezeu, 
pentru că dorul dumnezeiesc îi face să se extazieze înain- 
tea frumuseţii şi slavei lui Dumnezeu. Nici din lucrarea 
trezviei cu iubire şi cu dor şi cu dragoste duhovnicească 
nu se vor opri vreodată, lucrare care este expresia iubi- 
rii atotcuprinzătoare a trupului şi a sufletului lor pentru 
Dumnezeu, până când vor ajunge şi ei îngeri la tronul lui 
Hristos. 

Și după ce ne-a înălțat la serafimi, ne coboară iarăşi 
la viaţa de zi cu zi, deoarece pentru noi aceasta are impor- 
tanţă. 


Nu este venin mai tare ca veninul aspidei şi al vasi- 
liscului, şi nu este răutate mai mare decăt răutatea iubirii 
de sine. [202] 


Nu există otravă mai rea decât otrava aspidei şi a 
vasiliscului şi nu există o răutate mai mare decât iubirea 
de sine. Aceasta te distruge, te netrebniceşte, te dizolvă, te 
omoară Şi te aruncă departe de Dumnezeu. 

Iubirea de sine înseamnă: „Criteriul întotdeauna să 
fiu eu. Eu aşa gândesc, eu așa simt, să vă spun cum simt 

lucrul acesta, cum îl înţeleg, ce mă va odihni”. Adică pe 
toate le văd în legătură cu propriul meu criteriu, cu propri- 
ile mele păreri, cunoştinţe şi dorinţe. Şi pentru că nimeni 
nu-și recunoaște iubirea pentru sine însuşi, de aceea, zice 
Sfântul, să vă spun cel puţin aceasta, poate-poate veţi în- 
ţelege: iubirea de sine este o otravă, mai rea şi decât otra- 
va aspidei şi a vasiliscului. 


Iar ca pui zburători ai iubirii de sine ai pe aceştia: 
laudele în inimă, încântarea de sine, lăcomia pântecelui, 
curvia, slava deșartă, pizma. 


Din iubirea de sine dobândeşti roade care sunt 
precum copiii din flori, pe care-i leapădă mamele lor, în 
aruncă şi nu-i mai vor, sau umblă pe la tribunale că poate 
cineva o să-i înfieze, şi bieţii de ei se tot învârt încolo şi 
încoace. Copiii tăi din flori rătăcesc prin toată lumea şi îşi 
fac cunoscute rănile lor. lar acestea sunt: /audele în inimă, 
adică faptul de a te recunoaşte pe tine însuţi ca fiind ceva 
sau faptul de a vrea să te laude alții. Acestea sunt osândi- 
rea ta şi aşa dovedeşti că eşti un nefericit şi că vei muri ca 
un nefericit. 

Asemănătoare cu iubirea de sine este şi încântarea 
de sine, care înseamnă: orice fac vreau să-l fac perfect, ca 
să-mi recunoască alții lucrul. Când mi se spune că ceva 
n-am făcut bine, contrazic. Vreau să fiu deplin: să am 
harisme, să fiu sănătos, să mă înţeleagă ceilalţi. Ăştia-s 
copiii noştri zburători, care descoperă faptul că suntem 
otrăviţi. Dar mai sunt şi alții. 

Curvia şi slava deșartă. Care-i curvia monahilor? 

Faptul de a iubi cele pe care le-au părăsit, iar slava de- 
şartă este uşurătatea, prin care urmărim lucruri care nu au 
nici O valoare. Spun cuiva: „Lucrul de mână pe care l-ai 
făcut putea fi mai bun”. Iar fratele zice înlăuntrul lui: „În 
loc să-mi spună bravo, că doar am trudit trei luni ca să-l 
fac, îmi zice că putea fi mai bun?” Împotrivirea fratelui 
ascunde o uşurătate. Pentru că, ce importanţă are ce-ţi va 
spune Starețul? Importanță are ce zice Dumnezeu. Dum- 
nezeu vede truda şi osteneala ta. Dacă nu ai făcut lucrul 
tău de mână bine, fiindcă nu ai fost atent, atunci ai săvârşit 
o greşeală, ai păcătuit. Dar dacă l-ai făcut cu toată inima 
ta, cu toată truda ta şi cu tot interesul tău, dar nu a plăcut 
celuilalt, ce importanță are asta? Tu zi: „Fie numele Dom- 
nului binecuvântat!” 


Și coroana tuturor, mândria, care ştie să cucereas- 
Că nu numai pe oameni, ci şi pe îngerii din ceruri, şi să-i 
imbrace în întuneric, în loc de lumină. 


Iubirea de sine care naşte aceşti copii ştie, are ea 
modalităţile ei pentru aceasta, ca nu numai pe oameni, ci 
ŞI pe îngeri să-i arunce din cer şi să-i azvârle în cele mai 
de jos ale iadului. Demonii au fost şi ei îngeri în cer, dar 
acum sunt în văzduh, în peşteri, în morminte, sub pământ, 
în gunoaie, prin măslini. Unde pute, unde e gunoi, acolo 
sunt şi demonii. Unde au ajuns! După căderea lor nu mai 
ştiu ce să facă. Se poate să stea şi sute de ani într-o gaură. 
N-au chef să meargă altundeva, nu le place nimic, nu-i 
mulţumeşte nimic, viaţa lor este îngrozitoare. Şi cu cât 
mai îngrozitoare este, cu atât mai mult se închid în ei, la 

fel ca un om bolnav care, oricând l-ai vizita, se tot plânge 
şi aceleaşi lucruri ţi le spune. 

Avem mulți sfinţi care au săpat şi au găsit demoni 
care strigau şi se împotriveau pentru că îi deranjau. Când 
îi întrebau de când sunteţi aici, răspundeau de patru sute 
de ani sau de cinci sute de ani sau de o mie, de multe ori 
de dinainte de venirea lui Hristos. Demonii au căzut din 
curțile cereşti şi viaţa lor s-a înnegrit. După ce au fost îm- 
brăcaţi cu lumina, iubirea de sine i-a îmbrăcat cu întune- 
ric. Dar dacă iubirea de sine a reuşit să-i arunce pe îngeri, 
cu cât mai mult poate să ne arunce pe noi oamenii? 

Cu capul următor Sfântul Isihie îşi termină Cuvân- 
tul despre trezvie completând cu ultimele trei capete după 
chipul celor trei Persoane ale Sfintei Treimi. Capul 201 
ne-a vorbit despre puterile cereşti, următorul ne-a adus 
în faţă iubirea de sine, ca să ne spună: „Feriţi-vă de ea!”, 
pentru că odată cu aceasta nu poate să existe nici o ha- 
rismă cerească, şi acum capul ultim se referă la numele 
Sfintei Treimi. 


Acestea ţi le-a scris, Teodule, cela ce poartă numele 
isihiei, deși e dezminţit de fapte. Dar poate nu sunt ale 
noastre toate, ci cele pe care ni le-a dat Dumnezeu, Cel 
lăudat şi slăvit în Tatăl, în Fiul şi în Sfântul Duh de toată 
firea rațională, de îngeri, și de oameni, și de toată zidi- 
rea, pe care a făcut-o Treimea cea negrăită, Dumnezeu 
cel Unul, de a Cărui împărăție strălucită să avem și noi 
parte, prin rugăciunile Preacuratei Născătoare de Dum- 
nezeu și ale Cuvioşilor noștri Părinţi. Cărui Dumnezeu 
necuprins ] se cuvine slava veșnică. [203] 

Acestea ţi le pun înainte, Teodule, zice, eu care port 
numele isihiei, chiar dacă cu fapta o tăgăduiesc. S-ar pu- 
tea, desigur, să nu fi reuşit să-ţi scriu câte am vrut, ci numai 
câte mi-a dat Dumnezeu, Care este slăvit şi de îngeri, şi de 
oameni, şi de toată zidirea, pe care El Însuşi a zidit-o. 

Cărui Dumnezeu necuprins ] se cuvine slava veșni- 
că. Necuprins, aşa cum am spus înainte, este cel neapro- 
piat, cel neînțeles, cel de neatins, dar noi să reuşim să ne 
apropiem de Dumnezeu, să-L înţelegem, să-L încăpem în 
noi, să-L facem al nostru în rărunchii noştri şi să-L slăvim 
VeşnIc. 

„Dumnezeu ne-a dal mintea nu 
pentru cele la care noi o folosim, 

ghere a Iui Dumnezeu, atenția 
POntru a NU se împrăștia, pentru 
4 hu fi cucerită şi înncgrită de 
gânduri; este trezuia, voiderea 
lui Dumnezeu“ 

